
Peto 

Bardolph 

Lady Percy, soţia lui Hotspur şi sora lui Mortimer 

Lady Mortdier, fiica lui Glendower şi soţia lui 
Mortimer 

Mrs. Quickly, hangiţă la hanul „Capul de mistreţ” 
din Eastcheap 

Lorzi, ofițeri, un armaş, un hangiu, un cămăraş, 
tejghetari, doi cărăuşi, drumeți, slujitori. 


Acţiunea se petrece în Anglia. 
Actul 1 
Scena 1 


Londra. Palatul regelui. 
Intră regele Henric, Westmoreland şi alții. 


Regele Henric: 
Sleiţi cum suntem şi nălbiţi de griji”. 


1 Starea de nelinişte sufletească, pe care o manifestă Regele 
Henric, exprimă continuarea unei situaţii cu care se încheie scena 
finală din piesa Richard al II-lea (scrisă în 1595-1596) în care 
regele Henric se arată profund îndurerat de omorârea lui Richard, 
faptă de care se simte moralmente vinovat. 

Pentru a-şi ispăşi vina, îşi anunţase, în scena amintită, 
hotărârea de a porni într-o cruciadă, pentru eliberarea 
lerusalimului şi Mormântului lui Hristos de sub turci, aşa cum 
făcuseră şi alţi monarhi europeni, înaintea lui, când participaseră 
la cruciade, pentru a le fi iertate unele fapte considerate păcate 
grele în ochii bisericii şi maselor populare. 

Totodată regele se arătase foarte mâhnit, în scena a 3-a a 
aceluiaşi act final, şi din cauza comportării dezonorante a fiului 
său, Prinţul Henric, viitorul Henric al V-lea, comportare care 
continuă şi în cadrul piesei de faţă. 

William Shakespeare 
Dăm timp acum înspăimântatei păci” 
_Cu sufletul la gură să vestească 
In şoapte iuți, tăioase, lupte nouă 
Ce vom începe-n ţări îndepărtate. 
Pământul nostru nu-şi va mai mânji 
Cu sângele copiilor săi faţa; 
Troieni de luptă nu-l vor mai brăzda; 
N-or mai strivi copitele în iureş 
Gingaşe flori; încrâncenaţii ochi - 
Ca meteorii“ unui cer spăimiu, 
Tot dintr-o mamă rupţi, dintr-un aluat - 
Au scăpărat până mai ieri, mânaţi 
La luptă de lăuntrice dihonii; 
Dar azi purced în bună învoială 
Pe-acelaşi drum, căci vrajba este stinsă 
Şi-s iarăşi fraţi cu toţii şi prieteni. 
Războiul, un tăiş pus rău în teacă, 
Stăpânul nu-şi va mai răni. De-aceea, 
Prieteni, spre mormântul lui Hristos - 
Sub binecuvântata cărui cruce 
Suntem chemaţi a-i fi ostaşi - pornim 
“Pe de altă parte printre marile supărări care îl copleşesc, sunt şi 
răscoalele şi luptele fratricide, ca o împlinire a profeţiei 
Episcopului de Carlisle, care prevăzuse luptele interne, drept 
urmare a detronării lui Richard al II-lea şi uzurpării coroanei de 
către Henric al IV-lea. Toate acestea îl fac bănuitor, pierzându-şi 
încrederea în mulţi dintre aceia care l-au sprijinit la început. 
2 Pacea este indirect comparată cu o căprioară înspăimântată 
urmărită de ogari. 
3 Termenul „meteor” era folosit pentru o serie întreagă de 
fenomene meteorologice: fulgere, trăsnete, grindină etc., care, 
conform credinţei generale, în Anglia lui Shakespeare, implicau 
manifestări ale unor puteri supranaturale, interesate îndeaproape 
în acţiunile şi comportarea oamenilor. 


Shakespeare asociază deseori armonia sau tulburările cosmice 
cu evenimente extraordinare din viaţa popoarelor. 

_O oaste englezească ce-şi struji 
In pântecele mamei braţ de luptă. 
S-alunge pe păgâni din Ţara Sfântă 
Unde-au păşit - sunt paisprezece veacuri - 
Blajinele picioare, pironite 
Pe-amara cruce spre-a ne mântui. 

Dar vechi de-un an“ ne este gându-acesta 
Şi nu ca să vă spun că vom purcede 
Ne-am adunat acum. Ci vreau s-aud 
lubite văr” al nostru, Westmoreland, 

_ Ce hotărâri s-au luat aseară-n sfat 
Intru grăbirea faptei noastre scumpe. 
Westmoreland: 
De zorul ei ne-am frământat, stăpâne, 
Şi-am chibzuit şi-asupra cheltuielii, 


4 Ca şi în multe altele dintre piesele sale istorice, Shakespeare se 
abate de la datele exacte ale unor evenimente, pentru a putea 
obţine anumite efecte dramatice şi a da mai mult dinamism 
acţiunilor respective. 

Astfel, după detronarea sa, la începutul lunii octombrie 1399, 

Richard al II-lea a fost omorât în februarie 1400, ceea ce situează 
timpul acţiunii din scena de faţă la începutul anului 1401 - adică la 
un an după făgăduiala pe care o făcuse Henric, în ultima scenă a 
piesei Richard al II-lea, de a pleca în cruciadă, ca o ispăşire pentru 
crima de care era răspunzător. Or, bătălia de la Holmedon, 
prezentată ca un eveniment foarte recent, - ceva mai departe, în 
scena de faţă - a avut loc la 14 septembrie 1402. In acelaşi timp, 
chiar şi la acea dată, Prinţul Henric era numai în vârstă de 15 ani 
şi prin urmare nu putea avea încă reputaţia proastă de care se 
arată profund nemulţumit tatăl său, în scena de faţă, iar pe de altă 
parte, această vârstă nu îi permitea încă să se fi distins prin fapte 
de arme, pentru a putea fi comparat cu viteazul Harry Percy. 
5 Termenul „văr” (= cousin) era folosit într-un sens mult mai larg 
decât în prezent, fiind atribuit şi rudelor de diferite alte grade 
(nepoți, cumnaţi etc.) şi chiar şi altor nobili, fără a fi rude de 
sânge. Inrudirea lui Westmoreland cu regele Henric este, de 
exemplu, prin soţie, care este sora vitregă a regelui. 

William Shakespeare 
Când iată, val-vârtej, sosi aseară 
Din Wales ştafetă cu-ncruntate veşti. 
Şi cea mai rea-i că Mortimer cinstitul, 
Pornind cu cei din Herefordshire’ război 
Asupra zurbagiului Glendower, 
Căzu în mâna velşului” hain 
Ce-i căsăpi o mie dintre-ai lui; 
lar leşurile lor atât de rău 
Batjocorite-au fost fără ruşine 
De velşele femei, că nu se-ndeamnă 
Sfiosul gând să-nchege povestirea. 
Regele Henric: 
Se pare, deci, că vestea luptei lor 
Ne strică treaba ce puneam la cale. 
Westmoreland: 
Da, da, şi altele aşijderi, doamne, 
Căci veşti mai tulburi şi mai nedorite 
Sosind din miazănoapte, sună astfel: 
De Ziua Crucii, Hotspur cel viteaz, 
Ştiţi, Harry Percy, fiul, s-a ciocnit 
Cu mult vestitul scot, vârtosul Douglas, 
La Holmedon”; 
6 Comitat în centrul Angliei. 
7 Denumirea „velş” (galez) desemnează locuitorii provinciei Wales 
din vestul Marii Britanii, provincie cunoscută şi sub numele de Ţara 
Galilor. 
8 Harry (Henric) Percy, fiul contelui de Northumberland fusese 
poreclit „Hotspur” („pinten fierbinte”) din cauza vitejiei şi 
impetuozităţii sale, devenite legendare, de care dăduse 
întotdeauna dovadă în lupte, spunându-se că de cum îşi pusese 
armura şi pintenii de cavaler, când era încă adolescent, pintenii îi 
erau mereu fierbinţi, fiind în mod continuu angajat în lupte 
împotriva scoţienilor. Regiunea Northumberland este situată în 
nordul Angliei, la graniţa dinspre Scoţia, unde aveau loc dese 
încăierări între englezi şi scoțieni. 
9 Holmedon se numeşte astăzi Hambleton şi se află în comitatul 

Şi-au petrecut un crâncen ceas acolo, 
De e să judecăm şi după zvonuri 
Şi după larma tunurilor lor'“; 
Căci cel ce-aduse vestea s-a pornit 
Călare-n toiu-nflăcărat al luptei 
Când cumpăna izbânzii şovăia. 
Regele Henric: 
Dar iată un prieten drag, destoinic, 
Sir Walter Blunt, de-abia descălecat 
Şi colbuit de câte colburi toate 
Se află între Holmedon şi-acest scaun. 
Ne-aduce veste îmbucurătoare: 
Lord Douglas e înfrânt; pe câmp, la Holmedon 
Văzu sir Walter zece mii de scoţi 
Si douăzeci şi doi de cavaleri 
Zăcând morman în sânge; prins-a Hotspur 
Pe Mordake, contele de Fife, fiu vârstnic 
Lui Douglas biruitul; şi pe conții 
De Athol, Murray, Angus şi Menteith. 
Nu-i asta pradă vrednică, de cinste, 
Nu-i un câştig frumos? Ei, vere, ce zici? 
Westmoreland: 
Ba zău. 
Făli-s-ar orice prinț cu-aşa izbândă. 
Regele Henric: 
Mă faci să cad în ciudă şi păcat, 
Să-l gelozesc pe lord Northumberland 
Că are-un fiu blagoslovit de cer, 
Un fiu purtat pe valurile faimei, 


Northumberland. 

10 In original apare termenul „artillery” (artilerie), care se folosea 
pentru orice fol de proiectile şi nu se referea numai la ghiulele 
trase de tunuri. 

Din crâng, copacul cel mai nalt şi drept, 
Odorul soartei şi mândria ei; 
lar eu privindu-l cât de vrednic este, 
Nu pot vedea la Harry-al meu pe frunte 
Decât ruşine şi dezmăţ. O, Doamne, 
De s-ar vădi că vreo zână, noaptea, 
Schimbat-a-n leagăn pruncii când dormeau 
Şi-al meu e Percy, - al lui Plantagenet“, 
Atunci el l-ar avea pe Harry-al lui, 
lar eu pe-al meu! Dar mi-l alung din gând! 
Ce zici de ifosul lui Percy fiul? 
Toţi prinşii câţi căzură-n mâna lui 
Îi ţine pentru el, şi-mi dă de ştire 
Că numai Mordake e al meu, şi-atât!”. 
Westmoreland: 


11 Henric al IV-lea descindea din Plantageneţi, familie ai cărei 
membri au domnit în Anglia între 1154 (începând cu Henric al Il- 
lea) şi 1485 (sfârşind cu Richard al III-lea). Conform unei credinţe 
populare unele zâne obişnuiau să schimbe - dintr-un spirit de 
răutate - un copil frumos şi dotat cu mari calităţi cu unul urât şi 
fără calităţi. O aluzie la această legendă se întâlneşte şi în Visul 
unei nopți de vară. 

Schimbul pe care l-ar fi dorit regele nu ar fi putut însă avea loc, 

întrucât între Harry Hotspur şi Prinţul Henric era o diferenţă de 23 
ani. Insuşi Regele Henric era cu 3 ani mai tânăr decât Hotspur, 
deşi apare ca mult mai bătrân în piesa de faţă. Unii comentatori îi 
prezintă de altfel, pe amândoi, ca fiind aproximativ de aceeaşi 
vârstă. 
12 Mordake, Contele de Fife, era moştenitorul prezumtiv al 
tronului Scoției. Conform codului cavaleresc medieval prinşii în 
luptă se răscumpărau pentru sume importante de bani, în funcţie 
de rangul de nobleţe al fiecăruia. Prizonierii de sânge regal 
trebuiau predaţi regelui, ceilalţi, însă, aparţineau, în mod obişnuit, 
aceluia care îi captura. Se pare, însă, că, în cazul prizonierilor de 
rang înalt, regele avea totuşi dreptul să decidă, acordând o parte 
din preţul de răscumpărare şi aceluia care prinsese prizonierii. 

Aici e mâna unchiului său Worcester!” 
Ce-n toate ţi se-arată neprieten; 
lar el se-nfoaie şi bârligă coada 
Juneţii împotriva slavei tale. 
Regele Henric: 
L-am şi chemat să-mi deie socoteală; 
De-aceea vom lăsa un timp s-adaste 
Piosul nostru gând: lerusalimul'“. 
Vom ţine sfat pe miercurea ce vine 
La Windsor; să-i vesteşti, te rog, pe lorzi, 
Şi-apoi să te întorci la noi degrabă; 
Căci sunt de spus şi de făcut mai multe 
Decât mă lasă să rostesc mânia. 
Westmoreland: 
Aşa voi face, doamne. 
(les.) 


Scena 2 


Tot la Londra. Într-o încăpere a palatului. 


13 Thomas Percy, Conte de Worcester, era fratele lui Henric Percy, 
conte de Northumberland. El îl părăsise pe Richard al Il-lea la 
curtea căruia deținea funcția de intendent al casei regale, trecând, 
împreună cu fratele său, de partea lui Henric Bolingbroke, care se 
încoronează, în cele din urmă, ca Henric al IV-lea. Devine însă, 
curând, adversar al Regelui Henric şi conducătorul răzvrătirii 
familiei Percy împotriva regelui. 

14 Din punct de vedere istoric Regele Henric şi-a manifestat 
dorinţa de a porni în cruciadă numai în ultimul an de domnie. 
Dorinţa lui de a ajunge la lerusalim nu s-a realizat însă niciodată, 
istoria consemnând numai coincidenţa că dormitorul din palatul în 
care a murit se numea „Camera Ierusalimului”. 

William Shakespeare 
Intră prinţul Henric şi Falstaff. 


Falstaff: la spune-mi, Hal”, flăcăule, cam cât să fie 
ceasul? 

Prințul Henric: Într-aşa hal ţi-ai năclăit minţile 
sugând la vinaţuri vechi, dându-ţi dramul la curea şi 
tolănindu-te pe laviţe după masă, încât nici nu mai 
ştii să întrebi ceea ce ai dori să afli cu adevărat. De 
ce dracu' oi fi vrând să ştii cât e ceasul? Aş înţelege 
dacă orele ar fi cupe de vin de Xeres'*; minutele, 
claponi fripţi; bătăile orologiilor, sporovăială de 
muieri; cadranele, firme de tractire, iar sfântul soare 
însuşi, o fetişcană ochioasă şi focoasă, îmbrăcată în 
mătase ca para focului”. Altfel nu pricep de ce m-ai 
întreba aşa de florile mărului câte ceasuri sunt. 

Falstaff: Adevăr grăit-ai, Hal! Noi ăştia care avem 
mâna cam lungă ne călăuzim mai degrabă după 
lună şi cele şapte  stele'*, decât după 
Phoebus'"„prea strălucitul cavaler rătăcitor”. Dar 


15 Diminutivul foarte familiar cu care Falstaff şi Poins i se 
adresează Prințului Henric. Poins nu face parte din ceata lui 
Falstaff, fiind garda personală a Prințului Henric. 

16 Xeres este vechea denumire engleză a oraşului din sud-vestul 
Spaniei denumit azi Jerez şi renumit pentru vinurile sale de 
culoarea chihlimbarului. Numele spaniol a devenit în engleză 
„sherry”, termen care desemnează orice vin asemănător vinurilor 
de Jerez. 

17 Aluzie la faptul că prostituatele purtau fuste roşii de tafta. 

18 Denumirea populară a constelaţiei pleiadelor (Cloşca cu pui) şi 
probabil emblema vreunui han. 

19 Numele dat lui Apollo în mitologia greacă ca zeu al soarelui. 
Apollo era între altele şi zeul artelor şi al oracolelor. 

20 Aluzie la „Cavalerul Soarelui” care apare ca personaj, devenit 
„El Donzel del Fabo”, în romanul cavaleresc spaniol al lui Diego 
Ortunez de Calahorra intitulat „Espejo de Principes y Caballeros” 
(Oglinda principilor şi cavalerilor) şi menţionat în opera lui Miguel 

ruga-m-aş ţie, deşuchiatul inimii mele, ca atunci 
când ai s-ajungi rege - Dumnezeu să-ţi ocrotească 
harul, adică vreau să zic tronul, că de har... nici 
pomeneală... 

Prințul Henric: Cum, n-am eu har? 

Falstaff: Zău că n-ai! Nici cât negru sub unghie! 

Prințul Henric: Aşa vrasăzică! Ei, şi-apoi? Hai, 
vorbeşte lămurit, vorbeşte lămurit! 

Falstaff: Chiar aşa, deşuchiatul inimii mele, când 
ai s-ajungi rege, nu îngădui să ni se spună jefuitori ai 
frumuseţilor zilei, nouă care suntem cavalerii nopţii. 
Hăitaşi de-ai Dianei”, slujitori ai umbrei, răsfăţaţi ai 
lunii să ni se spună. Şi să se ştie că suntem oameni 
stăpâniţi, pentru că noi, ca şi marea, stăpâniţi 
suntem de neprihănita şi mândra noastră domniţă, 
luna, sub a cărei oblăduire tâlhărim. 

Printul Henric: Grăişi cu tâlc şi bine le-ai mai 
potrivit, căci soarta noastră de oameni ai lunii are ca 
şi marea flux şi reflux, şi ca şi marea, ea tot de lună 
e stăpânită. lată, de pildă: o pungă cu galbeni 
şterpelită cu deplină hotărâre luni noaptea, e golită 
întru deplină destrăbălare marţi dimineaţa. O înhaţi 
strigând: „Punga sau viaţa!” şi o toci zbierând: „Să 
mai vină un rând!” Soarta este ca marea: aci te 


de Cervantes Saavedra „Don Quijote de la Mancha”, ca unul din 
romanele preferate ale lui Don Quijote. 

21 Diana, sora lui Apollo, numită Artemis în mitologia greacă, era 
la romani zeiţa lunii şi a vânătoarei. De observat faptul că 
Shakespeare foloseşte când denumirile greceşti, când cele romane 
ale zeităților antice. Astfel Falstaff se referă la zeul soarelui ca 
Phoebus (denumirea grecească), dar foloseşte denumirea romană 
pentru zeiţa lunii. Cum deseori regina Elisabeta este denumită 
Diana în literatura timpului, este foarte probabil că Shakespeare se 
referă aici la curtenii reginei, ai cărei slujitori umili erau şi sub a 
cărei oblăduire „tâlhăreau” şi ei. 

William Shakespeare 
coboară până la piciorul spânzurătorii, aci te saltă 
odată cu talazul până lângă ştreang. 

Falstaff: Pe cinstea mea, flăcăule, adevăr grăişi. 
Ei, da’ zi tu că hangiţa mea nu-i muieruşca cea mai 
cu lipici din câte se află. 

Prințul Henric: Ba e dulce ca mierea Hyblei”, 
bătrâne stâlp de cârciumă. Dar ia spune-mi, nu te ia 
cu răcori când vezi un laibăr armăşesc din piele de 
bivol”. 

Falstaff: la mai las-o, măi zăpăcilă! Mai las-o cu 
zeflemelele astea şi cu vorbe-n doi peri! Ce ciuma 
am eu de împărţit cu un laibăr de-ăla din piele de 
bivol? 

Prințul Henric: Dar eu ce sfrinţie aş avea de 
împărţit cu hangiţa? 

Falstaff: D-apoi n-ai chemat-o tu de nu ştiu câte 
ori să-ţi dea socoteală? 

Printul Henric: Şi pusu-te-am cândva să-ţi plăteşti 
partea? 

Falstaff: Nu. Ce e al tău, e al tău! Pe aici tu pe 
toate le-ai plătit. 

Printul Henric: Pe-aici şi pe aiurea, atât cât m-au 
ţinut baierile pungii; iar când nu, mai luam şi pe 
veresie. 

Falstaff: Nu luai tu mult pe veresie de nu erai 
moştenitor la visterie. Dar ia spune-mi, deşuchiatul 


22 Oraş antic pe coasta de sud-est a Siciliei, renumit în vechime 
pentru mierea sa având o aromă excepţională, motiv pentru care 
era pomenită de poeţi. 

Shakespeare se referă la mierea din Hybla şi în /u/iu Cezar, actul 
V, scena 1. 
23 Vestoanele din piele foarte rezistentă şi lucitoare constituiau 
uniforma agenţilor şerifului, care arestau delincvenţii, în vremea 
lui Shakespeare. 

inimii mele, când ai să ajungi rege, au să mai fie 
spânzurători în Anglia? Şi bătrâna cumătră legea 
veche tot aşa cu zăbală ruginită îi va struni pe 
cutezători? Tu să nu spânzuri niciun hoţ când ai să 
fii rege. 

Prințul Henric: Eu nu, căci asta va fi sarcina ta. 

Falstaff: A mea? Phii, straşnic! Pe Dumnezeul meu, 
vrednic judecător voi fi. 

Printul Henric: Te-ai şi încurcat în judecată! Voiam 
să spun că tu vei avea de spânzurat pe toţi tâlharii 
şi că în felul acesta vei ajunge călău de soi. 

Falstaff: Mă-nvoiesc, Hal, mă-nvoiesc! Şi dacă stai 
să te gândeşti, meseria asta mi s-ar potrivi la fel de 
bine ca şi slujba de curtean, ascultă ce-ţi spun eu. 

Prințul Henric: Ca să te căftăneşti cu vreo slujbă? 

Falstaff: Ca să mă căftănesc cu niscai ţoale! Că 
strânge la ţoale călăul”, nu glumă! Ei, fir-ar să fie, 
sunt amărât ca un cotoi năpârlit sau ca un urs cu 
belciugu-n bot. 

Printul Henric: Sau ca un leu bătrân, sau ca lăuta 
unui îndrăgostit. 

Falstaff: Chiar aşa! Sau ca băzâitul unui cimpoi din 
Lincolnshire”. 

Printul Henric: De ce n-ai zice ca un iepure” sau 
ca mlaştinile din Moorditch”'? 


24 Conform unei vechi tradiţii, îmbrăcămintea celor executaţi 
revenea călăului. 

25 |n vremea lui Shakespeare cimpoaiele cele mai apreciate 
veneau din comitatele Lincolnshire şi Lancashire. 

26 Conform credinţei populare iepurele era considerat drept 
vietatea cea mai melancolică. 

27 Moorditch (= şanţul mlaştină) era un canal îngust şi foarte 
murdar de-a lungul linei porţiuni a zidului înconjurător al Londrei. 
Miasmele infecțioase pe care le emana produceau o boală numită 
„melancolia şanţului Moorditch”. 

Falstaff: Umbli după cele mai greţoase asemuiri, 
ceea ce nu te împiedică să fii cel mai isteţ, cel mai 
ticălos şi cel mai dulce dintre prinţişori. Te rog însă, 
Hal, să nu-mi mai faci sânge rău cu asemenea 
neghiobii. Tare aş mai vrea să aflu de unde ne-am 
putea cumpăra fiecare câte un nume bun. Mai zilele 
trecute, un lord bătrân din sfatul ţării mi-a vorbit pe 
stradă cu dojană despre tine. Eu însă nu l-am prea 
ascultat. Şi totuşi, cu câtă înţelepciune grăia, şi eu 
nu l-am luat în seamă; zău, cu câtă înţelepciune mi- 
a vorbit, şi chiar în mijlocul drumului. 

Prințul Henric: Bine ai făcut! Înţelepciunea strigă 
pe ulite”, dar nimeni n-o ascultă! 

Falstaff: Uf, blestemate sunt zicalele tale şi zău c- 
ai fi în stare să-l faci şi pe un sfânt să cadă în păcat. 
Să ştii însă că mă ai pe suflet, Hal. Dumnezeu să te 
ierte. Înainte de a te cunoaşte, Hal, eram a-toate- 
neştiutor. lar acum, ca să vorbim drept, am ajuns să 
nu fiu cu mult mai breaz decât un tâlhar de rând. 
Dar trebuie să mă lepăd o dată de viaţa asta, şi am 
să mă lepăd. Pe Sfântul Dumnezeu, mare ticălos 
sunt dacă nu mă lepăd. N-aş vrea să mă înghită 
iadul pentru niciun fiu de rege din toată 
creştinătatea. 

Prințul Henric: la spune, Jack, de unde mai 
şterpelim mâine o pungă? 

Falstaff: De oriunde pofteşti, flăcăule. Eu unul sunt 
gata. De nu, potlogar să-mi zici şi să mă spânzuri de 
picioare. 

Printul Henric: Văd cât a făcut din tine căinţa: de 
la cuvioşie ai şi sărit la pungăşie. 


28 Proverb biblic: „Înţelepciunea strigă pe uliţă şi în piaţă îşi ridică 
glasul său”. (Pi/lde/e lui Solomon, |, 20). 

(Intră Poins.) 

Falstaff: Păi, Hal dragă, doar asta mi-i chemarea! 
Şi nu-i niciun păcat ca omul să trudească întru 
chemarea sa. Poins! Ei, acum o să aflăm dacă 
Gadshill”” a mai pus ceva la cale! O, dacă oamenii s- 
ar mântui după faptele lor, care din cazanele iadului 
ar fi destul de încins pentru Gadshill? Asta e cel mai 
de frunte tâlhar dintre câţi au strigat vreodată 
„Stai!” unui om cumsecade! 

Prințul Henric: Bună dimineaţa, Ned!“ 

Poins: Bună dimineaţa, dragă Hal. Ce mai face 
jupânul Mustrare-de-cuget? Ce mai zice sir John 
Vinişor-dres? la spune, Jack, cum te mai înţelegi cu 
diavolul? Că i-ai arvunit sufletul de vinerea mare pe 
o ulcică, de vin şi pe un hartan rece de clapon. 

Printul Henric: Sir John se ţine de cuvânt şi dracul 
îşi va lua ce i se cuvine, că ce-i al lui e pus de-o 
parte, şi sir John niciodată n-a dat de minciună o 
zicală. 

Poins: Aşadar eşti osândit pentru că îţi ţii cuvântul 
dat diavolului! 

Printul Henric: lar altfel ar fi fost osândit pentru că 
l-a tras pe diavol pe sfoară. 

Poins: Măi feţii mei logofeţi, ia să vă înfăţişaţi voi 
mâine cu noaptea-n cap în pădurea Gadshill, la 


29 „Gadshill” este numele unui deal împădurit, între oraşul 
Rochester din sud-estul Angliei şi Londra, la o distanţă de 27 mile 
de acest din urmă oraş. Dealul îşi câştigase trista reputaţie de 
domeniu al tâlharilor, din cauza numeroaselor atacuri săvârşite de 
aceştia asupra călătorilor, în pădurea susmenţionată. Numele 
dealului este în acelaşi timp, în piesa de faţă, porecla dată unuia 
din tovarăşii de chefuri ai Prințului Henric, ca urmare a repetatelor 
tâlhării pe care le săvârşise în pădurea de pe Gadshill. 

30 Diminutiv pentru Edward, numele mic al lui Poins. 

ceasurile patru. Trec pelerinii spre Canterbury” cu 
daruri scumpe, şi neguţători cu punga doldora vin 
călări spre Londra. Am făcut rost de măşti pentru 
toată lumea; cai aveţi voi. Deseară Gadshill 
înnoptează la Rochester; pentru mâine seară am 
poruncit o cină în Eastcheap”. Treaba asta o facem 
uşor ca-n vis. Dacă veniţi, am să vă umplu pungile 
cu galbeni; dacă nu, rămâneţi acasă şi de ştreang s- 
aveţi parte. 

Falstaff: Ascultă ici, Yedward!“” Dacă rămân acasă 
şi nu merg, te spânzur eu pe tine că te-ai dus! 

Poins: Vii, bucălatule? 

Falstaff: Hal, tu te prinzi? 

Printul Henric: Ce face? Eu să fur, să tâlhăresc? 
Nici gând, pe legea mea! 

Falstaff: Nu-i nici pic de cinste, de bărbăţie şi de 
dreaptă tovărăşie în tine şi nici din sânge regesc nu 
te tragi dacă pregeţi să înfrunţi primejdia pentru 
coroane. 


31 Canterbury, localitate în sud-estul Angliei, este reşedinţa 
prelatului având cel mai înalt rang bisericesc în Anglia: 
Arhiepiscopul de Canterbury. In catedrala din Canterbury, una din 
cele mai renumite catedrale vechi engleze, a fost asasinat în anul 
1170 arhiepiscopul Thomas ă Beckett, de oamenii regelui Henric al 
II-lea. Credincioşii, aparţinând tuturor claselor sociale, îşi făcuseră 
obiceiul, curând după înmormântarea lui Thomas ă Beckett în 
catedrala din Canterbury, să meargă în pelerinaj, la mormântul 
arhiepiscopului, care fusese declarat martir de către biserică. 
Pelerinajele au avut loc până la reforma protestantă din 1536, a lui 
Henric al Vill-lea, care, rupând relaţiile cu Roma catolică şi 
desfiinţând mănăstirile, a interzis şi pelerinajele la Canterbury, 
înlăturând totodată lespedea comemorativă de pe mormântul 
arhiepiscopului. 

32 Cartier în sud-estul Londrei. 

33 Yedward este probabil pronunţarea numelui Edward în dialectul 
din Kent. 

Prințul Henric: De-i aşa, fie! Să-mi fac şi eu o dată 
de cap! 

Falstaff: Vezi, aşa mai zic şi eu! 

Printul Henric: Ba nu, fie ce-o fi, eu rămân acasă. 

Falstaff: Pe legea mea, când ai s-ajungi tu rege, eu 
trădător am să mă fac. 

Printul Henric: Puțin îmi pasă! 

Poins: Rogu-te, sir John, lasă-mă singur cu prinţul. 
Am să-i înfăţişez atâtea temeiuri în sprijinul 
năzbâtiei ce punem la cale încât vei vedea că are să 
meargă. 

Falstaff: Fie! Şi să vă dea Domnul, ţie duhul 
convingerii, iar lui urechile înţelegerii, ca tot ce i-ai 
spune să-l mişte şi tot ce o auzi să creadă, în aşa fel 
încât, de dragul glumei, adevăratul prinţ să se 
pomenească un fur închipuit, căci în vremea noastră 
până şi bietele tâlhării au nevoie de proptele. 
Rămâneţi cu bine. Pe mine mă găsiţi la Eastcheap. 

Prințul Henric: Cu bine, primăvară târzie! Cu bine, 
flăcău tomnatic!* 

(Falstaff iese.) 

Poins: Şi acum, dulcele meu prinţişor, ia să-ncaleci 
şi matale mâine cu noi. Am pus la cale o trăsnaie pe 
care n-o pot scoate la capăt singur. Falstaff, 
Bardolph, Peto şi Gadshill au să prade nişte oameni 
cărora le-am întins cursa, iar după aceea intrăm noi 
în joc. Noi doi nu luăm parte la jefuială, Dar când vor 
avea cei patru prada în mâini, capul să mi-l tai dacă 
nu-i vom prăda noi pe ei! 

Printul Henric: Dar cum o să ne rupem de ei când 


34 Prinţul îl ridiculizează pe Falstaff pentru străduinţele sale de a 
se comporta ca tinerii petrecăreţi, în căutare de aventuri galante, 
ceea ce nu se potriveşte câtuşi de puţin cu vârsta şi înfăţişarea sa. 

o fi la o adică? 

Poins: Noi doi pornim înainte sau în urma lor şi le 
dăm un loc de întâlnire undeva unde ne vine nouă la 
îndemână. Ei vor da buzna să facă singuri isprava. 
Dar nici n-or să apuce s-o termine bine, că le şi 
sărim în spinare. 

Prințul Henric: Aşa ar fi dacă nu ne-ar cunoaşte 
după cai, după haine şi alte semne. 

Poins: Nicidecum! Caii n-or să ni-i vadă, c-am să-i 
priponesc în pădure; măştile ni le vom schimba de 
îndată ce ne despărţim de ei; şi află, domnişorule, 
că am şi nişte anterie de cânepă la îndemână sub 
care să ne ascundem portul nostru cel cunoscut. 

Prințul Henric: Numai de nu ne-ar răzbi ei pe noi. 

Poins: Pe doi din ei îi ştiu fricoşi, din cea mai 
veche viţă a celor care au dat dosul vreodată; iar 
cât îl priveşte pe al treilea, dacă s-o bate mai mult 
decât crede el că-i de ajuns, mă las de meseria 
armelor. Hazul acestei trăsnăi vor fi tocmai 
nemaipomenitele minciuni pe care grăsunul ăsta 
ticălos are să ni le îndruge când ne vom aduna cu 
toţii la chef. Ai să-l auzi c-a luptat cu treizeci de 
oameni pe puţin, cum s-a apărat, cum a lovit şi prin 
câte primejdii a trecut. Şi tot hazul are să fie când l- 
om da de gol. 

Prințul Henric: Fie, merg cu tine. Îngrijeşte-te de 
toate cele de trebuinţă şi vino de mă întâlneşte 
mâine seară la Eastcheap, la cină. Mergi cu bine. 

Poins: Cu bine, milord. 

(lese.) 

Prințul Henric: 

Vă ştiu pe toţi, şi-o vreme-am să v-ajut 

În desfrânata voastră trândăvie”. 
Şi totuşi fi-voi soarelui asemeni“ 
Când lasă norii joşi, păgubitori, 
Ssă-ntunece pe lume strălucirea-i; 
Dar când vrea iar să fie el întreg, 
Cu-atât mai scump cu cât e aşteptat, 
Străpunge ceața tulbure şi hâdă 
Ce se părea că-n pâclă îl sugrumă. 
De-ar fi tot anul sărbători voioase, 
Ar fi şi jocul plicticos ca munca. 
Puţine doar de sunt, dorite-s foarte, 
Căci lucrul rar din toate-i mai plăcut. 
Când voi zvârli dezmăţul de pe mine, 
Şi voi plăti ce n-am făgăduit, 

Cu cât sunt eu mai bun ca vorba mea, 
Cu-atât îi voi uimi pe cei ce nu cred. 
Ca giuvaerul strălucind în beznă, 
Virtutea-mi va ţâşni dintre păcate 
Şi toţi se vor opri miraţi, văzând 
Pe catifeaua neagră piatra rară. 
Când nimeni nu se-aşteaptă, mă dezbar 
De fărdelegi, făcând păcatul har. 

(lese.) 


Scena 3 


Tot Londra. O încăpere în palat. 
Intră regele Henric, Northumberland, Worcesler, 


35 Monologul de faţă urmăreşte să împiedice publicul spectator 
să-şi facă o impresie nefavorabilă despre Prinţul Hernic şi îl 
pregăteşte pentru schimbarea în bine, în viitor, a comportării sale 
ruşinoase de până acum. 

36 Soarele, ca şi vulturul şi leul (vezi actul IIl scena a 3-a) este 
considerat simbol al regalității. 

Hotspur, sir Walter Blunt şi alţii. 


Regele Henric: 

Mi-a fost prea rece sângele şi leneş 

De nu-l stârniră-aşa nemernicii. 
lar voi m-aţi dibuit, căci drept aceea 
Îmi siluiţi răbdarea. Dar să ştiţi 

Că de acum voi fi mai mult cu însumi, 

Temut şi crunt, decât aşa cum sunt: 

Ca puful, moale, lin ca untdelemnul, 

Încât pierdui cinstirea ce n-o dau 

Decât cei mândri celor şi mai mândri. 
Worcester: 

Nu i se cade casei noastre, Doamne, 

Harapnicul măririi-asupra ei. 
Mărirea, da, pe care-am ridicat-o 
Cu truda mâinii noastre. 
Northumberland: 
Stăpâne-al meu... 
Regele Henric: 
Tu, Worcester, piei de-aici; citesc primejdii 
Şi răzvrătire în privirea ta. 

Prea dârz şi prea semet ne stai în faţă. 
Nicicând n-a îndurat un suveran 
Încruntătura unei frunţi vasale. 

Ai voie să ne laşi; te vom chema 
Când sfatul tău ne-o fi de trebuinţă. 

(Worcester iese.) 

(Către Northumrerland. ) 

Voiai să spui ceva. 
Northumberland: 
Da, bunul meu stăpân. 
Toţi prinşii ce-i ceru măria ta, 

Luaţi de Harry Percv - aici de faţă, 

La Holmedon, nu-i păstră hapsin, îmi spune, 
Cum i s-a povestit măriei tale. 
Vreo pizmă sau răstălmăciri viclene - 
Şi nu feciorul meu - sunt vinovaţi. 

Hotspur: 

Nu m-am împotrivit nicicum, stăpâne. 
Dar mi-amintesc că-n ceasul după luptă, 
Sleit de furie şi frânt de trudă, 

Cum răsuflăm din greu proptit în paloş, 
Veni un domnişor, un sclivisit, 
Gătit ca pentru nuntă: barba-i tunsă 
Părea o mirişte sub seceriş"!. 
Duhnea ca o dugheană de parfumuri. 
În degetele-alungi ţinea gingaş 
O cutiuţă plină de miresme 
Ce şi-o trecea din când în când sub nas, 
lar nasul, mâniat, pufnea a scârbă... 
Şi junele zâmbea şi gungurea; 

Mai apoi, când cărau ostaşii leşuri, 

El i-a făcut mârlani şi neciopliţi. 
C-au îndrăznit să treacă hoituri hâde 
Între zefir şi înălţimea sa. 

Cu multe sclifoseli de domnişoară, 
M-a descusut; şi mi-a cerut să-i dau 
În numele măriei tale, prinşii. 

Eu, ars cumplit de răni neînchegate, 
Bătut, la cap de pupăzoiu-acela, 
Întărâtat de el şi de durere, 
l-am aruncat o vorbă - nu ştiu care - 
Că-i dau sau nu... Mă-nnebunea văzându-l 


37 Curtenii purtau barba tăiată scurt, ca un semn de înaltă 
distincţie. 

Ca din cutie scos, duhnind dulceag, 
Sporovăind precum o jupâneasă, 
De tobe, răni, şi tunuri - Doamne iartă! 
Spunea că pentru rănile adânci 
Nu este leac mai bun ca spermanţetul, 
Şi că-i păcat de moarte, zău aşa, 
Ca să dezgropi silitra blestemată 
Din pântecul blajinului pământ... 
Că mulţi voinici răpus-a mişeleşte. 
De n-ar fi ticăloasele de tunuri, 
S-ar fi făcut şi el ostaş, mă rog. 
Da bâiguiala-i stearpă, eu, stăpâne. 
Am dat răspuns cum ştii: c-o vorbă-n vânt. 
Ci rogu-te, nu-i lua de bună pâra 
Ce vrea să-nalţe stavilă-ntre tine 
Şi dragostea ce-o port măriei tale. 
Blunt: 
De judeci bine-mprejurarea, Doamne, 
Atuncea tot ce-i spuse Harry Percy 
Acelui om în locurile-acelea 
Şi-n vreme ca aceea sau pe urmă, 
E înţelept să fie dat uitării 
Şi nu să-l osândească, fiindcă azi 
Se leapădă de vorbele de-atunci. 
Regele Henric: 
Dar cum, nu vezi că prinşii nu ni-i dă 
De nu cădem cu el la învoială? 
Anume, să-i plătim răscumpărarea. 
Lui Mortimer cel tont, cumnatul său, 
Cel ce-şi vându cu dinandisu-oştirea 
Pe care a purtat-o în războiul 
Cu Glendower-, afurisitul vraci? 


38 Glendower, căpetenia velşă - a cărui victorie asupra englezilor 

A cărui fiică, după cum aflai, 
S-a măritat cu contele de March?” 
Să dăm pe trădător o visterie? 
să răsplătim trădarea? Pe fricoşi 
Să-i cumpărăm când singuri s-au vândut? 
Ba nu, mai bine piară-n munţi de foame. 
Şi niciodată nu-mi va fi prieten 
Acela ce-mi va cere să plătesc 
Pe răzvrătitul Mortimer un ban. 
Hotspur: 
Ce!? Mortimer şi răzvrătit? 

El nu ţi-a fost necredincios, stăpâne. 
Doar cumpăna războiului... Şi martori 
Stau rănile-i, căci rănile vorbesc 
În limba lor, acele răni primite 
La mândrul Severa, cel cu stuf pe ţărmuri, 
Când piept la piept s-a fost încăierat 
Şi s-a luptat cumplit un ceas de vreme 
Cu Glendower vestitul. De trei ori 
S-au învoit să stea să mai răsufle 
Şi să-şi ogoaie setea bând din Severn 
Care curgea prin papură cu spaimă 


de sub comanda lui Sir Edmund Mortimer este adusă la cunoştinţa 
Regelui Henric de către Westmoreland, în Actul |, scena 1 - îl 
prinsese în luptă pe Mortimer şi, în aşteptarea răscumpărării 
acestuia, îi dăduse în căsătorie pe fiica sa. Englezii îl considerau pe 
Glendower vrăjitor pentru că îi învinsese pe ei şi ajunsese 
căpetenia velşilor numai prin vrăjitorii. Velşii l-au proclamat 
Principe al Galiei, dar a fost învins de englezi, trăind apoi ascuns 
prin păduri. 

Harry Hotspur îi ceruse regelui să-l răscumpere pe Mortimer, 
ruda sa, din mâinile velşilor, ceea ce regele refuză, declarându-l 
pe Mortimer trădător, (v. nota 40). 

39 Mortimer nu era Conte de March. Titlul aparţinea nepotului său, 
Edmund Mortimer. 

Înfricoşat de crâncenele feţe, 
Şi îşi pitea cârlionţatul cap 
În albia de ei însângerată. 
Nicicând trădarea josnică şi laşă 
Nu s-a gătit cu-asemeni răni de moarte; 
Şi niciodată Mortimer cel vrednic 
N-a câştigat mai multe şi mai volnic. 
Nu-l ponegri zicându-i răzvrătit. 
Regele Henric: 
Tu, Percy, minţi, tu minţi, minţi ca să-l aperi. 
Cu Glendower nicicând nu s-a luptat, 
Îţi spun s-o ştii, 
Mai bucuros s-ar fi bătut cu dracul 
Decât să-i stea lui Glendower în faţă. 
Nu ţi-e ruşine? Şi, de-acum încolo 
să nu te-aud vorbind de Mortimer. 
Trimite-mi prinşii, toţi, şi cât de iute, 
Altmintrelea veţi auzi de mine 
Cum nu vă e pe plac. Northumberland, 
Puteţi pleca şi tu şi fiul tău. 
Trimiteţi prinşii, că de unde nu... 
(les regele Henric, Blunt şi suita.) 
Hotspur: 
Dac-ar zbiera cerându-mi-i chiar dracu, 
Şi tot nu i i-aş da! Aş vrea s-alerg 
La el şi să i-o spun. Să-mi vărs necazul, 
Măcar de-ar fi şi capul să mi-l pierd. 
Northumberland: 
Ce, te-a-mbătat mânia? Stai, răsuflă... 
Se-ntoarce unchiul tău. 
(Intră din nou Worcester.) 
Hotspur: 
să nu vorbesc? 

De Mortimer? Ba da! Să nu am pace 
În cuget dacă nu-i voi ţine parte! 
Da, pentru el vărsa-voi în ţărână 
Tot sângele din vine, strop cu strop, 
Ca să-l ridic pe Mortimer din pulberi 
La fel de sus cât nemulţumitorul, 
Putregăiosul rege Bolingbroke. 
Northumberland (lui Worcester): 
Vezi, frate, vodă ţi-a smintit nepotul. 
Worcester: 
Ce fapt l-a mâniat în lipsa mea? 
Hotspur: 
Ar vrea să-mi ieie prinşii toţi, aşa, 
Dar când cerui răscumpăr să plătească 
Pentru cumnatul“ meu, a-ngălbenit 
Şi m-a privit cu uitături de moarte, 
Căci tremură de câte ori aude 
De numele lui Mortimer. 
Worcester: 
E de-nţeles; căci nu l-a uns urmaş 
Pe Mortimer chiar Richard răposatul?" 


40 Mortimer era, de fapt, nepotul şi nu cumnatul lui Hotspur, cum 
apare în piesa de faţă. Eroarea este datorată cronicarului 
Holinshed de la care a preluat Shakespeare informaţia. 

41 În ajunul plecării în expediţia sa în Irlanda, Richard al II-lea îl 
recunoaşte, în 1398, ca moştenitor la tron pe Roger Mortimer, 
fratele mai mare al lui Sir Edmund Mortimer. Roger Mortimer 
moare însă în Irlanda lăsând în urma lui un fiu, în vârstă de numai 
8 ani, care se numea şi el Edmund Mortimer. Copilul moştenise de 
la tatăl său titlul de Conte de March şi era descendent, prin bunica 
sa, din al doilea fiu al lui Edward al Ill-lea, fiind prin urmare 
moştenitor de drept al tronului. În vremea în care se desfăşoară 
piesa de faţă, micul conte era ţinut la castelul Windsor şi păzit cu 
toată stricteţea. Nepotul său, Duce de York, avea să devină după 
Henric al Vl-lea, Regele Edward al IV-lea. Cronicarul Holinshed 
confundă însă pe copilul Edmund Mortimer cu unchiul său care 

Northumberland: 
Aşa-i. Am auzit înştiinţarea; 
A fost pe-atunci când urgisitul rege - 
lerta-ne-ar Domnul câte i-am greşit - 
Se pregătea de luptă cu irlanzii. 
De unde când s-a-ntors, l-a-ntâmpinat 
Amarul maziliei şi mormântul. 
Worcester: 
Pe urma morţii lui intrarăm toţi 
În gura lumii, şi trăim huliţi. 
Hotspur: 
Domol, vă rog. Au nu l-a hotărât 
Urmaş la tron pe Edmond Mortimer 
Chiar riga Richard? 
Worcester: 
Eu l-am auzit! 
Hotspur: 
Atuncea da, nu-l ţin de rău pe rege 
Că vrea să-şi vadă vărul stins de foame 
Prin munţii sterpi. Dar cum puturăţi voi 
Să-ncununaţi un om uituc de bine, 
Şi să primiţi de dragul lui prihana 
De-a fi părtaşi uciderii? Se cade 
Să vă strivească ploaia de blesteme, 
Căci sunteţi şleahta lui de trepăduşi, 


căzuse prizonier la velşi, confuzie pe care o preia şi Shakespeare, 
încrezător în cronica lui Holinshed. Astfel fiind, Harry Percy 
Hotspur, pe bună dreptate, consideră, în scana de faţă, că Regele 
Henric se teme de Mortimer, ca fiind adevăratul rege al Angliei. În 
urma refuzului Regelui Henric de a-l răscumpăra pe prizonier, 
Hotspur refuză, la rândul său, să-i predea regelui pe prizonierii săi 
scoțieni şi îl răscumpără el pe Mortimer. Astfel familia Percy 
(Worcester, Northumberland şi Hotspur) începe răzvrătirea 
împotriva Regelui Henric. 

Cu ştreangul şi călăul deopotrivă. 
De mă cobor atât, iertat să-mi fie, 
Dar vreau s-arăt în care hal şi stare 
Vă înjoseşte regele viclean; 
Cum suferirăţi să vă meargă buhul 
Şi scris să stea în cronicile vremii 
Ce vine, că bărbaţi de neam ca voi 
Aţi sprijinit aşa nemernic plan... 
Căci, să vă ierte cerul! Amândoi 
L-aţi smuls pe Richard, gingaşul măcieş, 
Sădind un scai buhos, pe Bolingbroke!“* 
Şi se va duce vestea - ce ruşine! - 
Că v-a gonit şi că v-a tras pe sfoară 
Chiar cel de dragul cui vă necinstirăţi. 
Dar nu; vă mai puteţi răscumpăra 
Pierduta cinste, încă nu-i târziu 
să vă spălaţi obrazu-n ochii lumii“; 


42 Familia Percy fusese sprijinul principal al Regelui Henric în 
timpul luptei pentru reintrarea sa în drepturi, ca duce de 
Lancaster, şi apoi pentru coroana Angliei, după cum arată şi 
Shakespeare în piesa Richard al II-lea. Inainte de a fi rege Henric al 
IV-lea Plantagenet era supranumit Bolingbroke, după numele 
castelului din comitatul Lincolnshire unde se născuse. 
43 Hotspur aruncă vina detronării regelui Richard şi aducerii pe 
tron a regelui Henric numai asupra tatălui şi unchiului său. În 
Richard al II-lea, actul al II-lea scena a 3-a, Hotspur, însă, îşi oferă 
şi el serviciile lui Henric Bolingbroke. Pe de altă parte, în piesa de 
faţă Hotspur declară că nu a înţeles să-l facă prin aceasta rege. În 
actul V, scena l-a, Worcester îi spune acelaşi lucru regelui Henric. 
Interesant este faptul că în acea vreme nu s-a ridicat de către 
nimeni problema succesiunii la tron la abdicarea Regelui Richard 
al II-lea, considerându-se că faptul cedării coroanei Angliei de 
către rege, vărului său Henric Bolingbroke, constituie în sine un 
temei legal pentru ca acesta din urmă să poată deveni rege. 
Această cedare, însă, fără bază legală va fi izvorul războaielor 
celor două roze, în timpul lui Henric al VI-lea, nepotul lui Henric al 
IV-lea. 

Plătiţi-i şi ocara şi disprețul 
Lui Henric cel trufaş ce zi şi noapte 
Se tot frământă cum să vă întoarcă 
Ce vi-i dator, prin sânge şi prin moarte. 
Spun deci... 
Worcester: 
Taci molcom, vere, nu mai spune: 
Voi descuia o carte tăinuită 
Şi-am să-i arăt ceva mâniei tale 
Care pricepe repede, ceva 
Cumplit şi de primejdie ca mersul 
Pe-o lance pusă punte pe vâltoarea 
Unui puhoi de ape mugitor.“ 
Hotspur: 
Somn bun, de cazi! De nu înoţi, te îneci... 
Primejdia trimete-o călătoare 
Din răsărit înspre apus - curajul 
Din miază-noapte-n miazăzi şi lasă-i 
Să deie piept. O, sângele-i mai aprig 
Când lei stârneşti decât când prinzi vătui! 
Northumberland: 
Înflăcărarea lui spre fapte mari 
II scoate din hotarele răbdării. 
Hotspur: 
Zău, lesne-mi pare-a fi să mă avânt” 
Şi să culeg din alba lună faima; 
Sau să m-afund în hăuri de ocean, 


44Aluzia se referă la aşa numita „punte periculoasă” 


povestirile cavalereşti medievale, în care eroul şi însoțitorii săi 
sunt nevoiţi să treacă peste o prăpastie adâncă, folosind o punte 
improvizată, constând dintr-o sabie foarte lungă (în unele povestiri 


având lungimea a două lănci). 


45 În rândurile care urmează se manifestă firea extravagantă a lui 
Hotspur care se arată foarte impulsiv şi nechibzuit în piesa de faţă. 

În adâncimi de nimeni măsurate, 
Şi faima să mi-o scot de plete-afară, 
De s-ar putea cu-asemenea ispravă 
Să-i strâng eu singur toată strălucirea. 
Dar ce să fac cu-aşa prieteni schilavi?... 
Worcester: 
Vedeţi cum plăsmuieşte năluciri 
în loc să-nchege fapte-adevărate? 
Dă-mi vere dragă, o clipă ascultare, 


Hotspur: 
Ba, rogu-te, mă iartă. 
Worcester: 
Scoţii nobili 
Pe care tu i-ai prins... 
Hotspur: 


Pe toţi îi ţin; 
Nu-i dau dintr-înşii niciun om, mă jur; 
Nu, nici de leac, nu va avea niciunul, 
Pe dreapta asta jur că nu. 
Worcester: 
Te-nfurii iar şi nu asculţi ce-ţi spun. 
Îi vei păstra pe prinşi. 
Hotspur: 
De bună seamă; 
Răscumpărat nu-l vrea pe Mortimer 
Şi m-a oprit să-l pomenesc pe nume; 
Dar am să merg la el când va dormi 
Şi „Mortimer” îi voi striga-n urechi, 
Aşa! 
Şi am să prind un graur“* să-l învăţ 
Doar „Mortimer” să spună, să i-l dărui, 


46 În scrierile mai multor elisabetani se menţionează că graurii, ca 
şi mierlele, pot fi învăţaţi să rostească cuvinte din graiul omenesc. 

Ca pururea să fiarbă fierea-n vodă. 
Worcester: 
Ascultă, vere, doar o vorbă. 
Hotspur: 
Mă leg să nu-mi dau altă osteneală 
Decât să-l zgândăresc pe Bolingbroke 
Şi pe zurbavul cel de prinţ de Wales, 
Pe care, dacă nu l-aş şti urât 
De taică-său, care-i doreşte răul, 
L-aş otrăvi cu un ulcior de bere. 
Worcester: 
Cu bine, frăţioare. Vom vorbi 
Când vei putea s-asculţi mai potolit. 
Northumberland: 
Eşti ca un capiu înţepat de viespi, 
Ca pe muieri te-apucă pandalia. 
Nu poţi s-asculţi decât ce-nşiri tu însuţi. 
Hotspur: 
Vedeţi, mă simt de parcă-s biciuit, 
Împuns şi furnicat când pomeniti 
De-acel sforar mişel, de Bolingbroke. 
Pe când cu Richard - cum se cheamă locul... 
N-ar mai fi fost... prin Gloucestershire se află... 
Acolo unde stă nebunul York“, 
Unchiaşul său - acolo-ngenuncheai 
Dintâi în faţa rigăi zâmbăreţe, 
Dracu' să-l ia - 
Când vă-ntorceaţi cu el din Ravenspurgh.“* 


47 Ducele de York, al cincilea fiu al lui Edward al Ill-lea, avea 
reputaţia unui principe foarte nesocotit. 

48 Port în comitatul York unde a debarcat Bolingbroke in 1399, 
când a revenit din exil fără permisiunea lui Richard al II-lea. În 
secolele următoare portul s-a scufundat, pe încetul, în mare, 
nemaiexistând în prezent. 

Northumberland: 
La Berkley Castle. 
Hotspur: 
Da, aşa îi spune: 
Cu ce noian de vorbe dulci ca mierea 
Se gudura ogarul pe atunci! 
Zicea: „Când steaua ta va fi luceafăr”, 
Sau: „Dulce Harry Percy”, „Vere drag...”, 
Lua-mi-ar dracul vărul! Doamne iartă-mi! 
Hai, unchiule, ia spune; eu spusei. 
Worcester: 
Dacă mai ai, dă-i înainte; 
Căci noi te aşteptăm. 
Hotspur: 
Ba nu, sunt gata. 
Worcester: 
Să ne întoarcem iar la scoţii prinşi. 
Sloboade-i iute, fără de răscumpăr 
Şi fă-ţi din Douglas-fiul om de taină 
S-adune oşti în Scoţia. Mă bizui 
Şi-ţi dau în scris pe ce, că învoiala 
Va fi primită bine. 
(Lui Northumberland. ) 
Tu, milord. 
În timp ce Hotspur strânge scoţienii, 
Strecoară-te furiş în inima 
Acelui preot prea iubit şi nobil, 
Arhiepiscopul. 
Hotspur: 
De York, aşa-i? 
Worcester: 
Chiar el, aşa-i. E copleşit de moartea 
Frăţâne-său, lord Scroop, răpus la Bristol. 

Ce spun acuma nu-s prepusuri goale, 


Nu bănuieli vă-nşir, ceea ce ştiu 
E lucru cântărit, gândit şi scris, 
Şi-adastă numai vremea priincioasă 
Spre a-şi afla deplină-nfăptuire. 
Hotspur: 
Adulmec planul: zău, va merge strună. 
Northumberland: 

Să nu zici hop cât n-ai sărit pârleazul. 
Hotspur: 
Grozav! E foarte bună lucrătura: 

Să întruneşti oştirea scoțiană 
Cu York şi Mortimer; păi nu? 
Worcester: 
Întocmai. 


Hotspur: 
Pe legea mea, e bine pus la cale! 


Worcester: 
Dar vezi, avem temei să ne zorim 
A strânge oşti, de vrem să nu ne pierdem, 
Căci orişicât ne-am arăta smeriţi, 
Mereu datornic se va ţine riga 
Şi ne va crede tot neîmpăcaţi 
Pân' şi-o găsi prilej să ne-o plătească. 
Vedeţi că-ncepe încă de pe-acum 
Să nu ne mai prea vadă cu ochi buni. 
Hotspur: 
Aşa-i, aşa-i, ne-om răzbuna şi noi. 
Worcester: 
Cu bine, vere“”; voi să faceţi numai 
Ce vă voi spune eu prin epistolii. 


49 Hotspur este nepotul lui Worcester. Termenul „văr” era folosit 
în sens foarte larg în vremea lui Shakespeare, (v. nota 5). 

Când fi-va ceasul - şi va fi curând - 
Eu merg la Glendower şi Mortimer; 
Atuncea tu, cu Douglas şi cu noi 
Ne vom uni, precum am pus la cale, 
Oştirile, şi-n pumni vârtoşi vom prinde 
Norocul nostru astăzi şovăielnic. 
Northumberland: 
Cu bine, frate. Cred că vom învinge. 
Hotspur: 
Drum bun. De-ar trece repede zăbava, 
Pân' vom culege-n larma luptei slava. 
(les toți.) 


Actul Il 
Scena 1 


Rochester. În curtea unui han. 
Intră un cărăuș cu un felinar în mână. 


Primul cărăuş: Ehei. S-ajung în ştreang dacă nu-s 
patru ceasuri până-n ziuă; carul mare stă deasupra 
hornului şi încă n-am încărcat calabalâcul pe cai. 
Hei, grăjdare! 

Grăjdarul (dinăuntru): Îndată, îndată. 

Primul cărăuş: Rogu-te, Tom, bate oleacă şeaua 
lui Cut pe butuc şi vezi de bagă-i niscai câlţi pe la 
muchii; sărmana mârţoagă e julită pe greabăn cum 
nu se mai poate. 

(Intră un alt cărăuş.) 

Al doilea cărăuş: Aicea mazărea şi bobul sunt ude 
ca un câine înecat, cum naiba să nu facă viermi în 
burtă bietele dobitoace. Casa asta s-a întors cu 

susu-n jos de când muri Robin rândaşul. 

Primul cărăuş: Sărăcuţul de el! De la scumpirea 
orzului nici n-a mai avut zi bună; asta l-a băgat în 
pământ. 

Al doilea cărăuş: Cât ce priveşte purecii, aicea-i 
hanul cel mai păcătos de pe tot drumul Londrei; 
sunt pistruiat ca un păstrăv. 

Primul cărăuş: Ca un păstrăv! Pe sfânta liturghie, 
până la primul cântat al cocoşilor niciun rege al 
creştinătăţii n-a fost ciugulit mai abitir ca mine. 

Al doilea cărăuş: D-apăi cum, dacă nu ne dă ţucal, 
ne uşurăm şi noi prin vetre şi în udul nostru se 
prăsesc purecii ca zvârlugile”. 

Primul  cărăuş: Măi  grăjdare!  Fă-te-ncoace, 
spânzura-te-ar; fă-te-ncoace! 

Al doilea cărăuş: Am de dus o şuncă şi două 
rădăcini de ghimber tocmai la Charing-Cross"!. 

Primul cărăuş: Candela şi parastasul! Mi-au pierit 
de foame curcanii”” în paporniţă. Măi grăjdare! Lovi- 
te-ar boala! Nu mai ai ochi în căpăţână? Ai asurzit? 
să fiu nebun dacă nu m-ar unge pe suflet ca răchia 
să-ţi crap dovleacul! Hai o dată, spânzura-te-ar; nu 
ţi-e ruşine? 

(Intră Gaashill.) 

Gadshill: Bună vremea, cărăuşilor. Câte ceasuri să 


50 În original /oach (= grindel), un peşte considerat că produce 
purici şi păduchi. 

51 În prezent o mică secţiune a Londrei; în vremea lui 
Shakespeare un sat între centrul Londrei (City of London) şi 
sectorul denumit azi Westminster, unde se afla catedrala 
Westminster şi, în vremuri mai vechi, reşedinţa regelui. 

52 In piesele lui Shakespeare se întâlnesc uneori anacronisme. 
Curcanii de exemplu, au fost introduşi în Anglia abia în timpul 
domniei lui Henric al VIII-lea (1509-1547). 

fie? 

Primul cărăuş: Socot că vreo două. 

Gadshill: Dă-mi, te rog, felinarul dumitale să mă 
uit oleacă în grajd la cal. 

Primul cărăuş: Ba las-o, rogu-te, mai moale; 
cunosc cu un şiretlic cât două de-alde astea, zău 
aşa. 

Gaashill: Atunci dă-mi-l pe-al dumitale. 

Al doilea cărăuş: Nu mai spune! Îl auzişi? Ci-că să-i 
dau felinarul... Mai întâi să te văd în ştreang. 

Gadshill: Măi jupân cărăuşule, când ai de gând să 
pleci spre Londra? 

Al doilea cărăuș: La vremea când se duce lumea la 
culcare cu sfeşnicul, te-ncredinţez. Hai, vecine 
Mugs, să-i sculăm pe boieri. Vor să drumeţească 
însoţiţi, căci au calabalâc de preţ. 

(Cărăuşii ies.) 

Gadshill: Hei, hei! Cămăraşule! 

Cămăraşul (dinăuntru): „Cât ai da din deşte”, zise 
hoţul de buzunare. 

Gadshill: Se poate spune: „Cât ai da din deşte, 
zise cămăraşul,” căci te deosebeşti de hoţul de 
buzunare tocmai cât se deosebeşte cel care vinde 
pontul de cel ce fură; tu pui la cale toate 
potlogăriile. 

(Intră cămăraşul.) 

Cămăraşul: Bună vremea, jupân Gadshill. Ce-ţi 
spusei eu aseară nu s-a schimbat: este un răzeş 
dintre cei mari din Kent care poartă la el trei sute de 
mărci în galbeni. L-am auzit aseară la cină cum îi 
spunea unuia dintre tovarăşii lui, un fel de ispravnic 
şi ăsta; unu' care are o groază de cufere pline cu 
Dumnezeu-ştie-ce. Acum s-au şi sculat şi-au cerut 

scrob cu unt; or să pornească îndată. 

Gadshill: Fiule, uite, să-mi iei capul de nu s-or 
întâlni cu ucenicii lui Scaraoţchi”. 

Cămăraşul: Nu-mi face trebuinţă capul dumitale. 
Lasă-l pe seama călăului. Te cam ştiu eu că te- 
nchini la Scaraoţchi la fel de cuvios ca un proclet. 

Gadshill: Ce tot îi dai zor cu călăul? Dacă mă 
spânzură o să împlinesc o pereche grasă de 
spânzurați, căci are să-mi ţină de urât bătrânul sir 
John, şi ştii tu că ăsta nu-i o pieritură. Ehe! Mai sunt 
ei şi alţi coţcari pe care nici nu-i visezi, care, aşa de- 
o petrecere, sunt bucuroşi să ne cinstească meseria; 
şi dumnealor - dacă se dau cumva lucrurile pe faţă - 
s-or pricepe cum să le potrivească şi să scape cu 
obrazul curat. Eu nu m-am înhăitat cu tâlhari de 
drumul mare. Nici cu ciomăgaşi de cinci parale, nici 
cu de-alde ăia mustăcioşii, beţivani cu nasul roşu, ci 
cu oameni subţiri şi cumsecade, cu pârgari şi cu 
priciptori, toţi bărbaţi de nădejde, mai bucuroşi să 
lovească decât să vorbească, să vorbească decât să 
bea şi să bea mai vârtos decât să-şi facă cruce. Ba 
spun minciuni, căci dânşii se crucesc necontenit 
sfântului lor: punga stăpânirii. Mai degrabă aş spune 
că nu-şi fac cruce pentru ea, ci că-i pun cruce”. Că 


53 În original apare expresia „Ucenicii Sfântului Nicolae”. Deşi 
Sfântu Nicolae era patronul clericilor şi călătorilor, totuşi, datorită 
faptului că numele englezesc Nicholas, cu diminutivul său Wick, 
este acelaşi cu denumirea populară dată diavolului: „Old Nick” (= 
bătrânul Nick), el a ajuns să fie considerat şi patronul hoţilor. 

54 Jocurile de cuvinte, foarte frecvente în piesele lui Shakespeare 
sunt, în practică, intraductibile în limba română, ele bazându-se pe 
sensurile multiple ale unor cuvinte sau pronunţări identice. Astfel, 
în cazul de faţă, jocul de cuvinte rezultă din pronunţarea identică a 
cuvintelor pray, „a se ruga” şi prey „a prăda”, din replica lui 
Gadshill. 

ei o calcă-n picioare şi îşi tocmesc dintr-însa 
încălțări”. 

Cămăraşul: Îşi tocmesc din punga stăpânirii 
încălțări? Păi s-ar cam putea să le intre apă-n ele pe 
un drum mai prost. 

Gadshill: Da de unde. Că doar le-au uns 
judecătorii. Furăm fără grijă, ca într-un palat; avem 
o buruiană cu care putem umbla nevăzuţi. 

Cămăraşul: Pe legea mea, eu cred că vă bizuiţi 
mai mult pe beznele nopţii decât pe buruiana aceea 
ca să umblaţi nevăzuţi”. 

Gadshill: Bate palma cu mine: vei avea şi tu parte 
din agonisita noastră, aşa cum mă ştii că-s om 
cinstit. 

Cămăraşul: Mai curând aş vrea să-mi capăt partea 
aşa cum te ştiu că eşti hoţoman. 

Gadshill: Haida-de... Homo” este un nume care se 
dă tuturor oamenilor. Spune-i grăjdarului să-mi 
scoată calul din grajd. Bun rămas, zăludule. 

(les amândoi.) 


Scena 2 


55 Joc de cuvinte rezultând din sensurile „încălţăminte” şi „pradă” 
ale cuvântului boots. Redarea în limba română a unor asemenea 
situaţii nu poate exprima, în foarte multe cazuri, decât ideea 
prezenţei unui joc de cuvinte. 

56 Aluzie la ferigă ale cărei seminţe, conform credinţei populare, 
deveneau vizibile numai în noaptea Sfântului loan (în miezul verii); 
culese atunci, rostind anumite formule magice, aveau darul de a 
face invizibil pe acela care le purta asupra lui. De fapt, feriga nu se 
înmulţeşte prin seminţe, ci prin spori, care, fiind invizibili, explică 
originea superstiţiei. 

57 Gadshill foloseşte cuvântul latin homo (= om) în sensul său 
general şi prin urmare însemnând şi „om bun” şi „om râu”. 

Un drum pe lângă Gadshill. 
Intră prințul Henric şi Poins, apoi ceva mai pe 
urmă Bardolph şi Peto. 


Poins: Haide să ne ascundem, să ne-ascundem... l- 
am gonit calul lui Falstaff şi acuma grăsunul 
freamătă de necaz ca taftaua. 

Prințul Henric: Aţine-te. 

(Intră Falstaff.) 

Falstaff: Poins! Poins, vedea-te-aş în ştreang! 
Poins! 

Prințul Henric (înaintând): Taci naibii, ticălosule, 
ticălos cu buci de porc... Ce-i gălăgia asta? 

Falstaff: Hal, unde-i Poins? 

Prințul Henric: S-a urcat pe culmea dealului. Mă 
duc să-l caut. 

(Se preface că-l caută pe Poins.) 

Falstaff: Trebuie c-am fost blestemat să tâlhăresc 
cu pungaşul ăsta! Puşlamaua mi-a luat calul şi nu 
ştiu unde mi l-a priponit. Dacă mai fac patru paşi mi 
se curmă răsuflarea. Sunt sigur c-am să mor de 
moarte bună dacă scap de ştreang, după ce l-oi 
ucide pe derbedeu. De douăzeci şi doi de ani mă jur 
necontenit ceas cu ceas să nu mă mai înhait cu el şi 
tot cu dânsul rămân, parcă m-a fermecat afurisitul. 
S-ajung în ştreang dacă puşlamaua nu mi-a dat să 
beau niscai băuturi de dragoste ca să mă facă să-l 
iubesc; nu se poate altminteri, am băut farmece... 
Poins!...  Hal!...  Dare-ar  ciuma-n amândoi. 
Bardolph!... Peto!... Să mor de foame de-oi mai hoţi 
de-acuma-n-colo! Nu-i oare un lucru tot atât de bun 
ca băutura să te faci om cinstit şi să-i laşi dracului 
pe tâlharii ăştia? De nu-i aşa, apăi atunci eu sunt cel 

mai scârbos slugoi care a mestecat vreodată c-un 
singur dinte. Opt coţi de pământ gloduros sunt 
pentru mine cât zece poşte dacă-i umblu cu piciorul; 
şi mişeii ăştia cu inimă de piatră o ştiu prea bine; 
arză-o-ar focul dacă nici tâlharii nu se mai pot 
încrede ei între ei! (Se aude un şuierat.) Hei, alege- 
s-ar praful de voi toţi! Daţi-mi calul, borfaşilor; dați- 
mi calul, şi dracii să vă ia! 

Printul Henric (înaintând): Taci, măi caltaboşule! la 
culcă-te, lipeşte urechea de pământ şi ascultă dacă 
nu s-aud paşi de călători. 

Falstaff: Aveţi niscaiva pârghii ca să mă ridicaţi la 
loc după ce-oi fi pe jos? Pe sângele Domnului, n-aş 
mai vrea să-mi car hoitul niciun pas mai departe 
chiar dacă mi-ai da tot bănetul din visteria lui taică- 
tu. Ce ciuma v-a apucat să mă-ncălecaţi în halul 
ăsta? 

Printul Henric: Minţi, nu te-am încălecat, te-am 
descălecat. 

Falstaff: Mă rog, ţie, Hal, prinţule îndurător, urcă- 
mă pe cal, tu vrednic fecior de rege. 

Printul Henric: Zât, pramatie! Ce, am ajuns 
rândaşul tău? 

Falstaff: Du-te şi te spânzură cu calţaveta” ta de 
moştenitor bănuit! Dacă mă înhaţă am să mă 
răzbun! Şi de n-oi cânta eu pe toate glasurile 
stihuri” împotriva ta, să mor otrăvit dintr-o ulcică de 


58 Aluzia este la Ordinul Jartierei care îi fusese conferit Prințului 
Henric în calitatea sa de principe moştenitor. 

59 In vremea lui Shakespeare exista obiceiul de a se compune 
balade cu ocazia unor evenimente cu un caracter mai deosebit. 
Astfel nu numai o victorie a armelor dar şi o crimă sau o execuţie 
putea forma subiectul unei balade. In acelaşi timp însă se 
compuneau şi balade defăimătoare şi se găseau uşor persoane 

vin; când te-ntreci cu gluma şi sunt şi pe jos, nu mai 
înghit! 

(Intră Gaashill.) 

Gadshill: Stai aşa! 

Falstaff: Aşa stau, că n-am încotro. 

Poins: Vine prepelicarul nostru: îi cunosc glasul. 

(Intră Bardolph şi Peto.) 

Bardolph: Ce-i nou? 

Gadshill:  Ascundeţi-vă,  ascundeţi-vă; puneţi 
obrăzarele. Banii lui vodă coboară la vale; călătoresc 
spre visteria regelui. 

Falstaff: Ba minţi, pramatie; călătoresc spre 
cârciuma regelui. 

Gaashill: Sunt destui ca să ne sature pe toţi. 

Falstaff: Să ne sature de ştreang. 

Prințul Henric: Domnilor mei, voi patru aţineţi-i la 
trecătoare; Ned Poins şi cu mine ne tragem mai la 
vale: dacă vă scapă vouă, dau peste noi. 

Peto: Câţi or fi oare? 

Gaashill: Vreo opt sau zece. 

Falstaff: Drace, n-or să ne prade ei pe noi? 

Prințul Henric: Cum. Aşa fricos eşti. Sir John 
Burtea? 

Falstaff: De bună seamă nu sunt John Gaunt 


având oarecare talent, şi care erau bineînţeles plătite, să compună 
asemenea poezii foarte supărătoare pentru cei defăimaţi. Baladele 
circulau într-un mare număr de exemplare, fiind vândute sau 
distribuite gratis, după caz, pe străzile oraşului. Erau de asemenea 
puse pe note sau cântate pe melodii populare, ceea ce contribuia 
foarte mult la răspândirea lor. In secolul al XIX-lea s-au vândut, în 
unele cazuri, între două până la trei milioane de exemplare din 
baladele cele mai populare. Spre sfârşitul secolului al XIX-lea, 
practica a încetat însă, odată cu răspândirea gazetelor ieftine. 

In condiţiile timpului, ameninţarea lui Falstaff apare, aşadar, ca 
foarte serioasă. 

sfrijitul”, bunicu-tău; dar nici fricos nu sunt, Hal. 

Prințul Henric: Asta se va dovedi. 

Poins: Fârtate Jack, calul este după gardul de 
mărăcini, când ţi-o face trebuinţă acolo-l găseşti. 
Rămâi sănătos şi ţine-te bine! 

Falstaff: Aoleo, ce l-aş mai cotonogi, măcar de m- 
ar şi spânzura... 

Prințul Henric (Lui Poins, pe furiş.): Ned, unde sunt 
anteriele noastre? 

Poins: Aici aproape; hai după mine! 

(Prințul Henric şi Poins ies.) 

Falstaff: Acuma, meşterilor, cine poate oase 
roade, aşa zic eu; fiecare pe seama lui. 

(Intră drumeții.) 

Primul drumeț: Vino, vecine. Caii are să ni-i aducă 
băiatul până la poalele dealului; noi să mai facem 
câţiva paşi pe jos ca să ne mai dezmorţim 
picioarele. 

Falstaff, Gadshill etc.: Staţi pe loc! 

Drumetii: Apără-ne, lisuse Hristoase! 

Falstaff: Atingeţi-i! Daţi cu ei de pământ! Taie-le 
gâtiţa! Aoleo, omizilor! Fanţilor îndopaţi cu slănină! 
Aştia ne vrăjmăşesc tinereţile! Daţi cu ei de pământ! 
Jupuiţi-i! 

Drumetii: Vai nouă, pe vecie ne prăpădim şi noi şi 
soţii noştri! 


60 John, duce de Lancaster, bunicul Prințului Henric, era denumit 
John Gaunt, după oraşul Gand (Gaunt) din Flandra (Belgia), unde 
se născuse. 

In limba engleză cuvântul „gaunt” înseamnă „uscăţiv” şi prin 
extindere „sfrijit”, de unde jocul de cuvinte al lui Falstaff, care, în 
acelaşi timp face aluzie şi la reputaţia de viteaz pe care o avea 
John Gaunt, datorită modului cum se comportase, cu ani în urmă, 
în expediţia militară pe care o condusese în Spania. 

Falstaff: La spânzurătoare! Tâlhari pântecoşi! V-aţi 
prăpădit? Nu, mocofani burtoşi! Aici aş vrea să vă fie 
toată agonisita! Înainte, şuncilor, înainte! Ce, mă 
nemernicilor! Tineretul trebuie să trăiască... Oţi fi 
nişte juraţi din cei mari“! de pe la judecătorie, aşa-i? 
Ei lasă, c-o să vă facem noi să înjuraţi! 

(Falstaff şi ceilalți hoti îi jefuiesc pe drumeți. Apoi 
ies cu toții.) 

(Intră din nou prințul Henric şi Poins). 

Prințul Henric: Hoţii i-au legat fedeleş pe oamenii 
cumsecade. Acum, dacă vom putea să-i jefuim noi 
pe hoţi şi s-o întindem repede la Londra; asta o să 
fie sămânță de vorbă pentru o săptămână, sămânță 
de haz pentru o lună şi o glumă bună pentru vecie. 

Poins: Să ne ascundem; îi aud venind. 

(Intră din nou Falstaff, Gadshill, Bardolph şi Peto.) 

Falstaff: Haidem, meşterilor, să facem împărţeala 
şi pe urmă sus pe cai până nu se crapă de ziuă. 
Dacă prinţul şi Poins nu-s niște mişei, apăi nici că se 
mai află dreptate pe lume. In Poins ăsta nu găseşti 
mai multă vitejie decât într-o rață sălbatică.” 

Prințul Henric (Năpustindu-se asupra lor): Scoateţi 
banii! 

Poins: Coţcarilor! 

(Gadshill, Bardolph şi Peto o iau la fugă; după o 
lovilură-două fuge şi Falstaff părăsind prada.) 

Prințul Henric: 

Uşoară pradă! lute-acum, pe cai; 
Aşa spăimaţi se răspândiră hoţii 


61 Numai cetăţenii avuţi sau având o stare socială importantă 
puteau fi „mari juraţi”. 

62 Rațele sălbatice se sperie foarte uşor şi zboară la cel mai mic 
semn de primejdie. 


~ 42 ~ 


Opere Complete Volumul 4 
Că nici să se adune nu cutează; 
Chiar soţii lor le par că-s poteraşi. 
Hai, Ned, la drum. Asudă crâncen Falstaff 

Şi unde calcă gunoieşte locul. 
Poins: 
De nu veneam să facem haz, l-aş plânge. 
Cum mai zbiera tâlharul! 
(les.) 


Scena 3 


Warkworth“?. O încăpere în castel. 
Intră Hotspur citind o scrisoare“. 


63 Castelul Warkworth, în comitatul Northumberland, era 
principala reşedinţă a familiei Percy. 

64 Shakespeare nu numeşte pe autorul scrisorii, care, în opinia 
unor critici, ar avea un caracter simbolic, putând aparţine oricăruia 
din numeroşii nobili refuzând să se asocieze răzvrătirii lui Hotspur 
împotriva regelui. Alţii sunt dispuşi să atribuie scrisoarea lui 
George Dumbar, conte de March, din Scoţia, sau lui Rockeby, 
Marele Şerif al Comitatului Yorkshire. Denumirea Marches este un 
vechi termen pentru ţinuturi de la hotare, conții de March purtând 
această denumire fie că deţineau comitatul de frontieră din Scoţia, 

Hotspur: „... Dar, în ce mă priveşte, milord, eu aş 
fi foarte mulțumit să mă aflu acolo, ţinând seama de 
dragostea ce o port casei voastre...” Ar fi foarte 
mulţumit... Atunci pentru ce nu se află aici?... 
„Ţinând seama de dragostea ce o port casei 
voastre...” Asta dovedeşte că-şi iubeşte mai mult 
hambarul lui decât iubeşte casa noastră. la să văd 
mai departe. „Planul ce l-ați pus la cale este cu 
primejdie...” Asta de bună seamă. Tot cu primejdie 
este să prinzi şi gutunar, să dormi, să bei; dar eu îţi 
zic, milord smintit, că de pe ciulinul acesta, al 
primejdiei, vom culege floarea care se cheamă 
liniştea. „Planul ce l-ati pus la cale este cu primejdie; 
prietenii de care pomeniti sunt îndoielnici; timpul 
este nepotrivit şi toată urzeala voastră prea firavă 
ca să se poată cumpăni cu o atât de straşnică 
împotrivire...”. Aşa ţi-e vorba? Aşa ţi-e vorba? Dar şi 
eu îţi spun că eşti un iepure uşuratic şi fricos, 
milord, şi că minţi. Ce cap găunos! Pe cel 
atotputernic, urzeala noastră este cea mai bună 
dintre câte au fost ţesute vreodată; prietenii ne sunt 
credincioşi şi statornici; urzeala-i bună, prietenii de 
credinţă şi făgăduinţele mari; desăvârşită urzeală, 
prieteni foarte buni. Ce tâlhar degerat la minte! Păi 
cum? În fruntea uneltirii şade milord de York® şi el 
călăuzeşte toată lucrarea. Drace, dacă m-aş afla 
lângă licheaua asta i-aş sparge capul cu evantaiul 
nevesti-si. Nu suntem oare laolaltă, tata, unchiul 


fie pe cel din Anglia, mărginaş cu Scoţia. În acele vremuri de 
continue lupte de frontieră, funcţia respectivă era deosebit de 
importantă. 
65 Este vorba de Arhiepiscopul de York. 

meu şi cu mine? Lordul Edmund Mortimer şi Owen 
Glendower şi Milord de York? Fără să-i mai pun la 
socoteală şi pe alde Douglas. N-am oare la mână 
toate scrisorile lor prin care se leagă să ne adunăm 
toţi cu oştirile gata, în ziua a noua a lunii care vine? 
Ba nu-s chiar şi porniţi vreo câţiva din ei? Ce păgân 
nemernic! Un proclet! Ha! Ai să vezi acum că mânat 
de mişelia lui cea mare şi de inima lui cea mucedă 
are să se ducă la rege să-i destăinuie toate câte le- 
am pus la cale. Ah, dacă m-aş putea rupe-n două m- 
aş lua singur la palme pentru că am amestecat un 
asemenea blid cu lapte acru într-o lucrare atât de 
vitejească! Spânzurat să fie! Ducă-se să-i spună 
regelui: noi suntem pregătiţi. Eu voi porni la noapte. 

(Intră lady Percy.) 
Ştii, Kate”, trebuie să te părăsesc peste două 
ceasuri. 
Lady Percy: 
O, bunul meu stăpân, de ce stai singur? 
Cu ce-am greşit de mă alungi din patul 
Lui Harry-al meu, de jumătate lună? 
Stăpâne drag, hai, spune-mi, cine-ţi fură 
Plăcerea, somnul, pofta de mâncare? 
De ce mereu apleci în jos privirea 
Şi-atât de des tresari când stai stingher? 


66 Numele soţiei lui Hotspur este de fapt Elizabeth şi nu Kate. 
Fratele ei, Roger Mortimer, conte do March (titlu englez pentru 
deţinătorul comitatului de la graniţa cu Wales - Ţara Galilor), 
recunoscut ca succesor la tron de Richard al II-lea, murise înainte 
ca Henric al IV-lea să ia coroana Angliei, în urma abdicării regelui 
Richard. Edmund Mortimer, care apare în piesa de faţă este fratele 
mai mic al lui Roger Mortimer şi nu avea titlul de conte de MarCh 
pe care i-l atribuie Shakespeare, şi nici nu era căsătorit cu fiica lui 
Glendower, (v, şi nota 41). 


= 45 = 


William Shakespeare 
De ce-ţi pieriră din obraji bujorii, 
De ce mi-ai dat comorile şi dreptul 
Cu care-mi eşti dator, pe negre gânduri? 
Adesea te-am vegheat când aţipeai 
Şi te-auzeam şoptind despre războaie; 
Vorbeai cu armăsarul tău cel sprinten, 
Strigai „Curaj! La luptă!” şi-ngăimai 
De iureşuri, de corturi, de retrageri, 
De şanţuri şi de puşte şi de tunuri, 
De-ntărituri, de forturi, de redute, 
De preţul celor prinşi, despre răpuşi 
Şi despre toate câte-s prin războaie. 
Aşa de mult ţi-era la lupte gândul 
Şi-aşa amarnic te munceau în somn 
Că năpădea pe fruntea ta sudoarea 
Ca mari broboane pe-un vârtej de apă. 
Pe chip ţi se iveau ciudate schime 
Aşa cum vezi la cei ce-şi ţin suflarea 
Când vor să se avânte. Care-i tâlcul? 
De-ai pus la cale planuri mari, stăpâne, 
Cuvine-se să ştiu, dacă ţi-s dragă. 
Hotspur: 
Hei, slugi! 
(Intră o slugă.) 
Plecat-a Gilliams cu tolba? 
Sluga: 
Plecă de-acum un ceas, milord. 
Hotspur: 
De la arm aş adus-a Butler caii? 
Sluga: i 
In clipa asta au adus un cal. 
Hotspur: 
Ce cal? Un dereş ciunt, aşa-i sau nu? 

Sluga: 
Da. 

Hotspur: 

___ Tronul meu va fi bălţatul ăsta. 

Indată am să-ncalec. O, Speranța?! 

Să spui să-l scoată Butler în grădină. 
(Sluga lese.) 


Lady Percy: 
Ascultă-mă, stăpâne. 
Hotspur: 
Spune, doamnă. 
Lady Percy: 
De lângă mine cine mi te fură? 
Hotspur: 


Bălţatul meu, iubita mea, bălţatul. 
Lady Percy: 
Maimuţă zăbăucă, taci! 
Nici nevăstuica nu-i mai zbuciumată 
De cât eşti tu acum. Hai, spune-mi, Harry, 
Ce grijuri te frământă; vreau să ştiu. 
Mă tem că Edmund, frate-meu, se zbate 
Pentru dreptatea lui şi te-a chemat 
Să-i stai într-ajutor. Dar dacă pleci... 
Hotspur: 
Pe jos, atâta drum voi osteni... 
Lady Percy: 
Hai, grăuraş, hai, dă-mi răspuns cuminte 
La ce te-ntreb şi fără de zăbavă: 


67 Esperance ma comforte („Speranţa, sprijinul meu”), după cum 
interpretează expresia franceză actualul Lord Eustace Percy, 
aceasta era deviza şi strigătul de luptă al conților Percy. Cuvintele 
de mai sus se pot citi şi astăzi deasupra porţii de la intrare a 
castelului din Alnwick, aparţinând familiei Percy. 

Să ştii că-ţi voi strivi un deget“, Harry, 
Pe cel micuţ, de nu-mi spui adevărul. 
Hotspur: 
Ajunge, 
Ajunge, şugubeaţo. Nu-mi eşti dragă. 
Nici nu mă sinchisesc de tine, Kate, 
Nu-i timp de giugiuleli şi de săruturi. 
Acuma-i vremea ţestelor crăpate 
Şi-a nasurilor rupte. Daţi-mi calul! 
Kate, ce tot spui şi ce vrei de la mine? 
Lady Percy: 
Nu mă iubeşti? Aşa? Nu-ţi mai sunt dragă? 
Atuncea, fiindcă nu mai ţii la mine 
Nici eu n-am să mai ţin la viaţa mea. 
Glumegşti? Hai, spune-mi, zău, glumeşti sau nu? 
Hotspur: 
Vii să mă vezi călare? 
Când fi-voi sus în şa, îţi voi jura 
lubire nesfârşită. Dar ia seama 
Să nu mă iscodeşti, să nu mă-ntrebi 
Unde mă duc, să nu încerci să afli. 
De dus mă duc; dator sunt. Şi cu asta 
Te părăsesc deseară, scumpă Kate. 
Eşti înţeleaptă, ştiu, dar nu mai mult 
Decât e-n stare-a fi o lady Percy. 
Femeie de nădejde, dar femeie. 
Ca tine nimeni n-ar păstra o taină. 
Căci ştiu că n-ai cum spune ce nu ştii”; 


68 În literatura timpului gestul strângerii cu putere a degetului mic 
este menţionat ca o manifestare a sentimentului dragostei. 
69 Aforism curent în epoca lui Shakespeare, potrivit căruia o 
femeie nu poate păstra un secret decât dacă nu îl cunoaşte. Se 
întâlneşte şi în opera filosofului şi dramaturgului Lucius Seneca (4 
î.e.n. - 65 e.n.) şi este preluat în Anglia, pentru prima oară, în 

Atât de mult mă-ncred în tine, Kate. 
Lady Percy: 
Cum, doar atât? 
Hotspur: 
Da, niciun dram mai mult. Ascultă, Kate: 
Acolo unde merg şi tu veni-vei, 
Eu plec în seara asta, tu pleci mâine... 
Eşti mulţumită Kate? 
Lady Percy: 
Da, n-am ce face! 
(les.) 


Scena 4 


Eastcheap”. O odaie a hanului 
„La Capul de Mistreţ””!. 
Intră prințul Henric şi Poins. 


Prințul Henric: Ned, fă bunătatea, ieşi din cămara 
asta năclăită şi dă-mi o mână de ajutor să mă 
înveselesc. 

Poins: Pe unde mi-ai fost, Hal? 

Prințul Henric: Am fost cu vreo două-trei capete 


opera poetului Geoffrey Chaucer (1340-1400). 

70 Cartier în Londra, unde se afla hanul preferat al lui Falstaff. 

71 Hanul respectiv exista în vremea lui Shakespeare şi probabil şi 
în aceea a lui Henric al IV-lea. 

dobitoace printre trei patru duzini de poloboace. Am 
făcut să zbârnâie struna celei mai de pe urmă 
josnicii. Am ajuns frate de cruce cu o haită de 
pivniceri încât mi-e îngăduit să-i chem chiar şi pe 
numele de botez, adică: Tom, Dick şi Francis. Măcar 
că nu sunt decât prinţ de Wales, ăştia se jură pe 
mântuirea lor c-aş fi însuşi regele curteniei. Şi 
recunosc deschis că eu nu sunt un terchea-berchea 
înfumurat ca alde Falstaff, ci un corintean'*, un june 
cu sufletul fierbinte, băiat levent... Pe Dumnezeul 
meu, aşa îmi spun... Şi când voi ajunge rege al 
Engliterei, căpitan am să fiu peste toţi flăcăii aceştia 
de ispravă din Eastcheap. La ei se cheamă că sufli în 
fundul cănii când bei pe nerăsuflate, şi dacă răsufli 
când te-adăpi strigă „uuo” şi nu te lasă până nu sugi 
tot. Ce să-ţi mai spun, am ajuns aşa de meşter într- 
un sfert de ceas, că sunt în stare să beau cu orice 
căldărar pe limba lui, câte zile-oi mai avea. Să ştii, 
Ned, că ai scăzut mult în ochii mei fiindcă nu m-ai 
însoţit la isprava asta. Dar, dulcele meu Ned, ca să 
mai îndulcesc numele ăsta de Ned, uite, îţi dau un 
zăhărel'* de o para pe care tocmai mi l-a strecurat în 
palmă un tejghetăraş; unul care-n viaţa lui n-a rostit 
alte vorbe englezeşti decât: „opt şilingi şi şase 
pence”, „bine-aţi venit pe la noi”, în afară de 
strigăturile: „acuş, acuş...” şi „scoate o ulcică de 
muscat pentru număru patru”. Şi ca să mai 


72 Denumirile corintean, troian şi efesean (locuitori din Corint, 
Troia şi Efes) se foloseau în epoca shakespeariană pentru chefiliii 
risipitori şi libertini (Corintul se bucura de reputaţia unui loc lipsit 
de moralitate în antichitate). 

73 Tejghetarii vindeau mici pacheţele de zahăr pentru a îndulci 
vinul prea acru. 

74 Incăperile hanurilor, separate de sala comună, aveau, ca şi în 

omorâm timpul până vine Falstaff, ia intră tu, Ned, 
într-o odaie pe-aici pe-aproape. Eu am să-l iau la 
întrebări pe ospătăraşul meu, să văd dacă ştie 
pentru ce mi-a dat zahărul; şi tu strigă într-una 
„Francis”, ca el să nu-mi răspundă altceva decât 
„acuş, acuş”. Treci alături, să facem o încercare. 

(Poins iese.) 

Poins (dinăuntru): Francis! 

Prințul Henric: Foarte bine. 

Poins (dinăuntru): Francis! 

(Intră Francis.) 

Francis: Acuş, acuş. Ralph, ia vezi ce-i pe la 
numărul trei! > 

Printul Henric: Vino-ncoace, Francis. 

Francis: Milord? 

Printul Henric: Câţi ani trebuie să faci ucenicie, 
Francis? 

Francis: Vreo cinci ani şi mai bine... 

Poins (dinăuntru): Francis! 

Francis: ACUŞ, acuş! 

Printul Henric: Cinci anii Sfântă Născătoare, mult 
mai ai de zdrăngănit blidele. Ascultă, Francis, ai 
cuteza tu oare să dai cu piciorul în patalamaua de 
ucenic, să-i arăţi turul pantalonilor şi s-o ştergi de- 
aici? 

Francis: Doamne sfinte, sir, mă jur pe toate 
evangheliile din Englitera că aş cuteza bucuros... 

Poins (dinăuntru): Francis! 

Francis: ACUŞ, acuş. 

Prințul Henric: Câţi ani ai, Francis? 


prezent, diferite nume. În original, încăperea unde se află Prinţul 
Henric cu tovarăşii săi de băutură se numeşte „semiluna”. 
75 In original camera „rodia”. 

Francis: Stai să văd... Pe la sfântu' Mihai care vine, 
împlinesc... 

Poins (dinăuntru): Francis! 

Francis: Acuş, acuş. Rogu-vă, îngăduiţi un pic, 
milord. 

Prințul Henric: Ba nu. Ascultă, Francis, zahărul pe 
care mi l-ai dat costă o para, nu-i aşa? 

Francis: O, Doamne, sir, tare-aş fi vrut să coste 
două! 

Prințul Henric: Eu vreau să-ţi dau pe el o mie de 
funţi; cere-mi-i când vrei şi-ai să-i capeţi. 

Poins (dinăuntru): Francis! 

Francis: ACUŞ, acuş... 

Prințul Henric: Chiar acuş, Francis? Ei nu, Francis; 
mâine, Francis, sau joi mai bine, Francis; sau fie 
când vrei tu. Dar, uite ce e, Francis... 

Francis: Milord? 

Printul Henric: Te învoieşti să buzunăreşti pe un 
bărbat care poartă un surtuc de piele cu bumbi de 
sticlă’, umblă tuns mărunt, are un inel cu agată şi 
ciorapi de lână scumpă, cu calţavete tot de lână, 
care vorbeşte  mieros şi poartă o pungă 
spaniolească?... 

Francis: Vai de mine, sir, despre cine vorbiţi? 

Prințul Henric: Haida-de, păi văd că voi nu beţi 
decât poşircă neagră de-a voastră; ia gândeşte-te, 
Francis, şorţul acesta alb al tău are să se 
murdărească. În Barbaria”, domnişorule, nu poate fi 


76 Prinţul Henric descrie înfăţişarea hangiului pentru a-l buimăci 
pe băiat cu propunerea pe care i-o face, de a-şi buzunări stăpânul. 
Haina de piele cu nasturi de sticlă era în mare vogă în vremea lui 
Shakespeare în lumea burghezilor mijlocii. 

77 Prin Barbaria, de unde se importa zahărul în Anglia, în vremea 
lui Shakespeare, se înţelegea Africa de Nord. 

aşa de scump. 

Francis: Ce anume, sir? 

Poins (dinăuntru): Francis! 

Prințul Henric: Şterge-o, puşlama! N-auzi că te 
strigă? 

(Prințul şi Poins îl strigă în aceeaşi clipă pe Francis, 
care rămâne năuc, neștiind încotro s-apuce.) 

(Intră hangiul.) 

Hangiul: Ce-mi stai aşa pironit când auzi că te 
strigă? Fugi şi vezi-ţi de muşterii. (Francis iese.) 
Milord, bătrânul sir John şi alţi vreo şase sunt la uşă; 
să-i las să intre? 

Prințul Henric: Să mai aştepte puţin, pe urmă 
deschide-le. (Hangiul iese.) Poins! 

(Poins intră iar.) 

Poins: ACUŞ, acuş. 

Printul Henric: Jupân Falstaff şi ceilalţi hoţi sunt la 
uşă. Ce-o să mai râdem! 

Poins: O să ne veselim ca greierii, fiule. Dar, 
ascultă, ce cheful naibii îţi mai veni să-ţi baţi joc de 
băiat? Ce urmăreşti până la urmă? 

Prințul Henric: În clipita asta simt toate bucuriile 
câte au fost bucurii de la bătrânele zile ale lui Adam 
şi până-n copilăria ceasului de faţă, care tocmai 
bate miezul nopţii... Câte ceasuri sunt, Francis? 

Francis (dinăuntru): Acuş, acuş! 

Prințul Henric: Băiatul acesta, care ştie mai puţine 
vorbe decât un papagal, să fie oare feciorul unei 
femei? Toată meseria lui este să suie şi să coboare 
trepte; toată ştiinţa cuvântării se mărgineşte pentru 
dânsul la socoteala de plată. Nu sunt în toanele lui 


78 Pentru a se amuza, Prinţul Henric foloseşte un limbaj confuz, 
zăpăcindu-l astfel complet pe Francis. 

Percy - acel pinten fierbinte? al nordului - care 
înainte de prânz îmi răpune jumătate suta de 
scoțieni, după care se spală pe mâini şi spune 
nevesti-si: „Mi s-a acrit de aşa viaţă lâncedă! Vreau 
de lucru!...” Şi ea răspunde: „Câţi ai omorât astăzi, 
dulcele meu Harry?” lar el adaugă: „la daţi-i 
huruială bălţatului”, şi după un ceas îi răspunde: 
„Vreo paisprezece. Un fleac; nimica toată”. Te rog 
să-l chemi pe Falstaff. Eu am să joc rolul lui Percy, 
iar purcelul acela afurisit are s-o facă pe jupâniţa 
Mortimer“, nevastă-sa. Vivat, zise beţivul. Cheamă-l 
aici pe jupân Slănină, cheamă-l aici pe Maţ-umflat. 

(Intră Falstaff, Gadshill, Bardolph şi Peto; după ei 
Francis aduce vin.) 

Poins: Bine-ai venit, Jack, unde fuseşi? 

Falstaff: Dare-ar ciuma în toţi fricoşii şi să-i ajungă 
răzbunarea! Amin şi Doamne-ajută! Băiete, adă-mi o 
oală de vin... De-ar fi să mai trăiesc aşa multă 
vreme, mai bine să-mpletesc ciorapi, să-i cârpesc, 
ba chiar să-i şi încăputez. Dare-ar ciuma în toţi 
fricoşii! Dă-mi o oală de vin puşlama! Nu se mai află 
virtute pe lumea asta oare? (Bea.) 

Prințul Henric: Văzut-ai vreodată pe Titan“ 


79 Porecla lui Percy: Hotspur înseamnă „pinten fierbinte”, (v. nota 
8). 
80 Elizabeth Mortimer, (v. nota 66). 

81 Titanii au fost prima generaţie de zei răsturnată de la 
stăpânirea lumii şi a zeilor, de către cea de a doua generaţie, 
condusă de Zeus. Dintre titani Helios (numit de Homer şi Hyperion, 
după tatăl său) era zeul soarelui, înainte de a-i fi luat această 
atribuţie Apollo, care aparţinea celei de a doua generaţii de zei. In 
mitologia greacă denumirea „titan” era folosită pentru oricare din 
zeii care descindeau din titani. Prinţul Henric foloseşte în replica sa 
denumirea Titan cu sensul de zeul soarelui, aşa cum se obişnuia în 
literatura epocii lui Shakespeare. 

făptură-nduioşată - sărutând un bot de unt care s-a 
topit de la vorbele dulci ale soarelui? Dacă l-ai 
văzut, atunci priveşte-l şi pe fleşcăitul acesta! 

Falstaff: Pungaşule, ai pus var în vin! La ce să te 
aştepţi de la un pungaş decât la pungăşii! Ei bine, 
un fricos este mai afurisit decât o oală de vin cu var 
în el! Fricos nemernic! Mergi pe drumul tău, bătrâne 
Jack; mori când ţi-o fi ţie pe plac. Dacă pe lumea 
aceasta bărbăţia - cinstita bărbăţie - n-a fost dată 
uitării, atunci primesc să nu mai fiu altceva decât o 
scrumbie stoarsă de icre! În Englitera nu mai trăiesc 
decât doi-trei oameni cumsecade scăpaţi de la 
ştreang; şi unul din ei este gras şi-mbătrâneşte. 
Dumnezeu să ne ocrotească! Ce lume păcătoasă! 
Mai bine ţesător să fiu! Aş cânta psalmi şi câte 
altele”. Încă o dată mai zic: dare-ar ciuma în fricoşi! 

Prințul Henric: Ce tot bolboroseşti, măi sac de 
lână? 

Falstaff: Auzi, un fiu de rege! Dacă nu te-oi goni 
din regatul tău cu un paloş de lemn“, dacă nu ţi-oi 
mâna supuşii înaintea ta ca pe un cârd de gâşte 
sălbatice, să nu-mi rămână niciun fir de păr pe faţă! 
Auzi, prinţ de Wales! 


82 Aluzia se referă la ţesătorii olandezi calvini care se refugiaseră 
în Anglia din cauza persecuțiilor guvernatorului spaniol Ducele de 
Alba (sau Alva), în timpul domniei Regelui Filip al II-lea al Spaniei 
(1566-1598), care stăpânea în acea vreme şi Ţările de Jos. 
Ţesătorii calvini duceau o viaţă foarte austeră şi îşi însuşeau o 
înfăţişare ascetică. Manifestau totodată şi o deosebită predilecție 
pentru cântatul psalmilor, nu numai în cadrul slujbelor religioase, 
dar şi în timpul lucrului. 

83 În interludiile religioase medievale denumite „moralităţi” 
apărea personajul Viciu/ care, în chip de clovn, înarmat cu un 
pumnal sau o sabie, confecţionate din lemn, bătea şi punea pe 
fugă diavolul şi pe acoliţii acestuia. 

Prințul Henric: Ce-i măi, fecior de lele? Burtă 
verde, ce s-a-ntâmplat? 

Falstaff: Eşti sau nu eşti fricos? Răspunde! Şi 
Poins, alt mişel! 

Poins: Pe toţi dracii, pântecosule, dacă mă faci pe 
mine fricos, te înjunghii. 

Falstaff: Să te fac fricos eu pe tine? Te ajunge 
osânda până să te fac eu fricos; dar zău că aş da o 
mie de funţi să pot fugi atâta de repede ca tine. Ai 
umerii destul de drepţi şi nu-ţi pasă când arăţi dosul 
alergând! Asta se cheamă la tine că ai pus umărul 
pentru un prieten? Dare-ar ciuma în aşa umăr! la te 
uită cine mă înfruntă! Dă-mi o cană de vin... 
Nemernic să fiu dacă am băut ceva pe ziua de azi! 

Prințul Henric: Secătura naibii, nici nu te-ai şters 
pe bot după ulcica de-adineauri. 

Falstaff: Tot un drac. Dare-ar ciuma-n toţi fricoşii, 
uite-aşa, înc-o dată. (Bea.) 

Prințul Henric: Dar ce-ţi veni? 

Falstaff: Ce-mi veni? Îmi veni că sunt aici de faţă 
patru de-ai noştri care-au pus laba azi dimineaţă pe 
o mie de funti. 

Prințul Henric: Şi banii unde sunt, unde-s bănişorii, 
Jack? 

Falstaff: Unde sunt? Ne-au fost prădaţi: o sută au 
sărit pe noi patru. 

Prințul Henric: Ce spui, omule? O sută? 

Falstaff: Să-mi zici pungaş dacă nu m-am bătut în 
săbii vreme de două ceasuri cu vreo doisprezece. 
Am scăpat ca prin minune. De opt ori mi-au 
străpuns pieptarul, de patru ori nădragii... Pavăza 
mi-i găurită toată şi spada“ zimţuită ca un 


84 Pavăza şi spada care taie nu se mai foloseau în ciocniri armate 

fierăstrău. Ecce signum®™. De când mă ştiu bărbat pe 
lume nu m-am purtat mai vitejeşte. Dar degeaba... 
Dare-ar ciuma-n toţi fricoşii! Uite, întreabă-i: dacă ți- 
or spune mai mult sau mai puţin decât sfântul 
adevăr, sunt nişte nemernici şi nişte odrasle ale 
întunerecului. 

Prințul Henric: la povestiţi, domnişorilor, cum a 
fost? 

Gadshill: Noi patru am căzut peste vreo 
doisprezece. 

Falstaff: Erau şaisprezece, pe puţin, milord! 

Gaashill: Şi i-am legat cobză! 

Peto: Ba nu, nu i-am legat. 

Falstaff: Ba i-am legat, derbedeule, pe toţi i-am 
legat sau eu sunt un jidov, un jidov sadea! 

Gadshill: În timp ce făceam împărţeala, s-au 
năpustit peste noi alţi vreo şase-şapte proaspeţi... 

Falstaff: Aştia i-au dezlegat pe cei dintâi şi s-au 
unit cu ei. 

Prințul Henric: Şi v-aţi bătut cu toţi? 

Falstaff: Cu toţi! Nu ştiu ce-nţelegi când spui cu 
toţi, dar de nu m-am războit cu cel puţin cinzeci, 
apoi eu nu mai sunt decât o legătură de ridichi! Să 
nu rămân făptură cu două picioare de nu săriseră pe 
biet-bătrânul Jack peste cincizeci de inşi! 

Prințul Henric: Mă rog lui Dumnezeu să nu-l fi ucis 
pe careva din ei. 

Falstaff: Prea târziu te rogi! Am ciuruit vreo doi. 
De doi sunt încredinţat că i-am pus bine - doi 
pungaşi îmbrăcaţi în anterie de cânepă. Auzi tu, 


în vremea lui Shakespeare, fiind înlocuite cu spada care împunge 
şi pumnalul care parează loviturile. 
85 Expresie în limba latină însemnând iată semnul (dovada). 

Hal... Dacă te mint să mă scuipi în ochi şi să-mi zici 
gloabă. Tu cunoşti garda mea cea veche; uite-aşa 
stăteam şi uite-aşa ţineam vârful paloşului. Patru 
pungaşi îmbrăcaţi în anterie de cânepă se reped la 
mine... 

Prințul Henric: Cum patru? Adineauri spuneai că 
numai doi. 

Falstaff: Patru, Hal; patru am spus. 

Poins: Da, da, patru a spus. 

Falstaff: Aşadară, ăştia patru mi-au sărit în faţă şi 
au dat să mă-mpungă. Eu nici nu m-am sinchisit şi 
le-am primit toate cele şapte lovituri în pavăză, uite- 
aşa... 

Prințul Henric: Şapte? Cum, adineauri erau numai 
patru. 

Falstaff: În anterie de cânepă. 

Poins: Da, patru, în anterie de cânepă. 

Falstaff: Şapte! Pe paloşul acesta!... Că doar n-oi fi 
lichea... 

Prințul Henric (către Poins): Hai, lasă-l în pace. Se 
fac şi mai mulţi, numaidecât. 

Falstaff: Hal, mă asculţi? 

Prințul Henric: Da, Jack, te ascult şi iau aminte. 

Falstaff: Ascultă căci face să auzi. Cei nouă în 
anterie de cânepă de care-ţi spuneam... 

Prințul Henric: Au şi sporit cu încă doi! 

Falstaff: Văzând că nu-i mai ţin curelele cu mine... 

Poins: Şi-au pierdut nădragii! 

Falstaff: Au început să dea îndărăt. Eu, după ei, 
de-aproape, îi iau în piept şi iute ca gândul le şi 
închei socoteala la şapte din cei unsprezece. 

Prințul Henric: Ce grozăvie! Din doi inşi în anterie 
de cânepă se făcură unsprezece. 

Falstaff: În clipa aceea, vârându-şi dracul coada, 
trei puşlamale îmbrăcate în verde de Kendal“, 
venind pe dinapoi, mi-au sărit în spinare; căci era o 
beznă, Hal, de-ţi dădeai cu degetele-n ochi. 

Prințul Henric: Minciunile astea sunt leite cu 
părintele lor din care au purces: gogonate cât 
munţii, sfruntate şi cusute cu aţă albă. Măi, 
burdihan cu cap de lut, zevzec cu tărtăcuţa 
cucuiată, fecior de târfă, dezmăţatule, osânză 
râncedă... 

Falstaff: Ce, ai căpiat? Te-ai ţicnit? Nu-i ăsta 
adevărul adevărat? 

Prințul Henric: Păi cum de-i putuşi vedea pe ăia 
că-s în haine verzi dacă-ţi dădeai cu degetele în ochi 
de întuneric ce era? la lămureşte-ne cum vine asta: 
ce mai ai de spus? 

Poins: Haide, lămureşte, Jack, lămureşte. 

Falstaff: Păi cum, aşa cu de-a sila? Nici gând! 
Chiar dacă m-ar da în tărbacă şi m-ar pune la toate 
caznele de pe lume, cu de-a sila tot nu spun nimic. 
Cum, să vă dau dovezi aşa cu de-a sila! Chiar dacă 
ar fi dovezile dese ca mura pe rug, cu de-a sila tot n- 
aş da cuiva vreuna. 

Prințul Henric: Nu vreau să mai fiu părtaş la 
minciuna asta! Acest mişel sângeros, acest frânge- 
paturi, acest deşală-cai, acest gogeamite munte de 
carne... 


86 Kendal, mic oraş în comitatul Westmoreland, situat în nord- 
vestul Angliei era renumit pentru postavurile sale. Cele care erau 
de culoare verde serveau la confecţionarea hainelor servitorilor, 
ţăranilor, pădurarilor, şi, din cauza culorii verzi, erau preferate de 
tâlhari, deoarece îi ajuta să se camufleze în păduri. Imbrăcămintea 
vestitului haiduc Robin Hood şi a tovarăşilor săi era din acelaşi 
postav verde de Kendal, pentru acelaşi motiv. 

Falstaff: Ajungă-ţi, hămesitule, piele de strigoi, 
limbă uscată de vacă, vână de taur, ţârule! Ah, de 
m-ar ţine baierele pieptului să ţi le-nşir pe toate cu 
câte semeni!... Cot de croitor, păstaie, cucură de 
săgeți, spangă proţăpită... 

Prințul Henric: Hai, mai răsuflă, pe urmă ia-o do la 
capăt şi după ce o să ţi se acrească de asemenea 
josnice asemuiri, să mă asculţi şi tu pe mine. 

Poins: Ascultă, Jack. 

Printul Henric: Noi amândoi v-am văzut pe voi 
patru când v-aţi năpustit asupra celor patru inşi. l-aţi 
legat şi i-aţi jefuit. Ei, şi acum să vedeţi cum vă dăm 
de gol numai cu o istorioară. Chiar în clipa aceea noi 
doi ne-am repezit asupra voastră şi a fost de ajuns o 
vorbă ca să vă lepădaţi prada şi să punem mâna pe 
ea. Putem să v-o şi arătăm, e aici în casă. Cât 
despre tine, Falstaff, tu ţi-ai adunat sprintenel 
burţile şi ai luat-o la picior cu multă iscusinţă, 
cerând din fugă îndurare şi mugind cum niciodată n- 
a mugit vreun malac! Ce puşlama: ţi-ai ciumpăvit 
singur sabia în aşa hal ca să ne spui pe urmă că ai 
ştirbit-o în luptă! Ce viclenie, ce şmecherie ai să 
scorneşti, pe unde-ai să scoţi cămaşa ca să ieşi din 
ruşinea asta atât de vădită? 

Poins: Haide, Jack, să te-auzim; ce-ai să mai 
născoceşti!? 

Falstaff: Pe sfântul Dumnezeu, v-am recunoscut 
de parc-aţi fi fost copiii mei. Dar ia să-mi spuneţi, 
meşterilor, puteam eu să ucid pe moştenitorul 
tronului? Să lovesc în prinţul cel adevărat? După 
cum foarte bine ştiţi, eu sunt viteaz ca Hercule”, dar 


87 Eroul semizeu Hercule, (fiu al lui Zeus), vestit pentru puterea şi 
muncile supraomeneşti pe care le-a împlinit, este foarte des 

iată ce va să zică instinctul: leul nu se atinge 
niciodată de un prinţ adevărat“. Instinctul e lucru 
mare... Am fost fricos din instinct. Şi toată viaţa am 
să mă mândresc, şi de mine şi de tine, Hal: de mine 
fiindcă sunt un leu viteaz şi de tine fiindcă eşti un 
prinţ adevărat. Dar zău, măi băieţi, tare mă bucur că 
aveţi bănetul... Hangiţo, zăvoreşte uşile! Noaptea 
asta stai de strajă, rugăciunile lasă-le pe mâine! 
Vitejilor, fraţilor, copiii mei, inimioare de aur, vouă vi 
se cuvin cele mai frumoase nume ale prieteniei. Să 
ne desfătăm! Hai să jucăm, aşa pe nepregătite, o 
comedie! 

Prințul Henric: O comedie? Mă prind; şi fuga ta să 
fie miezul piesei. 

Falstaff: Dacă mă iubeşti, Hal, să nu mai vorbim 
de asta. 

(Intră hangița.) 

Hangita! lisuse al meu, domnul meu prinţ... 

Prințul Henric: Ei, ce e, doamna mea hangiţă, ce 
vrei să spui? 

Hangița: Milord, a sosit la poartă un curtean şi 
voieşte să-ţi vorbească; spune că vine din partea 
tatălui vostru. 

Prințul Henric: Pricopseşte-l şi pe el cu un obraz 


menţionat în operele dramatice, nu numai ale lui Shakespeare dar 
şi ale contemporanilor săi. 

88 Conform unei legende din timpuri străvechi, pomenită şi de 
scriitorul şi naturalistul roman Pliniu (23-79 e.n.) şi foarte 
răspândită în evul mediu, leul nu se atinge de un prinţ de sânge. 
Unii văd şi ceva ironic în cuvintele lui Falstaff, deoarece Prinţul 
Henric nu era prinţ din momentul naşterii, tatăl său Henric al IV-lea 
devenind rege când fiul său Henric avea 12 ani. Titlul de „prinţ” 
aparţine, în Anglia, numai fiilor regelui şi nu se moşteneşte şi de 
către urmaşii acestora. 

domnesc“ şi trimite-l îndărăt la maică-mea. 

Falstaff: Ce fel de om e dumnealui? 

Hangița: Un bătrân. 

Falstaff: Ce-o fi căutând cinstita barbă pe uliţe la 
miezul nopţii în loc să şadă în pat? Să mă duc să-i 
duc răspuns? 

Prințul Henric: Da, chiar te rog. 

Falstaff: Lasă că-i fac eu vânt. 

(lese.) 

Prințul Henric: Pe Maica Precista, domnişorilor, 
frumos v-aţi mai luptat!... Şi tu, Peto, şi tu, Bardolph, 
ici sunteţi amândoi; aţi spălat putina din instinct... 
N-aţi vrut care cumva să v-atingeţi de un prinţ 
adevărat... Ruşine să vă fie! 

Bardolph: Am întins-o şi eu când i-am văzut pe 
ceilalţi luând-o la sănătoasa. 

Prințul Henric: la spune-mi drept, cum de-a ajuns 
sabia lui Falstaff aşa ştirbită? 

Peto: Singur şi-a ştirbit-o cu jungherul, zicând că, 
măcar de va pieri din Englitera adevărul, şi tot are 
să te facă să crezi că şi-a ciuntit-o războindu-se. Pe 
urmă ne-a învăţat să facem şi noi ca el. 

Bardolph: Da, şi să ne dăm cu spânz pe la nasuri 
ca să le facem să sângereze, să ne mânjim hainele 
cu sânge şi să jurăm că-i de la oamenii aceia. Făcui 
ce n-am făcut de şapte ani: mi s-a suit sângele-n 
obraz de ruşine când am auzit asemenea 
nemaipomenite scornituri. 

Prințul Henric: Vai, mişele, acum optsprezece ani 
ai furat un ulcior de vin, te-au prins asupra faptului 
şi de atunci rămăseşi cu roşeaţa ruşinii pe faţă! 
Aveai foc în obraji şi paloş la coapsă şi totuşi ai 


89 Adică o monedă pe care era imprimată efigia regelui. 

fugit... De care instinct ascultaşi? 

Bardolph (Arătându-şi obrazul): Vezi pecinginile 
astea? 

Prințul Henric: Văd. 

Bardolph: Şi ce crezi că vor să arate ele? 

Prințul Henric: Un ficat încins şi o pungă sleită. 

Bardolph: Ba, pentru cel ce se pricepe, este semn 
de boală la fiere. 

Prințul Henric: Ba, pentru cel ce se pricepe, e 
semn de spânzurătoare. lată că se întoarce şi 
uscăţivul nostru. Se întorc osemintele lui Jack. (Intră 
din nou Falstaff.) Ascultă, dolofanule, de când nu ti- 
ai mai văzut genunchii? 

Falstaff: Genunchii mei! Când eram de anii tăi, 
Hal, aveam un mijlocel subţire ca o gheară de 
vultur; puteam să trec prin inelul unui pârgar. Lua- 
le-ar dracu de necazuri şi de ofuri, că astea umflă 
omul ca pe o băşică. Sunt veşti rele pe-afară; venise 
sir John Bracy din partea lui taică-tău. Trebuie să te 
înfăţişezi la curte în dimineaţa asta. Percy, 
descreieratul acela din miazănoapte, şi cu velşul 
care l-a ciomăgit pe Mamon”, l-a încornorat pe 
Lucifer”! şi l-a silit pe diavol să-i jure pe crucea 
halebardei că are să-i fie slugă... cum ciuma zici că-l 
cheamă?... 


90 Demon foarte puternic, numit şi Amamon în tratatele privitoare 
la vrăjitorie. 

91 Alt nume dat de biserica creştină lui Satan, căpetenia diavolilor. 
In mitologia clasică Lucifer era numele sub care era cunoscută 
planeta Venus când strălucea pe cer dimineaţa înainte de răsăritul 
soarelui, la noi fiind numită popular Luceafărul de dimineaţă. 
Luceafărul de seară era denumit de romani Woctifer sau 
Nocturnus. 


<63 


William Shakespeare 

Poins: A, Owen Glendower””. 

Falstaff: Owen, Owen, ăsta-i... şi cu Mortimer 
ginere-său, cu bătrânul Northumberland şi cu 
Douglas, cel mai sprinten dintre scoțieni, care ia 
călare dealul în piept... 

Prințul Henric: Cel care călăreşte ca vântul şi cu 
un foc de pistol” ucide vrabia din zbor... 

Falstaff: L-ai nimerit. 

Printul Henric: Şi chiar mai bine decât a nimerit el 
vrabia. 

Falstaff: E plină de vitejie pramatia; nu dă bir cu 
fugiţii... 

Prințul Henric: Atunci de ce-l mai lauzi, puşlama, 
c-aleargă bine? 

Falstaff: Călare, măi ţicnitule, călare; pe jos nu 
poate face-un pas. 

Prințul Henric: Păi da, Jack, mânat, de instinct. 

Falstaff: Fie şi mânat de instinct, cum zici. Mai e 
acolo împreună cu el un anume Mordake cu o mie 
de tichii albastre”; Worcester a pornit azi-noapte. 
Când a auzit taică-tău veştile astea, i-a albit barba. 
Ai să poţi cumpăra acuma pământ mai ieftin decât 
scrumbiile stricate. 

Prințul Henric: Dacă-i aşa, şi dacă va fi caldă luna 
lui cireşar, şi dacă răzmeriţa durează, o să putem 
cumpăra fetele ca pe cuie, cu suta. 

Falstaff: Pe sfânta liturghie, adevărat grăieşti, 


92 În credinţa englezilor, căpetenia velşă Owen Glendower 
practica vrăjitoria cu ajutorai diavolului pe care reuşise să şi-l 
supună, (v. nota 38). 

93 În vremea lui Henric al IV-lea încă nu existau pistoale. Spre 
sfârşitul secolului al XVI-lea acestea erau folosite mult de scoțieni. 
94 Bonetele albastre erau un fel de uniformă naţională a 
scoţienilor. 

prietene! Mi se pare că e rost de chilipir. Dar ia 
spune-mi, Hal, nu ţi se face părul măciucă? Nu vei fi 
oare silit, ca moştenitor al tronului, să te baţi cu 
vrăjmaşii ăştia trei care sunt diavolul de Douglas, 
satana de Percy şi dracul de Glendower? Nu ţi se 
face părul măciucă? Nu se-nfioară sângele în tine? 

Prințul Henric: Nicidecum, crede-mă. Pentru asta 
mi-ar trebui puţin instinct de-al tău. 

Falstaff: Urât ai să mai fii dojenit mâine dimineaţă 
când te vei înfăţişa lui taică-tău; zău, dacă mă 
iubeşti, ticluieşte-ţi de pe acum un răspuns. 

Prințul Henric: Vrei să te prefaci că eşti în locul 
tatei şi să mă cercetezi cum îmi duc viaţa? 

Falstaff: Vrei să fac aşa? Primesc. lată: jilţul de- 
aicea să-mi fie tron. Jungherul - sceptru şi perna 
asta coroană. 

Printul Henric: Tronul tău e un jilţ dulgheresc, în 
locul sceptrului de aur ţii un jungher de plumb şi 
coroana cea de preţ este o biată chelie! 

Falstaff: Dacă flăcările harului nu s-au stins de tot 
în cugetul tău, să vezi că ai să fii tulburat. Dă-mi o 
cupă de vin ca să mi se roşească ochii ca şi cum aş 
fi plâns, căci trebuie să vorbesc cu durere mare 
precum regele Cambyse””. (Bea.) 

Printul Henric: Bine, iată închinarea mea, 

Falstaff: lată şi cuvântarea mea. Nobilimea să 
şadă aici alături. 

Hangita: Straşnic joc, sfinte lisuse, zău aşa! 

Falstaff: 


95 Aluzie la personajul principal al tragediei predecesorului lui 
Shakespeare, Thomas Preston, având ca temă viața regelui 
Persiei, Cambyse (sec. VI î.e.n.), în care autorul foloseşte un stil 
foarte artificial şi bombastic, ridiculizat aici de Falstaff. 

Nu lăcrima, o, dulcea mea regină, 
Căci lacrimile-ţi picură în van. 

Hangita: la uitaţi-vă la el! Ce tată straşnic pare! 

Falstaff: 

Luaţi-o, lorzi, pe trista mea regină, 
Căci lacrimile-i potopesc privirea. 

Hangița: Nemaipomenit! Joacă aidoma ca un 
destrăbălat d-ăia de actori! 

Falstaff: Taci din gură, oca-mică; taci din gură, 
holercă! Harry, nu mă mir numai de locurile pe 
unde-ți pierzi vremea, ci şi de felul cum îţi alegi 
tovărăşiile; căci dacă muşetțelul creşte cu atât mai 
des cu cât e mai rău călcat în picioare, în schimb 
tinereţea se trece cu atât mai repede cu cât o 
risipeşti mai mult. Că tu eşti feciorul meu, mă bizui 
pe părerea mea şi pe vorbele maică-ti. Şi încă stau 
drept mărturie clipitul acela ticălos al ochiului 
precum şi buza de jos care-ţi atârnă bleagă. Prin 
urmare, fiind os din osul meu, iată ce am a-ţi spune: 
pentru ce, dacă mi-eşti odraslă, faci să te arate 
oamenii cu degetul? Binecuvântatul soare” de pe 
cer este oare un trântor în stare doar să ciugulească 
dude? Desigur că aşa întrebare nici nu se mai pune. 
Este cu putinţă ca un fiu al Engliterei să ajungă hoţ 
şi să fure pungi? Ei uite, întrebarea asta se pune! Se 
află pe lume un lucru despre care tu, Harry, ai auzit 
vorbindu-se şi pe care cei mai mulţi din ţara noastră 
îl numesc smoală. lar smoala asta, aşa cum arată 
bătrânii cronicari, mânjeşte. La fel mânjeşte si gaşca 
cu care te-ai înhăitat. Să ştii, Harry, că nu-ți vorbesc 
din băutură, ci din lacrimi, nu de plăcere îţi vorbesc, 


96 Identificarea regelui şi regalității cu soarele era o figură de stil 
curentă în literatura timpului. 

ci de durere; nu numai cu cuvinte, ci şi cu amar. Şi, 
totuşi, am văzut că printre tovarăşii tăi se găseşte şi 
un bărbat plin de virtute pe care nu ştiu cum Îl 
cheamă. 

Printul Henric: Dar binevoieşte înălţimea ta a-mi 
spune cum arată omul acela? 

Falstaff: Un bărbat măreț la-nfăţişare, pe legea 
mea, şi trupeş; plăcut la chip, cu privirea deschisă şi 
cu statura mândră; un bărbat care cred că trebuie 
să bată spre cincizeci de ani sau, pe Sfânta 
Născătoare, poate chiar şi spre şaizeci. Mi-aduc 
aminte cum îl cheamă: îi zice Falstaff. M-aş înşela 
amarnic, fiule, dacă ar fi şi el un dezmăţat, deoarece 
i-am citit pe faţă vrednicia. Căci dacă poţi cunoaşte 
pomul după roade, precum roadele după pom, apoi 
hotărât îţi spun că se află vrednicie multă în acest 
Falstaff. Alătură-i-te lui şi izgoneşte-i pe ceilalţi. Şi 
acum, ia să-mi spui, derbedeu afurisit, pe unde mi-ai 
umblat luna asta? 

Printul Henric: Aşa vorbeşte regele? la treci în 
locul meu, am să-l înfăţişez eu pe tata. 

Falstaff: Mă mazileşti? Dacă ai să arăţi barem pe 
jumătate atât de încruntat şi de măreț la vorbă şi la 
purtare ca mine, atunci îngădui să fiu spânzurat de 
călcâie ca un vătui sau ca un iepure la uşa unui 
neguţător de orătănii. 

Prințul Henric: Gata, m-am înscăunat. 

Falstaff: Aşa, şi eu stau dincoace; voi, jupânilor, 
judecaţi. 

Prințul Henric: Ei, Harry! De unde-mi vii? 

Falstaff: De la Eastcheap, luminăţia ta. 

Prințul Henric: Plângerile pe care le-am auzit 
despre tine sunt grele. 

Falstaff: Stăpâne, mă jur pe Dumnezeu că-s toate 
mincinoase. Lasă că dacă fac eu pe prinţul o să vă 
prăpădiţi de râs. 

Prințul Henric: Te mai Şi juri, copil nemernic? De- 
acum încolo să nu te mai uiţi în ochii mei. Târât eşti 
departe de mila Domnului. Te bântuie un diavol cu 
chipul şi asemănarea unui bătrân burtos; ai drept 
cârdaş o matahală omenească. Pentru ce te-ai 
înhăitat cu acest viespar de răutăţi, cu acest ciur al 
murdăriilor, acest burduf umflat de dropică, cu 
ditamai budana de poşircă, cu tolba asta de 
măruntaie, cu buhaiul ăsta fript umplut cu caltaboşi, 
cu acest nărav bătrân, cu nelegiuirea asta căruntă, 
cu acest tată al  potlogarilor, cu această 
deşertăciune”” împovărată de ani? La ce alta e bun 
decât să încerce vinurile şi să le bea? La ce se mai 
pricepe fără de numai să bucăţească un clapon şi 
să-l înfulece? La ce-i îndemânatic? Numai la viclenii. 
La ce-i viclean? Numai la pungăşii. Şi de pungăşit 
pungăşeşte pretutindeni. La ce e vrednic 
dumnealui? La nimic. 

Falstaff: Aş dori ca măria ta să mă lumineze: 
despre cine vorbeşte măria ta? 

Prințul Henric: Despre Falstaff, acel nemernic şi 
păcătos care împinge tineretul la pierzanie, acel 
bătrân satan cu barba albă. 

Falstaff: Pe acest bărbat, stăpâne, eu îl cunosc. 

Prințul Henric: Ştiu că-l cunoşti. 

Falstaff: Vai mie, păi dacă aş zice că-l ştiu cu mai 


97 În original apar cuvintele vice (viciul), iniquity (fărădelegea) şi 
vanilty (deşertăciunea), ca o reminiscență a trei dintre personajele 
cele mai comune în reprezentațiile dramatice populare, medievale, 
care deveniseră tot mai desuete în vremea lui Shakespeare. 

multe metehne decât mine ar fi să spun mai multe 
decât ştiu. Că e bătrân, temei de şi mai multă milă, 
mărturisesc perii lui albi. Însă, cu toată cinstea ce v- 
o datorez, tăgăduiesc din răsputeri precum c-ar fi un 
pezevenghi. Dacă vinul îndulcit este un păcat apoi 
să-i miluiască Domnul Dumnezeu pe culpeşi! Dacă-i 
păcat să fii vârstnic şi petrecăreţ, atunci mai toţi 
bătrânii noştri hangii sunt osândiţi. Dacă tot ce e 
gras este lucru de scârbă, atunci rămâne numai să 
îndrăgim vacile cele costelive ale lui Faraon”. Nu, 
bunul meu stăpân: alungă-l pe Peto, alungă-l pe 
Bardolph, alungă-l pe Poins, însă pe drăguţul de Jack 
Falstaff, pe bunul Jack Falstaff, pe credinciosul Jack 
Falstaff, pe viteazul Jack Falstaff, cu atât mai viteaz 
cu cât e şi bătrân, să nu-l alungi de lângă Harry al 
tău, să nu-l alungi de lângă Harry al tău. Alungi o 
lume întreagă de-l alungi pe durduliul Jack. 

Prințul Henric: Ba da, îl voi alunga. 

(Se aud bătăi în poartă. Hangiţa, Francis şi 
Bardolph ies. Intră din nou Bardolph, în fugă.) 

Bardolph: Stăpâne, stăpâne! A venit la poartă 
armaşul cu străji înfricoşate. 

Falstaff: leşi afară, pramatie! Stai să isprăvim 
comedia. Mai am încă multe şi bune de spus despre 
acest Falstaff. 

(Intră iarăşi hangita, în fugă.) 

Hangița: O, lisuse Hristoase! Milord, milord... 

Prințul Henric: Ei, ce este? Aleargă satana călare 
pe mătură? Ce s-a întâmplat? 

Hangița: Armaşul şi cu toate străjile sunt la 


98 Conform legendei biblice faraonul Egiptului a avut odată un vis 
în care şapte vaci slabe, ieşind din apele Nilului, au înghiţit şapte 
vaci grase care păşteau pe malul fluviului şi tot slabe au rămas. 

poartă. Vor să intre şi să răscolească hanul. Să le 
dau drumul? 

Falstaff: Auzişi, Hal? Niciodată să nu mai spui că 
un adevărat galben cu zimţi este calp; eşti smintit 
de-a binelea, măcar că nu arăţi. 

Prințul Henric: lar tu eşti un fricos din naştere şi n- 
ai pic de instinct. 

Falstaff: Tăgăduiesc temeiul spusei tale; dacă nu-l 
laşi pe armaş să intre, atuncea da, ai dreptate. Dacă 
n-ai dreptate, atuncea lasă-l să intre; ducă-se 
dracului creşterea pe care am primit-o de nu mă voi 
purta eu în căruţa osândiţilor mai frumos decât 
oricare! Nădăjduiesc că funia are să mă gâtuie la fel 
de iute ca pe alţii. 

Prințul Henric: Fugi, ascunde-te după polog... Voi 
ceilalţi suiţi-vă în pod. Acum, jupânii mei, să arătăm 
un obraz cinstit şi un cuget curat. 

Falstaff: Le-am avut şi eu pe amândouă... Dar şi- 
au trăit traiul; aşa că ce să fac, am să mă ascund! 

(les toți, afară de prinţ şi de Poins.) 

Prințul Henric: 

Chemaţi-l pe armaş. 

(Intră armaşul şi un cărăuş.) 

Ei, meştere armaş, care ţi-i voia? 

Armaşul: 

să am iertare, doamne. Pâra lumii 
M-aduce aici să cat anume oameni. 
Prințul Henric: 
Ce oameni? 

Armaşul: 

E printre dânşii unul gras, stăpâne, 
Prea bine cunoscut. 
Cărăuşul: 

Gras ca osânza. 
Prințul Henric: 

Te-ncredinţez că omul nu-i aici. 

Căci l-am pornit eu însumi după treburi. 
Dar iată, ai cuvântul meu că mâine 
Cam pe la prânz am să-l trimit la tine 
Să deie socoteală cui va cere 

De vina ce i-o puneţi în spinare. 
Şi-acuma, te-aş ruga să-ţi vezi de treburi. 

Armaşul: 

Prea bine, doamne. Doi drumeţi cinstiţi 
Au fost prădaţi de trei sute de galbeni. 
Prințul Henric: 
O fi cum zici; iar dacă el e fural, 
Va fi răspunzător. Şi-acum cu bine... 

Armaşul: 

Stăpâne, noapte bună. 

Prințul Henric: 

Adică bună ziua, vrei să zici. 

Armaşul: 

Într-adevăr, milord, e ceasul două. 

(Armaşul şi cărăuşul ies.) 

Prințul Henric: 

E cunoscut ca un cal breaz, grăsunul. 
la cheamă.-l. 

Poins: Falstaff! A adormit în dosul pologului şi 
sforăie ca o gloabă. 

Prințul Henric: Auzi-l cum mai horcăie. Scotoceşte- 
i buzunarele. (Poins îl caută prin buzunare.) Ce-ai 
găsit? 

Poins: Numai hârtii, milord. 

Prințul Henric: la să vedem ce sunt; citeşte. 

Poins (citeşte.): 

Întâi: Un clapon nccc: 2 șilingi 2 pence 

Al doilea: Sos neneeese 4 pence 

Al treilea: Vin, una vadră ............ 5 şilingi 6 pence 

Al patrulea: Scrumbii” şi vin, după cină ...2 şilingi 
6 pence 

Al cincilea: Pâine .................. o jumătate de penny 


Prințul Henric: Nemaipomenit! Pâine numai de o 
jumătate de penny faţă de-atât de neîngăduit de 
multă băutură. Păstrează-le pe celelalte, le vom citi 
când ne-o veni mai bine. Acum lasă-l să doarmă 
până la ziuă. In dimineaţa asta plec la curte. Va 
trebui să mergem cu toţii la război; tu vei avea un 
loc de cinste în oştire. Pe haimanaua asta grasă am 
s-o bag la pedestraşi; ştiu c-o să-şi dea sufletul după 
ce va călca o sută de stânjeni. Banii îi vom înapoia 
cu dobândă. Să vii la mine în zori; şi-acum, Poins, cu 
bine. 

Poins: Cu bine, bunul meu stăpân. 

(les.) 


Actul Ill 
Scena 1 


Bangor. O încăpere în locuinţa arhidiaconului. 
Intră Hotspur, Worcester, Mortimer şi Glendower. 


Mortimer: 
Avem încredinţări şi oameni trainici, 
lar începutul de nădejde-i plin. 
Hotspur: 


99  Scrumbiile fiind sărate produceau o foarte mare sete 
consumatorilor, motiv pentru care erau foarte apreciate de beţivi. 

Lord Mortimer şi vere Glendower, 
Rogu-vă, staţi! 
Şi dumneata, lord Worcester. Ei, trăzni-o-ar! 
Uitai de hartă. 
Glendower: 
Ba-i aicea, iat-o. 
Şezi, vere Percy, vere Hotspur, şezi; 
De câte ori rosteşte Lancaster!” 
Porecla ta, oftează, face feţe 
Şi tare-ar vrea s-ajungi mai iute-n rai. 

Hotspur: Şi de câte ori aude de Owen Glendower, 
tare-ar mai vrea să te ştie în iad. 

Glendower: 

Nu-l ţin de rău: când am venit pe lume 
Era tot cerul plin de clăi de foc 
Şi de făclii, şi-atunci în ziua-aceea 
A tremurat pământul din rărunchi 
Parcă de spaimă. 

Hotspur: Apoi la fel s-ar fi întâmplat şi dacă la 
ceasul acela în loc să te fi născut tu ar fi fătat pisica 
maică-ti. 

Glendower: 

Când m-am născut, îţi spun, a fost cutremur. 

Hotspur: 

Atunci pământu-i altfel decât mine 
De-a tremurat, cum zici, de teama ta. 

Glendower: 

Ardea tăria, dârdâia pământul... 

Hotspur: 

S-o fi speriat văzând în cer pârjolul 


100 Titlul regelui Henric al IV-lea ca duce de Lancaster, înainte de 
a deveni rege. Referindu-se astfel la Henric, Glendower nu-l 
recunoaşte ca rege. 

Şi nu fiindc-ai venit pe lume tu. 
Bolnavă, firea are deseori 
Ţâşniri ciudate; tot aşa pământul 
E canonit c-un soi de junghi în pântce, 
De vântul pe nedrept întemnițat 
În burta lui; cercând să iasă-afară 
El zgâlţăie pământul şi dărâmă 
Clopotniţe şi foişoare vechi", 
Când te-ai născut s-a oticnit pesemne 
Bătrâna glie. 
Glendower: 
Vere, 'mponcişări 
Nu rabd la mulţi. Îngăduie-mi să-ţi spun 
Din nou, că-n ziua-n care fui născut 
Era tot cerul plin de clăi de foc, 
Fugeau din munte ţapii şi cirezi 
Mugeau năuce-n câmpul plin de spaime. 
Aceste semne m-au făcut vestit, 
Şi-aşa cum dovedesc prin toată fapta, 
Eu nu-s ursit să fiu un ins de rând. 
În Anglia, în Scoţia, în Wales, 
În tot ţinutul prejmuit de mare 
Mi-a pus vreun dascăl mie cartea-n mână? 
Şi-acum, de poţi, arată-mi muritorul 
În stare să mă-ntreacă în ştiinţă 
Sau în adânci şi multe meşteşuguri. 
Hotspur: 
Nu-i nimeni să te-ntreacă-n limba velşă... 
Mă duc să-mbuc ceva. 


101 Modul cum explică Hotspur formarea cutremurelor 
corespunde opiniei filosofului grec Aristotel (sec. IV î.e.n.) 
exprimată în cartea Il-a a operei sale Meteorii. Credinţa aceasta se 
mai întâlneşte şi în secolul al XVIII-lea la poetul E. Young. 

Mortimer: 
Mai lasă-l, vere Percy, că turbează. 
Glendower: 
Eu ştiu să chem şi duhuri din genuni. 
Hotspur: 
Păi asta pot şi eu şi fiecare; 
Dar s-or grăbi să vină când le chemi? 
Glendower: 
Pot să te-nvăţ să porunceşti, măi vere, 
Satanei... 
Hotspur: 
Şi eu te-nvăţ să-l ruşinezi pe dracul 
Grăind adevărat: căci adevărul 
Îl ustură pe dracul ca tămâia; 
De-l poţi aduce, adu-mi-l încoace 
Şi-ţi jur că-l fac să crape de ruşine: 
De eşti cinstit la vorbă, dracul crapă! 
Mortimer: 
Ei, hai acum. De-ajuns cu vorbăria. 
Glendower: 
De trei ori înfruntat-a Bolingbroke'” 
Puterea mea: de trei ori l-am gonit 
Acasă, peste Wye şi peste Severn, 
Desculţ şi biciuit de vijelie. 
Hotspur: 
Prin vijelie şi desculţ, sărmanul! 
Cum naiba n-a dat tuşea peste el? 
Glendower: 
Ei, iată harta, să-mpărţim moşia 


102 Glendower se referă în momentul de faţă la regele Henric ca 


Bolingbroke, numele obişnuit sub care era cunoscut înainte de a 
deveni rege. Folosind această denumire vrea să arate că nu-l mai 
recunoaşte ca rege (v. nota 100). 

Aşa cum am căzut la învoială. 
Mortimer: 
A împărţit-o el arhipăstorul 
În trei bucăţi aidoma de mari. 
Olatul Angliei din Trent şi Severn 
Spre răsărit şi miazăzi e-al meu,; 
Ce-i spre apus şi Wales-ul până-n Severn 
Cu tot pământul gras care-l cuprinde 
E al lui Glendower; tu, vere dragă, 
lei partea de la nord pe râul Trent. 
Hrisoavele sunt scrise câteştrele, 
Mai trebuie peceţile să punem - 
Şi le vom pune chiar în noaptea asta - 
lar mâine, vere Percy, tu şi eu 
Şi Worcester, bunul lord, vom căuta 
Să dăm de tatăl tău cu scoţii lui 
La Shrewsbury, precum ne-am înţeles. 
Nu-i gata încă taică-meu cu oastea 
Dar nici nu-i zor vreo paisprezece zile. 
(Lui Glendower) 
În vremea asta cată să-ţi aduni 
Prieteni, şerbi şi craii din vecini. 
Glendower: 
Vom fi mai iute laolaltă, lorzi; 
Pe doamne le voi lua-n alaiul meu, 
Plecaţi în taină făr' de bun rămas, 
Spre-a vă scuti de ploile de lacrimi 
Ce se abat în ceasul despărțirii. 
Hotspur: 
Pare că partea mea, la nord de Burton, 
Nu-i chiar cât ale voastre de întinsă: 
Priviţi cotita apă cum ştirbeşte 
Şi-mi fură din pământul cel mai rodnic 

Un rotocol, o gogeamite halcă. 
Dar am să-i pun zăgazuri chiar aici 
Şi mândrul Trent va curge argintiu 
Printr-o răstoacă proaspătă şi oablă; 
In felul ăsta n-o să şerpuiască, 
Furându-mi bunătate de ogoare. 
Glendower: 
să curgă drept? Păi şerpuie, vezi bine... 
Mortimer: 
Da, dar 
la uite cum mă-nghesuie de tare 
Ca să vă facă vouă loc mai mult; 
Cu partea care-o rupe de la mine 
Cu-atâta partea voastră o sporeşte. 
Worcester: 
Dacă i-am pune stavilă aicea, 
Spre miazănoapte, câştigăm tot cotul 
Şi apele ar curge lin şi drept. 
Hotspur: 
Aşa şi vreau; nu-i mare cheltuială. 
Glendower: 
Eu asta n-o îngădui. 


Hotspur: 

Ei nu, zău? 
Glendower: 

Rămâne-aşa cum e. 
Hotspur: 
Mă-mpiedici tu? 

Glendower: 

Eu însumi. 
Hotspur: 


Spune asta-n limba velşă 
Măcar să nu pricep. 

Glendower: 
Vorbesc engleza ca şi voi de bine, 
Căci am crescut la curtea Engliterii: 
Şi, flăcăiaş fiind, urzii la harfă 
În englezeşte stihuri iscusite, 
Dând farmec limbii voastre englezeşti 
Cum n-aţi făcut şi n-o să faceţi voi. 
Hotspur: 
Ei bravo, m-ai umplut de bucurie! 
Eu mai curând aş miorlăi ca mâţa 
Decât să-ndrug balade scâlciate. 
Mai dulce-mi sună sfeşnicul de-aramă 
Când îl suceşti, sau roata cea neunsă; 
Nu-i scârţâit să-mi zgârie auzul 
Mai rău decât o stanță fandosită: 
Parc-ar umbla la trap un cal beteag. 
Glendower: 
Ei, haide şi-om abate râul Trent. 
Hotspur: 
Nu-s cârpănos. - Aş da-ntreit pământ 
Unui prieten vrednic. 
Dar dacă ne-apucarăm de tocmeală 
Mă-nverşunez şi pentru-un fir de păr. 
Sunt scrise învoielile? Pornim? 
Glendower: 
E lună plină, poţi umbla şi noaptea; 
Zoresc pe grămătic şi, între timp, 
Vestesc plecarea voastră la soţii. 
Mă tem să nu leşine fiică-mea, 
Atât ce ţine ca la Mortimer. 
(lese.) 
Mortimer: 
Vai, Percy, cum te porţi cu socru-meu! 

Hotspur: 
Nu pot altcum. Mă scoate din răbdări 
Cu basme cu soboli şi cu furnici, 
Cu magul Merlint”, prooroc şi vraci, 
Cu zmei şi peştişori făr-aripioare, 
Cu corbi şi cu balauri jumuliţi, 
Cu lei culcaţi, cu mâţe asmutite 
Şi câte multe alte bazaconii!” 
Că şi-a mâncat credinţa. Ce să spun, 
Azi noapte preţ de nouă ceasuri bune 
Mi-a înşirat toţi diavolii pe nume, 
Ce-au fost argaţi la el. Ziceam: „da!”, „zi-i!” 
Şi nici nu-l ascultam. Te istoveşte 
Ca o mârţoagă, ca o babă rea: 
Mai rău ca fumu-n ochi; m-aş mulţumi 
Cu usturoi şi brânză într-o moară 
Uitată-n fundul lumii, dar să ştiu 
Că n-o să-l mai aud; şi m-aş lipsi 
De praznice la case de creştini. 
Mortimer: 
De fapt e un bărbat de toată cinstea, 
Atoateştiutor şi stăpânind 
Ciudate taine; inimos ca leul, 
Prietenos şi plin de dărnicie 
Ca minele din India. Zău, vere, 
Îţi rabdă firea prea cuviincios 
Şi pururea se biruie pe sine 
Când tu îl necăjeşti. Aşa-i sau nu? 


103 Marele magician (după unii prooroc) din legendele velşe ale 
regelui Arthur şi cavalerilor Mesei rotunde. 

104 Shakespeare se referă în aceste versuri la o veche profeție 
conform căreia Anglia avea să fie împărţită între Percy, Mortimer şi 
Glendower, identificaţi prin figurinele şi imaginile de animale şi 
păsări de pe coifurile şi din armoriile respective. 

Mă pun chezaş că nu e om pe lume 
Să sufere atâtea câte-i faci, 
Nemâniat şi fără să te pască; 
Nu-l supăra, te rog, peste măsură. 
Worcester: 
Într-adevăr, milord, ai fost prea rău; 
De când venişi aicea te-ai silit 
Să-l faci mereu să-şi iasă din sărite. 
Acest cusur e bine să ţi-l vindeci 
Măcar că uneori vădeşte viţă 
Şi îndrăzneală - întru cinstea ta - 
Prea deseori te-arată arţăgos, 
Nestăpânit, ciufut, înfumurat, 
Plin de dispreţ, trufaş şi îndărătnic. 
Pe nobil, cel mai mic dintre cusururi 
Îl face urâcios şi-i adumbreşte 
Virtuţilor întreaga frumuseţe, 
Lipsindu-l de cinstirea cuvenită. 
Hotspur: 
Mă dăscălirăţi... Buna-cuviinţă 
Vă fie călăuz si vouă-n viaţă. 
Vin doamnele, să ne luăm adio. 
(Intră din nou Glendower cu lady Mortimer şi lady 
Percy.) 
Mortimer: 
C-un lucru nu mă-mpac şi mă-ntărâtă: 
Ea ştie numai velşa, eu nici boabă. 
Glendower: 
Îmi plânge fata; nu vrea să te lase, 
Ar vrea s-o iei soldat în bătălie. 
Mortimer: 
Tu, tată, spune-i şi mătuşii Percy'” 


105 Acel Edmund Mortimer care era ginerele lui Glendower era 

Şi ei, să vină grabnic după tine. 
(Glendower vorbeşte lui lady Mortimer în limba 
velşă şi ea îi răspunde la fel.) 
Glendower: 
N-o scoţi la capăt cu ea; este o afurisită din cele 
Încăpăţânate şi nu înţelege de cuvânt. 
(Lady Mortimer vorbeşte lui Mortimer în limba 
velşă.) 
Mortimer: 
Citesc în ochii tăi; şi dulcea velşă 
Ce o reverşi din cerurile-ţi pline 
O înţeleg; şi cum ţi-aş mai răspunde 
Cu-acelaşi grai, de nu mi-ar fi ruşine. 
(Lady Mortimer vorbeşte îmbrățişându-l.) 
Pricep sărutul tău şi tu pe-al meu, 
Ne-mpărtăşim simţirea peste vorbe; 
Dar n-am să am odihnă, draga mea, 
Cât n-o învăţ şi eu; din gura ta 
Îmi pare velşa gingaşă romanţă 
Cântată sub frunzar de-o cosânzeană 
În fermecat ison de alăută. 
Glendower: 
Să nu te-nduioşezi că-şi pierde firea. 
(Lady Mortimer vorbeşte iarăşi.) 
Mortimer: 
Nepriceput sunt, vai, s-o înţeleg! 
Glendower: 
Te-mbie 
Să te lungeşti pe papură'* alene 
fratele lui Ladv Percy. Al doilea Edmund Mortimer, care fusese 
proclamat moştenitor al tronului de către Richard al II-lea, era însă 
nepotul lui Lady Percy şi nu acela care se căsătorise cu fiica lui 


Glendower, (v. nota 66). 
106 In casele nobililor, chiar şi în vremea lui Shakespeare, era încă 

Şi-n poala ei să-ţi culci frumosul cap; 
Îţi va-ngâna cântarea care-ţi place 
Şi, somnul aşternându-ţi-l pe pleoape, 
Te va vrăji c-o dulce toropeală, 
O cumpănă-ntre veghe şi visare, 
Precum hotarul dintre zi şi noapte 
La ceasul când cereştii armăsari 
Ai soarelui pornesc din răsărit. 
Mortimer: 
Voios mă tolănesc să-i sorb cântarea, 
Dar cred că între timp semnaţi hrisovul. 
Glendower: 
Pofteşte; 
Deşi acei ce-ţi vor cânta acum 
Plutesc la mii de leghe în văzduh 
Vor fi aci îndată. Stai şi-aşteaptă. 

Hotspur: Haide, Kate, îmi placi când şezi întinsă. 
Vino repede, repede, să-mi culc obrazul în poala ta. 

Lady Percy: 

Haida-de, cocoşelule! 

(Glendower rosteşte niște descântece în velşă şi 
din văzduh se aude muzică.) 

Hotspur: 

E limpede că dracul ştie velşa; 
Şi nu mă mir de el că-i plin de foc: 
Pe legea mea, o dată lăutar! 

Lady Percy: Dacă-i aşa, apăi nici cu dumneata nu 
mi-e ruşine, că tare plin de foc mai eşti! Astâmpără- 
te, tâlharule, şi ascult-o pe domniţă cântând în 
velşă. 

Hotspur: Mi-ar plăcea mai mult s-o aud pe Lady, 


obiceiul de a se acoperi pardoseala încăperilor cu papură, ceea ce 
constituia chiar un lux. 

căţeaua mea urlând în irlandeză. 

Lady Percy: Vrei să te-alegi cu capul spart? 

Hotspur: Nu. 

Lady Percy: Stai locului atunci. 

Hotspur: Nici aşa; asta-i hibă femeiască. 

Lady Percy: Atuncea să te-ndrume Cel-de-Sus. 

Mortimer: La ea în pat. 

Lady Percy: Cum, cum? 

Hotspur: Tăcere! Cântă... 

(Lady Mortimer cântă o romanţă velşă.) 

Hotspur: Hai, Kate, să-ţi auzim şi cm tul tău. 

Lady Percy: Asta nu, pe viaţa mea. 

Hotspur: „Asta nu, pe viaţa mea!”, vai de mine, te 
juri ca o nevastă de plăcintar. „Asta nu, pe viaţa 
mea”, sau „zău că nu”, sau „aşa să-mi ajute 
Dumnezeu”. 

Te juri cu-aşa plăpânde jurăminte 
De parcă n-ai trecut de Finsbury”. 
Înjură, colo, Kate, ca o domniţă, 
O-njurătură, ştii, să-ţi umple gura, 
Şi lasă tămâierile dulcege 
Burghezilor şi doamnelor cu fumuri. 
Hai, zi-i! 
Lady Percy: 
Nu vreau să cânt. 

Hotspur: Şi totuşi asta-i cea mai bună cale ca să 

ajungi croitor'“ sau dăscăliţă de prigorii'”. După ce 


107 Câmpia Finsbury, azi unul din cartierele Londrei, era, în 
vremea lui Shakespeare, un loc foarte popular, cu alei şi iarbă 
bogată, unde burghezia din Londra ieşea la plimbare, sau să se 
amuze trăgând cu arcul, duminica după amiaza şi sărbătorile. 

108 Croitorii, ca şi ţesătorii, obişnuiau să cânte în timp ce lucrau, 
având totodată renumele de buni cântăreţi. 

109 Prigorii erau consideraţi ca foarte bune păsări cântătoare, nu 

se întocmesc învoielile. În două ceasuri am şi plecat 
la drum; aşa încât poţi veni când vrei. 
Glendower: 
Hai, hai, lord Mortimer, abia te mişti 
Şi lordul Percy arde să pornească. 
La vremea asta zapisele-s gata, 
Le iscălim şi-ncălecăm îndată. 
Mortimer: 
Merg bucuros. 
(les.) 


Scena 2 


Londra. O încăpere în palat. 
Intră regele Henric, prințul şi lorzi. 


Regele Henric: 
lertare, lorzi, prinţul de Wales şi eu 
Avem de sfătuit; dar staţi pe-aproape 
Căci ne veţi fi curând de trebuinţă. 
(Lorzii ies.) 
Eu nu ştiu dacă bunul Dumnezeu'", 
Căci nu-i cunoaştem căile ascunse, 
Voind să ispăşesc vreun păcat 
A zămislit din osul meu pedeapsa; 
mult depăşiţi de privighetori, după unii. 
110 Scena de faţă dintre rege şi Prinţul Henric marchează o 
cotitură în viaţa Prințului de Wales care îşi va îndrepta, de acum 


înainte, privirea spre viitor şi se va elibera tot mai mult de 
ascendenţa pe care o avea Falstaff asupra lui. 

Dar, cântărind purtarea ta în viaţă, 
Mă faci să cred că tu ai fost ales 
De cerul mâniat să-mi fii osândă 
Pentru păcate. Căci de unde, altfel, 
Atâtea patimi josnice, străine, 
Nevrednice, murdare, deşănţate, 
Atât noroi? De unde cârdăşia 
Cu haimanale fără căpătâi? 
Se-mpacă ele cu înalta-ţi viţă 
Şi pot să-ncapă-n inimă de prinţ? 
Prințul: 

Îngăduie, mărite, mult aş vrea 
să şterg cu totul pata şi ruşinea 
La fel de lesne cum mă simt în stare 
Să-ndepărtez o seamă de bârfeli: 
Te rog din suflet păsul să-mi asculti, 
Încât sleind acel noian de zvonuri, 
Scornit de periuţe şi caiafe 
Spre-a-ţi silui urechile regeşti, 

Să pot găsi la tine îndurare 
Măcar pentru acele rătăciri 
De tânăr zvânturat - prin pocăință. 

Regele Henric: 

Te ierte Cel-de-Sus! Dar mult mă mir 
De-aşa apucături. Vai, ce departe 
Mai sare aşchia de trunchi, o Henric. 
Tu nu mai ai în Sfatul Ţării, scaun 
Şi-n locul tău stă frate-tău mezinul”, 


111 Shakespeare nu arată aici motivul principal al înlăturării 
Prințului Henric din Consiliul Privat al Regelui şi anume faptul că în 


cadrul unei certe violente cu Lordul Magistrat Suprem, Gascoigne, 


Prinţul îl lovise. Ca urmare, regele îl înlocuise pe prinţul Henric din 
funcţia de preşedinte al Consiliului cu fratele său al doilea Thomas, 


duce de Clarence. 

Şi n-ai putut să fii iubit de nimeni 
Dintre curteni sau principii de sânge. 
Ai năruit nădejdea ce ne-am pus-o 
-in tinerețea ta; şi fiecare 
In gând îţi profeţeşte prăbuşirea. 
De-aş fi umblat şi eu aşa hai-hui, 
Şi m-aş fi terfelit în ochii lumii; 

De mă făceam de râs cu prieteni josnici, 
Norodul care m-a urcat pe tron 
S-ar fi-mpăcat cu vechea stăpânire 
Şi-aş fi rămas în umbră şi surghiun, 
Ca un bărbat nevrednic şi de rând. 
Arareori văzut, când m-arătam, 
Se minunau cu toţi ca de-o cometă, 
Incât strigau cei mari către copii: 
„E el!” sau: „Unde-i? Care-i Bolingbroke?” 
Aşa răpeam cereasca îndurare 
_Şi mă purtam atâta de smerit 
Incât sădeam supunerea în inimi 
Şi culegeam furtuni de osanale 
Chiar cinci stăteam cu regele alături. 
Aşa putui rămâne nou şi proaspăt; 
Şi faţa mea, ca sfintele odăjdii 
De scumpă la vedere, îi uimea: 
Căci foarte rar fiind văzut dar falnic, 
Păream o-adevărată sărbătoare 
Şi dobândeam o măreție rară. 
Monarhul şui se zvântura prin lume 
C-un roi de fluşturateci, nestatornici, 
De sârg înflăcăraţi, de sârg cenuşă, 
Îşi terfelea coroana cu smintiţii 
Care-i batjocoreau măreţul nume; 
Mânjindu-şi stirpa, se lăsa zoit 

De tinerei necopţi ce se mândreau 
Că pot glumi pe socoteala lui; 
leşea pe străzi cu-o şleahtă de coţcari 
Bătându-se pe burtă cu mulţimea; 
Şi astfel, zi de zi în ochii lumii, 
I-a-ngreţoşat pe toţi de-atâta miere 
Încât s-au şi scârbit de ea; se ştie 
Că ce-i prea mult nu-i sănătos şi strică. 
Când se ivea prilejul să se-arate 
Era precum e cucu-n toiul verii: 
Nu-l vezi dar îl auzi. Cu ostenite 
Priviri era privit şi cu dezgust 
lar nu cu ochi plini de admirare 
Cum se cuvine soarelui domnesc 
Ce ne răsare doar la zile mari; 
Ochi adormiţi şi pleoape toropite 
Îi moţăiau în faţă şi-i ţinteau 
Întunecaţi, ca pe un om vrăjmaş; 
Fiind sătui şi prea sătui de dânsul. 
Te paşte asta, Harry, şi pe tine 
Căci ai pierdut norocul tău de prinţ 
Prin josnice petreceri. Niciun om 
Nu vrea să te mai vadă azi în ochi; 
Doar ochii mei sunt nesătui de tine, 
Măcar că ştiu că nu se cade, nu, 
Să mă orbească dragostea-ntr-atât. 


Prințul: 


De-acum, o rege întreit''? de falnic, 


112 Aluzia este la cele două expediţii victorioase ale Regelui 
Henric împotriva lui Glendower, în Wales, înaintea bătăliei de la 
Shrewsbury (21 iulie 1403), iar a treia ar fi expediţia din 1405 pe 
care Shakespeare a considerat-o ca fiind tot înaintea bătăliei de la 
Shrewsbury. Unii comentatori consideră, însă, că în numărul celor 
trei victorii ar intra, de fapt, şi bătălia de la Holmedon, din 1402, 

Voi fi ce sunt. 
Regele Henric: 
Pentru oricine 
Tu astăzi eşti aidoma lui Richard 
Când m-am întors la Ravenspurgh!", din Franţa 
Azi, Percy e ca mine cel de-atunci 
Pe suflet şi pe sceptrul meu îţi jur 
Că Percy e mai vrednic de domnie 
Decât eşti tu; tu umbră de urmaş; 
Măcar că n-are nici o-ndreptăţire, 
El împânzeşte ţara cu războinici 
Şi-nfruntă colții leului regesc'"“. 
Deşi-i la fel de tânăr ca şi tinet” 
Îndrumă lorzi bătrâni şi episcopi 
La sângeroase încleştări de arme. 
Ce slavă până-n veci şi-a câştigat 
Stând vajnicului Douglas""* împotrivă! 


cu scoţienii, deşi Regele Henric nu luase parte personal la acea 
bătălie, dar fiindcă avusese loc în timpul domniei sale. De altfel 
puţin timp înaintea victoriei de la Holmedon, în acelaşi an 1402, 
englezii mai câştigaseră şi bătălia de la Nesbit, tot cu scoţienii. 

113 Când viitorul rege Henric al IV-lea Bolingbroke s-a întors din 
exil fără permisiunea Regelui Richard al II-lea, a debarcat în portul 
Ravenspurgh, (v. nota 48). 

114 Metaforă obişnuită pentru rege, asemuit unui leu, (v. nota 36). 
115 Hotspur, născut în 1364, era de fapt cu 23 ani mai mare decât 
Prinţul Henric şi chiar cu trei ani mai în vârstă decât Regele Henric. 
Shakespeare cunoştea desigur acest lucru, dar îl face de aceiaşi 
vârstă cu Prinţul Henric pentru efecte dramatice, punându-le în 
opoziţie caracterele. 

116 Nobil scoţian vestit pentru vitejia lui, distingându-se în lupte 
de frontieră dintre englezi şi scoțieni, necontenite în acea epocă. 
Deşi scoţienii au învins pe englezi în bătălia de la Otterburn, în 
Northumberland (Anglia) în 1388, făcându-l prizonier pe Hotspur 
şi-au pierdut în schimb căpitanul, pe Douglas tatăl, care a fost 
omorât în luptă. Douglas fiul, la care se referă Regele Henric, a 
continuat la rându-i tradiţia de vitejie a tatălui său. 

Lui Douglas ale cărui mari isprăvi 


Şi bătălii şi faimă de oştean 
L-au ridicat în fruntea soldăţimii 
Drept cel mai mare căpitan de oşti 
Din toate-mpărăţiile creştine. 
De trei ori Hotspur, zeul Marte'"'-n faşe, 
Acest copil soldat, l-a doborât 
Pe Douglas cel măreț, l-a-ncătuşat 
Şi slobozindu-l s-au legat prieteni, 
Şi-astazi mă înfruntă-n gura mare 
Şi zdruncină domniei mele pacea. 

Ei, ce mai zici? Northumberland şi Percy, 
Episcopul de York, Mortimer, Douglas 
Urzesc asupra noastră, răsculați; 

Dar pentru ce-ţi mai dau aceste veşti? 
De ce să-ţi mai vorbesc despre vrăjmaşi 
Când tu mi-eşti cel mai drag vrăjmaş din toţi 
Şi mai aproape? 

Ai fi în stare, înrobit de frică, 

Din mişelie sau, aşa, de toane, 

Să-mi stai, vândut lui Percy, împotrivă, 
Să i te guduri, să i te supui, 

Spre a-ţi vădi de tot ticăloşia. 
Prințul: 
să nu spui asta; nu va fi aşa; 
Îi ierte Cel-de-Sus pe cleveticii 
Ce m-au făcut urât măriei tale! 
Luând lui Percy capul, mă răscumpăr, 
Şi în amurgul unei zile mari 
Voi cuteza să spun că-s fiul tău. 
Atuncea voi purta veşmânt de sânge 


117 Compararea unui viteaz de frunte cu zeul Marte era o 
metaforă obişnuită în literatura epocii lui Shakespeare. 

Şi obrăzar de sânge pe obraz; 
Spălându-le, îmi voi spăla necinstea; 
Va fi o zi - când fi-va ea să fie - 
În care Hotspur, fiul faimei sale 
Şi-al slavei, pretutindeni lăudat, 
Se va-ncleşta cu Harry cel netrebnic. 
De zeci de mii de ori mai multă cinste 
Să-i fluture pe coif, să mă strivească 
Noianuri de ocări, veni-va ceasul 
Când voi sili pe-acest copil din nord 
Să-şi schimbe slava pe necinstea mea. 
Mărite, Percy e vătaful meu: 
Ce-agoniseşte el e pentru mine; 
ÎI voi sili să-mi deie socoteală 
Şi să-mi întoarcă fiecare strop 
De glorie şi toată strălucirea, 
Chiar de va fi să i le smulg din piept. 
Aşa voi face, jur pe Dumnezeu! 
Şi dacă Cerul vrea să-mi ţin cuvântul 
Te rog pe tine, Doamne, să mă vindeci 
De rănile nemerniciei mele. 
De nu va fi cum spun, prin moarte numai 
să mă dezleg de ce-am jurat. Să pier 
De mii de morţi de nu-mi voi ţine vorba. 
Regele Henric: 
Dacă-i aşa, să piară toţi vrăjmaşii! 
Mă-ncred în tine şi te iau în luptă. 
(Intră sir Walter Blunt.) 
Ce veste, Blunt? Arăţi aşa zorit... 
Blunt: 
Zorită e şi ştirea ce v-aduc. 
Din Scoţia lord Mortimer vesteşte 
Că Douglas s-a unit cu răsculații 

Englezi, la unsprezece ale lunii, 
La Shrewsbury. Şi dacă-şi ţin cuvântul, 
Atunci sunt cea mai vajnică armată 
De răzvrătiți ce-au bântuit o ţară. 
Regele Henric: 
Lord Westmoreland porni la dram chiar astăzi 
Cu fiul meu, lord John de Lancaster’; 
Căci vestea asta-i veche de cinci zile. 
Tu, Harry, pleci pe miercurea ce vine; 
A doua zi plec eu. Ne întâlnim 
La Bridgenorth; Harry, tu apuci cu oastea 
Prin Gloucestershire; făcând o socoteală, 
De mâine până-n unsprezece zile 
Va fi la Bridgenorth toată oastea noastră. 
Dar ne zoreşte treaba, să plecăm, 
Căci zăbovind, pe duşmani ajutăm. 
(les.) 


Scena 3 


Eastcheap. O încăpere a hanului „La Capul de 
Mistreţ”. Intră Falstaff şi Bardolph. 


Falstaff: Bardolph, nu-i aşa c-am slăbit al naibii de 
când cu ultima noastră ispravă? Nu-i aşa că m-am 
împuţinat? Nu-i aşa că m-am sfrijit? Zău, pielea îmi 
atârnă ca o rochie veche pe-o cucoană bătrână; m- 
am zbârcit ca un măr uscat. Haida-de, o să mă 
pocăiesc, numaidecât, până ce nu mă topesc de tot. 
Vlăguit, n-o să mai am putere să mă pocăi. Usca-m- 
aş ca o boabă de piper şi ca o gloabă de saca dacă 


118 Al doilea fiu al regelui Henric, făcut duce de Lancaster, fiindcă 
se născuse acolo. 

n-am uitat cum arată o biserică pe dinăuntru; o 
biserică pe dinăuntru! Cârdăşia, cârdăşia păcătoasă, 
asta m-a prăpădit! 

Bardolph: Sir John, prea eşti simţitor, n-o să ai zile 
multe. 

Falstaff: Asta aşa-i! Hai, zi-mi un cântec fără 
perdea - ca să mă-nveselesc. M-am născut cinstit 
atât cât se cuvine unui gentilom să fie; aveam 
destule virtuţi; înjuram rar; nu jucam zaruri decât de 
şapte ori pe săptămână; nu intram în locuri de 
dezmăţ decât o dată la sfert... de ceas; de vreo trei 
patru ori am întors şi banii luaţi cu împrumut; trăiam 
bine şi cumpătat. Acum viețuiesc în afara tuturor 
rânduielilor şi a tuturor măsurilor. 

Bardolph: Eşti atât de gras, sir John, încât chiar 
eşti silit să vieţuieşti în afara tuturor măsurilor, în 
afara tuturor măsurilor omeneşti, sir John. 

Falstaff: Schimbă-ţi mutra şi-mi voi schimba şi eu 
viaţa. Tu eşti vasul nostru amiral, porţi felinarul de 
la pupă, numai că-l porţi în loc de nas, eşti Cavalerul 
Lămpii-care-arde!"*. 

Bardolph: Păi cum, sir John, te supără obrazul meu 
cu ceva? 

Falstaff: Ba jur că nicidecum! Mă slujesc de el aşa 
cum se slujesc unii oameni de un inel cu cap de 
mort sau de un memento mori. Nu mă pot uita la 
tine fără să nu mă gândesc la flăcările iadului şi la 
bogătaşul care trăia în purpură; parcă-l văd pe ăsta, 
în veştmintele lui, arzând, arzând. Dacă-ai fi cât de 
cât dedat virtuţii, aş jura pe obrazul tău şi 
jurământul meu ar fi aşa: „Jur pe focul acesta, care 


119 Denumire creată de Falstaff parodiind personajul numit 
Cavalerul Săbiei-care-arde, din unele povestiri cavalereşti. 

este arhanghelul Domnului”; dar tu eşti pierdut cu 
desăvârşire şi dacă nu ti-ar străluci mutra ai fi 
feciorul întunericului celui mai din funduri. Când 
alergai noaptea pe culmile din Gadshill'*” ca să-mi 
prinzi calul, să nu mai aibă banul niciun preţ dacă nu 
mi se părea că eşti un /gnis fatuus'”! sau un ghem 
de foc. Eşti un alai cu torţe, un veşnic rug de 
bucurie. Mi-ai economisit lumini şi făclii de-o mie de 
mărci tot umblând noaptea împreună din han în 
han. În schimb, cu vinul pe care mi l-ai băut, puteam 
plăti feştilele celui mai scump lumânărar din Europa, 
Am hrănit focul salamandrei care eşti tu, vreme de 
treizeci şi doi de ani; Dumnezeu să mă răsplătească 
pentru asta! 

Bardolph: Pe sângele Domnului, aş vrea ca mutra 
mea să fie în burta dumitale. 

Falstaff: Ferească-mă sfântul, cu siguranţă că m- 
ar arde pe mate! (Intră hangița Quickly'*-.) Intră 
coană Moţato, găinuşa mea! Ai cercetat cine m-a 
ciugulit prin buzunare? 

Hangita: Cum, sir John? Ce vrei să spui, sir John? 
Crezi că cu ţin hoţi în casă? Am cercetat, am 
întrebat, şi eu şi bărbatu-meu, om cu om, copil cu 
copil, slugă cu slugă; până acum n-a pierit din casa 
mea nici a zecea parte dintr-un fir de păr. 

Falstaff: Tu minţi, hangiţo; Bardolph s-a bărbierit 
aici şi a prăpădit mai mult decât un fir; pot să jur că 
mi-a scotocit cineva prin buzunare. Fugi de-aici că 


120 V. nota 29. 

121 Focul Sfântului „Elmo” sau „flăcărui”, lumina fosforescentă 
apărând deasupra mlaştinilor datorită putreziciunilor; în sens 
figurat expresia înseamnă: păcăleală, înşelăciune. 

122 Hangiţa apare ca văduvă în Henric al IV-lea, partea a ll-a, şi 
căsătorită cu Pistol în Henric al V-lea. 

eşti o muiere de nimic; fugi. 

Hangita: Cine, eu? A, nu, mie să nu-mi spui una ca 
asta. Nimeni nu m-a mai batjocorit aşa în casa mea. 

Falstaff: Fugi de-aici, că te ştiu eu cine eşti. 

Hangița: Ba nu, sir John, nu mă cunoşti, sir John; 
dar eu te cunosc pe dumneata, sir John; îmi datorezi 
parale, sir John şi cauţi ceartă ca să uit de ele; ţi-am 
cumpărat o duzină de cămăşi ca să ai ce pune pe 
dumneata. 

Falstaff: Pânză de sac, pânză murdară, le-am dat 
la nişte brutăriţe de şi-au făcut site din ele. 

Hangița: Ba eu nu spun minciuni, era pânză de 
Olanda de opt șilingi? cotul. Mi-ai mai rămas dator 
şi pe mâncare, pe băutură - fără să mai socotesc 
împrumuturile: cu totul douăzeci şi patru de funţi. 

Falstaff: Îşi are şi el partea lui din astea, să 
plătească. 

Hangita!: El! Vai de mine, e sărac şi n-are leţcaie. 

Falstaff: Cum sărac? la priveşte-i chipul; ce altă 
avere-i mai trebuie? Să se bată bani din nasul lui, să 
se bată bani din obrazul lui. Nu voi plăti nicio para! 
Ce, mă iei drept un mucos? Nu mă mai pot culca 
tihnit în hanul meu, fără să mi se jefuiască 
buzunarele? Am pierdut inelul bunicului meu în preţ 
de patruzeci de mărci. 

Hangita: lisuse! L-am auzit pe prinţ zicând, de nu 
ştiu câte ori, că inelul era de aramă. 

Falstaff: Hâmmm! Prinţul e un Jack, un mocofan, 
un beţivan, fir-ar să fie! Dac-ar fi aici şi-ar spune 
asta de faţă cu mine l-aş ciomăgi ca pe un câine! 

(Intră prințul Henric şi Poins în ritm de marş. Dând 
cu ochii de ei, Falstaff se preface că suflă în toiagul 


123 8 şilingi însemnau un preţ foarte mare. 

său ca într-o surlă.) 

Falstaff: Ei ce-i, frate? Aşa bate vântul? Trebuie s-o 
luăm cu toţii în pas de defilare? 

Bardolph: Da, doi câte doi, ca la temniţa din 
Newgate'”. 

Hangita: Milord, rogu-te ascultă-mă. 

Prințul Henric: Ce se mai aude, coană Quickly? 
Cum o mai duce bărbatul dumitale? Mi-e foarte drag 
fiindcă-i om cumsecade. 

Hangița: Bunul meu lord, ascultă-mă. 

Falstaff: Ba, te rog, las-o pe ea şi ia seama la ce 
spun eu. 

Prințul Henric: Ce spui tu, Jack? 

Falstaff: Noaptea trecută dormeam aici, în dosul 
pologului, şi mi s-au jefuit buzunarele. Hanul ăsta a 
ajuns rău, gazdă de hoţi, nu alta. 

Prințul Henric: Ce pagubă ai păţit, Jack? 

Falstaff: Vrei să mă crezi, Hal? Trei sau patru 
polite de câte patruzeci de livre şi inelul cu pecete al 
lui bunicu-meu. 

Prințul Henric: Nimica toată; mult dacă preţuia opt 
parale. 

Hangița: Asta i-am spus şi eu, milord, şi chiar 
ziceam că de la domnia ta am auzit. Milord, să-l auzi 
ce urât vorbeşte de dumneata, ca un zdrenţăros la 
gură ce este. Păi nu spunea că vrea să te şi 
ciomăgească? 

Prințul Henric: Nu zău, nu se poate! 

Hangița: Pe cinstea şi pe credinţa mea vă spun şi 


124 Newgate era denumirea închisorii din Londra. Aluzia lui 
Bardolph se referă la regulamentul închisorii conform căruia 
deţinuţii erau duşi la judecată şi aduşi înapoi încolonaţi şi 
încătuşaţi doi câte doi, pentru a nu evada. 

să stârpesc, dacă nu-i adevărat! 

Falstaff: Nu este mai multă cinste-n tine decât 
într-un felinar roşu; nici mai multă bună-credinţă ca- 
ntr-o vulpe care face pe moarta. Cât priveşte 
farmecele tale, drept să-ţi spun, Marian fătălina'” ar 
fi mai vrednic să ajungă nevastă de zapciu decât 
tine. Fugi că eşti o zdreanţă... 

Hangita: Zdreanţă? Ce fel de zdreanţă? 

Falstaff: Ce fel de zdreanţă? Una d'alea pe care 
faci mătănii. 

Hangita: Eu nu sunt o zdreanţă să faci mătănii pe 
ea, asta să ştii; sunt nevastă de om cinstit; şi măcar 
că nu-i frumos să vorbesc aşa unui cavaler, mare 
ticălos trebuie să mai fii dacă mă batjocoreşti în 
halul ăsta. 

Falstaff: Măcar că nu-i frumos să vorbesc aşa unei 
femei, să ştii că eşti o jivină dacă tăgăduieşti. 

Hangița: Ce fel de jivină, măi ticăloşiile? 

Falstaff: Ce fel de jivină? O vidră. 

Prințul Henric: Vidră, sir Jack? De ce tocmai vidră? 

Falstaff: De ce? Pentru că nu-i nici carne nici 
peşte. Nimeni nu se pricepe cum s-o ia. 

Hangița: Vorbeşti cu păcat dacă spui aşa. Şi tu şi 
toţi ceilalţi, coţcarule, vă pricepeţi cum să mă luaţi! 

Prințul Henric: Adevărat grăieşti, hangiţo! Asta te 
bârfeşte fără ruşine. 


125 Fătălina Mariana era un personaj foarte popular în dansurile 
tradiţionale din cadrul serbărilor de la 1 Mai reprezentând o tânără 
de moravuri uşoare şi de cele mai multe ori fiind un bărbat 
travestit în femeie. Soţia zapciului era, pe de altă parte, o femeie 
de o moralitate excesivă, corespunzătoare funcţiei soţului său. 

Maid Marian (cum apare denumirea în text) a fost însă la origine 
numele personajului foarte respectabil, iubita lui Rabin Hood, eroul 
din baladele medievale engleze. 

Hangița: Şi pe dumneata te vorbeşte de rău, 
milord. Nu spunea deunăzi că-i eşti dator o mie de 
funţi? 

Prințul Henric: Măi pişicherule! Îţi datorez eu o mie 
de funti? 

Falstaff: Numai o mie de funti, Hal! Ba o mie de 
mii: dragostea ta face o mie de mii şi tu îmi eşti 
dator cu dragostea. 

Hangița: Ba încă te-a mai poreclit zicându-ţi Jack şi 
mocofan, milord, şi s-a lăudat c-o să te 
ciomăgească. 

Falstaff: Bardolph, am spus eu una ca asta? 

Bardolph: Ce-i drept, sir John, ai spus. 

Falstaff: Da, dacă spune şi el că inelul meu era de 
aramă... 

Prințul Henric: De aramă e! Ei, şi-acuma 
îndrăzneşte şi ţine-ţi făgăduiala. 

Falstaff: Hal, să ştii tu că aş cuteza să te bat pe 
tine, ca om, dar ca prinţ, mă tem de tine ca de 
răcnetul puiului de leu. 

Printul Henric: De ce nu ca de al leului însuşi? 

Falstaff: Numai regele trebuie temut ca însuşi leul. 
Crezi că mi-e frică de tine cum îmi este de tatăl tău? 
Dac-ar fi aşa, dare-ar Dumnezeu să-mi plesnească 
cingătoarea! 

Prințul Henric: Dacă ţi-ar plesni, ţi s-ar revărsa 
bărdăhanul peste genunchi! Măi tâlharule, măi, nu-i 
loc în burta ta nici pentru credinţă, nici pentru 
adevăr, nici pentru cinste. Eşti plin numai de maţe şi 
borhot! Să învinuieşti tu o femeie vrednică precum 
că te-a buzunărit! Măi, fiu de târfă, ticălos gogonat, 
să mă trăsnească Dumnezeu dacă aveai în 
buzunare altceva decât socoteli de pe la hanuri, 

călăuza tractirurilor şi o bucăţică de zahăr de candel 
de o para, ca să-ţi uşureze răsuflarea! Şi te mai şi 
încăpăţânezi şi nu vrei să te laşi de minciuni. Nu ţi-e 
ruşine? 

Falstaff: Ascultă, Hal! Tu ştii că Adam a păcătuit 
pe vremurile cele neprihănite. Ce poate face 
sărmanul Jack Falstaff în vremurile astea nemernice! 
Uită-te la mine: am mai mult hoit decât orice alt om 
din lume şi prin urmare sunt cu atât mai becisnic! 
Hai, spune drept, tu m-ai buzunărit? 

Prințul Henric: Asta se-nţelege din ce ţi-am spus 
până acum. 

Falstaff: Hangiţo, te-am iertat. Du-te de pune 
masa; iubeşte-l pe bărbatu-tău, priveghează-ţi 
slugile, îngrijeşte-te de oaspeţi. Eu sunt omul 
dreptăţii. Vezi, m-ai împăcat. Ce, n-ai plecat? Hai, te 
rog, pici! (Hangița iese.) Şi-acuma, Hal, ce mai 
noutăţi pe la curte? Şi tărăşenia cu tâlhăria, 
băiatule, cum s-a isprăvit? 

Printul Henric: O, scumpa mea pârjoală, şi de data 
asta ţi-am fost înger păzitor. Am dat banii înapoi. 

Falstaff: Nu-mi place să dau înapoi ce-am luat o 
dată. Te osteneşti de două ori. 

Prințul Henric: Sunt în bună prietenie cu tata şi pot 
să fac ce poftesc. 

Falstaff: Atunci dă numaidecât lovitura la visterie, 
şi de spălat pe mâini, te speli mai pe urmă. 

Bardolph: Zău aşa, milord. 

Prințul Henric: Jack, ţi-am făcut rost de un loc la 
pedestraşi. 

Falstaff: Mi-ar fi plăcut mai mult la călăreţi. Unde 
mai găsesc eu un flăcăiaş priceput la furtişaguri? Un 
hoţoman de vreo douăjdoi de ani; tare-mi mai vine 

peste mână! Numai, slavă Domnului, că răsculații 
ăştia nu se leagă decât de oameni de ispravă; am 
toată lauda şi prețuirea pentru ei. 

Prințul Henric: Bardolph! 
Bardolph: Milord? 
Prințul Henric: 
Scrisoarea asta du-o lui John de Lancaster, 
Lui frate-meu; si asta lui Lord de Westmoreland. 
Hai, Poins, pe cai! Căci până pe la prânz 
Vom bate cale lungă împreună. 
Jack, mâine ne vedem la Temple Hall'** 
La două ceasuri după-amiază; 
Acolo vei primi însărcinare, 
Porunci şi bani de haine pentru oşti. 
Ne-nfruntă Percy, ţara arde iară, 
Sau noi, sau el va trebui să piară. 
(les prințul Henric, Poins şi Bardolph.) 
Falstaff: 
Ce om! Ce vorbe! Ei, hangiţo, hrană! 
De mi-ar fi hanu-acesta darabană! 
(lese.) 


Actul IV 
Scena 1 


Tabăra răsculaților, lângă Shrewsbury. 
Intră Hotspur, Worcester şi Douglas. 


Hotspur: 
Zău, nobilul meu scot. Dacă vorbirii 


126 Loc foarte popular în vremea aceea pentru întâlnirea 
prietenilor şi cunoscuţilor. 

William Shakespeare 
Pe şleau nu i s-ar spune linguşire 
În vremea noastră, drept ar fi ca Douglas 
să fie socotit cel mai destoinic 
Şi mai vestit soldat din lumea-ntreagă. 
Pe Dumnezeul meu! Nu ştiu să perii 
Şi nici nu-mi plac lingăii, însă nu am 
Pe nimenea mai drag decât pe tine. 
Aşa fiind, încearcă-mă, stăpâne. 
Douglas: 
Eşti prinţul adevărului; 
Căci nu-i pe lume astăzi om puternic 
Să nu-l îngenunchez. 
Hotspur: 
A sa să faci! 
(Intră o ştafetă cu scrisori. ) 
Ce veşti aduci? 
(Lui Douglas.) 
Îţi mulţumesc din suflet. 
Ștafeta: 
Sunt epistolii de la tatăl tău. 
Hotspur: 
Trimite veşti? De ce nu vine singur? 
Ștafeta: 
Nu-i stă-n puteri; e rău bolnav, milord. 
Hotspur: 
Ei drace! Cum îi arde să bolească 
Taman acuma? Cine-i poartă oastea? 
Ce căpetenii o aduc încoace? 
Stafeta: 
Scrisoarea dă răspuns mai bun ca mine. 
Worcester: 
Te rog să-mi spui: e țintuit în pat? 
Stafeta: 

Milord, zăcea în pat de patru zile 
Când l-am văzut; pornindu-mă încoace 
Lăsai pe doftori tare îngrijaţi. 
Worcester: 
Aş fi dorit să-şi pună rânduială 
În socoteli pe când era-n putere; 
Nicicând n-a fost mai scumpă sănătatea-i. 


Hotspur: 
Auzi, bolnav! La pat! Lingoarea asta 
Ne năruie tot planul pus la cale; 

Se vor isca şi murmure în taberi. 
Îmi scrie cum că suferă lăuntric, 

Şi că prin crainici n-o să-şi poată strânge 
Prietenii curând, căci nu se-ncrede 
În nimenea decât în sine însuşi, 
Căci lucru-i cu primejdie şi gingaş. 
Apoi ne dă cutezătoare sfaturi: 
să ne pornim cu oastea - mult-puţină 
Câtă avem - să ispitim norocul; 
Căci, scrie el, nu-ncape şovăială, 
Învederat fiind că planul nostru 
E cunoscut de rege. Ei, ce zici? 


Worcester: 
Năprasna asta rău ne betegeşte. 


Hotspur: 

Ba foarte rău; parcă ne-a frânt o mână; 
Dar dacă stai să socoteşti, nu prea... 

Ne facem griji mai mari decât se cade. 

Cuminţi am fi să ne zvârlim tot cheagul 
Pe-un singur zar? Să ne lăsăm ursita 

În voia îndoielnicului ceas? 

Nu-i înţelept; ne-am despuia nădejdea 
Pornind aşa, am stoarce însuşi miezul 


~ 101 ~ 


William Shakespeare 
Norocului şi l-am slei cu totul. 
Douglas: 
De bună seamă, cred că ai dreptate; 
Aşa ne mai rămâne o nădejde; 
O mântuire-n ceasul cela greu, 
Un loc în care 
să ne găsim liman şi mângâiere. 
Hotspur: 
Un ascunziş, un loc de adunare, 
Dacă vreo piază rea sau necuratul 
Ne vor spurca neprihănitul plan. 
Worcester: 
Mă-ntorc şi zic: păcat că nu-i şi lordul. 
Răzmeriţa nu rabdă dezbinare, 
Şi mulţi vor-crede - neştiind că-i bolnav, 
Că-nţelepciunea, buna lui credinţă, 
Şi sila lui în faţa faptei noastre 
Opritu-l-au pe tatăl tău din drum. 
Şi eu socot c-asemeni bănuială 
Va face pe cei slabi să şovăiască 
Ne-ncrezători că lupta noastră-i dreaptă. 
Căci, răzvrătiți, noi trebuie, ştii bine, 
să ne ferim de-o judecată rece, 
Să-mbrobodim şi să le-nchidem ochii 
Acelor ce despică firu-n patru. 
Toţi cei ce nu cunosc cum stă pricina 
Vor fi cuprinşi de griji nerăscolite 
Până acuma. 
Hotspur: 
Prea departe mergi. 
Ba, eu voi trage chiar folos din asta; 
Spori-vom faptei noastre strălucirea 
Luptând şi fără ajutorul tatei, 

Căci se va spune: dacă-n lipsa lui 
Ne-ncumetăm a înfrunta o ţară, 
Cu el alături răsturnăm pământul. 
Nimic nu-i şubred, suntem tari şi zdraveni. 
Douglas: 
Într-un ceas bun! În Scoţia la mine 
Cuvântul frică nu e cunoscut. 
(Intră sir Richard Vernon.) 
Hotspur: 
E vărul Vernon! Fii binevenit! 
Vernon: 
Măcar de-ar fi şi vestea mea la fel... 
Se-apropie cu şapte mii de oameni 
Sir Westmoreland, cu prinţul John alături. 
Hotspur: 


Ei şi! Ei şi? 
Vernon: 
Pe urmă am aflat 
Că regele s-a pregătit de luptă 
Şi va purcede iute într-acoace 
Cu straşnice şi multe armii. 
Hotspur: 
Va fi şi el binevenit. Dar fii-său, 
Descreieratul, şuiul prinţ de Wales 
Şi soţii lui ce-şi bat de lume joc 
Nepăsători? 
Vernon: 


Toţi înzăoaţi, în arme, 

Cu penele de struţ fâlfâitoare 
Bat din aripi ca vulturii la scaldă; 
Ca-n basm lucesc în platoşe de aur, 
Învăpăiaţi ca luna lui florar 
Şi falnici precum soarele de vară, 

Zglobii ca iezii, crunţi ca tăuraşii... 
Văzutu-l-am pe Harry, încoifat, 
Înveşmântat în fier şi cu pulpare 
Făcându-şi vânt, ca-ntraripatul Hermes!*, 
În şa atât de sprinten şi uşure 
Încât ai fi crezut că-i un arhanghel 
Venit să-nfrunte pe focosul Pegas”, 
Vrăjind cu măiestria lui o lume! 
Hotspur: 
Oho, ajunge! Laudele astea 
Mă-mbolnăvesc de friguri mai dihai 
Ca soarele de marte. Să poftească! 
Fiindcă vin gătiţi ca pentru jertfă, 
Îi vom jertfi însângeraţi şi calzi 
Zeiţei cea cu ochi de foc a luptei'”. 
Va sta pe tron împlătoşatul Marte" 
În sânge până-n creştet. Ard văzând 
C-atâta de aproape ni-i izbânda 
Şi încă nu-i a noastră. Am să-ncalec 


127 Zeul Hermes (la romani Mercur), supranumit „curierul zeilor” 
era reprezentat ca purtând o cască înaripată. Prinţul Henric 
purtând un coif asemănător este comparat cu zeul mitologic. 

128 In mitologia clasică calul înaripat Pegas a ţâşnit din sângele 
Meduzei când Perseu i-a tăiat capul. Cu sprijinul Atenei (Minerva), 
eroul mitologic Belleroplion prinse calul şi cu ajutorul lui ucise 
Himera, un monstru cu capul şi pieptul de leu, mijlocul trupului de 
capră şi partea din urmă balaur. Vrând să urce la cer pe Pegas, 
acesta îl trânti la pământ şi îşi continuă singur zborul devenind 
apoi constelația Pegas şi considerat calul muzelor. 

129 Aluzia este la zeiţa Bellona din mitologia romană, considerată 
de unii ca sora lui Marte şi amestecându-se printre luptători, pe 
câmpul de luptă, îmbărbătându-i şi ajutându-i pe cei preferaţi. 

130 Marte (Ares la Greci) era zeul războiului, crud şi sângeros, în 
care acţiona numai forţa fizică necontrolată de rațiune spre 
deosebire de Minerva (Atena) care conducea raţional acţiunile 
căpeteniilor şi luptătorilor într-o bătălie sau în pregătirea acesteia. 

ŞI-I voi izbi ca trăsnetul în piept 
Pe Harry, şi ne-om bate tiz cu tiz, 
Pe armăsari în spume, până când 
Un cal şi-un om muşca-vor din pământ. 
O, de-ar veni şi Glendower... 
Vernon: 
Ascultă: 
Trecând prin Worcester am aflat că Owen 
Mai zăboveşte două săptămâni. 
Hotspur: 
Din toate, asta-i vestea cea mai grea. 
Worcester: 
Pe legea mea, aduce a prohod. 
Hotspur: 
Cam câţi oşteni să aibă riga Henric? 
Vernon: 
Treizeci de mii. 
Hotspur: 
Şi patruzeci să fie! 
Chiar de lipsesc şi Glendower şi tata. 
Vom izbândi căci suntem tari şi gata. 
Se-apropie sorocul judecății 
De vom muri, murim voioşi cu toţii. 
Douglas: 
Nu mai cobi; eu nu mă tem, copile, 
Sunt descântat pe şase luni de zile. 
(les toți.) 


Scena 2 


Pe o şosea în apropiere de Coventry. 
Intră Falstaff şi Bardolph. 

Falstaff: Bardolph, tu şterge-o înainte la Coventry 
şi umple-mi o butelcă de Xeres. Soldaţii noştri vor 
trece prin oraş; în noaptea asta va trebui să fim la 
Sutton Co'fil!“”. 

Bardolph: O să ai bunătatea să-mi dai şi parale, 
căpitane? 

Falstaff: Nu te tocmi. 

Bardolph: Băutura are să coste un galben. 

Falstaff: Cât o fi să fie, ia aici pentru osteneala ta; 
dacă ar costa şi douăzeci de galbeni, ia-i pe toţi, eu 
dau socoteala de parale. Să-i spui locotenentului 
meu Peto să mă aştepte la marginea oraşului. 

Bardolph: Aşa voi face, căpitane. Cu bine... 

(lese.) 

Falstaff: Ca un ţâr s-ajung dacă nu mi-e ruşine de 
soldaţii mei. Mi-a dat vodă împuternicire la mână să 
adun oaste şi eu mi-am făcut de cap. Pentru o sută 
şi cincizeci de oşteni, umflai trei sute şi ceva de 
funţi. Nu storc decât de la bogătani şi de la feciori 
de chiaburi. Umblu după însurăţeii care şi-au şi făcut 
două strigări; ale naibilor puşlamale, le place mai 
mult să huzurească decât să tragă la greu şi mai 
curând l-ar asculta pe Scaraoţchi decât pe toboşar şi 
se sperie de bubuitura unui tunuleţ mai dihai ca o 
găină sau ca o lişiţă şontoroagă. N-am strâns cu uşa 
decât nişte papă-lapte care n-au în burtă niciun 
dram de inimă şi care toţi s-au răscumpărat de 
militărie. În ceasul de faţă regimentul meu e alcătuit 
din stegari, caporali, locotenenţi şi comandanţi de 
companie, toţi nişte prăpădiţi şi trenţăroşi ca 
Lazăr!“ din icoana pe care se vede o haită de potăi 


131 Sutton-Coalfield, localitate la 40 km nord-vest de Coventry. 
132 Aluzie la parabola biblică privitoare la cerşetorul Lazăr, simbol 

flămânde lingându-i rănile; oamenii care n-au fost 
niciodată soldaţi, rândaşi izgoniți pentru furtişag, 
copilandri mai mucoşi decât mezinii lor, tejghetăraşi 
răzvrătiți, hangii fără han, lepădăturile unei lumi 
care-a zăcut prea mult în huzur, de zece ori mai 
jerpeliţi ca o flamură veche. lată pe ăştia am pus 
mâna ca să înlocuiesc răscumpăraţii. Încât văzându- 
i ai crede că sunt o sută cincizeci de fii risipitori, 
flenduroşi, veniţi de-a dreptul de la păzit porcii, care 
n-au dus la gură decât păstăi şi lături. M-am întâlnit 
pe drum cu un hâtru care m-a întrebat, al naibii! 
dacă nu cumva am văduvit spânzurătorile de 
stârvuri. Nu s-au mai văzut asemenea momâi. Eu 
ştiu una şi bună: n-am să trec prin Coventry cu ei. 
Ba, colac peste pupăză, caraghioşii ăştia mai umblă 
şi crăcănaţi de parcă ar avea lanţuri la glezne, ceea 
ce nu-i lucru de mirare cunoscând că pe cei mai 
mulţi i-am scăpat din temniţă”. În compania mea n- 
ai să găseşti decât o cămaşă şi jumătate, iar 
jumătatea e făcută din două ştergare cusute 
împreună şi aruncate pe umăr ca mantia fără 
mâneci a unui crainic. Cât despre cămaşa cea 
întreagă, ca să spun drept, am furat-o de la gazda 
mea din Saint-Albans, dacă n-o fi cumva de la omul 
cu nasul roşu care ţine rateşul la Daventry. Dar tot 
una-i; găsesc ei destule rufe pe zaplazuri. 

(Intră prințul Henric şi Westmoreland.) 

Prințul Henric: Ce mai faci, Jack-umflatule? Ce mai 
faci, pilotă îndesată? 
al sărăciei şi mizeriei omeneşti. 
133 Consiliul Privat al Reginei Elisabeta hotărâse în 1596 
eliberarea întemniţaţilor din închisorile din Londra, pentru a fi 


recrutaţi pentru expediţia victorioasă a lui Essex împotriva portului 
Cadiz (Spania) din acel an. 

Falstaff: Ce! Hal? Ce faci, zurliule? Ce naiba 
meştereşti prin Warwickshire? Bunul meu lord de 
Westmoreland, vă cer iertare. Credeam că înălţimea 
voastră a şi ajuns la Shrewsbury. 

Westmoreland: Adevărat, sir John, ar cam fi 
vremea să fi ajuns, şi dumneata aşijderea. Dar 
ostaşii mei se şi găsesc acolo. Regele, pot să ţi-o 
spun, trage nădejde de la noi toţi; avem de mers 
toată noaptea. 

Falstaff: Nicio grijă; sunt cu ochii-n patru ca o 
mâţă care pândeşte la smântână. 

Printul Henric: La smântână, adevărat: atâta ce-ai 
mai înghiţit până acum, că unt te-ai făcut. Daria 
spune-mi, Jack, ai cui sunt oamenii aceia care vin în 
urmă? 

Falstaff: Ai mei, Hal, ai mei. 

Printul Henric: De când mă ştiu n-am văzut mai 
jalnice haimanale. 

Falstaff: Eh, destul de buni pentru tăvăleală; carne 
de tun! Carne de tun! Vor umple o groapă la fel de 
bine ca şi cei mai de ispravă; deh, frate dragă, 
oameni muritori, oameni muritori... 

Westmoreland: Arată, sir John, mai săraci şi mai 
sfrijiţi decât se cuvine; prea-s ticăloşi. 

Falstaff: Cât priveşte sărăcia lor, nu ştiu de unde 
s-au pricopsit cu ea; şi dacă sunt sfrijiţi, cu siguranţă 
că nu s-au molipsit de la mine. 

Prințul Henric: Asta nu, pot să jur; doar dacă n-ai 
să numeşti sfrijeală trei degete de slănină pe 
spinare. Dar ia dă-i zor, jupâne; Percy se şi află pe 
câmpul de bătaie. 

Falstaff: Cum, regele a şi pus tabăra? 

Westmoreland: Da, sir John; mă tem că zăbovim 

prea mult. 
Falstaff: 
Păi da, 
La terminarea luptei se bucură fricosul 
Şi când începe masa e vesel mâncăciosul. 
(les toți.) 
Scena 3 


Tabăra răsculaților, lângă Shrewsbury. 
Intră Hotspur, Worcester, Douglas şi Vernon. 


Hotspur: 
ÎI vom izbi la noapte. 
Worcester: 
Nu se poate. 
Douglas: 
Zăbava ta-i prieşte. 
Vernon: 
Nicidecum. 
Hotspur: 


Cum spui aşa? N-aşteaptă spor de oaste? 
Vernon: 


La fel ca noi. 
Hotspur: 
Al nostru nu e sigur. 
Worcester: 
la seama, vere. Nu lovi la noapte. 
Vernon: 
Mai bine nu! 
Douglas: 
Greşit mă sfătuiţi: 
Vorbiţi din moleşeală şi din frică. 
Vernon: 

să nu mă defăimezi, căci jur pe viaţă 

- Şi-mi pun chezaşă viaţa - că atunci 

Când porunceşte cinstea, eu ascult 
De glasul fricei mai puţin, milord, 
Ca dumneata şi scoţii dumitale. 

Se va vedea în bătălie, mâine, 
Cine se teme. 


Douglas: 
Sau la noapte. 
Vernon: 
Fie! 
Hotspur: 
La noapte zic şi eu. 
Vernon: 


Nu, nu e cu putinţă. Mă şi mir 
Că voi, războinici încercaţi în lupte, 
Nu înţelegeţi care neajunsuri 
Ne-ntârzie atacul: călăreţii 
Lui Vernon, vărul meu, nici n-au ajuns; 
lar unchiul Worcester şi călării lui 
Abia sosiră, sunt sleiţi şi moi, 
De trudă mare li s-a stins curajul 
lar caii-s vlăguiţi pe jumătate. 
Hotspur: 
Cam tot aşa de rău stă şi vrăjmaşul 
Cu caii lui, sleiţi de drum şi blegi; 
Ai noştri în deobşte-s odihniţi. 
Worcester: 
La rege călărimea e mai multă; 
Zău, ai răbdare să ne strângem toţi. 
(Trompetele vestesc o solie. Intră sir Walter 
Blunt.) 
Blunt: 

De vreţi a-mi da cinstită ascultare, 
V-aduc solie bună de la rege. 
Hotspur: 
Bine-ai venit, sir Walter Blunt; dea Domnul 
să fii şi tu alăturea de noi! 
Mulţi te iubim aici şi rău ne pare 
De faima şi de vrednicia ta 
Văzând că-n loc să stai de partea noastră 
Ni te ridici în faţă ca potrivnic. 
Blunt: 
Ferească Dumnezeu să fac altminteri, 
Atâta timp cât voi, fără de lege, 
Staţi împotriva rigăi legiuite. 
Am fost trimis de rege să cunosc 
Nemulțumirea voastră: pentru ce 
Sădiţi în brazda păcii duşmănie 
Dând blândei ţări o pildă rea de vrajbă. 
Aceasta mi-i solia. Dacă riga 
A dat uitării slujbele aduse 
De voi - măcar că mult le preţuieşte - 
El totuşi vrea să vă cunoască păsul. 
Mărturisiţi dorinţa şi îndată 
El vă va da ce-i cereţi, cu dobândă, 
lertându-vă pe voi cum şi pe cei 
Ademeniţi de voi pe căi greşite. 
Hotspur: 
Regele-i bun; noi ştim că el cunoaşte 
Când să s-arate darnic - şi când nu. 
Noi: unchiul meu şi tata şi eu însumi 
l-am pus pe cap coroana care-o poartă; 
Când n-avea ani nici douăzeci şi şase, 
Sărac fiind şi rău văzut de lume, 
Un urgisit, întors furiş acasă, 

L-a-ntâmpinat pe malul mării tata; 


Mai apoi, auzindu-l cum se jură, 
Cu ochii plini de lacrimi şi spăşit 
Că numai prinţ de Lancaster se vrea 
Spre a-şi stăpâni în pace moştenirea, 
Înduioşat şi plin de milă tata 
Jură să-i deie sprijin şi i-a dat. 
Văzând pe urmă lorzii şi baronii 
Cum îl lua Northumberland în braţe, 
Veniră mici şi mari cu-nchinăciune 
Prin târguri şi cetăţi, îngenunchind, 
Ţinându-i calea prin oraş, la poduri, 
l-au dus plocoane, s-au plecat supuşi, 
l-au dăruit odraslele drept paji'“* 
Urmându-l toţi în strălucit alai. 
Când a văzut că-l ţine brăcinarul, 
Mi s-a şi cocoţat măria sa 
C-un pas mai sus decât îi juruise 
La Ravenspurgh, pe ţărmul sterp, lui tata. 
lar astăzi se încumetă să schimbe 
Anume legi şi zapise străvechi 
Precum c-ar fi apăsătoare obştii, 
Vânează nedreptăţi şi se preface 
îndurerat de suferinţa ţării. 
Şi astfel, împărțind viclean „dreptate” 
Momeşte pe cei lesne-crezători. 
Ba mai mult chiar, îi descăpăţânează 
Pe toţi acei pe care vechiul crai. 
l-a împuternicit să i ţină locul 
Pe când bătea războiul în Irlanda". 


134 Paji, în sensul de ostateci pentru credinţa taţilor lor. 
135 In timpul în care Regele Richard al II-lea se afla în Irlanda, 


Bolingbroke, viitorul rege Henric al IV-lea, ordonase executarea lui 

Blunt: 
Nu asta am venit s-ascult. 
Hotspur: 
Îndată! 
Curând apoi l-a răsturnat pe rege 
Şi iute-iute l-a scuturat de zile; 
A pus în cârca ţării biruri grele, 
Şi-ngăduie ca vărul său lord March, - 
Care pe drept putea să-i fie rege - 
să zacă surghiunit în ţara Wales, 
Zălog uitat şi nerăscumpărat, 
Îmi ponegreşte orice biruinţă, 
Mă-împresură cu laţuri şi iscoade, 
Pe unchiul meu l-a scos din sfatul ţării, 
Pe tata îl goneşte de la curte, 
Încalcă jurămintele la rând 
Păşind din nedreptate-n nedreptate 
Şi ne sileşte să aflăm scăpare 
În oastea asta, şi să-i zdruncinăm 
Un tron prea culpeş ca să fie trainic. 
Blunt: 
Cu-acest răspuns să mă întorc la rege? 
Hotspur: 
Ba nu, sir Walter, vom mai sta la sfat. 
Te du la rege, spune-i cum că vrem 
Un gaj că ne va slobozi solia 
Şi mâine-n zori de zi trimit răspunsul 
Prin unchiul meu. Acuma, mergi cu bine! 
Blunt: 
Aş vrea să-i preţuiţi milostivirea. 
Hotspur: 


Bushby Green şi Wiltshire, deşi nu avea această prerogativă, 
Regele Richard fiind încă rege. 

E cu putinţă. 
Blunt: 
Deie Dumnezeu! 
(les toți.) 


Scena 4 


York. O încăpere în palului arhiepiscopului. 
Intră arhiepiscopul de York şi sir Michael. 


Arhiepiscopul: 
Scrisoarea asta cu peceţi, sir Michael, 
S-o duci de sârg la lordul mareşal'*; 
La vărul Scroop pe-aceasta. Celelalte 
Cui se cuvin. De-ai şti de cât de mare 
Însemnătate sunt, n-ai sta o clipă. 
Sir Michael: 
Înalt prea sfinte, 
Ghicesc cuprinsul lor. 
Arhiepiscopul: 
Nu-i de mirare, 
Sir Michael, mâine e o zi când soarta 
A zece mii de oameni se alege; 
Căci, după cum am priceput uşor, 
La Shrewsbury şi-a întărit monarhul 
Oştirile în grabă adunate 
Cu cetele lui Harry; şi mi-e frică - 
Lipsind şi oastea cea mai numeroasă 
A lordului Northumberland, bolnavul - 


136 Personajul respectiv este Ducele de Norfolk, unul dintre capii 
importanţi ai răzvrătiţilor. 

Sir Glendower, cu luptătorii lui 
Cei de nădejde, zăbovind pe drum 
De teama unor semne cobitoare, 
Mi-e frică, spun, că armia lui Percy 
Nu-l va putea răzbi acum pe rege. 
Sir Michael: 
O, nu, milord, nu-ţi fie teamă: 
Mai sunt şi lordul Mortimer şi Douglas. 
Arhiepiscopul: 
Nu, Mortimer lipseşte. 
Sir Michael: 
În schimb sunt Harry Percy, Mordake, Vernon, 
Milord de Worcester şi un falnic roi 
De vajnici luptători şi gentilomi. 
Arhiepiscopul: 
Aşa-i, dar vezi că regele a strâns 
Pe toţi războinicii vestiți din ţară: 
Prinţul de Wales, lord John de Lancaster, 
Cinstitul Westmoreland şi cruntul Blunt, 
Şi încă alţi nenumărați potrivnici, 
Tot oameni pe alese, fruntea ţării. 
Sir Michael: 
Nu te-ndoi că vor avea de furcă! 
Arhiepiscopul: 
Nu mă-ndoiesc; dar să luăm aminte 
Întâmpinând primejdia degrabă. 
Căci dacă Percy e învins de rege, 
Acesta asupri-ne-va cu oastea 
Căci a aflat despre urzeala noastră; 
Şi-i înţelept să-l aşteptăm puternici. 
Aleargă dar. Mai am de scris răvaşe 
Şi altor fraţi. Aşa, drum bun, sir Michael. 
(les amândoi.) 

Actul V 
Scena 1 


Tabăra regelui, lângă Shrewsbury. 
Intră regele Henric, prințul Henric, John de 
Lancaster, 
sir Walter Blunt şi sir John Falstaff”. 


Regele Henric: 
Ce sângeriu e soarele pe dealul 
Acela cu păduri. Păleşte ziua 
De jalea lui. 
Prințul Henric: 
Şi vântul de la sud 
Îi fuge înainte, trâmbiţaş, 
Şi prevesteşte şuierând prin frunze 
O zi posomorâtă şi furtuni. 
Regele Henric: 
Să jeluie alături de înfrânți! 
Când eşti biruitor nimic nu-i trist. 
(Sună trompete. Intră Worcester şi Vernon.) 
Ei bine, lord de Worcester! E păcat 
137 Prezenţa lui Falstaff la acest Consiliu de război prezidat de 
rege a dat ocazie la numeroase critici. Unii comentatori consideră 
că Falstaff a fost introdus în această scenă ca fiind locul cel mai 
potrivit, în ajunul unei mari bătălii, pentru cinicul său monolog 
privitor la sensul onoarei. 

Că ne-ntâlnim aşa ca neprieteni. 
Ne-ai amăgit credinţa, ne-ai silit 
Să dezbrăcăm veştmântul moale-al păcii 
Şi să ne ferecăm în reci armuri 
Bătrânul trup. Păcat, milord, păcat... 
Ce ai să-mi spui? Eşti volnic să destrami 
Urzeala-ngrozitorului război 
Şi să te-ntorci sub pajerele noastre 
Sub care-aveai firească strălucire! 
Să nu mai fii o iazmă izgonită 
De pe pământ, un gâde şi o cobe 
De crâncene urgii ce vor să vină? 
Worcester: 
Ascultă-mă, stăpâne, 
Din partea mea, mi-ar place să trăiesc 
In pace bună anii ce-i mai am. 
Căci - pot jura - eu unul n-am cătat 
Nicicând această zi de dezbinare. 
Regele Henric: 
De n-ai cătat-o, cum de-ai dat de ea? 
Falstaff: 
Răscoala-i sta-n cărare şi-a cules-o. 
Prințul Henric: 
Taci, huhureze, taci. 
Worcester: 
l-a fost pe placul înălţimii tale 
Să-mi urgisească neamul şi pe mine; 
Dar sunt dator să-ţi spun că noi ţi-am fost 
Prietenii dintâi şi cei mai buni. 
De dragul tău, pe timpul rigăi Richard, 
Am frânt toiagul slujbei ce-mplineam'“. 


138 Contele de Worcester era intendent al casei regale a Regelui 
Richard şi frângerea toiagului a însemnat părăsirea acestei funcţii 

O zi şi-o noapte-am călărit ca vântul 
Să-ţi ies în drum şi să-ţi sărut pulpana, 
Măcar că tu erai pe vremea-aceea 
În cin şi faimă mult mai jos ca mine. 
Eu, frate-meu şi fi-său te-am adus 
În ţară iar, primind cutezători 
Primejdiile vremii. Ne-ai jurat 
La Doncaster că n-ai să unelteşti 
Asupra ţării, nerâvnind mai mult 
Decât moşia proaspăt dobândită: 
Ducatul Lancaster, lăsat de Gaunt. 
Şi ne-am legat să-ţi stăm de sprijin. Dar 
Curând a prins norocul să te plouă 
Şi te-a-mbăiat un val de măreție: 
În lipsa rigăi, sprijinul ce-ţi darăm, 
Urgia unor vremi destrăbălate, 
Amăgitoarea ta nenorocire, 

Şi soarta rea care-l silea pe rege 
Să zăbovească-n lupte prin Irlanda 
- Încât umbla un zvon c-ar fi şi mort - 
Priitu-ţi-au să poţi lua în mână 
Puterea, când ai fost rugat s-o iei. 
Ai dat uitării cele juruite 
La Doncaster şi te-ai purtat cu noi 
Precum un pui de cuc cu gazda lui: 
Ne-ai alungat pe noi din cuib afară; 
De noi hrănit, te-ai voinicit atâta 
Că nici nu îndrăzneam să te privim 
În ochi, să nu ne-nghiţi: şi ne-ai silit 
Să ne lăsăm cuibarul căutând 
Izbavă în puterea armelor. 


când a trecut de partea viitorului Henric al IV-lea. Faptul este 
relatat reginei în piesa Richard al II-lea, act III sc. 2. 

lar dacă astăzi te-nfruntăm astfel, 
Tu ţi-ai făcut-o, tu cu mâna ta, 
Prin fapte şi purtări nesăbuite 
Căci ne-ai călcat încrederea-n picioare 
Şi jurământul tău ţi l-ai călcat. 

Regele Henric: 

Acestea toate câte le-ai rostit 
Strigatu-le-aţi prin târguri şi biserici 
Ca să vă poleiţi frumos răscoala 
În ochii nestatornicei mulţimi, 
Sărmani nemulţumiţi ce cască gura 
Şi freamătă la fiecare zvon 
De răsturnări înnoitoare. 

Nu i-a lipsit vreodată răzmeriţei 
Nici zugrăveala care să-i ascundă 
Adevăratul chip, nici calicimea 
Flămândă de învălmăşeli şi jaf. 

Prințul Henric: 
Prea mulţi soldaţi din oştile-amândouă 
Plăti-vor scump această întâlnire 
De s-or încăiera. Să-i spui lui Percy, 
Nepotul tău, că-l preţuiesc la fel 
Ca toată lumea şi - pe viaţa mea! 
Lăsând de-o parte fapta lui de astăzi - 
Socot că nu e om de neam ca el 
Mai brav, mai mare-n fapte şi mai vrednic, 
Cu-o mai cutezătoare tinereţe: 
Podoaba cea de preţ a vremii noastre... 
Eu, spre ruşinea mea, mărturisesc, 
Am fost un cavaler trândav, şi ştiu 
C-aşa mă preţuieşte el pe mine. 
Însă mă leg aici în faţa tatii 
Ca să-i înfrunt şi numele şi faima 


~ 119 — 


William Shakespeare 
Şi vreau spre a scuti vărsări de sânge 
să ne-ncercăm norocul doar noi doi. 
Regele Henric: 
Eu, prinţ de Wales, te învoiesc să-ncerci 
Măcar că-mprejurări fără de număr 
Se-mpotrivesc. Noi ne iubim supuşii, 
Lord Worcester; îi iubim chiar şi pe-acei 
Ce-s rătăciţi la vărul tău în lagăr; 
Dacă primiţi iertarea ce trimitem, 
Voi toţi: el, tu şi ei şi fiecare 
Din nou mi-oţi fi prieteni şi eu vouă. 
Aşa să-i spui nepotului şi apoi 
S-aduci răspunsul lui. De nu se-nclină, 
Îl vom certa cu straşnică pedeapsă. 
Acum te du. Nu-ţi mai răbdăm răspuns. 
V-am dat prilej - primiţi-l cuminţeşte. 
(Worcester şi Vernon ies.) 
Prințul Henric: 
Nu-l vor primi, o jur pe viaţa mea! 
Hotspur şi Douglas, amândoi alături 
S-ar război şi cu o lume-ntreagă... 
Regele Henric: 
Atunci, în fruntea oştilor cu toţii! 
De vorba lor atârnă bătălia. 
Şi-ntru dreptate să ne-ajute Domnul! 
(les regele Henric, Blunt şi John de Lancaster.) 
Falstaff: Hal, dacă mă vezi căzând în luptă, 
acoperă-mă cu trupul tău; e o chestie de prietenie. 
Prințul Henric: Numai un uriaş ar putea da 
asemenea dovezi de prietenie. Fă-ţi rugăciunile şi 
noapte bună! 
Falstaff: Aş vrea, să fie ceasul de culcare şi toate 
cele la locul lor. 

Prințul Henric: Îi eşti dator lui Dumnezeu cu 
moartea. 

(lese.) 

Falstaff: Nu-i grabnică plata; ar fi o jale să plăteşti 
înainte de soroc. Ce nevoie am să mă grăbesc atâta 
timp cât nu mă strânge cu uşa? Dar nu-i vorba de 
asta. Onoarea mă împinge înainte. Da, dar dacă mă 
împunge de moarte când păşesc înainte? Atunci? 
Poate onoarea să-ţi tămăduiască un picior rupt? Aş! 
Sau o mână? Aş! Sau să-ți aline durerile unei răni? 
Aş! Care va să zică onoarea nu are nicio pricepere 
doftoricească. Niciuna. Ce-i onoarea? O vorbă. Ce se 
află în această vorbă: onoare? Văzduh. Grozavă 
socoteală! Cine este plin de onoare? Cel care a 
răposat miercuri. O simte el oare? Aş! O aude el 
oare? Aş! Atunci înseamnă că onoarea nu poate fi 
simțită. Da, morţii n-o simt. Au poate ea vieţui cu 
viii? Nu. Pentru ce? Defăimarea se împotriveşte. Prin 
urmare nu-mi face trebuinţă: onoarea e ca un 
prapure la-nmormântare. Şi cu asta mi-am încheiat 
simbolul credinţei. 


(lese.) 
Scena 2 
Tabăra răzvrătiţilor. 
Intră Worcester şi Vernon. 

Worcester: 

Nepotu-meu nu trebuie să afle 

De bunătatea ce ne-arată riga. 
Vernon: 


Mai bine-ar fi să ştie. 

Worcester: 
Dacă află 


Suntem pierduţi, căci nu e cu putinţă 
Să-şi ţină regele cuvântul dat. 
Ne va găsi el vini mai mărunţele 
Spre-a ne plăti păcatul greu de astăzi; 
Mereu ne va pândi cu bănuială: 
Căci te încrezi în trădător ca-n vulpe; 
Oricât de blândă şi smerită pare, 
In ea mocneşte firea ei de fiară. 
Voioşi de-om arăta sau mohorâţi, 
De-a pururea ne va privi cruciş, 
Şi vom trăi precum în staul boii: 
Răsfeţi mai mult pe cel ce-l tai întăi. 
Se pot uita greşelile lui Percy 
Căci are minte crudă, sânge aprig. 
Şi chiar porecla „Hotspur” ne arată 
C-aşa e el, pripit şi năzuros. 
Păcatul său va apăsa pe mine 
Ca şi pe tatăl său. Noi l-am crescut, 
Şi hiba moştenind-o de la noi, 
Noi, capii răutăţilor, plăti-vom. 
Vezi, aşadar, să nu scapi, dragă vere, 
Lui Harry vreo vorbă de la rege. 
Vernon: 
Fă cum socoţi; voi întări ce spui 
Dar iacătă-l că vine. 
(Intră Hotspur, Douglas, ofițeri, în urmă ceilalţi.) 
Hotspur: 
S-a-ntors şi unchiul. Slobod e să plece 
Lord Westmoreland. Hei! Unchiule, ce veste? 


Worcester: 
E gata vodă să pornească lupta. 

Douglas: 
Trimite-i prin lord Westmoreland sfidare. 
Hotspur: 
să mergi, sir Douglas, şi să-i spui aceasta. 
Douglas: 
Mă duc, oho, şi încă bucuros! 
(lese.) 
Worcester: 
Nici pic de milă nu ne-arată vodă. 
Hotspur: 
| te-ai rugat? Ferească sfântul! 
Worcester: 
l-am spus cu binişorul păsul nostru, 
l-am spus că şi-a călcat cuvântul dat, 
lar regele în loc să se căiască 
Ne strigă răsculați şi vânzători 
Şi vrea să ne obijduie cu arma. 
(Intră din nou Douglas.) 
Douglas: 
La arme, domnii mei! Am azvârilit 
Sfidarea în obrazul rigăi Henric 
Şi Westmoreland, ostatecul, i-a dus-o, 
Aşa că numai lupta ne aşteaptă. 
Worcester: 
leşind în faţa rigăi, prinţul Harry 
Te-a înfruntat să lupţi cu el în doi. 
Hotspur: 
O, de-am putea purta pe umeri lupta 
Doar eu şi Harry Monmouth'*, să nu-şi curme 


139 Aşa după cum Hotspur se referă la Regele Henric numindu-l 


Bolingbroke, nemairecunoscându-l ca rege, se referă acum şi la 
Prinţul Henric, numindu-l Monmouth, nume ce purta după oraşul 
Monmouth din Wales, unde se născuse. Astfel Hotspur ne arată că 
nu-l recunoaşte nici pe el ca Prinţ de Wales şi prin urmare 

Suflarea nimeni altul! Spune-mi, spune-mi, 
Cum a vorbit? Mi-a arătat dispreţ? 
Vernon: 
O, nu! Ţi-o jur; n-am auzit vreodată 
O înfruntare mai cuviincioasă 
Decât atunci când fratele pofteşte 
Alt frate la o-ntrecere în săbii. 
Te-a proslăvit cum nici nu se mai poate 
Înveşmântându-şi lauda regeşte; 
Vorbea de tine ca un letopiseţ, 
Te-a ridicat mai sus de orice slavă 
Spunând că orice slavă-i prea măruntă; 
Pe urmă, ca un prinţ adevărat, 
El însuşi aspru s-a mustrat pe sine 
Hulindu-şi tinereţele nebune 
Aşa frumos, încât vădea că-i vrednic 
Să dea învățături dar şi să-nveţe. 
Apoi tăcu. Ci, eu mă-ntorc şi zic 
Că de-o scăpa din focul astei zile, 
Nicicând nu i-au fost date Engliterei 
Nădejdi mai mari, ce rău le-am tălmăcit 
În uşurinţa anilor lui fragezi. 
Hotspur: 
Îmi pare că te-a-mbrobodit, măi vere, 
Cu fleacurile lui. În viaţa mea 
N-am întâlnit un prinţ mai deşănţat. 
Dar, bun sau rău cum este, până-n seară 
Am să ţi-l strâng în braţe ostăşeşte 
De-o să se frângă subt îmbrăţişări. 
La arme! lute! Fraţi, soldaţi, prieteni, 
Purtaţi-vă cu mult mai vitejeşte 
Decât vă pot îmbărbăta; căci eu 


moştenitor al tronului. 

N-am darul să vă torn în vine flăcări. 
(Intră un crainic.) 


Crainicul: 
Milord, aduc scrisori. 
Hotspur: 
N-am timp să le citesc 
O, domnii mei! Ce scurtă este viaţa! 
Dar lungă ce-i când faci din ea risipă 
De-ar ţine doar cât praful din clepsidră 
Şi-ar curge toată numai într-un ceas... 
Dacă trăim, trăim să-nvingem regi; 
De vom muri, şi prinți cu noi muri-vor! 
Ni-i cugetul curat, căci lupta-i dreaptă 


De vreme ce luptăm pentru dreptate. 
(Intră alt crainic.) 


Al doilea crainic: 
Milord, fii gata, riga vine-n goană. 
Hotspur: 
Îi sunt îndatorat că-mi curmă vorba 
Căci nu prea ştiu vorbi. Atât vă spun: 
Pe viaţă şi pe moarte! Eu trag spada 
Ca să mi-o scald în cel mai mândru sânge 
Pe care-l voi afla în vălmăşagul 
Acestei zile pline de primejdii. 
Şi-acum: „SPERANŢA!”!” Percy! Înainte! 
Să sune toate goarnele de luptă, 
Şi să ne-mbrăţişăm în larma lor 
Căci pentru mulţi îmbrăţişarea asta 
Va fi din toate cea mai de pe urmă. 
(Trompetele sună. Se îmbrățişează şi ies.) 


140 Deviza şi strigătul de luptă al familiei Percy, (v. nota 67). 

Scena 3 


Câmpul dintre cele două tabere. Incursiuni şi 
încăierări mărunte. Intră Douglas şi sir Walter Blunt, 
care e îmbrăcat aidoma cu regele, întâlnindu-se. 


Blunt: 
Tu cine eşti, acel ce-n bătălie 
Mă urmăreşti mereu? Şi de pe frunte 
Ce lauri vrei să-mi smulgi? 
Douglas: 
Mă cheamă Douglas, 
Şi te pândesc mereu în bătălie 
Căci mi s-a spus de tine că eşti rege. 
Blunt: 
Adevărat ţi-au spus. 
Douglas: 
Azi a plătit cu viaţa lordul Stafford 
Asemănarea lui cu tine, rege, 
Căci spada asta l-a străpuns în locuc-ţi; 
E rândul tău - ori mori, ori te dai prins! 
Blunt: 
Eu nu-s născut, trufaşe scoţian, 
Spre a fi rob. Un rege răzbuna-va 
Uciderea lui Stafford. 
(Se incaieră şi Blunt este ucis. Intră Hotspur). 
Hotspur: 
O, Douglas, de luptai aşa la Holmedon 
Nici când n-aş fi învins un scoţian. 
Douglas: 

E totul împlinit; am biruit! 
In ţărnă zace regele răpus. 


Hotspur: 

Unde? 
Douglas: 

lată-l. 
Hotspur: 


Acesta, Douglas? Nu; îl ştiu prea bine. 
Ce om viteaz a fost! Îl cheamă Blunt; 
Înveşmântat aidoma cu riga. 

Douglas (Către trupul lui Blunt): 

Buh de om prost să-ţi însoţească duhul! 
Plătit-ai scump un nume-mprumutat: 
De ce m-ai amăgit că eşti un rege? 

Hotspur: 

Mulţi are vodă îmbrăcaţi ca el... 

Douglas: N 

Iti jur pe spada mea! 
Am să-i străpung bucată cu bucată 
Fantoşele în straie-mpărăteşti 
Până voi da de rege. 
Hotspur: 
Înainte! 
Ostaşilor li-i sângele fierbinte. 

(les amândoi. Trompete. Intră Falstaff.) 

Falstaff: Din Londra am putut fugi fără să plătesc 
socoteala, dar tare mă tem c-am s-o plătesc aici. 
Aicea crestăturile se fac pe răbojul scăfârliei. la stai! 
Cine eşti dumneata? Sir Walter Blunt. Mare cinste 
pentru dumneata. Ce onoare! Mă simt înfierbântat 
ca plumbul topit şi la fel de greu. Feri-m-ar 
Dumnezeu de plumb! N-am niciun interes s-atârn 
mai greu decât mi-atârnă măruntaiele. Pe trenţăroşii 

mei îi lăsai pe locul unde au fost ciuruiţi. Dintr-o sută 
cincizeci nu mai suflă decât vreo trei, şi ăia buni să 
milogească pe la porţile cetăților câte zile-or mai 
avea. Cine se apropie? 

(Intră prințul Henric.) 

Prințul Henric: 

Cum! Stai aici ca trântorii? Dă-mi spada, 
Atâţia oameni vrednici zac în praf, 
Striviţi sub goana cailor duşmani, 

Nerăzbunaţi de noi; dă spada-ncoace! 

Falstaff: Vai, Hal, lasă-mă să-mi trag sufletul! Nici 
papa Grigore Turcul“ n-a făcut atâtea isprăvi câte- 
am săvârşit eu astăzi. M-am răfuit cu Percy; l-am 
pus bine. 

Prințul Henric: 

L-ai pus, cum nu! E viu şi-o să-ţi ia capul. 

Hai, te poftesc, dă-mi sabia. 

Falstaff: Pentru Dumnezeu, Hal, dacă Percy mai 
trăieşte, n-ai să pui mâna pe sabia mea, dar dacă 
vrei, uite, ia pistolul. 

Printul Henric: Dă-mi-l. Păi cum? E-nchis în tocul 
lui? 


141 Denumirea „turc” era folosită în sens atributiv pentru a 
desemna pe cineva foarte crud şi lipsit de orice sentiment de milă, 
Grigore este numele papei Grigore al VII-lea Hildebrand (sec XI) a 
cărui fire violentă este deseori menţionată în lucrările autorilor 
protestanți de după Reformă, în acelaşi timp, după toate 
probabilitățile, Shakespeare are în vedere şi persoana Papei 
Grigore al XIII-lea (papă între 1572-1585), duşman înverşunat al 
protestanților şi al Angliei, care aprobase masacrarea hughenoţilor 
din Franţa în noaptea Sf. Bartolomeu (1572) şi făgăduise iertarea 
pontificală pentru oricine ar omori-o pe Regina Elisabeta a Angliei. 
In anul 1579 era denumit, în afişe satirice vândute pe străzile 
Londrei, drept unul din cei trei tirani ai lumii, împreună cu Nero şi 
sultanul Turciei. 

Falstaff: Da, Hal! Cald, călduţ, ai să poţi turti cu el 
un oraş întreg. 

(Prințul scoate din tocul pistolului o sticlă.) 

Printul Henric: Ce, te mai ţii şi astăzi de năzbâtii? 

(Aruncă în el cu sticla şi iese.) 

Falstaff: Bine! Dacă Percy trăieşte am să-l 
căsăpesc; de bună seamă dacă mi-o sta în drum; 
dacă, dimpotrivă, am să dau eu buzna peste el, îi 
îngădui să mă facă frigărui! Nu-mi place onoarea 
rânjitoare de care se bucură în ceasul de faţă sir 
Walter Blunt. Lăsaţi-mi viaţa; de mi-oi putea-o 
păstra, toate-s în regulă. De nu, onoarea vine fără s- 
o mai cauţi şi te-ai dus pe copcă. 

(lese.) 


Scena 4 


Altă parte a câmpului de luptă. Trompete. Mişcări 
de trupe. Intră regele Henric, prințul Henric, prinţul 
John de Lancaster şi Westmoreland. 


Regele Henric: 
Rogu-te, Harry, 
Te du în cort, eşti prea însângerat'“. 
Lord John de Lancaster”, să mergi cu el. 


142 Cronicarul Holinshed relatează că Prinţul Henric a fost rănit la 
faţă de o săgeată. A refuzat însă să părăsească lupta, cu toate 
îndemnurile nobililor din jurul său de a se retrage în urma rănii 
primite, pentru a nu-şi descuraja oştenii de sub comanda sa, fiind 
mereu prezent unde lupta era mai înverşunată, deşi avea numai 
16 ani. 

143 Prinţul John de Lancaster nu a luat parte la lupta de la 
Shrewsbury, fiind în vârstă de numai 13 ani. Shakespeare îl 
prezintă şi pe el mai matur decât era, pentru aceleaşi efecte 
dramatice pentru care schimbă şi vârsta Prințului Henric, a lui 

Prinţul John de Lancaster: 
Nu plec până nu sânger ca şi dânsul. 
Prințul Henric: 
Rog pe măria ta să intre-n luptă 
Spre-a nu-i descuraja, lipsind, pe-ai noştri. 
Regele Henric: 
Că bine zici; 
Milord de Westmoreland, du-l tu în cort. 
Westmoreland: 
Te duc în cortul tău, milord. Hai, vino. 
Prințul Henric: 
Mă duci? Nu sir, nu-mi trebuieşte sprijin, 
Se-mpotriveşte cerul ca o zgaibă 
Să scoată dintr-o luptă ca aceasta 
Un prinţ de Wales când mor atâţia nobili 
Striviţi de cai, când duşmanul triumfă... 
Prințul John de Lancaster: 
Prea zăbovim, hai, vere Westmoreland! 
La datorie, pentru Dumnezeu! 
(John de Lancaster şi Westmoreland ies.) 
Prințul Henric: 
Pe cer! M-ai înşelat, o Lancaster; 
Nu te credeam aşa cutezător! 
Te-am îndrăgit ca pe un frate, John, 
Azi te cinstesc ca sufletul din mine. 
Regele Henric: 
Eram şi eu când s-a luptat cu Percy 
Atât de dârz cum nu mă aşteptam 
La un războinic fraged. 
Prințul Henric: 
Tuturor 
Ne dă curaj băiatul ăsta. 


Hotspur şi a Regelui Henric însuşi. 

(Prințul iese. Trompele. Intră Douglas.) 
Douglas: 
Alt rege! Parcă-s capetele hidrei!'“* 
Aşa sporesc! Sunt Douglas; îi răpun 
Pe cei înveşmântaţi ca tine; tu, 
Aidoma cu riga, cine eşti? 
Regele Henric: 
Sunt regele; şi rău îmi pare, Douglas, 
Că-mi întâlneşti de-atâtea ori năluca 
Şi nu pe mine însumi. Fiii mei 
Te caută pe tine şi pe Percy; 
Dar fiindcă mi-ai picat frumos în mână, 
Măsoară-te cu mine. Saltă spada! 
Douglas: 
Mă tem că eşti o altă-nşelăciune, 
Măcar că, zău, aduci grozav a rege: 
Dar nu mai scapi de mine. Te ucid 
Oricine-ai fi. 
(Se bat. În clipa când regele Henric este în 
primejdie'*”, intră prințul Henric.) 
Prințul Henric: 
Sus capul, scot mârşav, sau niciodată 
Nu-l vei mai ţine sus! În spada mea 
E sufletul lui Shirley, Blunt şi Stafford; 
Un prinţ de Wales e cel ce te înfruntă 


144 Hidra de la Lerna era un monstru al mlaştinilor, cu trup de leu 
şi având nouă capete. A fost ucisă de Hercule în timpul luptei, în 
locul fiecărui cap pe care i-l tăia eroul, apăreau altele două astfel 
încât Hercule aprinse un lemn cu ajutorul căruia ardea gâtul tăiat 
împiedicând astfel apariţia altor capete. 

145 Holinshed afirmă că Regele Henric a fost într-un anumit 
moment al bătăliei doborât la pământ de Douglas, fără a fi însă 
rănit, fiind ridicat de jos de cei care îl apărau. Cronicarul adaugă că 
regele însuşi a omorât 36 de vrăjmaşi în lupta de la Shrewsbury şi 
îl înfăţişează ca eroul zilei. 

Şi nimănui nu i-a rămas dator. 
(Se luptă, Douglas fuge.) 
Curaj, milord. Cum te mai simţi, mărite? 
Sir Nicholas Gawsey cere ajutor, 
La fel şi Clifton; fug să-l scap pe Clifton. 
Regele Henric: 
O clipă! Mai răsuflă. 
Răscumpăratu-ţi-ai pierduta faimă; 
Şi-ai dovedit că viaţa mea ti-i dragă 
Prin bunul ajutor ce mi l-ai dat. 
Prințul Henric: 
O, Doamne! Într-atât mă ponegriră 
Încât au zis că ţi-am dorit pieirea! 
De-ar fi aşa puteam lăsa pe Douglas 
S-abată asupră-ţi braţul său nemernic; 
Căci el te-ar fi ucis la fel de lesne 
Ca cel mai veninos potir din lume, 
Scutindu-ţi astfel fiul de trădare. 
Regele Henric: 
Hai, fugi la Clifton, eu alerg la Nicholas Gawsey. 
(Regele iese. Intră Hotspur.) 
Hotspur: 
De nu mă-nşel, eşti însuşi Harry Monmouth. 
Prințul Henric: 
Vorbeşti de parc-aş vrea să nu se ştie. 
Hotspur: 
Sunt Harry Percy. 
Prințul Henric: 
Am atunci în faţă 
Pe tizul meu - un răzvrătit viteaz. 
Sunt prinţ de Wales; să nu-ți închipui, Percy, 
Că voi mai împărţi cu tine faima; 

Nu se rotesc doi sori pe-acelaşi crug'“* 

Şi nici nu pot domni în Englitera 

Şi Harry Percy şi un prinţ de Wales. 
Hotspur: 

N-ai grijă, Harry, ceasul a sunat 
Să se aleagă între noi. Dea Domnul 

Să-ţi fie spada vrednică de mine! 

Prințul Henric: 

Prin moartea ta mai vrednică voi face-o! 
Căci de pe coiful tău cosi-voi lauri 
Spre a-mpleti cunună frunţii mele. 

Hotspur: 

Nu voi să-ţi mai ascult deşarta-ţi fală. 

(Se luptă amândoi. Intră Falstaff.) 

Falstaff: l-ai zis-o, Hal! Pe el, Hal! Mă, n-ai de-a 
face cu mucoşii, s-o ştii de la mine! 

(Intră Douglas. Îl atacă pe Falstaff, care cade, 
prefăcându-se mort; Douglas iese. Hotspur este 
rănit şi cade). 

Hotspur: 

Mi-ai jefuit, o, Harry, tinereţea 
Dar nu mă doare moartea timpurie 
Cât numele şi faima ce-mi răpeşti; 

Mai crud m-a-njunghiat în suflet spada 
Decât în trup; dar gându-i robul vieţii, 
lar viaţa e paiaţa timpului 
Şi timpul - care e măsura lumii - 
Se va curma cândva. Aş profeţi!“” 


146 Termenul „stea” (în original) este folosit aici în sensul de 
planetă. Conform astronomiei lui Ptolomeu (matematician şi 
astronom grec, sec. Il e.n.) fiecare planetă îşi avea orbita sa 
proprie. 

147 În vremea lui Shakespeare credinţa că în clipele morţii 
muribunzii virtuoşi aveau darul profeţiei, era încă foarte 

Dar mâna morţii, rece ca pământul, 
Mă gâtuie! O, Percy, eşti țarină 
Şi hrană pentru... 
(Moare. ) 
Prințul Henric: 
Da, pentru viermi... Adio, suflet mare!... 
Cum te destrami, mândrie rău ţesută! 
Când leşul tău mai găzduia un suflet 
O-mpărăţie nu ti-ar fi ajuns; 
Acuma te încap doi coţi de glie. 
Dar pe pământul peste care zaci 
Nu calcă alt voinic asemeni ţie! 
De-aş crede că-ţi mai poate place slava 
Nu te-aş slăvi cu-atât de multă râvnă. 
Mă lasă faţa spartă să-ţi acopăr 
Şi-s împăcat în suflet pentru tine 
Că-ţi port acest prinos de duioşie'“. 
Adio! Slava poartă-ţi-o în slăvii 
Trădarea ta îngroapă-se cu tine 
Nedăltuită-n piatra-ţi de mormânt. 
(Îl zăreşte pe Falstaff la pământ.) 
O! Prieten vechi! Nu poate-atâta carne 
Păstra un strop de viaţă? Jack sărmane, 
Mai mult decât pe mult mai buni te plâng. 
O, de-aş iubi mai mult deşertăciunea, 
Ce stearpă fără tine mi-ar fi lumea! 


răspândită. În Richard al II-lea (act. II sc. 1), John de Gaunt prezice 
de pe patul de moarte, nenorocirile Angliei, datorate Regelui 


Richard. 


148 Prinţul Henric acoperă chipul lui Hotspur cu eşarfa sa, ca o 
dovadă a respectului şi a unui sentiment de afecţiune duioasă 


pentru un mare viteaz căzut eroic. 


Cronicarul Holinshed afirmă, însă, că Hotspur nu a fost ucis în 
luptă de Prinţul Henric, ci de unul din apărătorii acestuia din urmă. 

În luptă moartea mi-a scurtat de ani 
Prieteni dragi, dar nu mai dolofani. 
Rămâi cu mândrul Percy, sângerânad: 
Îmbălsămat vei fi curând... curând... 

(lese.) 

Falstaff (Ridicându-se încet): Să mă-mbălsămezi? 
laca, dacă mă-mbălsămezi azi, mâine am să te las 
să-mi dai sare şi să mă înfuleci. Pe sângele 
Domnului! Venise vremea să mă prefac mort, căci 
altfel arţăgosul de scoţian mă scăpa de toate 
datoriile. Adică, de ce spun: „să mă prefac”? Mint, 
nu m-am prefăcut de loc. Numai mortul se preface; 
căci mortul se preface că este om deşi nu mai are 
viaţă omenească într-însul; dar dacă faci pe mortul 
pentru ca pe calea asta să scapi viu nu se mai 
cheamă că te prefaci, ci se cheamă că înfăţişezi 
adevăratul şi desăvârşitul chip al vieţii. Cea mai 
bună latură a vitejiei este prudenţa. Prin această 
latură bună mi-am izbăvit zilele. Măi, să fie... Mă 
sperie butoiul ăsta de pulbere cu numele de Percy, 
măcar că-i mort! Dacă se preface şi el şi sare-n sus? 
Zic zău că mi-e cam frică să nu se dovedească un şi 
mai mare prefăcut ca mine! la să luăm nişte măsuri 
împotriva dumnealui: aşa, şi am să mă jur că eu l- 
am omorât. Ce? N-ar putea învia şi el cum am înviat 
eu? Numai un martor mă poate da de gol, darnu mă 
vede nimeni; prin urmare, băiete, (// înjunghie) încă 
o rană în coapsă şi poftim dumneata cu mine. 

(Îl ridică pe Hotspur în spinare. Intră din nou 
prințul Henric şi prințul John de Lancaster) 

Prințul Henric: 

Hai, frate John; ţi-ai botezat cu cinste 
Neprihănita spadă. 

Prințul John de Lancaster: 
la te uită! 
Parcă ziceai că buflea ăsta-i mort? 
Prințul Henric: 
Da, mort... L-am şi văzut, 
Zăcând însângerat, fără suflare... 
Eşti încă viu? Sau eşti o nălucire 
Care ne-nşeală văzui? Spune, hai! 
Nu pot să cred ce văd de nu te-aud. 
Nu eşti ce paria fi. 

Falstaff: Nu, de bună seamă, nu-s un om cu două 
trupuri. Dar dacă nu mi-s John Falstaff în persoană, 
atuncea sunt un terchea-berchea (Trântind trupul la 
pământ.) Asta e Percy. Dacă taică-tău va vrea să mă 
răsplătească - bine de bine, dacă nu, pe următorul 
Percy să şi-l ucidă singur. Sunt tocmai bun să mă 
facă duce sau conte, pot să te încredinţez. 

Prințul Henric: Eu l-am ucis pe Percy, tu muriseşi. 

Falstaff: Tu?  Doamne-Dumnezeule! Cum mai 
bântuie prin omenire patima asta a minciunii. Îți 
spun că mă prăbuşisem la pământ, fără suflare şi el 
la fel alături. Dar într-o clipă ne-am ridicat amândoi 
şi ne-am luptat un ceas întreg, după orologiul de la 
Shrewsbury. Dacă mă puteţi crede, - bine, dacă nu, 
pe capul celor care au datoria de a răsplăti vitejia să 
cadă păcatul. Până la moarte am să strig sus şi tare 
că eu i-am făcut rana asta din coapsă; dacă 
ipochimenul ar fi viu şi-ar încerca să tăgăduiască 
spusele, ah! L-aş face să-mi înfulece o bucată din 
paloş. 

Prințul John de Lancaster: 

N-am auzit poveste mai ciudată. 

Prințul Henric: 

Nici om ciudat ca el n-ai mai văzut... 
Hai, ia-ţi în spate mândra ta povară; 
Din partea mea, de ţi-o prii minciuna, 
Voi polei-o cum voi şti mai bine. 
(Se sună retragerea.) 
Trompetele răsună; am învins! 
Hai, John, să-aflăm pe câmpul de bătaie 
Câţi au căzut şi câţi ne mai trăiesc. 
(Prințul Henric şi prințul John de Lancaster ies.) 
Falstaff: Mă iau şi eu după ei; vorba ceea - după 
faptă şi răsplată. Cui m-o răsplăti, Cel-de-Sus să-i 
răsplătească! Dac-o fi s-ajung mare, o să mă mai 
împuţinez, căci voi lua curăţenie, mă las de Xeres şi 
voi trăi curat aşa cum se cuvine unui gentilom. 
(lese cărând trupul lui Percy.) 


Scena 5 


Altă parte a câmpului de bătaie. Sună trompetele. 

Intră regele Henric, prințul Henric, prințul John de 

Lancaster, Westmoreland şi alții, cu Worcester şi 
Vernon prinşi. 


Regele Henric: 
Aşa sfârşesc de-a pururi răsculații. 
Haine Worcester! N-am fost milostivi, 
Nu v-am trimis iertare şi iubire? 
Şi tu răstălmăcitu-ne-ai solia, 
Bătânduc-ţi joc de-ncrederea lui Hotspur... 
Trei cavaleri pierdurăm dintr-ai noştri, 
Un nobil conte şi-ncă alţii mulţi 
Ce-ar fi trăit acum, 
De-ai fi purtat cinstit şi creştineşte 

Îndemnul meu curat la voi în taberi. 
Worcester: 
Făcut-am astfel ca să-mi apăr capul 
Şi-mi voi primi ursita cu răbdare 
Căci nu am niciun chip s-o ocolesc. 


Regele Henric: 
Să-l daţi pe Worcester morţii, şi pe Vernon; 
Cu ceilalţi vinovaţi mai zăbovim. 


(Worcester şi Vernon ies între străji.) 
Ei, ce mai e pe câmp? 


Prințul Henric: 
Când a văzut lord Douglas, mândrul scot, 

Că azi norocu-i şade împotrivă, 

Pe bravul Percy mort şi toţi soldaţii 
Împrăştiaţi, fugi cu restul oastei; 
Căzând pe nişte râpi, s-a vătămat 

Şi în curând l-au prins urmăritorii, 

Îl am în cortul meu. Te rog, slăvite, 

Să-mi dărui viaţa lui. 


Regele Henric: 
A ta să fie! 


Prințul Henric: 
Atuncea, frate John, prin glasul tău 
Mărinimia noastră să vorbească! 
Te du la Douglas deci şi lasă-l slobod 
Oriunde-o vrea şi fără de răscumpăr. 
Virtutea lui, ce ne-a lăsat pe coifuri 
Atâtea crestături, ne-a învăţat 
să preţuim şi la vrăjmaşi virtutea. 
Prințul John de Lancaster: 
Îţi mulţumesc de cinstea asta rară 
O, frate-al meu. Alerg să duc solia. 


Regele Henric: 

Rămâne-acum să împărţim oştirea: 
John, fiule, şi tu Westmoreland, vere, 
V-abateţi peste York în graba mare 
Lovind pe Scroop şi pe Northumberland 
Căci am aflat că-s pregătiţi de harţă; 
Eu şi cu Harry vom porni prin Wales 
Spre Glendower şi contele de March. 
Izbind în ei ca astăzi înc-o dată, 
Vom istovi curând răscoala toată. 
Nu pregetaţi, la luptă, înainte! 
Acum să batem fierul, că-i fierbinte! 
(les toți.) 

Henric al IV-lea 
Comentarii 


Nu o dată s-a pus întrebarea dacă cele două părţi 
ale piesei Henric al IV-lea reprezintă componente 
organice ale unei singure lucrări dramatice sau dacă 
fiecare din ele poate fi socotită o piesă 
independentă. Părerile au fost şi mai sunt încă 
împărţite, polarizându-se în trei direcţii. 

a) Incă în 1765 Samuel Johnson susţinea că 
piesele sunt „două numai pentru că sunt prea lungi 
pentru a fi una singură”. Printre adepţii concepţiei 
lui Johnson se numără John Dover Wilson (în 7he 
Fortunes of Falstaff, 1943) sau E.M.W. Tillyard, care 
scrie, printre altele: 

„=. Vol trata cele două părți ca fiind o singură 
piesă... Shakespeare aproape că se abate din 
drumul său proclamând continuitatea dintre ele 
atunci când, în mod evident, lasă neterminată 
acțiunea din finalul primei părți. În IV, 4, 
arhiepiscopul de York se pregăteşte în vederea unei 
acțiuni de răzvrătire, care este principala temă 
politică din Partea a Il-a, dar care este aproape 
irelevantă pentru Partea I. În V, 2, o anume referire 
pare să anticipeze Partea a Il-a. Worcester refuză 
să-l înştiințeze pe Hotspur despre consimțământul 
generos al regelui de a limita lupta la un duel între 
Hotspur şi Prinț şi despre oferta generoasă de a-i 
ierta pe toti rebelii. Worcester nu are încredere în 
Henric, probabil fără temei. Shakespeare se gândea, 
ironic, la oferta de iertare a lui John de Lancaster 

făcută celorlalți răsculați din Partea a Il-a, ofertă, 
care, deşi nesinceră, a fost crezută. lar Partea | se 
încheie cu trimiterea de către Henric a Prințului John 
şi a lui Westmoreland la Northumberland şi 
arhiepiscop ca să trateze cu aceştia; o acțiune 
reluată imediat în Partea a II-a... 

Law a avut dreptate când a sesizat tiparul 
Moralităților în Partea a Il-a, dar a greşit când nu l-a 
văzut şi în Partea |. 

Structura celor două părti este, într-adevăr, foarte 
asemănătoare”. 

b) Clifford Leech subliniază deosebirile dintre cele 
două părţi: 

„Partea I a fost cu precădere o piesă de acțiune şi 
pregătire pentru acțiune. Punctul său culminant a 
fost bătălia de la Shrewsbury. Partea a Il-a este o 
piesă în care acţiunea este pe punctul de a se 
declanşa, dar amenințarea este evitată. Lipseşte 
până şi tâlhăria de la Gaashill. Rebelii se strâng din 
nou, însă Northumberland fuge în Scoţia, iar ceilalți 
sunt siliți, prin vicleşuguri, să se supună. Singura 
acțiune războinică este prinderea unui rebel fugar 
de către Falstaff. Pe de altă parte, ne aflăm în fața 
unei piese în care bătrânețea şi boala sunt teme 
reiterative. Regele e bolnav şi în pragul morții atunci 
când află despre înfrângerea definitivă a 
răsculaților. Northumberland e bătrân şi neputincios, 
scuzându-se cu uşurinţă pentru neparticipare la 
cauza acestora din urmă. Mult mai mult decât în 
Partea I se accentuează bătrânețea lui Falstaff... 


149 E.M.W. Tillyard, „Henry IV and the Tudor Epic, 1944, în 
Shakespeare, King Henry IV, Parts 1 and 2”. A Casebook edited by 
G.K. Hunter, Macmillan, London, 1970, pp. 100-107. 

„În Partea I am putut urmări contrastarea celor 
doi tineri, Hotspur şi Hal, iar nepăsătorul Falstaff era 
pe deplin în largul lui. Acum însă centrul de greutate 
se deplasează considerabil către cei vârstnici - 
regele, Northumberland, Shallow - iar pretențiile la 
tinerețe ale lui Falstaff sunt o glumă subțiată cu 
premeditare... Inamicul principal în această piesă nu 
este rebeliunea sau anarhia, ci timpul. 

„„Partea | este cea mai izbutită îingemănare 
shakespeariană a piesei istorice cu comedia; 
totodată, ea sugerează amplu complexitatea 
relațiilor dintre om şi om, precum şi dintre 
conducător şi supus. Partea a ll-a are ceva din 
trăsăturile «comediilor sumbre» de mai târziu, mai 
ales Troilus şi Cresida, întrebările sunt mai 
subliniate şi mai profunde decât cele din Partea |. Şi, 
ca atâtea alte scrieri de seamă ale elisabetanilor, ea 
este preocupată de  mutabilitate, de ruinele 
timpului”. 

Ar mai fi de amintit că, după Anikst, problema- 
cheie în Partea | este „onoarea”, iar în Partea a Il-a, 
„legea”. 1t 

c) Harold Jenkins s-a ocupat în mod special de 
problema celor două părţi ale piesei Henric al IV-lea 
şi a rezolvat-o împăcând ambele puncte de vedere 
de mai sus: 

„Henric al IV-lea, în concluzie, reprezintă în acelaşi 
timp o piesă şi două piese. Partea I incepe cu o 
actiune pentru care nu are spatiu suficient, dar pe 
150 Clifford Leech, Shakespeare: The Chronicles, 1962, The British 
Council Longmans, 1964, pp. 28-31. 


151 A. Anikst, în postfaţa Henirc al IV-lea, „Operele lui 
Shakespeare” traduse în limba rusă, vol. IV, Moscova, 1959, p. 


614. 
~ 142 ~ 


Opere Complete Volumul 4 
care o rotunjeşte Partea a II-a. Ținând însă seama de 
faptul că jumătate din acțiune se incheie în Partea |, 
există primejdia unui gol în Partea a Il-a. Pentru a 
umple acest gol, Partea a ll-a dezvoltă povestea 
neterminată a lui Falstaff şi reia ceea ce este 
terminat în povestea prințului. Cele două părti sUnt 
complementare, dar ele sunt şi independente, ba 
chiar şi incompatibile”. 


152 Harold Jenkins, The Structural Problem in Shakespeare's 
„Henry IV”, 1956, în „Henry IV, part 1 and 2”. A Casebook edited 
by G.K. Hunter, Macmillan, London, 1970, p.171. 

Henric al IV-lea, partea l 
Comentarii 


Amintită de Francis Meres în Palladis Tamia, 1598 
(ca „tragedia... Henry the 4”), prima parte a piesei 
Henric al IV-lea a fost scrisă în 1597-1598, publicată 
în prima ediţie in-cvarto din 1598 (The History of 
Henric llic Fourth - cu reeditări în 1599, 1604, 1613, 
1622) şi jucată în premieră la 6 martie 1600. În 
ediţia in-folio din 1623 ea ocupă al treilea loc în 
secţiunea „istorie” (History). 

Sursa de bază a evenimentelor (perioada iunie 
1402 - iulie 1403) o constituie Cronica lui Holinshed, 
completată cu unele adaosuri importante din Civile 
Wars (Războaiele civile) de S. Daniel. Pentru scenele 
comice (cu Falstaff) se face de obicei trimitere la o 
piesă anonimă din 1594, Famous Victories of Henry 
the Fifth (Faimoasele victorii ale lui Henric al V-lea), 
iar pentru diferite alte aspecte la Richard l 
(Shakespeare), Wooastock, Soliman and Perseda, 
The Minor for Magistrates (Oglinda judecătorilor) şi 
The Governor (Conducătorul) de Sir Thomas Elyot. 

În piesele istorice de până acum Shakespeare a 
arătat cum nu trebuie să fie un monarh - respectiv, 
slab ca Henric al Vi-lea, uzurpator şi criminal ca 
Richard al Ill-lea, „poet” ca Richard al II-lea, sau 
uzurpator, criminal şi şovăielnic ca loan Fără-de- 
Ţară. lar Henric al IV-lea era condamnat încă în 
primele piese-cronici, de pildă: 

„Edward, Prinţul Negru, a murit înaintea tatălui 

său / Şi l-a lăsat urmaş pe Richard, unicul său fiu. / 
Acesta a domnit ca rege după moartea lui Edward al 
lll-lea, / Până când Henry Bolingbroke, Duce de 
Lancaster, / Fiul cel mare şi moştenitorul lui John de 
Gaunt, / S-a încoronat ca Henric al IV-lea, / A pus 
stăpânire pe ţară, l-a detronat pe regele de drept. / 
A trimis-o pe biata regină în Franţa, de unde 
venise, / lar pe dânsul la Pomfret şi acolo, după cum 
ştiţi cu toţii, / Nevinovatul Richard a fost ucis 
mişeleşte” (Henric al VI-lea, Partea a Il-a). 


x 


Pentru Shakespeare, Henric este în continuare 
privit ca uzurpator şi în Henric al IV-lea, unde 
„Percy-i din miazănoapte” se răzvrătesc împotriva 
lui iar monarhul însuşi are mustrări de conştiinţă. Ca 
şi în Richard al II-lea, Henric este un politician abil, 
un om de acţiune, un conducător care urmăreşte 
perseverent binele ţării, dar ca persoană e 
„neatrăgător, rece, secretos”, „îşi ascunde până şi 
cele mai fireşti imbolduri” (H.B. Charlton). Hotspur îl 
numeşte un „politician ticălos” iar Charles Moorman, 
pornind de la acest calificativ, îl aşază în categoria 
celor care au ucis „cavalerismul”: 

„Henric al IV-lea ucisese la Pomfret un tipar de 
viață şi o serie valorică, cu Richard dispăruse 
credința nestrămutată a omului medieval în justeţea 
ŞI inevitabilitatea guvernării şi conduitei 
cavalereşti. "> 

Deşi intitulate Henric al IV-lea, cele două părţi ale 


153 Charles Moorman, A Knyght There Was, Lexington, 1967, p. 
143. 


~ 145 — 


William Shakespeare 

piesei nu fac din rege un „erou principal”. Eroul 
principal este prinţul Henry sau „Hal”, viitorul rege 
Henric al V-lea, în jurul căruia „gravitează piesa” 
(C.L. Barber) sau „moralitatea” a cărei „temă 
principală” este „transformarea treptată a unui prinţ 
fluşturatic în regele ideal care a fost Henric aL V- 
lea” (Mark van Doren); sau, după W.H. Auden: 

„Tema întregii trilogii (Henric IV şi Henric V, n.n.) 
este, ca să zicem aşa, întrebarea: Ce îmbinare de 
calităţi i se cere unui conducător a cărui funcţie este 
să instaureze şi să menţină Justiţia temporală? 
Potrivit lui Shakespeare, Conducătorul ideal trebuie 
să îndeplinească cinci condiții. 1) Trebuie să ştie ce 
e drept şi ce nu e drept. 2) EI însuşi trebuie să fie 
drept. 3) Trebuie să fie indeajuns de puternic ca să-i 
silească pe cei care ar dori să fie nedrepți să se 
comporte cum se cuvine. 4) Atât prin firea cât şi prin 
arta sa, trebuie să aibă capacitatea de a-i face pe 
alții loiali față de persoana sa. 5) Trebuie să fie 
conducătorul legitim indiferent de criteriul prin care 
legitimitatea este definită în sânul societăţii căreia îi 
aparține”. 

Mulţi comentatori au văzut în prinţul Henry o 
întruchipare a „fiului risipitor” sau a „dărniciei”, tot 
aşa după cum au văzut în Falstaff o întruchipare a 
„Viciului”, a lui Miles Gloriosus, a parazitului sau a 
celor şapte păcate de moarte, în Primul judecător al 
ţării întruchiparea Justiţiei, ceea ce a condus şi la 
asemuirea (parţială) a celor două părţi ale piesei cu 
o moralitate. Dar chiar şi Tillyard, care subscrie la 
această abordare, recunoaşte complexitatea 


154 W.H. Auden, The Prince's Dog, 1959, în „The Fallen City”, 
Encounter, XIII, p. 191. 

personajelor, de pildă atunci când surprinde 
următoarele trăsături ale prinţului: 

„Aşa cum este descris Prințul în Henric al IV-lea (şi 
ceea ce urmează nu are nicio legătură cu Henric al 
V-lea din piesa cu acelaşi nume), el este un om cu 
mari inzestrări, de o măreție olimpică şi de un 
rafinament exceptional, care a dobândit o 
cunoaştere deplină a firii omeneşti, atât în persoana 
sa cât şi în alţii. El este shakespeariana icoană 
studiată a tipului regal - o icoană către care ne 
îndreaptă multe din variantele sale anterioare 
privind tipurile de regi imperfecti: împlinirea multor 
ani de gândire şi experienţă. Shakespeare îşi 
înfăţişează personajul cu extremă rigurozitate, 
folosind atât zugrăvirea directă cât şi auto-revelarea 
prin faptă şi vorbă”. 

În citatul acesta poate reţine atenţia propoziţia 
„care a dobândit o cunoaştere deplină a firii 
omeneşti atât în persoana sa cât şi în alţii”: ideea se 
înscrie în tema shakespeariană fundamentală a 
cunoaşterii şi conştientei, pe care am urmărit-o într- 
o serie de piese anterioare, şi se desprinde de 
strictele „recomandări” politice şi etice (cum ar fi 
cele din Principele lui Machiavelli sau The Governor 
al lui Sir Thomas Elyot). Un minimum de referiri 
succesive la textul piesei îngăduie  schiţarea 
personajului luminat în prim plan de dorinţa sa de „a 
cunoaşte”. 

|, 2. Prima replică din piesă a prinţului, pe lângă că 
exprimă dezacordul său faţă de comportările lui 
Falstaff, îl învinuieşte că nu-şi pune probleme şi îşi 
întunecă cunoaşterea-conştienţa prin băutură şi 


155 E.M.W. Tillyard, Op. cit., p. 112. 

somn: 

„Într-aşa hal ţi-ai năclăit minţile sugând la vinaţuri 
vechi, dându-ţi drumul la curea şi tolănindu-te după 
masă pe laviţe, încât nici nu mai ştii să întrebi ceea 
ce ai dori să afli cu adevărat. (În original, «to 
demand that truly which thou wouldst truly know», 
deci foarte accentuat, ad litt. «să întrebi cu adevărat 
/ cum trebuie ceea ce cu adevărat / de fapt ai dori 
să ştii».) De ce dracu oi fi vrând să ştii cât e ceasul? 
(în original, «the time of the day», ad litt., «timpul 
zilei, cuvântul time «timp» fiind un cuvânt tematic 
pentru ambele părţi ale piesei, folosit chiar la 
începutul scenei: Fa/staff... What time of day is it? 
(rândul 1); şi reluat de prinţ în două rânduri în „the 
time of day” (rândurile 7 şi 13). Aş înţelege dacă 
orele ar fi cupe de Xeres; minutele, claponi fripţi 
etc”. 


x 


Disocierea de Falstaff (şi de întreaga „ceată”) 
continuă de a lungul întregi piese, explicit dar şi prin 
calambururi, de exemplu ceva mai departe în 
aceeaşi scenă: 

Falstaff. ... Tu să nu spânzuri niciun hoţ când ai să 
fii rege. 

Prințul: Eu nu, căci asta o să fie sarcina ta. 

Falstaff: A mea? Phii, straşnic! Pe Dumnezeul meu, 
vrednic judecător voi fi. 

Prințul: Te-ai şi încurcat în judecată! Voiam să 
spun că vei avea de spânzurat pe toţi tâlharii şi că în 
felul acesta vei ajunge călău de soi etc. (rândurile 
69-76). 

In prelungirea dialogului cu Falstaff, când acesta îi 
propune să ia parte la tâlhăria de la Gadshill, prinţul 
se opune cu indignare („Ce face? Eu să fur, să 
tâlhăresc? Nici gând, pe legea mea” - r. 152-153), 
apoi acceptă, doar câteva clipe mai târziu, 
implicându-se astfel un joc, o strategie care i-a 
scăpărat prin minte: „de-i aşa, fie! Să-mi fac şi eu o 
dată de cap!” (r. 158-159). 

Monologul rostit de prinţ la sfârşitul scenei (r. 217- 
239) este revelator: încă de pe acum prinţul ştie 
foarte bine cu cine s-a înhăitat („Vă ştiu / cunosc pe 
toţi”, versul 217), ia hotărârea să-şi continue 
cârdăşia „o vreme” (217-218), îşi motivează 
opţiunea prin dorinţa de a-i uimi pe toţi în cele din 
urmă („Când voi zvârli dezmăţul de pe mine”, v. 
230). Ultimele două versuri sunt deosebit de 
instructive: 

lIl so offend, to make offence a skill, 

Redeeming time when men think least I| will. (~V. 
238-239) 

/„Păcătuind astfel, voi face din păcat o politică 
bună sau înțeleaptă - după un traducător german, o 
artă - | Răscumpărând vremea atunci când oamenii 
se vor aştepta mai puțin”.] 

Versul penultim stăruie asupra jocului pe care 
înţelege să-l folosească prinţul, iar ultimul, nu 
asupra căinţei şi regretului de a fi dus „o vreme” 
viaţa pe care a dus-o, ci asupra folosirii depline / pe 
deplin a timpului ce-i este lăsat omului pe pământ 
pentru „mântuire”. Aceasta este interpretarea dată 
cuvintelor „redeeming time” de Jorgensen într-un 
studiu din care merită să reținem măcar 
următoarele: 

„Întrucât acest monolog este în general considerat 
a fi modul prin care Shakespeare le vorbeşte 
nemijlocit spectatorilor despre piesă, distihul are 
semnificație tematică. Din păcate, de parcă 
monologul în sine nu ar ridica destule probleme, 
criticii au sporit dificultățile prin aceea că nu au 
acordat atenția cuvenită sensului pe care l-a dat Hal 
(şi Shakespeare) cuvintelor «redeeming time». 
Urmarea a fost că monologul şi, inevitabil, piesa în 
întregul ei, au fost interpretate greşit. 

„„„După ediția Arden, sensul ar fi «reparând timpul 
folosit rău»; după Kittredge, «recuperând timpul 
irosit»; după Dover Wilson, «recuperând timpul 
folosit rău»; după O.J. Campbell, «recuperând timpul 
pe rare l-am pierdut»; şi după M.A. Schaaber, 
«căindu-mă de timpul folosit rău». >° 

II, 4. Într-o conversaţie cu Poins (4-37), prinţul se 
autocaracterizează: „nu un  terchea-berchea 
înfumurat ca alde Falstaff, ci un corintean, un june 
cu sufletul fierbinte, băiat levent”. El este „însuşi 
regele curteniei” şi învaţă repede: „Ce să-ţi mai 
spun, am ajuns aşa de meşter într-un sfert de ceas, 
că sunt în stare să beau cu orice căldărar pe limba 
lui, câte zile oi mai avea”. Cu alte cuvinte, prinţul 
este capabil de empatie şi se educă în acest sens 
înainte de a deveni rege (nu ca regele Lear care va 
cunoaşte empatia şi simpatia numai după abdicare). 

În aceeaşi scenă îl întâlnim pe prinţ în chip de 
actor şi regizor (când îl pune pe Falstaff să joace 
rolul regelui, pe care îl preia apoi el însuşi iar 


156 Paul A. Jorgensen, Reedeming Time in Shakespeare's Henry 
IV, in „King Henrty IV, parts 1 and 2", Casebook Series, Macmillan, 
London, 1970, p. 238. 

Falstaff devine „prinţul”, rândurile 418-536). 

Când, în Ill, 2, tatăl său îl mustră pentru 
destrăbălare, prinţul se dovedeşte un fiu iubitor sau 
cel puţin ascultător, recunoaşte că s-a făcut vinovat 
de „rătăciri / De tânăr zvânturat” (r. 27-28), dar, 
cumpănit la vorbă, adaugă că la mijloc a fost şi un 
„noian de zvonuri, / Scornit de periuţe şi caiafe” (v. 
23-25). Şi tot din convorbirea cu regele, putem 
deduce şi înclinarea prinţului spre autocunoaştere: 
„De acum, o, rege întreit de falnic, / Voi fi mai mult 
eu însumi” (v. 92-93). 

Ar mai fi de menţionat şi obiectivitatea prinţului, 
care îl apreciază la justa lui valoare pe duşmanul 
său de moarte, Hotspur, în V, 1, 83-100, atât înainte 
de înfruntare („pentru a cruța vărsarea de sânge 
între cele două tabere”, v. 99), cât şi după ce îi 
răpune (V, 4, 87-101). 

În rezumat, într-un sens restrâns ca viitor monarh, 
într-un sens larg ca om, principalul personaj al 
piesei ne apare dăruit cu înzestrări cum ar fi 
inteligenţa, curajul şi vitejia, prevederea şi cinstea, 
obiectivitatea, simplitatea, curiozitatea de a 
cunoaşte cât mai mult; iar despre o evoluţie a lui se 
poate vorbi mai ales în sensul unor acumulări (lente, 
nu transformări subite, cum susţinea cronicarul 
Thomas Valsingham - „la urcarea sa pe tron, Hal s-a 
schimbat brusc”): când avem în vedere cunoaşterea 
şi introspecţia, observaţia, empatia, actoria şi regia, 
exprimarea şi umorul (adaptate ambele la nivelul 
interlocutorului), strategia şi tactica, curiozitatea 
diplomatică. lar şcoala experienţei concrete (prin 
contrast cu şcoala teoretică a cărţilor din 
Zadarnicele chinuri ale dragostei) îl apropie, în 

limite decente, de „profesorul” şi „conducătorul” 
Petruchio din Îmblânzirea îndărătnicei. Jorgensen 
observă că: 

„Hal creşte în urma experiențelor sale şi nu în 
pofida lor. Mai mult, deşi nu este un Hamlet, el 
cunoaşte tensiunea şi indoiala cu privire la justeţea 
acțiunilor sale. Din când în când, ca Hamlet, el se 


socoteşte vinovat de inactivitate fără rost”.!” 
x 


Sir John Falstaff, adesea interpretat ca personaj nu 
mai puțin important ca prințul (mai cu seamă 
datorită succesului de scenă) este prezentat astfel, 
în modul cel mai succint posibil, de către F.E. 
Halliday: 

„Cel mai renumit personaj comic din literatura 
engleză, nu numai spiritual în sine, ci făcându-i 
spirituali şi pe alții. 

În Henric al IV-lea, partea |, el ne apare ca 
însoțitor preferat al prințului Henric; îi jefuieşte pe 
călătorii de la Gadshill, e jefuit la rândul lui, şi prin 
vorbe (meşteşugite) se disculpă de acuzația de 
laşitate. Pentru a reprima rebeliunea lui Hotspur, i 
se încredințează o companie de infanteriști, 
abuzează teribil de autoritatea regelui, iar la 
Shrewsbury, după ce se preface că e mort, pretinde 
că, de fapt, el este cel care l-a omorât pe 
Hotspur”.!** 

În The Oxford Companion to English Literature 
cititorului i se oferi următoarele rânduri: 


157 Paul A. Jorgensen, Op. cit., p. 241. 
158 F.E. Halliday, A Shakespeare Companion 1564-1964, 
Harmondsworth, 1964, p. 161. 

„=. în Henric al IV-lea, Sir John Falstaff (este) un 
cavaler bătrân, gras, spiritual, simpatic, iubitor de 
glume, rob al plăcerilor şi, în primul rând, al vinului 
de Xeres; un lăudăros care, atunci când este 
demascat, are suficientă prezență de spirit şi 
suficiente resurse ca să găsească un subterfugiu 
pentru a scăpa cu fața curată; face impresia că-şi 
exagerează viciile şi se laudă cu ele ca să-şi pună în 
valoare latura umoristică”. 

Dacă două definiţii de tip lexicografic nu coincid 
perfect, la ce identități ne putem aştepta dincolo de 
ele, acolo unde sfârşesc sintezele şi încep analizele? 
Ne amintim de vorbele lui Samuel Johnson 
lexicograful: „Dar pe tine,  neimitatule şi 
inimitabilule Falstaff, cum să te descriu?” Şi 
deoarece, într-adevăr, personajul este o creaţie 
unică în felul ei, defel lipsită de complexitate, iar, pe 
de altă parte, o creaţie căreia de-a lungul veacurilor 
i s-au dedicat rafturi bogate de producţii tipografice, 
nu va fi o „vreme irosită” să parcurgem măcar unele 
din interesantele (nu toate definitive, evident) 
puncte de vedere exprimate în lucrări valoroase. 

Cronologic, primul nume care se cuvine semnalat 
este din nou Samuel Johnson, dar nu ca lexicograf, 
ci ca editor şi prefaţator al ediţiei din 1705 a 
Operelor lui Shakespeare: 

„.„.. Falstaff este un personaj mustind de păcate, 
păcate care în chip firesc provoacă dispreț. El e un 
hoț, un nesătul, un laş şi un fanfaron, gata oricând 
să-i inşele pe cei slabi şi să se năpustească asupra 
săracilor; să-i terorizeze pe cei timorați şi să-i 


159 The Oxford Companion to English Lilerature, edited by Sir Paul 
Harvey, Fourth Edition, Oxford, 1969, p. 291. 

jignească pe cei lipsiți de apărare. Slugarnic dar şi 
perfid, el îi satirizează pe la spate pe cei de pe urma 
cărora trăieşte linguşindu-i... Dar acest om atât de 
corupt şi reprobabil se face util prințului (care îl 
disprețuieşte) prin cea mai atrăgătoare dintre toate 
calitățile, prin puterea de a stârni voioşia continuă, 
râsul, în voia căruia se lasă cu atât mai mult cu cât 
hazul său nu este extraordinar sau ambițios şi 
constă doar din eludări facile şi scânteieri de duh 
care amuză dar nu dau naştere invidiei. Trebuie să 
constatăm că el nu este pătat de crime grozave sau 
sângeroase, ceea ce face ca imoralitatea lui să nu 
devină insuportabilă datorită hazului. 

Morala pe care cată s-o deducem din cele de mai 
sus este că nu se află om mai primejdios ca acela 
care, stăpânit de dorința de a corupe, are puterea 
de a se face plăcut; şi că nici inteligența, nici cinstea 
nu ar trebui să-și închipuie că sunt în siguranţă 
lângă un asemenea tovarăş când îl văd pe Henric 
sedus de Falstaff”.!* 

Maurice Morgann demonstrează, argumentat, că 
Falstaff nu este un „laş desăvârşit” (chiar eroul 
însuşi declară „Am mai mult duh decât curaj”), că 
nu mai luptă pentru „onoare” decât atunci când ştie 
că nu poate ieşi învingător, că, spre deosebire de 
alţi „miles gloriosus”, nu se foloseşte înaintea unei 
isprăvi vitejeşti, ci exclusiv după săvârşirea 
acesteia. Morgann emite şi următoarea idee, înainte 
de a susţine că Falstaff ne este mai simpatic decât 
Parolles (personaj umoristic din 7otu-i bine când 
sfârşeşte bine) sau Bobadil (fanfaronul din comedia 


160 Samuel Johnson, Edition of Shakespeare, 1765, vol. IV, pp. 

Fiecare cu ioana lui de Beu Jonson): 

„Nicio fațetă a caracterului său nu rămâne dar 
imprimată în mintea noastră; oricum, există o 
anumită incrongruitate stranie între ceea ce spunem 
şi ceea ce simtim în legătură cu el. Oricăruia dintre 
noi ne place bătrânul Jack; totuşi, cine ştie datorită 
căror motive perverse, cu toții îl ocărim şi-i 
tăgăduim vreo însuşire pozitivă sau vrednică de 
respect. Se petrece aici ceva cu totul ieşit din 
comun: prin inexplicabila sa artă Shakespeare 
reuşeşte să ne câștige simpatia şi bunăvoința 
pentru un om atât de respingător. Se va spune: are 
spirit, o veselie şi un umor cât se poate de 
caracteristice şi captivante. Dar este aceasta 
suficient? Umorul şi voioşia viciului sunt chiar atât 
de captivante? Oare vorba de duh, caracteristică 
pentru micimea sufletească şi pentru oricare alte 
însuşiri rele, este în stare să farmece inima şi să 
subjuge sentimentele? Sau nu cumva prezența unui 
asemenea umor şi a unor asemenea scânteieri de 
duh, scoțând şi mai mult în evidență caracterul 
diform al personajului, stârnesc şi mai puternic ura 
şi disprețul nostru față de omul acesta? Ei bine, nu 
acestea sunt sentimentele noastre pentru caracterul 
lui Falstaff. În clipa când el încetează de a ne mai 
amuza, nu încercăm nicio senzație de dezgust; ne 
vine destul de greu să trecem cu vederea 
nerecunoștința Prințului în nou-născuta virtute a 
Regelui, şi blestemăm asprimea acelei  justiţii 
poetice care îl încredințează  temnicerului pe 
bătrânul, jovialul şi încântătorul nostru prieten”. 


161 Maurice Morgann, An Essay on the Dramatic Character of Sir 
John Falstaff, 1771, în „Shakespeare Criticism”, Oxford University 

Franz Grillparzer a preluat în parte tezele lui 
Morgann: 

„Un critic englez a emis aparentul paradox că 
Falstaff n-ar fi fost laş. Și, de fapt, nici nu este. El a 
fost fără îndoială brav în tinereţe, tot aşa după cum 
în afară de inteligență mai poseda şi alte însuşiri; 
dar pofta de viaţă le-a înghiţit pe toate”. ° 

William Hazlitt: 

„.„.. poate că (Falsfaff) este cel mai substanțial 
personaj comic inventat vreodată... 

Îşi îngraşă şi-şi hrăneşte mintea cu glume, tot aşa 
cum îşi îndoapă trupul cu vin de Xeres şi zahăr... 

„este în sinea lui un actor aproape în aceeaşi 
măsură în care este şi pe scenă... 

Secretul umorului lui Falstaff este în primul rând o 
desăvârşită prezență de spirit, o stăpânire de sine 
absolută, pe care nu o poate tulbura nimic. 

Indiferenta sa față de adevăr lasă frâu liber 
invenției”.!* 

Pentru A.C. Bradley, Falstaff este un „umorist 
genial”, „capabil de afecţiune (faţă de Poins şi 
Bardolph şi, categoric, faţă de Prinţ)”, esenţa 
cavalerului stă în „fericirea libertăţii câştigate prin 
umor”. Punctul de vedere al lui Morgann este 
aplaudat: 

„Falstaff nu este niciun mincinos, niciun laş, în 
sensul obişnuit al acestor cuvinte, spre deosebire de 
tipicul lăudăros poltron din comedii. El îşi debitează 
minciunile fie de dragul umorului, fie în scopul de a 
Press, 1936, pp. 180-181. 

162 Franz Grillparzer, Despre literatură, în „Shakespeare şi opera 
lui”, EPLU., Bucureşti, 1964, p. 164. 


163 William Hazlitt, The Characters of Shakespeare's Plays, Oxford 
University Press, 1966, pp. 331-334. 

se vâri într-un bucluc”.!** 

H.B. Charlton face o comparaţie interesantă între 
Falstaff şi Henric al IV-lea: 

„Problema lui Falstaff ca personaj comic este de a 
menține corporația lui Sir John. Sarcina lui seamănă 
cu preocupările politice ale lui Henric de a menține 
comunitatea Angliei. Principiile lui Falstaff sunt cele 
ale lui Henric, numai că sunt aplicate domeniului 
vieții particulare. El nu mai luptă dacă nu găseşte o 
justificare... Nu e nici curajos, nici laş, nici sincer, 
nici mincinos; pentru că asemenea distincții de ordin 
moral nu există în lumea lui. Pentru el virtutea este 
numai abilitatea de a supraviețui... Instrumentul său 
este vorba de duh, întocmai după cum, în cazul lui 
Henric, ca o formă de aproape înrudită a 
ingeniozității intelectuale, este viclenia. lar 
eliminarea onoarei din scara de valori a lui Falstaff 
nu este mai puțin necesară pentru scopurile sale 
decât este pentru scopurile lui Henric ştergerea 
onoarei cu buretele”. 7% 

A. Ştein găseşte similitudini între Falstaff şi doi 
renumiţi eroi ai lui Cervantes: 

„În acest personaj se îmbină de fapt două figuri: 
don Quijote şi Sancho Panza. Falstaff se inrudeşte cu 
Sancho Panza nu numai prin înfăţişare şi prin 
pântecele său voluminos. Îi mai leagă şi o aceeaşi 
puternică  aplecare către lucrurile pământeşti, 
concrete, aceleaşi interese practice, aceeaşi 
atitudine ironică, batjocoritoare față de tot ce 


164 A.C. Bradley, The Rejection of Falstaff, 1909, în „Shakespeare, 
Henry IV, Parts 1 and 2”, A Casebook, Op. cit., pp. 68-74. 

165 H.B. Charlton, Shakespeare, Politics and Politicians, 1929, A 
Casebook, Op. cit., pp. 87-88. 

reprezintă elan, eroism, donguijotism. Comportarea 
lui Falstaff în timpul bătăliei, când se străduieşte să- 
Şi scape pielea sa de laş, concordă cu spiritul lucid al 
lui Sancho Panza. Dar donquijotismul? Fireşte, 
Falstaff nu crede cât negru sub unghie în vreun 
ideal superior, nu recunoaşte nicio regulă de morală, 
inclusiv principiul aristocratic al onoarei, despre care 
vorbeşte cu o cinică luciditate... 

Cu toate acestea, Falstaff păstrează ceva din 
cavalerismul medieval şi-i place să se laude mereu 
cu titlul de cavaler. În timpul bătăliilor, el nu se 
ascunde pur şi simplu ca Sancho Panza, ci Îşi ia aere 
de erou. Se preface şi recurge la tot felul de 
şiretlicuri ca să dovedească altora că este viteaz şi 
cutezător, căci, spre deosebire de Sancho Panza, 
simte nevoia de a demonstra acest lucru. Astfel, 
Shakespeare îl investeşte pe Falstaff cu acea ironie 
specifică povestitorului Cervantes, care, 
obiectivându-se, se ridică şi deasupra lui don 
Quijote, şi deasupra lui Sancho Panza.” 

W.H. Auden găseşte apropieri între Falstaff şi 
Hotspur: 

„... (ca şi Falstaff) Hotspur ascultă de impulsul 
momentului ca să spună exact ceea ce gândeşte 
fără un calcul prudent. Amândoi nu ascund nimic de 
alții, Falstaff pentru că nu are nicio mască pe care s- 
o poarte, Hotspur pentru că a devenit într-atăta 
masca sa proprie încât nu mai are o fată în dosul ei. 
Cum ar veni, Falstaff spune: «Eu sunt eu. Tot ce fac, 
oricât de revoltător ar fi, este neinchipuit de 
important, pentru că eu fac aceasta.» lar Hotspur 


166 A. Ştein, Un strălucit maestru al comediei, 1958, în 
„Shakespeare şi opera lui”, Bucureşti, 1964, pp. 741-742. 

spune: «Eu sunt Hotspur, luptătorul neînfricat cinstit 
și sincer. Dacă s-ar întâmpla vreodată să dau 
dovadă de frică sau să spun o minciună, chiar una 
nevinovată, aş înceta să mai exist». Dacă Falstaff ar 
aparține lumii lui Hotspur, am putea să-l numim 
mincinos, dar în propriii săi ochi el este perfect 
sincer... 

Nici Falstaff, nici Hotspur nu sunt întru totul 
oameni, Falstaff pentru că trăieşte în ficțiune pură, 
Hotspur pentru că e atât de lipsit de imaginaţie 
încât nu e în stare să vadă împărăţia ficţiunii. 

La început, aşadar, Falstaff vrea să creadă că 
Hotspur este unul de teapa lui, căruia, ca şi lui, îi 
place să pună un act în scenă, dar mai târziu îl va 
auZi pe Hotspur rostind cuvinte de neînțeles pentru 
el: 

«Vă mai puteţi răscumpăra / Pierduta cinste, încă 
nu-i târziu / Să vă spălaţi obrazu-n ochii lumii.» 

În lumea lui Falstaff, singura valoare reală este 
importanța, cu altE cuvinte, tot ce cere el de la alții 
este atenția, singurul lucru de care se teme este 
ignorarea. Nu contează dacă alții aplaudă sau 
fluier; ceea ce contează este volumul aplauzelor 
sau al fluierăturilor”.!" 

În sensul paralelismelor lui Auden, Clifford Leech 
constată: 

„... sunt asemănători într-o privinţă: se tin departe 
de calculele reci ale celorlalte figuri majore ale 
piesei.” 

În sfârşit, după John Wain: 

„... Falstaff vorbeşte în numele omului de rând, 


167 W.H. Auden, Op. cit., pp. 198-199. 
168 Clifford Leech, Op. cit., p. 26. 

mulțumit cu o fărâmă de onoare. Englezul de rând 
este capabil de eroism, dar nu şi de cuvântări 
eroice” +9 


x 


Unele trăsături de caracter ale lui Hotspur, cel de 
al patrulea protagonist al piesei, au fost amintite 
într-o serie de citate din bibliografia critică. Dar (ca 
şi în cazul citatelor privitoare la Falstaff) nu cred că 
putem fi de acord cu absolut toate caracterizările. 
Să fie, de pildă, adevărat că, asemenea lui Falstaff 
(cum susţine Clifford Leech), Hotspur „se ţine 
departe de calculele reci ale celorlalte figuri majore 
ale piesei”? Poate numai în sensul că, într-adevăr, îi 
lipseşte raţiunea rece, judecata, previziunea (spre 
deosebire, să zicem, de tatăl său, Contele de 
Northumberland, care în mai multe rânduri caută să- 
i tempereze avânturile, egotismul marţial, setea de 
glorie, nesăbuinţa, excentricităţile); altminteri, în 
scena complotului (III, 1, 1-106), unde răzvrătiţii îşi 
propun, cu harta în faţă, să-şi împartă ţara în trei 
(Mortimer, Owen  Glendower, Hotspur) după 
nădăjduita victorie asupra lui Henric al IV-lea, 
Hotspur se târguieşte cu ceilalţi într-un chip cât se 
poate de negustoresc („Pare că partea mea, la nord 
de Burton, / Nu-i chiar cât ale voastre de întinsă”, v. 
97-98 etc.) - iar „calculul” e subliniat aici de 
Shakespeare cu nu mai puţină vigoare dramatică şi 
stilistică decât nepăsarea cu care la un moment dat 
eroul îşi tratează soţia (II, 3, 41-104). 


169 John Wain, The Living World of Shakespeare, Macmillan, 

De asemenea, afirmaţia lui Auden că Hotspur este 
„lipsit de imaginaţie” reclamă cel puţin o precizare 
(afară de cazul când prin „imaginaţie” poetul a vrut 
să spună „previziune”). Un poet nu poate fi „lipsit de 
imaginaţie”; iar Hotspur este un poet, după cum se 
poate vedea din bogăţia de imagini, conotaţii, 
ritmuri şi modalităţi (mai ales emotive) ale replicilor 
sale. „Este cel mai bun poet din piesă”, afirmă F.E. 
Halliday,  adăugind  strania remarcă: „deşi... 
dispreţuieşte  poezia”''%. Remarca este stranie 
pentru că, pe urmele Bastardului din Regele loan (v. 
Citatul final preluat din Mark van Doren în 
Comentariile la această piesă), Hotspur nu 
dispreţuieşte poezia în general, ci poezia proastă, 
bombastică, artificială,  înzorzonată, după cum 
reiese destul de limpede din textul shakespearian. 
Când Glendower îi spune lui Hotspur: 

„... pe când eram încă tânăr, urzeam la harfă / 
Multe cântece (dilly) englezeşti meşteşugite / Şi le 
dădeam cuvintelor (tongue) podoabe ce le şedeau 
bine (helpful); / Virtute pe care n-am văzut-o la 
domnia ta.” (III, 1, 123-126). 

Hotspur răspunde: 

„Ei da, şi crede-mă că sunt foarte multumit. / Mi- 
aş dori mai degrabă să fiu cotoi şi să fac «miau» / 
Decât să mă ştiu unul din alde-ăştia cântăreții de 
balade  scălâmbe (these same metre ballad- 
mongers); / Mai degrabă aş asculta scârțiitul unui 
sfeşnic de aramă răsucit fel şi chip / Sau scrâşnetul 
pe butuc al unei roți neunse; / Nimic nu-mi zgârăie 
mai rău urechea / Decât poezia  fandosită 


170 F.E. Halliday, The Poetry of Shakespcare's Plays, 1954, 

(mincing); / Aceasta seamănă cu mersul trudnic al 
unei mârţoage împiedicate” (III, 1, 127-134). 

Shakespeare pune în lumină latura poetică a firii 
lui Hotspur în ultimele versuri pe care eroul le 
rosteşte înainte de a muri. Harul profetic al poetului 
(„O, aş putea să proorocesc”, V, 4, 83 - deci nu al 
„imaginaţiei” ca prevedere şi calcul rece) se 
îngemănează cu ceea ce Aldous Huxley socotea că 
este „una din cele mai adânci observații despre 
viață ale lui Shakespeare”: 

„„..dar gându-i robul vieții, / lar viața e paiața 
timpului / Şi timpul, care e măsura lumii, / Se va 
curma cândva”. (lbid., v. 81-83). 


x 


În Henric al IV-lea, Partea I, Falstaff este un erou 
comic, iar Hotspur un erou tragic (comparabil cu 
Brutus din /ul/iu Cezar): artist meşteşugit în poezia 
cu caracter realist, total nerealist şi stângaci în viaţa 
politică şi socială. 

Privind lucrurile şi dintr-o perspectivă istorică, 
Hotspur este eroul tragic al piesei ca reprezentant al 
cavalerului tragic într-un moment al feudalismului 
muribund când „onoarea” (honour) se desprindea 
de conotaţiile pozitive ale verbului „a fi” (lealitate, 
cinste, probitate, corectitudine pentru a se apropia 
de conotaţiile din ce în ce mai negative ale verbului 
„a avea” (onoruri, glorie, acaparare). După cum s-a 
văzut, onoarea avea implicaţii tematice încă în 
Regele loan, unde fiul regelui Richard-lnimă-de-Leu, 
respectiv Bastardul, devenind cavaler (Sir Richard 


171 Citat de C.L. Barber, Op. cit., p. 231. 

Plantagenet), face comentarii semnificative, adesea 
sarcastice, asupra cavalerismului degradat. Or, prin 
dorinţa de „a fi” într-o lume stăpânită de dorinţa de 
„a avea”, Hotspur este la fel de anacronic ca şi 
Bastardul. 

În Henric al IV-lea, Partea I, honour este un 
cuvânt-cheie (potrivit lui Jorgensen, apare, împreună 
cu derivatele, de 29 ori), individualizând personajele 
şi prezentând semnificaţie tematică. 

Pentru Hotspur, onoarea este totul, raţiunea 
existenţei sale, „un principiu aproape ascetic” 
(Anikst) (v., de exemplu, comentariul său din |, 3, 
201-208). Pentru Falstaff, dimpotrivă, onoarea (în 
sens pozitiv) este o vorbă goală, cum declară el în 
„catehismul” său din V, 1, 131-141. Cum însă 
amândoi sunt cavaleri (Hotspur prin mentalitate, 
Falstaff prin titlu - este Sir John Falstaff) şi cum în 
întreaga piesă, precum şi în următoarele două 
„cronici”, Shakespeare este preocupat nu numai de 
zugrăvirea unor personaje, ci şi de încadrarea lor 
într-o viziune istorică, politică, socială şi filosofică, 
putem conchide că în epoca în care le-a scris, el 
considera cavalerismul o instituţie nu mai puţin 
depăşită decât orânduirea feudală de care depindea 
organic. lar dacă în portretul lui Hotspur, dincolo de 
unele învinuiri discrete distingem şi o undă uşoară 
de regret şi melancolie, în cel al lui Falstaff nu 
vedem deocamdată decât pe „cavalerul gras” care 
glumeşte mereu şi despre care se glumeşte mereu 
pe socoteala trupeşiei. Deocamdată, el este 
cavalerul vesel. 

Un alt cuvânt-cheie sau cuvânt tematic este 
timpul (time), folosit (după Jorgensen) de 41 ori, fără 


~ 163 — 


William Shakespeare 

derivate; prezent în episoadele cruciale ale piesei şi 
discutat de prinţul Henric în replica privitoare la 
„Vremea răscumpărată” (v. caracterizarea 
anterioară a prințului). Hotspur trăieşte sub imperiul 
unei conştiinţe acute a timpului, iar pentru Falstaff, 
scurgerea timpului (ideea că îmbătrâneşte) este 
„Singurul lui conflict mintal” (Jorgensen), pe care în 
zadar caută să-l rezolve prin ignorare. Auden 
subliniază: 

„Pentru Falstaff timpul nu există, pentru că el 
aparține lumii de opera buffa, actoriei şi actiunii 
simultane, unei lumi dominate nu de dorință sau 
poftă (desire) ci de dorință nevinovată (wish), unde 
nimeni nu poate suferi pentru că tot ce spune şi face 
el nu este decât simulacru. ”"* 

Strânsa interdependenţă dintre personaje 
(principale dar şi secundare) şi tematică (istorică dar 
şi morală, politică dar şi general umană) nu poate fi, 
în limitele prezentării de până acum, decât o 
prudent extinsă introducere la configuraţia artistică 
a compoziţiei, un aspect dintre cele mai importante 
fiind acela a/ unității sale excepționale: integrarea 
absorptivă a intenţiilor de fond şi corelarea părţilor 
componente din cele mai diverse puncte de vedere. 
Despre această unitate s-a scris enorm, iar 
îngrijitorul noii ediţii Arden (1969), A.R. Humphreys, 
rezumă, în cinci pagini dense, esenţa ei. Consider că 
pentru specialişti, lectura atentă a acestor pagini 
este obligatorie. Pentru publicul larg, cel puţin 
câteva spicuiri s-ar putea dovedi instructive: 

„=. Shakespeare ne solicită atenția cu maximă 
vigoare asupra temelor istorice... Departe de a fi 


172 W.H. Auden, Op. cit., p. 188. 

«statică», limitată la predominanța lui Falstaff, 
unitatea este dinamică, complexă şi organizată în 
ceea ce priveşte interdependența materialului, 
astfel că nu putem să nu fim de acord cu Elizabeth 
Montagu: «... în piesa aceasta există mai multă 
planificare şi grijă decât aproape în tot ce a mai 
scris Shakespeare»... Coexistenţa intrigilor comice şi 
serioase nu se mărgineşte la alternarea lor 
eficientă... Cu cât sunt analizate mai atent, cu atât 
apar ele mai interdependente, legătura fiind uneori 
bazată pe paralelism şi accentuare, alteori pe 
antiteză şi contrast... 

„„asupra ambelor intrigi planează autoritatea 
constituită - înfrângere şi moarte pentru rebeli, 
spânzurătoare sau surghiun pentru pierde-vară. În 
ambele intrigi răsună tema ambiţiei şi rapacității... 
Principialitatea le lipseşte şi baronilor şi tâlharilor... 
încăierarea de la Gadshill este replica umoristică a 
insurecției lui Hotspur, fățărnicia lui Falstaff îşi află 
ecoul serios în dorința lui Henric de a întreprinde o 
cruciadă... 

„„„După cum a demonstrat profesorul Empsom, o 
bună parte din valoarea piesei stă în această 
«ambiguitate» care ne permite să discutăm 
personajele principale pro şi contra... 

Temele serioase şi comice se întrepătrund şi prin 
numeroase alte ecouri şi legături... 

Coerenţa structurală este, iarăşi, organică. Faptul 
că edițiile in-cvarto nu au diviziuni pe scene scoate 
în evidență permanentul caracter contra- punctic al 
piesei...” 


173 A.R. Humphreys, în /ntroducerea la King Henry IV, Part I, The 
Arden Shakespeare, Methuen, London, 1969, pp. XLV-L. 

Coerenţa structurală a piesei imită la nivel artistic 
coerenţa structurală a vieţii în genere şi în particular 
(ca moment istoric) şi atestă „maturitatea fară 
efort” a lui Shakespeare (G.K. Hunter). Piesa a fost 
compusă într-o perioadă de tranziţie de la marcatul 
exerciţiu poetic (Visul unei nopți de vară, Romeo şi 
Julieia etc.) la realismul pieselor ce vor veni, într-un 
moment de cotitură (către plasticul şi dinamicul 
conflictelor care nu se exclud funciar), de siguranţă 
în folosirea uneltelor poetice şi dramatice cu 
maximă eficacitate, de remodelare a versului rigid, 
eliberat de încorsetări formale şi apropiindu-se de 
tiparele mai prozaice ale versului alb. Proza 
pătrunde,  necăznită, în  prozodie,  prozodia 
impregnează,  necăznită, proza.  Concretul se 
volatilizează, abstractul devine concret. Procesul 
fuziunii este ca şi desăvârşit, pregătind calea 
viitoarelor capodopere. lar că lucrurile stau aşa se 
poate vedea şi din câteva rânduri ale autorizatului şi 
neiertătorului shakespeariolog Mark van Doren: 

„Nu există piesă shakespeariană mai bună decât 
Henric al IV-lea... Nimic din ceea ce a scris 
Shakespeare nu musteşte de atâta viață şi nu este 
mai izbutit în imitarea dialogului uman. 

Poezia lui Hotspur sau proza lui Falstaff nu au fost 
nicicând întrecute în respectivele categorii... ”.'"* 

Leon D. Leviţchi 


174 Mark van Doren, Shakespeare, 1939, Doubleday, New York, 
1353, p: 97. 

HENRIC AL IV-LEA, Partea a Il-a 
Henry IV, Part 2, 1596-1599 


Persoanele 


Regele Henric al IV-lea 

Henric, prinţ de Wales, mai târziu regele Henric al 
V-lea, Thomas, duce de Clarence, Prințul John de 
Lancaster, Prințul Humphrey de Gloucester, fiii săi 

Contele de Warwick, Contele de Westmoreland, 
Contele de Surrey, Gower, susţinători ai regelui 

Harcourt 

Blunt 

Sir William Gascoigne, primul judecător al ţării 

Un slujbaş, al judecătorului 

Contele de Northumberland, Scroop, arhiepiscop 
de York, Lordul Mowbray, Lordul Hastings, Lordul 
Bardolph, Sir John Coleville, duşmani ai regelui 

Travers şi Morton, slujitori ai lui Northumberland 

Sir John Falstaff 

Pajul lui Falstaff 

Bardolph 

Pistol 

Poins 

Peto 

Shallow şi Silence, judecători de pace 

Davy, slujitorul lui Shallow 

Mouldy, Shadow, Wart, Feeble şi Bullcalf, recruți 

Fang şi Snare, portărei 

Zvonul 

Un portar, un dansator (el rosteşte epilogul) 

Lady Northumberland 

Lady Percy 

Doamna Quickly, proprietăreasa unei cârciumi din 
Eastcheap 

Doll Tearsheet 

Lorzi şi însoțitori: ofiteri, soldati, un sol, băieţi de 
prăvălie, biciuitori,rândaşi etc. 


Scena: Anglia. 
Prolog 


Warkworth. În faţa castelului lui Northumberland. 
Intră Zvonul, pe îmbrăcămintea căruia sunt 
pictate nenumărate limbi. 


Zvonul: 
Fiţi doar urechi. Când trâmbiţează Zvonul”, 
E-n stare cineva să nu-l asculte? 
Gonaci făcându-mi vântul, eu vestesc 
Din răsărit şi pân' la soare-apune 


175 Ideea personajului „Zvonul” îşi are originea, după toate 
probabilitățile, în „Farm” (= zvonul) lui Virgiliu (cf. Eneida, IV, 181- 
190) în care această zeiţă este descrisă ca având mulţi ochi, limbi 
şi urechi şi răspândind în mod asemănător atât adevărul cât şi 
minciuna. Faptul existenţei unui asemenea personaj şi apariţia lui 
îmbrăcat într-un veşmânt împodobit cu numeroase desene de 
limbi, în timp ce participa la cortegiile şi reprezentațiile populare 
din Anglia secolului al XVI-lea, înainte de epoca lui Shakespeare, 
este atestat atât de cronicarul Raphael Holinshed cât şi de unele 
documente ale vremii. 

Al faptelor din lume început. 
Pe-aceste limbi atârnă clevetiri 
Pe care le răspândesc în mii de graiuri, 
Smintind pe mulţi cu ştiri fără temei. 
Vorbesc de pace-n timp ce-ascunsa vrajbă 
Răneşte lumea, sub al tihnei zâmbet; 
Şi cine altul decât mine, Zvonul, 
Adună oşti şi gată apărarea,!”* 
Când Vremea a rămas împovărată 
Nu din pricina asprului război, 
Cum se aude, ci a altui rău? 
Zavistia, prepusul, bănuiala, 
Din mine fac o trişcă de copil, 
lar miile de capete-ale hidrei, 
Mulțimea schimbătoare şi-nvrăjbită, 
Cu uşurinţă o deprind. Dar cum 
Să-mi judec binecunoscutul trup 
În faţa alor mei? Eu sunt aici 
Olac al biruinţei lui King Harry. 
Acesta-n bătălia de la Shrewsbury”, 
L-a-nvins pe Hotspur şi oştirea lui, 
Stingând în sânge de rebeli văpaia 
Semeţei răzvrătiri. Dar ce mă face 
Să-ncep cu adevărul? Rostul meu 


176 Shakespeare transpune în vremea lui Henric al IV-lea 
atmosfera de teamă de atac din afară domnind în Anglia în anii 
1595-1597, când s-au făcut intense pregătiri militare de apărare, 
englezii trăind sub ameninţarea unei invazii spaniole, următoare 
tentativei eşuate a Marei Armade din anul 1588. În acelaşi timp, 
pacea încheiată între Franţa şi Spania în 1598 a fost considerată 
ca însemnând o gravă ameninţare pentru întreaga lume 
protestantă. 

177 Piesa de faţă fiind o continuare a piesei precedente, Partea /a 
dramei Henric al IV-lea, evenimentele şi personajele la care se 
referă zvonul sunt explicate pe larg în piesa susmenţionată. 

E să vestesc că Monmouth a căzut 
Lovit de spada nobilului Hotspur!“, 
lar unsul Domnului până-n țarină 
S-a frânt în faţa furiei lui Douglas!”*. 
Acestea le-am tot vânturat prin târguri, 
Din Shrewsbury şi pân-la ăst castel 
De piatră colţuroasă, ros de viermi'“, 
Unde părintele lui Hotspur zace 
De-o boală ce-i cu tâlc!*'. Mereu sosesc 
Soli frânţi de drum, iar oarbele speranţe 
Din veşti pe care prin mine le-au aflat 


178 De fapt, în piesa respectivă, Prinţul Henric, supranumit 
Monmouth, îl omorâse în luptă pe Hotspur. Ceea ce relatează în 
momentul de faţă Zvonul sunt veştile false pe care Lordul 
Bardolph le va aduce contelui Northumberland, în actul |, scena 1, 
din piesa care urmează. 

179 Faptul că Douglas l-a doborât în luptă pe regele Henric, fără 
însă să-l vatăme, este fapt real, relatat de cronicari. Se pare totuşi 
că Shakespeare îl consideră ca neadevărat, odată ce îl enumeră 
printre zvonurile false iar în partea l-a a piesei Henric al IV-lea se 
arată numai că regele se află, la un moment dat, în primejdie şi e 
salvat de Prinţul Henric, din faţa căruia atacantul Douglas fuge. 
180 Shakespeare se referă, în cazul de faţă, la faptul că în vremea 
lui Henric al IV-lea, ca şi mai înainte încă, zidurile castelelor şi 
cetăților începuseră să se ruineze. Acelaşi lucru îl afirmă şi în 
Regele loan, actul Il scena 1 şi Richard al II-lea, actul IIl scena 3 şi 
actul V scena 5. 

181 Nici cronicarul Holinshed şi nici poetul Samuel Daniel în 
poemul său The First Four Books of the Civil Wars Between the 
Two Houses of Lancaster and York (1595) (Primele patru cărți ale 
războaielor civile dintre cele două case: Lancaster şi York), nu 
afirmă că boala lui Northumberland ar fi fost simulată, pentru a nu 
lua parte la lupta de la Shrewsbury. In felul acesta el şi-ar fi lăsat 
fiul, pe Henry Hotspur, în voia soartei, gândindu-se, în primul rând, 
la salvarea situaţiei sale, în caz de nereușită a răzvrătirii împotriva 
regelui Henric. Shakespeare consideră, însă, categoric, 
comportarea lui Northumberland drept „o boală cu tâlc”, adoptând 
această ultimă interpretare. 

Mai rele-s ca un rău adevărat. 


(lese.) 
Actul | 
Scena 1 
Acelaşi decor. 
Intră /ordul Bardolph'*”. 
Lord Bardolph: 


E cineva la poartă? Hei! Străjer! 
(Portarul deschide poarta.) 
Unde e contele? 

Portarul: 

Dar cine-ntreabă? 
Lord Bardolph: 

Du-te şi-l vesteşte 

Că lordul Bardolph îl aşteaptă-aici. 


182 Lordul Bardolph, care apare în piesa de faţă, nu are, 
bineînţeles, nicio legătură cu Bardolph, tovarăşul de chefuri şi 
isprăvi necinstite ale lui Falstaff. După cât se pare Shakespeare a 
omis să-l introducă în Henric al IV-lea, Partea I pe Lordul Bardolph, 
care a fost totuşi o figură istorică importantă şi unul dintre 
susţinătorii cei mai apropiaţi şi de seamă ai celor trei Percy de 
Northumberland, conducătorii răzvrătirii împotriva regelui Henric. 

Cum personajul Bardolph apăruse deja în partea /-a a piesei 
Henric al IV-lea, el a trebuit să fie păstrat şi în partea a ll-a a 
acestei piese, pentru a se putea continua, la acelaşi nivel, 
acţiunea secundară comică, condusă cu atât succes în prima 
parte. În orice caz, pentru a evita confuziile nedorite, Lordul 
Bardolph are un rol minor în piesă, apărând numai în două scene 
din actul | şi negăsindu-se pe scenă niciodată în acelaşi timp cu 
Bardolph, bunul prieten al lui Falstaff. 

Portarul: 

Stăpânul meu se plimbă prin grădină. 

Fiţi bun, milord, şi bateţi la portiţă - 
Chiar el vă va răspunde. 
(Intră Northumberland. ) 
Lord Bardolph: 
lată-l, vine. 

(Portarul iese.) 
Northumberland: 

Ce veşti, lord Bardolph? Fiecare clipă 
E-acum izvor de fapte uimitoare. 
Cumplite vremi! Dihonia, sireapă, 
Ca iapa grasă, smulsă din pripon, 

Prăvale-n drumu-i toate. 
Lord Bardolph: 
Eu, milord, 
Ţi-aduc anume ştiri din Shrewsbury. 
Northumberland: 
O, de-ar fi bune! 
Lord Bardolph: 
Cum ţi le-ai dorit! 
Maria sa a fost rănit de moarte 
lar prințul Harry omorât, căci soarta 
Ţi-a părtinit feciorul; cei doi Blunt 
Au fost răpuşi de Douglas; prinţul John, 
Cu Westmoreland şi Stafford, a fugit; 
Sir John", vierul ghiftuit de Monmonth, 


183 În practica obişnuită, modul de a se referi la deţinătorii 
rangului de cavaler (knight) sau a li se adresa era, după cum este 
şi în prezent, acela folosind titlul de „sir” urmat numai de 
prenumele cavalerului. Astfel Lordul Bardolph se referă la Falstaff 
ca Sir John. Faptul că i se acordă o atât de mare importanţă, odată 
ce numele său este pomenit odată cu acela al nobililor de frunte 
căzuţi sau fugiţi de pe câmpul de luptă, îl arată pe Falstaff ca o 

E-acum legat. Ah, ziua-aceasta-n care 
Ne-am prins şi-ncins în luptă, şi-am învins, 
N-a mai încununat a vremii frunte 
De la izbânzile lui Cezar! 


Northumberland: 
Cum aşa? 
Ai fost la Shrewsbury, pe câmpul luptei? 
Lord Bardolph: 


Milord, am stat de vorbă cu un om 
De neam şi nume-ales, sosit de-acolo. 
Aceste ştiri el mi le-a dat drept bune. 
Northumberland: 
A! lată-l şi pe Travers - l-am trimis 
Încă de marţi, să afle noutăţi. 
Lord Bardolph: 
În drum, milord, i-am luat-o înainte 
Aşa că dânsul n-o să-ţi poată spune 
Mai multe decât ştie de la mine. 
(Intră Travers.) 
Northumberland: 
Ei, Travers, ce veşti bune ne aduci? 
Travers: 
Milord, Sir John Umfreville'** m-a-nturnat 


figură extrem de populară şi bucurându-se de simpatia lui 
Shakespeare deşi apare ca un personaj comic şi totodată ridicol în 
piesa de faţă. 

184 Faptul că Travers se referă la un cavaler numit Sir John 
Umfreville, care nu mai apare menţionat nicăieri în piesa de faţă, 
şi care l-a întors din drum, după ce i-a comunicat vestea victoriei 
răsculaților la Shrewsbury, a făcut pe unii comentatori să 
considere că replicile Lordului Bardolph ar fi aparţinut iniţial acelui 
Sir John Umfreville. Cum însă prezenţa Lordului Bardolph era 
necesară în această piesă, Shakespeare a renunţat ulterior la 
Umfreville, atribuind Lordului Bardolph replicile acestuia, (v. nota 

Cu veşti frumoase; şi cu calu-i iute 
M-a întrecut. Zorind pe urma lui, 
Un nobil s-a oprit, sleit de goană, 
Să-şi odihnească roibul lângă-al meu. 
El m-a-ntrebat de drumul către Chester, 
lar eu, de noutăţi din Shrewsbury. 
Mi-a spus că răzvrătirea a dat greş, 
lar pintenii lui Percy s-au răcit.'” 
Şi-a slobozit apoi din frâie calul, 
S-a aplecat, i-a dat vreo câţiva pinteni 
De i-a vârât pân-la duriţă-n coaste, 
Şi făr' să mai aştepte vreo-ntrebare, 
A luat-o într-o goană, de jurai 
Că-nghite depărtarea. 
Northumberland: 
Nu se poate! 
Cum? Pintenii lui Percy s-au răcit? 
Ai lui Hotspur? lar răzvrătirea, spui, 
Că a dat greş? 
Lord Bardolph: 
Milord, pe cinstea mea, 
De n-a învins feciorul tău în luptă, 
Sunt gata baronia să mi-o dau 
Pe şnurul de mătase-al unei haine. 
Northumberland: 
Atunci de ce-a vorbit de pierderi omul 
Ce l-a-ntrecut pe Travers? 
Lord Bardolph: 
Cine? El? 


185 Joc de cuvinte, în textul original, între Hotspur (= pinten 
fierbinte), porecla lui Harry Percy. Şi cold spur! (= pinten rece), 
însemnând moartea lui Hotspur pe câmpul de luptă, (v. şi nota 8 la 
Henric al IV-lea, Partea 1). 

Un vagabond călare pe un cal 
Furat de undeva! Ca să nu tacă 
A îndrugat ceva... Alt vestitor! 
(Intră Morton.) 
Northumberland: 
Vai, fruntea lui, ca pagina de titlu'*. 
Vesteşte un cuprins de tragedie: 
Aşa arată-un țărm pe care valul 
Şi-a pus pecetea uzurpării. 
Zi, Morton, ai venit din Shrewsbury? 
Morton: 
De-acolo am fugit, milord, căci moartea 
Şi-a pus cea mai hidoasă mască-a ei 
Spre-a ne-ngrozi. 
Northumberland: 
Feciorul meu ce face? 
Dar fratele meu? Tremuri... Chipu-ți palid 
E-un vestitor mai priceput decât ţi-e limba. 
Cândva, un om abia trăgându-şi suflul, 
Cu ochii stinşi şi răvăşit de jale, 
L-a deşteptat din somnu-i pe Priam, 
Să-i spună că din Troia jumătate 
E-n flăcări'*'; dar Priam află de foc - 


186 Pagina de titlu a unei piese de teatru conţinea, în mod 
obişnuit, în vremea lui Shakespeare, şi unele informaţii sugestive 
privitoare la conţinutul piesei. De exemplu pagina de titlu a 
tragediei Richard al III-lea avea textul următor: „Tragedia regelui 
Richard al III-lea conținând uneltirile perfide împotriva fratelui său 
Clarence: uciderea jalnică a nepoților săi nevinovați: domnia sa ca 
uzurpator tiranic: cu întreaga desfăşurare a vieţii sale odioase şi 
moartea sa cât se poate de meritată”. 

187 În Eneida lui Virgiliu (II, 207-97), după pătrunderea grecilor în 
Troia, pe care o incendiază, Hector, care fusese ucis de Ahile, îi 
apare lui Enea în vis, şi, printre lacrimi, îi vesteşte primejdia care-l 
ameninţă. Enea trezindu-se, vede Troia în flăcări. Pentru scopuri 

Ca eu de moartea lui Hotspur - 'nainte 
De-a-l asculta pe sol. Ce mi-ai fi spus? 
Că Hotspur a făcut cutare faptă; 
Că frate-meu a săvârşit minuni; 
Că mai prejos nu s-a lăsat nici Douglas. 
Mi-ai fi-mpuiat urechile flămânde, 
Ci, la sfârşit, cu gând să m-asurzeşti, 
Întreaga slavă le-ai fi spulberat-o 
Printr-un oftat: „Dar au murit toţi trei.” 
Morton: 
Sunt printre vii şi fratele-ţi, şi Douglas, 
Dar nobilul tău fiu... 
Northumberland: 
Da, ştiu, e mort. 
Vezi cum răspunde grabnic bănuiala? 
Cel temător de ce n-ar vrea să afle 
Citeşte-n ochii altora că teama 
| s-a adeverit. Vorbeşte, totuşi, 
Spunând că presimţirea mă înşală, 
lar eu, trecându-ţi cu vederea vina 
Te voi chivernisi că m-ai jignit ®®. 
Morton: 
Prea mare eşti ca să nu-ţi dau dreptate, 


Prea vezi adânc, prea greu temei ai pentru teamă. 


Northumberland: 


dramatice Shakespeare schimbă însă legenda clasică şi simplifică 
faptele, imaginând trezirea regelui Priam şi nu a lui Enea în 
noaptea tragică, de către unul din slujitori. Regele troian apare în 
mitologie drept simbol al unui tată nenorocit din cauza pierderii 
fiilor lui în război şi al unui rege năpăstuit de soartă, trăind 
distrugerea regatului şi poporului său. Northumberland se poate 


compara într-o oarecare măsură, cu el. 


188 Spunându-i unui conte că se înşală, cineva i-ar fi adus o 


insultă gravă, care nu putea rămâne nepedepsită. 


~ 176 — 


Opere Complete Volumul 4 
Cu toate-acestea să nu spui că-i mort! 
Spovada din privirea ta-i ciudată; 
Clăteşti din cap şi te-nfiori la gândul 
De-a spune-un adevăr. De-i mort, vorbeşte! 
Nu eşti un ucigaş vestindu-i moartea; 
Nu-i un păcat să spui că mortu-i mort, 
Dar e păcat să minţi pe seama lui. 
Atât c-acel ce-aduce ştiri cumplite 
E-un urgisit slujbaş, iar vorba lui 
Răsună ne-ntrerupt şi mai târziu 
Asemeni unui dangăt trist de moarte. 
Lord Bardolph: 
Nu pot să cred că fiul tău e mort. 
Morton: 
Ce greu îmi vine! Caut să te-nduplec 
Să crezi în ce nu mi-am dorit să văd. 
Eu însumi l-am zărit scăldat în sânge, 
Dându-şi suflarea, slab şi istovit, 
Când, aprig la mânie, Harry Monmouth 
L-a doborât pe ne-nfricatul Percy!** 
Şi-acesta nu s-a mai cules de jos. 
La vestea morţii celui care-n viaţă 
Stârnea pe cel mai laş dintre soldaţi, 
S-a stins văpaia şi înflăcărarea 
În cei mai oţeliţi dintre viteji; 
Şi cum metalul lui călise oastea, 
Când şi-a pierdut puterea, toţi ceilalţi 
N-au mai simţit într-înşii decât plumbul, 


189 În Henric al IV-lea, Partea I, actul V, scena 4, Prinţul Henric îl 


omoară pe Hotspur. Totuşi cronicarul Holinshed afirmă că Hotspur 
a fost ucis de unul din cei ce se aflau în jurul prinţului. Poetul 
Samuel Daniel adaugă doar că Hotspur şi Prinţul Henric s-au luptat 
unul cu altul fără însă a spune nimic de rezultatul luptei dintre ei. 
Conform unei alte versiuni, Hotspur ar fi fost omorât de o săgeată. 

Şi, ca un lucru care, greu în sine, 
Când e urnit e greu să-l mai opreşti, 
Pe dată, buimăciţi de moartea lui 
S-au sprintenit (în ciuda greutăţii) 
Şi întrecând săgețile în zbor 
Au dat bir cu fugiţii ca să scape. 
Aşa se face, dar, că lordul Worcester 
E prins, iar furiosul scoţian, 
Douglas cel sângeros, care credea 
Că l-a străpuns pe rege în trei rânduri, 
S-a-nfricoşat, împărtăşind ocara 
Acelor ce fugiseră; şi-n goana.-i 
S-a poticnit de frică şi-a fost prins. 
Pe scurt, am fost înfrânți, iar regele 
Trimis-a împotriva ta, milord, 
Oştiri ce le conduce Lancaster 
Şi Westmoreland. Aceasta-i tot ce ştiu. 
Northumberland: 
să tângui voi avea destulă vreme. 
Otrava e-acum leac: aceste ştiri, 
Ce m-ar fi-mbolnăvit de eram teafăr, 
Cum sunt bolnav, mă vor înzdrăveni. 
Ca un schilod cuprins de fierbinţeală 
Ce, pân-la noua izbucnire-a boalei 
Se smulge din strânsoarea străjilor, 
Eu simt cum mădularele plecate 
Sub greul vieţii ca nişte ţâţâni, 
Slăbite şi trezite de durere, 
Se întăresc din nou! În lături, cârjă! 
Această mână va-mbrăca solzoasa 
Mănuşă de oţel; în lături, scufă, 
Găteală muierească pentru ţeasta 
Ce-o tot ochesc prea încrezuţii prinți! 

Legaţi-mi fruntea-n fier! Să vină ceasul 
Cel mai ursuz al vremii şi-ndărjirii, 
Chiorâş privindu-l pe Northumberland! 
Vă sărutaţi, pământ şi cer! Tu, fire, 
Desfă-ţi zăgazul! Piară rânduiala! 
lar lumea să-nceteze-a fi o scenă 
Ce-adapă vrajba într-un act prea lung; 
În pieptul tuturor sălăşluiască, 
Setos de sânge, spiritul lui Cain!" 
Să se sfârşească-o dată piesa! Bezna 
Să-i fie unei lumi întregi gropar! 
Travers: 
Milord, îţi face rău atâta zbucium. 
Lord Bardolph: 
Nu despărţi de cinste judecata. 
Morton: 
De sănătatea ta atârnă viaţa 
Celor ce te-nconjoară; de te laşi 
În voia jalei, te va dobori. 
Tu însuţi, doar, şi sorții şi războiul 
Le-ai cumpănit 'nainte de-a fi spus: 
„Ne ridicăm!” Ştiai că-i cu putinţă 
Să-ţi pierzi în luptă fiul; că-i mai lesne 
Să cadă în afund decât să-l sară; 
Că-n carnea lui se vor putea cresta 
Şi răni, şi semne, iar semeţu-i duh 
Îl va purta spre toiul încleştării. 


190 După cum în legenda biblică, Cain l-a ucis pe Abel, fratele său, 


Northumberland, în disperarea lui, invocă acelaşi spirit fratricid să 
pună stăpânire pe englezi pentru a se nimici, cu toţii, între ei. Prin 
cuvintele lui Northumberland, Shakespeare, ca şi în alte ocazii, 
condamnă războaiele civile, arătând efectele lor dezastruoase 
pentru toţi aceia care iau parte la ele, precum şi pentru întreg 
poporul englez. 

„Porneşte!” i-ai spus, totuşi, şi nimic 
N-ar fi putut abate hotărârea, 
Deşi temută foarte. Ce e nou 
În rodul îndrăzneţei noastre fapte 
Decât că, ce-a putut să fie, este? 
Lord Bardolph: 

Noi, toţi ce-mpărtăşim aceste pierderi, 
Ştiam că înfruntăm mări furtunoase 
Că sorții sunt de zece contra unul; 

Ne-am avântat cu toate-acestea, ţinta 

Nesocotind primejdii bănuite. 
Înfrânţi acum, ne avântăm din nou: 
Nu vom precupeţi nici trup, nici bunuri. 

Morton: 
Nu-i vreme de pierdut. Cinstite lord, 
Am auzit - şi nu o o minciună - 
Că s-a sculat cu oşti bine-nzestrate 
Arhiepiscopul de York, păstorul 
Ce-şi leagă îndoit susţinătorii. 
Pe fiul tău în luptă îl urmau 
Doar trupuri, arătări de oameni, umbre; 
Căci vorba „răzvrătire”-a despărţit 
Isprava trupului de suflet, Dângşii 
S-au războit în silă, îmboldiţi 
C-atunci când bei un leac. Doar armele 

Păreau cu noi; dar vorba „răzvrătire” 
Le-a îngheţat şi suflete, şi inimi, 

Cum sunt în iazuri, peştii. Dar vlădica 

Preschimbă în religie răscoala; 

La cuget socotit om sfânt şi sincer, 

Cu trup şi suflet îl urmează toţi. 
Cu sângele lui Richard, răzuit 

Pe pietrele din Pomfret'”, el îngroaşă 
Răzmeriţa, făcând părtaş din ceruri: 
Spunându-le că păstoreşte-o ţară 
Ce, sângerând, se zbate să trăiască 
Sub Bolingbroke, '| urmează mic şi mare. 
Northumberland: 
Ştiam acestea, dar cinstit vorbind, 
Durerea mi le-a şters din amintire. 
Veniţi cu mine. Spuneţi tuturor 
Cum să se apere sau să răzbune; 
Trimiteţi soli, prietenii legaţi - 
Nicicând n-am fost atât de strâmtorati. 
(les.) 


Scena 2 


Londra. O stradă. 
Intră s/r/ohn Falstaff, urmat de pajul său care-i 
poartă spada şi scutul. 


Falstaff: Ei, uriaşule'”, ce zice doctorul de udul 
meu? 

Pajul: Ce să zică, stăpâne? Udul e bun, e bun, 
sănătos, n-are niciun cusur - dar purtătorul lui s-ar 
putea să aibă mai multe metehne decât îşi 
închipuie. 

Falstaff: Zăăăău? Care mai de care vă-nghesuiţi să 


191 În Richard al II-lea, regele Richard este ucis în castelul Pomfret 
unde fusese închis de Henric al IV-lea. Conform unei legende a 
timpului Richard Scroop, arhiepiscopul de York, păstrase ca relicve 
sacre câteva picături din sângele lui Richard. 

192 Aluzie la faptul că pajul lui Falstaff este foarte mărunt, fapt 
confirmat de cuvintele judecătorului Shallow în actul V, scena 3, 
din piesa de faţă. 

mă daţi în tărbacă! Creierii omului, a acestei momâi 
de lut, nu-s în stare să născocească nimic hazliu. 
Hazliu e numai ceea ce născocesc eu sau se 
născoceşte pe socoteala mea. Vezi tu, pe lângă că 
sunt năstruşnic de felul meu, sunt şi izvorul 
deşteptăciunii altora. Sunt ca o scroafă care şi-a 
mâncat purceii până la unul. lar dacă prinţul nu mi 
te-a dat să-mi slujeşti pentru ca astfel eu să 
strălucesc şi mai viu, să mă ia naiba dacă pricep 
ceva. Mătrăgună'” afurisită, mai bine te-aş purta în 
pălărie decât să văd că mi te tot ţii pe urme. Până 
acum nu mi s-a dat niciodată un argat drept argat; 
află, însă, giuvaierule, că n-o să te prind nici în aur, 
nici în argint, ci în zdrenţe şi-o să te trimit înapoi 
plocon stăpânului, prinţişorului căruia nu i-au dat 
încă tuleiele în barbă. Mai degrabă o să-mi crească 
mie barba în palmă decât lui pe faţă. Cu toate că-i 
dă zor mereu că e faţă domnească. Nu zic, într-o 
bună zi s-ar putea să se milostivească cerul, dar 
până una alta n-are fir de păr pe ea. De, chipurile, e 
faţă domnească, şi ca şi chipul regelui de pe 
monede, n-ar putea fi rasă de un bărbier nici pentru 
şase peni. Şi cum se mai fuduleşte cu faţa lui! Se 
socotea bărbat încă din vremea când taică-său era 
flăcău. Prea cinstita-i faţă poate să se cinstească 
mult şi bine - cu mine şi-a cam mâncat cinstea, aşa 
să ştie. Ce-a spus meşterul Dumbleton de atlazul 
pentru pelerină şi pantalonii bufanţi? 

Pajul: Zicea că ar trebui să-i daţi o garanţie mai 


193 Rădăcina mătrăgunei, putând fi comparată cu un minuscul 
corp omenesc, era considerată ca aducând noroc aceluia care o 
purta asupra lui. Falstaff îşi numeşte pajul „mătrăgună” din cauza 
trupului scund al acestuia. 

bună decât pe Bardolph. N-a vrut să primească nici 
chitanţa lui, nici pe a dumneavoastră - nu i-a plăcut 
garanţia. 

Falstaff: l-auzi! Căpcăun nesăţios! Lipi-i-s-ar limba 
de cerul gurii! Fătătură de târfă! Achitophel!” 
Ticălosul! Tâlhar de drumul mare! Întâi duce cu 
vorba pe un gentilom, apoi cere garanţie! Negustorii 
de azi îşi taie părul scurt, poartă pantofi cu tocul 
înalt şi o legăturică de chei la brâu; iar atunci când 
un creştin vrea să facă un împrumut cinstit de la ei, 
cer garanţii. Mai bine mi-ar băga şoricioaică pe gât 
decât să mă îndoape cu garanţiile lor! Aşteptam să- 
mi trimeată, ca unui cavaler adevărat ce sunt, 
douăzeci şi doi de coţi de atlaz şi, când colo, mă 
pomenesc cu garanţii! D-aia şi doarme liniştit - pe 
garanţie! Are cornul belşugului'” prin care se 


194 Conform legendei biblice Ahitofel a fost sfetnicul cel mai de 
seamă al regelui David. Trecând apoi de partea lui Abesalom, fiul 
lui David, când acesta s-a răsculat împotriva tatălui său pentru a-i 
lua domnia, a devenit sfetnicul acestuia întocmind chiar un plan 
pentru omorârea regelui David. La început Abesalom i-a urmat 
sfaturile dar mai târziu, nemaiascultând de Ahitofel, acesta s-a 
spânzurat, regretând comportarea sa. In urma unei mari bătălii 
între oastea lui David şi a lui Abesalom, acesta din urmă a fost 
învins şi omorât de unul din căpitanii lui David. Ahitofel a devenit 
în literatura protestantă a Renaşterii simbolul sfetnicului trădător, 
considerat în Vechiul Testament asemenea lui luda Iscarioteanul, 
care l-a vândut pe lisus Hristos. 

195 Aluzia la „cornul belşugului” denumit cornucopia, păstrat 
conform uneia din legendele mitologice greceşti de nimfa 
Amalthea, care îl hrănise pe Zeus, copil, cu laptele unei capre. 
Zeus ar fi rupt unul din coarnele caprei dându-i acestuia darul de a 
se umple necontenit cu alimente, fructe şi orice ar fi dorit 
posesorul său. În Metamorfozele lui Ovidiu (1X/87-88), Achelous, 
zeul râului din Grecia cu acelaşi nume, luptându-se, fără sorţi de 
izbândă, cu Hercule, pentru Deianira, care a devenit soţia acestuia 
din urmă, s-a transformat la un moment dat într-un taur. In lupta 

întrevede uşurătatea nevesti-si'” şi, totuşi, nu vede, 
zevzecul, cu toate că are felinar. Unde e Bardolph? 
Pajul: A plecat la Smithfield ca să cumpere un cal 
pentru înălţimea voastră. 
Falstaff: Pe Bardolph l-am cumpărat la târgul 
slugilor de la Sf. Pavel”, iar dânsul vrea să-mi 
cumpere un cal de la bâlciul de mârţoage din 


dintre cei doi, Hercule a rupt unul din coarnele taurului, pe care 
naiadele, - nimfele apelor dulci - l-au umplut cu fructe şi flori 
transformându-l în „cornul belşugului.” Ulterior Zeus a aşezat 
cornul printre stele. 

Legenda s-a transmis, în variante diferite, cu multe deosebiri 
între ele, aşa încât nu se poate stabili varianta care păstrează 
legenda iniţială. In una dintre acestea Amalthea este numele 
caprei şi nu al naiadei. 

196 Conform unei glume foarte răspândite, nevestele burghezilor 
bogaţi erau necredincioase şi ca urmare copiii lor nu erau ai soţilor 
lor. 

197 Falstaff face aluzie la un proverb foarte popular care spunea: 
Un bărbat nu trebuie să aleagă trei lucruri în trei locuri: O nevastă 
în Westminster; un servitor din naosul catedralei Sf. Pavel (vechea 
catedrală St. Paul's) - unde se adunau spre a-şi oferi serviciile 
meseriaşii şi servitorii - şi un cal din piaţa de animale Smithfield, 
ca să nu constate că şi-a ales o târfă, un nemernic şi o mârţoagă. 
Deşi în Partea I a piesei Henric al IV-lea (actul III - scena 1) 
Shakespeare nu precizează vina pentru care Prinţul Henric a fost 
înlăturat din funcţia de membru al Consiliului Privat al regelui în 
scena de faţă el urmează îndeaproape piesa anonimă The Famous 
Victories of Henry the Fifth (Vestitele victorii ale lui Henric al V-lea) 
(1598) în care Prinţul Henric loveşte pe Lordul magistrat suprem 
Gascoygne, fiindcă acesta arestase pe unul din hoţii din ceata 
prinţului şi îl trimite la închisoare pe prinţ când este ultragiat de 
acesta. După unii istorici prinţul ar fi ameninţat numai pe înaltul 
magistrat, motiv pentru care magistratul l-a arestat, în calitate de 
reprezentant al regelui, întrucât judecătorii împărțeau dreptatea în 
numele suveranului. Replica  pajului, confirmând lovirea 
judecătorului şi arestarea prințului, concordă cu ceea ce Prințul 
Henric, devenit rege, îi spune Lordului magistrat suprem în actul V, 
scena 2 a piesei de față. 

In realitate, însă, scena nu a putut avea loc întrucât Gascoygne 

Smithfield. Mai lipseşte să-mi găsesc o nevastă într- 
un tractir şi atunci o să am servitor, cal şi nevastă. 

(Intră primul judecător al ţării şi un slujbaş.) 

Pajul: Stăpâne, se apropie nobilul care l-a 
întemnițat pe prinţ, pentru că l-a pălmuit din pricina 
lui Bardolph. 

Falstaff: Dă-te mai lângă mine - n-am poftă să-l 
văd. 

Judecătorul: Cine e cel care se îndepărtează? 

Slujbaşul: Falstaff, milord. 

Judecătorul: Cel care a fost cercetat pentru 
tâlhărie? 

Slujbaşul: Chiar el, milord. De atunci, însă, a făcut 
treabă bună la Shrewsbury şi acum, după câte am 
auzit, e trimis cu o însărcinare la prinţul John de 
Lancaster. 

Judecătorul: Nu mai spune! La York?'** Cheamă-l 
înapoi. 

Slujbaşul: Sir John Falstaff! 

Falstaff: Băiete, spune-i că sunt surd. 

Pajul: Vorbiţi mai tare, stăpânul meu e surd. 

Judecătorul: Ştiu, surd la tot ce e bun. Du-te şi 
trage-l de mânecă - trebuie să-i vorbesc. 

Slujbaşul: Sir John... 

Falstaff: Cum? Aşa de tânăr şi cerşeşte? Nu mai 
sunt războaie? Nu mai sunt slujbe? Nu mai are 
nevoie regele de supuşi? Nu mai au nevoie răsculații 


murise în 1412, iar regele Henric al V-lea a urcat pe tron în 1413. 

De remarcat că Shakespeare face numai o aluzie foarte uşoară 
la întâmplarea relatată mai sus, ceea ce înseamnă că fapta 
Prințului Henric era bine cunoscută de întreg publicul spectator. 
198 În actul V scena 5 din 1 Henric al IV-lea, Regele Henric îi 
trimite pe Prinţul John şi Westmoreland împotriva arhiepiscopului 
de York şi a contelui de Northumberland. 

de soldaţi? Cu toate că e ruşinos să fii de altă parte 
decât de partea regelui, e şi mai ruşinos să ceri de 
pomană; mai ruşinos chiar decât să fii de partea 
celor care nu au dreptate, chiar dacă numele lor ar 
fi mai ruşinos decât acela de „răzvrătiţi”. 

Slujbaşul: Vă înşelaţi în privinţa mea, sir. 

Falstaff: Ei, asta-i! Am spus eu că eşti om cinstit? 
Chiar dacă n-aş fi fost cavaler şi soldat, tot mi s-ar fi 
oprit minciuna în gât dacă aş fi spus una ca asta. 

Slujbaşul: Vă rog atunci, sir, să lăsaţi la o parte 
faptul că sunteţi cavaler şi soldat şi să-mi daţi voie 
să spun că minţiţi dacă ziceţi că sunt altceva decât 
un om cinstit. 

Falstaff: Să-ţi dau voie să spui aşa ceva? Să las la 
o parte ceea ce e în sângele şi în măduva mea? Să 
ştii că mă spânzur: în clipa când o să-ţi dau voie! 
Dar dacă-ţi iei voie singur, să te spânzuri tu. Ţi-ai 
greşit omul, copoiule, cară-te! Hai, şterge-o! 

Slujbaşul: Sir, stăpânul meu vrea să vorbească cu 
dumneavoastră. 

Judecătorul: Sir John Falstaff, două vorbe. 

Falstaff: Cu plăcere, înălţimea voastră. Bună să vă 
fie inima, înălţimea voastră. Mă bucur că înălţimea 
voastră a ieşit din casă. Am auzit că înălţimea 
voastră aţi fost bolnav; nădăjduiesc că înălţimea 
voastră a căpătat încuviințarea doctorului de a ieşi. 
Cu toate că înălţimea voastră nu a trecut încă 
pragul tinereţii, în înălţimea voastră ghiceşti aroma 
vârstei, câteva boabe din sarea timpului - iar eu rog 
cu umilinţă pe înălţimea voastră să aibă o grijă 
pioasă de înălţimea voastră. 

Judecătorul: Sir John, trimisesem după dumneata 
înainte de a fi plecat la Shrewsbury. 

Falstaff: Cu voia înălţimii voastre, am auzit că 
maiestatea sa s-a întors cu oarecari supărări din 
Wales.!%* 

Judecătorul: Nu vorbeam de maiestatea sa. Când 
am trimis după dumneata, n-ai binevoit să vii. 

Falstaff: Am mai auzit, de altfel, că maiestatea sa 
a fost din nou lovit de damblaua aia ticăloasă. 

Judecătorul: Însănătoşească-l Cel de Sus! Te rog, 
vreau să vorbesc cu dumneata. 

Falstaff: Damblaua asta, după mine, e un fel de 
toropeală, cu voia înălţimii voastre - un fel de somn 
al sângelui, o mâncărime afurisită. 

Judecătorul: Şi ce-mi spui mie toate acestea? N- 
are decât să fie ceea ce este. 

Falstaff: Toate acestea se trag din prea multă 
supărare, învăţătură şi tulburare a creierului. Am 
citit în Galen“” despre cauza efectelor sale - e un fel 
de surzenie. 

Judecătorul: Mă tem că dumneata te-ai îmbolnăvit 
de surzenie, pentru că nu auzi ce-ţi spun eu. 

Falstaff: Foarte bine, înălţimea voastră, foarte 
bine! Dar, mai degrabă, voia dumneavoastră, m-am 
îmbolnăvit de boala de a nu asculta - de a nu băga 
în seamă. 

Judecătorul: Dacă te-aş pune în obezi, ţi s-ar drege 


199 Faptul că Falstaff se referă chiar din scena a 2-a a piesei de 
faţă la starea tulbure a sănătăţii regelui constituie un element 
pregătitor al morţii regelui Henric în scena finală a actului IV. 
200 Claudius Galenus (130-200 e.n.) a fost, după Hippocrate, cel 
mai vestit medic al antichităţii. Născut la Pergam, în Asia Mică, el a 
practicat medicina mai întâi în oraşul său natal şi apoi la Roma. 
Referirea lui Falstaff la medicul Galen precum şi la zeitățile 
Phebus şi Diana sau la regele Cambyse în 1 Henric al IV-lea ca şi 
numeroasele sale citate din Biblie îl înfăţişează pe Falstaff ca un 
personaj cultivat, cu toate scăderile sale. 

urechile - şi nu m-aş da în lături să fiu doctorul 
dumitale. 

Falstaff: Sunt sărac ca lov”, înălţimea voastră, 
dar nu şi răbdător ca el. Înălţimea voastră ar putea 
la o adică să-mi administreze un hap de răcoare 
pentru sărăcia mea; cât priveşte însă răbdarea de a 
vă urma reţeta, înțeleptul ar putea pune în balanţă 
un dram de scrupul, dacă nu chiar un scrupul întreg. 

Judecătorul: Când te-am chemat ca să stăm de 
vorbă, ţi se putea trage moartea de pe urma 
dovezilor împotriva dumitale. 

Falstaff: lar în urma sfatului avocatului meu, foarte 
priceput în legi şi daravere, n-am venit. 

Judecătorul: Sir John, adevărul este că duci o viaţă 
foarte destrăbălată. 

Falstaff: Cel care se încinge cu cureaua mea, nu 
poate folosi una mai scurtă. 

Judecătorul: Ai mijloace puţine şi pofte mari. Aşa e 
sau nu? 

Falstaff: Aş vrea să fie de-a-ndoaselea: să am 
mijloace mari şi poftă mai puţină. 

Judecătorul: L-ai abătut pe tânărul prinţ de la 
calea cea bună. 

Falstaff: Tânărul prinţ m-a abătut pe mine de la 
calea cea bună. Eu sunt cerşetorul orb cu burtă 
mare, iar el câinele care mă trage după dânsul. 

Judecătorul: Să lăsăm astea - nu vreau să deschid 
o rană vindecată proaspăt. Serviciile pe care le-ai 
adus la Shrewsbury au mai spălat puţin trebăluielile 


201 Aluzie la personajul biblic lov, care dintr-o stare de mare 
bogăţie a ajuns într-o cumplită sărăcie, pentru a deveni iarăşi 
bogat datorită faptului că nu şi-a pierdut credinţa. lov apare în 
literatură ca simbol al săracilor loviți de mari nenorociri. 

dumitale de noapte de la Gadshill. Ar trebui să fii 
recunoscător acestor vremuri tulburi, că nu te-a 
tulburat nimeni şi ai scăpat nebetejit după aşa 
isprăvi. 

Falstaff: Înălţimea voastră... 

Judecătorul: Cum însă toate sunt la locul lor acum, 
lasă-le aşa, nu stârni lupul care doarme. 

Falstaff: Ori stârneşti un lup, ori miroşi o vulpe, tot 
un drac. 

Judecătorul: Dumneata semeni cu o lumânare din 
care a ars partea cea mai bună. 

Falstaff: Un sfeşnic pentru ospeţe, înălţimea 
voastră. Numai seu, din cel mai curat. Dacă aş zice 
din ceară, şi încă aş spune curatul adevăr, iar 
adevărul este că eu cresc mereu... 

Judecătorul: Orice fir cărunt din barba dumitale ar 
trebui să fie un semn de gravitate. 

Falstaff: De greutate, înălţimea voastră. 

Judecătorul: Te ţii scai de prinţ, ca un ban fals. 

Falstaff: Nu e chiar aşa, înălţimea voastră. Banul 
fals e uşor. Cât despre mine... Cel care mă măsoară 
din ochi, o să mă cumpere fără să mă cântărească. 
Şi totuşi, în unele privinţe, mărturisesc că nu pot fi 
pus în circulaţie. Virtutea are atât de puţină căutare 
în aceste vremuri negustoreşti, încât adevărata 
vitejie seamănă cu vitejia ursarului. Agerimea s-a 
prefăcut într-o  cârciumăreasă care-şi  iroseşte 
creierii făcând socoteli iar toate celelalte înzestrări 
ale omului, din pricina răutăţii vremurilor care le 
dăltuiesc, nu fac o ceapă degerată. Voi cei care 
sunteţi bătrâni nu vă gândiţi la ceea ce suntem în 
stare noi, tinerii, măsurând căldura ficatului nostru 
cu amărăciunea fierii voastre; iar noi, cei aflători în 

avangarda tineretului, suntem, de asemenea, nişte 
măscărici - da, da, recunosc acestea. 

Judecătorul: Cum? Dumneata îţi treci numele pe 
lista tinerilor, când bătrânetea te trădează la fiecare 
pas? Nu-ţi sunt ochii umezi? Nu ţi-e uscată mâna? 
Nu ţi-e tăbăcit obrazul? N-ai barbă albă? Nu ţi-au 
slăbit picioarele? Nu-ţi creşte burta? Nu ai vocea 
hodorogită? Nu ţi-e scurtă răsuflarea? N-ai guşă? N- 
ai dat în mintea copiilor? Şi toate celea ale dumitale 
nu aduc cu nişte hârburi? Şi mai ai neobrăzarea să 
spui că eşti tânăr! Ruşine, ruşine, ruşine, sir John! 

Falstaff: Înălţimea voastră, m-am născut pe la trei 
după-amiază, cu capul alb şi burta rotofeie. Glasul 
mi l-am stricat chiuind şi cântând cântece 
bisericeşti. N-o să-mi apăr tinereţea mai departe; 
adevărul este că sunt bătrân numai la minte şi la 
judecată, iar acela care vrea să se ia la întrecere cu 
mine în sărituri pe o mie de mărci rămăşag, să-mi 
împrumute banii şi să aibă grijă de ce face. Cât 
priveşte palma pe care v-a cârpit-o prinţul, ce pot 
spune? V-a dat-o ca un prinţ necuviincios, iar 
dumneavoastră aţi primit-o ca un om cu judecată. 
Eu l-am dojenit pentru asta şi puiul de leu se 
pocăieşte - bineînţeles, nu în sac şi cu cenuşă pe 
cap, ci în mătase nouă şi cu vin de Xeres."”? 

Judecătorul: De i-ar trimite cerul un însoțitor mai 
bun prinţului! 

Falstaff: De i-ar trimite cerul un prinţ mai bun 
însoţitorului! Nu mă pot cu niciun chip descotorosi 
de dânsul. 

Judecătorul: Păi, regele te-a despărţit de prinţul 
Harry. Am aflat că o să pleci cu prinţul John de 


202 V. nota 16 la Henric al IV-lea, Partea |. 

Lancaster împotriva arhiepiscopului şi a contelui de 
Northumberland. 

Falstaff: Da, mulţumită înţeleptelor 
dumneavoastră stăruinţi. Dar, ascultați, voi toţi cei 
care o sărutaţi pe doamna Pace pe la căminurile 
voastre - vă rog ca armatele noastre să nu se 
încaiere într-o zi călduroasă; pentru că, zău, nu iau 
decât două cămăşi cu mine şi n-am de gând să asud 
prea rău. Dacă o să fie cald, şi eu o să-mi rotesc 
butia încoace şi încolo, înseamnă să nu mai am 
scuipat alb câte zile voi mai avea. Cum îşi scoate 
capul vreo primejdie, cum şi tabăr asupra ei. Ei da, 
dar nici eu nu pot trăi o veşnicie. Dar, vedeţi 
dumneavoastră, poporul nostru englez a avut 
întotdeauna acest prost obicei: cum are un lucru 
bun, cum îl dă în tărbacă. Dacă susţineţi morţiş că 
sunt un om bătrân, ar trebui să mă lăsaţi să mă 
odihnesc. Dare-ar Dumnezeu ca numele meu să nu 
mai fie spaima duşmanului! Mai bine m-ar mânca 
rugina, decât să mă prăpădesc alergând mereu de 
colo până colo. 

Judecătorul: Fii om cinstit, fii om cinstit, sir 
Falstaff, şi Dumnezeu să-ţi binecuvânteze paşii! 

Falstaff:  Binevoieşte înălțimea voastră să-mi 
împrumute o mie de lire ca să mă echipez? 

Judecătorul: Niciun gologan, sir John, niciun 
gologan. Umblă sănătos şi spune-i închinăciuni din 
partea mea vărului meu Westmoreland. 

(Judecătorul şi slujbaşul ies.) 

Falstaff: Cu parul să fiu ciomăgit şi cu maiul să fiu 
burduşit, dacă am s-o fac. Parcă poţi despărţi 
bătrâneţea de lăcomie sau mădularele tinere de 
destrăbălare? Podagra însă o supără pe una şi 

frenţea pe celelalte; aşa că amândouă bolile mă 
scutesc de alte blesteme. Băiete! 

Pajul: Ascult, stăpâne. 

Falstaff: Câţi bani am în pungă? 

Pajul: Şapte groats şi doi peni. 

Falstaff: Când te gândeşti că n-am niciun leac 
împotriva acestei oftici a pungii; împrumuturile nu 
fac decât s-o prelungească, dar boala e de 
nevindecat. Du-te şi du această scrisoare lordului 
Lancaster, pe aceasta, prinţului, pe aceasta, 
contelui de Westmoreland, iar pe aceasta, bătrânei 
mistress Ursula” căreia i-am jurat în fiecare 
săptămână s-o iau de nevastă din clipa când am 
zărit primul fir de păr alb pe bărbia mea. Topeşte-te 
- ştii unde mă găseşti. (Pajul iese). Ce bine ar fi să 
se mănânce ca vârcolacii: frentea să mănânce 
podagra, şi podagra frenţea - amândouă îşi bat joc 
de degetul meu cel mare de la picior. La urma urmei 
- dacă şchiopătez, ce e? Atâta pagubă! O să dau 
vina pe război şi în felul ăsta o să-mi capăt mai 
repede pensia. Un cap deştept ştie să se folosească 
de orice; o să am grijă ca metehnele mele să-mi 
aducă numai câştig. 

(lese.) 


203 Unii comentatori opinează că Ursula ar putea fi numele mic al 
hangiţei Quickly, care îi reproşează lui Falstaff, mai departe, în 
actul II, scena 1, că nu-şi ţine promisiunea de a se căsători cu ea. 

Scena 3 


York. O cameră în palatul arhiepiscopului. 
Intră arhiepiscopul de York, lorzii Hastings, 
Mowbray şi Bardolph. 


Arhiepiscopul: 
Acum că ştiţi, prietenii mei nobili, 
De ce luptăm şi ce mijloace-avem, 
Spuneţi ce credeţi sau nădăjduiţi 
Pe şleau““*. Ce zice lordul mareşal? 
Mowbray: 
M-alătur întru totul luptei voastre, 
Atât că mulţumirea mi-ar spori 
Dac-am putea privi cu fruntea sus 
Armatele regeşti, cu oastea noastră, 
Hastings: 
La douăzeci şi cinci de mii de oameni, 
Tot unul şi-unul, se ridică oastea; 
Şi-apoi, nădăjduim în ajutor 
De la Northumberland, al cărui piept 
E-ncins de jarul urii ne-mpăcate. 
Lord Bardolph: 
Atunci, se iscă, Hastings, întrebarea: 
Putem lupta fără Northumberland, 
Cu cele douăzeci şi cinci de mii? 


204 Conform datelor istorice, Westmoreland izbuti să prindă prin 


înşelăciune, în 1105, după scena de faţă, pe arhiepiscopul de York 
şi pe Mowbrav, care au fost judecaţi sumar şi executaţi din ordinul 
regelui Henric. Lordul Bardolph şi contele de Northumberland au 
fugit atunci în Scoţia de unde au revenit, cu o mică armată, după 3 
ani, în 1408, fiind ucişi în lupta de la Bramham Moor. Intre timp 
castelele familiei Percy fuseseră distruse de artileria regelui 
Henric, acesta consolidându-şi astfel domnia. 

Hastings: 
Putem - cu el. 
Lord Bardolph: 
Ei, da, aici e buba. 
Dar dacă fără el suntem prea slabi, 
Nu-i bine, cred, să mergem prea departe 
'Nainte de-a-i primi ajutorarea, 
În gândurile noastre sângeroase, 
Prepusul, bănuiala şi-aşteptarea 
Eu unul cred că n-au ce căuta. 
Arhiepiscopul: 
E-adevărat, lord Bardolph, căci aşa 
| s-a-ntâmplat la Shrewsbury lui Hotspur. 
Lord Bardolph: 
Da, Prea Sfinţite; a tot tras nădejde, 
Hrănit de-a întăririlor făgadă 
Şi adăpat de gândul unor oşti 
Mai mici ca visul său cel mai sfios; 
Şi bântuit de-nchipuiri nebune, 
Şi-a dus armatele, grăbit, spre moarte, 
Săltând orbeşte-n braţele pieirii. 
Hastings: 
Şi totuşi, este rău să cumpăneşti 
Ce poate fi cu ce-ai dori să fie? 
Lord Bardolph: 
Fireşte, starea lucrurilor azi, 
Şi felul cum se desfăşoară lupta, 
Aduc cu nişte muguri ce-ncolţesc, 
În faptul primăverii, când nădejdea 
Că vor rodi se spulberă la gândul 
Unui îngheţ. Când ridicăm zidiri, 
Vedem pământul, facem un desen, 
Apoi, închipuind şi faţa casei, 

Ne facem socoteala cheltuielii. 
Când mâna nu ne dă să o plătim, 
Nu ne gândim atunci la altă casă 
Cu mai puţine-odăi, sau poate, chiar, 
Nu mai clădim de loc? Cu-atât mai mult 
Dincoace, unde dărâmăm regatul 
Spre-a ridica un altul, se cuvine 
Să cercetăm pământul şi izvodul; 
Temeiul să-l găsim, cu toţii, trainic; 
Să-i întrebăm pe ziditori; să ştim 
Ce mijloace avem; să judecăm; 
Să cumpănim, căci altfel vom zidi 
-Cu cifre, pe hârtie, folosind, 
In loc de oameni, nume omeneşti: 
Ca-acel ce, neputându-şi clădi casa 
Ce-o are-n gând, o lasă-n părăsire 
__ Pe jumătate gata - goliciune 
In seama norilor ce plâng, şi pradă 
Neomenoasei străşnicii a iernii. 
Hastings: 
E drept, ne sunt nădejdile ca pruncii 
Ce vin pe lume morţi. Am socotit 
Şi ultimul ostaş ce ne-a rămas, 
Dar, totuşi, cred că şi aşa cum suntem, 
Putem cu Henric să ne măsurăm. 
Lord Bardolph: 
Doar douăzeci şi cinci de mii au ei? 
Hastings: 
Atâta pentru noi - ba, nici atât. 
Oştirea lor s-a despicat în trei, 
Sub bubuitul vremii; înspre Franţa”” 


205 Franţa hotărând să ajute pe Glendower, răsculat împotriva 
regelui Henric, acesta din urmă a întărit garnizoana din Calais, 

S-a, dus o parte, alta spre Glendower; 
A treia-i pentru noi. Aşadar, Henric 
E-acum slăbit, iar visteria-i sună 
Dogit, a sărăcie şi pustiu. 
Arhiepiscopul: 
Chiar dacă-şi strânge oastea laolaltă 
Şi peste noi se-abate cu putere, 
Nu-i de temut. 
Hastings: 
Şi-ar lăsa spatele 
Descoperit, francezii şi cu velşii 
L-ar urmări de zor. Nu, nicio teamă! 
Lord Bardolph: 
Cine i-ar duce oştirile încoace? 
Hastings: 
Lord John de Lancaster“” şi Westmoreland; 
El însuşi e în Wales, cu Harry Monmouth; 
Dar cine îl înlocuieşte-n Franţa 
N-aş şti să spun. 
Arhiepiscopul: 
Să mergem înainte 
Şi să vestim temeiul luptei noastre, 


localitate care aparţinea pe atunci Angliei, cu un contingent de 
4.000 soldaţi. 

206 John de Lancaster este denumit astfel fără a fi de fapt duce de 
Lancaster, deoarece acest titlu îi revenise prinţului Henric în 
calitate de întâiul născut al regelui Henric, când acesta era numai 
duce de Lancaster. Una din cronicile timpului spune că, la 
încoronarea sa, regele Henric al IV-lea l-a făcut duce de Lancaster 
pe cel de al doilea fiu al său, prinţul Henric devenind Prinţ de 
Wales. Cel de al doilea fiu se numea însă Thomas, astfel încât John 
rămânea numai cu numele Lancaster, după locul unde se născuse, 
tot aşa după cum prinţul Henric e numit adesea Harry Monmouth, 
după localitatea Monmouth, iar regele Henric era numit 
Bolingbroke, după castelul unde se născuse. 

Sătulă-i ţara de alesul ei, 
Prea marea-i dragoste o-ngreţoşează. 
E şubred şi dărăpănat locaşul 
Ce s-a clădit pe inima prostimii! 
Smintită gloată! Cum mai ridicai 
Pe Bolingbroke în slăvi, mai înainte 
De-a fi făcut dintr-însul ce-ai vroit! 
Gătindu-l după pofta ta, de dânsul 
Umplutu-te-ai, gheenă fără fund, 
Şi-acum te zgândări ca să-l dai afară. 
Tot astfel, câine de neam prost, pe Richard 
L-ai slobozit din pântecele-ţi lacom 
Şi-acum, urlând, îţi cauţi vărsătura 
Ca s-o înghiţi. Azi cui mai poţi să-i crezi? 
leri ai fi vrut să-l vezi pe Richard mort, 
Căci era viu; azi, groapa i-o-ndrăgeşti 
leri, capul cu noroi i-l împroşcai” 
Când, suspinând, pe-a Londrei mândre străzi, 
Păşea după triumfătorul Henric. 
Azi, strigi: „Pământ, ni-l dă-ndărăt pe-acela 
Şi ia-l pe-acesta!” Pentru tine-acum e 
Mai rău ca mâine sau ca ieri. O lume, lume! 
Mowbray: 
Să-ncepem azi, dar, sunteţi de părere? 
Hastings: 
Suntem supuşii vremii, ea ne-o cere. 
(les.) 


Actul Il 


Scena 1 


207 V. Richard al II-lea, actul V, scena 2. 

Londra. O stradă. 
Intră mistress Quickly, însoţită de Fang şi băiatul 
acestuia; Snare îi urmează.” 

Hangita: Master Fang, ai trecut plângerea mea pe 
listă? 

Fang: Trecut. 

Hangița: Unde e ajutorul dumitale? E un om 
voinic? O să facă faţă? 

Fang: Haiti, băiete, unde e Snare? 

Hangita: Aoleo, aşa e! Master Snare, drăguţul de 
el! 

Snare: Aici, aici. 

Fang: Snare, trebuie să-l arestăm pe Sir John 
Falstaff. 

Hangița: Da, dragă master Snare, am cerut să fie 
urmărit. 

Snare: Unii din noi ar putea să plătească pentru 
asta cu capul - omul o să ne înjunghie. 

Hangita: Măiculiţă!!! Feriţi-vă de el! Pe mine m-a 
înjunghiat în casă la mine, în chipul cel mai sălbatic. 
Zău, când îşi scoate paloşul, te miri ce blestemăţii e- 
n stare să facă. Împunge în dreapta şi în stânga ca 
un drac şi nu cruţă bărbat, femeie sau copil. 

Fang: Dacă izbutesc să mă-ncaier cu el, puţin îmi 
pasă de împunsături. 

Hangița: Parcă mie-mi pasă! Stau lângă 
dumneata. 

Fang: Numai să-l înşfac - că pe urmă nu-i dau 
dramul din menghină... 


208 Fang este ofiţer de poliţie, iar Snare e subalternul său, care-i 
execută ordinele. Numele lor sunt simbolice. Astfel, în limba vremii 
lui Shakespeare, Fang înseamnă, ca substantiv concret, şi grip, 
adică „putere, autoritate”, iar Snare, înseamnă noose, adică „laţ”. 

Hangita: M-a nenorocit dacă pleacă; crede-mă, are 
o groază de crestături pe răbojul meu. Dragă master 
Fang, ţine-l cu nădejde, dragă master Snare, să nu-l 
laşi să scape. Ştiu că voia să se ducă la plăcintărie - 
cu voia dumneavoastră - ca să cumpere o şa; pe 
urmă e indicat la masă de jupân Smooth, mătăsarul 
la „Capul de Leopard”** din strada Lumbadiei”"”. 
Acu' că a fost intenţionat procesul şi o lume întreagă 
îmi ştie istoria, vă rog să-l atrageţi la răspundere. Un 
răboj lung de o sută de mărci e cam mult pentru o 
femeie săracă şi văduvă - am răbdat, am răbdat şi 
iar am răbdat şi el m-a amânat şi m-a amânat şi iar 
m-a amânat, de azi pe mâine, de ţi-e mai mare 
ruşinea când te gândeşti. Treabă-i asta? Nu e 
frumos să faci dintr-o femeie un măgar de samar, 
care să ducă-n spate toate ticăloşiile unui pungaş. 
Uite-l că vine - e cu Bardolph, pramatia cu nasul 
roşu cum e vinul de Malaga. Faceţi-vă datoria, 
faceţi-vă datoria - master Fang şi master Snare, 
faceţi-vă datoria de dragul meu. 

(Intră Falstaff, pajul şi Bardolph.) 

Falstaff: Ei? Cui i s-au înecat corăbiile? Ce s-a- 
ntâmplat? 

Fang: Sir John, te arestez în urma plângerii 
doamnei Quickly. 

Falstaff: La o parte, secăturilor! Scoate sabia, 
Bardolph! Retează capul mişelului şi arunc-o pe 


209 Firmele purtând imagini de leoparzi indicau prăvălia unui 
mătăsar. 

210 Lombard Street - existentă şi astăzi în Londra - şi-a datorat 
numele faptului că era locul unde se întâlneau pentru afaceri şi 
comerţ, de câte două ori în fiecare zi, negustorii şi bancherii, dintre 
care cei mai mulţi erau străini, în special veniţi din Lombardia 
(Italia de nord). 

fleoarţă în şanţ! 

Hangita: l-auzi-l, Doamne! Să mă arunce în şanţ! 
Eu o să te arunc pe tine în şanţ! Zi, aşa? Daaa? 
Săriţi! Mă omoară! Mă omoară! Cremenalule! Vrei 
să-i omori pe slujbaşii Domnului şi ai regelui? 
Ucigaşule! Vrei să faci moarte de om, spintecător de 
bărbaţi şi femei ce te afli? 

Falstaff: Ţine-i la o parte, Bardolph. 

Fang: Ajutor! Ajutor! 

Hangița: Oameni buni, două ajutoare! Care va să 
zică, d-ăştia-mi eşti? D-ăştia? Îndrăzneşte, tâlharule! 
Hai, ce mai stai, sămânță de cânepă!" 

Falstaff: La o parte, cârpă de spălat vase! 
Paţachină! Matracucă! O să-ţi lustruiesc eu fundul! 

(Intră primul judecător al ţării cu însoțitori.) 

Judecătorul: Ce s-a întâmplat? Linişte, hei! 

Hangița: Domnule judecător, înduraţi-vă de mine. 
Vă rog fierbinte, ajutaţi-mă. 

Judecătorul: 

Ce s-a întâmplat, sir John? lar nu te-astâmperi? 
Cu noua-ţi slujbă cum se-mpacă asta? 
Nu trebuia să fii plecat la York? 
În lături, oameni buni! Ce-aveţi cu el? 

Hangita: Luminăţia voastră, nu vă fie cu bănat - 
sunt o biată văduvă din Eastcheap şi dumnealui a 
fost arestat la cererea mea. 

Judecătorul: Ce sumă-ţi datorează? 

Hangița: Ce sumă? O sumedenie, luminăţia 
voastră - trebuie să-mi plătească pentru tot ce am 
pe sufletul meu. Mi-a mâncat şi casa şi zilele - toată 
agonisita mi-a băgat-o în burduhanul ăla de colo. 


211 Aluzie la faptul că pentru ticăloşiile sale Falstaff merită să fie 
spânzurat, Funia călăului era făcută din fire de cânepă. 


~ 200 ~ 


Opere Complete Volumul 4 
Dar las’ că tot o să scot eu ceva afară, că de nu! să 
vezi cum o să-l chinuiesc noaptea - ca un vis urât!! 

Falstaff: Să vezi ce urât am s-o chinuiesc eu - 
numai să găsesc un butuc ca să sar în şa! 

Judecătorul: Ei, ce ai de spus, sir John? Ruşine! Ce 
om cinstit ar îndura potopul ăsta de ocări? Nu ţi-e 
ruşine să sileşti o biată văduvă să vorbească atât de 
urât ca să-şi recapete ce-i al ei? 

Falstaff: Cât îţi sunt dator cu totul? 

Hangița: Păi, dacă ai fi un om cinstit, ai 
recunoaşte că-mi eşti dator vândut - trup şi suflet. 
Mi-ai jurat pe un pahar aurit, pe când şedeam în 
camera Delfinului“'”, la masa rotundă, lângă un foc 
de cărbuni de piatră - era într-o miercuri, în 
săptămâna Rusaliilor - când prinţul ţi-a spart capul 
pentru că i-ai spus că tatăl lui seamănă cu un 
ţârcovnic”"* din Windsor - mi-ai jurat atunci, în timp 
ce eu îţi spălam şi oblojeam rana, că o să te însori 
cu mine şi că o să mă faci doamna nevasta ta. Poţi 
să spui că nu e adevărat? N-a venit chiar atunci 
cumătra Keech, nevasta măcelarului şi nu mi-a spus 
„cumătră Quickly”? N-a venit să-mprumute nişte 
oţet şi pe urmă ne-a povestit cum a pregătit nişte 
raci grozavi şi ţie ţi s-a făcut poftă să guşti din ei şi 
eu ţi-am spus că rana e prea proaspătă şi s-ar putea 
să nu-ţi facă bine? Şi pe urmă, după ce a coborât 
scările, nu m-ai rugat să nu mai fiu atât de 
familiarizată cu oameni săraci d-alde cumătra 
Keech, pentru că n-o să treacă mult şi o să-mi spună 
212 După cum s-a mai arătat, camerele hanurilor purtau diferite 
nume, (v. 1 Henric al IV-lea, notele 74 şi 75). 

213  Cantorii bisericeşti  (ţircovnicii), oferiţi voluntar dintre 


credincioşii care participaţi la slujbele religioase, erau foarte 
desconsideraţi în vremea lui Shakespeare. 

doamnă? Şi nu m-ai sărutat şi m-ai rugat să-ţi aduc 
treizeci de şilingi? Te pun să juri pe evanghelie - zi 
că nu-i adevărat! 

Falstaff: Săraca - e nebună; nu degeaba a dat 
sfoară prin tot oraşul că feciorul ei cel mare 
seamănă cu dumneavoastră. A fost zdravănă - 
sănătoasă şi acum, poftim! Sărăcia i-a luat minţile. 
Cât despre nătărăii ăştia de poliţai, rog să mă scutiţi 
de ei. 

Judecătorul: Sir John, sir John, ştiu prea bine că te 
pricepi la tertipuri. Nici felul în care te grozăveşti, 
nici potopul de vorbe pe care le rosteşti cu atâta 
neruşinare, n-o să mă abată de la o judecată 
dreaptă. După câte am înţeles, ai abuzat de prea 
marea îngăduinţă a acestei femei şi ai făcut-o să-ţi 
slujească şi cu punga şi cu persoana ei. 

Hangita: Aşa este, luminăţia voastră. 

Judecătorul: Dumneata să taci, te rog. Sir John, 
plăteşte-i datoria şi ia înapoi ocara pe care i-ai făcut- 
o; pentru datorie, dă-i bani peşin, iar pentru ocară, 
căieşte-te sincer. 

Falstaff: Domnule judecător, perdaful ăsta cere un 
răspuns. Dumneavoastră numiţi nobila îndrăzneală 
neruşinare; dacă un bărbat face plecăciuni şi nu zice 
nimic, e virtuos. Nu, domnule judecător, cu tot 
respectul ce vi-l port, curte n-o să vă fac. Vă spun 
doar atât: vreau să fiu lăsat în pace de poliţaii ăştia 
- sunt grăbit, am de făcut câte ceva pentru rege. 

Judecătorul: Vorbeşti de parcă ai avea dreptul să 
faci nelegiuiri şi blestemăţii; ai face însă mai bine să 
te porţi aşa cum îţi cere numele, mulţumind-o pe 
biata femeie. 

Falstaff: Vino-ncoace, hangiţo. (O ia deoparte.) 

(Intră Gower.) 

Judecătorul: Ei, master Gower, ce se-aude? 

Gower: Stăpâne, regele şi prinţul Harry. Se- 
apropie. (Îi dă o scrisoare.) Vedeţi ce scrie-aici. 

Falstaff: Pe cuvântul meu de gentilom! 

Hangița: Nu, asta am mai auzit-o şi altădată. 

Falstaff: Pe cuvântul meu de gentilom. Hai, să nu 
mai vorbim de asta. 

Hangița: Să-mi sară ochii dacă nu trebuie să-mi 
amanetez argintăria şi tapetele din sălile de mese. 

Falstaff: Păi, n-ai pahare?”'* Nimic nu întrece 
paharele când e vorba de băut. Cât despre pereţi, o 
tapiserie fistichie sau povestea fiului risipitor”'”, sau 
o vânătoare nemţească”'* în acuarelă, fac cât o mie 
de perdele de polog dintr-astea sau din tapetele 
dumitale roase de molii. Vezi să iei zece lire dacă 
poţi. Haide, hai, dacă nu te-ar apuca din când în 
când năbădăile, nici că s-ar afla în Anglia femeie mai 
de treabă. Du-te, spală-te pe faţă şi retrage-ţi 
plângerea. Cu mine trebuie să te porţi frumos - nu 
mă cunoşti? Hai, frate, lasă astea, ştiu că te-au pus 
alţii la cale. 

Hangița: Zău, sir John, îţi dau numai douăzeci de 
nobili“*”. Nu-mi vine de loc uşor să amanetez 


214 Falstaff îi recomandă hangiţei să înlocuiască pocalele de 
argint cu pahare. O modă care devenea tot mai răspândită în acea 
vreme, vasele de sticlă venețiene fiind foarte apreciate. 

215 Parabola biblică a fiului risipitor, întors acasă pocăit şi bine 
primit de tatăl său, constituia o temă foarte răspândită pentru 
tapiserii şi era cea mai frecvent pomenită parabolă în piesele de 
teatru. 

216 Acuarelele pictorilor germani şi mai cu seamă olandezi erau 
foarte apreciate în Anglia. Una din temele cele mai răspândite era 
vânătoarea de mistreți în pădurile Germaniei. 

217 „Nobilul” era o monedă de aur valorând aproximativ o treime 


~ 203 ~ 


William Shakespeare 
bunătate de argintărie - martor mi-e Cel de Sus! 

Falstaff: Bine, fie şi atât; mă descurc eu cumva. Tu 
tot proastă o să rămâi. 

Hangița: Lasă - am să-ţi fac rost de bani chiar 
dacă ar fi să-mi amanetez rochia de pe mine. La 
cină vii, nu? Aşadar, o să-mi plăteşti o dată tot? 

Falstaff: Îţi închipui că n-am să apuc ziua asta? 
(Către Bardolph) Du-te după ea, n-o slăbi o clipă. 

Hangița: Vrei s-o poftesc la cină şi pe Doll 
Tearsheet? 

Falstaff: Foarte bine! Să vină. 

(Hangița, Bardolph, polițaii şi pajul ies.) 

Judecătorul: Nu sunt prea bune ştirile. 

Falstaff: Ce ştiri, domnule judecător? 

Judecătorul: Unde şi-a petrecut regele seara de 
ieri? 

Gower: La Basingstoke”"*. 

Falstaff: Domnule judecător, să nădăjduim că 
toate sunt bune şi la locul lor. Despre ce ştiri 
vorbeaţi, domnule judecător? 

Judecătorul: Se-napoiază toată oastea? 

Gower: 

Nu: cincisprezece sute de pedeştri 
Şi călăraşi cinci sute au plecat 
Spre Lancaster ca să-l ajute-n luptă 
Cu Lord Northumberland şi cu prelatul. 

Falstaff: 

Vă rog, se-ntoarce regele din Wales? 


dintr-o liră sterlină. Suma oferită era totuşi apreciabilă pentru acel 
timp. 

218 Localitate fără importanță, la 46 mile sud-vest de Londra, pe 
şoseaua națională. Cronicile nu menționează, însă, niciun popas al 
regelui Henric la Basingstoke. Probabil o greşeală de tipar a 
tipografului. 

Judecătorul: 

Îţi dau nişte scrisori numaidecât. 
Fii bun şi mergi cu mine, maşter Gower. 

Falstaff: 

Milord... 

Judecătorul: 

Ce doreşti? 

Falstaff: 

Master Gower, pot să te invit la masă? 

Gower: Trebuie să-l însoțesc pe domnul judecător 
- îți multumesc, Sir John. 

Judecătorul: Sir John, prea îţi pierzi timpul pe aici, 
când ar trebui să recrutezi soldaţi din comitatele pe 
unde treci. 

Falstaff: Dar deseară iei cina cu mine, master 
Gower? 

Judecătorul: Ce nătărău te-a deprins cu astfel de 
apucături, Sir John? 

Falstaff: Maşter Gower, dacă ele nu mă prind, 
fireşte că acela care m-a dăscălit a fost un nătărău. 
Aşa se parează, domnule judecător - pac, pac, şi 
suntem chit. 

Judecătorul: Să te lumineze Cel de Sus! Mare 
nătărău mai eşti! 

(les.) 


Scena 2 


Londra. O altă stradă. 
Intră prințul Henric şi Poins. 

Prințul: Crede-mă, sunt frânt de oboseală. 

Poins: Cum aşa? Credeam că oboseala nu- 
ndrăzneşte să se atingă de cei cu sânge atât de 
albastru! 

Prințul: Ei, uite, de mine s-a atins - cu toate că 
roşesc mărturisind asta. Ce zici, şade frumos să 
doresc un pic de bere slabă? 

Poins: De, nu e prea temeinică învăţătura unui 
prinţ care-şi aduce aminte de o compoziţie atât de 
proastă... 

Prințul: Atunci, mai ştii? Pofta nu mi s-a zămislit 
regeşte; pentru că, zău, singurul lucru la care mă 
gândesc acum e amărâta asta de bere slabă. Uite, 
vezi tu, gândurile mele umile se pun de-a 
curmezişul maiestăţii mele. Ce ocară pentru mine 
să-mi amintesc de numele tău. Sau să te mai 
recunosc a doua zi! Sau să ştiu câte perechi de 
ciorapi de mătase ai, adică ăştia şi cei care au fost 
cândva de culoarea piersicii! Sau să-ţi ţin socoteala 
cămăşilor, să ştiu că una e de schimb şi că pe 
cealaltă o porţi pe tine! De altminteri, îngrijitorul 
locului unde se joacă tenis"” ştie asta mai bine ca 
mine - dacă nu eşti cumva acolo, înseamnă că nu 
mai ai albituri. Şi n-ai mai jucat de mult, fiindcă 
izmenele tale, vreau să spun ţările de Jos, ţi-au 
mâncat olanda”"... Ştie Cel de Sus dacă cei ce-şi bat 
joc de zdrenţele rufelor tale vor moşteni împărăţia 


219 Jocul de tenis (în condiţiile timpului) era foarte popular în 
Anglia în epoca elisabetană, locurile unde se juca acest joc fiind 
foarte numeroase. 

220 Aluzia prinţului Henric este clară numai pentru Poins şi se 
referă la viaţa aventuroasă a acestuia şi la copiii săi nelegitimi, 
cărora era mereu nevoit să le dea lenjeria sa de olandă fină. 

cerurilor; dar moaşele spun că nu sunt de vină 
copiii, aşa că omenirea se-nmulţeşte şi legăturile de 
rudenie se-ntăresc. 

Poins: Urât mai şade să vorbeşti aşa, în dodii, 
după ce ai trudit atâta. Spune-mi, care prinţişor 
cumsecade ar face asta, când ar şti că-i e tatăl 
bolnav, cum e al dumitale acum? 

Prințul: Vrei să-ţi spun una, Poins? 

Poins: Cum de nu, una şi bună. 

Prințul: Destul de bună pentru cei cu o minte 
neinstruită ca a ta. 

Poins: S-auzim; una, treacă-meargă. Ascult. 

Prințul: Ascultă, dar. Nu se cade ca eu să fiu trist 
fiindcă tatăl meu e bolnav - cu toate că - ţie pot să- 
ţi spun, ca unuia pe care, mă rog, îmi place, din 
lipsa altuia mai bun, să-l numesc prieten - aş putea 
să fiu trist şi încă cum! 

Poins: Numai din pricina asta? Cam greu... 

Prințul: Ha! Văd că mă socoteşti trecut în 
catastiful diavolului aşa cum eşti trecut tu şi Falstaff, 
pentru îndărătnicie în rele. Urma alege, Poins! Află 
însă că mie mi se rupe inima la gândul că tata e atât 
de bolnav: şi numai din pricina proastei tale 
tovărăşii, nu mi-am arătat mâhnirea în niciun fel. 

Poins: Adică cum vine asta? 

Prințul: Ce-ai crede tu despre mine dacă aş 
plânge? 

Poins: Te-aş socoti cel mai făţarnic oscior de 
domn. 

Prințul: Aşa m-ar socoti fiecare. Ferice de tine că 
gândeşti cum gândesc toţi. Gândurile nimănui pe 
lumea asta nu urmează drumul mare ca ale tale. Da, 
da, toţi m-ar socoti un făţarnic. Şi ce anume face ca 

prea luminatele tale gânduri să gândească astfel? 

Poins: Păi, fiindcă ai fost un stricat şi te-ai 
încârdoşat cu Falstaff. 

Prințul: Şi cu tine. 

Poins: Pe lumina soarelui, sunt vorbit de bine şi 
aud asta cu urechile mele. Lucrul cel mai urât care 
se poate spune pe socoteala mea este că sunt 
fratele mai mic şi că mă hrănesc singur; aici, 
mărturisesc, n-am ce face. la te uită cine vine: 
Bardolph! 

(Intră Bardolph şi pajul.) 

Prințul: E cu băiatul pe care i l-am dat lui Falstaff. 
Pe atunci aducea şi el a creştin - acum, priveşte, juri 
că butia asta hodorogită l-a prefăcut în maimuţoi. 

Bardolph: Domnul să vă aibă-n paza lui! 

Prințul: Şi pe tine, nobile Bardolph! 

Bardolph: (către paj): Ei, măgăruş virtuos! Nătărău 
ruşinos, trebuie neapărat să roşeşti? De ce te-ai 
îmbujorat? Parcă ai fi fată mare, nu soldat! Mare 
lucru să te atingi de felia unei bărdace? 

Pajul: Acum câteva clipe, stăpâne, m-a chemat 
prin zăbrelele roşii”! şi n-a fost chip să-i desluşesc 
faţa prin fereastră. Până la urmă i-am văzut ochii - 
mi-am spus că a făcut două găuri în fusta cea nouă 
a cârciumăresei şi se uită prin ele”. 

Prințul: Ei, vezi, s-a mai dat pe brazdă băiatul. 

Bardolph: Păzea, iepure cu două picioare, păzea! 


221 Caracteristica tavernelor o constituiau în special ferestrele din 
zăbrele dese de lemn, vopsite în roşu. In vremea lui Shakespeare 
acestea însă începuseră să fie înlocuite cu geamuri, sticla 
ieftinindu-se foarte mult. 

222 Întrucât cârciumăresele purtau fuste roşii, pajul compară 
chipul lui Bardolph, aprins de băutură, cu o asemenea fustă. 

Pajul: Păzea, coşmar al Altheei”**, păzea! 

Prințul: Tălmăceşte-ne, visul, flăcăule. 

Pajul: Stăpâne, Altheea a visat că naşte un tăciune 
- de aceea l-am numit coşmarul ei. 

Prințul: Bună tălmăcire - face o coroană. Tine, 
băiete! (Îi dă bani). 

Poins: Ah, dacă am putea feri floricica asta de 
viermi! Na, ţine şase peni ca să fii ferit! 

Bardolph: Dacă nu-l spânzurați pe loc, nedreptăţiţi 
spânzurătorile. 


223 Pajul confundă două legende clasice în care există un element 
comun: un lemn a cărui ardere aduce după sine o mare 
nenorocire, - amândouă legendele fiind relatate de Ovidiu. 

Astfel, în Metamorfoze (VIII, 441-526), Althea, soţia regelui 
Oeneus, unul din argonauţii participanţi la expediţia pentru 
aducerea lânii de aur din Colchida, surprinse, - când fiul său 
Meleager abia fusese născut de 7 zile, - pe cele trei Parce, zeițele 
Destinului, hotărând că Meleager va trăi atât cât va arde lemnul 
pe care l-au aruncat ele, în acel moment, în focul din vatră. Althea 
stinse imediat tăciunele şi îl ascunse într-un loc tainic. 

După mulţi ani, şi după ce ajunse un erou vestit, Meleager se 
certă cu cei doi fraţi ai mamei sale, pentru drepturile asupra unui 
mistreţ pe care îl vânaseră împreună, şi, considerându-se insultat, 
Meleager îi ucise. 

Althea, aflând de fapta fiului său, aruncă în foc tăciunele pe 
care îl păstrase provocând moartea lui Meleager în chinuri 
groaznice şi răzbunând astfel uciderea fraţilor ei. Apoi se pedepsi 
şi ea, pentru moartea fiului său, sinucigându-se. 

A doua legendă este cea povestită de Ovidiu în Heroide (Cartea 
XVI). Înainte de naşterea lui Paris, mama acestuia, Hecuba, a visat 
că a dat naştere unui tăciune aprins, ale cărui flăcări au cuprins în 
întregime Troia. Regele Priam, înspăimântat de acest vis, a 
hotărât părăsirea copilului, imediat după naştere, pe muntele Ida, 
unde a fost însă găsit şi salvat de la moarte de nişte păstori. 

Pe cât se pare Shakespeare îl face pe paj să confunde legendele 
pentru efecte comice deoarece legendele clasice erau bine 
cunoscute de spectatori iar referirile lui Shakespeare la Althea în 2 
Henric al VI-lea (actul |, scena 1) şi la visul Hecubei în Troilus şi 
Cresida (actul Il, scena 2) sunt conforme cu legendele clasice. 

Printul: Şi stăpânul tău ce mai face, Bardolph? 

Bardolph: Bine, milord. A auzit că înălţimea 
voastră soseşte în oraş. Poftim o scrisoare de la el. 

Poins: Mi-ai dat-o cu toată cuviinţa, n-am ce zice. 
Şi ce face Sân Martin”, ramolitul tău stăpân? 

Bardolph: E sănătos la trup, sir. 

Poins: Cred; partea nemuritoare are nevoie de 
doctor, dar de ea prea puţin îi pasă - cu toate că e 
bolnavă, nu moare. 

Printul: Buboiului ăstuia îi dau voie să-mi fie 
prieten, cum îmi este câinele şi, uite, şi-a cam luat-o 
în cap. Vedeţi cum scrie. 

Poins: „John Falstaff, cavaler” - aşa-şi spune, ori 
de câte ori are prilejul, întocmai ca acei care se 
înrudesc cu regele, pentru că nu-şi înţeapă degetul 
fără să spună: „S-a vărsat un strop de sânge 
regesc”. „Cum vine asta?” întreabă unul care se 
preface că nu înţelege. Răspunsul vine cu 
repeziciunea cu care-şi scoate şapca cel ce vrea să 
ia cu împrumut: „Domnule, sunt şi eu văr cu 
regele”. 

Printul: Da, ţine morţiş să se înrudească cu noi, 
măcar ca neamuri de pe Adam. Dar să ne întoarcem 
la scrisoare. 

Poins: „Sir John Falstaff, cavaler, către fiul regelui, 


224 Poins se referă la Falstaff numindu-l Sân Martin în două 
sensuri. În jurul datei de 11 noiembrie, când este ziua prăznuirii Sf. 
Martin, perioada de timp mai caldă în comparaţie cu temperatura 
obişnuită a toamnei, e cunoscută la englezi ca „vara Sfântului 
Martin”, în mod asemănător, Falstaff caută să arate că posedă o 
tinereţe prelungită, apărând astfel ridicol. Al doilea sens al numelui 
sfântului, dat lui Falstaff, este în legătură cu corpolenţa acestuia, 
întrucât de Sf. Martin se tăiau foarte multe vite în vederea 
aprovizionărilor pentru iarnă. 

moştenitorul părintelui său, lui Harry, prinț de 
Wales, închinăciune”. Asta-i certificat, nu scrisoare! 

Prințul: Nu întrerupe! 

Poins: „În  scurtime, îi voi imita pe  slăviţii 
romani” - vrea să spună că are răsuflarea scurtă. 
„Mă recomand, te salut, te las. Nu-i prea căuta în 
coarne lui Poins - abuzează atât de mult de 
bunăvoința ta, încât jură că trebuie să te căsătoreşti 
cu sora lui, Nell. Pocăieşte-te cum te pricepi, când ai 
timp; şi cu asta, la revedere. 

Al tău sau nu - după cum te porți cu el, Jack 
Falstaff pentru prieteni, John pentru frați şi surori 
şi Sir John pentru toată Europa.” 

Milord, o să înmoi scrisoarea asta în vin de Xeres 
şi o să-l silesc pe Falstaff s-o înghită. 

Printul: Adică să-şi mănânce vorbele. Şi cu mine 
ce ţi-ai pus în gând, Ned? Trebuie să mă căsătoresc 
cu sora ta? 

Poins: Unde e norocul ăsta pe ea? Dar n-am spus 
aşa ceva nicicând. 

Prințul: Noi ne pierdem timpul cu prostii, iar 
duhurile înţelepţilor stau în nori şi-şi râd de noi. 
Falstaff e aici, la Londra? 

Bardolph: Da, milord. 

Printul: Unde ia cina? Se ghiftuieşte bătrânul 
mistreţ în vechea cocină? 

Bardolph: Da, milord, în vechea cârciumă din 
Eastcheap. 


225 Aluzia la conciziunea romanilor pare a fi întemeiată pe cele 
afirmate de Plutarh privitor la maniera lacedemoniană de 
exprimare a lui Brutus şi chiar şi a lui Cezar, al cărui celebru 
mesaj: veni, vidi, vici trimis senatului după victoria de lângă Zela 
(47 î.e.n.) asupra regelui Pontului, Pharnaces, este în mod obişnuit 
citat pentru laconismul comunicării. 

Prințul: Cu cine? 

Pajul: Cu efesenii““ obişnuiţi, stăpâne, ăia de lege 
veche. 

Prințul: Ceva femei? 

Pajul: Niciuna, stăpâne, afară de mistress Quickly 
şi mistress Doll Tearsheet. 

Prințul: Ce podoabă o mai fi şi asta? 

Pajul: E o femeie cumsecade şi rudă cu stăpânul 
meu. 

Prințul: Cum e vaca de la sat rudă cu taurul de la 
oraş. Ce zici, Ned, îi prindem la cină? 

Poins: Sunt umbra dumitale, stăpâne - te urmez. 

Prințul: Băiete, Bardolph, să nu-i suflaţi o vorbă lui 
Falstaff că m-am întors în oraş. Ţineţi ceva pentru 
tăcerea voastră. 

(Le dă lani.) 

Bardolph: N-am limbă în gură, milord. 

Pajul: Pe-a mea, stăpâne, o lipesc de cerul gurii. 

Prințul: Cu bine, duceţi-vă. (Bardol/ph şi pajul ies). 
Doll Tearsheet asta pesemne e un fel de stradă 
mare? 

Poins: Bătătorită ca drumul între St. Albans” şi 
Londra - pun mâna-n foc. 

Prințul: Cum să facem să-l vedem pe Falstaff sub 
chipul lui adevărat fără să fim văzuţi? 

Poins: Să ne punem câte un gheroc de piele şi 
nişte şorţuri şi să-l servim la masă ca slugi. 

Prințul: Din zeu, taur? Jalnică decădere. Totuşi, 
asta i s-a întâmplat şi lui Jupiter. Din prinţ, ospătar? 
226 Bărbaţii din Efesul antic erau consideraţi mari chefilii (v. 1 
Henric al IV-lea, nota 72). 

227 |Intrucât St. Albans se afla pe şoseaua principală spre regiunea 
centrală a Angliei, drumul dintre acea localitate şi Londra era 
folosit de foarte mulţi călători. 

Ruşinoasă schimbare! Dar am s-o fac şi pe asta. 


Pentru un astfel de ţel, face să săvârşeşti o prostie. 
După mine, Ned. 


(les.) 


Scena 3 


Warkworth. În faţa castelului lui Northumberland. 
Intră Northumberland, Lady Northumberland şi 
Lady Percy. 


Northumberland: 


lubită doamna mea şi scumpă fiică, 
Croiţi un drum mai lin atâtor aspre 
Şi-ntortocheate treburi ce m-apasă. 
De ce vă luaţi înfăţişarea vremii 
Şi-asemeni ei, îl tulburaţi pe Percy? 
Lady Northumberland: 
Eu nu mai stărui - tac. Tu fă cum crezi. 
Te las în seama-nţelepciunii tale. 
Northumberland: 
Vai, draga mea! Mi-am zălogit onoarea 
Şi pot să mi-o recapăt, doar luptând. 
Lady Percy: 
să nu te duci, nu, pentru Dumnezeu! 
Ţi-ai mai călcat o dată vorba, tată, 
Când te lega mai mult decât acum; 
Când Percy-al tău, iubitul meu soţ Harry, 
Căta de-a-surda înspre miazănoapte, 
Doar-doar îi vei aduce întăriri. 
Te-a îndemnat să stai acasă cine? 
Doi oameni şi-au pierdut atunci onoarea. 
A ta - să-i dea iar cerul strălucirea! 

A sa - lucind ca soarele pe boltă, 
L-a-nvăluit în raze, şi-n lumina-i, 
Toţi cavalerii Angliei-au purces 
Spre fapte mari; când se-mbrăcau, cei tineri 
Ca-ntr-o oglindă se priveau în Harry; 
De nu mergeau ca el, erau ologi; 
Cusurul său, iuţeala lui la vorbă, 
A devenit rostirea celor bravi, 
lar cei cu vorba lină şi domoală 
Îşi preschimbau virtutea în meteahnă, 
Spre-a semăna cu el. În vorbă, dar, 
În mers, în felul de-a mânca, în jocuri, 
În mânuitul armelor, în toane, 
Le-a fost oglindă, pildă şi dreptar; 
lar tu pe el, pe el, neasemuitul, 
Podoaba omenirii, l-ai lăsat 
să-nfrunte pe-al războaielor zeu aprig, 
Neajutorat defel; să poarte-o luptă 
In care numai numele de Hotspur 
Il apăra. Aşa l-ai părăsit! 
De-aceea, niciodată, nu, te rog, 
Nu-i face umbrei sale nedreptatea 
De-a te purta cu alţii mai cinstit 
Decât cu dânsul. Sunt destul de tari 
Arhiepiscopul şi mareşalul. 
De-avea din oastea lor doar jumătate, 
lubitu-mi Harry ar fi-nvins, iar eu, 
La pieptu-i cuibărită, azi vorbeam 
De groapa lui Monmouth. 
Northumberland: 
Copila mea! 
Mă pierd cu firea când te-aud din nou 
Plângând pentru greşelile trecute. 

Nu, plec primejdia s-o-ntâmpin, altfel 
O să mă afle ea nepregătit, în altă parte. 
Lady Northumberland: 
Fugi în Scoţia 

'Nainte de-a fi arătat ce poate 

Poporul înarmat şi nobilimea! 
Lady Percy: 
De izbutesc să-i biruie pe rege, 
Susţine-i, ca o coastă de otel, 
Spre-a întări ce-i tare şi prin sine; 
Dar lasă-i mai întâi să-ncerce singuri, 
Cum l-ai lăsat pe Harry şi astfel 
M-ai văduvit! O, Doamne, pân-la moarte, 
Oricât de multe zile-aş mai avea, 
Îi voi stropi cu lacrimi amintirea, 
Ca-n creşterea-i s-ajungă pân’ la cer. 
Northumberland: 
să mergem. Sufletul mi-l simt acum 
Ca pe-un năboi de-ape-ncremenite 
În culmea fluxului. Aş fi dorit 
De Scroop să mă alătur; dar s-o fac 
Mă-mpiedică o mie de temeiuri. 
Spre Scoţia porni-voi, aşa dar, 
Pân' ce norocu-mi va surâde iar. 
(les.) 


Scena 4 


Londra. Cârciuma „La Capul de Mistreţ” din 

Eastcheap”*. Intră dovă slugi. 


Prima slugă: Ce dracu ai adus acolo? Mere 
zbârcite? Nu ştii că Sir John nu poate suferi merele 
zbârcite? 

A doua slugă: Aşa e, că bine zici! Prinţul i-a pus o 
dată dinainte un castron cu cinci mere zbârcite, apoi 
şi-a scos pălăria cu cuvintele: „Să-mi iau acum 
rămas bun de la aceşti şase cavaleri bondoci, 
bătrâni şi cofleşiţi.”**” Sir John s-a supărat foc, dar 
pe urmă i-a trecut. 

Prima slugă: Atunci, aşterne faţa de masă şi pune- 
le jos, apoi vezi dacă poţi da de taraful lui Sneak; 
mistress Tearsheet se dă-n vânt după muzică. 
Şterge-o; în camera unde au luat cina e prea cald, o 
să vină aici numaidecâăt. 

A doua slugă: Ascultă, prinţul şi master Poins 
trebuie să pice acuşica. Vor să se-mbrace cu hainele 
şi şorţurile noastre, dar Sir John nu trebuie să afle 
nimic - aşa mi-a spus Bardolph. 

Prima slugă: Tii, să vezi comedie! Grozav! 

A doua slugă: Mă duc să-l caut pe Sneak. 

(lese.) 

(Intră hangița şi Doll Tearsheet.) 

Hangița: Zău, surioară, mi se pare că ai o 
temperatură minunată; îţi bate pulsaţia mai abitir 
decât şi-ar putea flori inimioara şi eşti roşie la faţă 
ca un trandafir - zău dacă te mint! Dar te-ai cam 


228 Scena care urmează este considerată de unii critici drept cea 
mai reuşită scenă de tavernă din câte s-au scris vreodată. 

229 În textul original fiind vorba de marele app/e-john, care se 
păstrează până la începutul verii (un Sf. lon este la 21 iunie), 
prinţul Henric îl adaugă şi pe John Falstaff celor cinci mere 
zbârcite, pe care le pune pe masă în faţa acestuia. 

întrecut cu băutura - vinul ăsta de Canare e grozav 
de decisiv; îţi parfumează sângele înainte de a 
putea spune peşte. Cum te simţi? 

Doll: Ceva mai bine. Hm! 

Hangița: Bravo! O inimă caldă face mai mult decât 
aurul. Aha, uite-l şi pe sir John. 

(Intră Falstaff, cântând.) 

Falstaff: „Când regele Arthur întâiaşi dată la 
curtea lui...” Goleşte ţucalul””. „Și-a fost un 
vrednic rege.” Ei, ce mai zici, mistress Doll? 

(Prima sluga iese.) 

Hangița: | s-a făcut rău de prea mult bine, p- 
onoarea mea! 

Falstaff: Aşa se-ntâmplă cu toate femeile. Cum 
dau de bine, cum li se face rău. 

Doll: Gotcan afurisit, aşa mă mângâi? 

Falstaff: Gotcanii se-ngraşă pe socoteala dumitale, 
mistress Doll. 

Doll: Pe socoteala mea? Se-ngraşă din pricina 
îmbuibării şi a bolilor! 

Falstaff: Dacă bucătarii ajută la îmbuibare, voi 
ajutaţi la îmbolnăvirea bărbaţilor. Da, da, de la voi 
primim cadourile astea, Dolly. Recunoaşte, oiţă 
nevinovată, că e aşa şi nu altfel. 

Doll: Ei aş! Unde mai pui că voi ne luaţi 
lănţişoarele şi nestematele. 

Falstaff: „Şi broşele, şi perlele, şi aurul?” - dacă 


230 Falstaff începe să cânte o baladă, foarte populară, intitulată 
„Faptele măreţe ale Regelui Arthur”. 

231 Oalele de noapte făceau parte din mobilierul şi obiectele unei 
taverne. 

232 Citat dintr-o altă balada populară. La chefuri, în taverne, 
consumatorii cântau în mod obişnuit numeroase balade, care 
deveniseră cântece populare cu timpul. 

te lupti voiniceşte, pleci de pe câmpul de luptă 
şchiopătând. Dacă pleci la atac cu lancea ridicată 
voiniceşte, tot aşa de voiniceşte te duci la doctor, 
care se apucă la fel de voiniceşte să-ţi dreagă tolba. 

Doll: De spânzurătoare să ai parte, ţipar de mare! 

Hangița: Aşa v-am pomenit - ori de câte ori vă 
întâlniți, vă certaţi. Sunteţi ca doi pesmeţi neunşi cu 
unt - nu vă răbdaţi deloc conformităţile. Ascultaţi! 
Unul trebuie să se lase mai moale şi tu trebuie să fii 
aceea. Tu eşti vasul slab, vasul gol, cum se spune. 

Doll: Poate într-un vas slab şi gol să încapă 
gogeamite butia? Tot vinul de Bordeaux dintr-o 
cârciumă e în burduhanul lui, niciun fund de corabie 
nu e mai ticsit! Ei, hai, Jack, să fim prieteni. Te duci 
la război - cine ştie dacă ne mai vedem. 

(Intră din nou prima slugă.) 

Prima slugă: Stegarul Pistol e jos şi vrea să 
vorbească cu dumneavoastră, sir. 

Doll: Trăsni-l-ar de fanfaron şi de târâie-brâu! Nu-l 
lăsaţi să intre; gură mai spurcată ca a lui nici că se 
mai află în Anglia. 

Hangița: Dacă e fanfaron, să nu care cumva să 
vină aici - nu de alta, dar am şi eu vecini. Nu trăiesc 
în mijlocul lor? N-am nevoie de farfarale! Slavă 
Domnului, sunt respectată de oamenii cei mai buni; 
şi n-am trăit până acum ca să-mi aud vorbe! Închide 
uşa, te rog! 

Falstaff: Ascultă, hangiţo... 

Hangița: Te rog, sir John - n-am nevoie aici de un 
gură-spartă. 

Falstaff: Păi, n-ai auzit că e stegarul meu? 

Hangita: Vorbe de clacă, sir John - cu mine nu se- 
nghite. Stegarul dumitale n-o să calce în casa asta! 


~ 218 ~ 


Opere Complete Volumul 4 
Mai deunăzi am fost la maşter Tisick, comisarul, 
care mi-a zis - asta s-a-ntâmplat nu mai departe de 
miercurea trecută. „Zău, vecină Quickly”, zice - era 
de faţă şi părintele Duimbe; „vecină Quickly”, zice, 
„Vezi de primeşte numai oameni cumsecade, 
fiindcă”, zice, „se vorbeşte urât pe seama dumitale” 
- ştiu foarte bine de ce a spus asta; „fiindcă”, zice, 
„dumneata eşti femeie cinstită şi ai un nume bun; 
de aceea vezi ce oaspeţi primeşti. Să nu primeşti, 
zice, oameni sparţi la gură”. Picior de farfara să nu 
calce pe aici! Păcat că n-aţi auzit ce spunea! Nu, n- 
am nevoie de flecari! 

Falstaff: Dar nu e flecar, hangiţo - zău! - ia, un 
amărât de pungaş şi el. Se lasă mângâiat pe spate 
ca un pui de ogar; îşi ţine gura până şi-n faţa unei 
bibilici plouate, dacă cumva îşi zburleşte penele. 
Cheamă-l, flăcăule. 

(Prima slugă iese.) 

Hangița: Ai zis că e pungaş? Să fie sănătos. Eu nu- 
mi zăvorăsc casa nici oamenilor cinstiţi, nici 
pungaşilor, dar nu pot să sufăr vorbăria, zău. Mi se 
face rău numai când aud despre astfel de oameni. 
Uite, tremur toată - pipăiţi-mă. 

Doll: E adevărat, cumătră. 

Hangita: Nu-i aşa? Tremur ca o frunză de plop - nu 
pot să-i sufăr pe cei care trâăncănesc. 

(Intră Pistol, Bardolph şi pajul.) 

Pistol: Cel de Sus te aibă-n paza lui, Sir John! 

Falstaff: Bine-ai venit, stegar Pistol. Pistolule, o- 
ncărcătură pentru tine - ţine paharul ăsta de Xeres, 
acum descarcă-te, închină în sănătatea hangiţei. 

Pistol: Sir John, trag în ea două gloanţe. 

Falstaff: Prietene, rezistă la pistol; n-o atingi cu 

una cu două. 

Hangița: Haide, haide, nu mă mai ameninţa cu 
rezistenţa şi cu gloanţele; eu una nu beau pentru 
plăcerea nimănui mai mult decât pot să duc. 

Pistol: Atunci în sănătatea dumitale, mistress 
Dorothy - mă descarc în dumneata. 

Doll: Te descarci în mine? Nu dau o para chioară 
pe tine, janghinosule! Auzitu-l-aţi? Un maţe-fripte, 
un terchea-berchea, un tâlhar, un răpănos, un 
coate-goale! Piei din faţa mea, secătură mucegăită! 
Eu sunt o bucăţică de frupt pentru stăpânul tău, nu 
pentru tine. 

Pistol: Te cunosc, mistress Dorothy. 

Doll: Păzea, spintecător de pungi! Şterge-o, 
pungaş de buzunare! Pe vinul ăsta, o să-ţi bag 
cuțitul în fălcile tale mucegăite dacă te obrăzniceşti 
cu mine. Piei, am zis, linge-blide! Panglicarule! De 
când ţi-ai luat nasul la purtare cu mine, 
domnişorule? De când ai două galoane pe umăr? 
Grozav, n-am ce zice! 

Pistol: Pentru asta am să-ţi spintec guleraşul, p- 
onoarea mea! 

Falstaff: Gura, Pistol, descarcă-te în altă parte, nu 
aici. Pe noi lasă-ne, Pistol. 

Hangita: Da, domnule căpitan Pistol, duceţi-vă în 
altă parte. 

Doll: Căpitan? Puşlamaua dracului, nu ţi-e ruşine 
să ţi se spună căpitan? Dacă căpitanii ar gândi la fel 
cu mine, te-ar jupui că te foloseşti de numele lor 
înainte de a-l fi câştigat. Tu căpitan? Hahaleră! Şi 
pentru ce, mă rog? Pentru că ai rupt gulerul unei 
biete târfe într-un bordel? Ăsta, căpitan? În ştreang 
cu el! Un pomanagiu care-şi ţine zilele cu prune 

fierte şi  mucegăite şi cu pesmeţi! Căpitan? 
Pramatiile de felul lui sunt în stare să facă cuvântul 
ăsta tot atât de urâcios ca şi cuvântul „a poseda” - 
care a fost un cuvânt foarte bun înainte de a fi se 
sluţit - de aceea, să aibă grijă căpitanii! 

Bardolph: Dragă stegarule, pleacă, te rog. 

Falstaff: O vorbuliţă, mistress Doll. 

Pistol: Să plec? Altul, nu eu! Ascultă, caporal 
Bardolph, aş putea s-o fac bucățele, trebuie să mă 
răzbun. 

Pajul: Pleacă, te rog. 

Pistol: Mai întâi s-o văd osândită în lacul blestemat 
al lui Pluton?” şi în prăpastia fără fund, împreună cu 
Erebus“ şi chinurile lui. Da-ţi-mi undiţa şi 
cârligele!*** Mai repede, câinilor! Trageţi-o în jos, 
Parcelor!** Nu e Hirena”” în faţa noastră? 


233 Pistol se referă la râul Stix, care înconjura Infernul de şapte 
ori. Zeul Infernului se numea, la vechii greci, Hades; dar, temându- 
se să-i rostească numele adevărat, - zeul fiind renumit pentru 
cruzimea şi neînduplecarea lui, - grecii îl numeau Pluton sau Pluto. 
Poeţii romani îl numesc Dis, Oreus sau Tartarus. 
234 Erebus este şi zeitate şi denumirea dată regiunii întunecate 
prin care umbrele sunt nevoite să treacă, înainte de a intra în 
Infern. 
235 Citatul este dintr-un cântec popular având ca temă pescuitul 
şi pescarii. 
236 Parcele era denumirea romanilor pentru zeițele numite de 
greci Moirae, care hotărau soarta oamenilor. Clotho torcea firul 
vieţii, Lachesis hotăra soarta oamenilor, iar Atropos tăia firul care 
era tors. 
237 Numele Hirena apare în titlul unei piese pierdute aparţinând 
contemporanului lui Shakespeare George Peele; „Mahomet al 
turcilor şi Hirena (Irita), frumoasa grecoaică”. Numele eroinei 
ajunsese însă să însemne şi prostituată în limba curentă. Pistol, ca 
în povestirile cavalereşti, dă sabiei sale numele frumoasei Hirena. 
Pe de altă parte propoziţiile neclare şi fără legătură între ele, pe 
care le rosteşte Pistol, par să fie preluate din diferite piese slabe 

Hangița: Domnule căpitan Peesel“*, potoleşte-te. 
E foarte târziu, zău, te rog, forţează-ţi supărarea. 

Pistol: 

Ce mofturi, zău! Cum? Caii de samar 
Şi gloabele-ndopate din Asia 
Ce fac pe zi numai treizeci de mile, 
l-asemuiţi cu canibali şi cezari 
Şi greci troieni?*“” Mai bine să-i trăsnească 
lar riga Cerber”“ să-i afurisească! 
Cum? Ne certăm pentru nimicuri? 

Hangița: Pe legea mea, căpitane, astea sunt vorbe 
tari. 

Bardolph: Du-te, stegarule; altfel iese cu bătaie. 

Pistol: Să moară oamenii ca câinii! Să se împartă 
cununile în dreapta şi în stânga! Nu e Hirena în faţa 
noastră? 

Hangita: Nu văd nicio Hirena, căpitane. Ce naiba, 
îți închipui c-aş ascunde-o? Hai, domoleşte-te, te 
rog! 

Pistol: 


ale timpului, ca o ridiculizare a acestora. 

238 Peesel reprezintă redarea pronunțării populare a cuvântului 
pistol, pe care hangiţa îl asociază cu pee (urină). 

239 Pistol, vrând să facă paradă de cultura sa, citează câteva 
versuri din piesa lui Christopher Marlowe, Tamburlaine (Tamerlan) 
(partea a 2-a, actul IV, scena 2) pe care însă le denaturează. Astfel 
în loc de Hanibali el spune canibali, pe greci şi troieni îi contopeşte 
într-un singur popor, iar pe câinele Cerber îl crede un rege 
oarecare. 

240 Câinele cu trei capete care păzea intrarea în infern la locul 
unde barcagiul Charon debarca umbrele morţilor. Unii poeţi antici 
îl descriu ca având 30 sau chiar 100 de capete. Printre cele 
douăsprezece munci impuse lui Hercule a figurat şi aducerea cu 
sila din Infern pe pământ a lui Cerber si ducerea acestuia înapoi, 
numai cu forţa braţelor. 

Atunci, frumoasa mea, Calipolis”", 
Mănâncă şi te-ngraşă. Dă-ne vin. 
Si fortuna me tormente, sperato me contento”“. 
De salve să ne temem? Nu! Să vină! 
Vreau nişte vin. lubito, stai deoparte. 

(Îşi scoate sabia şi o pune deoparte) 

Cu asta, punct. Nici un et caetera? 

Falstaff: Pistol, vreau linişte. 

Pistol: Prea falnic cavaler, îţi sărut pumnul!“* Se 
poate? N-am admirat noi doi Carul Mare? 

Doll: Pentru Dumnezeu, aruncaţi-l pe scări afară, 
fanfaronul a întrecut orice măsură. 

Pistol: „Aruncaţi-l pe scări afară!” Parcă n-am 
cunoaşte noi gloabele din Galloway! 

Falstaff: Bardolph, zvârle-l pe scări ca pe o bilă la 
popice! Chiar dacă nu face nimic decât să 
blogodorească, tot n-are ce căuta aici. 

Bardolph: Hai, de-a dura pe trepte. 

Pistol: 

Cum? Ne măcelărim? Vărsăm sânge? 

(Pune mâna pe spadă.) 

O, moarte, curmă-mi viaţa şi m-adoarme! 
lar cele trei surori să taie firul, 


241 Continuând să facă paradă de cultura sa dramatică, Pistol o 
numeşte acum Calipolis pe hangiţă, dându-i numele unui personaj 
căruia i se spune „frumoasă Calipolis”, în piesa lui George Peele 
The Baltic of Alcazar (Bătălia de la Alcazar). 

242 Pistol vrea acum să epateze hangiţa citind - bineînţeles greşit 
deviza gravată în limba italiană pe sabia lui, al cărei text corect 
este: Si fortuna me tormenta, il sperare me contenta (Dacă 
norocul mă chinuie, speranţa mă fericeşte). 

243 Salut cavaleresc respectuos. 

244 Caii din regiunea Galloway, situată în sud-vestul Scoției, erau 
de rasă foarte mică dar puternici. Pistol, numind-o pe Doll „gloabă 
din Galloway” o insultă indirect spunându-i că e calul tuturor. 

Umplându-mă de răni! Atropos**, vino! 

Hangița: Să vezi poznă! 

Falstaff: Dă-mi spada, băiete. 

Doll: Te rog, Jack, nu scoate sabia! 

Falstaff: Afară! 

(Scoate sabia şi-l dă afară pe Pistol.) 

Hangita: Ce balamuc! Mai bine las hanul în plata 
Domnului, decât să mai trec prin terorismul şi 
groaza asta. Ce mai! Ucigănie curată. Vai, vai, 
vârâţi-vă săbiile în teacă! Vârâţi-vă săbiile în teacă! 

(Pistol şi Bardolph ies.) 

Doll: Te rog, Jack, linişteşte-te; puşlamaua a 
plecat. Ştrengar voinicos ce te afli! Pârdalnicule! 

Hangita: Nu te-a rănit în deserturi? Cât pe ce să 
te-mpungă în burtă. 

(Bardolph se întoarce.) 

Falstaff: L-ai dat afară? 

Bardolph: Da, stăpâne. Era beat ca un porc - l-ai 
rănit la umăr. 

Falstaff: Neisprăvitul! Auzi, să mă-nfrunte pe 
mine! 

Doll: Ah, ştrengarule! Vai, maimuţoi mic, cum ai 
mai transpirat! Vino să-ţi şterg faţa - hai, hălci de 
carne, hai! Pungaşule! Dacă te iubesc... Eşti viteaz 
ca Hector din Troia, faci cât cinci Agamemnoni?’ la 
un loc şi eşti de zece ori mai grozav decât cei nouă 
eroi“. Ha, scârba! 


245 Dintre cele trei Parce, Atropos era aceea care tăia firul vieţii, 
(v. nota 63). 

246 Agamemnon fusese ales de căpeteniile greceşti, participante 
la războiul împotriva Troiei, drept comandant suprem, şi era foarte 
apreciat în literatura Renaşterii pentru comportarea sa în această 
funcţie. 

247 Cei nouă eroi ai istoriei fuseseră proclamaţi de literatura 

Falstaff: Un porc de câine! O să-l zvârl în sus cu 
cearşaful. 

Doll: Sigur că da - iar eu am să te legăn între două 
cearşafuri. 

(Intră muzicanți. ) 

Pajul: Stăpâne, a venit muzica, 

Falstaff: Să cânte! Cântaţi, domnilor. Doll, aşează- 
te pe genunchii mei. Lăudărosul! Nenorocitul! Parcă 
era argint viu, aşa a fugit de mine! 

Doll: Curat argint viu, şi tu, după el, gogeamite 
clopotniţa! Ei, purceluşule, când ai de gând să te 
astâmperi? Să nu te mai lupţi ziua şi să nu te iei la 
bătaie noaptea şi să-ncepi să-ţi peticeşti trupul 
hodorogit pentru ceruri. 

(Intră, din fund, prințul Henric şi Poins, deghizați 
ca pivniceri. ) 

Falstaff: Taci, dragă Doll! Nu vorbi ca un cap de 
mort, nu mă face să-mi amintesc de sfârşitul zilelor 
mele. 

Doll: Ascultă, ce fel de om e prinţul? 

Falstaff: Prinţul? Un tinerel fără minte, dar de 
treabă. Ar fi fost bun de stolnicel, s-ar fi priceput să 
taie pâinea. 

Doll: Am auzit că Poins e deştept foc. 

Falstaff: Poins, deştept! Să-l ia naiba de coşcodan! 
E prost ca noaptea: n-are într-însul mai mult duh 
decât un ciocan. 

Doll: Atunci de ce ţine prinţul atât de mult la el? 


Renaşterii ca fiind: trei din antichitatea clasică: Hector, eroul 
troian, Alexandru cel Mare şi luliu Cezar; trei din epoca biblică 
veche: losua Navi, regele David şi luda Macabeul (sec. al II-lea 
î.e.n.); şi trei din epoca medievală: Arthur, regele britonilor, Carol 
cel Mare, împăratul francilor, şi Godefroi de Bouillon, conducătorul 
primei cruciade şi întemeietor al regatului lerusalimului în 1099. 

Falstaff: Pentru că amândoi au picioarele la fel de 
subţiri. Poins joacă bine popice, mănâncă ţipari şi 
anason, înghite odată cu vinul mucuri de lumânări 
aprinse, se joacă de-a capra cu copiii, sare pe 
scaune, înjură de ţi-e mai mare dragul, îşi poartă 
cizmele cât mai strâns pe picioare, ca cele de pe 
firmele ciubotarilor”**, şi nu stârneşte nicio sfadă 
atunci când bârfeşte la urechea unuia şi a altuia; ei, 
şi alte asemenea scrânteli care dovedesc că e slab 
de minte şi zvelt la trup. Pentru asta îl şi rabdă 
prinţul, care nici el nu e mai breaz. Un fir de păr ar 
strica cumpăna între ei. 

Prințul: Să nu-i rup urechile acestui butuc de 
roată? 

Poins: Să-l burduşim în faţa paceaurei)! 

Printul: Vezi, nu cumva are bătrânelul o creastă pe 
tigvă, ca papagalii, ca să-l scărpinăm? 

Poins: Nu e ciudat ca dorinţele să dăinuie atâta 
după ce s-a istovit puterea? 

Falstaff: Sărută-mă, Doll. 

Prințul: Mi se pare că Saturn şi Venus sunt în 
conjuncţie”“” anul acesta. Ce zice almanahul? 

Poins: Aşa-i, iar omul Trigonului de foc” caută să 


248 Înainte de introducerea pantalonului larg, linia piciorului era 
un element important pentru bărbaţii eleganţi. Cei care aveau 
picioare frumoase purtau cizme cu o linie elegantă, ceilalţi purtau 
cizme creţe. 

249 Planetele Saturn şi Venus nu pot fi niciodată în conjuncţie. Ca 
planetă, Saturn era considerat că inspiră o stare, de spirit ursuză, 
în timp ce Venin inspiră dragostea. Pe de altă parte zeul Saturn, 
patriarhul zeilor, era imaginat ca un bătrân veştejit. Nepotrivirea 
lui Falstaff cu Doll apare astfel mai mult decât evidentă. 

250 Cele douăsprezece constelații constituind semnele zodiacului 
erau împărţite în patru trigoane (triunghiuri), fiecare cuprinzând 
câte trei semne dominând elementele constitutive ale lumii: focul, 

se vâre în cartea veche de însemnări a stăpânului 
său. 

Falstaff: Te prefaci numai că mă mângăi... 

Doll: Se poate? Te sărut cu inima veşnic 
credincioasă. 

Falstaff: Sunt bătrân, sunt bătrân. 

Doll: Îmi placi mai mult decât un ţingău. 

Falstaff: Ce fel de stambă ţi-ai dori pentru rochie? 
Joi primesc nişte bani, iar mâine ai o bonetă. Cântă- 
mi ceva vesel! Se face târziu, hai la culcare. O să 
mă uiţi după ce plec. 

Doll: O să mă faci să plâng dacă vorbeşti aşa. Să 
vezi dacă am să mă mai îmbrac frumos până când 
te întorci. Mai stai să ascultăm muzica până la 
sfârşit. 

Falstaff: Nişte vin, Francis. 

Prințul, Poins (les în faţă): Îndată! Vineee! 

Falstaff: Ha! Un fecior de lele al regelui! Şi tu, nu 
eşti fratele lui Poins? 

Printul: Ce viaţă duce buricul pământului! 

Falstaff: O viaţă mai bună decât a ta, eu sunt un 
gentilom, iar tu băiat de prăvălie. Îi jupoi pe meşteri. 

Prințul: E foarte adevărat, sir, am venit să te jupoi 
de viu. 

Hangița: Înălţimea ta, să te apere Cel de Sus! Bine 
aţi venit la Londra. Dumnezeu să-ţi binecuvânteze 
frumuseţe de feţişoară! Veniţi din Wales? 

Falstaff: Boş regesc cu ochi, pe carnea asta 
fluşturatecă şi pe sângele ăsta stricat, (arătând spre 
Doll) bine-ai venit! 


aerul, apa şi pământul. Trigonului focului îi aparţineau 
constelaţiile: berbecul, leul şi săgetătorul. Bardolph, din cauza 
nasului roşu şi chipului său aprins este dominat de trigonul focului. 


~ 227 ~ 


William Shakespeare 

Doll: Cum ai spus, osânză? Nu dau o ceapă 
degerată pe tine! 

Poins: Stăpâne, e-n stare să te ducă cu zăhărelul 
şi să prefacă totul într-o glumă, dacă nu baţi fierul 
cât e cald. 

Printul: Ascultă, seule, cum de-ai îndrăznit să 
vorbeşti despre mine aşa cum ai vorbit în faţa 
acestei doamne cinstite, virtuoase şi politicoase? 

Hangita: Mânca-l-ar mama! Aşa e, ce mai! 

Falstaff: Ai auzit ce-am vorbit? 

Prințul: Da, şi tu m-ai recunoscut tot aşa cum m-ai 
recunoscut şi atunci când ai dat bir cu fugiţii la 
Gadshill””!. Ştiai că sunt în spatele tău şi ai vorbit 
dinadins ca să-mi pui răbdarea la încercare. 

Falstaff: Nu, nu, nu - asta nu! Nici prin cap nu mi-a 
trecut că m-ai putea auzi. 

Prințul: O să te fac atunci să recunoşti că ai căutat 
să mă jigneşti şi pe urmă să vedem pe unde scoţi 
cămaşa. 

Falstaff: Nici gând de jignire, Hal, p-onoarea mea - 
nici gând! 

Printul: Nu? Când m-ai făcut stolnicel bun de tăiat 
pâinea şi mai nu ştiu ce? 

Falstaff: Nu, nu te-am jignit, Hal. 

Poins: Nu l-ai jignit? 

Falstaff: Nu, Ned, niciun pic - nici atâtica, dragul 
meu Ned! L-am ponegrit în faţa păcătoaselor pentru 


251 În Henric al IV-lea, Partea I, actul Il scena 2, Prinţul Henric şi 
Poins se deghizează şi pun pe fugă pe Falstaff şi complicii săi, 
după ce aceştia jefuiseră nişte negustori în pădurea Gadshill. 
Falstaff pretinde apoi, în scena 4, când Prinţul Henric îl acuză că e 
laş şi mincinos, că l-a recunoscut pe prinţ, când acesta l-a atacat 
dar s-a prefăcut numai că nu-l recunoaşte şi a fugit, fiindcă nu se 
cuvenea să se lupte cu el. 

ca păcătoasele să nu se-ndrăgostească de el; şi 
făcând asta, m-am purtat ca un prieten iubitor şi ca 
un supus credincios şi tatăl tău trebuie să-mi 
mulţumească. Nici gând de jignire, Hal; niciunul, 
Ned; zău că nu, băieţi, niciunul. 

Prințul: Vezi dacă nu cumva frica curată şi 
laşitatea fără margini te fac să jigneşti această 
femeie cinstită, pentru ca să te dai bine pe lângă 
noi. E dumneaei o păcătoasă? Sau doamna Hangiţă? 
Sau e un păcătos băiatul? Sau cinstitul Bardolph, 
care varsă foc pe nări de-atâta zel? 

Poins: Răspunde, ulm” găunos, răspunde! 

Falstaff: Necuratul şi l-a înregistrat şi parafat fără 
nădejde pe Bardolph - faţa lui e bucătăria lui 
Lucifer’, unde acesta îşi frige beţivanii. Cât despre 
băiat, are un înger păzitor, dar şi lui o să-i facă 
dracul felul. 

Prințul: Din pricina femeilor? 

Falstaff: Din pricina uneia din ele, care a şi ajuns 
în iad, unde arde sufletele păcătoşilor. Celeilalte îi 
sunt dator nişte bani; dacă o să fie osândită pentru 
asta, nu ştiu. 

Hangița: Nu, pun mâna în foc. 

Falstaff: Nici mie nu-mi vine să cred - cred că în 
privinţa asta suntem chit. Dar vezi că ţi se pune în 


252 Ulmul este un copac mare dar şubred când e uscat şi găunos 
şi, prin urmare nu poate constitui un sprijin puternic în asemenea 
cazuri, în tradiţia clasică ulmul este sprijinul viței de vie (Virgiliu, 
Georgicele, 2-3). În Comedia erorilor (actul II, scena 2) şi în Visul 
unei nopți de vară (actul IV, scena 1) Shakespeare foloseşte acest 
fapt pentru a arăta în mod metaforic dependenţa femeii de bărbat. 
În scena de faţă însă dramaturgul se referă la tradiţia clasică 
pentru a-l prezenta pe Falstaff ca sprijinitor al beţiei. 

253 V. 1 Henric al IV-lea nota 91. 

sarcină un alt păcat: ai îngăduit să se facă negoţ cu 
carne în casa ta, şi asta e împotriva legii“. Pentru 
asta cred că o să urli. 
Hangita: Toţi cârciumarii fac asta: ce e o ciosvârtă 
de berbec într-un post întreg? 
Printul: Dumneata, nobilă doamnă... 
Doll: Cum a spus înălţimea voastră? 
Falstaff: înălţimea sa a spus o vorbă din pricina 
căreia i s-a încrâncenat carnea. 
(Ciocănituri la uşă.) 
Hangița: Cine bate atât de tare la uşă? la vezi cine 
e, Francis. 
(Intră Peto.) 
Prințul: 
Ce e, Peto? Ceva noutăţi? 
Peto: 
Maria sa e-acum la Westminster 
Unde-l aşteaptă olăcari sleiţi, 
Sosiţi din miazănoapte. Când veneam, 
Am întâlnit vreo zece căpitani 
Cu capul gol, bătând pe la taverne 
Şi întrebând pe toţi de Sir Falstaff. 
Prințul: 
Pe legea mea, mor de ruşine, Poins! 
Să-mi pierd de-a-surda timpul preţios 
Când, ca austrul încărcat de aburi, 
Furtuna nesăţioasei răzvrătiri 
Se sparge-n capetele noastre goale. 


254 În timpul postului mare consumul de carne era interzis. O 
proclamaţie a Consiliului Privat al Regelui reînnoia în 1588 o 
asemenea interdicţie decretată în 1549 şi repetată în 1563, 
stabilind şi o amendă de o sută de lire pentru hangiii care 
contraveneau dispoziţiilor Consiliului. Totuşi interdicţia nu era 

Dă-mi mantia şi spada. Falstaff, plec! 

(Prințul Henric, Poins, Peto şi Bardolph ies.) 

Falstaff: Tocmai acum, când urma şi bucăţica cu 
ruşine a nopţii, trebuie să plecăm şi eu să n-am 
parte de ea! (Ciocănituri în uşă) lar bate cineva! 

(Bardolph se întoarce.) 

Ei, ce e? 

Bardolph: 

Sir John, porneşte repede la curte; 
Te-aşteaptă zece căpitani la uşă. 

Falstaff (către paj): Flăcăule, plăteşte 
muzicanților™”. Cu bine, hangiţo; cu bine Doll. 
Vedeți ce căutare au oamenii destoinici! Netrebnicul 
poate să doarmă; oamenii în stare de fapte mari 
trebuie să plece. Rămâneţi cu bine, fetelor. Dacă n-o 
să mă trimită chiar acum, vă mai văd înainte de a 
pleca. 

Doll: Nu pot nici să mai vorbesc; mi se rupe inima. 
Jack, iubitule, ai grijă de tine! 

Falstaff: Cu bine, cu bine! 

(Falstaff şi Bardolph ies.) 

Hangița: Umblă sănătos! Când o să-nflorească 
mazărea, se vor împlini douăzeci de ani de când îl 
cunosc - dar un bărbat mai cinstit şi mai credincios 
n-am... Du-te cu bine... 

Bardolph (dinăuntru): Mistress Tearsheet! 

Hangița: Ce s-a-ntâmplat? 

Bardolph (dinăuntru):  Pofteşte-o pe mistress 
Tearsheet la stăpânul meu! 

Hangița: Fugi, Doll, fugi! Hai, ce mai stai? 

(les.) 


255 Pajul avea între altele şi sarcina de a purta punga stăpânului 
său, - incomodă din cauza greutăţii monedelor. 

Actul III 
Scena 1 


Westminster. O încăpere în palat. 
Intră regele, îmbrăcat într-un halat de casă, urmat 
de un paj. 


Regele: 
Să-i chemi pe Earl of Surrey şi pe Warwick - 
Dar să citească-ntâi aste scrisori 
Şi să le judece cu grijă. Du-te. (Pajul iese) 
Câţi din supuşii mei cei mai săraci 
Nu dorm acum! O, somn, o dulce somn”*, 
Balsam al firii, rău te-am speriat 
De nu mai vrei pleoapa să-mi închizi 
Şi să-mi îneci simţirea, în uitare! 
De ce-ndrăgeşti bordeiul plin de fum 
Şi-ţi faci culcuş din asprul pat de paie, 
In băzâit de muşte legănat, 
Lăsând înmiresmatele alcovuri 
Cu uraniscul lor cusut cu fir 
Şi cântecele lor îmbietoare? 

Ah, zeu nătâng! De ce te culci cu proştii 
Şi fugi de-un pat regesc, de parc-ar fi 
Ori cuşcă de străjer ori turn de foc? 

Pe vârfu-ameţitorului catarg, 

Legi ochii musului şi-l odihneşti 


256 Invocaţia adresată somnului pare a fi inspirată de unul din 
sonetele poetului Philip Sidney, precursor al lui Shakespeare, şi 
apoi tratată mult mai dramatic în Macbeth, actul Il, scena 2. 
Preamărirea somnului apare şi în Henric al V-lea, actul IV, scena 1. 

În leagănul talazului şi-n vântul 

Ce-apucă valul ticălos de chică, 
l-o face creţuri-creţuri şi-l azvârle, 
C-un zgomot fioros, în norii umezi, 
Încât până şi moartea se trezeşte! 

In volbura oceanului şi-a bolții, 

ÎI părtineşti pe musul rebegit, 

Dar regele, în noaptea liniştită, 
Pe-un pat bogat, nu-şi poate-afla odihna! 
Te culcă, dar, prostime fericită! 

Un cap încoronat nu ştie tihna. 

(Intră Warwick şi Surrey.) 


Warwick: 
Stăpâne, bună dimineaţa. 
Regele: 
E dimineaţă, lorzii mei? 
Warwick: 
E unu' şi mai bine. 
Regele: 


Milorzi, atuncea bună dimineaţa. 
Scrisorile trimise le-aţi citit? 
Warwick: 
Da, Doamne, le-am citit. 
Regele: 
Văzut-aţi singuri, dar, cât de beteag 
E trupul ţării noastre şi ce boală 
S-a cuibărit lângă inima ei. 
Warwick: 
Socot că e un trup uşor atins 
Ce poate fi din nou înzdrăvenit 
Cu sfaturi bune şi cu doctorii. 
Northumberland se va răci curând. 
Regele: 

O, Doamne! De-am citi în cartea sorții 
Ca să vedem a vremilor restrişte 
Cum macină gorganii, iar uscatul, 
Sătul de trăinicie, se aruncă 
În mare! Sau, alt'dat', pentru Neptun?” 
Cât e de lat al ţărmurilor brâu; 
Cum întâmplarea-şi bate joc şi umple 
Cu fel de fel de băuturi ciudate 
Paharul nestatorniciei! Doamne, 
Un tânăr dintre cei mai fericiţi 
Dac-ar vedea prin câte a trecut 
Şi ce-l aşteaptă, ar închide cartea, 
Şi s-ar culca, nerăbdător să moară. 
Acum vreo zece primăveri, 
Northumberland şi Richard, buni prieteni, 
La toartă chefuiau; peste doi ani 
Se războiau. Acum opt ani de zile”, 
Mai drag îmi era Percy dintre toţi, 
Grijind de ale mele ca un frate, 
Slujindu-mi cu credinţă, trup şi suflet, 
Şi-o dată înfruntându-l chiar pe Richard 
De dragul meu. De faţă cine-a fost? 
Tu, vere Nevil, dacă nu greşesc - (către Warwick) 
Când Richard, după ce Northumberland 
L-a ocărât cumplit, cu ochii-n lacrimi, 
257 Zeul Neptun (la greci Poseidon) apare frecvent în opera lui 
Shakespeare, precum şi a contemporanilor săi, ca personificare a 
mărilor şi oceanelor. 
258 Referirile regelui la evenimentele care au avut loc cu opt ani 
mai înainte situează acţiunea de faţă în anul 1407, ceea ce vine în 
contradicţie cu unele evenimente din această piesă. Shakespeare, 
de altfel, ca şi în altele dintre piesele sale, nu dă importanţă 
exactităţii datelor istorice, apropiind în timp, unele de altele, 


evenimente mai importante pentru a obţine efecte dramatice 
impresionante. 

Rosti aceste vorbe de proroc: 
„Northumberland, eşti scara de nădejde 
Pe care urcă Bolingbroke spre tron”. 
Deşi mi-e martor cerul - n-o doream, 
Şi numai starea jalnică a ţării 
M-a îndemnat să mă-nfrăţesc cu sceptrul. 
„Veni-va timpul”, a mai spus atunci, 
„Când buba se va coace şi păcatul 
Va puroia.” Aşa a prevestit 
Desfacerea prieteniei noastre 
Şi toate câte ni se-ntâmplă azi. 
Warwick: 
În viaţa fiecărui om sunt lucruri 
Care-amintesc de vremuri ce-au apus; 
Citindu-le, el poate desluşi 
Făgaşul întâmplării viitoare, 
Ascuns în tainică sămânţa ei 
Şi-n firav început de încolţire. 
Acestea-s mugurii şi rodul vremii; 
Şi-n tâlcul lor ce n-a greşit nicicând, 
Era uşor ca Richard să priceapă 
Că lord Northumberland e-un trădător, 
C-al mârşăviei bob se va umfla 
Şi că pământ ca tine mai prielnic 
Nu va găsi. 
Regele: 
Sunt scrise, dar, acestea? 
să le primim, atunci, aşa cum sunt! 
Ne cheamă înseşi cele sorocite. 
Spun că Vlădica şi Northumberland 
Au vreo cincizeci de mii. 
Warwick: 
Nu, nu se poate. 

Precum ecoul, zvonul înmulţeşte 
Puterile vrăjmaşului. Stăpâne, 
Te culcă-acum. Eu sunt încredinţat 
Că ostile pe care i le-ai trimis 
Vor cuceri uşor această pradă. 
O veste bună, Doamne: am temei 
să cred că Glendower”” s-a stins din viaţă. 
la-ţi vestea căpătâi - te simţi bolnav 
De două săptămâni şi de! Nesomnul 
Nu poate să-ţi priască. 
Regele: 
să te-ascult. 
De s-ar sfârşi cu tot ce ne frământă 
Ca să plecăm o dată-n Ţara Sfântă!”“ 
(les.) 


Scena 2 


Gloucestershire. Înaintea casei judecătorului 
Shallow. Shallow se întâlneşte cu Silence; apoi 
Mouldy, Shadow, Wart, Feeble, Bullcalf, 


259 Cronicarul Holinshed consideră că moartea căpeteniei velşilor 


răsculați, Glendower, ar fi survenit în 1409. 


260 Regele Henric îşi reînnoieşte făgăduiala dată în scena finală 
din Richard al II-lea de a porni în cruciadă pentru eliberarea 
ținuturilor unde trăise lisus Hristos. In felul acesta pregăteşte 
spectatorul şi pentru moartea regelui, în actul IV, scena finală, a 


piesei de faţă, în Camera lerusalimului. 

urmaţi de câţiva servitori. 


Shallow: Pofteşte, pofteşte, pofteşte, sir - dă-mi 
mâna, sir, dă-mi mâna. Da' devreme te-ai mai 
sculat, zău aşa! Şi ce mai face drăguţul meu văr 
Silence? 

Silence: Bună dimineaţa, vere Shallow. 

Shallow: Dar verişoara mea - ce mai face tovarăşa 
dumitale de pat? Şi frumoasa dumitale fiică, 
finişoara mea Ellen? 

Silence: Mierlă, vrei să spui, vere Shallow! 

Shallow: Totuşi, dacă-mi dai voie, sir, verişorul 
meu William a devenit un mare cărturar - e tot 
student la Oxford“, nu-i aşa? 

Silence: Da, sir - pe cheltuiala mea. 

Shallow: Atunci trebuie să-l vedem curând la 
şcoala de avocaţi. Am urmat şi eu cândva la 
Clement's Inn““*, unde cred că-şi mai aduc aminte 
de nebunaticul Shallow. 

Silence: Vere, pe atunci ţi se spunea „veselul 
Shallow”. 

Shallow: P-onoarea mea, mi se spunea în toate 
felurile! Pe vremea aceea eram în stare să fac orice, 
fără să clipesc din ochi! Eram şi eu şi năpârstocul de 
John Doit din Staffordshire, şi George Barnes cel 


261 Universitățile din Oxford şi Cambridge pregăteau adesea, în 
sec. al XVI-lea tineri pentru facultăţile (colegiile) de drept numite 
Inns (hanuri) din Londra. Colegiile din cele două universităţi aveau 
caracterul unor şcoli secundare sau licee din epoca modernă. De 
exemplu, poetul Sir Philip Sidney a intrat La Oxford la vârstA de 13 
ani, iar Lordul Southampton la Cambridge, la vârstă de 12 ani. In 
epoca elisabetană numai fiii de gentilomi erau primiţi în cele patru 
colegii de drept de prim rang, din Londra, numite /nns of Court. 
262 Clement's Inn, care nu se număra printre cele patru colegii de 
frunte, primea studenţii refuzaţi de celelalte. 

tuciuriu, şi Francis Pickbone, şi Will Squele din 
Cotswold. N-o să se mai întâlnească patru derbedei 
de-alde noi în nicio şcoală! Te încredinţez că ştiam 
unde iernează racii şi femeile cele mai frumoase 
erau la picioarele noastre. Mai era cu noi şi Jack 
Falstaff, Sir John de astăzi - pe atunci un băieţaş, 
pajul lui Thomas Mowbray, duce de Norfolk. 

Silence: E vorba de Sir John care a venit aici ca să 
recruteze soldaţi? 

Shallow: Păi dar? Sir John, nu altul! Parcă văd cum 
îi crapă capul lui Skogan”” la poarta şcolii - şi nu era 
decât un puşti. În aceeaşi zi m-am bătut şi eu cu 
unul Sampson Stockfish, fructarul în dosul şcolii 
Gray's Inn. Dumnezeule, cum ne mai făceam de 
cap! Şi când mă gândesc că atâţia din cunoscuţii 
mei de altădată sunt acum oale şi ulcele! 

Silence: O să ne vină şi nouă rândul, vere. 

Shallow: Fără doar şi poate! Sigur că o să ne vină 
şi nouă rândul. Moartea, cum spune psalmistul, nu 
cruţă pe nimeni - toţi vor muri. la spune, cât mai 
face o pereche de juncani la iarmarocul din 
Stamford?** 

Silence: N-am dat pe acolo, păcatele mele. 

Shallow: Nu poţi ocoli moartea, ce mai încoace şi 
încolo. Bătrânul Double, concetăţeanul dumitale, 
mai trăieşte? 

Silence: A murit, sir. 


263 Bufon renumit la curtea regelui Edward al IV-lea (1461-1483). 
Nu mele de Skogan (ortografiat şi Scogin) ajunsese să însemne 
„bufon” în general. La curtea lui Henric al IV-lea a existat însă şi un 
poet numit Henry Scogan, dar, după toate probabilitățile, 
Shakespeare nu l-a avut în vedere pe acesta. 

264 Localitate în Lincolnshire, la 90 de mile la nord de Londra, 
renumită ca iarmaroc al cailor şi vitelor, de trei ori pe an. 


~ 238 ~ 


Opere Complete Volumul 4 

Shallow: A murit? Doamne, Dumnezeule! Şi cum 
se mai pricepea să tragă cu arcul! A murit... 
Neîntrecut arcaş! John of Gaunt?® ţinea foarte mult 
la el - făcea rămăşaguri straşnice pe capul lui. A 
murit! Îţi nimerea cârpa din mijlocul țintei de la două 
sute patruzeci de iarzi, iar o săgeată uşoară ţi-o 
slobozea până la două sute optzeci - ce mai, ţi se 
umplea sufletul când îl vedeai! Oile ce preţ mai au? 

Silence: După cum e şi oaia - douăzeci de oi 
frumoase, vreo zece lire. 

Shallow: Zi, a murit bătrânul Double? 

Silence: Dacă nu mă-nşel, vin doi oameni din 
trupa lui Sir John Falstaff. 

(Intră Bardolph şi un însoțitor.) 

Bardolph: Bună dimineaţa, cinstite feţe. Rogu-vă, 
care din dumneavoastră e judecătorul Shallow? 

Shallow: Sir, eu sunt Robert Shallow - un biet 
boierinaş din acest comitat şi judecător de pace al 
regelui. Cu ce vă pot fi de folos? 

Bardolph: Sir, Căpitanul meu vă trimite cele mai 
bune urări. Căpitanul meu, Sir John Falstaff, e un 
gentilom neînfricat, aşa să ştiţi, şi un conducător 
viteaz. 

Shallow: Mulţumesc pentru urări, sir. L-am 
cunoscut ca un spadasin foarte bun. Ce mai face 
venerabilul cavaler? Pot să întreb şi ce face doamna, 
soţia dumisale? 

Bardolph: lartă-mă, sir, un soldat se descurcă mai 
bine fără nevastă. 


265 John de Gaunt, duce de Lancaster, tatăl lui Henric al IV-lea (v. 
Richard al II-lea), aparținuse epocii arcurilor lungi engleze care 
contribuiseră, în mod hotărâtor, la victoriile de la Crécy, Poitiers şi 
apoi şi Agincourt, asupra francezilor. 

Shallow: Asta aşa e, sir - mare vorbă ai spus! Se 
descurcă mai bine! Păi da, sigur că da! Vorbele mari 
se bucură, şi s-au bucurat întotdeauna, de multă 
trecere. Te descurci mai bine fără nevastă! Straşnic! 
Grozavă sentenţă! 

Bardolph: Nu-ţi fie cu supărare, sir, nu mi-a scăpat 
cuvântul. Sentinţă îi spuneţi? Nu cunosc sentinţa, pe 
legea mea, dar o să-mi apăr vorba cu sabia - eo 
vorbă neîntrecută, de ostaş. Se descurcă - adică, 
atunci când un bărbat nu se încurcă, sau, cum să 
spun? Atunci când îşi închipuie că se descurcă. Și 
asta e bine. 

(Intră Falstaff.) 

Shallow: Foarte adevărat. la uitaţi-vă cine vine - e 
Sir John! Dă-mi mâna, Sir, venerabila dumitale 
mână. Tiii! Că bine te mai ţii! Anii nu te-au 
îmbătrânit! Bine-ai venit, Sir John! 

Falstaff: Mă bucur că te văd, master” Robert 
Shallow. Maşter Surecard dacă nu mă-nşel? 

Shallow: Nu, sir John, e vărul meu Silence, 
judecător de pace ca şi mine. 

Falstaff: Master Silence, de pace să ai parte! 

Silence: Fiţi binevenit, sir John. 

Falstaff: Ptiu, ce căldură nesuferită! Ei, domnilor, 
mi-aţi făcut rost de vreo jumătate de duzină de 
recruți acătării? 

Shallow: Da, sir John. Nu vrei să stai jos? 

Falstaff: Aş dori să văd oamenii. 

Shallow: Unde e lista? Unde e lista? Unde e lista? 
la să vedem, să vedem, să vedem. Aşa, aşa, aşa, 


266 Master era în acea vreme titlul cu care cineva se adresa unui 
gentilom care nu era cel puţin „cavaler”, - în care caz i se spunea 
Sir. 


~ 240 ~ 


Opere Complete Volumul 4 
aşa, aşa, aşa, aşa. Sigur că da, Sir John! Ralph 
Mouldy. Să vină după cum îi chem - s-a-nţeles? Ei, 
unde-i Mouldy? 

Mouldy: Aici, cu voia Dumneavoastră. 

Shallow: Ce zici, Sir John? E bine clădit - e tânăr, 
voinic şi are prieteni buni. 

Falstaff: Cum îţi spune? Mouldy? 

Mouldy: Da, cu voia dumneavoastră. 

Falstaff: E timpul să scoatem mucegaiul din 
tine.” 

Shallow: Ha, ha, ha! Straşnic, zău aşa! Când un 
lucru prinde mucegai, trebuie folosit. Grozav! Bine- 
ai zis, Sir John, foarte bine. 

Falstaff: Înseamnă-l cu o cruce. 

Mouldy: Am purtat destule cruci până acum, aşa 
că aţi face mai bine să mă lăsaţi în pace. Baba mea 
o să se prăpădească fără mine. Cine să aibă grijă de 
gospodărie şi să robotească? Aşa că, la urma urmei, 
puneţi-mi cruce, găsiţi pe alţii mai breji ca mine. 

Falstaff: Hei! Gura, Mouldy! Trebuie să mergi şi tu. 
Mouldy, e timpul să te dăm pe brazdă. 

Mouldy: Pe brazdă!!! 

Shallow: Lasă vorba, flăcăule. Dă-te la o parte. Ai 
uitat unde te găseşti? Altul la rând, Sir John. la să 
vedem. Simon Shadow. 

Falstaff: Că bună ar mai fi un pic de umbră... 
Bănuiesc că e un soldat cu mult sânge rece. 

Shallow: Unde-i Shadow? 

Shadow: Aici, sir. 

Falstaff: Al cui fiu eşti tu, Shadow? 


267 Pentru efecte comice, numele multor personagii au sensuri 
care stârnesc hazul, luate ca substantive sau adjective comune. 
Astfel mouldy înseamnă „mucegăit”, iar shadow „umbră”. 

Shadow: Fiul mamei mele, sir. 

Falstaff: Fiul mamei tale! Mai ştii? Aşa o fi. Unde 
mai pui că eşti şi umbra tatălui tău; fiul femeii nu e 
mai mult decât umbra bărbatului. Aşa se întâmplă 
de cele mai multe ori; dar nu neapărat şi din aluatul 
tatălui. 

Shallow: Îţi place, Sir John? 

Falstaff: Umbra e bună pentru vară. Înseamnă-l cu 
o cruce. De altfel, avem destule umbre pe listă. 

Shallow: Thomas Wart! 

Falstaff: Unde e? 

Wart: Aici, sir. 

Falstaff: Wart te cheamă? 

Wart: Da, sir. 

Falstaff: Semeni, într-adevăr, cu un neg™® amărât. 

Shallow: Ce fac, îl însemn, sir John? 

Falstaff: N-are rost - e însemnat din naştere, nu 
vezi? Toată îmbrăcămintea i s-a strâns pe spate, iar 
trupul parcă îi e prins în bolduri. 

Shallow: Ha, ha, ha! Grozav le mai chiteşti, sir 
John! Francis Feeble! 

Feeble: Aici, sir. 

Falstaff: Ce meserie ai, Feeble? 

Feeble: Croitor de haine femeieşti, sir. 

Shallow: Îi pun un semn, sir John? 

Falstaff: Pune-i - dar dacă ar fi fost croitor de 
haine bărbăteşti, ţi-ar fi pus el semne cu creta. Ei, 
flăcăule, te pricepi să  străpungi rândurile 
duşmanului aşa cum străpungi fustele femeilor? 

Feeble: O să-mi dau toată silinţa, nu puteţi cere 
mai mult de la mine. 

Falstaff: Aşa, croitoraşule! Aşa te vreau, curajosule 


268 Wart înseamnă „neg”. 


~ 242 ~ 


Opere Complete Volumul 4 
Feeble! O să fii viteaz ca o porumbiţă înfuriată sau 
ca un şoarece cu suflet mare. Crestează-l, maşter 
Shallow - prinde-l cu acul! 

Feeble: Aş vrea să vină şi Wart, sir. 

Falstaff: Păcat că nu eşti croitor de haine 
bărbăteşti, ca să-l mai cârpeşti şi să-l faci bun de 
armată. N-o să rămâi soldat prost, Feeble, de vreme 
ce conduci atâţia oameni. Eşti mulțumit, 
voinicosule? 

Feeble: Da, sir. 

Falstaff: Multumesc, venerabile Feeble. Cine 
urmează? 

Shallow: Peter Bullcalf din poiene. 

Falstaff: Bullcalf? Buunn! la să vedem bouleanul. 

Bullcalf: Prezent, sir. 

Falstaff: Arătos flăcău, zău aşa. Mână-l în staul 
până ce nu rage. 

Bullcalf: O, Doamne! Domnule căpitan! 

Falstaff: Cum, ai şi început să ragi? 

Bullcalf: Sunt un om bolnav, milord. 

Falstaff: Ce boală ai? 

Bullcalf: O răceală păcătoasă, sir, tuse, sir. Am 
căpătat-o pe când trăgeam clopotele la încoronarea 
regelui, sir. 

Falstaff: Foarte bine, o să te trimitem la război în 
halat. Te scăpăm noi de răceală, n-avea grijă, şi o să 
dau ordin ca prietenii tăi să tragă clopotele în locul 
tău. Aştia-s toţi? 

Shallow: Am chemat cu doi mai mult decât ai 
cerut. Îţi trebuie numai patru. Acum pofteşte şi ia 
masa la mine. 

Falstaff: De băut, aş putea să beau, dar n-am timp 


269 Adjectivul feeb/e înseamnă „debil, plăpând”. 

pentru mâncare. Crede-mă, mi-a făcut plăcere să te- 
ntâlnesc, master Shallow. 

Shallow: Sir john, îţi aduci aminte cum am 
petrecut o noapte întreagă într-o moară de vânt pe 
câmpul Saint George?” 

Falstaff: Mai bine să nu ne aducem aminte, master 
Shallow, mai bine să nu ne aducem aminte. 

Shallow: Veselă noapte, nu? Jane Nightwork”'' mai 
trăieşte? 

Falstaff: Trăieşte, master Shallow. 

Shallow: Nu s-a împăcat niciodată cu mine. 

Falstaff: E adevărat. Spunea întotdeauna că nu te 
poate înghiţi. 

Shallow: Mă pricepeam s-o scot din sărite, ce zici? 
Frumoasă femeie a fost... Bona-roba''... Cum se 
mai ţine acum? 

Falstaff: A-mbătrânit, a-mbătrânit mult, master 
Shallow. 

Shallow: Cred, nici nu se poate altfel. Înainte ca eu 
să intru la Clement's Inn, ea avea deja un fiu de la 
bătrânul Nightwork, pe Robin Nightwork. 

Silence: Asta a fost acum cincizeci şi cinci de ani. 

Shallow: Ehei, frate Silence! Dacă ai fi văzut şi tu 
ce-am văzut noi în vremea noastră! E drept ce spun, 
Sir John? 

Falstaff: Master Shallow, nu o dată am auzit 
bătând miezul nopţii. 

Shallow: Da, da, da, Sir John, nu o dată. îţi aduci 
aminte de vorba-noastră: „Înainte băieţi!” Ei, hai la 
270 Parte a Londrei, în sudul Tamisei, nu departe de cartierul 
Southwark, cunoscut în acea vreme pentru casele sale de 
toleranţă. 


271 Literal, nightwork înseamnă „munca de noapte”. 
272 Expresie însemnând „damă de prima clasă”. 

masă, hai la masă. Dumnezeule, ce zile am trăit! 
Hai, vino. 

(Falstaff şi judecătorii ies.) 

Bullcalf: Dom’ căprar Bardolph, vreţi să-mi fiți 
prieten? Uite patru şilingi în coroane franţuzeşti - 
sunt ai dumitale. Mai bine să mă spânzure decât să 
mă trimeată la răzbel. Mie unuia îmi pasă prea puţin 
- totuşi nici eu nu am chef să mă duc şi, în ceea ce 
mă priveşte, aş vrea să rămân lângă prietenii mei. 
Altfel, nu mă sinchisesc chiar atât de mult. 

Bardolph: Bine, treci de o parte. 

Mouldy: Şi eu, domnule caporal căpitan, de dragul 
babei mele, fiţi prieten cu mine, n-are pe nimeni 
care să-i facă treburile dacă plec eu, e bătrână şi nu 
e-n stare să se descurce singură. O să vă dau 
patruzeci, sir. 

Bardolph: Bine, treci de o parte. 

Feeble: Eu, ce să zic? Mi-e totuna! O moarte are 
omul şi moartea n-o poţi ocoli. Nu sunt fricos de 
felul meu. Dacă mi-e scris să mor, foarte bine; dacă 
nu, iar bine. Toţi trebuie să-i slujească prinţului şi, 
oricum, cine moare acum, nu mai moare la anu'. 

Bardolph: Bravo! Eşti un băiat bun. 

Feeble: N-ai nicio grijă - nu mi-e frică. 

(Falstaff şi judecătorii se întorc.) 

Falstaff: Ei, sir, pe care mi-i dai? 

Shallow: Alege-ţi patru care-ţi plac. 

Bardolph (către Falstaff): O vorbă, sir. Am primit 
trei lire ca să-i las liberi pe Mouldy şi Bullcalf. 

Falstaff (aparte, către Bardolph): În regulă. 

Shallow: Ei, sir John, care sunt cei patru? 

Falstaff: Alege dumneata pentru mine. 

Shallow: Bine - păi, atunci Mouldy, Bullcalf, Feeble 

şi Shadow. 

Falstaff: Mouldy şi Bullcalf. Tu, Mouldy, stai acasă 
până când n-o să mai fii bun de armată. lar tu, 
Bullcalf, să mai creşti până atunci. N-am nevoie de 
voi. 

Shallow: Sir John, Sir John, nu e păcat? Ăştia sunt 
cei mai buni - i-am ales dinadins ca să-ţi fac pe plac. 

Falstaff: Vrei să mă-nveţi dumneata, master 
Shallow, cum să aleg soldaţii? Nu dau un ban pe 
mădularele, puterea, statura, mărimea şi înfăţişarea 
falnică a unui om! Contează spiritul soldatului, 
master Shallow! la-l pe Wart, de pildă - uită-te ce 
amărât e - şi totuşi, ăsta o să-ţi încarce şi să-ţi 
descarce arma cu repeziciunea ciocanului din mâna 
dulgherului, şi o să se retragă şi o să înainteze mai 
repede decât acela care atârnă de cobiliţă găleţile 
cu bere. Sau ogârijitul ăsta de Shadow. De oameni 
ca el am nevoie - nu poate fi o ţintă pentru duşman. 
Ori ocheşti într-însul, ori într-o lamă de briceag, 
totuna e. D-apoi la o retragere, Feeble, croitoraşul 
ăsta, cum o să mai spele putina! Am nevoie de 
oameni slabi şi - slăbeşte-mă cu cei voinici. 
Bardolph, pune o flintă în mâna lui Wart! 

Bardolph: Ţine, Wart. Înainte, marş! - aşa - aşa... 

Falstaff: la să vedem cum te descurci cu arma. 
Aşa, foarte bine. Dă-i înainte, foarte bine, minunat! 
D-ăştia-mi trebuie, mititei, scarandivi, bătrâiori, 
stafidiţi şi pleşuvi. Bravo, Wart! Grozav soldat! Ţine 
şase peni pentru asta. 

Shallow: Nu prea e stăpân pe meserie, nu se 
pricepe. Îmi aduc aminte că la Mile-end Green”, pe 


273 Locul unde se făcea instruirea militară a recruţilor şi se 
organizau iarmaroace şi spectacole publice. 

când învăţam la Clement's Inn, pe vremea când 
jucam rolul bufonului Sir Dagonet”'* în spectacolul 
cu regele Arthur, - era acolo un băiat fâşneţ nevoie 
mare care se juca cu arma, nu alta! Se răsucea într- 
o parte şi alta, în dreapta şi stânga, apoi spunea: 
„Stai!”, făcea un salt şi iar, dă-i şi dă-i, şi, cât ai zice 
peşte, el înapoi. N-o să mai văd un al doilea ca el. 

Falstaff: Voinicii ăştia o să facă treabă bună, 
master Shallow. Dumnezeu să te ţină sănătos, 
master Silence, cu dumneata n-o să-mi tocesc gura. 
Domnilor, cu bine. Vă mulţumesc. Trebuie să străbat 
douăsprezece mile la noapte. Bardolph, dă-le 
haine?” recruţilor. 

Shallow: Sir John, Cel de Sus te aibă-n paza lui. 
Dumitale să-ţi dea noroc şi nouă pace! Când te 
întorci, să ne calci pragul negreşit, să reînnoim 
cunoştinţa de altădată. Poate că după aceea o să te 
însoțesc la curte. 

Falstaff: M-aş bucura foarte mult, master Shallow. 

Shallow: Vorba-i vorbă. Cu bine. 

Falstaff: La revedere, domnilor. (/udecătorii ies.) 
Hai, Bardolph, du soldaţii. (Bardo/ph, recruții etc. 
ies.) La întoarcere voi avea grijă să-i jupoi pe 
judecătorii ăştia. Am citit în Shallow ca-ntr-o carte. 
Doamne, Doamne, cât de supuşi suntem noi, ăştia, 
bătrânii, păcatului minciunii. Ţârul ăsta de Shallow 


274 Sir Dagonet era măscăriciul regelui legendar britanic Arthur, 
care, conform legendelor celtice, preluate de anglo-saxonii veniţi 
în secolele V-VI, ar fi domnit în Ţara Galilor (Wales) în secolul al VI- 
lea e.n., sau chiar mai înainte. Legendele privitoare la cavalerii 
Mesei Rotunde, al căror suveran era Arthur, constituie celebrul 
ciclu breton de legende şi povestiri cavalereşti medievale. 

275 Falstaff se referă la vestoanele de pânză sau piele care se 
puteau întări cu zale sau platoşe. 

n-a făcut alta decât să se laude cu nebuniile din 
tinereţe şi cu isprăvile sale din strada Turnbull - 
fiecare al treilea cuvânt o minciună pe care o plătea 
mai abitir ascultătorului decât haraciul turcilor. Îmi 
amintesc că la şcoala Clement's Inn semăna cu un 
om făcut după cină dintr-o coajă de brânză. Când 
era dezbrăcat, jurai că e o ridiche furcată cu un cap 
caraghios tăiat cu cuțitul în partea de sus. Era aşa 
de prăpădit, încât pentru cineva scurt de vedere era 
nevăzut. Ai fi zis că e duhul foametei... Şi libidinos! 
Ca un maimuţoi, nu degeaba l-au poreclit femeile 
mătrăguna“'*. Era veşnic în urmă cu moda şi le 
cânta fleoarţelor cântece pe care le învăţa de la 
surugii, jurându-se că sunt cântece de dragoste şi 
serenade alcătuite de el. Şi acum, această floretă a 
viciului a devenit, „squire” şi vorbeşte despre John 
de Gaunt de parcă i-ar fi fost frate de cruce. Sunt 
gata să jur că l-am văzut o singură dată la turnir, 
când Gaunt i-a spart capul pentru că s-a băgat 
printre slugile lui. Cum eram şi eu acolo, i-am spus 
lui Gaunt că-şi bate propria sa umbră; nimic mai 
lesnicios decât să-l bagi cu haine cu tot într-o piele 
de ţipar; o cutie de oboi ar fi fost un palat prea 
încăpător pentru el; şi acum, poftim, s-a ajuns: are 
omul pământ şi boi. Dacă mă-ntorc, trebuie 
neapărat să mă împrietenesc cu el şi cu orice preţ o 
să fac dintr-însul două pietre filosofale. Dacă tânăra 
ocheană este momeală pentru ştiuca bătrână, nu 
văd ce lege a naturii o să mă împiedice să-l înghit. O 
să vină şi vremea asta. Şi cu asta, basta. 


276 Încă din vremurile biblice rădăcina mătrăgunei a fost 
comparată cu un trup omenesc, semănând cu un trunchi cu două 
braţe şi două picioare. 

(lese.) 


Actul IV 
Scena 1 


O pădure în Yorkshire. 
Intră arhiepiscopul de York, Mowbray, Hastings şi 
alții. 


Arhiepiscopul: 
Ce codru e-acesta? 
Hastings: 
Pădurea Gaultree”'”, Prea Sfinţite. 
Arhiepiscopul: 
să ne oprim aici. Dar mai întăi, 
Iscoadele să numere duşmanii. 
Hastings: 
Le-am şi trimis. 
Arhiepiscopul: 
Prea bine. Dragi prieteni 
Şi fraţi întru aceste trebi măreţe, 
Aflaţi că nu de mult, am căpătat 
Nişte scrisori de la Northumberland. 
Cuprinsul lor întristător acesta-i: 
Ar fi dorit să fie-aici, cu oști 
Destoinice de cinul său. Cum însă 
l-a fost peste putinţă să le strângă, 
S-a dus în Scoţia şi-aşteaptă-acolo 
Norocul să-i surâdă; pentru voi 
Se roagă-ntr-una ca să izbândiţi 


277 Pădure întinsă la nord de York. A fost tăiată în ultimele decenii 
ale secolului al XVII-lea. 

În lupta cu duşmanul şi cu soarta. 
Mowbray: 
Nădejdile ce-aveam în el, aşadar, 
S-au spulberat. 
(Intră un sol.) 
Hastings: 
Ce noutăți ne-aduci? 
Solul: 
Duşmanii, bine pregătiţi de luptă, 
Spre-apus de codru sunt doar la o milă; 
Şi după colbul ce-l stârnesc în zare, 
Socot că sunt ca la treizeci de mii. 
Mowbray: 
Întocmai cum am bănuit. Pornim? 
Mai biun-i înfruntăm în câmp deschis. 
(Intră Westmoreland.) 
Arhiepiscopul: 
Ce vajnic căpitan de oşti se-arată? 
Mowbray: 
De nu mă-nşel, e lordul Westmoreland. 
Westmoreland: 
Gând bun de la conducătorul nostru, 
Prinţul Lord John şi Duce de Lancaster.” 
Arhiepiscopul: 
Vorbeşte-n tihnă, lord de Westmoreland. 
Ce te abate pe la noi? 
Westmoreland: 
Prea Sfinte, 
Răspunsul meu de-aproape te priveşte. 
Dacă răscoala, sie-şi credincioasă, 
Ar fi-nceput cu hoarde de netrebnici, 
Condusă de ţingăi, gătită-n zdrenţe 


278 De fapt Prinţul John nu este şi duce de Lancaster, (v. nota 33). 

Şi sprijinită de milogi şi prunci, 
Zic, dacă blestemata răzvrătire 
Se-nfăţişa-n adevăratu-i strai, 

Nici tu, prea sfinte, nici ăşti nobili lorzi 
Nu aţi fi fost aici spre-a-i ocroti 
Hidosul chip cu cinstea voastră. Sfinte, 
Pristolul ţi-l susţine pacea; barba, 
Ţi-a argintat-o ea cu mâna ei; 
Învățătura multă ea ţi-a dat-o 
Şi despre duhul ei, porumbul păcii, 
Mărturiseşte albul tău veşmânt. 

De ce-ai schimbat cu-atâta stângăcie, 
Cuvântul păcii încărcat de har, 

Cu scrâşnetul războiului, făcând 
Din cărţi morminte, din cerneală sânge, 
Din tocuri lănci, din gura ta de aur 
O surlă-a blestematului război? 

Arhiepiscopul: 

De ce? Mă-ntrebi. Răspunsul meu e scurt: 
Suntem bolnavi; dezmăţul şi-mbuibarea 
Ne scutură acum pe toţi cu friguri 
Al căror leac e numai sângerarea. 
Din pricina acestei boli s-a stins 
Şi Richard, răposatul nostru rege. 
Dar, nobil Lord de Westmoreland, cu unul 
Nu mă găsesc aici în chip de doctor 
Şi dacă stau în rând cu soldăţoii, 
N-o fac fiindcă-aş fi duşmanul păcii. 
Mi-am pus veşmântul aprig de război 
Spre-a-i vindeca pe cei al căror suflet 
Tânjeşte de prea multă fericire, 
Spre-a curăța din sângele stricat 
Tot cheagul ce ne vlăguieşte viaţa. 

să fiu mai lămurit. Am cumpănit 


Răul de-acum cu relele răscoalei 
Şi, iată, mai puţine sunt acestea, 
Vedem ce drum apucă râul vremii, 
Şi-al întâmplării furtunos puhoi 
Ne-a smuls din liniştita noastră matcă. 
Am întocmit un opis pentru jalbe 
Spre-a le citi, la vremea lor, pe toate. 
De mult cu ele am cătat s-ajungem 
La rege, dar s-ajungem n-a fost chip. 
Când păsul vrem să ni-l destăinuim, 
să-l spunem nu ne lasă chiar acei 
Ce ne-au făcut, mai multă strâmbătate. 
Primejdia de ieri, de-alaltăieri, 
Ce-o amintesc băltoacele de sânge 
Ce se mai văd pe-alocuri şi, acum 
Sub ochii noştri, pildele bogate, 
Ne-au îmbrăcat în platoşa stângace 
Nu ca să frângem ramuri de măslin 
Ci spre-a statornici aici o pace 
Vestită şi adeverită-n fapt. 
Westmoreland: 
Când nu v-a fost chemarea ascultată? 
Şi regele cum v-a jignit? Ce nobil 
A căpătat poruncă să vă-nfrunte 
Ca să-ntăriţi cu o pecete sfântă 
Însângerata carte-a răzvrătirii 
Şi să sfinţiţi netrebnicu-i tăiş? 
Arhiepiscopul: 
Jignit mi-e fratele, întreaga obşte, 
De fratele mai mare-al tuturor, 
Ce-i vinovat că nu ne ocroteşte. 

De ocrotire nu-i nicio nevoie, 
Şi dac-ar fi nu te-ar privi pe tine. 
Mowbray: 
Ba da, '| priveşte! Şi pe noi, de-asemeni 
Noi n-am uitat jignirile trecute 
lar în aceste zile de restrişte 
Simţim cu toţii mâna grea şi aspră 
Cum peste noi se lasă. 
Westmoreland: 
Lord Mowbray, 
Ci desluşeşte strânsa legătură 
A vremii cu nevoia! Vei vedea 
Că vremea, nu coroana, v-asupreşte; 
Cu toate că nu văd anume cum 
Tu singur, luat în parte, ai fost jignit 
De vreme sau de rege, cât de cât, 
N-ai fost repus în drepturile tale, 
Primind moşia Ducelui de Norfolk, 
Cinstitul şi slăvitul tău părinte? 
Mowbray: 
Cu ce-a greşit a tatălui meu cinste 
Ca eu să trebuiască s-o îndrept? 
Era iubit de rege, dar acesta 
A fost atunci silit să-l surghiunească, 
Când tatăl meu şi Henric Bolingbroke”'”, 
Urcând în şa, încălecând grăbiţi, 
Dând pinteni cailor ce nechezau, 
Cu lancea scoasă, viziera trasă, 
Zvârlind prin cască fulgere din ochi, 
Au auzit cum sună trâmbiţa de luptă 


279 Înainte de a fi exilat de Richard al II-lea, Henric al IV-lea, pe 
atunci Henry Bolingbroke, provocase la duel pe tatăl lui Mowbray 
(v. Richard al II-lea, actul |, scena 1). 

Când, crede-mă, nimic pe lumea asta 
Nu l-ar fi despărţit de Bolingbroke, 
Monarhul şi-a zvârlit cât colo sceptrul 
De care atârna întreaga-i viaţă, 
Descălecând apoi, i-a prăvălit 
Pe toţi cei cari de paloş sau judeţ 
Au pătimit de-atunci sub Bolingbroke. 
Westmoreland: 

Nici tu, lord Mowbray, nu ştii ce vorbeşti. 
Pe-atunci, în Anglia, Earl Hereford“* 
Trecea drept cel mai vajnic luptător. 

Poţi şti norocul cui i-ar fi surâs? 
Dar dacă tatăl tău ar fi învins, 
Din Coventry n-ar fi plecat izbânda 
Căci toată ţara, într-un singur glas, 
ÎI huiduia; iar ruga ei fierbinte 
Era doar pentru Hereford - pe-acesta 
Toţi îl slăveau mai mult decât pe rege. 
Văd însă că m-abat de la făgaş. 
Am fost trimis de prinţ pentru-a afla 
Ce păsuri vă frământă şi să spun 
Că-i gata să v-asculte; şi-n măsura 
În care cererile voastre-s drepte, 
O să vă facă voia şi din minte 
O să vă scoată gândul duşmăniei. 
Mowbray: 
A fost silit să ne întindă mâna! 
Nu dragostea - politica-i la mijloc! 
Westmoreland: 
Trufaş mai eşti, Mowbray! Îndemnul lui 
Din milă izvorăşte, nu din teamă - 


280 Henric al IV-lea avea înainte de a fi exilat, titlul de duce, nu 
conte de Hereford (v. Richard al ll-lea). 


~ 254 ~ 


Opere Complete Volumul 4 
Căci, iată, oastea noastră e colea. 
Pe cinstea mea, mult prea încrezătoare 
Spre-a-ngădui un singur gând mişelnic. 
Avem mai multe nume mari ca voi 
Şi oameni mai deprinşi cu armele; 
Acestea, bune; cauza, mai dreaptă, 
Şi nici curajul, cred eu, mai prejos. 
Să nu spui că nevoia m-a adus! 
Mowbray: 
Eu unul nu-nţeleg să stăm de vorbă. 
Westmoreland: 
Vădeşti că ţi-e ruşine de greşeli; 
Nu sufere atingeri putregaiul. 
Hastings: 
E oare prinţul împuternicit 
Din partea regelui să ne asculte 
Şi-apoi să hotărască în privinţa 
Condiţiilor ce le punem noi? 
Westmoreland: 
Mă miră întrebarea fără rost. 
Nu-i cap de oşti? Nu spune asta tot? 
Arhiepiscopul: 
Atunci milord, primeşte acest sul 
Care cuprinde plângerile noastre. 
De-şi va pleca urechea, iar acei 
Ce-au fost şi sunt cu noi, oriunde-ar fi, 
Vor căpăta iertare legiuită, 
Şi fără cea mai mică-ntârziere 
Vor fi repuşi în drepturile lor, 
Ne-om trage-ndată-n matca datoriei, 
Şi Păcii vom aduce toţi prinos. 
Westmoreland: 
Voi spune-acestea prințului, Milorzi, 

să ne-ntâlnim în văzul oştilor. 
Dea Domnul să sfârşim în pace toate. 
De nu, pe câmpul luptei, paloşul 
Să hotărască! 
Arhiepiscopul: 
Precum zici, milord. 
(Westmoreland iese.) 
Mowbray: 
Un glas lăuntric parcă îmi şopteşte 
Că nu-s condiţii trainice acestea. 
Hastings: 
Nu-ţi fie teamă! De-ncheiem o pace 
Pe temelia îndeajuns de largă 
A jalbelor ce le-am înfăţişat 
Va fi mai trainică decât granitul. 
Mowbray: 
Dar regele nu se va-ncrede în noi 
Şi orice pricină de nimic, 
Ce zic, orice prepus ne-ntemeiat 
O să-l socoată cap de răzvrătire: 
Credința de ne-ar fi martir, şi încă 
O să ne vânture pe-aşa furtună, 
Că grâul ar părea uşor ca pleava 
Şi binele de rău nu s-ar alege. 
Arhiepiscopul: 
Nu, nu, milord. Măria-sa-i sătul 
De plângerile noastre mici şi multe. 
Aflat-a pasămite, că un mort 
Re-nvie mai cu dinadins în fii, 
Aşa că vrea să şteargă c-un burete 
Tăbliţa amintirii ce-ar putea 
Să-l sâcâie cu vechile înfrângeri 
De-acum şi până-n veac; prea bine ştie 

Că nu se poate, după cum ar vrea, 
O-mpărăţie-ntreagă să plivească. 
Duşmanii cu prieteni se-ntorloacă: 
De vrea să zmulgă un duşman, îndată 
Sminteşte sau răpune un prieten, 
l-e ţara ca o soaţă arţăgoasă 
Ce-l scoate pe bărbat din minţi; aceasta 
E gata s-o lovească - atunci ea 
Ridică-n sus copilul, ca pe-un scut, 
lar mâna lui, neputincioasă, cade. 
Hastings: 
Şi-apoi, nuielele măriei sale 
S-au rupt pe alţi grumaji, aşa că azi 
Nici nu mai are cu ce pedepsi. 
Puterea lui, ca leul fără colți?®, 
Ameninţă, dar n-are spor. 
Arhiepiscopul: 
Vezi bine! 
De-aceea, fii încredinţat, milord. 
Că de vom rândui cu grijă toate, 
Precum un os zdrobit şi pus la loc, 
Se va-ntări şi pacea noastră. 
Mowbray: 
Fie. 
Se-ntoarce, iacă-tă, lord Westmoreland. 
(Intră Westmoreland.) 
Westmoreland: 
Cinstite fețe, prințul e aproape, 


281 Se crede că Shakespeare a putut vedea în mica menajerie de 


la Turnul Londrei şi unul sau doi lei bătrâni, deoarece un călător 
german contemporan nota în anul 1598 că a văzut în menajeria 
sus amintită un leu foarte îmbătrânit, căruia i se spunea Edward al 
VI-lea, fiindcă se născuse în timpul domniei acestui rege (1547- 
1553), 

Îl întâlniți la jumătate drum? 
Mowbray: 
Vlădică, hai, cu Dumnezeu-nainte. 
Arhiepiscopul: 
Milord, vesteşte-l că sosim. Să mergem. 
(les.) 


Scena 2 


Un alt colţ al pădurii. 
Dintr-o parte, intră Mowbray, arhiepiscopul, 
Hastings şi altii din cealaltă parte, prințul John de 
Lancaster, Westmoreland, ofiteri şi însoțitori. 


Lancaster: 
Sunt bucuros, văr’? Mowbray, că te văd, 
Prea sfânt părinte, bine ai venit - 

Şi dumneata, lord Hastings, şi voi toţi. 
Vlădică, mult mai bine îţi stătea, 
Când la auzul dangătului, turma-ţi 
Te-nconjura şi te-asculta smerit 
Cum tălmăceai din scrierile sfinte, 
Decât acum, înveşmântat în fier, 
Să-ndemni cu toba răzvrătiți, cuvântul 
În sabie schimbând şi viaţa-n moarte. 
Cel ce câştigă inima de rege 
Şi-n soarele măririi dă în pârg, 

Ce rele poate să dezlănţuie în umbra.-i, 
Când de încrederea-i îşi bate joc! 

Cu tine, prea sfinţite, chiar aşa 
S-a şi-ntâmplat. Nu ştie oare-o lume 


282 John de Lancaster şi Mowbray nu sunt veri, (v. 1 Henric al IV- 
lea, nota 5). 


~ 258 ~ 


Opere Complete Volumul 4 
Scriptura cât de bine o cunoşti? 
Că-n sfântu-i parlament eşti vorbitorul? 
Te-nchipuiam ca glas al Domnului, 
Profet şi vestitor ce mijloceai 
Între lucrarea noastră pământească 
Şi harul sfânt. O, cine-ar fi crezut 
C-ai folosit atât de strâmb puterea 
Şi darul ce ţi s-a fost dat de sus, 
Cum face-un favorit al regelui, 
Pornit pe mârşăvii? Ai răsculat, 
Slujindu-i chipurile lui Hristos, 
Supuşii tatălui meu - unsul Său - 
Şi i-ai stârnit. 
Arhiepiscopul: 
lubite Lancaster, 

Nu lupt ca pacea regelui s-o tulbur! 
Cum îi spuneam şi lui Westmoreland, 
Restriştea vremii ne-a împins, vezi bine, 
să ne-mbrăcăm cu-aceste straie hâde 
Şi mântuirea să ne-o căutăm 
Astfel. Trimis-am înălţimii tale, 

În de-amănunt, jelaniile noastre 
De care şi-a râs palatul. Fiul hidrei.*** 
Războiul, dintr-acestea s-a iscat; 
Azi duşmănoşii-i ochi îi poate-nchide 
Curmarea înţeleaptă-a nedreptăţii, 
Şi-atunci, supunerea, înzdrăvenită, 
Va sta veghind la poalele măririi. 

Mowbray: 
De nu, până la ultimul ostaş, 


283 Hidra din Lerna cu numeroasele sale capete era proverbială, 
ceea ce explică şi denumirea pe care o dă arhiepiscopul războiului 
de „fiu al hidrei”, (v. 1 Henric al IV-lea, nota 144.). 

Ne-om încerca norocul. 
Hastings: 
De cădem, 
Avem prieteni care ne vor urma; 
Pe-aceştia, la nevoie, fraţii lor; 
Şi lanţul relelor se va-nchega 
Şi vrajba neam de neam va dăinui 
Cât timp vor fi în Anglia copii. 
Lancaster: 
Prea scurt eşti de vedere, Hastings, 
Spre-a desluşi pe cele viitoare! 
Westmoreland: 
Fii bun, măria ta, şi le răspunde 
Ce fel ai judecat tot ce-au cerut. 
Lancaster: 
Sunt cereri drepte, eu aşa socot; 
Şi jur pe sângele-mi regesc din vine: 
Răstălmăcit a fost al tatii gând 
lar cei din preajma lui prea samavolnic 
Şi vrerea i-au stropşit-o, şi puterea. 
Pe viaţa mea, vom linişti curând 
Ce păsuri vă frământă. De vroiţi, 
Trimiteţi-i la vatră pe soldaţi, 
Şi noi vă vom urma; în faţa lor, 
Îmbrăţişându-ne să bem frăţeşte 
Ca ochii lor să-nveşnicească semnul 
lubirii noastre re-nviate. 
Arhiepiscopul: 
Mă bizui pe cuvântul tău de prinţ. 
Lancaster: 
ŢI-l dau, şi mi-l voi ţine. - Acest pahar 
Vreau să-l închin în sănătatea ta. 
Hastings: 

Mergi, căpitane, şi vesteşte pacea; 
Plăteşte oamenii şi dă-le drumul - 
E-o veste mare pentru ei. Hai, iute! 
(Ofițerul iese.) 
Arhiepiscopul: 
În cinstea ta beau, lord de Westmoreland. 
Westmoreland: 
Într-a sfinției Tale! Dac-ai şti 
Cât m-am zbătut s-aduc această pace, 
Ai bea cu inima uşoară - totuşi 
O să-mi arăt iubirea mai târziu. 
Arhiepiscopul: 
Eu unul nu mă îndoiesc. 
Westmoreland: 
Mă bucur, 
În sănătatea ta, iubit văr Mowbray! 
Mowbray: 
Urarea ta e foarte potrivită; 
M-a apucat sfârşeala, din senin. 
Arhiepiscopul: 
Ştii, râsul prevesteşte un necaz; 
Dosada, întâmplare norocoasă. 
Westmoreland: 
Atunci fii vesel; brusca întristare 
Arată că te-aşteaptă-o zi cu soare. 
Arhiepiscopul: 
Eu unul sunt cuprins de voioşie. 
Mowbray: 
Cu-atât mai rău, de crezi în ce-ai rostit. 
(Strigăte în culise.) 
Lancaster: 
Cum i-a înveselit cuvântul „pace 
Mowbray: 


"j 

Frumos e chiotul după izbândă... 
Arhiepiscopul: 
Precum izbânda, poate fi şi pacea 
Când amândoi vrăjmaşii sunt înfrânți 
Dar nu-i niciunul păgubit. 
Lancaster: 
Milord, 
Dă slobozenie şi oastei noastre. 
(Westmoreland iese.) 
Prea sfinte, ar fi bine ca soldaţii 
să treacă-n marş pe dinaintea noastră, 
să ne vedem duşmanii. 
Arhiepiscopul: 
Mergi, lord Hastings, 
Şi spune-le să vină. 
(Hastings iese.) 
Lancaster: 
Sper, milorzi, 
Că vom petrece noaptea împreună. 
(Westmoreland se întoarce.) 
De ce nu se împrăştie ostaşii? 
Westmoreland: 
Porunca ce le-ai dat-o e s-aştepte; 
Nu vor pleca pân-ce nu le vorbeşti. 
Lancaster: 
Sunt oameni ce-şi cunosc îndatorirea, 
(Intră Hastings din nou.) 
Hastings: 
Milord, soldaţii noştri au plecat; 
Ca boulenii dejugaţi, se-ndreaptă 
Spre cele patru vânturi; ca şcolarii 
Ce după lecţii, fug care-ncotro. 
Westmoreland: 

Frumoase veşti, lord Hastings! Drept acestea, 
Te arestez, căci eşti un trădător. 
Prea sfinte, Mowbray, şi pe voi, la fel, 
Vă arestez pentru trădare. 
Mowbray: 
E dreaptă şi cinstită fapta voastră? 
Westmoreland: 
Dar uneltirea voastră cum e? 
Arhiepiscopul: 
Jurat-ai strâmb? 
Lancaster: 
Nu ţi-am jurat nimic! 
Am spus doar că voi drege tot ce-n jalbă 
Aţi stăruit să dreg - şi o voi face, 
Aşa să îmi ajute Cel de Sus! 
Ci vouă, răzvrătiţilor, răsplata 
Ce-o meritaţi şi voi şi fapta voastră! 
Ostaşii voştri, iarăşi, vai de ei: 
l-ați strâns şi slobozit în chip prostesc. 
Milord! Să fie urmăriţi de zor; 
Nu noi, ci Dumnezeu e-nvingător! 
Cu trădătorii, la butuc acum; 
Acesta-i binemeritatul drum. 
(les.) 


Scena 3 


O altă parte a pădurii. Trâmbiţe. Hărţuieli. 
Falstaff se întâlneşte cu Co/evi/e. 


Falstaff: Cum te cheamă, voinice? De ce neam eşti 
şi de prin ce meleaguri? 
Colevile: Sunt cavaler, domnule, şi mă numesc 

Colevile din vale. 

Falstaff: Bun, care va să zică te cheamă Coloevile, 
eşti cavaler şi te tragi dintr-o vale. Numele o să-ți 
rămână Colevile, dar de acum încolo o să fii de 
meserie trădător şi locuinţa o să-ţi fie temniţa. E 
destul de adâncă - o să fii şi mai departe Colevile 
din vale. 

Colevile: Nu eşti dumneata Sir John Falstaff? ?®* 

Falstaff: Oricine aş fi, nu sunt mai prejos ca el. Te 
predai, cavalerule? Sau trebuie să năduşesc din 
pricina ta? Dacă năduşesc, picăturile de sudoare o 
să fie lacrimile celor ce te iubesc şi plâng pentru 
moartea ta; de aceea, trezeşte în tine frica şi 
tremuriciul şi roagă-mă să te iert. 

Colevile: Cred că eşti sir John Falstaff şi de aceea 
mă predau. 

Falstaff: ln burta asta a mea e o babilonie de limbi 
şi niciuna din ele nu rosteşte alt cuvânt decât 
numele meu. Dacă aş avea o burtă mai ca lumea, ce 
mai încoace şi încolo, aş fi omul cel mai 
întreprinzător din Europa. Pântecele, pântecele mă 
duce la pierzanie. A! Vine căpitanul nostru. 

(Intră prințul John de Lancaster, Westmoreland, 
Blunt şi alții.) 

Lancaster: 

Să nu-i mai urmărim, sfârşită-i lupta. 
Adună-ţi ostile, lord Westmorleland. 

(Westmoreland iese.) 

Ei, Falstaff, unde-ai fost în tot ăst timp? 
Când toate s-au sfârşit, apari şi tu. 
Cu astfel de isprăvi eu te şi văd 


284 Falstaff, lăudându-se că el l-a ucis în luptă pe Hotspur, îşi 
crease un renume de erou de neînvins. 

Despriponind cândva spânzurătoarea. 

Falstaff: Ar fi nu ştiu cum dacă nu s-ar întâmpla 
aşa; ştiu că învinuirile şi dojana sunt întotdeauna 
răsplata vitejiei. Ce-ţi închipui că sunt: rândunică? 
Săgeată? Glonte? Ce, pot eu oare, la vârstă mea, să 
mă mişc cu iuţeala gândului? Am venit încoace într- 
un suflet - am deşelat o sută optzeci cai de poştă“; 
şi aici, prăfuit de drum cum sunt, dar cu vitejia 
neştirbită şi nepătată, am pus mâna pe sir John 
Colevile din vale, un cavaler turbat şi un duşman de 
temut. O nimica toată! Cum m-a văzut, cum s-a şi 
predat - aşa că pot spune, o dată cu romanul acela 
cu nas coroiat: „Am venit, am văzut, am învins!”*% 

Lancaster: A fost mai curând curtenie din partea 
lui decât merit din a dumitale. 

Falstaff: Nu ştiu. Asta e, luaţi-l şi vă rog să înscrieţi 
isprava printre celelalte fapte mari ale zilei; că de 
nu, o să pun să fie amintită într-o baladă“ - în poza 
dinaintea titlului o să apar eu cu Colevile sărutându- 
mi picioarele. Dacă o să fiu silit să fac asta, atunci, 
pe cuvântul meu de gentilom, voi toţi o să semănaţi 
cu monedele aurite de doi peni, faţă de jumătatea 
de coroană care sunt eu, şi pe cerul luminos al 
slavei o să strălucesc pe lângă voi, aşa cum 


285 Pentru a se putea călători cât mai repede caii de poştă se 
schimbau la fiecare 10 mile, ceea ce însemna că Falstaff ar fi 
parcurs 1.800 mile pentru a ajunge la Prinţul John de Lancaster; or, 
distanţa dintre Londra şi York este numai de aproximativ 200 mile. 
286 Aluzia se referă la luliu Cezar, (v. nota 52). 

287 Conform practicii timpului, poeţi mediocri compuneau balade 
pe tot felul de teme şi privitor la cele mai variate evenimente. 
Profesioniştii, care apăruseră în acest domeniu de activitate 
pseudo-literară, compuneau, în mod obişnuit, balade glorificând 
persoana şi faptele exagerat înfrumuseţate ale oricui plătea pentru 
a fi proslăvit în acest fel, (v. 2 Henric al IV-lea, nota 59). 

străluceşte luna plină în puzderia stelelor - ia, nişte 
gămălii de ac. De aceea, daţi-mi ce mi se cuvine - 
meritul meu să fie înălţat în slavă. 
Lancaster: Eşti prea greu ca să fii înălţat. 
Falstaff: Atunci să strălucească. 
Lancaster: E prea întunecat. 
Falstaff: Atunci, înălţimea ta, faceţi ceva ca să-mi 
priască şi spuneţi-i cum vreţi. 
Lancaster: Colevile îţi spune? 
Colevile: Da, milord. 
Lancaster: Eşti un răsculat vestit, Colevile. 
Falstaff: Şi un vestit supus credincios l-a luat 
prizonier. 
Colevile: 
Milord, sunt ca şi cei ce m-au trimis 
Să lupt aici; eu dacă-i comandam, 
Ne-am fi vândut noi pielea mult mai scump. 
Falstaff: Nu ştiu cum şi-au vândut pielea ceilalţi; 
dar tu, ca un om cumsecade, ai dat-o pe degeaba şi 
pentru asta îţi mulţumesc. 
(Westmoreland se întoarce.) 
Lancaster: Ei, urmărirea s-a sfârşit? 
Westmorelana: Bat în retragere şi nu mai luptă. 
Lancaster: Trimiteţi-l pe Colevile şi ceilalţi la York, 
spre a fi executaţi îndată. Blunt, du-l de-aici şi vezi 
să-l pui sub pază. 
(Blunt etc., cu Colevile, ies.) 
Milorzi, acum să ne grăbim la curte; 
Aud că tatăl meu e greu bolnav. 
Aş vrea ca vestea să ne-o ia-nainte, 
De-aceea, vere, mergi şi-mbărbătează-l, 
lar noi te vom urma făr-a zori. 
Falstaff: 

Milord, te rog, îngăduie-mi să trec 
Prin Gloucestershire; iar când ajungi la curte, 
Să pui şi pentru mine-o vorbuliţă. 
Lancaster: 
Cu bine, Falstaff - nu am încotro; 
Te-oi lăuda mai mult decât o meriţi. 

(les toti în afară de Falstaff.) 

Falstaff: Numai dacă te-ar tăia capul cum s-o faci - 
cu un dram de minte ai fi mai în câştig decât cu un 
ducat. Pe cuvântul meu, băieţaşul ăsta cuminte nu 
mă iubeşte şi nimeni nu-l poate face să râdă. Şinue 
de mirare - vin nu bea. Nu iese nimic bun din copiii 
ăştia smeriţi; băuturile apoase le subţiază sângele şi 
mâncările de peşte îi îmbolnăvesc de gălbeneală, 
aşa că atunci când se însoară, aduc pe lume numai 
fete. Cei mai mulţi sunt bătuţi în cap şi fricoşi, şi ca 
ei am fi şi unii din noi dacă n-am mai trage la 
măsea. Un vin bun, puterea ursului, are două 
urmări. In primul rând, se urcă la cap şi zvântă acolo 
toţi aburii prostiei, tâmpeniei şi posăciei, făcând 
mintea sprintenă, înţelegătoare, gata să uite uşor şi 
plină de tablouri  săltăreţe, scânteietoare şi 
ademenitoare, care capătă glas atunci când ajung în 
vârful limbii şi devin vorbe de duh. În al doilea rând, 
vinul înfierbântă sângele. La început, sângele e rece 
şi amorţit, plecând din ficat alb şi palid, ceea ce 
trădează micime de suflet şi laşitate. Vinul însă îl 
încălzeşte şi-l mână dinăuntru înspre mădulare: 
îmbujorează obrajii care, ca un semnal luminos, 
cheamă la arme pe toţi supuşii acestei mici 
împărăţii - omul - şi atunci toate cetele şi 
podgheazurile vieţii şi toate puterile mai mici se 
strâng în jurul căpitanului, mima, care, umflându-se 

în pene la vederea alaiului ce-i dă ghes, săvârşeşte 
minuni de vitejie; şi toate astea numai datorită 
vinului. Iscusinţa armelor, aşadar, nu e nimic fără 
vin, pentru că vinul pune toate în mişcare; 
învăţătura este ca o comoară pe care o ţine ascunsă 
necuratul“ până când dă vinul iama într-însa. Aşa 
se face că prinţul Henry e viteaz. Sângele rece pe 
care în chip firesc l-a moştenit de la taică-său ca pe 
un pământ sărac şi neroditor, el l-a îngrăşat, l-a arat 
şi l-a lucrat, căznindu-se din răsputeri să bea - ce 
zici să stingă butoaie de vin roditor. De aceea e şi 
atât de focos şi de viteaz. Dacă aş avea o mie de 
feciori, prima învăţătură pentru viaţă pe care le-aş 
da-o ar fi să jure că nu vor mai pune în gură strop de 
băutură apoasă şi că vor bea numai vin de Xeres. 

(Intră Bardolph.) 

Ei, ce e, Bardolph? 

Bardolph: Soldaţii s-au împrăştiat, care-ncotro. 

Falstaff: Foarte bine! Eu o să trec prin 
Gloucestershire şi o să mă opresc la master Robert 
Shallow. L-am şi înmuiat între degetul mare şi 
arătător şi în curând o să-l am la degetul cel mic. 
Hai. 

(les.) 


Scena 4 


Westminster. Camera „lerusalimului”.?% 


288 Aluzie la superstiţia medievală conform căreia comorile 
îngropate erau păzite de duhuri necurate sau balauri. 

289 Shakespeare îl aduce pe regele Henric în „Camera 
lerusalimului” pentru a sublinia astfel dorinţa regelui, manifestată 
deseori în timpul domniei sale, de a participa la o cruciadă pentru 
eliberarea „ţării sfinte”. Dorinţa lui Henric se realizează astfel 

Intră regele, Clarence, Gloucester, Warwick şi alţii. 


Regele: 
Milorzi, dacă vrea Domnul să înfrângem 
Răscoala care a-nroşit cu sânge 
Pridvorul caselor, noi pe cei tineri 
Spre bătălii mai vrednice-i vom duce, 
Purtând doar săbii binecuvântate. 
Corăbiile-s gata, oastea-i strânsă, 
Namestnicii sunt întăriţi şi toate 
Sunt rânduite cum am socotit; 
Atât că eu nu-s întremat cu totul 
Şi zăbovim cât încă răzvrătiţii 
Sub jugul legilor nu s-au plecat". 
Warwick: 
Sfârşitul boalei şi-al răscoalei, Doamne, 
Nu poate fi departe. 
Regele: 
Humphrey, spune-mi: 
Unde e fratele tău, prinţul? 
Gloucester: 
Cred c-a plecat la Windsor să vâneze. 
Regele: 
ÎI însoţeşte cine? 
Gloucester: 
Nu ştiu, Doamne. 
Regele: 
Nu-i frate-său cu el, Thomas de Clarence? 
Gloucester: 
simbolic, în ultimele momente ale vieţii sale. 
In ceea ce priveşte denumirea locului, acesta era de fapt o 


încăpere în catedrala Westminster şi nu în palatul regal învecinat. 
290 Scena de faţă are loc, de fapt, în 1413, anul morţii lui Henric al 


TA a SE 


IV-lea la cinci ani după înăbuşirea ultimei răscoale. 

Nu, Doamne, Thomas e aici, de faţă. 
Clarence: 
Părinte şi stăpân, care ţi-e voia? 
Regele: 
Doar binele ţi-l vreau, Thomas de Clarence. 
De ce nu eşti cu fratele tău prinţul? 
El te iubeşte şi tu fugi de el; 
Dintre toţi fraţii, tu-i eşti cel mai drag. 
Să-i preţuieşti, băiatul meu, iubirea, 
lar după moartea mea, să mijloceşti 
Între noblețea lui şi ceilalţi fraţi. 
Nu-l ocoli, dar nu-i ştirbi iubirea, 
Nici buna lui voinţă nu o pierde 
Părând cu el nepăsător şi rece; 
E plin de suflet dacă ştii să-l iei; 
Găseşti la el şi lacrimi în durere 
Şi-o mână-ntinsă pentru ajutor, 
Deşi e cremene de-l întărâţi, 
Ca iarna schimbător şi mai năprasnic 
Decât e gerul aspru-al dimineţii - 
De-aceea, vezi de-i desluşeşte firea, 
Pentru metehne mustră-l stingherit, 
Atunci când e voios, când e posac, 
Să-l laşi într-ale sale până când 
Mânia, ca balena pe uscat””, 
Se istoveşte singură. Atunci 
Vei fi un adăpost pentru prieteni 
Şi-un cerc de aur pentru fraţi, ca astfel 
Să nu se spargă vasul sângelui, 
291 Metafora pare a fi sugerată de o întâmplare extraordinară 
care a avut loc în anul 1574, care este relatată de cronicarul 
Holinshed şi potrivit căreia o balenă, fiind aruncată de valuri pe 


uscat în timpul fluxului, a murit după ce s-a zbătut timp de 12 ore, 
scoțând urlete care se auzeau până la o depărtare de o milă. 

Adesea otrăvit de clevetirea 
Ce-o toarnă vârsta-ncet, încet, chiar dacă 
Otrava ar lucra fulgerător 
Ca toaia, sau ca pulberea de puşcă. 
Clarence: 
Voi fi curtenitor şi bun cu el. 


Regele: 

De ce nu l-ai urmat la Windsor, Thomas? 
Clarence: 

la masa azi în Londra - nu e-n Windsor. 
Regele: 


Cu cine a plecat? Poţi tu să-mi spui? 
Clarence: 
Cu Poins şi alţi nedespărţiţi prieteni. 
Regele: 
Pământul gras e plin de buruieni; 
lar el, icoana tinereţii mele, 
E năpădit. De-aceea, jalea mea 
Se-ntinde dincolo de ceasul morții, 
Îmi plânge inima, închipuind 
Restriştea zilelor neîndrumate 
Şi-a vremii putrezime ce v-aşteaptă 
Când o să dorm lângă străbunii mei... 
Când poftele-i, scăpând de frâu, avea-vor 
Un singur sfetnic - sângele aprins - 
Risipa când va-ntâlni pierzarea, 
Ce aripi o să-i prindă zvăpăiala, 
Zburând spre prăbuşire sau primejdii! 
Warwick: 
Stăpâne, prea greşit îl judeci. Prinţul 
Invaţă să-şi cunoască-nsoțţitorii 
Întocmai cum înveţi un grai străin, 
Când până şi o vorbă de ruşine 

Se cere luată-n seamă - după care, 
De folosit, n-o foloseşti, dar o cunoşti 
Şi o urăşti. Cu vremea, şi el, prinţul, 
Va căuta să scape de prieteni, 
Ca de ocări; iar amintirea lor 
Va dăinui ca pildă şi măsură 
Spre-a judeca şi viaţa altor oameni, 
Trăgând folos din vechile greşeli. 
Regele: 
Nu-şi lasă fagurii albinele 
Prin mortăciuni. 
(Intră Westmoreland.) 


Cine e? Westmoreland! 
Westmoreland: 
Stăpâne, sănătate şi sporire 
Şi bucurii - ca vestea ce-o aduc! 
John prinţul îţi sărută mâna, Doamne; 
Prelatul, Mowbray, Hastings şi ceilalţi 
Au cunoscut pedeapsa legii tale; 
Nu-i scos din teacă paloş de rebel - 
Măslinul Păcii creşte peste tot. 
Anume cum s-au petrecut acestea 
Poţi să citeşti aici amănunţit. 
Regele: 
O, Westmoreland, eşti pasărea de vară 
Ce la sfârşitul iernii cântă-ntr-una 
Sosirea zilei. 
(Intră Harcourt.) 


Alte noutăţi. 
Harcourt: 


Te ocrotească Cerul de duşmani: 
De s-or scula-mpotriva ta, să cadă 
Precum acei de care vin să-ţi vorbesc! 

Pe Bardolph şi Northumberland cu marea 
Lor oaste de englezi şi scoțieni, 
Şeriful de Yorkshire i-a nimicit. 
Ce fel şi cum anume s-a dus lupta 
Stă scris pe larg aicea, în scrisoare. 
Regele: 
De ce-mi fac rău aceste bune ştiri? 
Nici când nu va veni oare Fortuna 
Cu amândouă braţele-ncărcate? 
Cuvintele-i frumoase le va serie 
Mereu, mereu, cu litere urâte? 
Când dăruieşte poftă, nu dă hrană - 
Ca la săracii zdraveni - sau ospeţe 
Dar fură pofta; ca la cei bogaţi, 
Ce nu se bucură de plinul lor. 
Ar trebui să fiu voios, şi, iată, 
Văd ca prin sită, sunt înnegurat, 
Apropiaţi-vă, mi-e tare rău. 


Gloucester: 
Maria ta, nu te lăsa! 
Clarence: 
O, tată! 
Westmoreland: 


Deschide ochii, doamne, şi fii tare! 
Warwick: 
Răbdare, prinți, sfârşelile acestea 
Pe rege îl apucă foarte des. 
Făceţi-i loc, lăsaţi-l să răsufle 
Şi o să-i treacă. 
Clarence: 
Nu, mult nu mai are. 
În zidul ce-i adăposteşte duhul 
Au ros atâta grijile şi truda 

Că viaţa îl va dărâma curând. 
Gloucester: 
Mi-e teamă de norod; căci se vorbeşte 
De naşteri nefireşti şi prunci hidoşi 
Ce n-au fost zămisliţi“”; vremea-i schimbată 
lar anul a sărit câteva luni, 
Găsindu-le-adormite. 
Clarence: 
Pe Tamisa 
Au fost trei fluxuri fără de reflux, 
Şi spun bătrâni, cronici ale vremii, 
C-aşa a fost şi înaintea bolii 
Şi morţii lui Edward, străbunul nostru. 
Warwick: 
Vorbiţi încet - îşi vine în simţiri... 
Gloucester: 
Acest atac i-apropie sfârşitul. 
Regele: 
Duceţi-mă de-aici, vă rog, pe braţe 
În altă cameră - încet, încet. 
(les.) 


Scena 5 


O altă cameră. Regele stă culcat în pat. 
Clarence, Gloucester, Warwick şi alții. 


Regele: 


292 Conform unor vechi superstiții naşterea unor copii monştri 
precum şi fenomenele naturale extraordinare  prevesteau 
întotdeauna moartea regilor. Credinţa posibilităţii unor prunci (nu 
numaidecât monştri) concepuţi de duhuri, adeseori necurate, şi 
fecioare, în timpul somnului acestora, era în general acceptată, 


după cum se constată din literatura Renaşterii. 

Nu faceţi zgomot, dragii mei, vă rog, 
Doar dacă-i cântă gingaş cineva 
Truditului meu duh. 
Warwick: 
Chemaţi atunci 
Pe muzicanti, în camera cealaltă. 
Regele: 
Coroana puneţi-o aici, pe pernă. 
Clarence: 
De tot i s-au tras ochii - ce schimbate! 
Warwick: 
Prea faceţi zgomot! Mai încet! 
(Intră prințul Henric.) 
Prințul: 
Pe ducele de Clarence l-aţi văzut? 
Clarence: 
Aicea-s, frate, copleşit de jale. 


Prințul: 
Afară-i soare şi-năuntru plouă? 

Ce face regele? 
Gloucester: 

E greu bolnav. 
Prințul: 

Aflat-a buna veste? 
Şopteşte-i-o! 
Gloucester: 
De când i-am spus-o, s-a schimbat în rău. 
Prințul: 
Dacă-i bolnav de bucurie, se va face bine fără 
leacuri. 

Warwick: 


Încet, milorzi; alteţă, binişor; 
Măria sa ar vrea să aţipească. 

Clarence: 
Să mergem în odaia de alături. 
Warwick: 
Alteță, vrei să vii şi tu cu noi? 
Prințul: 
Nu - eu veghez la căpătâiul tatii. 
(les toți afară de prinț.) 
De ce-i coroana lângă el, pe pernă? 
Tovarăşă de pat sâcâitoare! 
Necaz strălucitor! Zbucium de aur 
Ce ţii deschisă poarta somnului 
În nopţi de veghe! Tată, dormi cu ea... 
Dar somnul nu ţi-e sănătos, nici dulce 
Ca tihna celor ce cu frunte-ncinsă 
În pânza aspră, sforăie şi-ntrec 
Priveghiurile nopţii. O, mărire! 
Cum semeni tu cu zalele bogate 
Ce-n zile cu zăduf pe purtător 
Îl apără şi-l ard! Pe gura lui 
E-un fulg ce-ar adia dacă răsuflă. 
Măria-ta Părinte! Acest somn 
E-ntr-adevăr adânc - un somn ca ăsta 
A despărţit atâţia regi englezi 
De-acest inel de aur. Zeciuiala 
Ce-ţi sunt dator sunt lacrimi şi-ntristare; 
lar firea şi iubirea mea fiiască 
Ţi-o vor plăti cu-mbelşugare, tată! 
Tu-mi dai, în schimb, coroana ta de rege; 
Sunt primul tău născut, e dreptul meu. 
Aici să stea - şi cerul s-o păzească! 
(Îşi pune coroana pe cap.) 
Tăria-ntregii lumi de s-ar culege 
'Ntr-un singur braţ de uriaş, n-ar smulge 

O cinste ce prin drept mi se cuvine. 
Copiii mei vor moşteni-o de la mine. 
(lese.) 
Regele: 
Warwick! Gloucester! Clarence! 
(Intră Warwick, Gloucester, Clarence şi ceilalți. ) 
Clarence: 
Ne cheamă regele? 
Ce este, maiestate? Cum te simţi? 
Regele: 
Milorzi, de ce-aţi plecat de lângă mine? 
Clarence: 
Noi te-am lăsat cu fratele meu, prinţul - 
A vrut să privegheze-asupra ta. 


Regele: 
Prinţul de Wales! Dar unde-i? Vreau să-l văd, 
Nu este-aici. 
Warwick: 


O uşă e deschisă - a ieşit. 
Gloucester: 
Dar nu prin camera în care-am stat. 
Regele: 
Coroana unde-i? Cine-a ridicat-o? 
Warwick: 
Era, aici când am ieşit, stăpâne. 
Regele: 
A luat-o prinţul. Mergeţi, căutaţi-l. 
Grăbit e-ntr-atâta încât crede 
Că somnul meu e somnul morţii? 
Găseşte-l, Warwick, şi-l trimite-ncoace. 
(Warwick iese.) 
Cu boala mea-şi uneşte dânsul rolul 
Şi astfel îmi apropie sfârşitul... 

Cu câtă grabă se răscoală firea 
Când aurul se face ţinta ei! 
De dragul vostru, taţii fără minte 
Nu dorm de griji şi creierii şi-i storc 
Şi oasele-şi trudesc; 
De dragul vostru strâng din cele ţări. 
Cu sila, bolți de aur otrăvit, 
Silindu-se-a vă face să deprindeţi 
Şi meşteşugul armelor, şi arta. 
Albine ce culeg din flori dulceata; 
Aceştia-s taţii... 
Cu ceară-n coapse şi cu miere-n gură, 
Aduse-n stup; albine şi în moarte, 
Răsplata trudei lor! Amarul gust 
ÎI mijlocesc comorile-adunate. 
(Intră Warwick din nou.) 
Ei, unde-i cel ce nu vrea să adaste 
Sfârşitul bolii, bunul său prieten? 
Warwick: 
Aflatu-l-am în camera de-alături, 
Cu faţa numai lacrimi, şi-n durere 
Atât de afundat, că tirania 
Ce n-a băut într-una decât sânge, 
Văzându-l, şi-ar spăla cuțitul 
În roua ochilor lui Henric. lată-l. 
Regele: 
Dar pentru ce a luat cu el coroana? 
(Intră prințul Henric.) 
Da, a venit. Apropie-te, Harry. 
Acum plecaţi, lăsaţi-ne-n de noi. 
(Warwick şi ceilalți ies.) 
Prințul: 
N-aş fi crezut să-ţi mai aud iar glasul. 

Regele: 


Părinte-al gândului ţi-a fost dorinţa. 
Sunt o povară pentru tine, Harry. 
Râvneşti la tronul gol atât de mult 

Încât îţi pui însemnele domniei 

'Nainte de soroc? Smintită tinereţe! 

Alergi după mărirea ce zdrobeşte? 

Aşteaptă-un pic; pe-un vânt atât de slab 

Se sprijină-al puterii mele nor, 

Că se va destrăma cu mare grabă. 
Mi-e viaţa în amurg. Tu ai furat 
Ceva ce astăzi încă ar fi fost, 

De drept, al tău; acum pe patul morţii, 
Ce bănuieli aveam, le-ai întărit. 

Că nu-ţi sunt drag mi-ai dovedit o viaţă 
Şi vrei să mor încredinţat de-aceasta. 
În minte-ţi tăinuind mii de pumnale, 

Le-ai ascuţit de inima-ţi de piatră 

Spre-a-njunghia cu ele-n preajma morţii. 
Cum? Nu mă păsuieşti un singur ceas? 
Atunci te du să-mi sapi tu singur groapa 
Şi pune clopotele să vestească 
Încoronarea ta, nu moartea mea. 
Din lacrimi ce mi-ar fi stropit mormântul 
Fă, pentru fruntea-ţi, untdelemn sfinţit. 
Aruncă-mă-n ţărâna urgisită. 

Dând viermilor pe cel ce-ţi dete viaţă, 
Slujbaşii schimbă-mi-i, răstoarnă toate; 
E vremea să ne batem joc de legi. 
Henric al cincilea e-ncoronat! 
Deşertăciune, sus! Jos, demnitate! 

În lături, sfetnici înţelepţi, iar voi, 
Maimuţe lenevoase ale lumii, 

Strângeţi-vă la curtea Engliterei! 
Vecini, puteţi acum scăpa de drojdii! 
Aveţi tâlhari ce beau, înjură, joacă, 
O ţin în chef, ucid şi săvârşesc, 
Păcate vechi în chipul cel mai nou? 
Scăpa-veţi, fiţi pe pace! Englitera 
Ascunde fărdelegea! Englitera 
Le va da slujbe, cinste şi putere, 
Căci Harry a scos botniţa pierzării 
Şi fiorosul ei zăvod e gata 
Să-i sfâşie pe cei nevinovați... 
Sărmanul meu regat, ros de dihonii 
Când grija mea nu te-a ferit de patimi 
Ce-o să te faci când ele-ţi vor fi grija? 
Vei fi din nou o ţară de coclauri 
Şi lupi, străvechii tăi locuitori! 
Prințul: 

Îţi cer iertare, tată! Dacă plânsul 
Nu mă-neca, putând să îngăimez 
Aş fi oprit amara ta dojană 
'Nainte de-a-mi vorbi, şi eu, cu drag 
De-a te-asculta. Coroana e aici. 

Şi fie ca Acel ce-o poartă veşnic, 
Să ţi-o păzească, mulţi, mulţi ani! lar dacă 
O preţuiesc mai mult ca slava ta, 
Să nu mă mai ridic de pe genunchi, 
Pătruns cum sunt de duhul ascultării. 
Mi-e martor Cel de Sus c-am înlemnit 
Când am intrat şi am văzut, părinte, 
Că nu mai ai suflare! Dacă mint, 
Să mor în plin avânt al tinereţii, 

Să nu-i arăt ne-ncrezătoarei lumi 
Schimbarea nobilă ce-am hotărât! 

Privindu-te, crezând că ai murit, 

Şi aproape mort eu însumi la ăst gând, 
Coroanei i-am vorbit ca unui om 
Şi-am dojenit-o astfel: „Grija ta 

Din trupul tatii s-a-nfruptat. De-aceea, 

Eşti cel mai bun şi cel mai scârnav aur; 

Căci altul, nu atât de preţios, 
Păstrează viaţa-n chip de leac””, ci tu, 
Mai bun, mai plin de slavă, l-ai răpus 
Pe cel ce te-a purtat.” Astfel mustrând-o 
Pe cap mi-am aşezat-o ca să lupt, 
Ca fiu adevărat, cu un vrăjmaş 
Ce-n faţa mea l-a omorât pe tata. 
Dar dac-am încercat vreo bucurie 
Şi m-am lăsat de fală ispitit 
Sau dacă duhul mândru-al răzvrătirii 
M-a tulburat sau m-a-ndemnat să-ncerc 
Fiorul de putere a coroanei, 
S-o-ndepărteze Cel de Sus de mine 
Făcându-mă cel mai sărac vasal 
Ce-a-ngenunchiat vreodată-n faţa ei! 

Regele: 
O, fătul meu, 

Cel Veşnic ţi-a şoptit s-o duci de-aici 
Spre-a câştiga mai mult în ochii mei, 
Cerând, atât de înţelept, iertare! 
Apropie-te, Harry, şezi pe pat, 
Şi-ascultă ultima povaţă, cred, 
Ce-o să mai pot rosti. Doar cerul ştie 


293 Medicina epocii Renaşterii folosea aurul într-un medicament 


lichid, considerat ca având proprietatea de a păstra tinereţea şi 
sănătatea şi a vindeca orice boală incurabilă, fiind aşezat aproape 
pe acelaşi plan cu „piatra filosofală”. 

Ce căi întortochiate-am străbătut 
Spre-a lua coroana; şi povara ei, 
Afar' de mine n-a ştiut-o nimeni. 
Tu o primeşti cu linişte mai multă. 
Mai mare-ncredere, mai trainic sprijin; 
Ce temelii i-am ridicat coboară 
Cu mine în mormânt. Pe capul meu, 
Părea o cinste smulsă cu de-a sila 
Şi mulţi mă-nvinuiau c-am câştigat-o 
Cu ajutorul lor. De-aceea, zilnic, 
Dihonii şi vărsări de sânge noi 
Au sfâşiat închipuita pace. 

Ştii doar prin ce primejdii am trecut 
Spre-a-i înfrunta pe toţi duşmanii noştri 
Domnia mea n-a fost decât o scenă 
Pe care s-a jucat încrâncenarea. 
Murind, se schimbă tot; ce-am dobândit 
Te-aşteaptă sub un nume mai frumos: 
Tu vei primi coroana moştenire. 

Şi totuşi, mai ferit cum eşti ca mine, 
Te-aşteaptă griji, căci rănile sunt noi; 
Prietenilor mei - deci şi-alor tăi - 
Doar de curând li s-a fost scos veninul. 
Puterea lor m-a înălţat pe tron 
Şi m-am temut că tot ea va putea 
să mă răstoarne; şi atunci, pe unii 
l-am nimicit; ceilalţi, în Ţara Sfântă 
Erau a mă urma, ca nu cumva 
Prea multa trândăvie să-i îndemne 
A-mi cerceta domnia. Drept aceea, 
Trimite-i pe cei zvăpăiaţi să lupte 
În ţări străine; pentru ca războiul 
Să şteargă amintirea altor zile. 

Aş vrea să-ţi spun mai multe, dar plămânii 
Sunt prea slăbiţi... nu, nu mai pot vorbi. 
Ceresc părinte, iartă-mi rătăcirea, 
Şi apără-i lui Henric, moştenirea! 
Prințul: 
Tu, tată, tronul 
L-ai câştigat, păstrat şi-ncredinţat, 
Cum se cădea, întâiului băiat; 
De-aceea, cei ce vor duşmani să-mi fie, 
Să ştie că-l păzesc cu străşnicie! 
(Intră John de Lancaster.) 
Regele: 
Vezi, vezi, soseşte John de Lancaster. 
Lancaster: 
Rege părinte, sănătate, pace 
Şi fericire multă. 
Regele: 
Fericire 
Şi pace, fiul meu, e drept, mi-aduci. 
Dar sănătatea, fluturând din aripi, 
De trunchiul vlăguit, vai, s-a desprins, 
În clipele acestea-n faţa ta, 
Cu viaţa socotelile-mi închei. 
Lord Warwick unde e? 
Prințul: 
Lord Warwick! 
(Intră Warwick şi altii.) 
Regele: 
Ascultă: sala-n care-am leşinat 
Întâia oară, n-are un nume-al ei? 
Warwick: 
„lerusalim” îi spune, maiestate. 
Regele: 

Mărire Ţie, Doamne! Chiar într-însa 
Va să-mi dau duhul. Mi s-a prorocit 
Că voi muri-n lerusalim, iar eu 
Credeam zadarnic că e Ţara Sfântă. 
Pe Henric duceţi-l într-ale lui, 
În camera lerusalimului””. 
(les.) 


Actul V 
Scena 1 


Gloucestershire. Casa judecătorului Shallow. 
Intră Shallow, Falstaff, Bardolph şi pajul. 


Shallow: Mă jur pe cocoș şi pe coţofană, sir, că n-o 
să pleci în seara asta. Hei, Davy! 

Falstaff: Să mă ierţi, master Robert Shallow. 

Shallow: Ba n-o să te iert de loc - nici vorbă de 
iertare - care iertare? Ce iertare? Unde eşti, Davy? 

(Intră Davy.) 

Davy: Aici, sir. 

Shallow: Davy, Davy, Davy - ia stai niţel, Davy - ia 
să vedem noi, Davy - da - ia pofteşte-l încoace pe 
William bucătarul. Sir John, nici nu poate fi vorba de 


294 Camera lerusalimului este şi în prezent o încăpere mare în 
partea din faţă a Catedralei Westminster, fiind denumită Chapter 
House (camera preoţilor). A fost construită spre sfârşitul secolului 
al XIV-lea. Numele îi fusese dat datorită faptului că în jurul 
căminului se găseau înscrise trei texte referitoare la lerusalim, (v. 
nota 116). 

iertare. 

Davy: Ascult, sir; nu vă pot îndeplini porunca. 
Voiam să vă-ntreb; cu ce semănăm arătura: cu 
grâu? 

Shallow: Cu grâu roşu“, Davy. Dar cheamă-l pe 
bucătar. Avem porumbei tineri? 

Davy: Avem, Sir. Poftim socoteala fierarului pentru 
potcovitul cailor şi pentru pluguri. 

Shallow: Cercetează şi plăteşte. Sir John, niciun fel 
de iertare! 

Davy: Trebuie să cumpărăm, sir, un lanţ nou 
pentru găleată... Şi ce-aveţi de gând, sir: îi opriţi lui 
William din leafă pentru sacul pe care l-a pierdut la 
bâlciul de la Hinckley?** 

Shallow: Încape vorbă! Câţiva porumbei, Davy, o 
pereche de pui, o ciozvârtă de miel, şi altele de soiul 
ăsta - aşa să-i spui lui William. 

Davy: Domnul soldat rămâne la noi peste noapte, 
sir? 

Shallow: Da, Davy. Vreau să-l omenesc cum se 
cuvine. Un prieten la palat face mai mult decât un 
gologan în pungă. Cinsteşte-i şi pe oamenii lui, Davy 
- sunt nişte pungaşi cumsecade, şi muşcă pe la 
spate. 

Davy: Spatele lor, sir, e muşcat de sus până jos - 
rufăria lor e grozav de murdară. 

Shallow: Ai adus-o bine, Davy. Ei, fă ce ţi-am spus. 

Davy: Vă rog, sir, sprijiniţi-l pe William Visor din 
Wincot împotriva lui Clement Perkes de pe deal. 

295 Varietate de grâu cultivată în Gloucestershire care se coace în 
perioada august-septembrie. 


296 Localitate, la 30 mile la nord-est de Stratford-upon-Avon, unde 
aveau loc bâlciuri renumite la sărbătoarea Rusaliilor şi în luna 


August. 

Shallow: Davy, sunt multe plângeri împotriva lui 
Visor; Visor ăsta e o mare secătură, după câte ştiu. 

Davy: Aşa şi este, sir: e o secătură. Cu toate 
acestea, zău, sir, nu se poate să sprijiniți o secătură 
atunci când vă roagă prietenul lui? Un om 
cumsecade, sir, se apără singur, dar o secătură? De 
opt ani de zile, sir, vă slujesc cu credinţă; o dată sau 
de două ori într-un pătrat de an nu mi se-ngăduie şi 
mie să sprijin o secătură împotriva unui om 
cumsecade? Înseamnă, care va să zică, că am 
puţină trecere pe lângă dumneavoastră. Secătura e 
bun prieten cu mine, sir; de aceea, vă rog stăruitor 
să-l sprijiniți. 

Shallow: Bine, bine, n-am să-l obijduiesc. Hai, du- 
te, Davy. (Davy iese.) Unde eşti, sir John? Ei, hai, 
hai,  scoate-ţi ciubotele. Dă-mi mâna, master 
Bardolph. 

Bardolph: Sunt bucuros să văd pe înălţimea 
voastră. 

Shallow: Îţi mulţumesc, îţi mulţumesc din toată 
inima, bunule master Bardolph. (Către paj): Bine-ai 
venit, uriaşule. Să mergem, Sir John. 

Falstaff: Vin numaidecât, master Robert Shallow. 
(Shallow iese.) Bardolph, ai grijă de cai. (Bardo/ph şi 
pajul ies.) Dacă m-ar tăia în bucățele cu ferăstrăul, 
ar putea să facă din ele patru duzini de cârje 
bărboase de călugări, cum e master Shallow. Nici c- 
am pomenit potriveală ca aceea dintre mintea lui şi 
mintea slugilor. Tot uitându-se la el, aceştia se 
poartă ca nişte judecători tâmpiţi; iar el, tot stând 
de vorbă cu dânşii, juri că e o slugă ce-aduce a 
judecător. Li s-au întortocheat într-atâta gândurile 
datorită statului împreună, încât se ţin laolaltă ca un 

cârd de gâşte sălbatice. Dacă aş avea vreo pricină 
cu master Shallow, m-aş da pe lângă oamenii lui şi 
le-aş spune cât de bine seamănă cu stăpânul lor, iar 
dacă aş avea nevoie de oamenii lui, l-aş măguli pe 
master Shallow spunându-i că nimeni nu-şi poate 
struni oamenii ca el. E lucru neîndoios că atât 
purtarea înţeleaptă, cât şi cea neînţeleaptă sunt 
molipsitoare ca boleşniţele - de aceea trebuie să iei 
bine seama când îţi alegi prietenii. Din Shallow ăsta 
am să scot eu destule ca să-l ţin pe prinţ tot într-un 
râs! Şase mode la rând, adică patru soroace 
judecătoreşti“”” sau două soroace ale datornicilor, şi 
o să râdă fără „intervalii”. Ce nu e-n stare să facă o 
minciună dreasă cu câteva jurăminte uşurele sau o 
glumă făcută cu sprâncenele-ncruntate - mai ales 
când e vorba de un tinerel care nu ştie ce-nseamnă 
junghiurile în umeri! O să râdă prinţul de-o să se 
strâmbe - până când o să-i semene faţa cu o manta 
plouată şi boţită! 

Shallow (dinăuntru): Sir John! 
Falstaff: Am venit, master Shallow, am venit. 
(lese.) 


Scena 2 


Westminster. În palat. 
Intră Warwick şi primul judecător al ţării, 
din părţi opuse. 


Warwick: 
De unde şi-ncotro, milord? 


297 În cuprinsul unui an calendaristic existau patru sesiuni 
judecătoreşti, instanţele judiciare nefuncţionând permanent. 

Judecătorul: 
Ce face regele? 
Warwick: 
E foarte bine: a scăpat de griji. 
Judecătorul: 
Nu-i mort, sper? 
Warwick: 


Şi-a plătit obolul firii 
Şi azi nu mai trăieşte pentru noi. 
Judecătorul: 
Ah! Ce păcat că nu m-a luat cu dânsul! 
Eu i-am slujit veleatul cu credinţă 
Şi pentru asta pot să pătimesc. 
Warwick: 
E drept, nu te iubeşte noul rege. 
Judecătorul: 
De-aceea mă şi pregătesc să-nfrunt 
A vremurilor noi orânduire 
Şi-aceasta nu se poate să arate 
Mai slut decât mi-am zugrăvit-o eu. 
(Intră Lancaster, Clarence, Gloucester, 
Westmoreland şi altii.) 
Warwick: 
Sosesc îndureratele vlăstare 
Ale lui Henric răposatul. Doamne, 
Dac-ar avea şi viul Henric firea 
Celui mai rău din aceşti trei feciori! 
Câţi nobili n-ar rămâne-atunci în slujbe 
În loc să-nfrunte volburile mării! 
Judecătorul: 
Mă tem că toate se vor răsturna. 
Lancaster: 
lubite Warwiek, bună dimineaţa. 

Gloucester, Clarence: 
Bună să-ţi fie inima. 
Lancaster: 
Ai zice c-am uitat să, mai vorbim. 
Warwick: 
Nu, n-am uitat; dar întristarea noastră 
Prea mare-i ca să flecărim prea mult. 
Lancaster: 
In pace doarmă cel ce ne-a-ntristat! 
Judecătorul: 
Şi nouă, pace ne trimită Domnul! 
Gloucester: 
Pierdut-ai un prieten bun, milord, 
Şi pot să jir că-ndureratu-ţi chip 
Nu-i nicidecum o mască de-mprumut. 
Lancaster: 
Milostivire nu aşteaptă nimeni, 
_ Si tu, cu osebire, mai puţină, 
Imi pare rău, păcat că nu e altfel. 
Clarence: 
Vezi să te porţi acum frumos cu Falstaff, 
Cu toate că nu stă în firea ta. 
Judecătorul: 
Milord, doar cinstea şi nepărtinirea 
M-au îndrumat în tot ce-am făptuit; 
Şi n-o să mă vedeţi nicicând cerşind 
lertare peticită cu de-a sila. 
lar dacă cinstea nu-mi va fi de-ajutorinţă, 
O să mă duc la regele meu mort 
Spre-a-i spune cine m-a trimis la el. 
Warwick: 
Soseşte prinţul! 
(Intră regele Henric al V-lea însotit de suită.) 

Judecătorul: 
să ne trăieşti mulţi ani. Maria ta! 
Regele Henric V: 
Veşmântu-acesta falnic al domniei” 
M-apasă mult mai greu decât aţi crede. 
Văd, fraţii mei, că întristarea voastră 
E-amestecată oarecum cu teamă. 
E-o curte englezească, nu turcească! 
Nu Amurat?™” lui Amurat, ci Henric 
Lui Henric îi urmează: Dragii mei, 
Şi totuşi, vă stă bine să fiţi trişti; 
Durerea o purtaţi atât de nobil 
Încât o să-mprumut veşmântul ei 
Şi sufletul mi-l voi cerni. Fiţi trişti! 
Dar întristarea voastră să nu fie 
Decât o parte din obolul ţării. 
Vreau să vă fiu şi frate, şi părinte; 
Voi daţi-mi dragostea, iar eu 
Voi lua asupră-mi păsurile voastre. 
Pe Henric mortul, plângeţi-l cu mine; 
Dar lacrimile voastre, viul Henric 
Le va schimba în ceasuri fericite. 
Prinții: 
Nădăjduim că nu va fi altfel. 
Regele: 


298 Regele Henric al V-lea poartă vestminte fastuoase şi 
strălucitoare, ca rege, care contrastează cu hainele negre de doliu 


ale celor din jurul său. 


299 Sultanul Turciei, Amurat (Murad) al Iil-lea şi-a invitat fraţii la 
un banchet, imediat după urcarea sa pe tron, în 1574, şi i-a 
executat prin strangulare. La urcarea pe tron a urmaşului său 
Mehmet al Ill-lea, în 1595, acesta a procedat în acelaşi mod cu 
fraţii săi. Evenimentul serveşte ca un indiciu pentru datarea scrierii 


piesei lui Shakespeare. 

Ciudat mă mai priviţi (Către judecător) Tu mai 
ales... 
De bună seamă crezi că te urăsc. 
Judecătorul: 
Maria ta de-ar şti să mă citească 
Pricină n-ar afla de ură. 
Regele: 
Nu? 
Cum ar putea un prinţ de rangul meu 
Uita jignirile ce i-ai adus? 
Cum? După ce l-ai ocărit şi-nchis 
Pe-al Angliei urmaş la tron? Ce zici? 
Pot fi spălate-acestea-n apa Letliei?"% 
Judecătorul: 
'L-nfăţişam atunci pe tatăl tău; 
Puterea lui se oglindea în mine; 
Şi-n timp ce legea lui o străjuiam 
Slujind cu grijă-ntregului popor, 
Maria ta, nesocotindu-mi locul, 
Puterea legilor şi a dreptăţii 
Şi chipul regelui ce-ntruchipam, 
În jilţul judecății m-ai lovit. 
M-am folosit atunci de dreptul meu 
Şi ca pe unul ce-a jignit pe rege 
Te-am pus sub pază. Dacă am greşit, 
Gândeşte-te, acum că porţi coroana, 
Că fiul tău poruncile-o să-ţi calce 
Şi va da jos din jilţ judecătorii, 
Dreptatea-împiedicând şi tocind spada 
300 În mitologia clasică, Lethe, unul dintre râurile Infernului, avea 
darul de a face umbrele morţilor care beau din apa lui să-şi uite 


trecutul. Shakespeare, însă, preia din Purgatoriul lui Dante (XXXI, 
101), ideea nouă a spălării în apa râului Lethe pentru uitarea 


trecutului. 

Ce-ţi străjuieşte pacea; ba, ce zic: 
Bătându-şi joc de chipul tău regesc 
Şi de porunca-ţi, în slujbaşii tăi. 
Ca rege-ntreabă-te şi cumpăneşte; 
Fii tatăl unui fiu cum ai fost tu; 
Ascultă-ţi măreţia pângărită, 

Fii martor al nesocotirii legii, 
Priveşte-te, batjocorit de fiu; 
Apoi închipuie-ţi că eu te apăr 
Şi, prin puterea ta, îl domolesc. 
Am judecat la rece - tu, ca rege 
Mă osândeşti-acum şi spune-anume 
Cu ce-am greşit în datoria mea 
Sau în credinţa mea faţă de tron. 

Regele: 

Vorbit-ai înţelept. De-aceea, ţine 
Pe mai departe, cumpăna şi spada; 
Urarea mea e să sporeşti în toate 
Şi s-ajungi ziua când băiatul meu 
Te va jigni şi tu-l vei pedepsi. 
Voi spune atunci şi eu, ca tatăl meu: 
„Sunt fericit că am judecător 
Pe-un om ce-a cutezat să-mi certe fiul. 
Şi iarăşi fericit că am un fiu 
Ce măreţia şi-a încredinţat 
În mâinile dreptăţii”"*. Altcândva 
M-ai osândit la temniţă. Azi, eu, 
Te osândesc să porţi aceeaşi spadă, 
La fel de nepătat şi curajos, 

Şi fără şovăire ca atunci 


301 Cuvintele atribuite de Henric al V-lea tatălui său se întâlnesc, 
într-o formă apropiată, în scrierile mai multor autori contemporani 
cu Shakespeare. 

Când m-ai închis pe mine. Ţintind mâna - 
să fii părinte-al tinereţii mele: 
Ce-o să-mi şopteşti, eu voi rosti 
Şi îndrumării tale înțelepte 
Îmi voi supune păsul şi dorinţa. 
Voi, fraţii mei, vă rog să-mi daţi crezare: 
Cu tata dimpreună a murit 
Şi neastâmpărul din firea mea, 

Şi duhu-i aspru reînvie-n mine 
Spre-a-şi bate joc de-a lumii bănuieli, 
Spre-a ruşina prorocii şi părerea 
Acelor ce m-au judecat pripit. 
Pân-astăzi, fluxul sângelui, trufaş, 

A curs mereu înspre deşertăciune; 
Acum se-ntoarce iarăşi către mare 
Spre-a se uni cu-ntinsa-mpărăţie 
A nesfârşitului ocean. Acum 
Să strângem parlamentul şi s-alegem 
Pe cei mai vrednici sfetnici dintre ei, 
Ca Anglia să nu rămână-n urma 
Nici unei ţări condusă-nţelepţeşte; 
Ca-n pace, sau război, sau vremuri tulburi, 
Noi să putem răspunde pregătiţi: 
lar tu le vei conduce toate, tată. 
Cum am mai spus, după încoronare, 

li voi chema pe sfetnici. Cu credinţa 
Că Domnul ne va da ajutorare, 
Temei să n-aibă niciun prinţ să spună: 
„Scurtează-i, Doamne, zilele lui Henric!” 

(les.) 


Scena 3 

Gloucestershire. Grădina lui Shallow. 
Intră Fa/staff, Shallow, Silence, Bardolph, pajul şi 
Davy. 


Shallow: Nu, trebuie să-mi vezi şi grădina şi acolo, 
într-un chioşc, o să mâncăm mere de anul trecut, 
altoite chiar de mâna mea, şi o farfurie cu pişcoturi 
cu chimen şi altele. Hai, vere Silence. După aceea, 
la culcare. 

Falstaff: Ce să zic, ai o locuinţă foarte frumoasă. 

Shallow: Da, de unde, sir John, săracă, săracă, 
săracă, cum nu se mai poate - atât doar că e bun 
aerul. Hai, Davy, aşterne masa, aşterne masa, Davy 
- aşa, Davy, bravo. 

Falstaff: Davy ăsta face de toate, e şi servitor şi 
iconom. 

Shallow: Bun băiat, bun băiat, foarte bun, Sir John, 
zău, mi-e că am băut cam mult vin la cină - a! Un 
băiat foarte bun! Ei, hai să stăm jos, să stăm jos. 
Hai, vere. 

Silence: 

E-hei! Grăi el, să mâncăm, 

Să ne-ospătăm şi veselim 

Şi cerului să-i mulţumim. 

Carnea n-are-un preţ prea mare, 
Fetele-s costisitoare, 

Dar cheflii găseşti câţi vrei, 
E-hei, hei, e-hei, 
Plină-i uliţa de ei! 

Falstaff: la te uită ce om de petreceri! Master 
Silence, sunt gata să beau un pahar în sănătatea 
dumitale! 

Shallow: Davy, toarnă nişte vin lui master 

Bardolph. 

Davy: Scumpe sir, staţi jos, mă întorc numaidecât, 
scumpule şi nepreţuitule sir, staţi jos. Master paj, 
bunule master paj, şezi. Noroc! Dacă n-o să găsim 
carne, o să găsim băuturică - să nu vă fie cu bănat - 
aici toate pornesc din inimă. 

(lese.) 

Shallow: Fii mai vesel, master  Bardolph, 
soldățelule, şi tu, fii mai vesel! 

Silence: 

Fiţi veseli, fiţi veseli, trăiască nevasta! 
Femeile, bată-le, ele-s năpasta, 
Şi, totuşi, bărbaţii se-mpacă cu asta! 
Ce bine-i când bărbile fac carnavalul, 
Fiţi veseli, fiţi veseli. 

Falstaff: Nu mi-am închipuit că master Silence are 
atâta foc într-însul! 

Silence: Cine, eu? E-hei! Am mai fost eu vesel de 
vreo două ori în viaţa mea! 

(Intră Davy din nou.) 

Davy (lui Bardolph): Un castron cu mere roşii 
pentru dumneavoastră. 

Shallow: Davy! 

Davy: Înălţimea voastră! Gata! Un pahar cu vin, 
sir? 

Silence: 

Beţi pentru iubita mea, 
Un pahar de vin divin 
Eu sunt primul care-nchin! 

Falstaff: Bravo, master Silence! 

Silence: S-o facem lată - de-abia acum se apropie 
partea frumoasă a nopţii. 

Falstaff: Să fii sănătos şi să trăieşti ani mulţi, 

master Silence. 
Silence: 
Umpleţi cupa! Să sosească! 
Voi goli-o până-n fund, 
Chiar dacă e-atât de mare 
Că nu-l are! 

Shallow: Bardolph, sufleţelule, să trăieşti! Dacă-ţi 
lipseşte ceva şi nu vrei să ceri, pe tine să te- 
nvinovăţeşti! (Către paj): Hai, noroc, mânzule! Să 
trăieşti şi tu. Vreau să beau în sănătatea lui master 
Bardolph şi a tuturor cavalerilor din Londra. 

Davy: Trag nădejde să mai văd Londra o dată 
înainte de a muri. 

Bardolph: Mi-ar plăcea să te-ntâlnesc acolo, Davy. 

Shallow: Pun mâna-n foc c-o să goliţi o bărdacă 
împreună! Nu-i aşa, master Bardolph? 

Bardolph: Bineînţeles, sir, o bărdacă de patru 
pinte. 

Shallow: Grozav! Mulţumesc. Pungaşul ăsta o să 
se ţină după dumneata. Pe onoarea mea! Viţă din 
cea mai curată! 

Bardolph: Şi eu o să mă ţin după el, sir! 

Shallow: Ai vorbit ca un rege! Bucură-te şi te 
veseleşte. (Ciocănituri.) la vezi cine bate, cine să 
fie? 

(Davy iese.) 

Falstaff (către Silence, văzându-l că bea un pahar 
până la fund): Aşa da, îmi place. 

Silence: 

Dreptate vă cer 
să mă faceţi cavaler. 
Samingo."” 


302 În taverne se făceau întreceri la băutură, învingătorul fiind 

Păi nu? 

Falstaff: Aşa e. 

Silence: Vezi? Recunoaşte atunci că un om bătrân 
e-n stare de ceva! 

(Intră Davy din nou.) 

Davy: Înălţimea ta, unul Pistol vine de la palat cu 
veşti. 

Falstaff: De la palat? Să intre! 

(Intră Pistol.) 

Ce e, Pistol? 

Pistol: Sir John, Cel de Sus să te aibă în paza lui! 

Falstaff: Ce vânt te-aduce-ncoace, Pistol? 

Pistol: Nu vântul care nu aduce nimic bun 
nimănui. Sir John, eşti acum unul din cei mai mari 
oameni din ţara asta! 

Silence: Este, cum să nu fie, dacă nu-l punem la 
cântar pe cumătrul Puff din Barson*”. 

Pistol: 

Puff! 

Ce „paf”, fricosule! Te fac eu „paf”! 
Sir John, eu sunt prietenul tău, Pistol. 
Şi am venit aici mâncând pământul 
Ca să-ţi aduc o bucurie mare, 

Şi epoca de aur să-ţi vestesc! 

Falstaff: Acum te rog, spune ce ai de spus, ca un 
om din lumea asta, 

Pistol: 

La dracu’ lumea asta şi-ai ei viermi! 

De aurita Africa” eu îţi vorbesc! 
proclamat,„cavaler”, toţi participanții bând  îngenunchiaţi şi 
cântând un cântec francez Monsieur Mingo, tradus în engleză, 
Samingo este forma coruptă a cuvintelor Sir Mingo. 


303 Localitate la zece mile sud de Stratford-upon-Avon. 
304 Africa era considerată drept ţara aurului având totodată averi 

Falstaff: 

O sclav asirian?™, ce ştiri aduci? 
Ci spune-i regelui Cophetua!"”* 

Silence (cântă): 

Şi Robin Hood, Scarlet şi John.“ 

Pistol: 

Via javrele pe Helicon“ să latre 
La ştiri măreţe? Atunci, Pistol, 
Te culcă la al Furiilor'* sân! 

Shallow: Cinstită faţă, nu ştiu unde ai fost 
dăscălit... 

Pistol: Atunci boceşte. 

Shallow: lartă-mă, sir. Dacă vii cu noutăţi de la 
curte, îţi rămâne să faci una din două: ori să le spui, 
ori să nu le spui. Ştii, sir, şi mie mi-a dat oarecare 
putere regele. 

Pistol: Care rege, posmagule? Spune sau mori! 

Shallow: Regele Harry. 

Pistol: Harry al patrulea? Sau al cincilea? 

Shallow: Harry al patrulea. 

Pistol: 


fabuloase. 

305 Unii asociau numele de asirian cu jaful şi tâlhăria. 

306 Regele Cophetua apare în balada populară King Cophetua end 
the Beggar-maid (Regele Cophetua şi tânăra cerşetoare), ca un 
rege din Africa, foarte bogat, care se îndrăgosteşte de o frumoasă 
cerşetoare şi o face regina sa. 

307 Vers din Robin Hood şi veselul pândar din Wakefield, una din 
baladele populare privitoare la Robin Hood, vestitul haiduc şi arcaş 
neîntrecut, din secolul al XII-lea. 

308 Muntele Helicon, în partea de sud a Greciei centrale, era 
considerat ca sălaş al lui Apollo şi al celor nouă muze, fiicele lui 
Zeus şi ale Mnemosinei. Numele muntelui desemna, în mod 
metaforic, poeţii. 

309 Zeiţele răzbunării având aripi şi şerpi în păr şi picurându-le 
sânge din ochi, numite erinij de vechii greci. 

Nu dau un ban pe slujba ce o ai! 
Sir John, acum e rege mieluşelul. 
Henric al cincilea e rege, zău! 
De minte Pistol, fă-mi atunci cu tifla, 
Ca spaniolul cel lăudăros. 

Falstaff: Cum? A murit bătrânul? 

Pistol: E mort de-a binelea, zău, nu te mint. 

Falstaff: Ce mai stai, Bardolph? Înşăuază-mi calul. 
Master Shallow, alege-ţi ce slujbă vrei în ţara asta, e 
a dumitale! Pistol, o să te copleşesc cu slujbele. 

Bardolph: O, zi de veselie! Nu mi-aş schimba 
norocul cu niciun cavaler! 

Pistol: Ei? Nu sunt bune ştirile? 

Falstaff: Duceţi-l pe master Silence la culcare. 
Master Shallow, milord, o să fii ce vrei dumneata, eu 
sunt legiuitorul Fortunei!"'” Pune-ţi cizmele, o să 
călărim toată noaptea. Pistol, scumpule şi 
nepreţuitule! Şterge-o, Bardolph! (Bardo/ph iese.) Ei, 
ia mai spune câte ceva, Pistol, şi gândeşte-te cam 
ce ţi-ar pofti sufleţelul. Pune-ţi cizmele, master 
Shallow - ştiu că tânărul rege nu mai poate de dorul 
meu. Putem lua caii oricui, legile Angliei sunt la 
cheremul meu." Ferice de cei care mi-au fost 
prieteni! Şi vai şi-amar de primul judecător al ţării! 

Pistol: 

Scobi-i-ar vulturii spurcaţi bojocii! 
Ei cântă: „Unde-i viaţa ce-am trăit?” 
Aicea-i, fraţilor! Trăiască viaţa! 


310 Zeița norocului la romani, numită Tihi în mitologia greacă. 
Impăratul Traian i-a dedicat un templu la Roma. 

311 Lăudăroşenia şi ilegalităţile pe care anunţă că le va săvârşi nu 
puteau decât provoca indignarea spectatorilor, şi explică de ce 
Regele Henric al V-lea îl expune, îndată, pe Falstaff râsului public 

Scena 4 


Londra. O stradă. 
Intră biciuitori, tărând înăuntru pe hangița Quickly 
şi pe Doll Tearsheet. 


Hangita: Puşlamaua dracului! Dar-ar Dumnezeu să 
nu mor până când n-o să te văd spânzurat - mi-ai 
desprins umărul din loc. 

Primul biciuitor: Poliţaii mi-au dat-o în grijă, să fie 
pe pace dumneaei, o să-şi primească tainul de 
vergele. Nu de mult au fost omorâţi doi bărbaţi din 
pricina ei. 

Doll: Minţi, cârlig îmbârligat! Lasă-mă, n-auzi, 
momâie! 

Hangița: Ah, Doamne, de-ar fi aici sir John! Careva 
n-ar mai pleca cu zile! 

Primul biciuitor: Vă poruncesc să mă urmaţi. Hai! 
Omul pe care l-aţi bătut împreună cu Pistol a murit. 

Doll: Ascultă, maimuţoi de ceară, o să fii burduşit 
pentru asta! Gândac de bălegar! Călău janghinos! 
Pieritură. Dacă n-o să fii smintit în bătaie, mă leg să 
nu mai port fustă scurtă, câte zilişoare oi mai avea! 

Primul  biciuitor: Hai, hai, cavaler rătăcitor cu 
fustă, mişcă! 

Hangita: O, Doamne, adică dreptul să-şi bată joc 
de forţă în felul ăsta? Nu-i nimic, după suferinţă vine 
şi bucuria. 

Doll: Să mergem, lepădătură; du-mă în faţa 
judecătorului. 

Hangita: Da, să mergem, ogar flămând ce te afli! 

Doll: Moarte cu ochi! Sac cu ciolane! 
Hangița: Scherletule! 
Doll: Hai, pesmete - hai, oftică. 
Primul biciuitor: Să mergem! 
(les.) 


Scena 5 


O piaţă publică lângă Westminster Abbey. 
Intră doi rânaaşi aşternând piaţa cu papură. 


Primul rândaş: Mai multă papură! Mai multă 
papură! 

Al doilea rândaş: Trâmbiţele au sunat de două ori. 

Primul rândaş: Se face de două înainte de a se 
întoarce ei de la încoronare. Repede! Repede! 

(les.) 

(Intră Falstaff, Shallow, Pistol şi pajul.) 

Falstaff: Master Robert Shallow, stai lângă mine. O 
să fac eu aşa fel ca regele să se milostivească de 
dumneata. O să-i fac cu ochiul, când trece - să vezi 
ce mutrişoară o să facă. 

Pistol: Dumnezeu să-ţi întărească plămânii, 
cinstite cavaler. 

Falstaff: Dă-te-ncoace, Pistol - stai în spatele meu. 
Păcat că n-am mai avut timp - aş fi comandat nişte 
haine noi din mia de lire pe care mi-ai împrumutat- 
o. Dar nu face nimic. Această îmbrăcăminte 
sărăcăcioasă se potriveşte mai bine - ea arată cât 
de mult m-am grăbit să-l văd pe rege. 

Shallow: Asta aşa e. 

Falstaff: Dovedeşte cât de adâncă mi-e dragostea 
faţă de el. 

Shallow: Aşa e. 

Falstaff: Devotamentul meu. 

Shallow: Aşa e, aşa e, sigur. 

Falstaff: O să se vadă că am călărit zi şi noapte şi 
nici nu mi-am amintit, nu am socotit de trebuinţă, 
nu am avut răbdare să-mi schimb hainele. 

Shallow: E mult mai bine aşa. 

Falstaff: Aşa cum stau aici, sunt încă murdar de 
noroiul de pe drum şi asud de dorinţa de a-l vedea. 
Am uitat de toate, de parcă n-ar mai fi nimic mai 
bun de făcut pe lume decât să-l văd. 

Pistol: E „semper idem”, căci „absque hoc nihil 
est””!* - totul e în fiecare parte. 

Shallow: Aşa este. 

Pistol: 

O, cavalerul meu, să-ţi înfierbânt 
Ficatul nobil şi să te aprind, 
Doll, şi Elena“ gândurilor tale, 
E în murdară închisoare-acum, 
Târâtă într-acolo 
De-o mână ticăloasă şi scârboasă. 
Stârneşte-ţi răzbunarea din bârlog 
Şi fiorosul şarpe al Alectei""" 


312 Expresiile din limba latină, înseninând: semper idem - 
„întotdeauna acelaşi lucru” şi absque hoc nihil est - „în afară de 
aceasta nu mai există nimic”, arată pedantismul şi înfumurarea lui 
Pistol. Bineînţeles şi în acest caz el greşeşte când pronunţă absque 
în loc de obsque, aşa cum este corect. 
313 Numele Elenei din Troia este adesea folosit în glumă pentru o 
soţie sau iubită. 
314 Numele uneia din cele trei Furii: Alecto, Megera şi Tisiphone, 
(v. nota 136). 

Căci Dollv e la zdup. Nu minte Pistol. 
Falstaff: O scot eu, n-avea grijă. 
(Se-aud strigăte, trompetele răsună.) 
Pistol: Mugeşte marea! Trâmbiţele sună! 
(Intră regele şi suita - printre alţii, primul 
judecător al ţării.) 
Falstaff: Ura, trăiască Hal! Regescul Hal! 
Pistol: Vlăstar al slavei, să trăieşti mulţi ani! 
Falstaff: Flăcăule, te aibă-n pază Domnul. 


Regele (către judecător): Milord, vorbeşte cu acest 
zănatec. 


Judecătorul: 
Nu eşti în toate minţile? Nu ştii 
Cui îi vorbeşti? 
Falstaff: 
Cui? Regelui! O, Zeus! 
O, suflete! Ţie-ţi vorbesc! 
Regele: 
Moşnege, 
Nu te cunosc. Te du la rugăciune! 
Nu-i prinde părul alb pe măscărici. 
Pe vremuri, am visat un om ca tine. 
La fel de ghiftuit, bătrân şi searbăd 
Dar m-am trezit şi-acum de vis mi-e silă. 
Mai uită-ţi trupul, cugetă la suflet 
Şi lasă lăcomia, căci mormântu-ţi 
Se cască decât altora-ntreit. 
Să nu-mi răspunzi cu-o glumă de bufon; 
să nu-ţi închipui că mai sunt ce-am fost, 
Mi-e martor cerul - şi-mi va fi şi lumea - 
Că firea de-altădat-am lepădat-o, 
Şi-odat', cu ea, pe foştii mei tovarăşi. 
Cumva dac-o s-auzi că sunt ce-am fost, 

Întoarce-te la mine şi vei fi 
Din nou al desfătării mele dascăl. 
Dar pân-atunci, sub străşnicia morţii, 
Cum am făcut cu toţi corupătorii, 
Îţi poruncesc să pleci la zece mile 
Departe de palatul meu. Cum lipsa 
Te-ar duce la isprăvi nesăbuite, 
Vei căpăta mijloacele de trai; 
De-aud c-ai apucat pe drumul bun, 
'Ţi voi da îndată-o slujbă, pe măsura 
Puterii şi destoiniciei tale. 
Milord, ai grijă de ce-am hotărât. 
Să mergem! 

(Regele şi suita ies.) 

Falstaff: Master Shallow, îţi sunt dator o mie de 
lire. 

Shallow: Da, Sir John, şi te rog să mi le dai înapoi, 
mă duc acasă. 

Falstaff: Cu neputinţă, master Shallow. Să nu te 
nelinişteşti. O să trimită în taină după mine. Înţelege 
- aşa trebuia să se arate în faţa lumii. O să fii 
înaintat în slujbă, n-ai nicio grijă. Eu o să fiu omul 
care o să-ţi adauge la cântar. 

Shallow: Nu văd cum ai putea să faci asta - doar 
dacă mă îmbraci cu cămaşa dumitale şi o umpli cu 
paie. Te rog, Sir John, dă-mi barem cinci sute din o 
mie. 

Falstaff: O să mă ţin de cuvânt, sir - tot ce-ai auzit 
n-a fost decât o mască. 

Shallow: Tare mă tem, Sir John, că ai să mori în 
masca asta. 

Falstaff: Să nu-ţi fie frică de măşti. Să mergem la 

masă. Hai, locotenent” Pistol; hai, Bardolph. Nici n- 
o să se însereze şi o să trimită după mine. 
(Prințul John şi primul judecător al ţării se întorc, 
însoțiți de ofiteri.) 


Judecătorul: 
Duceţi-l pe sir Falstaff la-nchisoare. 
Cu toţi ai lui. 
Falstaff: 
Milord! Milord! 
Judecătorul: 


Acum n-am timp, o să te-ascult pe urmă. 
Duceţi-l de aici. 
Pistol: 

Si fortuna me tormenta, spero contenta.""* 
(les toți în afară de prințul John şi judecător.) 
Lancaster: 

Îmi place hotărârea regelui. 
Şi-a pus în gând ca foştilor prieteni 
să le-nlesnească traiul; totodată 
l-a izgonit pân-ce nu-şi schimbă viaţa 
Şi-apar mai înţelepţi în faţa lumii.” 
Judecătorul: 


E-adevărat. 
Lancaster: 
Henric a convocat parlamentul. 
Judecătorul: 
Da, ştiu. 
Lancaster: 


315 Pe cât se pare, Falstaff a reuşit să îndeplinească cel puţin una 
din făgăduinţele sale, Pistol fiind făcut locotenent. 

316 V. nota 69. 

317 Unii comentatori consideră că întemnițarea lui Falstaff şi a 
prietenilor săi este numai temporară şi în scopul de a le arăta că 
trebuie să-şi schimbe felul de viaţă. 


~ 305 — 


William Shakespeare 
Fac rămăşag că nu va trece anul 
Şi-n Franţa oştile ne vom trimite. 
O păsăruică astfel i-a cântat 
Şi regele-a rămas, cred, încântat. 
Să mergem! 
(les.) 


Epilog 
Rostit de un dansator."!* 


Mă-nfăţişez înaintea dumneavoastră mai întâi cu 
frică, apoi cu plecăciuni şi-n sfârşit cu vorba. Mi-e 
frică de nemulţumirea dumneavoastră; fac 
plecăciuni pentru că n-am încotro; şi vă vorbesc ca 
să-mi cer iertare. Dacă vă aşteptaţi la o cuvântare 
frumoasă, s-a zis cu mine; pentru că tot ceea ce 
vreau să vă spun am alcătuit singur; şi ceea ce 
trebuia să spun, tare mă tem că am stricat. Ei, dar 
să-ncerc. Aflaţi dar (după cum prea bine ştiţi de 
altfel) că am mai fost de curând în faţa 
dumneavoastră la sfârşitul unei piese care nu v-a 
plăcut şi v-am rugat să aveţi răbdare pentru că o să 
vedeţi una mai bună. Adevărul este că am vrut să 
vă răzbun cu piesa de astăzi; care, ca şi o afacere 
negustorească, dacă se prăbuşeşte, eu ajung falit, 
iar dumneavoastră, creditorii mei, pierdeţi. V-am 
făgăduit că mă voi înfăţişa aici - şi, iacă-tă, am 
venit, încrezător în mila dumneavoastră. lertaţi-mă 
318 Conform opiniei unor critici primul paragraf al epilogului de 


faţă era rostit de însuşi Shakespeare şi numai restul era prezentat 
de un dansator. 

de o parte din datorie şi o să vă plătesc şi eu o parte 
şi, cum fac cei mai mulţi datornici, o să vă duc 
mereu cu făgăduielile. 

Dacă nu izbutesc cu vorba să vă fac să mă iertati, 
nu cred că o să-mi cereţi să-ncerc cu picioarele! Mă 
gândesc, totuşi, că ar fi uşor să-mi plătesc datoriile 
în felul asta, - adicătelea ţopăind. Toate doamnele 
de aici m-au iertat; iar dacă domnii n-o să mă ierte, 
atunci domnii o să se certe cu doamnele, ceea ce nu 
s-a mai pomenit într-o astfel de adunare. 

Incă un cuvânt, vă rog. Dacă nu vi s-a aplecat de 
prea multă carne grasă, umilul nostru autor va 
continua povestea cu Sir John" şi vă va desfăta cu 
frumoasa Katherina a Franţei; unde, după câte ştiu, 
Falstaff o să asude?” atâta până când o să moară, 
dacă nu cumva îl vor răpune mai înainte asprele 
dumneavoastră păreri, pentru că Oldcastle a murit 
în chip de martir, dar Falstaff nu e Oldcastle. Mi-a 
obosit limba în gură; când o să-mi obosească şi 
picioarele, o să vă urez noapte bună. Atunci o să-mi 
plec genunchii, dar numai ca să mă rog pentru 
regină. 

(lese.) 


319 Deşi Shakespeare făgăduieşte că povestea cu Sir John va 
continua într-o piesă următoare, totuşi Falstaff nu mai apare în 
Henric al V-lea. 

320 Termenul din original: sweat, pe lângă „sudoare” însemna, în 
vremea lui Shakespeare, şi „ciumă” precum şi „boală venerică”, 
aceasta din urmă fiind considerată ca datorată exceselor şi 
abuzurilor de mâncare, băutură şi aventuri amoroase. 


~ 307 ~ 


William Shakespeare 


Henric al IV-lea, partea a Il-a 
Comentarii 


După toate probabilitățile, titlul Henry the 4 din 
Palladis Tamia se referă şi la Partea a doua a piesei 
Henric al IV-lea, scrisă în 1597-1598 şi „jucată 
repetat pentru public” înainte de 1600, când a fost 
tipărită pentru prima oară. Ediţia, format /in-cvarto, a 
apărut în două variante, a şi b, cea mai importantă 
diferenţă dintre ele fiind omisiunea din varianta a a 
scenei 1 din actul II (108 versuri). Nu se ştie cât 
anume a fost preluat din această ediţie /in-cvarto de 
către ediţia in-folio din 1623 (unde piesa ocupă locul 
al 4-lea în secţiunea „Istorie”); textologii susţin că în 
ediţia din 1623 s-ar fi folosit şi texte manuscrise. 

Cronica lui Holinshed şi faimoasele victorii ale lui 
Henric al V-lea sunt izvoarele principale ale Părți; a 
II-a, complinite cu informaţii din Civile Warrs 
(Războaiele civile) de Samuel Daniel, The Chronicles 
of England (Cronicile Angliei) şi The Annales of 
England (Analele Angliei) de John Stow, The 
Governor (Conducătorul) de Sir Thomas Elyot etc. 

Pe Thomas Kyd cu a sa Tragedie spaniolă (The 
Spanish Tragedy, 1588-1589) nu-l găsim menţionat 
printre „izvoare”; la prima vedere, justificat, pentru 

că, spre deosebire de Hamlet, piesa care îi este 
îndatorată într-o anumită măsură Tragediei spaniole 
ca intrigă, situaţii şi personaje, Henric al IV-lea 
Partea a Il-a nu preia decât nişte detalii de ordin 
literar, nu „istoric”. Că lucrurile stau aşa reiese şi 
dintr-o notă de subsol redactată de A.R. Humphreys, 
îngrijitorul ultimei ediţii Arden în legătură cu 
versurile 70-73, actul |, scena 1 („Cândva, un om 
abia trăgându-şi suflul, / Cu ochii stinşi şi răvăşit de 
jale, / L-a deşteptat din somnu-i pe Priam / Să-i 
spună că din Troia jumătate / E-n flăcări”): 

„70-73. Versurile acestea ar putea fi un ecou din 
«Vesteşte-mă, ca şi pe Priam al Troiei, / Strigând: 
casa e un foc, casa e un foc, / Ca torta de deasupra 
capului meu (Kyd, The Spanish Tragedy, 1602, Mal. 
Soc. Il, 2230-2,111, XII bis). O piesă numită 
Jeronimo, înregistrată ca nouă (în Jurnalul Vui 
Henslowe...) a fost jucată la 7.1.1597; era probabil 
Tragedia spaniolă, înnoită cu adaosuri dintre care 
acesta este unul. lliada nu oferă nicio paralelă 
ete” ani 

Şi totuşi, în ciuda faptului că pasajul care implică 
destul de limpede înrâurirea lui Kyd este relativ 
scurt - nici într-un caz, însă, numai patru versuri, ci 
146 versuri la Shakespeare (l, 1, 33-179) şi 52 
versuri la Kyd (|, 2, 43-95) - el prezintă o importanţă 
deosebită prin aceea că îi arată cititorului modul în 
care arta dramatică şi poetică a lui Shakespeare, în 
perioada sa „medie” de creaţie, îmbogăţeşte un text 
literar „sursă”; o asemenea confruntare este cu 
mult mai semnificativă decât confruntarea cu stricta 


321 A.R. Humphreys, King Henry IV, Part II, The Arden 
Shakespeare, 1966, Methuien, London, 1971, p. 11. 

informaţie istorică. 

Spaţiul nu îngăduie decât semnalarea câtorva 
momente „sinonimice”, în ambele pasaje, doi taţi 
(viceregele Portugaliei; Lord Northumberland) sunt 
înştiinţaţi de moartea fiilor lor (Balthazar; Hotspur) 
pe câmpul de luptă; iar înainte de a spune adevărul, 
solii (Alexandro; Morton) sunt stăpâniţi de teamă, 
precauţie şi de o anumită simpatie pentru părinţii 
care caută să-şi înăbuşe negrele presimţiri cu 
bărbăţie de oşteni. Există identități şi similitudini 
lexicale şi gramaticale. Dar Shakespeare amplifică 
textele comparabile, le înfrumusețează poetic, le 
adânceşte şi nuanțează psihologic şi dramatic, 
diversifică ritmul monoton al modelului (versuri 
„compacte”, end-stopt lines). 

Viceregele parează aluzia tragică a lui Alexandro 
cu replica: 

„Nu-mi mai spune nicio ştire, pentru că e mort” (v. 
52). Northumberland, în schimb, exprimă aceeaşi 
idee mai dens şi mai dramatic: „Da, ştiu, e mort” (cf. 
Troilus şi Cresida, V, 10, Troilus: „Hector e ucis”, v. 
1; „E mort”, v. 2; „Hector s-a dus”, v. 14; „Hector e 
mort”, v. 17; „Hector e mort - asta spune tot”, v. 
22), după care o dezvoltă prin mijloacele amplificării 
retorice renascentiste: 

„Vezi cum răspunde, grabnic, bănuiala? / Cel 
temător de ceea ce n-ar vrea să afle / Citeşte, 
instinctiv, în ochii celuilalt (ochii-oglinzi, mijloace ale 
cunoaşterii) vestea (vestirea, noutatea, cunoştinţa - 
în original knouledge) / Că lucrul de care i-a fost 
teamă s-a întâmplat” (vv. 83-87). 

Viceregele îi cere lui Viluppo să vorbească fără 
menajamente. Propoziţiile sale sunt „nepoetice”, 

versurile au cadente de marş militar: 

„Vorbeşte; te voi răsplăti, orice mi-ai spune. / 
Urechea mea e gata să primească ştiri proaste. / 
Inima mi s-a împietrit impotriva asalturilor relelor. / 
Fruntea sus şi, hai, spune pe larg ce ai de spus”. ||, 
2, 55-58). 

Northumberland, în versuri mult mai mlădioase şi 
trădând o durere mai profundă prin nuanţare 
psihologică, foloseşte mijloace stilistice mai bogate 
(oximoron, paralelism sintactic, repetiţii, elemente 
somatice consonante - cum se va vedea mai târziu - 
cu una din temele principale ale piesei, culminaţia 
prin generalizare etc.): 

„Vorbeşte, totuşi, Morton; / Spune-i unui conte că 
presimţțirea lui (his divination) î] înşală, / lar eu voi 
socoti vorbele tale drept o dulce ocară / Şi te voi 
îmbogăți pentru că m-ai rănit în acest chip”. |, 1, 
87-90). 

„... Cu toate acestea, să nu spui că Percy e mort. / 
văd o ciudată spovadă în ochii tăi; / Clăteşti din cap 
şi socoteşti că este o cutezanță primejdioasă ori un 
păcat / Să rosteşti adevărul. Dacă e ucis, spune; / 
Nu este un păcat să dai de ştire că a murit, / 
Păcătuieşte acela care răspândeşte minciuni despre 
mort etc.” (vv. 93-98). 

Fie că sunt sugerate sau că reprezintă creaţii 
originale de la început până la sfârşit, asemenea 
pasaje în care poezia se împleteşte strâns cu drama 
şi psihologia sau filosofia impresionează, şi prin 
numărul lor: hotărârea dârză a lui Northumberland 
de a lupta împotriva regelui (|, 1), înţelepciunea 
recomandată de lordul Bardolph şi impetuozitatea 
arhiepiscopului de York (I, 3), presimţirile Lady-ei 

Percy (II, 3), reflecţiile patetice ale regelui asupra 
somnului de care el nu are parte (III, 1 - cf. 
Macbeth, |, 2), dialogul său cu Warwick despre 
„necesitate” (III, 1), înfruntarea verbală dintre rebeli 
şi Westmoreland (IV, 1) sau dintre rebeli şi John de 
Lancaster (IV, 2), frământările regelui pe patul de 
moarte (IV, 4), scena „coroanei” (IV, 5), discuţia 
dintre rege şi prinţul moştenitor despre taţi şi fii, 
despre responsabilităţile monarhului, căinţa fiului, 
ultimele sfaturi (IV, 6), replicile prinţului după 
încoronare (V, 2). Toate sunt „fâşii de purpură” 
(purple-patches). 

Singure, totuşi, „fâşiile de purpură”, antologice ca 
şi pasajele de comic suculent în proză (din scenele 
„flamande” cu Falstaff), sau frecventele maxime 
înțelepte sau inimitabilele figuri de stil pe care le 
absorb dicționarele de citate celebre, nu pot da 
măsura întreagă a piesei, întru nimic inferioară Părți; 
I. Cuvine-se ca şi Partea a ll-a să fie privită în 
întregul ei, cu raportare prioritară la cerinţele 
integrării şi concordanţelor. 

Examinând-o în ansamblu, câţiva critici au 
susţinut că nivelul Părții a Il-a este mai scăzut în 
comparaţie cu cel al Părţi; | (H.N. Hudson, R.W. 
David). În bibliografia de specialitate s-a spus că, 
probabil, aceşti critici au fost influenţaţi de ideea 
potrivit căreia Partea a lla a fost un adaos 
„neplanificat” iniţial, o prelungire „silită” a Părţi; I. S- 
ar putea, cred, să existe şi o altă explicaţie: 
impresia generală de blazare, de oboseală, de 
static, de inutilitate a luptei personajelor cu timpul. 
Dar blazarea, oboseala etc., sunt problemele lui 
Shakespeare, nu atitudinile lui: 

„.„.. departe de a fi o cădere care se poate observa 
în cele mai multe producții de tip serial, Partea a Il-a 
se menţine maiestos la altitudinea ridicată a 
podișului; piesa a fost compusă când scriitorul mai 
era încă în starea de spirit exaltată care a creat 
admirabila Prima parte ~ 

Tema filosofică integratoare a piesei este timpul, 
înfăţişat nu atât ca factor hotărâtor al mutabilităţii 
cosmice sau terestre (ca în Sonetul 64), cât ca „tiran 
sângeros” (ca în Sonetul 16) al scurtei vieţi 
omeneşti. Hastings, într-un semnificativ final de 
scenă, subliniază lapidar: „Suntem supușii vremii” 
(We are time's subjects, |, 3, 110). 

Tema relaţiei timp-om era prezentă, cum am 
văzut, şi în Partea I, de pildă în generalizarea lui 
Hotspur când era pe moarte: „... dar gânau-i robul 
vieții, / lar viața e palata timpului / Şi timpul, care e 
măsura lumii, / Se va curma cândva” (V, 4, 81-83); 
sau „răscumpărarea vremii” (folosirea timpului puțin 
cât îi este dat omului sa trăiască; |, 2 238-239; v. şi 
comentariul respectiv); dar acolo eroii erau tineri 
sau maturi Şi citatele de genul celor de mai sus 
reprezentau mai curând anticipări ale viitorului din 
Partea a lIl-a, unde acesta devine prezent - un 
prezent dur, implacabil, al oamenilor bătrâni, 
dezamăgiţi, bolnavi, vlăguiţi, piesa de care ne 
ocupăm fiind, după concepţia lui L.C. Knights, „o 
tragi-comedie a şubrezeniei (frailly) omeneşti." 

Într-adevăr, regele e bătrân, bolnav fizic şi moral 


322 Cowden Clarkes, citat de A.R. Humphreys, Op. cit., p. XLIII. 
323 L.C. Knights, Time's Subjects: 2 Henry IV, 1959, în 
„Shakespeare, King Henry IV, Parts 1 and 2”, A Casebook edited 
by J.K. Hunter, Macmillan, London, 1970, p. 174. 

(e mai puternic ros de chinurile conştiinţei decât în 
Partea l, „a speriat somnul”); iar tema „mustrărilor 
de conştiinţă este un foarte important mijloc de 
individualizare a caracterului regelui - pe măsura 
desfăşurării acţiunii, ea devine chiar mijlocul de 
bază al acestei caracterizări”.**" Neîncrezător până 
şi în curtenii săi, regele face impresia unui om din ce 
în ce mai împresurat de duşmani - vizibili, reali 
(răsculații), invizibili dar, reali (fantomele trecutului), 
imaginaţi. Falstaff nu şi-a pierdut verva, dar e 
bolnav („Ce bine ar fi să se mănânce ca vârcolacii: 
frentea să mănânce podagra, şi podagra frentea - 
amândouă işi bat joc de degetul meu marc de la 
picior”, |, 2, 276-278) şi bătrân („Sunt bătrân, sunt 
bătrân”, I, 4, 294, cum sfârşeşte el prin a 
recunoaşte faţă de Doll Tearsheet). Cel puţin după 
spusele lui Falstaff, bătrân şi bolnav este şi primul 
judecător al ţării, (|, 2, 109-115). 

În tabăra rebelilor, Northumberland nu este țintuit 
la pat numai de o boală „diplomatică”, iar 
arhiepiscopul face generalizarea - e adevărat, mai 
degrabă simbolică -: „Suntem bolnavi cu toții”, (IV, 
1, 54). 

Judecătorii Shallow şi Silence sunt doar nişte 
epave care, apăsate de ideea morţii, caută refugiu 
zadarnic în trecut, în amintiri: 

„Shallow: ... Dumnezeule, cum ne mai făceam de 
cap! Şi când mă gândesc că atâţia din cunoscuţii 
mei de altădată sunt acum oale şi ulcele! 

Silence: O să ne vină şi nouă rândul, vere. 

Shallow: Fără doar şi poate! Sigur că o să ne vină 
şi nouă rândul. Moartea, cum spune psalmistul, nu 


324 |. Şvedov, /storiceskie hroniki Şekspira, Moskva, 1964, p. 173. 

cruţă pe nimeni - toţi vor muri. la’ spune, cât mai 
face o pereche de juncani la iarmarocul din 
Stamford? 

Silence: N-am fost pe acolo, păcatele mele. 

Shallow: Nu poţi ocoli moartea, ce mai încoace şi 
încolo. Bătrânul Double, concetăţeanul dumitale, 
mai trăieşte? 

Silence: A murit, sir. 

Shallow: A murit? Dumnezeule! Şi cum se mai 
pricepea să tragă cu arcul... /... /Oile ce preţ mai au? 

Silence: După cum e şi oaia - douăzeci de oi 
frumoase, vreo zece lire. 

Shallow: Zi, a murit bătrânul Double?” (III, 2,36- 
58). 

Un asemenea dialog desprins parcă direct din 
teatrul absurdului (va fi îngroşat mai târziu în Troilus 
și Cresida în unele scene cu Aiax), precum şi 
scenele comice cu Falstaff, destramă sentimentul că 
Shakespeare ar fi fost obsedat de ideea 
deşertăciunilor eforturilor omeneşti (care fusese 
exprimată în lamentaţiile psalmistului, în poezia 
anglo-saxonă etc., sau, mai aproape de Henric al IV- 
lea, de Richard, care, la un moment dat, rostea 
cuvintele: „Să nu vorbească nimeni despre 
mângâiere; / Să vorbim despre morminte, viermi şi 
epitafuri”, Richard al Il-lea, Il, 2, 144-145); 
atmosfera generală a piesei e sumbră, dar nu 
pesimistă. lar în ultimă analiză, participăm din nou 
la o dezbatere shakespeariană, cea a timpului, 
opţiunea finală presupunându-se a fi a cititorului sau 
spectatorului. Regele Henric priveşte în trecut (cu 
sentimentul tot mai apăsător al vinovâăţiei), în 
prezent (fără convingerea fermă că şi-a realizat 

scopurile), în viitor (cu teamă pentru destinele ţării). 
Prinţul moştenitor priveşte încrezător spre anii ce 
vor urma după perioada sa de „experienţă” şi, 
consecvent cu atitudinile sale din Partea l|, 
subliniază că o bună organizare a vieţii cere „să nu 
ne pierdem timpul cu prostii” (II, 2, 155). Falstaff nu 
mai este „atemporal”; îşi dă seama din ce în ce mai 
limpede că timpul nu-l cruţă. Gloucester constată că 
„vremea-i schimbată, / Dar anul a sărit câteva luni, / 
Găsindu-le-adormite” (III, 4, 123-125) etc. 
Subordonată temei timpului este tema sau sub- 
tema  anticipaţiei greşite, a „calculului greşit” 
(miscalculation), pe care John Lawlor o încadrează în 
aparență şi realitate, deci în una din cele mai 
importante preocupări ale lui Shakespeare 
gânditorul (v. Studiul introductiv, vol. | al prezentei 
ediţii, pp. 31-44). Oamenii se hrănesc cu himere, cu 
preconcepţii şi  dorinţi care iau locul gândirii 
raţionale şi, uneori în colaborare cu lipsa de empatie 
şi discernământ, paralizează cunoaşterea umană. 
Henric al IV-lea nu-şi dă seama de adevărata fire şi 
de adevăratele intenţii ale prinţului nici după ce 
Warwick îi atrage atenţia prin câteva cuvinte care se 
constituie versuri-cheie pentru înţelegerea întregii 
piese (ambele părţi): „Stăpâne, prea greşit îl judeci. 
Prinţul / Învață să-şi cunoască-nsoţitorii”, etc. (III, 4, 
67-68 etc.). Falstaff, la rândul lui, îl apreciază în mod 
greşit pe prinţ, iar propoziţia prin care acesta e 
dojenit de rege pentru că ar fi vrut să preia mai 
repede coroana („Părinte-al ghidului ţi-a fost 
dorința”) i se potriveşte de minune şi bătrânului 


325 În Tragic Sense in Shakespeare, 1960, cit, de A. R. 
Humphreys, Op cit., p. XLIX. 

cavaler. Visul lui de mărire şi îmbogăţire este mai 
puternic decât discernământul, deşi încă de la 
început şi de-a lungul ambelor piese, „Prinţul se tine 
de o parte, este olimpic şi niciodată nu-l tratează pe 
Falstaff mai bine decât ca pe un câine”. Când, 
după „încoronare”, fostul „Hal” îl reneagă („Nu-/ 
cunosc”), Falstaff este peste măsură de surprins; şi 
datorită artei cu care Shakespeare ne-a cucerit 
simpatia faţă de personaj, unii comentatori avizaţi îl 
condamnă pe Henric al V-lea pentru nerecunoştinţa! 
(Ciudată implicare a cititorului în „aparenţă” şi 
„gândire dictată de dorinţă”). Cu iluzii se hrănesc şi 
rebelii şi nu întâmplător „Piesa e deschisă de Zvon, 
personificare a neliniştii şi informaţiei/cunoaşterii 
false”.37 

Tema filosofică a timpului se întrepătrunde 
permanent cu tema necesității istorice, a necesității 
pe care o reclamă timpul concret, respectiv 
„prezentul” ilustrat de întâmplările din piesă. În 
această lumină, timpul înseamnă şi „timpul 
prezent”: 

„... Cuvântul «time» (timp) (sau «times» timpuri, 
vremuri), care apare atât de frecvent, inseamnă de 
cele mai multe ori epoca prezentă, starea actuală a 
lucrurilor, iar cu «timpurile» interpretate în acest 
sens, în repetate rânduri, se asociază constrângerea 
sau «necesitatea», invocată de ambele tabere ale 
conflictului politic: 

Arhiepiscopul: 

Vedem ce drum apucă râul vremii 


326 E.M.W. Tillyard, Shakespeare's Henry Plays, 1944, în „A 
Casebook” Op. cit., p. 114. 
327 A.R. Humphreys, Op. cit., p. XLIX. 

Şi-al întâmplării furtunos puhoi 
Ne-a smuls din liniştita noastră matcă. 
(IV, 1, 70- 72) 
Arhiepiscopul: 
Restriştea vremii ne-a împins, vezi bine, 
Să ne-mbrăcăm cu-aceste straie hâde 
Şi mântuirea să ne-o căutăm 
Astfel. 

(IV, 1, 70- 72) 

Într-un cuvânt, <supuşii vremii» sunt oameni 
constrânşi pentru că urmează acea politică sau acel 
interes egoist care se manifestă sau se pot 
manifesta numai «pe o întindere de ceasuri puține 
la număr» (Sonetul 124). /ar întrucât dânşii acceptă 
etaloanele lumii, tiparul schimbător al intereselor 
aflate în conflict - ei sunt stăpâniți de Timp şi le este 
imposibil să conceapă procesul temporal altfel decât 
ca absolut: «O să vină şi vremea asta. Şi cu asta, 
basta» 7." 

Humphreys recunoaşte că în piesă există 
„puternicele simboluri ale  Roţii destinului şi 
Mutabilităţii, factori ai fatalismului”, dar adaugă 
îndată: 

„=. în prim plan se află necesitatea practică şi 
laică, iar aceasta reclamă intervenția voinței. Piesele 
(cele două părţi, n.n.) nu sunt în primul rând 
parabole religioase despre urgia lui Dumnezeu sau 
mitopoeme ale Mutabilităţii; ele se ocupă de oameni 
care înțeleg să desăvârşească ceea ce ei consideră 
că sunt acţiuni necesare. Regele procedează în felul 
acesta, dar la fel fac şi rebelii - «Necesitatea» este 
justificarea lor cât se poate de firească... (într-o notă 


328 L.C. Knights, Op. cit., p. 183. 

de subsol): «Necesitatea, într-o formă sau alta, este 
acceptată de toate personajele piesei, atât de cei 
tineri şi prosperi, cât şi, în aceeaşi măsură, de 
superiorii lor, bătrâni şi dezamăgiţi» (D.A. Traversi, 
Shakespeare from Richard II to Henry V, 1957, p. 
136) 500 

În piesă, una din referirile cele mai elocvente la 
problema timpului ca necesitate imediată a epocii, 
„cu legile ei lăuntrice” (Şvedov), apare în vorbele 
adresate răsculatului Mowbray de către 
Westmoreland (solul prinţului John de Lancaster): 

„O, bunule Lord Mowbray, / Ci desluşeşte strânsa 
legătură / A vremii cu nevoia! Vei vedea/ Că 
vremea, nu coroana v-asupreşte”, (IV, 1, 103-106). 

După parlamentările lui Westmoreland, 
Shakespeare ilustrează concret „strânsa legătură a 
vremii cu nevoia”: Prinţul John îşi dă cuvântul 
„regesc” că va satisface doleanţele rebelilor, bea în 
sănătatea arhiepiscopului, se încheie pacea, rebelii 
îşi trimit ostaşii la vatră, iar Westmoreland acuză 
căpeteniile acestora de înaltă trădare şi le trimite la 
butuc. Vorba lui Falstaff: „Ce e onoarea?... Un 
cuvânt... în aceste vremuri negustoreşti...” 

Sarcasmul scenei nu împietează asupra ideii de 
ordine în cadru statal, atât de scumpă lui 
Sbakespeare. Detronarea lui Richard al ll-lea de 
către Henric Bolingbroke a fost o faptă cumplită, dar 
după moartea sa se va intra în legalitate prin suirea 
pe tron a urmaşului: 

„Regele: Doar cerul ştie / Ce căi întortocheate-am 
străbătut / Spre-a lua coroana; şi povara ei, / Afar' 
de mine n-a ştiut-o nimeni. / Tu o primeşti cu linişte 


329 A. R. Humphreys, Op. cit., p. XLVII. 

mai multă, / Mai mare-ncredere, mai trainic sprijin... 
(...) / Murind, se schimbă tot; ce-am dobândit / Te- 
aşteaptă sub un nume mai frumos: /Tu vei primi 
coroana moştenire”, (IV, 5, 182-187; 197-200). 

Shakespeare combate consecvent anarhia, 
haosul, iar până la moartea regelui, situaţiile 
anarhice, fie că este vorba de rebeli, de imoralitatea 
sau incompetenţa unor partizani ai regelui (grupul 
Falstaff, unii slujbaşi) ori a altora (tâlharii, Mistress 
Quickly, Doll Tearsheet etc.) sunt atât de frecvente, 
încât Tillyard ajunge la concluzia că „acțiunea de 
răzvrătire este principala temă politică a Părtii a ll- 
a 7,330 

De fapt, „acţiunea de răzvrătire” nu este 
„principala temă politică”, după cum nu este nici 
ordinea sau „legea” (după A. Anikst), nici măcar 
„educarea unui prinţ” pentru a deveni un monarh 
destoinic (punctul de vedere al lui Auden asupra 
întregii trilogii, v. Comentariile la Partea 1), pentru 
motivul că în „educarea” lui Hal nu mai intervin 
elemente noi, ci, sporadic, se dezvoltă doar 
elementele din Partea /. Toate acestea sunt teme 
politice, dar niciuna nu este  „principală”, 
subsumându-se ideii de „necesitate” sub semnul 
timpului real, prezent. 

În viziunea sa politic-istorică din piesele-cronici, 
Shakespeare consideră momentele de haos şi 
anarhie, de răzmeriţă şi bun plac, drept boli şi poate 
nicăieri în altă parte acest lucru nu este reliefat mai 
puternic ca în Partea a ll-a. Printr-o sudură originală 
de pe urma căreia unitatea piesei nu are decât de 
câştigat din punct de vedere artistic, bolnavi nu sunt 


330 E.M.W. Tillyard, Op. cit,, p. 106. 

numai oamenii (cum s-a văzut), e bolnavă şi ţara: 

„Regele: Văzut-ați singuri, dar, cât de beteag / E 
trupul tării noastre şi ce boală / S-a cuibărit lângă 
inima ei.” (III, 1, 38-40) etc. 

Pentru ca body politic (corpul statal) să-şi 
recapete sănătatea e nevoie de „doctorii”. După 
Warwick, leacul stă în potolirea şefilor răzmeriţei: 

„Socot că e un trup uşor atins / Ce poate fi 
înzdrăvenit din nou / Cu sfaturi bune şi cu doctorii. / 
Northumberland se va răci (posibil în dublu sens) 
curând.” (III, 1, 41-44). 

După arhiepiscopul de York, este „sângerarea”: 

„Suntem bolnavi; dezmățul şi-mbuibarea / Ne 
scutură acum cu friguri/ Al căror leac e numai 
sângerarea. ” (IV, 1, 54-50). 

Pentru viitor, însă, este nevoie de prevedere, 
pentru că există o cauzalitate istorică pe care o 
putem desluşi în lecţiile trecutului. Regele îşi aduce 
aminte cum, atunci când el nu avea încă intenţia să- 
i ia tronul lui Richard (mai târziu însă a socotit că 
trebuie să facă aceasta din cauza „stării - necessity 
- jalnice a ţării”), Richard prevestise: 

„«Veni-va timpul», a mai spus atunci, / «Când 
buba se va coace Și păcatul / Va puroia». Aşa a 
prevestit / Desfacerea prieteniei noastre (cu 
Northumberland) / Și toate câte ni se-ntâmplă azi.” 
(II, 1, 75-79). 

Înțeleptul Warwick comentează, înlocuind 
metafora somatică şi medicală cu cea a creşterii: 

„În viața fiecărui om sunt lucruri / Care amintesc 
de vremuri ce-au apus, / Citindu-le, el poate 
desluşi / Făgaşul întâmplării viitoare, / Ascuns în 
tainică sămânță ei / Şi-n firav început de încoltire. / 

Acestea-s mugurii şi rodul vremii; / Şi-n tâlcul lor ce 
n-a greşit nicicând, / Era uşor ca Richard să priceapă 
/ Că Lord Northumberland e-un trădător, / C-al 
mârșăviei bob se va umifla/ Şi că pământ ca tine mai 
prielnic / Nu va găsi.” (\bid., v. 80-91). 

Pentru felul cum cauzalitatea şi previziunea în 
viaţa politică şi istorică a Angliei între Richard al Il- 
lea şi Henric al V-lea, sunt grefate pe imagini 
somatice şi medicale în „cronicile” shakespeariene, 
v. Studiul introductiv voi. |, p. 84-85.” 

Dacă strămutăm acest fundal spre funcţia sa 
artistică evocativă, cred că merită să semnalăm 
frecvenţa acestor imagini, organic legată de umorul 
lui Falstaff, atât în Partea / („am mai multă carne 
decât orice alt om; de aceea şi sunt mai supus 
ispitei”; prinţul e „un hămesit, piele de strigoi, limbă 
uscată de vacă, vină de taur, țâr... cot de croitor, 
cucură de săgeți, spangă proțăpită” etc.) cât şi în 
Partea a Il-a, unde, printre altele, există o antiteză 
somatică între Falstaff şi judecătorul Shallow, pe 
care primul îl caracterizează astfel: 

„Îmi amintesc că la şcoala Clement's Inn semăna 
cu un om făcut după cină dintr-o coajă de brânză, 
era aşa de prăpădit, încât pentru cineva scurt de 
vedere era nevăzut. /.. /. Ai fi zis că e duhul 
foametei; /... /era veşnic în urmă cu moda /... / i-am 
spus lui John de Gaunt că-i bate numele (gaunt = 
slab, emaciat); nu era nimic mai lesnicios decât să-l 
bagi cu haine cu tot într-o piele de tipar; o cutie de 
oboi ar fi fost un palat prea încăpător pentru el, şi 


331 Mai pe larg, subiectul este tratat în L. Leviţchi, Pe marginea 
pieselor istorice ale lui Shakespeare, 1959, în „Studii 
shakespeariene”, editura Dacia, Cluj-Napoca, 1970. 

acum, poftim, are omul pământ şi vite.” (III, 2, 333- 
355). 

Ostaşii pe care Falstaff îi recrutează pentru oastea 
regelui sunt oameni necăjiţi din popor, iar contrastul 
dintre ei şi ghiftuitul cavaler pare să depăşească 
simpla semnificaţie artistică a unui moment comic: 
Simon Shadow („umbră”) „e ca o umbră”, Wart 
(„neg”) „seamănă cu un neg amărât” - „toată 
îmbrăcămintea i s-a strâns pe spate, iar trupul îi 
pare prins în bolduri”, Feeble („slab”) e definit prin 
numele pe care-l poartă etc. Într-o conversaţie cu 
primul judecător al ţării, Falstaff escamotează nişte 
întrebări dificile, dându-i recomandări medicale: 

„=. Am auzit că înălțimea voastră ați fost bolnav; 
nădăjduiesc că înălțimea voastră ati căpătat 
încuviințarea doctorului de a ieşi din casă. Cu toate 
că înălțimea voastră nu ați trecut încă pragul 
tinereții, în înălțimea voastră ghiceşti aroma vârstei, 
câteva boabe din sarea timpului - iar eu rog cu 
umilință pe înălțimea voastră să aibă o grijă pioasă 
de înălțimea voastră.” (1, 2, 108-115). 

Dar cavalerul vese/ este din ce în ce mai puţin 
vesel - din cauza bolilor şi a vârstei -, iar după 
renegarea lui Henric al V-lea, devine de-a dreptul 
cavalerul tragic, ridicol ca şi „cavalerul tristei figuri”, 
Don Quijote al lui Cervantes. În plan simbolic, nu 
putem oare vedea aici dispariţia de pe scena istoriei 
a instituţiei perimate a cavalerismului feudal? Să fie 
o simplă întâmplare faptul că Don Quijote 
întruchipează slăbiciunea fizică, iar Falstaff 
întruchipează corpolența, cu care nu se va mai 
putea făloşi, pentru că după încoronare, Harry îl 
condamnă:  „Împuţinează-te la trup de-acum 

înainte” (Make less thy body hence, V, 5, 57)? O 
întâmplare că în Henric al V-lea, cârciumăreasa va 
vesti moartea cavalerului cu cuvintele: „e în sânul 
lui Arthur” (II, 3, 9-10), regele cavalerilor? Sau, chiar 
în Partea a Il-a, faptul pe lângă mereu accentuatul 
titlu de „cavaler” dat lui Falstaff şi folosit de titular, 
există două referiri la Arthur, prima: „Falstaff 
(cântă): Când regele Arthur întâiaşi dată la curtea 
lui... Goleşte țucalul”. (II, 4, 36-37) şi „Shallow: ... pe 
vremea când jucam rolul bufonului Sir Dragonet în 
piesa cu regele Arthur..." (III, 2, 302-303)? 

Tragi-comedia musteşte de conotaţii, ca toate 
capodoperele shakespeariene. Bineînţeles, chiar 
fără sesizarea lor, unitatea tematică şi artistică, 
articularea dramatică, zugrăvirea convingătoare a 
personajelor,  contrastarea straturilor lexicale, 
gramaticale şi stilistice, ritmurile precum şi toate 
câte mai sunt de trebuinţă unei producţii dramatice 
întocmite cu tâlc tematic şi artistic, sunt evidente în 
Henric al IV-lea, Partea a II-a; dar şi conotaţiile, nu în 
mică măsură şi nu la nivel de suprafaţă, contribuie 
la organizarea unei lucrări de tranziţie care: 

„... priveşte îndărăt spre Sonete şi piesele istorice 
anterioare, tot aşa după cum priveşte înainte, spre 
marile tragedii. (...) imaginile sunt integrate în 
întreg, iar atât versul cât şi proza incep să 
promoveze procesul asociativ (subl. n.) pe care am 
încercat s-o definesc ca semn distinctiv al marii 
drame poetice”. 

Leon D. Leviţchi 


332 L.C. Knights, Op. cit., p. 184. 

MULT ZGOMOT PENTRU NIMIC 
Much Ado About Nothing, 1598-1599 


Persoanele 


Don Pedro, prinţ de Aragon 

Don John, fratele său nelegitim 
Claudio, un tânăr nobil din Florenţa 
Benedick, un tânăr nobil din Padua 
Leonato, guvernatorul Messinei 
Antonio, fratele său 

Balthazar, servitorul lui Don Pedro 
Borachio, Conrade, din suita lui John 
Dogberry, sergent de stradă 

Verges, ajutorul lui 

Călugărul Francis 

Un paracliser (ca grefier) 

Un băiat 

Hero, fiica lui Leonato 

Beatrice, nepoata lui Leonato 
Margaret, Ursula, domnişoare de onoare din alaiul 

Herei 
Soli, străjeri, însoțitori etc. 


Acţiunea se petrece la Messina. 


Actul | 
Scena 1 


În faţa casei lui Leonato. 
Intră Leonato, Hero, Beatrice şi alții, urmaţi de un 
sol. 


Leonato: Aflu din această scrisoare că Don Pedro 
de Aragon soseşte deseară la Messina”. 

Solul: Trebuie să fie foarte aproape acum - nu era 
nici la trei leghe de oraş când ne-am despărţit. 

Leonato: Câţi gentilomi aţi pierdut în luptă? 

Solul: Puţini din cei ce pot fi numiţi astfel şi 
niciunul de vază. 

Leonato: O victorie e de două ori mai mare când 
comandantul se întoarce cu oastea întreagă”. După 
333 Port important pe coasta Siciliei în faţa peninsulei Italiei. 

334 Unii comentatori văd în aceste cuvinte o aluzie la expediţia 
Contelui de Essex în Irlanda, în 1509, pe care Regina Elisabeta nu 


a considerat-o reuşită, dar care nu costase sânge, motiv pentru 
care Shakespeare o apreciază ca de două ori mai merituoasă, 

câte văd aici, Don Pedro i-a arătat multă preţuire 
unui tânăr florentin, numit Claudio. 

Solul: Binemeritată de acesta şi larg dăruită de 
Don Pedro. S-a dovedit a fi mai presus de 
făgăduinţele vârstei lui, săvârşind sub o înfăţişare 
de miel fapte de leu - a întrecut, într-adevăr, toate 
aşteptările şi toate câte v-aţi aştepta de la mine să 
vă povestesc. 

Leonato: Are aici, în Messina, un unchi“ care o să 
se bucure grozav de vestea asta. 

Solul: l-am şi înmânat nişte scrisori şi s-a bucurat 
nespus; atât de mult încât, pentru ca să nu-şi dea 
pe faţă bucuria, a izbucnit în lacrimi. 

Leonato: A izbucnit în lacrimi? 

Solul: Îi curgeau şiroaie. 

Leonato: Gingaş prinos al unei inimi calde! Nu se 
află feţe mai sincere decât cele scăldate astfel. E 
mult mai bine să plângi de bucurie, decât să te 
bucuri de lacrimi! 


decât acelea scump plătite cu vieţi de soldaţi. Aprecierea lui 
Shakespeare se explică însă, şi probabil ca fiind datorată 
sentimentelor sale de simpatie pentru Essex, mulţi biografi ai 
dramaturgului considerându-l ca favorabil răscoalei încercată de 
conte, motiv pentru care Shakespeare ar fi fost chiar socotit 
suspect în ochii autorităţilor. 

Aluzia la expediţia de mai sus ar fi întărită de altfel şi de 
cuvintele lui Beatrice, ceva mai departe, care îi spune solului că li 
s-a dat soldaţilor mâncare mucegăită când au luptat sub comanda 
lui Benedick, - o acuzaţie că şi-a hrănit prost trupele fiind adusă şi 
lui Essex. 

Intr-o altă ordine de idei, data de mai sus ajută la stabilirea 
datei când a fost scrisă comedia, care nu poate fi, prin urmare, 
anterioară anului 1599. 

335 Unchiul la care se referă Leonato nu apare, însă, în piesa de 
faţă. 

Beatrice: Spune-mi, te rog, sefior Montanto“” s-a 
întors de pe câmpul de luptă, sau nu? 

Solul: Nu cunosc niciun gentilom cu numele 
acesta, doamnă, nu se afla în armată niciunul. 

Leonato: De cine întrebi, nepoată? 

Hero: Verişoara mea se gândeşte la sefior 
Benedick din Padua. 

Solul: O, s-a întors şi e bine dispus ca întotdeauna. 

Beatrice: Şi-a vestit prin afişe sosirea la Messina şi 
l-a provocat pe Cupidon” la o întrecere cu săgeți 
uşoare şi cu multe pene; iar măscăriciul unchiului 
meu, citind provocarea, a iscălit cu numele lui 
Cupidon, provocându-l la o întrecere cu săgeți 
boante**. Spune-mi, te rog, pe câţi i-a omorât şi i-a 
mâncat în această luptă? Sau, mai curând, pe câţi i- 
a omorât, pentru că am făgăduit să-i mănânc eu pe 


336 Montanto, - cuvânt italian, pe care Beatrice îl foloseşte, în 
mod ironic, ca poreclă pentru Benedick, - este un termen 
desemnând un anumit fel de lovitură în scrimă, însemnând o 
împungere sau mişcare ascendentă. Termenul are şi sensul de 
duelgiu şi se întâlneşte folosit şi în Neveste/e vesele din Windsor, 
act. II, sc. 3. 
337 Cupidon sau Amor este numele pe care romanii îl dădeau lui 
Eros, zeul dragostei la greci, care nu era însă considerat zeu şi la 
romani. O însoțea în mod obişnuit pe Afrodita (Venus), mama sa, şi 
era imaginat, de cele mai multe ori, ca un copil, deşi, câteodată şi 
ca adolescent. Purta o tolbă de aur în care îşi ţinea săgețile şi avea 
şi aripi, tot de aur. Cu unele săgeți făcea pe cel lovit să se 
îndrăgostească de fiinţa în prezenţa căreia se afla iar cu altele 
sădea un resentiment puternic în cel lovit, pentru fiinţa respectivă. 

Referirile la Cupidon sunt extrem de frecvente în comediile lui 
Shakespeare. 
338 Asemenea săgeți erau singurele pe care le puteau folosi 
măscăricii, pentru a preîntâmpina eventuale accidente. 

În replica sa ironică Beatrice îl consideră pe Benedick adoptând 
postura de mare cuceritor şi luându-se la întrecere cu Cupidon, 
făcând tinerele din Messina să se îndrăgostească de el. 

toţi cei răpuşi de el. 

Leonato: Zău, nepoată, prea eşti necruțătoare cu 
sefiior Benedick; dar n-o să-ţi rămână dator, sunt 
încredinţat. 

Solul: În această luptă a făcut mari isprăvi, 
doamnă. 

Beatrice: Vi s-a dat hrană mucegăită şi el v-a 
ajutat s-o înfocaţi, nu-i aşa? E un mâncău foarte 
viteaz; şi când e vorba de poftă... 

Solul: E şi un bun soldat, doamnă. 

Beatrice: Un bun soldat pentru o doamnă; dar 
pentru un cavaler? 

Solul: E cavaler în faţa unui cavaler şi bărbat în 
faţa unui bărbat. E înzestrat cu cele mai alese 
virtuţi. 

Beatrice: Un bărbat cu zestre, va să zică... Şi eu 
care credeam că o să capete zestre numai când o să 
se însoare... 

Leonato: Domnule, să n-o-nţelegi greşit pe 
nepoata mea. Între sefior Benedick şi dumneaei e 
un fel de război glumeţ - nu se-ntâmplă să se- 
ntâlnească fără să se înghimpe. 

Beatrice: Din păcate, el nu câştigă niciodată. La 
ultima noastră harţă, patru din cele cinci daruri ale 
minţii““” sale au dat bir cu fugiţii şi acum cogeamite 
omul e la cheremul unei singure femei; aşa că, dacă 
mai are destulă deşteptăciune ca să-i ţină de cald, 


339 Cele cinci daruri (facultăţi) ale minţii erau, după Galen, medic 
grec (secolul al lIl-lea e.n.), inteligenţa, fantezia, imaginaţia, 
gândirea şi memoria. Shakespeare se referă la acestea şi în 
Romeo şi Juliela, act. |. sc. 4. 

Poetul Geoffrey Chaucer le consideră, în Povestea Preotului din 
Povestirile din Canterbury, ca fiind corespunzătoare celor cinci 
simţuri ale corpului: văzul, auzul, mirosul, gustul şi pipăitul. 

s-o păstreze ca să-l deosebească de calul său, 
fiindcă e bruma de avere ce i-a mai rămas ca să fie 
recunoscut ca fiinţă cu judecată. Cu cine mai e 
prieten acum? În fiecare lună are câte un nou frate 
de cruce.“ 

Solul: E cu putinţă? 

Beatrice: Te cred! Îşi schimbă credinţa după cum 
îşi schimbă forma pălăriei; mă rog, după ultimul 
calapod. 

Solul: Văd, doamnă, că sefior Benedick nu e 
trecut în cartea dumneavoastră de aur. 

Beatrice: Nu - şi dacă ar fi, mi-aş pune pe foc 
biblioteca. Dar spune-mi, te rog: cine e acum 
prietenul lui? Nu cumva e un fanfaron tinerel gata să 
meargă cu el până la porţile iadului? 

Solul: De cele mai multe ori e însoţit de nobilul 
Claudio. 

Beatrice: Cerule! O să se ţină de el ca o boleşniţă; 
se prinde mai iute decât ciuma şi cel atins 
înnebuneşte pe loc.” Dumnezeu să-i ajute nobilului 
Claudio! Dacă s-a molipsit de Benedictită, o să-l 
coste o mie de lire ca să se vindece. 

Solul: Sunt gata să vă ofer prietenia mea, 
doamnă. 

Beatrice: Nu pot decât să ţi-o primesc, bunul meu 


340 Aluzie la obiceiul medieval ca doi cavaleri sau soldaţi să se 
lege printr-un jurământ, conform unui anumit ritual, devenind 
fratres jurati, ca să se ajute reciproc în toate împrejurările, (v. nota 
43 la Henric al V-lea). 

341 Aluzie la faptul că numele lui Benedick reaminteşte de 
călugării romano-catolici benedictini, al căror ordin practica 
izgonirea duhurilor necurate - nebunii ca şi epilepticii, fiind 
consideraţi, în mod obişnuit, ca posedaţi de diavol. Benedick, însă, 
nu vindecă nebunia, ci o dă altora, după cum spune Beatrice. 

prieten. 

Leonato: Nepoţică, tu una n-ai să înnebuneşti 
niciodată. 

Beatrice: Oricum, nu înainte de a fi mai cald în 
ianuarie decât în luna lui Cuptor. 

Solul: Vine Don Pedro. 

(Intră Don Pedro, John, Claudio, Benedick, 
Balthazar şi altii.) 

Don Pedro: Sefior Leonato, ai ieşit în calea 
necazului; lumea caută să nu dea ochi cu paguba, 
iar dumneata o întâmpini. 

Leonato: Nu mi s-a mai întâmplat ca necazul să 
intre în casa mea sub înfăţişarea înălţimii voastre; 
pentru că, după ce pleacă necazul, rămâne 
mângâierea, însă după ce plecaţi dumneavoastră, 
rămâne părerea de rău şi fericirea îşi ia rămas bun. 

Don Pedro: Prea eşti curtenitor cu oaspeţii! Dacă 
nu greşesc, aceasta e fiica dumitale? 

Leonato: Aşa-mi spunea adesea mama ei. 

Benedick: Aţi avut îndoieli, domnule guvernator, 
de vreme ce-aţi întrebat-o? 

Leonato: Nu, senior Benedick; pentru că pe 
vremea aceea dumneata nu erai decât un copil.“ 

Don Pedro: Ţi-a zis-o, Benedick. Putem ghici din 
asta cât preţuieşti acum ca bărbat. E adevărat, 
chipul ei arată limpede cine îi este tatăl. Fii fericită, 
domnişoară, că semeni cu un părinte vrednic de 
toată cinstea. 

Benedick: Chiar dacă senior Leonato e tatăl ei, 
asta nu înseamnă că ea trebuie să-i poarte capul lui 


342 Cuvintele lui Leonato arată că acesta îl consideră pe Benedick 
drept un afemeiat, cu toate asigurările de contrariu ale acestuia, 
faţă de Beatrice. 

pe umeri, cu toate că-i seamănă atât de mult. 

Beatrice: Mă mir că mai vorbeşti, senior Benedick, 
nimeni nu te ia în seamă. 

Benedick: Cum, domnişoară  Zeflemea, mai 
trăieşti? 

Beatrice: E cu putință să moară Zeflemeaua când 
are o hrană atât de aleasă cum este señior 
Benedick? Curtenia însăşi se preschimbă în 
zeflemea când dumneata dai ochii cu ea. 

Benedick: Atunci curtenia e taler cu două fețe. Un 
lucru e însă neîndoios: mă iubesc toate doamnele 
afară de dumneata; şi mi-ar părea tare bine să-mi 
şoptească inima că ea nu e chiar de piatră; că uite, 
zău, nu iubesc pe nimeni. 

Beatrice: Ferice de femei! Altfel, le-ar fi otrăvit un 
îndrăgostit primejdios. Trebuie să-i mulţumesc lui 
Dumnezeu şi inimii mele de gheaţă că în privinţa 
asta semăn cu dumneata. Prefer să-mi aud câinele 
lătrând la o cioară decât pe un bărbat făcându-mi 
jurăminte de dragoste. 

Benedick: Să dea Dumnezeu să nu-ţi schimbi 
gândul niciodată; în felul acesta, anumiţi bărbaţi o 
să scape cu feţele nezgăriate. 

Beatrice: Zgâărieturile n-ar face-o pe-a dumitale, 
de pildă, mai urâtă decât este... 

Benedick: Ce să spun, aşa dresor de papagali mai 
rar... 

Beatrice: Mai bine papagal decât cal. 

Benedick: De-ar fi şi calul meu tot aşa de iute şi 
de neobosit ca limba dumitale! Haide, zi mai 
departe - eu am să tac. 

Beatrice: Întotdeauna sfârşeşti cu o lovitură de cal 
nărăvaş - te cunosc de mult. 

Don Pedro: Şi ca să nu lungim vorba: sefior 
Claudio, senior Benedick, bunul meu prieten 
Leonato v-a poftit pe toţi. L-am spus că voi rămâne 
aici cel puţin o lună, iar dânsul se roagă ca o 
întâmplare oarecare să ne facă să stăm mai mult. 
Pot să jur că nu e făţarnic şi că tot ce spune 
porneşte din inimă. 

Leonato: Înălţimea ta, dacă juri, n-o să fii sperjur. 
Îngăduie-mi să-ţi urez bun venit, señiore. Deoarece 
te-ai împăcat cu fratele dumitale, prinţul, mă închin 
prea supus în faţa dumitale. 

Don John: Îţi mulţumesc. Nu-mi place să vorbesc 
mult, dar îţi mulţumesc. 

Leonato: Vrea înălţimea ta să meargă înaintea 
noastră? 

Don Pedro: Dă-mi mâna, Leonato - să mergem 
împreună. 

(les toți în afară de Benedick şi Claudio.) 

Claudio: Benedick, te-ai uitat la fiica lui senior 
Leonato? 

Benedick: De uitat, nu m-am uitat; dar am văzut- 
O. 

Claudio: Nu e o tânără doamnă cât se poate de 
sfioasă? 

Benedick: Îmi ceri, aşa cum s-ar cuveni să facă un 
om cinstit, părerea sinceră? Sau vrei să-ți vorbesc 
după cum mi-e obiceiul, ca un tiran declarat al 
sexului lor? 

Claudio: Nu, judec-o cu dreaptă judecată, te rog. 

Benedick: Păi, eu unul aş zice că e prea scundă 
pentru o prețuire înaltă, prea oacheşă pentru 
cuvinte luminoase, şi prea mică pentru o laudă 
mare. Pot să spun doar atât: dacă ar fi altfel decât 

este, ar fi urâtă, dar fiind aşa cum este, mie nu-mi 
place. 

Claudio: Îţi închipui că glumesc, zău, spune-mi 
sincer: cum o găseşti? 

Benedick: Vrei s-o cumperi de tot mă-ntrebi 
despre ea? 

Claudio: Poate oare o lume întreagă să cumpere 
un astfel de giuvaer? 

Benedick: Cum de nu, ba şi o casetă în care s-o 
păstreze. la stai: vorbeşti serios sau îţi baţi joc de 
noi, făcându-ne să credem că orbul Cupidon’ 
zăreşte iepurele şi între tufişuri roşietice şi că 
Vulcan™* e un dulgher fără pereche? Haide, spune: 
cum să afle omul în ce cheie eşti acordat, ca să-ți 
cânte în strună? 

Claudio: În ochii mei e cea mai fermecătoare 
făptură pe care am văzut-o. 

Benedick: Văd încă foarte bine fără ochelari, totuşi 
nu zăresc aşa ceva. Verişoara ei - dacă n-ar fi atât 
de apucată - o întrece în frumuseţe, cum întrece 
ziua  de-ntâi mai ultima zi din decembrie. 
Nădăjduiesc însă că n-ai de gând să te-nsori, nu-i 
aşa? 

Claudio: Dacă Hero ar vrea să fie soţia mea, 
aproape că nu m-aş mai încrede în mine, cu toate că 
am jurat altfel. 

Benedick: Cum? Ai ajung până aici? Să nu se afle 


343 Cupidon este uneori legat la ochi. Aşa încât când trage cu 
arcul orbeşte, (v. şi nota 5). A 

344 Zeul focului la romani (la greci Hefaistos). In Odiseea o are de 
soţie pe Afrodita (Venus) şi e prezentat în legendele antice drept 
un foarte iscusit meşter fierar. A făurit armele lui Ahile la 
rugămintea lui Thetis, mama acestuia. A spune cineva că Vulcan 
ar fi dulgher, înseamnă că ar spune o absurditate. 

oare bărbat pe lume care să-şi poarte tichiuţa fără 
să fie bănuit că are şi coarne dedesubt? N-o să mai 
întâlnesc niciun holtei de şaizeci de ani? Treaba ta, 
la urma urmei; dacă vrei cu tot dinadinsul să-ţi bagi 
gâtul în jug, poartă-l sănătos şi petrece-ţi duminicile 
oftând.““” lată, Don Pedro se-ntoarce să te caute. 

(Intră din nou Don Pedro.) 

Don Pedro: Ce tot puneţi la cale aici de nu vă 
duceţi la Leonato? 

Benedick: Aş dori ca înălţimea ta să mă silească 
să spun. 

Don Pedro: În numele ascultării ce mi-o datorezi, 
te silesc. 

Benedick: Auzi, conte Claudio? Crede-mă că ştiu 
să tac chitic, când e la o adică; dar mi s-a cerut să 
vorbesc în numele ascultării, în numele supunerii, ai 
auzit singur. E îndrăgostit. De cine? Întreabă 
înălţimea ta. Păi, răspunsul e tot atât de scurt, pe 
cât de mărunţică e şi fata: de Hero, fiica lui Leonato. 

Claudio: Dacă n-ar fi, nu s-ar povesti. 

Benedick: Ca-n vechea poveste“, înălţimea ta: nu 


345 Probabil aluzie la viaţa austeră a puritanilor, care nu-şi 
permiteau niciun fel de distracţii duminica, şi petreceau ziua 
respectivă în suspine şi gemete - după cum se spunea - pentru 
câştigarea harului dumnezeiesc. Aceasta era şi viaţa care îi 
aştepta pe cei care se căsătoreau, după spusele lui Benedick. 

346 Aluzie la povestea unui barbă-albastră englez, ucigaş a 
numeroase femei. O tânără locuind la ţară, cu familia ei, făcând o 
vizită inopinată unui vecin, care le căuta prietenia, intră în casa lui, 
în timp ce acesta lipsea de acasă şi descoperă, îngrozită, o 
încăpere plină de schelete şi putini cu sânge. Vrând să fugă îl vede 
aducând cu forţa o tânără şi se ascunde sub o scară. Când victima 
încearcă să se prindă de balustrada scării, îi taie mâna, care cade, 
împreună cu o brățară, lângă tânăra ascunsă sub scară, Profitând 
de faptul că ucigaşul îşi duce prizoniera în camera sângeroasă, 
fuge acasă, ducând cu ea dovezile crimei. La câtva timp, vecinul 

este aşa şi nici n-a fost aşa; dar, zău, ferească 
Dumnezeu să fie aşa. 

Claudio: Dacă patima ce m-a cuprins nu se stinge 
curând, ferească Dumnezeu să fie altfel. 

Don Pedro: Amin, dacă o iubeşti; pentru că 
doamna merită asta cu prisosinţă. 

Claudio: Înălţimea ta, spui aşa ca să mă prinzi. 

Don Pedro: Ai cuvântul meu, spun ceea ce 
gândesc. 

Claudio: Pe legea mea, eu am făcut la fel. 

Benedick: Pe cuvântul şi pe legea mea, când a 
fost vorba de închinare în faţa frumuseţii, şi eu am 
spus ceea ce gândesc. 

Claudio: Că o iubesc, simt. 

Don Pedro: Că merită să fie iubită, ştiu. 

Benedick: lar că eu unul nici nu simt că ar trebui 
iubită şi că nici nu ştiu cum ar putea merita să fie 
iubită, asta e o părere pe care nici focul n-ar scoate- 
o din mine; sunt gata să mor pentru ea, pe rug. 

Don Pedro: Ai fost veşnic un eretic încăpățânat în 
faţa frumuseţii. 

Claudio: Nu şi-ar putea juca rolul cum trebuie, 
dacă n-ar fi atât de încăpățânat. 

Benedick: Pentru că o femeie m-a zămislit, îi 
mulţumesc; pentru că m-a crescut, îi aduc iarăşi 
mulţumirile mele cele mai umile; dar să mi se 
atârne cornuri de vânătoare în frunte sau să mi se 
lege goarna cu panglicuţe nevăzute, să mă ierte 
femeile! Şi pentru că nu vreau să le jignesc neavând 
fiind invitat la un ospăț dat de familia ei, tânăra fată povesteşte 
întâmplarea, în timp ce ucigaşul spune mereu cuvintele reproduse 
în piesa de faţă: „Nu este aşa şi nici n-a fost aşa, dar, zău, 


ferească Dumnezeu să fie aşa”. Atunci ea arată mâna tăiată şi 
brăţara şi comesenii îl omoară pe ucigaş. 

încredere în niciuna, o să-mi fac singur dreptate, 
îndoindu-mă de toate; iar ca încheiere (aşa înţeleg 
eu să-mi închei socotelile), n-am să mă însor! 

Don Pedro: O să mai trăiesc ca să te văd la faţă 
galben de dragoste. 

Benedick: De furie, de boală sau de foame, poate; 
dar nu de dragoste. Dacă înălţimea ta va dovedi că 
am pierdut cândva mai mult sânge din pricina 
dragostei decât pot recâştiga prin băutură, să-mi 
scoţi ochii cu pana unui scriitor de balade şi să mă 
spânzuri la uşa unui bordel în chip de Cupidon orb. 

Don Pedro: Bagă de seamă, dacă vreodată ai să-ţi 
calci acest cuvânt o să ajungi de batjocură. 

Benedick: Dacă  se-ntâmplă una ca asta, 
spânzuraţi-mă într-un butoi ca pe un motan şi 
trageţi cu arcul în mine; iar pe acela care o să mă 
nimerească să-l bateţi pe umăr şi să-i spuneţi Adam 
Bell, arcaşul.“ 

Don Pedro: Foarte bine, timpul o să ne-o arate. 
Cum spune zicala: „Cu timpul şi taurul sălbatic intră- 
n jug” .348 

Benedick: Taurul sălbatic, poate; dar dacă 
Benedick cel cu scaun la cap îl va purta vreodată, 
smulgeţi-i taurului coarnele şi ţintuiţi-mi-le în frunte; 
zugrăviţi-mi chipul în culorile cele mai ţipătoare, şi 


347 Benedick se referă la haiducul Adam Bell din părţile de nord 
ale Angliei, vestit în baladele medievale engleze, pentru iscusinţa 
lui în mânuirea arcului şi săgeţilor, asemenea lui Robin Hood, 
legendarul arcaş din pădurile din centrul Angliei de la sfârşitul 
secolului al XII-lea. 

348 Zicala este preluată din The Spanish Tragedy (Tragedia 
spaniolă) de Thomas Kyd, contemporanul lui Shakespeare (act. II, 
sc. 1) şi se întâlneşte şi în literatura italiană mai veche ca şi în 
operele lui Ovidiu (Tristia IV, 6 şi Ars Amaloria, |). 


~ 337 ~ 


William Shakespeare 

cu litere de-o şchioapă - dintr-acelea cu care se 
scrie „Cal de închiriat” - scrieţi dedesubtul tabloului: 
„Aici îl puteţi vedea pe Benedick, bărbatul 
căsătorit”. 

Claudio: Dacă aşa ceva o să se întâmple cândva, 
vei fi bun de legat. 

Don Pedro: Ascultă, dacă Cupidon nu şi-a risipit 
toate săgețile la Veneția”, n-o să treacă mult şi te 
vei cutremura. 

Benedick: Atunci să aştept un cutremur de 
pământ. 

Don Pedro: Bine, bine, o să te dai dumneata pe 
brazdă cu timpul. Până una, alta, sefior Benedick, fii 
bun şi du-te la Leonato. Salută-l din partea mea şi 
spune-i că nu voi lipsi de la cină - omul s-a pregătit, 
nu glumă. 

Benedick: Aproape că mă simt în stare să-i duc o 
astfel de solie, aşa că vă las... 

Claudio: În voia Celui-de-Sus. Întocmit în casa mea 
(dacă aş avea una)... 

Don Pedro: La şase iulie; prietenul vostru iubitor, 
Benedick. 

Benedick: Nu  râdeţi, nu  râdeţi! Discursul 
dumneavoastră e peticit rău pe alocurea şi peticele 
de-abia se ţin! Înainte de a repeta pe dinafară 
formule vechi, cercetaţi-vă conştiinţa. Eu vă las. 

(lese.) 

Claudio: 

Stăpâne, poţi să-mi faci un mare bine. 

Don Pedro: 

Cu dragă inimă! Să-mi spui doar cum. 


349 Veneţia se bucura, în vremea lui Shakespeare, de o faimă 
foarte proastă, din cauza numeroaselor sale curtezane. 

Şi dragostea ce-ţi port va învăţa 
Tot ce-ar putea să-ţi fie de folos. 
Claudio: 
Nu are Leonato niciun fiu? 
Don Pedro: 
Nu, Hero-i singura moştenitoare, 
Ai îndrăgit-o, Claudio? 
Claudio: 
Stăpâne, 
Când ai purces la luptă, o priveam 
Ca un oştean îndrăgostit, ce ştie 
Că are trebi mai aspre de făcut 
_Decât să-i dea iubirii sale ghes. 
Intors acum, războinicele gânduri 
S-au dus cu duşii, iar în locul lor 
Dau buzna doruri gingaşe şi blânde, 
Şoptindu-mi cât e de frumoasă Hero 
Şi dragă cât mi-a fost pân-am plecat. 
Don Pedro: 
Atunci, îndrăgostit cum pari, eşti gata 
Să mă zdrobeşti cu tomuri de cuvinte... 
Dac-o iubeşti pe Hero, fii voios; 
Eu voi vorbi cu ea şi tatăl ei, 
Şi-a ta va fi. Nu oare pentru asta 
Doreai să ţeşi poveste măiestrită? 
Claudio: 
Cât de frumos îi mai slujeşti iubirii 
Şi păsul cum i-l desluşeşti. Ci eu 
Voiam, să o prefir printre cuvinte, 
Ca nu cumva să parcă sunt pripit... 
Don Pedro: 
De ce să fie un pod mai lat ca râul? 
O boală cată s-o cunoşti întocmai. 

Şi atunci o poţi tămădui. lubeşti? 
Să-ţi căutăm un ac pentru cojoc... 
Deseară-i un ospăț; în timpul lui, 
Adăpostit de-o mască oarecare, 
Lui Hero am să-i spun că eu sunt Claudio; 
Îmi voi deschide inima la pieptu-i 
Şi-i voi robi auzul cu puterea 
Şi patima destăinuirii mele. 
Cu tatăl ei voi sta apoi de vorbă 
Şi pân’ la urmă, ea va fi a ta. 
Să punem asta-n faptă chiar acum. 
(les.) 


Scena 2 


O cameră în casa lui Leonato. 
Intră Leonato şi Antonio. 


Leonato: Ei, frăţioare? Unde mi-e nepotul, fiul tău? 
El a făcut rost de muzica asta? 

Antonio: Da. Numai la ea îi e gândul acum. Dar, ia 
stai, frate, am unele veşti ciudate la care nici n-ai 
visat. 

Leonato: Bune? 

Antonio: Să vedem cum o să iasă până la urmă; 
oricum, au o înfăţişare frumoasă - pe dinafară sunt 
îmbietoare. Un om de-al meu a tras cu urechea la 
cele ce-şi spuneau prinţul şi contele Claudio pe când 
se plimbau pe o alee tăinuită de tufişuri dese din 
grădina mea. Prinţul i-a destăinuit lui Claudio că o 
iubeşte pe nepoata mea, fiica ta, şi că are de gând 
să-i facă mărturisiri deseară, în timpul unui dans; şi 
că dacă ea îi va răspunde, fără să mai zăbovească o 

clipă, o să stea de vorbă cu tine. 

Leonato: E sănătos la minte omul care ţi-a spus 
asta? 

Antonio: E un băiat isteţ, am să trimit să-l cheme, 
să vorbeşti chiar tu cu el. 

Leonato: Nu, nu, o să-mi spun că e un vis până 
când se va adeveri; dar aş vrea s-o înştiinţez şi pe 
fata mea, ca să fie mai bine pregătită pentru 
răspuns, dacă s-ar întâmpla să fie adevărat. Du-te şi 
vorbeşte cu ea. (Mai multe persoane traversează 
scena.) Domnilor, ştiţi ce aveţi de făcut. Fii bun, 
prietene, vino cu mine, am nevoie de priceperea 
dumitale. Dragul meu văr, ai grijă, e zarvă mare. 

(les.) 


Scena 3 


Altă cameră în casa lui Leonato. 
Intră Don John şi Conrade. 


Conrade: La naiba, stăpâne! Sunteţi peste măsură 
de abătut - de ce oare? 

Don John: Nesfârşite sunt motivele, nemăsurată 
mi-e şi tristeţea."” 

Conrade: Ar trebui să ascultați de glasul raţiunii. 
350 Shakespeare a arătat deseori disperarea de neremediat a 
bastarzilor şi tendinţa lor mai mult decât firească de a distinge o 
ordine socială, care îi excludea din sânul ei. Situaţia de bastard al 


lui Don John constituie o circumstanţă atenuantă pentru el, dar nu 
suficientă pentru a-i justifica cruzimea. 

Don John: Şi dacă o ascult, ce straşnică fericire o 
să-mi aducă? 

Conrade: Dacă nu o vindecare pe loc, cel puţin o 
suferinţă răbdătoare. 

Don John: Mă mir că tu, născut, după cum susţii. 
În zodia lui Saturn””!, vrei să foloseşti un leac moral 
pentru un rău ucigător. Eu nu mă pot preface; sunt 
trist când am temei şi nu zâmbesc la glumele 
nimănui: mănânc atunci când mi-e poftă si nu atunci 
când le convine altora; dorm când mi-e somn şi 
puţin îmi pasă de treburile altora; râd când sunt 
vesel şi puţin îmi pasă de starea vecinilor. 

Conrade: Da, însă nu trebuie să vă trădaţi până în 
ziua când n-o să vă mai stingherească nimeni. V-aţi 
ridicat de curând împotriva fratelui dumneavoastră, 
şi el v-a iertat. N-o să puteţi prinde rădăcini de-a 
binelea decât dacă nu vă pregătiţi singur terenul. 
Pentru ca să culegeţi roade îmbelşugate, trebuie să 
aveţi grijă de vreme! 

Don John: As prefera să fiu un măcieş dintr-un 
gard viu. Decât un trandafir al milostivirii lui: şi se 
potriveşte mai bine cu felul meu de a fi să mă 
dispreţuiască toţi, decât să caut să mă port în aşa 
fel încât să smulg dragostea cuiva. În această 
privinţă, cu toate că nu se poate spune că sunt un 
linguşitor cinstit, nu se poate tăgădui că sunt un 
ticălos de bună-credinţă. Mi s-a pus botniţă la gură 


351 Conform credinţei comune a timpului, Saturn era o planetă 
nefastă, rece şi uscată şi cei născuţi sub semnul acesteia aveau firi 
morocănoase şi nu erau mai niciodată veseli, fiind stăpâniţi de o 
stare sufletească permanent tristă, după cum găseşte în scrierile 
vechi shakespeariologul Horace Howard Furness (sec. XIX). 

Şi în engleza contemporană adjectivul saturnine apare ca un 
antonim al adjectivelor „jovial, vesel”. 

şi mi se dă drumul cu un butuc, la picioare; de 
aceea am hotărât să nu cânt în colivie. Dacă n-aş 
avea botniţă, aş muşca; dacă aş fi liber, aş face tot 
ce m-ar tăia capul. Deocamdată, lasă-mă să fiu ceea 
ce sunt şi nu căuta să mă schimbi. 

Conrade:  N-aţi putea găsi o întrebuințare 
nemulțumirii ce vă macină? 

Don John: Numai ei îi găsesc întrebuințare, pentru 
că numai de ea am parte. Pe cine văd? A! 
Borachio“””! (Intră Borachio.) Ce veste-poveste? 

Borachio: Vin de la un mare ospăț. Prinţul, fratele 
dumneavoastră, e ospătat ca un rege. Pot să vă 
înştiinţez şi despre o căsătorie care se pune la cale. 

Don John: Ar putea sluji ca temelie pentru uneltiri? 
Şi cine e nebunul care vrea să se logodească pe 
vecie cu neliniştea? 

Borachio: Mâna dreaptă a fratelui dumneavoastră, 
zău dacă vă mint. 

Don John: Cine? Neîntrecutul Claudio? 

Borachio: Chiar el. 

Don John: Un domnişor faimos! Şi cu cine, cu cine? 
Asupra cui şi-a oprit privirile? 

Borachio: Asupra lui Hero, fiica şi moştenitoarea 
lui Leonato. 

Don John: Ce repede s-a zburătăcit! Şi cum de-ai 
aflat astea? 

Borachio: Trebuia să mă-ngrijesc de afumarea”* 


352 În italiană şi spaniolă borachio înseamnă „beţivan”. 

353 Anglia vremurilor lui Shakespeare nu cunoştea reguli de 
igienă. Timp de şase luni se aşterneau pe pardoseală, din când în 
când, unul peste altul, straturi de paie. Odată la şase luni, 
fărâmiţate şi murdare, acestea erau aruncate la gunoi, iar între 
cele două curăţenii generale locuinţele erau parfumate în special 
cu fum de ienupăr. Se relatează faptul că în 1603, contesa de 

unor camere şi cum tocmai înmiresmam o odaie 
mucegăită, apar deodată prinţul şi Claudio, mână-n 
mână, discutând foarte serios. M-am ascuns îndată 
în dosul unei tapiserii şi de acolo am auzit cum s-au 
înţeles ca prinţul să-i facă declaraţii de dragoste lui 
Hero şi, după ce-o câştigă, să i-o dea contelui 
Claudio. 

Don John: Vino, vino, să plecăm de aici; asta s-ar 
putea dovedi a fi un leac pentru supărarea mea. 
Tânărul ăsta ajuns se bucură de prăbuşirea mea; 
dacă izbutesc să-i stau în cale într-un fel oarecare, o 
să mă socotesc fericit. Sunteţi amândoi oameni de 
încredere şi o să mă ajutaţi, nu-i aşa? 

Conrade şi Borachio: Până la moarte, stăpâne. 

Don John: Să mergem la marele ospăț. Veselia lor 
e cu atât mai mare cu cât eu sunt la pământ. Ah! 
Dacă bucătarul ar gândi cum gândesc eul!“ Să 
mergem să vedem ce e de făcut! 

Borachio: La porunca dumneavoastră, stăpâne. 

(les.) 


Actul Il 


Scena 1 


Dorset s-a întors de la o vizită, plină de păduchi. Asemenea 
condiţii explică, în bună măsură, motivele pentru care ciuma 
făcea, în mod regulat, ravagii la Londra, până la marele incendiu 
din 1666, care a distrus aproape în întregime vechea cetate (city) 
a Londrei, ocupând o suprafaţă de o milă pătrată şi constituind azi, 
după reclădire, centrul comercial şi financiar al Londrei. 

354 Probabil o aluzie la piesa lui Christopher Marlowe, 
contemporanul lui Shakespeare, The Jew of Malta (Evreul din 
Malta), în care Barabas otrăveşte călugărițele dintr-o mânăstire 
dându-le să mănânce pilaf. 

Sală în casa lui Leonato. 
Intră Leonato, Antonio, Hero, Beatrice şi altii. 


Leonato: N-a fost Don John aici la ospăț? 

Antonio: Nu l-am văzut. 

Beatrice: Acru mai e şi domnul ăsta! Ori de câte 
ori îl văd, mi se strepezesc dinţii cel puţin un ceas. 

Hero: Are o fire foarte ursuză. 

Beatrice: Grozav ar fi un bărbat care s-ar găsi la 
jumătate drum între el şi Benedick; unul prea aduce 
a icoană şi nu spune nimic; iar celuilalt, răsfăţatul 
băiat mare al mamei, îi umblă limba în gură ca o 
moară neferecată. 

Leonato: Cu alte cuvinte, jumătate din limba lui 
señior Benedick în gura lui Don John, şi jumătate din 
melancolia lui Don John pe faţa lui señior Benedick... 

Beatrice: Cu picioare zdravene, unchiule, şi cu 
bani destui în pungă, un astfel de bărbat ar câştiga- 
o pe oricare femeie din lume, dacă bineînţeles i-ar 
câştiga bunăvoința. 

Leonato: Zău, nepoată, cu o limbă atât de ascuţită 
ca a ta, n-o să te alegi niciodată cu un bărbat. 

Antonio: Chiar aşa, prea e afurisită. 

Beatrice: Prea afurisită înseamnă mai mult decât 
afurisită. În felul acesta o să micşorez harul Celui- 
de-Sus, pentru că se spune: „Dumnezeu îi dă coarne 
scurte unei vaci afurisite”; dar uneia prea afurisite, 
nu-i dă coarne de loc. 

Leonato: Va să zică, tu fiind prea afurisită, 
Dumnezeu n-o să te binecuvânteze cu niciun fel de 
coarne? 

Beatrice: Precum spui, dacă nu-mi trimite niciun 
bărbat; pentru care fericire îi cad în genunchi în 

fiecare dimineaţă şi seară. Dumnezeule! N-aş putea 
răbda un bărbat cu barbă - prefer lâna patului. 

Leonato: S-ar putea să dai peste un bărbat fără 
barbă. 

Beatrice: Ce să fac cu el? Să-l îmbrac cu rochiile 
mele şi să mi-l fac cameristă? Unul cu barbă e mai 
mult decât un tânăr. Şi unul fără barbă e mai puţin 
decât un bărbat; iar unul care e mai mult decât un 
tânăr nu e pentru muie, după cum nici eu nu sunt 
pentru unul care e mai puţin decât bărbat; de aceea 
sunt gata să iau şase peni arvună de la ursar şi să-i 
duc maimuţele în iad.” 

Leonato: O să te duci în iad, care va să zică? 

Beatrice: Nu, numai până la poarta iadului: şi 
acolo o să mă întâmpine Dracul, ca un bătrân 
încornorat ce este, şi o să-mi spună: „Du-te în rai, 
Beatrice, du-te în rai; n-avem loc aici pentru voi, 
fetele bătrâne”. Aşa că-i încredinţez maimuţele şi 
tuleo! La sfântul Petru; la porţile raiului el îmi arată 
unde stau holteii şi acolo ţine-te huzur câtu-i ziulica 
de mare. 

Antonio (lui Hero): Ei, nepoată, nu mă-ndoiesc că 
vei da ascultare tatălui tău. 

Beatrice: Cum de nu! E de datoria verişoarei mele 
să facă o plecăciune şi să spună: „Tată, cum ţi-e 
voia”; totuşi, verişoară, să fie un bărbat arătos - 
altminteri să faci o altă plecăciune şi să spui: „Tată, 
cum mi-e voia”. 

Leonato: Eu unul, nepoată, trag totuşi nădejde să 
355 O zicală foarte comună în acele timpuri consideră că fetele 
bătrâne sunt osândite, din cauza condiţiei lor, să conducă 
maimuţele la iad, acestea fiind socotite creaturi ale diavolului. 


Ursarii prezentau la spectacolele cu urşi şi scene hazlii cu maimuțe 
jucând şi făcând tumbe pe spinarea ursului. 

te văd măritată într-o bună zi. 

Beatrice: Nu până-n ziua când Dumnezeu o să-i 
facă pe bărbaţi dintr-o altă plămadă decât 
pământul. Nu e dureros pentru o femeie să fie 
stăpânită de un pumn de ţărână vitează? Să dea 
socoteală de viaţa ei unui bulgăre*” zurliu de humă? 
Nu. Unchiule, nici prin gând nu-mi trece: fiii lui Adam 
sunt fraţii mei şi, zău aşa, socotesc că e un păcat să 
mă însoțesc cu rudele mele. 

Leonato (lui Hero): Fata mea, nu uita ce ţi-am 
spus: dacă prinţul îţi cere mâna, ştii ce trebuie să-i 
răspunzi. 

Beatrice: De vină o să fie muzica, verişoară, dacă 
n-o să fii peţită la timp; dacă prinţul devine prea 
stăruitor să-i spui că este o măsură în toate - joacă-l 
în felul acesta. Pentru că, ascultă ce-ţi spun, Hero; 
curtea, nunta şi căinţa sunt ca o gigă scoțiană”, un 
menuet şi un cinque pas": când faci pentru prima 
dată curte, eşti înfierbântat şi grăbit ca o gigă 
scoțiană şi tot la fel de fantastic; căsătoria 
manierată, aşezată, ca menuetul plin de demnitate 
şi cu aer de vechime; apoi vine căinţa care, cu 
picioarele ei damblagite, o ia într-un cinque pas 
nebun până când se prăbuşeşte în groapă. 

Leonato: Nepoată, prea vezi toate în negru. 

Beatrice: Am ochi buni, unchiule, desluşesc o 
biserică ziua-n-amiaza mare. 

Leonato: Sosesc măştile, să le facem loc! 

(Intră Don Pedro, Claudio, Benedick, Balthazar, 
356 Aluzie la faptul că în legenda biblică a creaţiunii Dumnezeu l-a 
făcut pe Adam din ţărână. 

357 Dans vioi considerat ca potrivit femeilor uşoare. 


358 Cinque pas (cinci paşi) era mişcarea cea mai animată dintr-un 
dans atunci la modă, deseori licenţios. 

Don John, Borachio, Hero, Margaret, Ursula şi alții, 
cu măşti.) 

Don Pedro: Doamnă, vrei să te plimbi cu prietenul 
dumitale? 

Hero: Sunt gata să mă plimb cu dumneata, dacă 
păşeşti încet, te uiţi frumos şi nu spui nimic; mai 
ales dacă mă dau în lături. 

Don Pedro: Însoţită de mine? 

Hero: Dacă o să-mi facă plăcere, am să-ţi spun. 

Don Pedro: Şi când o să-ţi facă plăcere să spui 
asta? 

Hero: Când o să-mi placă faţa dumitale; pentru că 
ferească Dumnezeu ca lăuta să semene cu cutia ei! 

Don Pedro: Masca mea e ca acoperişul lui 
Philemon””* - înăuntrul casei e Jupiter. 

Hero: Păi atunci ar trebui să-ţi acoperi masca cu 
paie. 

Don Pedro: Vorbeşte încet, dacă vorbeşti despre 
dragoste. 


359 Aluzie la legenda lui Philemon şi Baucis, relatată de Ovidiu în 
Meta morfoze, VIII, 611-645. 

Într-un sat în Frigia, în Asia Mică, trăia o pereche de bătrâni 
săraci locuind într-o colibă acoperită cu stuf şi trestie şi ducând o 
viaţă pioasă. Jupiter, însoţit de Mercur, deghizați în simpli muritori, 
călătorind pe pământ, ajunseră într-o seară şi în satul celor doi 
bătrâni. Cerând adăpost pentru noapte, la o mie de case, au fost 
refuzaţi, numai Philemon şi soţia sa Baucis i-au primit cu toată 
inima, oferind zeilor din puţinele lor merinde şi aşternându-le patul 
cu tot ce aveau mai bun în casă. Atunci zeii li se dezvăluiră cine 
sunt şi îi luară cu ei pe o colină înaltă, din apropiere, de unde au 
putut să vadă satul scufundându-se şi acoperit de apele unui lac, 
apărut în locul lui, iar modesta lor casă transformându-se într-un 
templu al zeului. Jupiter îi numi pe cei doi bătrâni preoţi la templul 
său, iar când ajunseră la sfârşitul vieţii lor, la adânci bătrâneţi, îl 
transformă pe Philemon într-un stejar şi pe Baucis într-un tei, 
alături unul de altul şi dăinuind peste secole. 

(O duce deoparte.) 

Balthazar: Ce n-aş da să ştiu că-ţi sunt drag... 

Margaret: Pe mine nu m-ar încânta aşa ceva, 
pentru că am multe cusururi. 

Balthazar: De pildă? 

Margaret: Îmi spun rugăciunile cu glas tare. 

Balthazar: Atunci îmi eşti şi mai dragă - cei ce te 
ascultă pot spune „amin”. 

Margaret: Să-mi ajute Cel-de-Sus să am parte de 
un dansator bun! 

Balthazar: Amin. 

Margaret: Şi să-l ţină departe de mine după ce s-a 
sfârşit dansul! Răspunde, dascăle! 

Balthazar: Destul, dascălul a primit răspunsul. 

Ursula: Cred că te-am recunoscut, eşti senior 
Antonio. 

Antonio: Nu, pe cuvânt. 

Ursula: Te recunosc după felul cum clatini din cap. 

Antonio: Ca să spun adevărul, caut să-l imit. 

Ursula: E cu neputinţă să-l imiţi atât de bine, afară 
doar dacă eşti chiar el. Mâna asta uscăţivă e a lui, 
ce mai încoace şi încolo, eşti Antonio, eşti Antonio. 

Antonio: Nu-i adevărat, pe cuvânt. 

Ursula: Haide, haide, îţi închipui că nu te recunosc 
după spiritul dumitale sclipitor? E-n stare oare 
virtutea să se ascundă? Ce să mai vorbim, eşti 
Antonio; farmecul îşi dă de veste singur - şi cu asta, 
basta. 

Beatrice: Nu vrei să-mi spui cine ţi-a spus asta? 

Benedick: Nu, iartă-mă, te rog. 

Beatrice: Nu vrei să-mi spui nici cine eşti? 

Benedick: Nu acum. 

Beatrice: Señior Benedick spune că mă ţin mândră 


~ 349 ~ 


William Shakespeare 
şi că-mi împrumut vorbele de duh din cartea O sută 
de snoave”. 

Benedick: Dar cine e acest Benedick? 

Beatrice: Sunt sigură că-l cunoşti destul de bine. 

Benedick: Eu nu, crede-mă. 

Beatrice: Nu te-a făcut niciodată să râzi? 

Benedick: Spune-mi cine e el, te rog. 

Beatrice: Păi, e măscăriciul prinţului, un bufon tare 
plicticos; singurul lui dar este să născocească bârfeli 
nemaipomenite. Numai craidonii sunt încântați de 
el, şi ceea ce le place nu e hazul lui - pentru că e 
sărac cu duhul - ci ticăloşia, pentru că îi distrează 
pe oameni cu răutăţile şi-i înfurie cu clevetirile, iar 
oamenii râd de el şi-l burduşesc. Trebuie să fie pe- 
aproape, cu escadra. Îmi pare rău că nu m-a acostat 
încă. 

Benedick: Când o să-l cunosc pe acest domn, o să- 
i povestesc cele ce spui acum. 

Beatrice: Mă rog, cum de nu, o să-i dai prilejul să 
facă vreo comparaţie-două pe socoteala mea; şi 
dacă nimeni n-o să le bage în seamă sau n-o să 
râdă, o să-l apuce melancolia. Asta înseamnă că se 
va economisi o aripă de potârniche, pentru că 
măscăriciul n-o să mai cineze în seara aceea. 
(Muzică înăuntru.) Trebuie să-i urmăm pe cei din 
faţă. 

Benedick: În tot ce e bun. 

Beatrice: Fireşte - dacă ne duc la ceva rău, îi 


360 O colecţie de povestiri hazlii şi grosolane, publicată în Anglia 
în 1520, care o înveseleau pe Regina Elisabeta, în ultimul an al 
vieţii sale, când ajunsese foarte deprimată, şi, aşa după cum 
relatează un document al timpului, citat de Furness, nu mai 
suporta niciun fel de discuţii cu sfetnicii săi privind treburile 

părăsesc la prima întoarcere. 

(Dans; ies apoi toți, în afară de Don John, Borachio 
şi Claudio.) 

John: Hotărât lucru, fratele meu e îndrăgostit de 
Hero şi l-a luat deoparte pe tatăl ei ca să-i 
vorbească despre asta. Doamnele o urmează şi n-a 
mai rămas decât o singură mască. 

Borachio: E Claudio - îl recunosc după ţinută. 

John: Nu eşti dumneata, señior Benedick?* 

Claudio: Ai ghicit. Eu sunt. 

John: Domnule, fratele meu ţine foarte mult la 
prietenia dumitale. S-a îndrăgostit de Hero şi vreau 
să te rog să-i abaţi gândurile în altă parte. Ea nu e 
de teapa lui - ai putea să joci rolul unui om cinstit în 
chestiunea aceasta. 

Claudio: De unde ştii că o iubeşte? 

John: L-am auzit pe când îi jura dragoste. 

Borachio: Şi eu l-am auzit; i-a jurat că o va lua în 
căsătorie chiar în seara aceasta. 

John: Haide să mergem la ospăț! 

(les John şi Borachio.) 

Claudio: 

Răspund la numele de Benedick, 
Dar vestea o primesc în chip de Claudio. 
Aşa e: prinţul cată ale sale. 
Prietenia-i credincioasă-n toate, 
Afară doar de dragoste; de-aceea 
Îndrăgostiţii păsul şi-l spun singuri. 
Tot ochiul să peţească pentru sine, 
Să nu se-ncreadă în mijlocitori, 
Căci frumuseţea e o vrăjitoare 


361 Don John ştie prea bine că vorbeşte cu Claudio, dar se preface 
că îl crede a fi Benedick, pentru reuşita intrigii sale. 

Ce face trădători din buni prieteni. 
Acestea se întâmplă-atât de des, 
Şi eu n-am bănuit! Adio, Hero! 

(Intră Benedick din nou.) 

Benedick: Contele Claudio?" 

Claudio: Chiar el. 

Benedick: Vrei să vii cu mine? 

Claudio: Unde? 

Benedick: Până sub salcia“ de colo, e ceva care 
te priveşte, conte. Cum ai de gând să-ţi porţi 
cununa? În jurul gâtului, ca pe un lanţ de cămătar““, 
sau sub braţ, ca pe o eşarfă de locotenent?** 
Trebuie s-o porţi într-un fel, pentru că prinţul ţi-a 
înhăţat-o pe Hero a dumitale. 

Claudio: li urez să se bucure de ea. 

Benedick: Bravo, ai vorbit ca un negustor de vite, 
aşa se spune la vânzarea boilor. Ei, ţi-ai fi închipuit 
că prinţul o să-ţi facă pocinogul ăsta? 

Claudio: Lasă-mă, te rog. 

Benedick: Asta e bună - loveşti ca chiorul, te-ai 
supărat ca văcarul pe sat. 

Claudio: Dacă nu vrei să pleci, atunci plec eu. 

362 Claudio este încă mascat, deşi ceilalţi şi-au scos deja măştile. 
363 Salcia era emblema iubitului sau iubitei părăsite. Aceeaşi 
referire, în cazul unei dragoste nefericite apare şi în cântecul 
Desdemonei din Othello, act. IV, sc. 3: „Cântaţi cu toţii că din 
salcie verde trebuie să-mi fac eu ghirlandă”. 

364 Negustorii bogaţi, care erau deseori şi cămătari, purtau lanţuri 
de aur în jurul gâtului, care le atârnau pe piept, - un obicei foarte 
răspândit în epoca elisabetană. 

365 O eşarfă lată purtată în diagonală, peste umărul drept şi pe 
sub braţul stâng, indica rangul de locotenent al unui comandant. 
Comentatorul Emile Saillens vede un înţeles ascuns în cuvintele lui 
Benedick, în sensul că îl întreabă pe Claudio dacă intenţionează să 


profite material de pe urma nefericirii lui sau intenţionează să se 
răzbune. 

(lese.) 

Benedick: Biată pasăre rănită! Acum se duce să se 
ascundă în păpuriş. Eeei, şi domnişoara asta 
Beatrice a mea să mă cunoască, şi totuşi să nu mă 
cunoască! Măscăriciul prinţului! Ha! Poate că mi se 
spune aşa fiindcă sunt vesel. Da! Dar nu mă 
nedreptăţesc singur astfel? Nu mi-a mers vestea în 
felul acesta! E firea răutăcioasă, otrăvită ca fierea; a 
Beatricei. Care-şi închipuie că părerea ei despre 
mine este părerea tuturor. Foarte bine, o să mă 
răzbun cum pot. 

(Intră Don Pedro din nou.) 

Don Pedro: Domnule, te rog, unde e contele? L-ai 
văzut? 

Benedick: Înălţimea ta, am jucat rolul doamnei 
Bârfă. L-am găsit aici abătut ca o colibă de 
vânătoare într-un fund de codru. l-am spus şi cred 
că n-am greşit, ca înălţimea ta a câştigat bunăvoința 
tinerei doamne; şi eu m-am oferit să-l întovărăşesc 
până la o salcie, fie ca să-şi împletească o cunună 
ca un flăcău părăsit, fie să împletesc eu o biciuşcă 
pentru că merită să fie snopit. 

Don Pedro: Snopit? Dar ce vină are? 

Benedick: Vina de neiertat a şcolarului care, 
nemaiputând de bucurie că a descoperit un cuib de 
pasăre, i-l arată tovarăşului său, şi acesta i-l fură. 

Don Pedro: Vrei să faci din încredere o vină? Vina 
este a hoţului. 

Benedick: Totuşi n-ar fi stricat să împletim cununa 
şi biciuşca - cununa ar fi putut-o purta el, iar 
biciuşca ar fi fost pentru dumneavoastră care, după 
mine, i-aţi furat bunătate de cuibuşor. 

Don Pedro: Eu n-o să fac altceva decât să învăţ 

păsărelele să cânte şi pe urmă o să le dau înapoi 
proprietarului. 

Benedick: Dacă ciripitul lor o să se potrivească cu 
vorbele dumneavoastră, atunci, pe legea mea, 
vorbiţi cinstit. 

Don Pedro: Domnişoara Beatrice are o răfuială cu 
dumneata - domnul care a dansat cu dânsa i-a spus 
că dumneata ai vorbit-o de rău. 

Benedick: Domnişoara Beatrice m-a făcut harcea- 
parcea - niciun butuc n-ar fi îndurat atâtea; un 
stejar care n-ar mai avea o singură frunzuliţă verde 
şi încă i-ar fi răspuns. Până şi masca mea a început 
să capete viaţă şi să se ia la harţă cu ea. Fără a-i 
trece prin cap că sunt eu, mi-a spus că sunt 
măscăriciul prinţului; că sunt mai nesuferit decât un 
dezgheţ năprasnic, săgetându-mă cu atâtea ironii 
spuse pe nerăsuflate, încât stăteam ca un fel de 
ţintă în care trage o armată. Fiecare cuvânt al ei e 
un pumnal care înjunghie; dacă răsuflarea i-ar fi la 
fel de grozavă ca şi cuvintele, nu s-ar mai afla fiinţă 
vie lângă ea - ar pârjoli totul până la steaua polară. 
Nu m-aş însura cu ea, chiar dacă ar fi înzestrată cu 
tot ce avea Adam înainte de a fi păcătuit; ea l-ar li 
silit şi pe Hercule să-i învârtească frigarea, ba ce zic, 
i-ar fi rupt şi ciomagul ca să facă focul. Hai, să nu 
mai vorbim despre ca - ce mai încoace şi încolo, e 
infernala Ate*“ îmbrăcată ceva mai frumos. Dea 


366 Ate era fiica cea mai mare a lui Zeus şi era zeiţa discordiei. 
Din această cauză Zeus o aruncase din cer pe pământ, 
interzicându-i să mai revină în sălaşul zeilor. Ate se complăcea în a 
face tot felul de nedreptăţi, a răspândi calomnii şi a provoca 
certuri şi neînţelegeri. În cântul al IX-lea al //liadei Homer o descrie 
ca fiind puternică şi iute de picior şi întrecând cu dibăcie 
Rugăciunile şchioape şi urâte care se chinuiau implorând îndurare. 

Dumnezeu ca vreun învățat? să-i scoată dracii din 
ea, pentru că, hotărât, cât timp ea e aici, un om 
poate trăi în iad tot atât de liniştit ca-ntr-un 
sanctuar, iar oamenii fac păcate cu bună ştiinţă, 
dorind să ajungă şi ei acolo - într-atâta o-nsoţesc pe 
ea tulburarea, groaza şi vălmăşagul. 

(Intră Claudio, Beatrice, Hero şi Leonato.) 

Don Pedro: la te uită că vine încoace. 

Benedick: Nu are înălţimea ta o solie care să mă 
ducă la capătul pământului? Sunt gata să plec la 
antipozi pentru cea mai mică însărcinare la care te- 
ai putea gândi: o să-ţi aduc o scobitoare““* de pe cel 
mai îndepărtat petic de pământ al Asiei; sau măsura 
piciorului lui Prester John“; sau un fir de păr din 
barba Marelui Han“; sau o să duc din partea 


Fiind fiica lui Zeus, Ate se presupunea că este foarte frumoasă. 

In poemul Crăiasa Zânelor, Edmund Spenser prezintă în cartea 
a IV-a, Cântul 1, strofele 17-31, în forma unei descrieri epice, 
fărădelegile făptuite de Ate. Shakespeare se referă la Ate în mai 
multe cazuri în opera sa. 
367 Conform credinţei epocii Renaşterii, în lumea duhurilor nu se 
cunoştea decât limba latină, ceea ce însemna că numai învățații 
puteau descânta pe cei stăpâniţi de duhuri necurate. În mod 
asemănător în Hamlet, act. | sc. 1, Marcellus îi cere lui Horatio să-i 
vorbească stafiei regelui, spunându-i: „Eşti un om învăţat, deci 
vorbeşte-i tu Horatio!” Dramaturgii Beaumont şi Fletcher, se referă 
la aceeaşi credinţă populară în piesa The Wight Walker 
(Somnambulul) în actul Il, scena 1. 
368 Folosirea scobitorilor era considerată o notă de distincţie, 
obiceiul fiind adus în Anglia de englezii care se întorceau din 
străinătate. 
369 Regele creştin legendar, de o bunătate fără margini, domnind 
în Abisinia, descrisă ca o ţară fantastică şi nespus de bogată. 
370 Titlu dat hanilor mongolilor, şi în special lui Kublai, nepotul lui 
Genghiz Han, al şaptelea din şirul hanilor, şi acela, foarte probabil, 
la care se referă Benedick. Marco Polo (sec. XIII-XIV) vorbeşte pe 
larg, în cartea lui, de puterea, bogăţia şi palatul hanului Kublai. 

înălţimii tale o solie pigmeilor”!, mai degrabă decât 
să schimb trei cuvinte cu această scorpie. Nu aveţi 
nicio însărcinare pentru mine? 

Don Pedro: Niciuna, în afară de dorinţa de a fi în 
plăcuta dumitale tovărăşie. 

Benedick: O, Doamne, iată un fel de mâncare care 
nu-mi prieşte - nu pot s-o sufăr pe doamna 
Limbuţie. 

(lese.) 

Don Pedro: Ei, domnişoară, ai pierdut inima lui 
senior Benedick. 

Beatrice: E adevărat, înălţimea ta, mi-a 
împrumutat-o pentru câtva timp; şi eu i-am dat 
dobândă pentru asta; două inimi pentru una 
singură, a lui. Cândva mi-a câştigat-o cu zaruri 
măsluite, de aceea înălţimea ta are dreptate să 
spună că am pierdut-o. 

Don Pedro: L-ai doborât, domnişoară, l-ai doborât. 

Beatrice: Ca să nu mă doboare el pe mine, 
înălţimea ta, şi să ajung mamă de nerozi. Vi l-am 
adus pe contele Claudio pe care m-aţi trimis să-l 
caut. 

Don Pedro: Ei, conte! De ce eşti trist? 

Claudio: Nu sunt trist, înălţimea ta. 

Don Pedro: Atunci? Bolnav? 

Claudio: Nici bolnav, înălţimea ta. 


John Mandeville (sec. XIV) descrie de asemenea splendoarea 
imperiului lui Kublai în cartea sa Călătoria lui Sir John Mandeville. 
371 Pigmeii sunt menţionaţi pentru prima oară de Homer, în //iada, 
Cântul III, ca oameni foarte mărunți, înalţi de numai 33 cm şi 
locuind pe ţărmul oceanului, unde erau atacați şi învinşi de cocori, 
în fiecare primăvară. Ei apar şi în literatura antică de mai târziu şi 
medievală şi sunt pomeniţi atât de Marco Polo cât şi de John 
Mandeville. 

Beatrice: Contele nu e nici trist, nici bolnav, nici 
vesel, nici sănătos; e dulce-acru ca o portocală şi 
gelozia lui are ceva din culoarea ei.” 

Don Pedro: Cred că ai dreptate, domnişoară, îl 
descrii bine; cu toate că, dacă lucrurile stau astfel, 
se înşală amarnic. Ascultă, Claudio, am făcut curte 
în numele dumitale şi frumoasa Hero e câştigată. 
Am vorbit cu tatăl ei şi dânsul şi-a dat 
consimţământul. Hotărăşte ziua nunţii şi Dumnezeu 
să-ţi dea fericire! 

Leonato: Conte, ia-o pe fiica mea şi, o dată cu ea, 
şi averea mea; prin graţia prinţului s-a făcut această 
unire. Fie ca grațiile să spună „amin”. 

Beatrice: Vorbeşte, conte, e replica dumitale. 

Claudio: Tăcerea e cel mai desăvârşit sol al 
bucuriei; n-aş fi îndeajuns de fericit dacă aş putea să 
spun cât de fericit sunt. Domnişoară, după cum eşti 
a mea sunt şi eu al dumitale; schimbul acesta mă 
face omul cel mai fericit. 

Beatrice: Vorbeşte, verişoară; sau, dacă nu poţi, 
zăvorăşte-i gura cu un sărut şi nu-l lăsa nici pe el să 
vorbească. 

Don Pedro:  Ghiduşă-ţi mai este inima, 
domnişoară! 

Beatrice: Da, înălţimea ta; şi-i multumesc, 
sărmana, că ţine piept furtunii grijilor. Verişoară- 
mea îi şopteşte la ureche că el e în inima ei. 

Claudio: Intr-adevăr, verişoară. 

Beatrice: Verişoară?! Dumnezeule, e nuntă care- 
mi aduce rude noi! Toţi se adăpostesc sub pirostrii, 


372 Beatrice se referă la culoarea galbenă, considerată simbol al 
geloziei, _invidiei şi  bănuielii, probabil datorită faptului că 
melancolia era asociată cu hepatita (popular: gălbinare). 


~ 357 ~ 


William Shakespeare 
numai eu stau deasupra, ca să mă ardă soarele.“ 
Nu-mi rămâne decât să mă aşez într-un ungher şi să 
strig după un bărbat. 

Don Pedro: Domnişoară Beatrice, o să-ţi găsesc eu 
unul. 

Beatrice: Mi-ar plăcea mai bine unul zămislit de 
tatăl dumneavoastră. Nu aveţi un frate care să-i 
semene? Tatăl dumneavoastră a adus pe lume soţi 
minunaţi, dacă, bineînţeles, s-ar putea apropia vreo 
fată de ei. 

Don Pedro: Pe mine mă vrei, domnişoară? 

Beatrice: Nu, înălţimea voastră, afară dacă aş mai 
avea unul pentru zilele de lucru; sunteţi prea preţios 
ca să fiţi purtat în fiecare zi. lertaţi-mă - sunt făcută 
ca să mă ţin numai de pozne. 

Don Pedro: Tăcerea dumitale mă supără cel mai 
mult, iar veselia te prinde de minune; pentru că, 
fără doar şi poate, te-ai născut într-un ceas vesel. 

Beatrice: Nu, înălţimea voastră, maică-mea 
plângea; dar iarăşi e adevărat că undeva pe cer 
ţopăia o stea“ şi sub zodia ei m-am născut. Verilor, 
să vă dea fericire Cel-de-Sus! 

Leonato: Nepoţică, vrei să te îngrijeşti de ceea ce 
ţi-am spus? 

Beatrice: Ah, iartă-mă, te rog, unchiule. Cu voia 
înălţimii voastre. 

(lese.) 

Don Pedro: Năstruşnică fată, nimic de zis. 


373 Stând la soare, Beatrice se înnegreşte şi, prin urmare, se 
urâţeşte, în conformitate cu concepţiile estetice curente ale 
englezilor din acea vreme, care considerau numai pielea albă un 
atribut al frumuseţii. 

374 Aluzie la credinţa populară că în ziua de Paşti soarele joacă de 
bucurie. 

Leonato: Înălţimea ta, ai crede că firea ei nu ştie 
ce e melancolia.’ Tristă nu e niciodată, sau numai 
atunci când doarme; şi nici atunci chiar, pentru că 
am auzit-o pe fiica mea spunând că visează adesea 
urât şi totuşi se trezeşte râzând. 

Don Pedro: Nu vrea să audă vorbindu-se despre 
un soţ. 

Leonato: O! Fireşte! Îşi bate joc de toţi peţitorii şi-i 
pune pe goană. 

Don Pedro: Ar fi o soţie neîntrecută pentru 
Benedick. 

Leonato: Dumnezeule! Înălţimea ta, dacă ar fi 
căsătoriţi numai o săptămână, ar vorbi aşa de mult 
unul cu altul, încât ar înnebuni amândoi. 

Don Pedro: Ei, conte Claudio, pe când la biserică? 

Claudio: Mâine, înălţimea ta. Timpul merge în 
cârje până când dragostea îşi îndeplineşte tipicul. 

Leonato: Nu, lunea care vine, dragul meu, cu alte 
cuvinte numai bine de azi într-o săptămână - prea 
puţin ca să pun la cale tot ce am în gând. 

Don Pedro: E prea mult, văd că dai din cap; dar 
vreau să te încredinţez, Claudio, că vom şti noi să 
ne omorâm vremea. Până una alta, o să mă apuc de 
o muncă de Hercule“, şi anume, să-i fac pe sefior 


375 Firea omului era considerată să depindă de proporţia în care 
erau combinate cele patru umoruri (elemente) ale corpului: 
sângele aprins, calmul, mânia şi melancolia, corespunzătoare celor 
patru elemente constitutive ale lumii: aerul, apa, focul şi 
pământul. Melancolia, asemenea pământului, era uscată şi rece şi 
era produsă de fierea neagră. In cazul unei firi omeneşti perfecte 
se considera că cele patru elemente se găseau într-o combinaţie 
ideală. 

376 Referirile la eroul grec Hercule şi cele douăsprezece munci 
supraomeneşti care i s-au cerut de regele Euristen, pentru a 
câştiga nemurirea, sunt foarte frecvente în piesele lui 

Benedick şi pe domnişoara Beatrice să moară unul 
de dragul celuilalt. Tare mi-ar mai plăcea să-i văd 
uniţi; şi nu mă îndoiesc că voi izbuti, dacă voi trei o 
să-mi daţi ajutorul pe care o să vi-l cer. 

Leonato: Înălţimea ta, sunt gata, măcar că m-ar 
costa zece nopţi de nesomn. 

Claudio: Şi eu, înălţimea ta, 

Don Pedro: Şi dumneata, drăguță Hero? 

Hero: Înălţimea ta, am să fac şi eu ce pot ca s-o 
ajut pe verişoara mea să-şi găsească un bărbat bun. 

Don Pedro: Eu cred că Benedick nu este bărbatul 
cel mai de lepădat pe care-l cunosc. Până acum nu 
pot decât să-l laud: e un om de viţă nobilă, deo 
vitejie încercată şi de-o cinste recunoscută. O să te 
învăţ cum s-o faci pe verişoara dumitale să se 
îndrăgostească de Benedick; iar eu, cu ajutorul 
dumneavoastră, o să-l înstrunesc în aşa fel pe 
Benedick, încât, cu ajutorul vostru şi cu toată sila 
lui, Beatrice o să-i cadă cu tronc la inimă. Dacă 
izbutim să facem asta, Cupidon?” n-o să mai fie 
arcaş; gloria lui o să treacă asupra noastră, pentru 
că, vom fi singurii zei ai dragostei. Veniţi cu mine să 
vă arăt ce am de gând. 

(les.) 


Scena 2 


Altă cameră în casa lui Leonato. 
Intră Don John şi Borachio. 


John: Aşa este: contele Claudio se va căsători cu 


Shakespeare, ca şi în literatura Renaşterii. 
377 V. nota 5. 

fiica lui Leonato. 

Borachio: Da, stăpâne, dar eu pot să împiedic să 
se întâmple aşa ceva. 

John: Orice piedică, orice barieră, orice obstacol 
au să fie un leac pentru mine: sunt bolnav de 
cătrănit ce sunt din pricina lui şi tot ce se pune în 
calea dorințelor sale mi le dezmiardă pe ale mele. 
Cum ai putea să împiedici această căsătorie? 

Borachio: Nu într-un chip cinstit, înălţimea ta; 
totuşi într-un fel atât de tainic încât n-o să-mi trădez 
necinstea prin nimic. 

John: Arată-mi pe scurt cum anume. 

Borachio: Stăpâne, cred că v-am spus acum un an 
că mă am bine cu Margaret, însoţitoarea lui Hero. 

John: Da, mi-amintesc. 

Borachio: Pot s-o fac pe Margaret să se uite pe 
fereastra iatacului stăpânei sale la orice oră din 
noapte, oricât de nepotrivită. 

John: Ce viaţă e în toate astea ca să prilejuiască 
moartea căsătoriei lor? 

Borachio: Stă în puterea dumneavoastră ca să-i 
pregătiţi otrava. Duceţi-vă la fratele dumneavoastră, 
prinţul; şi nu vă sfiiţi să-i spuneţi că şi-a pătat 
cinstea, căsătorindu-l pe vestitul Claudio (pe care-l 
preţuiţi nespus de mult) cu o stricată ca Hero. 

John: Şi ce dovezi să aduc? 

Borachio: Destule ca să-l înşelaţi pe prinţ, să-l 
înveninaţi pe Claudio, s-o distrugeţi pe Hero şi să-l 
omorâţi pe Leonato. Mai urmăriţi altceva? 

John: Aşa, numai ca să le pun bețe în roate, sunt 
gata să încerc orice. 

Borachio: Atunci, ce mai staţi? Găsiţi clipa 
potrivită când Don Pedro şi contele Claudio o să fie 


~ 361 ~ 


William Shakespeare 

singuri şi spuneţi-le că, după ştiinţa dumneavoastră, 
Hero mă iubeşte pe mine - arătaţi-le că aţi 
descoperit aceasta numai mulţumită  zelului 
dumneavoastră atât faţă de prinţ cât şi faţă de 
Claudio (din dragoste pentru cinstea fratelui 
dumneavoastră care a mijlocit această unire şi 
pentru bunul renume al prietenului său, ademenit 
de înfăţişarea fetei). Mă-ndoiesc că vă vor da 
crezare fără dovezi; ei bine, daţi-le dovezi; spuneți- 
le, nici mai mult, nici mai puţin, că m-aţi văzut la 
fereastra ei; că m-aţi auzit spunându-i Hero lui 
Margaret; că aţi auzit-o pe Margaret spunându-mi 
Claudio."'* Aduceţi-i să vadă toate astea chiar în 
noaptea dinaintea nunţii, între timp, eu o să 
potrivesc lucrurile în aşa fel încât Hero să lipsească, 
iar necinstea ei să apară atât de limpede, încât 
gelozia să se cheme siguranţă, iar toate pregătirile 
să fie date peste cap. 

John: Întâmple-se ce s-o întâmpla, aşa o să fac. 
Vezi să lucrezi cu îndemânare şi vei primi o mie de 
ducați.” 

Borachio: Să nu slăbiţi o clipă învinuirile şi dibăcia 
mea n-o să mă facă de ocară. 

John: Mă duc să aflu ziua când vor să facă nunta. 

(les.) 


Scena 3 


378 Borachio vrea să spună că o va convinge pe Margareta să 
joace cu el, ca amuzament, o scenă de dragoste, în care ea să 
imite pe stăpâna ei, iar el pe Claudio. 

379 Ducaţii erau monede de aur sau de argint şi aveau valori 
variabile, cuprinse între a şasea parte dintr-o liră sterlină de aur şi 
o jumătate de liră. 

Grădina lui Leonato. 
Intră Benedick. 


Benedick: Hei, băieţaş! 

(Intră un băiat.) 

Băiatul: Seniore... 

Benedick: Pe fereastra camerei mele se află o 
carte, adu-mi-o aici, în grădină. 

Băiatul: Am şi sosit, domnule. 

Benedick: Văd, însă vreau să pleci şi pe urmă să 
soseşti iar. (Băiatul iese.) Mă întreb şi mă minunez 
cum poate un om care l-a văzut pe altul căpiind 
atunci când nu-i mai pasă de nimic alta decât de 
dragoste să ajungă, după ce şi-a bătut joc de 
nebunia asta fără rost la alţii, ţinta propriului său 
dispreţ, îndrăgostindu-se; şi un astfel de om e 
Claudio. Ştiam că într-o vreme singura muzică 
pentru el erau tobele şi surlele; acum îi place să 
asculte mai degrabă tamburina şi fluierul; ştiam că 
pe când înainte vreme ar fi străbătut zece poşte pe 
jos ca să vadă o armură bună, acum e în stare să nu 
doarmă zece nopţi la rând, croind în mintea lui un 
nou model de pieptar. Era deprins să vorbească 
simplu şi direct ca un om cinstit şi ca soldat; acum 
îşi răsuceşte limba în gură după cea mai rafinată 
modă a exprimării“, vorbele lui seamănă cu un 
ospăț fantastic, cu feluri de mâncare fistichii. Cum, 
s-ar putea adică să mă scrântesc şi eu şi să văd cu 
astfel de ochi? Mai ştii? Nu cred. Nu pot să jur că 


380 Shakespeare se referă la această modă şi în Zagarnicele 
chinuri ale dragostei, act. V, sc. 1, când Holofernes obiectează 
împotriva exagerărilor acelora care inventează termeni în căutarea 
unui stil cât mai bombastic. 

dragostea n-ar fi în stare să mă prefacă într-o 
stridie; pot să jur însă că înainte de-a ajunge stridie, 
n-o să mă ţâcnesc aşa cum s-a ţâcnit Claudio. O 
femeie e frumoasă; ei şi? Alta e înţeleaptă; ei şi? 
Alta e virtuoasă; ei şi? Ce-mi pasă! Până când într-o 
femeie n-o să se adune toate grațiile, nicio femeie 
nu va intra în grațiile mele. Bogată trebuie să fie, 
nici nu încape vorbă; înţeleaptă, că altminteri mi-e 
lehamite de ea; virtuoasă, altfel nu dau pe dânsa 
nicio ceapă degerată; frumoasă, că altfel n-o să mă 
uit la ea niciodată; blândă, că de nu - să nu se 
apropie de mine; nobilă, altfel n-o iau, chiar dacă mi 
s-ar da bani grei; să ştie să vorbească frumos, să fie 
pricepută la muzică; cât priveşte culoarea părului, 
să fie aşa cum a lăsat-o Cel-de-Sus. Pe cine văd? 
Prinţul şi domnul îndrăgostit! Să mă ascund în 
boschet! 
(Se retrage.) 
(Intră Don Pedro, Leonato şi Claudio, urmați de 
Balthazar şi muzicanți. ) 
Don Pedro: 
Vrei s-ascultăm această muzică? 
Claudio: 
Fireşte... Cât de liniştită-i seara... 
Parcă-nadins, spre-a soarbe armonia! 
Don Pedro: 
Vezi locul unde-i Benedick ascuns? 
Claudio: 
O, cum de nu! Când s-o sfârşi cântatul, 
O să-i dăm partea puiului de leu. 
Don Pedro: 
Hai, Balthazar, mai cântă-ne o dată. 
Balthazar: 

Nu cere, doamne, spartei mele voci 
să strice muzica a doua oară. 
Don Pedro: 
E o dovadă de desăvârşire 
Când măiestria nu ţi-o recunoşti. 
Te rog să cânţi, să nu mă faci să stărui. 
Balthazar: 
Vorbiţi de stăruinţi? Atunci să cânt, 
Căci mulţi la început privesc de sus 
Femeia ce-o curtează; şi-o curtează 
Şi jură c-o iubesc. 
Don Pedro: 
Ei, hai, începe, 
Sau, dacă vrei să preludezi mai mult, 
să cânţi cu note. 
Balthazar: 
Vă notaţi acestea: 
Nu-s note vrednice de-a fi notate. 

Don Pedro: 

Vorbeşte în optimi, deci cu cârlige: 
Notaţi, notate - o nimica toată! 

(Muzica. ) 

Benedick (aparte): Revarsă-te, divină melodie!“ 
Sufletul lui e cuprins acum de extaz! Nu e ciudat ca 
nişte mate de oaie să scoată sufletele din trupurile 
oamenilor? Mie unuia mi-ar plăcea mai mult nişte 
trompete. 

Balthazar (cântă): 

„Nu, doamnelor, nu mai oftați, 


381 Muzica era foarte apreciată de publicul spectator în vremea lui 
Shakespeare, motiv pentru care şi dramaturgul introduce cântece 
în multe din piesele sale. Benedick însă nu se arată deloc cucerit 
de acest gust extrem de popular. 

Bărbații toți înşală; 
Acum pe țărm, acum plecați, 
N-au nicio socoteală! 
Nu mai oftați 
După bărbați; 
ȘI, orişiunde s-ar afla, 
Cu inimi vesele cântați 
Tra-la-la-la-la-la! 


Opriţi-vă, dac-ați cântat 
De inimă amară; 
Bărbații veşnic au trădat, 
De când e vara vară! 
Nu mai oftați 
După bărbați 
ȘI, orişiunde v-ati afla, 
Cu inimi vesele cântați 
Tra-la-la-la-la-la!” 

Don Pedro: Bun cântec, zău aşa! 

Balthazar: Şi un cântăreţ prost, înălţimea ta. 

Don Pedro: Cum? Nu, nu, serios, cânţi destul de 
bine - în cel mai rău caz. 

Benedick (aparte): Dacă ar fi fost un câine care să 
urle în halul ăsta, l-ar fi spânzurat. Numai de n-ar 
prevesti vreo nenorocire vocea asta dogită a lui! Aş 
fi ascultat la fel de bucuros croncănitul unui corb 
după care ar fi urmat un potop de nenorociri. 

Don Pedro: Da, aşa-i. Auzi, Balthazar? Te rog să ne 
pregăteşti o muzică aleasă, pentru că mâine seară 
vrem ca domnişoara Hero s-o asculte de la 
fereastră. 

Balthazar: Cea mai bună pe care am s-o găsesc, 
înălţimea ta. 

Don Pedro: Aşa să faci, la revedere. (Balthazar şi 
muzicanții ies.) la vino-ncoace, Leonato: ce-mi 
spuneai astăzi? Că nepoata dumitale e îndrăgostită 
de senior Benedick? 

Claudio: Da, da. (Aparte lui Don Pedro.) Dă-i 
drumul, pasărea e gata prinsă. Nu mi-aş fi închipuit 
niciodată că această doamnă s-ar putea îndrăgosti 
de un bărbat. 

Leonato: Nici eu! Dar şi mai de necrezut mi se 
pare că i-a căzut cu tronc senior Benedick, pe care, 
prin tot felul ei de a se purta, făcea impresia că nu-l 
poate suferi. 

Benedick (aparte): E cu putinţă? Bate vântul dintr- 
acolo? 

Leonato: Zău, înălţimea ta, nu ştiu ce să cred - 
atâta ştiu însă că-l iubeşte cu tot focul, dincolo de 
toate marginile închipuirii. 

Don Pedro: Poate că se preface numai. 

Claudio: Da, se prea poate. 

Leonato: Dumnezeule! Să se prefacă! N-am 
pomenit ca o dragoste prefăcută să se apropie atât 
de mult de adevărata iubire. 

Don Pedro: Dar după ce anume se vede că e 
îndrăgostită? 

Claudio (aparte): O nadă bună în cârlig - şi peştele 
s-a prins. 

Leonato: După ce anume se vede? Păi, e gata 
prinsă, ai auzit-o pe fata mea spunând cum. 

Claudio: Da, asta e adevărat. 

Don Pedro: Cum anume? Mă uluieşti, aş fi crezut 
că inima ei nu poate fi biruită de asalturile 
dragostei. 

Leonato: Puteam să-mi pun mâna în foc pentru 

asta, Doamne; şi mai ales fiind vorba de Benedick. 

Benedick (aparte): Aş zice că toate astea-s un 
renghi, dacă nu le-ar spune omul ăsta cu barbă 
căruntă. Hotărât, ticăloşia nu se poate ascunde 
îndărătul bărbii cărunte. 

Claudio (aparte): S-a prins - dă-i mai departe. 

Don Pedro: Şi i-a spus lui Benedick că-l iubeşte? 

Leonato: Nu, şi jură că n-o să-i spună nimic - asta 
o şi chinuie. 

Claudio: E adevărat; aşa zice fiica dumitale. „Cum 
- l-a spus ea - eu, eu care l-am luat peste picior de 
atâtea ori, să-i scriu că-l iubesc?” 

Leonato: Aşa zice acum, când a început să-i scrie; 
pentru că de douăzeci de ori pe noapte se scoală din 
pat şi sade în cămaşa ei de noapte până când umple 
o coală întreagă. Fata mea ne povesteşte tot. 

Claudio: Fiindcă veni vorba de coala de hârtie, mi- 
am adus aminte de o glumă drăguță pe care mi-a 
spus-o fiica dumitale. 

Leonato: Aa! Că după ce a scris scrisoarea şi a 
împăturit-o a spus că Benedick şi ea se găsesc sub 
acelaşi înveliş? 

Claudio: Întocmai. 

Leonato: Păi, să vedeţi, a rupt scrisoarea în mii de 
bucățele şi s-a învinovăţit că a putut fi atât de 
nestăpânită ca să-i scrie unuia despre care ştia că o 
să râdă de ea. „Îl judec - zice - după propria mea 
fire; pentru că dacă mi-ar scrie el mie, aş râde de el; 
da, cu toate că-l iubesc, aşa aş face.” 

Claudio: Cade apoi în genunchi, plânge, suspină, 
se bate cu pumnul în piept, îşi smulge părul, se 
roagă, blestemă: „O, scumpul meu Benedick! 
Doamne, dă-mi răbdare.” 

Leonato: Da, aşa este, aşa spune fie-mea; iar 
nebunia asta o apucă aşa de rău, încât fata mea se 
teme câteodată să nu-şi facă seama. Da, e foarte 
adevărat. 

Don Pedro: Ar fi bine ca Benedick să fie 
încunoştinţat de cineva, fără însă ca ea să afle. 

Claudio: La ce bun? N-ar fi decât un nou prilej de 
glume pentru el şi ar chinui-o şi mai rău pe biata 
fată. 

Don Pedro: Dacă ar face aşa ceva, şi-ar face o 
pomană acela care l-ar spânzura. E o comoară de 
fată şi, neîndoios, e virtuoasă. 

Claudio: E şi foarte înţeleaptă. 

Don Pedro: În toate, afară de dragostea ei pentru 
Benedick. 

Leonato: Înălţimea ta! Când înţelepciunea şi 
sângele se luptă într-un trup atât de gingaş, sunt 
zece sorţi la unul că sângele va ieşi învingător. Imi 
pare rău de ea, cu atât mai mult cu cât îi sunt unchi 
şi tutore. 

Don Pedro: Păcat că nu s-a îndrăgostit de mine; n- 
aş fi ţinut seama de nimic şi aş fi luat-o de soţie. Te 
rog spune-i şi lui Benedick şi vezi ce zice. 

Leonato: Credeţi într-adevăr că ar fi cu cale? 

Claudio: Hero e încredinţată că de aici o să i se 
tragă moartea, după câte spune ea; o să moară 
dacă n-o iubeşte, şi o să moară înainte de a-i 
destăinui că-l iubeşte şi o să moară dacă el îi face 
curte mai curând decât să se abată o iotă de la 
obişnuita ei îndărătnicie. 

Don Pedro: Şi bine face! Dacă i-ar arăta că-l 
iubeşte, se prea poate ca el să-şi bată joc; după cum 
prea bine ştiţi, omul e zeflemist din fire. 

Claudio: E un bărbat foarte frumos. 

Don Pedro: E adevărat, se poate mândri cu o 
înfăţişare atrăgătoare. 

Claudio: Găsesc că e şi foarte deştept. 

Don Pedro: Da, are într-adevăr unele scânteieri 
care seamănă cu deşteptăciunea. 

Leonato: Şi îl socotesc şi viteaz. 

Don Pedro: Ca Hector", crede-mă. lar când e 
vorba de certuri, după felul cum le domoleşte poţi 
să-ţi dai seama că e înţelept; pentru că ori le 
ocoleşte cu multă îndemânare, ori ia parte la ele cu 
frică de creştin adevărat. 

Leonato: Dacă e cu frica lui Dumnezeu, trebuie 
neapărat să fie paşnic; iar dacă totuşi tulbură pacea, 
înseamnă că nu ştie ce e frica şi tremuratul. 

Don Pedro: Aşa o să se şi întâmple, pentru că 
omul e cu frica lui Dumnezeu, cu toate că, judecând 
după unele glume tari de-ale lui, nu s-ar părea să 
fie. De, îmi pare rău de nepoata dumitale. Ce ziceţi: 
să mergem în căutarea lui Benedick şi să-i spunem 
despre dragostea ei? 

Claudio: Nu, nu, înălţimea ta; dacă o să-i dăm 
poveţe bune lui Beatrice, dragostea o să i se macine 
încet-încet. 

Leonato: Nu, asta e cu neputinţă; până atunci o 
să-şi macine ea inima. 

Don Pedro: Bine, vom mai afla câte ceva de la 
fiica dumitale; până una alta, las-o să se mai 
răcească. Mi-e drag Benedick şi aş dori să se judece 


382 Comparaţia se referă la Hector, eroul troian, considerat ca 
unul dintre cei nouă mari viteji ai istoriei antice şi medievale. 

Referirile la Hector sunt foarte frecvente în literatura Renaşterii, 
(v. nota 74, 2 Henric al IV-lea). 

pe el însuşi cu duhul smereniei, ca să vadă cât e de 
nevrednic de o fată atât de bună. 

Leonato: Vrei să mergem, înălţimea ta? Masa e 
gata. 

Claudio (aparte): Dacă n-o să se îndrăgostească 
de ea după toate astea, nu ştiu pe ce speranţe să 
mai pun temei! 

Don Pedro: Să-i aruncăm şi ei acelaşi năvod - să i-l 
întindă fiica dumitale şi însoţitoarea ei. Hazul o să 
fie atunci când o să-şi închipuie fiecare despre 
celălalt că moare de dragul lui şi, când colo - de 
unde? Tare aş mai vrea să văd o astfel de scenă - o 
adevărată pantomimă! S-o trimitem să-l poftească 
la masă. 

(Don Pedro, Claudio şi Leonato ies.) 

Benedick (ieşind din boschet): Nu poate fi o simplă 
festă - prea a fost serioasă discuţia. Hero le-a 
destăinuit adevărul. Se pare că i-a înduioşat 
Beatrice, că i-a câştigat de partea ei. Mă iubeşte! 
Asta cere răsplată. Am auzit ce părere au despre 
mine! Spun că m-aş ţine mândru dacă aş vedea că 
mă iubeşte; şi mai spun iarăşi că ar muri mai 
degrabă decât să-şi arate simţămintele. Nu m-am 
gândit niciodată să mă însor. Nu trebuie să par 
mândru. Ferice de cei care, auzindu-se judecaţi, 
sunt în stare să se îndrepte. Spun că Beatrice e 
frumoasă; e adevărat şi pot şi eu să spun acelaşi 
lucru; că e virtuoasă; aşa-i, nu pot tăgădui; şi că e 
înţeleaptă, dacă lăsăm la o parte dragostea pentru 
mine. Dragostea nu adaugă nimic la deşteptăciunea 
ei, totuşi nu e o dovadă că s-a scrântit, pentru că 
am început s-o iubesc îngrozitor. Fără îndoială, 
asupra mea o să se abată o grindină de zeflemeli 

pentru că am râs atâta de căsătorie; dar, de! Nu se 
schimba, pofta omului? Când e tânăr, omului îi place 
carnea pe care nu poate s-o mistuie la bătrâneţe. 
Batjocura şi zicalele şi bileţelele de duh îl pot oare 
abate pe un om din făgaşul ce şi l-a ales? Nu; 
oamenii trebuie să se înmulțească! Când spuneam 
că o să mor holtei, nu mă gândeam că o să trăiesc 
până când o să mă-nsor. lat-o şi pe Beatrice. Pe 
soarele ce ne luminează, e o fată frumoasă - ce mai, 
se vede cât de colo că e-ndrăgostită. 

(Intră Beatrice.) 

Beatrice: Împotriva voinţei mele, m-au trimis să te 
poftesc să vii la masă. 

Benedick: Frumoasă Beatrice, îţi multumesc 
pentru osteneală. 

Beatrice: Osteneala mea pentru aceste mulțumiri 
n-a fost mai mare decât osteneala dumitale de a-mi 
mulţumi; dacă ar fi fost ostenitor cu adevărat, n-aş fi 
venit. 

Benedick: Atunci ţi-a făcut plăcere solia? 

Beatrice: Atâta plăcere câtă poți lua pe un vârf de 
cuțit. Poftă de mâncare n-ai - aşa că, la revedere! 

(lese.) 

Benedick: Ha! „Împotriva voinţei mele, m-au 
trimis să te poftesc să vii la masă...” Vorbe cu două 
înţelesuri... Asta e ca şi cum ar fi spus: „Osteneala 
mea pentru aceste mulţumiri n-a fost mai mare 
decât osteneala dumitale de a-mi mulţumi”. Sau ca 
şi cum ar fi zis: „Orice osteneală mi-aş da pentru 
dumneata, e tot atât de uşoară ca o multumire.” 
Dacă n-o să-mi fie milă de ea, voi fi un ticălos. Dacă 
n-o iubesc sunt un păgân. Să mă duc să-mi fac rost 
de un portret de-al ei. 

(lese.) 
Actul III 
Scena 1 
Gradina lui Leonato. 
Intră Hero, Margaret şi Ursula. 
Hero: 


Fii bună, Margaret, du-te-n salon; 
Acolo Beatrice, verişoara mea, 
Vorbeşte cu Don Pedro şi cu Claudio. 
Şopteşte-i că mă plimb pe o alee 
Vorbind cu Ursula pe seama ei; 
Că tu ne-ai auzit şi o pofteşti 
Să se strecoare în umbrarul des 
De caprifoi ce, pârguit de soare, 
Nu-l lasă pe acesta să mai intre 
Precum curtenii ridicaţi de-un prinţ 
Se sumeţesc. Acolo să se-ascundă, 
S-asculte ce vorbim. Aşa să faci - 
Acum te du şi vezi cum te descurci. 
Margaret: 
Vă-ncredinţez că am s-o fac să vină. 
(lese.) 
Hero: 
Ei, Ursula, când vine Beatrice, noi 
Pe-alee ne plimbăm în sus şi-n jos, 
Vorbind doar despre Benedick. De-ndată 
Ce-l amintesc, tu intri-n rol şi-l lauzi 
Mai mult decât a meritat vreun om. 
Eu o să-ţi spun cum Benedick tânjeşte 

De dorul ei; săgeata lui Amor 
Răneşte fără greş pe om şi-atunci 
Când trage cu urechea. 
(Intră Beatrice, din fund.) 
Ei, începe, 
Căci, uite, Beatrice s-a ascuns în tufe 
Ca o ciovlică: gata să ne-asculte. 
Ursula: 
Plăcut e pescuitul când un peşte, 
Cu vâăslele-i de aur taie unda 
Şi-nghite lacom trădătoarea nadă; 
Aşa vrem noi pe Beatrice s-o prindem 
Pitită cum e-n caprifoi acum. 
N-o să-mi greşesc eu rolul, fii pe pace. 
Hero: 
Să mergem înspre ea, ca să nu piardă 
Nimic din dulcea nadă ce i-o-ntindem. 
(Se apropie de umbrar.) 
Eu, Ursula, o ştiu - e prea trufaşă, 
Sălbatică şi dispreţuitoare 
Ca şoimii stâncilor. 
Ursula: 
Şi credeţi, zău. 
Că Benedick de dragul ei se stinge? 
Hero: 
Şi contele, şi prinţul zic aşa. 
Ursula: 
Şi v-au rugat să-i spuneţi asta, doamnă? 
Hero: 
Da, m-au rugat; dar eu le-am arătat 
Că dacă ţin la Benedick, să-l lase 
să lupte cum va şti cu dragostea. 
lar Beatrice să n-afle niciodată. 

Ursula: 
De ce? Cum, Benedick n-ar merita 
Bogatul, fericitul pat de nuntă 
În care-o să se culce-o dată Beatrice? 
Hero: 


O, zeu al dragostei! Ar merita 
Tot ce-un bărbat e-n drept să dobândească, 

Dar firea inimă mai năzuroasă 

Decât a ei n-a zămislit nicicând! 
Dispreţul străluceşte-n ochii ei 

Ce râd de tot ce văd; deşteptăciunea-i 
Se preţuieşte într-atât, că toate 
N-au niciun preţ. Nu poate nici iubi, 
Nici îndrăgi ceva ce nu-i al ei, 
Atâta-i de-ngâmfată! 


Ursula: 
Eu vă cred; 
Da, fără doar şi poate, nu e bine 
Să ştie c-o iubeşte - l-ar lua-n râs. 
Hero: 


Ce-i drept, e drept. N-am întâlnit bărbat, 
Oricât de chipeş, tânăr sau deştept, 
Să nu-l repeadă; de-i bălan, se jură 
Că s-ar cădea să-i fie soră; oacheş? 

Natura, zugrăvind un arlechin, 
A scos o mâzgăleală; e înalt? 

O lance strâmbă-n vârf; e îndesat? 
Atunci e un agat neşlefuit >? 
Vorbeşte? E-o morişcă zăpăcită; 
Nu scoate-o vorbă? E un bolovan. 
Aşa-i răstălmăceşte ea pe toţi 


383 În sens metaforic agat înseamnă „pitic”, de la faptul că inelele 
şi peceţile din agat aveau cele mai mici efigii. 

Şi-n ruptul capului nu-i dă virtuţii 
Ce este meritul şi fala ei. 
Ursula: 
Ce urâcios - să-i foarfece pe toţi! 
Hero: 
Te cred, e urâcios să fie cineva 
Ca Beatrice, prea într-o ureche, zău, 
Dar poţi să-i spui? De i-aş vorbi, m-ar face 
Cu ouă şi oţet; şi-ar bate joc 
Şi m-ar strivi“* cu vorbele-i de duh. 
De-aceea, să se mistuie săracul, 
Şi-oftând, să ardă ca un foc mocnit. 
Să mori batjocorit e mult mai rău, 
E ca şi cum te-ar gâdila de moarte. 
Ursula: 
Şi totuşi, spuneţi-i; vedeţi ce zice. 
Hero: 
Nu; mai curând o să mă duc la el, 
să-l sfătuiesc să lupte cu el însuşi, 
Şi, cu gând bun, am s-o vorbesc de rău 
Pe verişoara mea. Ah, nici nu ştii 
Cum otrăveşte vorba rea iubirea. 
Ursula: 
Nu, nu! De ce să-i faceţi acest rău? 
Nu poate fi-ntr-atâta de lipsită 
De dreapta judecată - sclipitoare, 
Cum ştim că e - încât să-ndepărteze 
Un om ales ca domnul Benedick! 
Hero: 
Afar' de Claudio al meu, eu cred 


384 Acuzatul sau martorul care refuza să răspundă la întrebări era 
supus chinului de a i se aşeza o greutate mare pe stomac, ceea ce 
îl ucidea cu încetul. 

Că nu mai e bărbat ca el în ţară. 
Ursula: 
Vă rog să nu fiţi supărată, doamnă, 
Că spun pe faţă ceea ce gândesc; 
Dar, după mine, domnul Benedick, 
Prin frumuseţe, minte şi bravură, 
Pereche nu-şi găseşte-n ţara noastră. 


Hero: 
Aşa-i, are-un renume strălucit. 
Ursula: 
L-a meritat 'nainte de-al avea. 
Pe când e nunta, doamnă? 
Hero: 


Ca mâine - ce zic, mâine chiar! Să mergem; 
Vreau să-ţi arăt nişte găteli de nuntă 
Şi să te-ntreb pe care s-o port mâine. 
Ursula (aparte): 
S-a prins, vă-ncredinţez; a noastră-i doamna. 
Hero: 
Vezi, dragostea e după cum se-ntâmplă, 
După cum Cupidonii ce-s de strajă 
Ori trag cu arcul, ori întind o mreajă. 
(Hero şi Ursula ies.) 
Beatrice (înaintând): 
Ce foc simt în urechi? E-adevărat? 
Mândria mi-e atât de osândită? 
Dispreţ, adio! Fumuri, v-am lăsat! 
Nu voi o să mă faceţi fericită! 
lubeşte, Benedick, te-oi răsplăti 
Cu-o inimă-mblânzită de-al tău drag, 
Şi dacă stărui, te voi îmboldi 
Să trecem amândoi al nunţii prag; 
Spun toţi că meriţi; ci eu, pasămite, 

O ştiu mai mult decât din auzite! 
(lese.) 


Scena 2 


O cameră în casa lui Leonato. 
Intră Don Pedro, Claudio, Benedick şi Leonato. 


Don Pedro: Rămân numai până când se va fi 
săvârşit nunta“ dumitale, iar după aceea plec spre 
Aragon. 

Claudio: O să te-nsoţesc acolo, înălţimea ta, dacă 
o să-mi îngădui. 

Don Pedro: Nu - ar fi să-ţi întunec fericirea 
primelor zile după nuntă - e ca şi cum i-ai arăta unui 
copil o hăinuţă nouă şi nu i-ai da voie s-o poarte. O 
să-l rog numai pe Benedick să mă însoţească; 
pentru că omul acesta e numai voioşie din creştet 
până în tălpi; a tăiat de vreo două-trei ori coarda 
arcului lui Cupidon, iar acest gâde mic nu 
îndrăzneşte să tragă în el. Inima lui e ca un clopot şi 
limba ca un ciocan; când izbeşte cu ciocanul, 
clopotul sună, pentru că ce-i gândeşte inima, limba 
rosteşte. 

Benedick: Dragii mei, nu mai sunt cum am fost. 

Leonato: Aşa zic şi eu, îmi pari mai trist. 

Claudio: Să sperăm că e îndrăgostit. 

Don Pedro: Da' de unde! N-are în el strop de 
sânge adevărat pe care să-l fi atins dragostea. Dacă 


385 În actul |, scena 1, Don Pedro îşi manifestase intenţia de a 
rămâne la Messina cel puţin o lună, probabil pentru a-şi putea da 
bine seama şi a se informa suficient în privinţa modului cum îşi 
îndeplineşte Leonato funcţia de guvernator. 

e amărât, înseamnă că are nevoie de bani. 

Benedick: Mă doare o măsea-“. 

Don Pedro: Scoate-o. 

Claudio: Pune-o mai întii în laţ şi numai după 
accea s-o tragi afară”. 

Don Pedro: Cum? Oftezi din pricina durerii de 
măsele? 

Leonato: Ori e o umoare la mijloc, ori îl roade un 
vierme. 

Benedick: E lucru ştiut: oricine poate stăpâni 
durerea afară de cel ce o are. 

Claudio: Eu unul susţin totuşi că e îndrăgostit. 

Don Pedro: N-are pic de dragoste într-însul, afară 
de dragostea pentru hainele străine“**. Aşa, de pildă, 
azi e olandez şi mâine francez, sau, dacă nu, 
înfăţişează două ţări dintr-o dată - e neamt de la 
mijloc în jos pentru că poartă pantaloni lungi, şi 
spaniol de la şolduri în sus pentru că n-are pieptar. 
Afară numai dacă ar avea o dragoste pentru această 
nebuneală, cum se şi pare că o are, nu e nebun din 
dragoste, cum aţi voi să pară. 

Claudio: Dacă nu e îndrăgostit de vreo femeie, nu 
386 Dragostea şi durerea de dinţi erau adeseori asociate în 
literatura timpului, probabil din cauza chinurilor intense încercate 
de îndrăgostiţii nefericiţi. 

387 |n text apare verbul draw, care înseamnă „a trage”, dar şi 
executarea unui condamnat la moarte într-un mod cumplit, 
constând din spânzurarea acestuia urmată de tăierea funiei înainte 
de a muri, pentru a fi spintecat, a i se smulge inima şi a fi apoi 
tăiat în patru. 

388 O nouă aluzie la obiceiul englezilor de a imita moda străină, 
satirizat şi de alţi scriitori ai timpului, pe lângă Shakespeare. In 
mod asemănător, Porţia în Neguțătorul din Veneția (act. |, sc. 2) 
consideră că tânărul baron englez Falcombridge, „şi-a cumpărat 
pieptarul în Italia, pantalonii strâmți bufanţi în Franţa, tichia în 
Germania şi manierele cam de peste tot”. 

mai trebuie să credem în vechile semne de 
dragoste. Aşa, de pildă, îşi perie pălăria dimineaţa - 
ce să însemne asta? 

Don Pedro: L-a văzut cineva la bărbier? 

Claudio: Nu, dar ucenicul bărbierului a fost văzut 
la el şi vechea podoabă a feţei sale a şi umplut 
câteva mingi de tenis”. 

Leonato: Adevărat, de când şi-a pierdut barba, 
arată mai tânăr. 

Don Pedro: Unde mai pui că se dă cu parfum de 
zibetă. Poţi să-l miroşi după asta? 

Claudio: Asta e ca şi cum ai spune că omul nostru 
e îndrăgostit. 

Don Pedro: Un semn care nu dă greş e melancolia 
lui. 

Claudio: Avea parcă obiceiul să se spele cândva 
pe faţă? 

Don Pedro: Da, sau să se sulemenească? Cel puţin 
aşa mi s-a spus. 

Claudio: Ce să mai vorbim! Spiritul lui de zeflemist 
se odihneşte într-o coardă de lăută“” şi nu ciripeşte 
decât atunci când e ciupit! 

Don Pedro: Asta e foarte grav, într-adevăr! Ce mai 
încoace şi încolo, e îndrăgostit. 

Claudio: Ei bine, eu ştiu şi cine-l iubeşte. 

389 Gluma se datoreşte practicii timpului de a umple mingile de 
tenis cu piele şi păr (cauciucul era încă necunoscut, fiind originar 
din America de Sud şi nefiind întrebuințat pe scară industrială 
decât după descoperirea procedeului vulcanizării, în 1846). 

Această practică este menţionată de dramaturgii Nash, în 1591 
şi Th. Dekker în 1604 şi explică de ce în Henric al V-lea, actul il, 
sc. 7, Delfinul îşi laudă calul spunând că sare ca şi cum 
măruntaiele i-ar fi din păr. 

390 Lăuta era instrumentul muzical cu ajutorul căruia se 
acompaniau cântecele de dragoste. 

Don Pedro: Asta aş vrea să ştiu şi eu - pun mâna 
în foc că e cineva care nu-l cunoaşte. 

Claudio: Da, după cum nu-i cunoaşte nici 
metehnele; şi cu toate acestea, se prăpădeşte de 
dragul lui. 

Don Pedro: O să fie înmormântată cu faţa în sus. 

Benedick: Toate astea nu sunt un descântec 
pentru durerea de dinți?™. Domnule guvernator, 
veniţi cu mine; vreau să vă spun câteva vorbe 
înțelepte pe care le-am învăţat şi pe care aceşti 
măscărici“” nu trebuie să le audă. 

(Benedick şi Leonato ies.) 

Don Pedro: Îmi pun capul că vrea să-i vorbească 
despre Beatrice. 

Claudio: Fără doar şi poate. Hero şi Margaret şi-au 
jucat rolul în faţa lui Beatrice, aşa că cei doi urşi n- 
au să se mai muşte când se vor întâlni. 

(Intră John.) 

Don John: Stăpâne şi frate, Domnul să te 
ocrotească. 

Don Pedro: Bună ziua, frate. 


391 Aşa ca şi în cazul tuturor bolilor, existau numeroase 
descântece şi pentru durerile de dinţi, dintre care unele sunt 
redate în lucrările timpului, condamnând vrăjile şi vrăjitoria. 

392 In original: hobby-horse; numele dat unui căluţ confecţionat 
din carton şi răchită, constând din capul căluţului şi partea 
posterioară, ambele fixate pe cingătoarea aceluia care le poartă. 
Căluţul este îmbrăcat într-o mantie lungă până la pământ, pe care 
se fixează clopoței şi care ascunde lipsa celor patru picioare. 
Aceşti căluţi constituie elementul central în dansul morris, un vechi 
dans popular englez executat de un grup de bărbaţi. Această 
producţie folclorică se întâlneşte şi în regiunea bască din sudul 
Franţei, unde căluţul se numeşte zamalzaina. Prin extindere, 
hobby-horse putea însemna, în vremea lui Shakespeare, şi 
persoana lipsită de bun simţ, femeie uşoară sau „bufon, 
măscărici”, ca în scena de faţă. 

Don John: Dacă ai timp, aş vrea să vorbesc cu 
tine. 

Don Pedro: Între patru ochi? 

Don John: Dacă vrei, totuşi contele Claudio poate 
să asculte, pentru că lucrurile pe care vreau să le 
spun îl privesc. 

Don Pedro: Ce s-a întâmplat? 

Don John (lui Claudio): Aveţi de gând să vă 
căsătoriţi mâine, sefior? 

Don Pedro: Ştii asta foarte bine. 

Don John: N-aş mai şti asta, dacă dânsul ar şti ce 
ştiu eu. 

Claudio: Dacă este vreo piedică, spune-i pe nume, 
te rog. 

Don John: Sefior, îţi închipui probabil că eu nu ţin 
la dumneata. Aştept ca viitorul să-ţi arate care este 
adevărul; o să ai o părere mai bună despre mine 
după ce vei afla cele ce vreau să-ţi spun. Pentru că 
socotesc că fratele meu ţine la dumneata şi în 
dragostea lui te-a ajutat să te căsătoreşti. Curte 
zadarnică şi trudă irosită de-a surda. 

Don Pedro: Dar ce s-a întâmplat? 

Don John: Am venit aici ca să-ţi spun; şi ca să nu 
lungesc vorba - s-a şi vorbit prea mult despre asta - 
doamna nu-ţi este credincioasă. 

Claudio: Cine? Hero? 

Don John: Chiar dânsa: Hero a lui Leonato, Hero a 
dumitale, Hero a tuturor. 

Claudio: Necredincioasă? 

Don John: Cuvântul nu e îndeajuns de tare pentru 
a-i zugrăvi ticăloşia; după mine e mult mai rău decât 
atât - gândeşte-te la un cuvânt mult mai necruţător 
iar eu voi dovedi că i se potriveşte. Nu te mira până 

când nu vei avea şi alte dovezi; vino doar cu mine la 
noapte şi o să vezi cum intră cineva pe fereastra 
camerei ei, chiar în ajunul nunţii; dacă o s-o mai 
iubeşti, atunci însoară-te cu ea mâine; dar cred că 
ar fi mai cu cale să-ţi muţi gândul. 

Claudio: E cu putinţă? 

Don Pedro: Nici nu vreau să mă gândesc la aşa 
ceva. 

Don John: Dacă nu aveţi curaj să credeţi în ceea 
ce vedeţi, să nu mai spuneţi că ştiţi. Dacă veniţi cu 
mine, o să vă arăt destule; iar după ce veţi vedea şi 
auzi mai multe, să faceţi cum e mai bine. 

Claudio: Dacă se-ntâmplă să văd ceva deseară, n- 
o să mă mai însor cu ea mâine; am s-o fac de ruşine 
chiar în biserică, la nuntă. 

Don Pedro: lar eu, care m-am făcut luntre şi punte 
ca s-o câştig de partea ta, o să mă unesc cu tine 
pentru a o face de ocară. 

Don John: Eu n-am s-o mai vorbesc de rău până 
când veţi fi şi voi martori. Păstraţi-vă sângele rece 
până după miezul nopţii şi aşteptaţi să vedeţi 
singuri. 

Don Pedro: Ce-ntorsătură nenorocită! 

Claudio: Ce năpastă! 

Don John: Un blestem oprit la timp! Aşa veţi spune 
când o să vedeţi deznodământul. 

(les.) 


Scena 3 


O stradă. 
Intră Dogberry şi Verges, urmaţi de străjeri. 

Dogberry: Sunteţi oameni de ispravă şi încredere? 

Verges: Da, altminteri ar fi păcat să fie 
condamnaţi la mântuirea trupului şi a sufletului. 

Dogberry: Asta ar fi încă o pedeapsă prea uşoară 
dacă ar arăta cât de puţină loialitate, aleşi cum au 
fost pentru paza prinţului. 

Verges: Ei, spune-le ce au de făcut, cumetre 
Dogberry. 

Dogberry: Mai întâi, cine crezi că este cel mai 
nedemn dintre ei ca să fie străjer? 

Primul străjer: Hugh Datcake sau George Seacoal, 
domnule, pentru că ştiu să scrie şi să citească. 

Dogberry: Seacoal - dă-te-ncoace, vecinică. Cel- 
de-Sus te-a blagoslovit cu un nume bun; eşti chipeş 
şi ăsta e un dar al ursitei; dar scrisul şi cititul - de, 
cu astea te naşti. 

Al doilea străjer: Meştere, amândouă aceste 
daruri... 

Dogberry: Le ai, fireşte, ştiam că o să răspunzi 
aşa. Pentru înzestrare, vericule, mulţumeşte-i lui 
Dumnezeu şi nu te făloşi; cât despre scris şi citit, 
astea să se vadă atunci când n-o să fie nevoie deo 
astfel de vanitate. Eşti socotit acilea omul cel mai 
irațional şi cel mai potrivit ca să fii străjer; de aceea 
o să porţi felinarul. Asta o însărcinarea dumitale. O 
să-i duci în tratative pe toţi bagabonţii; să le strigi 
tuturor oamenilor să stea pe loc, în numele prinţului. 

Al doilea străjer: Şi dacă vreunul nu vrea să se 
oprească? 

Dogberry: Atunci nu-l mai băga în seamă şi lasă-l 
să-şi vadă de drum; apoi cheamă imediat pe ceilalţi 
străjeri şi mulţumeşte cerului că ai scăpat de un 
ticălos. 

Verges: Dacă nu stă când îl somezi, care va să 
zică înseamnă că nu e un supus al prinţului. 

Dogberry: Precum zici! lar străjerul musai să aibă 
de-a face numai cu supuşii prinţului. larăşi, nu 
trebuie să faci pic de zgomot pe uliţă, fiindcă 
trăncăneala şi vorba sunt lucrul cel mai tolerabil 
pentru un străjer şi nu se poate înghiţi. 

Al doilea străjer: Mai de grabă o să dormim decât 
o să vorbim - ştim noi care-i treaba străjerului. 

Dogberry: Ei da, vorbeşti ca un străjer vechi şi cu 
frica lui Dumnezeu, pentru că nu văd în ce fel poate 
fi somnul o călcare a legii; numai că trebuie să 
băgaţi de seamă să nu vi se fure alebardele. Să nu 
uitaţi să treceţi prin cârciumi şi să-i poftiţi la culcare 
pe cei care s-au îmbătat. 

Al doilea străjer: Şi dacă nu vor? 

Dogberry: Atunci să-i lăsaţi în pace până când o să 
se dezmeticească. lar dacă nici atunci n-o să vă 
poată da un răspuns mai acătării, să le spuneţi că 
nu sunt ei oamenii pe care i-aţi crezut voi. 

Al doilea străjer: Bine, domnule. 

Dogberry: Dacă întâlniți un hoţ, trebuie să-l 
bănuiţi, după cum vă cere slujba voastră, că nu e un 
om cinstit; cu cât aveţi mai puţine de împărţit cu 
astfel de oameni, cu atât mai multă cinste vă face. 

Al doilea străjer: Dacă ne dăm seama că e hoţ, să 
nu punem mâna pe el? 

Dogberry: Ce e drept, legea vă dă dreptul; dar eu 
unul cred că cei care se ating de păcură se mânjesc. 
Dacă daţi peste un hoţ, lucrul cel mai sănătos 
pentru voi este să-l lăsaţi să se dovedească un bun 
hoţ şi s-o şteargă hoţeşte. 

Verges: Te ţine o lume de om milos, cumetre. 

Dogberry: E adevărat, n-aş spânzura un câine 
dacă ar fi după mine; darmite un om cu un pospai 
de cinste într-însul. 

Verges: Dacă auziţi un copil că ţipă noaptea, 
trebuie să vă duceţi la doică şi s-o rugaţi să-l 
liniştească. 

Al doilea străjer: Dar dacă doica doarme şi nu ne 
aude? 

Dogberry: Atunci vedeţi-vă de drum şi lăsaţi-l pe 
copil s-o deştepte cu ţipetele lui; pentru că oaia 
care-l aude pe miel cum behăie n-o să-i răspundă 
unui vițel care mugeşte. 

Verges: Asta aşa.-i. 

Dogberry: Şi cu asta, basta. Dumneata, străjere, îl 
reprezinţi chiar pe prinţ; dacă-l întâlneşti pe prinţ 
noaptea, poţi să-l opreşti. 

Verges: Nu, nu, pe legea mea, asta cred că nu 
poate s-o facă. 

Dogberry: Pun rămăşag pe cinci şilingi contra unul 
cu orice om care cunoaşte regulamentul, că are 
dreptul să-l oprească. Bineînţeles nu fără voia 
prinţului; pentru că nu se cade ca straja să jignească 
pe nimeni, şi este o jignire să opreşti un om 
împotriva voinţei lui. 

Verges: Pe legea mea, nici nu se poate să fie 
altfel. 

Dogberry: Ha, ha, ha! Ei, cetăţeni, noapte bună, şi 
dacă se întâmplă să fie lată, să mă chemaţi pe 
mine. Ascultaţi de povaţa celorlalţi şi de a voastră, 
şi, noapte bună. Hai, vecine. 

Al doilea străjer: Ei, leat, ştim ce avem de făcut. 
Să ne aşezăm pe banca de lângă biserică până pe la 
două după miezul nopţii şi, după aceea, toată lumea 

la culcare. 

Dogberry: Norişorilor, încă o vorbă. Vă rog să 
străjuiţi în preajma casei lui sefior Leonato. Cum 
nunta are loc mâine, o să fie mare tămbălău la 
noapte. Cu bine, şi să fiţi cu ochii în patru, aveţi 
grijă! 

(Dogberry şi Verges ies.) 

(Intră Borachio şi Conrade.) 

Borachio: Hei! Conrade! 

Străjerul (aparte): Ssst! Nicio mişcare! 

Borachio: Conrade, ascultă! 

Conrade: Sunt lângă cotul tău, ce naiba! 

Borachio: Zăăău? D-aia mă mânca pe mine cotul! 
Mi-am închipuit eu că o să vină şi râia! 

Conrade: Îţi rămân dator un răspuns pentru asta - 
până una alta, spune mai departe. 

Borachio: Ascunde-te bine sub cerdacul ăsta 
pentru că a început să bureze, iar eu am să-ţi 
povestesc tot, ca un beţivan înrăit.” 

Străjerul (aparte): E o trădare la mijloc, fraţilor; 
totuşi staţi pitiţi. 

Borachio: Află dar, că am câştigat o mie de ducați 
de la Don John. 

Borachio: E cu putinţă ca un ticălos să câştige 
atâta? 

Borachio: Mai bine ai întreba dacă e cu putinţă ca 
o ticăloşie să fie preţuită atât de mult; pentru că 
atunci când ticăloşii bogaţi au nevoie de ticăloşi 
săraci, ticăloşii săraci cer preţul pe care-l vor. 

Conrade: Îţi spun drept că sunt uimit. 

Borachio: Asta dovedeşte că eşti nou în meserie. 


393 Borachio face aluzie la numele său care înseamnă beţivan în 
limba spaniolă, (v. nota 20). 


~ 387 ~ 


William Shakespeare 
Ştii că felul în care un bărbat îşi poartă pieptarul, 
sau pălăria, sau mantaua, nu are nicio importanţă 
pentru el. 

Conrade: Ehei, haina face pe om. 

Borachio: Eu mă gândeam la modă. 

Conrade: Mă rog, moda e modă. 

Borachio: Păi aşa pot să spun că nebunul e nebun. 
Dar nu vezi tu ce tâlhar pocit e şi moda asta? 

Străjerul (aparte): Îl cunosc pe acest domn 
Pocitanie; de şapte ani e un tâlhar fără pereche - se 
plimbă-ncoace şi încolo ca un gentilom. Vezi, nu i- 
am uitat numele. 

Borachio: Parcă s-a auzit cineva... 

Conrade: Nu - e sfârleaza de vânt de pe acoperiş. 

Borachio: Şi cum spuneam, nu vezi tu ce tâlhar 
pocit e moda? Cum mai zăpăceşte sângele aprins 
între patrusprezece şi treizeci şi cinci de ani! Uneori 
zici că aceşti oameni sunt altă aia - îi face să 
semene cu nişte soldaţi ai lui Faraon zugrăviți pe o 
pânză afumată”; alteori, aduc ca nişte preoţi ai 
zeului Baal” de pe vechea fereastră a bisericii; 


394 În tablourile şi pânzele vremii, reprezentând scene biblice, era 
obişnuită şi tema ieşirii israeliților din Egipt, pentru a se întoarce în 
Canaan. Scena înfăţişa pe Faraon, în fruntea oastei sale, înecându- 
se cu toţii, la revenirea bruscă, la locul lor, a apelor Mării Roşii, 
care se retrăseseră, la semnul pe care îl făcuse Moise cu toiagul, 
pentru a lăsa pe israeliți să treacă pe celălalt mal al mării. În 
imaginile respective, soldaţii egipteni erau îmbrăcaţi într-un mod 
foarte fantezist şi cu haine multicolore. 

395 Borachio se referă, pe cât se pare, la o imagine inspirată din 
povestea „Bel şi balaurul”, din aşa numita Cartea apocrifă a lai 
Daniel, - menționată de comentatorul piesei de faţă, H.R. 
Humphreys (ed. Arden, 1981). Preoţii apar îmbrăcaţi în haine 
bogate, şi extravagante. Conform legendei ei au fost ucişi de 
Regele Cyrus al perşilor, când Daniel i-a dovedit că impuneau un 
dumnezeu fals poporului. 

alteori, cu un Hercule tuns chilug de pe tapetele 
mâncate de viermi, unde prohabul e mare cât 
măciuca lui”. 

Conrade: Toate astea le ştiu şi mai ştiu că moda 
ponoseşte mai mult haina decât omul. Dar moda nu 
ţi-a zăpăcit şi ţie capul, de vreme ce-mi tot vorbeşti 
acum despre ea? 

Borachio: Asta nu, fii pe pace; dar află că în 
noaptea asta i-am făcut curte Margaretei, 
servitoarea señiorei Hero, sub numele de Hero. 
Dânsa a ieşit la fereastra stăpânei, mi-a urat de o 
mie de ori noapte bună - dar văd că-ţi povestesc 
cam anapoda. Ar fi trebuit mai întâi să-ţi spun cum 
prinţul, Claudio şi stăpânul meu, duşi în grădină de 
Don John, au văzut de acolo această drăgăstoasă 
întâlnire. 

Conrade: Şi au crezut, ei că-ntr-adevăr Margaret e 
Hero? 

Borachio: Doi din ei da, prinţul şi Claudio; dar 


396 Imaginea unui Hercule tuns şi bărbierit, în tapiserii, a dat 
naştere la mari controverse. Unii au socotit că ar putea fi 
înfăţişarea lui Hercule, în casa Omfalei regina Lidiei, unde fiind 
îndrăgostit de aceasta a slujit-o timp de trei ani deghizat în haine 
femeieşti, pentru a o feri de revolta lidienilor, aflând că regina lor 
ţine în casa ei un bărbat. In acest caz, Hercule, însă, ar fi trebuit să 
fie înfăţişat în haine femeieşti şi nu rezemat de o coadă mare de 
peşte, semănând cu măciuca lui. 

Alţi comentatori sunt de părere că ar fi vorba de o reprezentare 
a lui Samson, după ce Dalila i-a tăiat părul, în care zăcea puterea 
lui supraomenească. Arma lui Samson era, totuşi, o falcă de 
măgar. 

Pe de altă parte, s-ar putea, foarte bine, ca imaginile lui 
Borachio să fie descrise, în mod confuz, ca venind din partea unui 
om lipsit de cultură, şi intenţionat prezentate astfel de 
Shakespeare, pentru a produce hazul spectatorilor, cărora 
legendele clasice şi biblice le erau prea bine cunoscute. 

diavolul de stăpânul meu ştia că e Margaret; şi pe o 
parte prin jurămintele lui, care l-au smintit, pe de 
altă parte cu ajutorul nopţii care i-a înşelat, dar mai 
ales mulţumită ticăloşiei mele care a adeverit toate 
bârfelile lui Don John, Claudio a plecat cu o falcă în 
cer şi alta în pământ. A jurat că o să dea ochi cu ea, 
aşa cum a fost hotărât, mâine dimineaţă la biserică 
şi acolo, în faţa tuturor credincioşilor, o va face de 
ocară povestind tot ce-au văzut în noaptea asta şi o 
va trimite înapoi, acasă, fără bărbat. 

Primul străjer: În numele prinţului, stai! 

Al doilea străjer: Cheamă-l pe şeful străjerilor. Am 
relevat aici cea mai primejdioasă trădare ce s-a 
pomenit în ţara asta! 

Primul străjer: Printre ei e şi unul Pocitanie - îl 
cunosc, poartă o buclă”. 

Conrade: Domnilor, domnilor! 

Al doilea străjer: O să mi-l daţi voi pe Pocitanie, 
credeţi-mă! 

Conrade: Domnilor! 

Primul străjer: Vorba! Îţi poruncim să ne dai voie 
să te luăm cu noi. 

Borachio: O să ne stea frumos între sulițe... 

Conrade: Grozav. Hai, vă urmăm. 

(les.) 


Scena 4 


397 Conform unui obicei, considerat ca venind din Franţa, bărbaţii 
tineri începuseră să poarte o aşa numită buclă a dragostei, 
atârnându-le până la umăr şi împodobită cu rozete, primite din 
partea aceleia de care erau îndrăgostiţi. Scriitorii timpului 
condamnau şi luau în batjocură obiceiul, care de altfel nu a ţinut 
prea mult. 

O cameră în casa lui Leonato. 
Intră Hero, Margaret şi Ursula. 


Hero: Dragă Ursula, trezeşte-o pe verişoara mea 
Beatrice şi roag-o să se scoale. 

Ursula: Da, stăpână. 

Hero: Şi s-o pofteşti încoace. 

Ursula: Bine. 

(lese.) 

Margaret: Zău, cred că celălalt guleraş e mai 
frumos. 

Hero: Nu, Meg, te rog. Am să-l port pe ăsta. 

Margaret: Nu-i aşa de frumos, credeţi-mă - nu mă 
îndoiesc că şi verişoara dumneavoastră o să spună 
la fel. 

Hero: Verişoara mea e o zăpăcită, şi tu alta. Nu-l 
port decât pe ăsta. 

Margaret: Îmi place grozav noua dumneavoastră 
diademă, numai de-ar fi părul ceva, ceva mai închis 
- cât despre rochie, e cea mai aleasă croială, zău! 
Ştiţi, am văzut rochia ducesei de Milan pe care o tot 
laudă lumea”. 

Hero: Se spune că e neîntrecută. 

Margaret: Da, dar pe lângă a dumneavoastră nu e 
decât o cămaşă de noapte. Ce e drept, stofa e de 
aur şi tăietura e cu dantelă de argint, e garnisită cu 
perle la mânecile lungi, iar fusta e brodată cu 
fluturaşi albaştri; dar a dumneavoastră e făcută 
după un model atât de fin, de elegant şi de grațios, 


398 În vremea lui Shakespeare rochiile elegante şi scumpe aveau 
o croială extrem de complicată, în genul crinolinelor de mai târziu 
şi erau confecţionate din mătase multicoloră întreţesută cu fire de 
aur sau argint. 


~ 391 ~ 


William Shakespeare 
încât o întrece de zece ori. 

Hero: Numai de-ar da Dumnezeu să fiu veselă 
când am s-o port, pentru că mi-e inima, grea. 

Margaret: În curând o să fie mai grea din pricina 
unui bărbat. 

Hero: Ruşine să-ţi fie! Cum poţi să vorbeşti aşa? 

Margaret: De ce să-mi fie ruşine, stăpână? Pentru 
că vorbesc cinstit? Nu este căsătoria onorabilă chiar 
pentru un cerşetor? Seniorul dumneavoastră nu e 
onorabil fără a fi căsătorit? Poate că, ruşinoasă cum 
sunteţi, aţi fi vrut să nu spun „un bărbat” ci „un 
soţ”; nu jignesc pe nimeni dacă vorbele sincere nu 
trădează gânduri urâte. Ce rău vedeţi în cuvintele: 
„mai grea din pricina unui bărbat” atunci când e 
vorba de soţ şi soţie? Altminteri povara ar fi mai 
curând uşoară decât grea. Întrebaţi-o şi pe 
domnişoara Beatrice - iat-o că vine. 

(Intră Beatrice.) 

Hero: Bună dimineaţa, verişoară. 

Beatrice: Bună dimineaţa, dragă Hero. 

Hero: Dar ce s-a întâmplat? De ce tonul acesta 
plângăreţ? 

Beatrice: Mi-am pierdut toate tonurile şi toanele. 

Margaret: Cântaţi-ne „Lumina dragostei”, e un 
cântec fără refren. Cântaţi-l şi eu o să dansez. 

Beatrice: „Lumina dragostei” - sub călcâiele 
dumitale? Ce zici, soţului ei îi sfârâie călcâiele după 
ea? 

Margaret: Sunteţi răutăcioasă, din creştet până-n 
tălpi. 

Beatrice: E aproape ora cinci, verişoară, e timpul 


399 Cântec şi dans foarte popular în acea vreme, menţionat şi în 
Cei doi tineri din Verona, act. |, sc. 2. 

să te pregăteşti. Zău, nu ştiu ce am, mă simt foarte 
prost. He, hei! He, hei! 

Margaret: Ce vă lipseşte? Un bâtlan, un buestru 
sau un bărbat? 

Beatrice: Litera B, care le începe pe toate. 

Margaret: Dacă n-o să vă turciţi'” într-o zi, 
înseamnă că marinarii nu se mai pot călăuzi după 
steaua polară... 

Beatrice: Ce vrea să spună zăpăcita? 

Margaret: Nu vreau să spun nimic; dar să dea 
Dumnezeu ca fiecare să capete ce-i doreşte inima! 

Hero: Mănuşile astea mi le-a trimis contele - sunt 
foarte parfumate. 

Beatrice: Mi-e nasul înfundat, verişoară, nu miros 
nimic. 

Margaret: O domnişoara căreia i s-a înfundat... 
Cred că aţi răcit zdravăn. 

Beatrice: Îndură-te, cerule! De când te-ai umplut 
de atât a duh? 

Margaret: De când aţi renunţat dumneavoastră la 
el. Şi nu mă prinde de minune? 

Beatrice: Nu se prea vede, ar trebui să-l porţi în 
bonetă. Zău, mă simt cât se poate de prost. 

Margaret: Luaţi nişte Carduus Benedictus, şi 
puneţi-l la inimă; e singurul leac împotriva strângerii 
de inimă. 

Hero: Asta e ghimpe, nu leac. 

Beatrice: Benedictus! De ce Benedictus? E un tâlc 
ascuns în acest Benedictus. 


400 În sensul de a-şi renega atitudinea de dispreţ faţă de 
dragoste, pe care o arătase până atunci, pentru a naviga şi ea prin 
viaţă, călăuzită de principiile care dau cuiva siguranţa necesară. 
Expresia se întâlneşte şi în Hamlet, 111, 2. 

Margaret: Un tâlc ascuns? Da’ de unde! Nu e 
niciun tâlc ascuns; m-am gândit la spinul sacru care 
vindecă toate bolile - Carduus Benedictus"... Vă 
închipuiţi, poate, că vă cred îndrăgostită. Ei aş! Nu 
sunt atât de mărginită încât să cred tot ce doresc 
sau să doresc să cred ceea ce aş putea crede. De ce 
să-mi  chinuiesc inima spunându-mi că sunteţi 
îndrăgostită sau că vă veţi îndrăgosti, sau că vă 
puteţi îndrăgosti. Cât despre Benedick, nu mai e ce- 
a fost; e un alt om - e un bărbat! Jura că n-o să se 
însoare niciodată; şi totuşi, acum, în ciuda hotărârii 
sale, s-a dat pe brazdă. Nu ştiu dacă dumneavoastră 
v-aţi convertit; dar cred că vedeţi cu propriii 
dumneavoastră ochi, ca şi celelalte femei. 

Beatrice: Cum îţi mai merge gura! 

Margaret: A luat-o la galop... 

(Intră din nou Ursula.) 

Ursula: Stăpână, plecaţi de aici, prinţul, contele, 
senior Benedick, Don John şi toţi cavalerii din oraş 
au venit ca să vă ducă la biserică, 

Hero: Dragă verişoară, dragă Meg, dragă Ursula, 
ajutaţi-mă să mă îmbrac. 

(les.) 


Scena 5 


O altă cameră în casa lui Leonato. 
Intră Leonato, urmat de Dogberry şi Verges. 


401 „Scaietele binecuvântat”, numit în prezent cnicus benedictus, 
o plantă din sudul Europei, considerată ca un panaceu, vindecând, 
printre altele, bolile de inimă, ciuma, frigurile, ameţeala, otrăvirile, 
surzenia, turbarea etc. 

Leonato: Ce doreşti de la mine, vecin de treabă? 

Dogberry: Vreau să am cu dumneavoastră o 
confidenţă care vă cointeresează de aproape. 

Leonato: Dar te rog să fii scurt, fiindcă sunt foarte 
ocupat, după cum vezi. 

Dogberry: Domnule guvernator, asta e. 

Verges: Da, domnule guvernator, asta e. 

Leonato: Ei, ce este, prieteni? 

Dogberry: Domnule guvernator, cumătrul Verges 
vorbeşte - cum să spun? - mai hacana. E om bătrân, 
domnule guvernator, şi nu-i e mintea tocită cum aş 
dori eu să fie, cu voia Celui-de-Sus; dar zău, om mai 
cinstit ca el nici că se poate - cum să spun? Cum e 
pielea dintre sprâncenele lui. 

Verges: Asta aşa e; slavă Domnului, sunt tot atât 
de cinstit ca oricare altul, vreau să spun, ca orice alt 
om bătrân, ba chiar mai cinstit decât orice om 
bătrân care nu e mai cinstit ca mine. 

Dogberry: Comparaţiile sunt urduroase - vorbe de 
clacă, vecine! 

Leonato: Sunteţi cam agasanţi. 

Dogberry: Cum voiţi dumneavoastră, înălţimea ta. 
Dar noi suntem slujbaşii bietului duce. La dreptul 
vorbind şi în ceea ce mă priveşte, dacă aş fi agasant 
ca un rege, n-aş sta în cumpănă şi v-aş da 
dumneavoastră tot, tot. 

Leonato: Adică tot ce e agasant? 

Dogberry: Aş vrea să fie de o mie de ori mai mult! 
Pentru că am auzit fel de fel de reclamaţii de 
dragoste pentru dumneavoastră şi cu toate că sunt 
un om sărac, m-am bucurat când am auzit. 

Verges: Şi eu aşijderea. 

Leonato: Aş vrea să aud o dată ce aveţi să-mi 


~ 395 — 


William Shakespeare 
spuneţi. 

Verges: Păi, să vedeţi, domnule guvernator, 
străjerii noştri au pus mâna, cu excepţia 
dumneavoastră, pe doi ticăloşi din cei mai grozavi, 
aici în Messina. 

Dogberry: E un moşneag, ce să spun! Pâinea lui 
Dumnezeu, domnule guvernator, are veşnic 
mâncărime de limbă. Vorba ceea: de ani e mare, dar 
minte n-are. Milostivească-se Cel-de-Sus! Să vezi şi 
să nu crezi! Bine-ai grăit, cumetre Verges, bine de 
tot. Mare e Cel-de-Sus! Din doi oameni călare pe un 
cal, unul trebuie să şadă la spate. Are o inimă de 
aur, pe legea mea, nu s-a mai pomenit altul ca el. 
Cel-de-Sus fie lăudat! Straşnic vecin! Nu sunt toţi 
oamenii la fel. Din păcate, vecinică, din păcate. 

Leonato: Adevărat, dumneata îl întreci. 

Dogberry: Asta... vine de sus... 

Leonato: Ei, trebuie să vă las. 

Dogberry: Numai o vorbă, domnule guvernator. 
Străjile noastre au arestat doi indivizi susceptibili şi 
noi am vrea să fie examinaţi azi-dimineaţă în faţa 
înălţimii voastre. 

Leonato: Cercetaţi-i voi şi să-mi spuneţi ce-aţi 
aflat. Acum sunt foarte grăbit, după cum vă puteţi 
da seama. 

Dogberry: Sigur, asta o să fie insuficient. 

Leonato: Beţi un pahar de vin înainte de a pleca. 
Cu bine. 

(Intră un sol.) 

Solul:  Stăpâne, sunteţi aşteptat ca să o 
încredinţaţi pe fiica dumneavoastră bărbatului ei. 

Leonato: Mă duc la ei, sunt gata. 

(Leonato şi solul ies.) 

Dogberry: Cumetre, du-te la Francis Seacoal; 
spune-i să-şi ia pana şi călămara şi să vină la 
închisoare. Trebuie acum să-i punem la examen pe 
aceşti oameni. 

Verges: Cu multă înţelepciune. 

Dogberry: N-o. Să ne cruţăm deşteptăciunea, fii 
pe pace. Am destulă glagole (îşi duce mâna la 
frunte) ca să-i fac pe unii să-şi ia câmpii. Până una 
alta, vezi de-l găseşte pe cărturarul care o să scrie 
excomunicarea. Ne-ntâlnim la închisoare. 

(les.) 


Actul IV 
Scena 1 


Interiorul unei biserici. 
Intră Don Pedro, Don John, Leonato, călugărul 
Francis, Claudio, Benedick, Hero, Beatrice etc. 


Leonato: Hai, părinte Francis, fii scurt: rosteşte 
numai formula cununiei - o să le arăţi toate 
îndatoririle în parte după aceea. 

Călugărul: Seniore, ai venit aici ca să te cununi cu 
această doamnă? 

Claudio: Nu. 

Leonato: Ca să fie cununat cu ea; dumneata, 

părinte, ai venit s-o cununi. 

Călugărul: Doamnă, ai venit aici pentru a fi 
cununată cu acest conte? 

Hero: Da. 

Călugărul: Dacă unul din voi cunoaşte vreo piedică 
în calea acestei uniri, îi cer, pe mântuirea sufletului 
lui, s-o spună. 

Claudio: Cunoşti vreuna, Hero? 

Hero: Niciuna, stăpâne. 

Călugărul: Dar dumneata, conte? 

Leonato: Îndrăznesc să răspund pentru el - 
niciuna. 

Claudio: O, ce îndrăznesc oamenii să facă! Ce sunt 
oamenii în stare să facă! Ce fac oamenii zilnic, fără 
să ştie ce fac! 

Benedick: Ce face? Exclamaţii? Păi dacă e vorba 
pe-aşa, sunt şi exclamaţii vesele, cum ar fi „ha! Ho!” 
sau „he!” 

Claudio: 

Stai, Francis. Tată-ţi cer îngăduinţă: 
Mi-o dai pe-această fată, fiica ta, 
Cu inima uşoară, nesilit? 

Leonato: 

Precum mi-a dat-o Domnul, dragul meu. 

Claudio: 

Eu ce să-ţi dau în schimb, ca să răscumpăr 
Bogatul şi nepreţuitul dar? 
Don Pedro: 
Nu poţi decât să i-o înapoiezi. 

Claudio: 

Mă-nveţi cum să-mi arăt recunoştinţa. 
Primeşte-o, Leonato, înapoi; 
Nu-i da prietenului un măr putred - 

Cinstită nu-i decât pe dinafară, 
Şi cum roşeşte! Parc-ar fi fecioară! 
Ah, cum se poate-nveşmânta păcatul 
În haina de-mprumut a vredniciei! 
Roşeaţa ei nu-i oare mărturia 
Virtuţii prea sfioase? N-aţi jura, 
Toţi ce-o vedeţi aici, că e fecioară, 
Cum o arată chipul? Dar nu este! 
Ea jarul patului l-a cunoscut; 
Roşeaţa ei e vină, nu sfială. 
Leonato: 
Ce vrei să spui? 
Claudio: 
Că nu vreau să mă-nsor 
Şi sufletul să-mi leg de-o desfrânată. 
Leonato: 
lubite domn, de-ai încercat cumva 
Să-i împresori, năvalnic, tinereţea 
Şi fecioria n-ai cătat să-i cruţi... 
Claudio: 
Pricep ce vrei să spui: de-am cunoscut-o, 
Am fost îndreptăţit, ca soţ, s-o fac, 
Şi pentru asta nu mă ţii de rău. 
Nu, Leonato, 
Frâu liber gurii nu i-am dat nicicând; 
Ca fratele cu sora m-am purtat, 
Cuviincios şi sincer în iubire. 
Hero: 
Dar eu, eu ţi-am părut vreodată altfel? 
Claudio: 
„Părut!” Îţi smulg eu masca, fii pe pace! 
E drept, pari mai lipsită de prihană 

Decât Diana-n sfera ei“ sau, iarăşi, 
Decât un mugur ce n-a-mbobocit. 
Dar, vai, nestăpânită eşti ca Venus". 
Şi sângele-ţi întrece, pofticios, 
Pe cel al ghiftuitelor jivine. 


Hero: 
Nu e cumva bolnav stăpânul meu? 
Claudio: 
Nu spui nimica, prinţe? 
Don Pedro: 
Ce să spun? 
Ocara e a mea; am căutat 
Să-mi leg prietenul de o stricată. 
Leonato: 
Aud aceste lucruri sau visez? 
Don John: 
Le-auzi, şi ele sunt adevărate. 
Benedick: 
Numai a nuntă nu aduce! 
Hero: 
Doamne! 
Claudio: 


Stau cu aicea, Leonato? 


402 Diana (Artemis la greci) zeiţa lunii şi a castității, obținuse de la 
Jupiter permisiunea să nu se căsătorească niciodată. 

403 Venus (Afrodita), zeiţa protectoare a dragostei este şi simbol 
al dragostei licențioase, datorită faptului că în mitologia greacă a 
fost înfăţişată ca înşelându-şi soţul (zeul Vulcan) devenind iubita 
zeilor Marte, Bachus, Hermes şi Poseidon precum şi a muritorilor 
Anchise (de la care a avut ca fiu pe Enea) şi Adonis. La romani 
Venus a fost la origine zeiţa primăverii şi a fost, numai mai târziu 
identificată cu Afrodita, din mitologia greacă, nemaiinsistându-se 
asupra senzualităţii acesteia din urmă. Cultul lui Venus la Roma a 
fost promovat de luliu Cezar, care se considera descendent al lui 
Enea şi prin urmare descinzând şi din Venus. 

Acesta-i prinţul? E acesta John? 
E faţa Herei? Sunt ai noştri ochii? 
Leonato: 
Da, sunt; dar ce-nsemnează toate-acestea? 
Claudio: 
Un lucru-aş vrea s-o-ntreb pe fiica ta, 
lar tu, cu trecerea ce-o ai ca tată, 
Fii bun şi fă-o să-mi răspundă sincer. 
Leonato: 
De eşti copilul meu, răspunde-ndată. 


Hero: 
O, Doamne, apără-mă! Ce năpastă! 
De ce mă iscodeşti în acest fel? 
Claudio: 
Ca să răspunzi cu-adevăratu-ţi nume. 
Hero: 
Nu-i Hero? Cine poate să-l păteze, 
Pe drept învinuindu-l? 
Claudio: 
Numai Hero! 
Doar ea virtutea poate să-şi păteze. 
Cu ce bărbat ai stat de vorbă-aseară 
La geamul tău, trecut de miezul nopţii? 
Fecioară dacă eşti, te rog, răspunde. 
Hero: 


Stăpâne, n-am vorbit atunci cu nimeni. 
Don Pedro: 
Atunci nu eşti fecioară. Leonato, 
Îmi pare rău, dar pe cuvântul meu, 
Nefericitul conte, eu şi John 
Aseară-am auzit-o şi-am văzut-o 
Vorbind c-un ticălos la geamul ei, 
Un dezmăţat ce, nestrunit la vorbă, 

A pomenit de sute de-ntâlniri 
Ce le-a avut cu ea în taină. 
Don John: 
să le-aminteşti, măria ta, şi încă 
E lucru de ocară; 
Cuvintele, oricât de ruşinoase, 
Jignesc, când sunt rostite. Doamna mea, 
Nesăbuita-ţi faptă o deplâng. 
Claudio: 
O, Hero! Ce mai Hero ai fi fost, 
De-ţi strămutai din nuri măcar o parte 
În gânduri şi-n a inimii poveţe! 
Urâtă frumusețe, eu te las; 
Cu bine, feciorie vinovată! 
Eu o să ferec porţile iubirii 
Şi ochii mei, închişi pe jumătate, 
Vor bănui de-a pururi frumuseţea 
De gânduri necinstite şi păcat. 
Leonato: 
Nu-i un pumnal aici şi pentru mine? 
(Hero leşină.) 
Beatrice: 
Se poate, verişoară? Ţine-ţi firea! 
Don John: 
Să mergem. Scoase la lumina zilei, 
Aceste lucruri au cam tulburat-o. 
(Don Pedro, Don John şi Claudio ies.) 
Benedick: 
Ce face doamna? 
Beatrice: 
Cred că a murit. Ajutor, unchiule! Hero! Auzi, 
Hero! 
Unchiule! Señior Benedick; Părinte! 

Leonato: 
O, soartă! Nu-ţi retrage mâna grea - 
Mai potrivit zăbranic al ruşinii 
Nu-i altul decât moartea. 


Beatrice: 
Hero! Hero! 
Călugărul: 
Vino-ţi în fire, doamnă. 
Leonato: 
Te uiţi la noi? 
Călugărul: 
De ce să nu se uite? 
Leonato: 


De ce? N-o face tot ce-i pământesc 
De râsul lumii? Dezminţi-va ea 
Povestea ce-o destăinuie roşeaţa-i? 
Mori, Hero; ochii nu ţi-i mai deschide; 
lar dac-aş şti că n-o să mori curând, 
Că viaţa ta-i mai tare ca ruşinea, 

Eu însumi ţi-aş răpune-o, spre-a zori 
Nevolnicele tale remuşcări. 
Tânjeam că am doar un copil? Huleam, 
Spunându-mi că natura e zgârcită? 
Prea mulţi copii prin tine! Pentru ce 
Te-am mai avut? De ce te-am îndrăgit? 
De ce cu mână dornică, de suflet 
N-am luat copilul unui cerşetor? 
Căci aş fi spus văzând că e mânjit 
De-o astfel de ocară: „Nu-i al meu - 
E rodul altor coapse mârşăvia!” 

Ci ea-i a mea, iubită, lăudată, 
Mândria mea; a mea atât de mult 
Încât eu însumi nu eram al meu, 

Tot preţuind-o; ca, mânjită astăzi 
Atât de rău încât întinsa mare 
Nu are-atâţia stropi ca s-o mai spele, 
Şi sare prea puţină ca să dreagă 
Stricata carne! 
Benedick: 
Să nu fim pripiţii 
Eu unul sunt atât de uluit 
Că nu ştiu ce să spun. 
Beatrice: 
La mijloc e o clevetire, jur! 
Benedick: 
l-ai fost tovarăşă de pat aseară? 
Beatrice: 
Aseară, nu - cu toate că de-un an 
Am împărţit cu ea întruna patul." 
Leonato: 
Se-adevereşte, da, se-adevereşte! 
S-au strâns mai tare scoabele de fier! 
Să mintă cei doi prinți? Claudio însuşi 
Ce-atât a îndrăgit-o-ncât a plâns 
Când i-a smuls masca? Nu, să moară! Haideţi! 
Călugărul: 
O vorbă doar: 
Dac-am tăcut atât şi n-am cercat s-abat 
Făgaşul întâmplărilor, a fost 
Ca să mă uit la doamna; şi-am văzut 
Mii de bujori împurpurându-i faţa 
Şi mii de ruşinări neprihănite 


404 Precipitarea acţiunii în scena de faţă a făcut să se treacă 
repede peste întrebarea care ar fi firească şi anume: De ce a lipsit 
Beatrice în noaptea precedentă din dormitorul lui Hero şi, unde a 
fost? 

Gonind bujorii cu albeaţa lor; 
Şi-n ochii ei s-a fost ivit un foc 
Ce-a mistuit năpasta abătută 
Asupra ei. Să-mi spuneţi că-s smintit; 
Să râdeţi de ştiinţa mea; de ochii 
Cu care-am cercetat şi dovedit 
Cuprinsul cărţilor; de vârsta mea 
Şi slujba ce mi-a fost încredinţată 
De n-a căzut această fată pradă 
Unei greşeli. 
Leonato: 
Părinte, nu se poate. 
Un singur lucru bun i-a mai rămas 
Din tot ce-avea: acela că nu vrea 
Să jure strâmb. Ea nu tăgăduieşte! 
Şi-atunci de ce doreşti s-ascunzi ceva 
Ce-apare în firească goliciune? 
Călugărul: 
Ce tânăr vi se spune că iubiţi? 
Hero: 
O ştiu pârâşii; nu cunosc niciunul. 
De ştiu un alt bărbat decât acela 
Ce l-a văzut sfiala-mi de fecioară, 
să fiţi ne-ndurători! Ah, tată, tată, 
De poţi să dovedeşti că-n miez de noapte 
Am stat de vorbă cu-un bărbat 
Sau am schimbat cu cineva o vorbă, 
să mă urâşti şi morţii să mă dai! 
Călugărul: 
Ciudată e a prinților greşeală. 
Benedick: 
Dintr-înşii, doi sunt cinstea-ntruchipată, 
lar dacă şi-au pierdut înţelepciunea, 

La mijloc nu e decât John, bastardul 
Al cărui duh e din urzeli ţesut. 
Leonato: 
Nu ştiu. De nu mint ei, a ceste mâini 
Vor sfâşia-o; de-o nedreptăţesc, 
Cel mai semeţ din ei va pătimi. 
Nu, vremea sângele nu mi l-a stors, 
Nici anii mulţi, vioiciunea minţii; 
Năpasta n-a dat iama în averea-mi, 
Nici viaţa de prieteni nu m-a rupt; 
Ei vor vedea cum se deşteaptă-n mine 
Tăria trupului şi-a minţii vlagă, 
Belşug din plin. Prieteni pe sprânceană - 
Destul ea să le fiu pe plac! 
Călugărul: 
O clipă. 
Îngăduie-mi să-ţi dau un sfat. Cei doi 
S-au dus, convinşi că fiica ta e moartă; 
Ce-ar fi s-o ţii în taină-aici un timp, 
Dând tuturor de veste c-a murit? 
îmbracă, dar, veşmânt cernit, şi-atârnă 
Un epitaf" în cripta stirpei voastre 
Şi fă, după tipic, tot ce se cere 
Când cineva se stinge dintre vii. 
Leonato: 
Ce rost să aibă-acestea? La ce bun? 
Călugărul: 
Ducând la bun sfârşit ce vrem să facem, 
Putem schimba bârfeala-n remuşcare. 
Atâta însă nu e mare lucru; 


405 În Europa a fost multă vreme obiceiul să se fixeze sau lipească 
pe catafalcul, sicriul sau mormântul decedatului scurte elogii la 
adresa acestuia. 

Aştept un rod mai bun al trudei noastre. 
Murind - cum se va spune - chiar în clipa 
În care au scuipat-o în obraz, 

Vor plânge-o, căind-o şi iertând-o, 
Toţi cei ce-au auzit. Aşa se-ntâmplă: 
Nu preţuim cu-adevărat un lucru 
Atunci când îl avem; dar dacă-l pierdem, 
Tânjim de dorul lui, aflând virtutea 
Ce n-am văzut-o cât îl stăpâneam. 
Cu Claudio la fel se va petrece; 
Aflând că vorba lui a omorât-o, 

În gându-i se vor furişa tiptil 
Duioase amintiri din viaţa ei; 
Făptura ei, în tot ce-avea mai gingaş, 
Cu strai mai mândru se va-nveşmânta, 
Mustind de viaţă nouă, mai bogată, 
În ochii minţii lui. El o va plânge 
Şi, dac-a fost vreodată-ndrăgostit, 

Se va căi în sinea lui amarnic, 
Chiar dacă va mai crede-o vinovată. 
Aşa să facem; şi nu te-ndoi 
Că biruinţa ne va fi mai mare 
Decât pot eu acum s-o zugrăvesc. 
De vom da greş, atuncea vestea 
Că doamna a murit va domoli 
Uimirea ce-a stârnit-o fapta ei: 
lar dumneata o vei putea trimite 
(Pătatu-ţi nume o să-ţi ceară asta) 

La mănăstire să-şi trăiască viaţa, 
Ferită de sminteală şi bârfeli. 

Benedick: 
Ascultă-i sfatul; şi deşi cunoşti 
lubirea ce le-o port în sinea mea 

Şi prinţului, şi contelui, îţi jur 
Ca voi lucra în numele dreptăţii, 
Mai tăinuit de cum lucrează-n trup 
Un suflet omenesc. 
Leonato: 
Zdrobit cum sunt, 
Mă poate trage acum şi-un fir de aţă. 
Călugărul: 
Ne-am înţeles. Durerile ciudate 
Cer leacuri pe potriva lor. Hai, doamnă, 
Să mori ca să trăieşti. Cât despre nuntă - 
A fost doar amânată. Dar, răbdare! 
(Călugărul, Hero şi Leonato ies.) 
Benedick: 
Domnişoară Beatrice, ai plâns în tot acest timp? 
Beatrice: 
Da, şi o să mai plâng multă vreme. 
Benedick: 
O să-mi pară rău. 
Beatrice: 
De ce să-ți pară rău? O fac de bunăvoie. 
Benedick: Sunt încredințat că frumoasei dumitale 
verişoare i se face o nedreptate. 
Beatrice: Ah! Ce recunoscătoare i-aş fi bărbatului 
care i-ar reda bunul ei nume! 
Benedick: Există vreun mijloc pentru a face 
dovada unei astfel de prietenii? 
Beatrice: Un mijloc ar fi - şi încă unul foarte bun - 
dar lipseşte un astfel de prieten. 
Benedick: Stă în puterea unui bărbat să facă asta? 
Beatrice: E treabă de bărbat, nu e pentru 
dumneata. 
Benedick: Şi eu care te iubesc pe dumneata mai 

mult ca orişice pe lume. Nu e ciudat? 

Beatrice: Ba da, ciudat, ca un lucru de care nu am 
cunoştinţă. Şi aş putea să spun că dumneata eşti 
fiinţa pe care o iubesc cel mai mult; totuşi, să nu mă 
crezi, cu toate că nu te mint. Nu mărturisesc nimic şi 
nu tăgăduiesc nimic. Îmi pare rău de verişoara mea. 

Benedick: Pe spada“ asta, Beatrice, tu mă 
iubeşti. 

Beatrice: Nu jura pe spada dumitale, mai bine 
înghite-o! 

Benedick: Pe ea vreau să jur că mă iubeşti; iar pe 
acela care spune că nu te iubesc, o să-l fac s-o 
înghită. 

Beatrice: Nu cumva o să-ţi înghiţi vorba? 

Benedick: Nu, cu niciun sos din câte se cunosc 
până acum. Te-asigur că te iubesc. 

Beatrice: Atunci... Dumnezeu să mă ierte. 

Benedick: Pentru ce păcate, dragă Beatrice? 

Beatrice: M-ai întrerupt la timp, tocmai voiam să-ţi 
spun că te iubesc. 

Benedick: Spune-o din toată inima. 

Beatrice: Te iubesc cu atâta inimă, că nu mai 
rămâne nicio părticică pentru a te mai încredința de 
asta. 

Benedick: Hai, cere-mi să fac tot ce vrei. 

Beatrice: Omoară-l pe Claudio. 

Benedick: Mă faci să râd! Nu fac asta o dată cu 
capul. 

Beatrice: Dacă nu-l omori pe el înseamnă că mă 
406 Pe cât se pare a existat din cele mai vechi timpuri obiceiul ca 
bărbaţii să jure pe sabia lor. Practica s-a păstrat şi după 
răspândirea creştinismului, probabil fiindcă în cazurile în care 


garda săbiei este transversală peste lamă, amândouă formează o 
cruce. 

omori pe mine. Adio. 

Benedick: Stai, draga mea Beatrice. 

Beatrice: Am plecat, cu toate că sunt aici. N-ai pic 
de dragoste în dumneata. Nu, te rog, lasă-mă să 
plec. 

Benedick: Beatrice... 

Beatrice: Zău, mă duc. 

Benedick: Mai întâi să fim prieteni. 

Beatrice: Va să zică îndrăzneşti mai degrabă să fii 
prieten cu mine decât să te lupţi cu duşmanul meu! 

Benedick: Claudio e duşmanul dumitale? 

Beatrice: N-a dovedit că e cel mai ticălos dintre 
ticăloşi, bârfind-o, dispreţuind-o şi făcând-o de 
ruşine pe ruda mea? Ah, de ce nu sunt bărbat?! 
Cum? S-o amăgească până în clipa când să zică 
„Doamne-ajută”, şi pe urmă, în faţa tuturor, s-o 
învinovăţească, s-o ponegrească făţiş, cu atâta 
neruşinare şi cruzime? O, Doamne, de ce nu sunt 
bărbat?! l-aş mânca inima în piaţă! 

Benedick: Ascultă, Beatrice... 

Beatrice: Să vorbească la fereastră cu un bărbat! 
Grozav! 

Benedick: Dar, Beatrice... 

Beatrice: Drăguţa de Hero! E nedreptăţită, e 
terfelită, e pierdută. 

Benedick: Beatr... 

Beatrice: Prinţi şi conți! Cu adevărat o mărturie de 
os domnesc! Şi ce contişor! Un viteaz neîntrecut! 
Ah, dacă aş fi bărbat - de dragul lui! Sau dacă aş 
avea un prieten care să vrea să fie bărbat de dragul 
meu! Dar bărbăţia s-a topit şi s-a prefăcut în 
curtenie, vitejia în complimente şi bărbaţii sunt nişte 
farfarale - e numai gura de ei. E de ajuns ca un 

bărbat să spună o minciună şi să jure, ca să fie 
viteaz ca Hercule. Şi cum n-o să mă fac bărbat 
numai pentru că doresc să mă fac, de supărare o să 
mor femeie. 

Benedick: Stai, dragă Beatrice. Te iubesc - pun 
mâna mea zălog. 

Beatrice: Foloseşte-ţi mâna pentru dragostea mea 
într-alt chip decât jurând pe ea. 

Benedick: Eşti încredinţată în sufletul dumitale că 
Hero a fost nedreptăţită de contele Claudio? 

Beatrice: Da, pe cât sunt de încredinţată că 
gândesc sau că am suflet. 

Benedick: Destul! Poţi să te bizui pe mine. Îi 
provoc. Să-ţi sărut mâna şi să te las. Pe mâna” 
aceasta, Claudio o să-mi dea socoteală, şi încă cum! 
Să mă judeci după cele ce-ai să auzi despre mine. 
Du-te şi mângâie-ţi verişoara - cred că e mai mult 
moartă decât vie. Deocamdată, la revedere. 

(les.) 


Scena 2 


O închisoare. 
Intra Dogberry, Verges şi paracliserul (ca grefier), 
îmbrăcaţi în robe, şi străjerii cu Conrade şi Borachio. 


Dogberry: Este de faţă toată adunătura? 
Verges: O, un scaun şi o pernă pentru domnul 
paracliser. 


407 După ce i-a jurat lui Beatrice, pe mâna lui, ceva mai înainte, 
că o iubeşte, acum Benedick jură şi pe mâna ei, - după ce i-a 
sărutat-o şi o ţine încă în mâna sa, - că îi va cere lui Claudio 
socoteală pentru purtarea lui faţă de Hero. 

Paracliserul: Unde sunt delicvenţii? 

Dogberry: Păi, care va să zică sunt eu şi cumătrul. 

Verges: Mă rog, asta se ştie - noi trebuie să 
vedem la faţa locului cercetarea,. 

Paracliserul: Dar unde sunt criminalii pe care 
trebuie să-i cercetăm? Să vină în faţa domnului 
sergent. 

Dogberry: Vorba dumitale. Să se înfăţişeze în faţa 
mea. Cum te cheamă, prietene? 

Borachio: Borachio. 

Dogberry: Te rog, scrie Borachio. Numele 
dumitale, jupâne? 

Conrade: Eu sunt un gentilom, domnule, şi numele 
meu este Conrade. 

Dogberry: Scrie, domnule, gentilomul Conrade. 
Domnilor, îl slujiţi pe Dumnezeu? 

Conrade, Borachio: Da, domnule, aşa nădăjduim. 

Dogberry: Scrie că-l slujesc pe Dumnezeu, aşa 
trag nădejde. Scrie Dumnezeu mai întâi; pentru că 
ferească Dumnezeu ca Dumnezeu să fie trecut 
înaintea unor astfel de ticăloşi! Domnilor, e lucru 
bine dovedit că nu sunteţi alta decât nişte ticăloşi 
prefăcuţi şi n-o să treacă mult şi asta o să se creadă 
despre voi. Voi ce aveţi de spus? 

Conrade: Domnule, noi nu zicem aşa. 

Dogberry: E deştept foc, ce mai încoace şi încolo! 
Dar, las' pe mine! O să-l iau pe ocolite. Fă-te- 
ncoace, jupâne; o vorbă la ureche: domnule, se 
spune că sunteţi nişte ticăloşi prefăcuţi, zău. Aşa se 
spune. 

Borachio: Domnule, îţi spun că nu este adevărat. 

Dogberry: Bine, daţi-vă mai încolo. Juri că s-au 
vorbit! Ai scris că nu este adevărat? 

Paracliserul: Domn' şef, nu-i cercetezi acătării, 
trebuie să-i chemi pe străjerii c-are i-au acuzat. 

Dogberry: Că bine zici! Mai lesne decât aşa nici că 
se poate. Să vină străjerii. Domnilor, în numele 
prinţului, vă cer să-i acuzaţi pe aceşti oameni. 

Primul străjer: Domnule, omul acesta a spus că 
Don John, fratele prinţului, e un ticălos. 

Dogberry: Scrie, prinţul John e un ticălos. Bine, dar 
asta e un sperjur vădit, să numeşti ticălos pe fratele 
unui prinţ. 

Borachio: Domnule sergent... 

Dogberry: Cetăţene, te rog să taci. Dă-mi voie să- 
ţi spun că nu-mi place mutra dumitale. 

Paracliserul: Altceva ce-a mai spus? 

Al doilea străjer: Păi, că a primit o mie de ducați 
de la Don John pentru că a învinovăţit-o pe doamna 
Hero pe nedrept. 

Dogberry: Nici că s-a pomenit sperjur mai vădit! 

Verges: Aşa e, pe legea mea. 

Paracliserul: Altceva, cetăţene? 

Primul străjer: Că în felul acesta, contele Claudio, 
dând crezare vorbelor lui, o s-o facă de ocară pe 
Hero înaintea întregii adunări şi n-o să se însoare cu 
ea. 

Dogberry: lraaa! Netrebnicule! O să te osândească 
la grațiere veşnică pentru asta! 

Paracliserul: Altceva? 

Al doilea străjer: Asta e tot. 

Paracliserul: Ei, jupânilor, asta e mai mult decât 
puteţi tăgădui. Prinţul John a şters-o în taină azi- 
dimineaţă. În felul acesta, Hero a fost învinovăţită, 
în felul acesta a fost bârfită şi, de durere, a murit pe 
neaşteptate. Meştere, să-i legăm pe aceşti oameni 

şi să-i ducem la Leonato. Eu mă duc înainte ca să-i 
arăt cercetarea. 

(lese.) 

Dogberry: Hai, puneţi-le bandajele. 

Verges: Legaţi-i cobză. 

Conrade: În lături, maimuţoiule! 

Dogberry: Auzi-l, Doamne! Unde e paracliserul? Să 
scrie că slujitorul prinţului e un maimuţoi; Hai, 
legaţi-l! Slugoi netrebnic! 

Conrade: Mai dă-te-ncolo! Eşti un netot! Eşti un 
netot! 

Dogberry: Nu  suspectezi funcţia mea? Nu 
suspectezi anii mei? Ha! Ce păcat că nu-i aici 
paracliserul, ca să scrie că-s un netot! Dar, 
domnilor, să vă aduceţi aminte că sunt un netot; cu 
toate că nu s-a scris, nu uitaţi că sunt un netot. 
Ticălosule, eşti plin de pietate, după cum o să se 
dovedească cu martori în lege. Eu sunt un om cu 
scaun la cap; ce zic, sunt şi slujbaş; ce zic, şi 
gospodar; ce zic, un boţ cu ochi ca oricare altul din 
Messina; unde mai pui că mai ştiu şi legea, pricepi? 
Sunt şi un om destul de chivernisit, mă-nţelegi? Un 
om care a îndurat şi pierderi şi care are două 
perechi de haine şi alte lucruri frumoase. Scoateţi-l 
afară! Ah, dacă ar fi trecut acolo, negru pe alb, că 
sunt un netot! 

(les.) 


Actul V 
Scena 1 


Înaintea casei lui Leonato. 
= 414 

Intră Leonato şi Antonio. 


Antonio: 
Dac-o mai ţii aşa, te prăpădeşti; 
Şi singur să-ţi faci rău, dând ghes durerii, 
Nu e-nţelepi. 
Leonato: 
Păstrează-ţi sfatul, 
Căci trece prin urechea mea de-a surda 
Ca printr-o sită apa. Lasă sfatul; 
să nu-mi dea sfaturi binevoitorii, - 
Afară doar de suferă ca mine. 
Să vină-un tată ce-şi iubea copila 
Ca mine, şi ca mine şi-a pierdut-o, 
Acesta să-mi vorbească de răbdare! 
Durerea să-şi măsoare-n lung şi-n lat 
Cu-a mea, să pună-n cumpănă amarul, 
Atâta chin aici, atât dincoace, - 
Acelaşi chip, o formă şi-un tipar, 
Acesta de zâmbeşte şi strigând 
„Durere, piei!” în barbă se dezmiardă 
Şi-n loc să geamă, îşi tot drege glasul, 
Cârpindu-şi suferinţa cu zicale, 
Şi-amarul şi-l îmbată cu chefiii, 
să vină să mă-nveţe cum să rabd! 
Dar nu s-a pomenit astfel de om: 
Povăţuiesc şi-alină suferinţa 
Doar cel care n-o-ncearcă; cei ce-o gustă 
Îşi ies din minţi, când sfatul lor, cândva, 
Dădea mâniei leacuri iscusite, 
Lega sminteala-n fire de mătase 
Şi bolile cu vorbe le vrăjea. 
Nu, nu, de când e lumea, toţi dau sfaturi 

Celor ce gem împovăraţi de jale; 
Dar omul virtuos şi-ntreg la minte 
De dăscălit se lasă când el însuşi 
Bea cupa cu amar. Mă cruţă, dar; 
În strigăt jalea mea-ţi întrece sfatul. 
Antonio: 
Nu-s oamenii copii? 
Leonato: 
Te rog să taci. 
Eu sunt făcut din carne şi din sânge 
Căci n-a fost încă filosof să-ndure, 
Făr-a crâcni, durerea de măsele, 
Chiar dac-a scris frumos cum scriu doar zeii 
Şi-a luat în râs durerea şi-ntâmplarea. 
Antonio: 
De ce să suferi însă numai tu? 
Să sufere şi cei ce te-au jignit! 
Leonato: 
Acum vorbeşti cu tâlc; aşa voi face. 
Presimt că Hero nu e vinovată - 
Şi-o vor afla şi Claudio şi prinţul, 
Precum şi toţi acei ce-au terfelit-o. 
(Intră Don Pedro şi Claudio.) 
Antonio: 
Sosesc în grabă Claudio şi prinţul. 
Don Pedro: 
A, bună ziua. 


Claudio: 
Bine v-am găsit. 
Leonato: 
Vreau, domnii mei... 
Don Pedro: 


Suntem grăbiţi, ne iartă. 

Leonato: 
Grăbiţi, alteţă? Mergeţi, dar, cu bine! 
Grăbiţi chiar într-atâta? Dar - totuna-i. 
Don Pedro: 
să nu te cerţi cu noi, bătrân de treabă! 
Antonio: 
Ah! Cearta de l-ar mulţumi, din noi 
Ar geme unii. 
Claudio: 
Cine-l supără? 
Leonato: 
Chiar tu, amăgitorule, chiar tu! 
la mâna de pe spadă căci de tine 
Eu nu mă tem. 
Claudio: 
Usuce-mi-se mâna, 
De-i dă prilej de teamă vârstei tale! 
N-am vrut să fac nimic cu spada, jur! 
Leonato: 
Hei, tinere, nu-ţi bate joc de mine; 
Eu nu vorbesc ca un bătrân smintit, 
Nici, ocrotit de-al anilor hrisov, 

Nu mă fălesc cu ce-am făcut de tânăr 
Sau cu ce-aş face de n-aş fi bătrân. 

Să-ţi spun făţiş: ai fost atât de strâmb 

Cu cinstea fetei mele şi a mea, 

Că sunt silit să-mi las deoparte vârsta 
Şi-albit, trudit de zile cum mă vezi. 
să te poftesc la luptă bărbătească. 
Mi-ai ponegrit copila mea cinstită; 

Veninul vorbei tale a răpus-o 
Şi zace-acum alături de străbuni, 
În cripta unde n-a dormit ocara, 

Afar' de rodul mârşăviei tale. 


Claudio: 
Al mârşăviei mele? 
Leonato: 
Da, întocmai. 
Don Pedro: 
Greşeşti amar, bătrâne. 
Leonato: 


Prinţe, printe, 
Tot trupul cu dovezi i-l voi cresta, 
Cu toată iscusinţa lui în luptă 
Şi primăvara vârstei şi-a puterii. 
Claudio: 
Dă-te-napoi! Cu tine n-o să lupt! 
Leonato: 
Cum, mă-mbrânceşti? Mi-ai omorât copila; 
Omoară-mă pe mine, un bărbat! 
Antonio: 
Ne va ucide pe-amândoi - prea bine! 
Dar nu-i nimic; întâi să moară unul. 
Nu? Cine îndrăzneşte, biruieşte! 
Băiete, hai! Hai, domnule băiat! 
Ştiu să parez şi să lovesc, şi eu - 
Îţi dau cuvântul meu de gentilom. 
Leonato: 
Frate... 
Antonio: 
Fii tare! Ştii că mi-am iubit nepoata, 
Răpusă azi de vorba unor fameni 
Ce îndrăznesc să lupte, după cum 
Mi-e frică mie să mă lupt cu-un şarpe, 
Ţingăi, maimute, fanfaroni! 
Leonato: 

Antonio... 
Antonio: 
Dar fii bărbat! Ce om! Eu îi cunosc 
Şi ştiu cât preţuiesc pân' la centimă; 
Copii ţâfnoşi, umflaţi în pene, fanţi 
Ce mint şi-nşeală, strică şi hulesc, 
Se grozăvesc în haine de bufoni 
Şi spun pe dinafară vorbe mari 
Despre duşmani: „să îndrăznească numai!” 
Şi asta-i tot. 
Leonato: 
Antonio, dar... 
Antonio: 
Nu e treaba ta! 
Tu nu te-amesteci; eu mă răfuiesc. 
Don Pedro: 
Señiori, nu vrem să redeschidem rana... 
Sunt întristat de moartea fiicei tale; 
Dar, jur că n-am spus Împotriva ei 
Decât ce-a fost vădit şi dovedit. 
Leonato: 
Ah, Doamne! 
Don Pedro: 
Nu vreau să te-aud. 
Leonato: 
Nu vrei? 
Hai, frate! Mă voi face auzit. 
Antonio: 
De nu, vor sângera unii din noi. 
(Leonato şi Antonio ies.) 
(Intră Benedick.) 
Don Pedro: la te uită - vine chiar omul pe care-l 
căutam. 


~ 419 ~ 


William Shakespeare 

Claudio: Ei, seniore, ce veşti bune ai? 

Benedick: Bună ziua, înălţimea ta. 

Don Pedro: Bine ai venit, sefiore; dacă soseai 
puţin mai înainte, ai fi împiedicat ceva ce putea să 
semene cu o încăierare. 

Claudio: N-a lipsit mult ca să rămânem fără nas 
într-o păruială cu doi moşnegi fără dinţi. 

Don Pedro: E vorba de Leonato şi fratele lui. Ce 
zici? Dacă ne-am fi bătut, nu ştiu dacă n-am fi fost 
prea tineri pentru ei. 

Benedick: Într-o ceartă nedreaptă nu poate fi 
vorba de vitejie adevărată. Vă căutam pe amândoi. 

Claudio: lar noi, pe unde n-am fost ca să te 
căutăm pe dumneata! Ne-a cuprins o tristeţe fără 
margini şi tare am mai dori să scăpăm de ea. Vrei 
să-ţi pui deşteptăciunea la bătaie? 

Benedick: E în teaca spadei - s-o scot? 

Don Pedro: lţi porţi deşteptăciunea la şold? 

Claudio: Asta n-a mai făcut-o nimeni, cu toate că 
mulţi sunt cam într-o ureche... Ei, zi-i, trubadurule, 
cântă-ne în strună! 

Don Pedro: Pe cinstea mea, arată foarte palid la 
faţă. Eşti bolnav sau supărat? 

Claudio: Hai, curaj! Deşi se spune că necazurile au 
omorât pisica, ai destulă vlagă în dumneata ca să 
omori necazurile. 

Benedick: Seniore, sunt gata să răspund vorbă 
pentru vorbă dacă mă provoci. Vă rog, alegeţi alt 
subiect. 

Claudio: Daţi-i o altă lance, asta s-a rupt. 

Don Pedro: la uită-te la el, face feţe-feţe! Îmi vine 
să cred că e supărat de-a binelea. 

Claudio: Dacă este, nu mă-ndoiesc că ştie cum să 

mi-arunce o provocare. 

Benedick: Să-ţi şoptesc ceva la ureche? 

Claudio: Cerule - numai să nu fie o provocare! 

Benedick: Eşti un laş. Nu glumesc. Am să ţi-o 
dovedesc cum doreşti, cu ce doreşti şi când doreşti. 
Nu te lăsa mai prejos, altfel voi da de ştire tuturor că 
eşti un mişel. Ai omorât o doamnă distinsă şi vei 
plăti scump pentru moartea ei. Ce ai de răspuns? 

Claudio: Sunt gata să te-ntâlnesc dacă îmi 
făgăduieşti o masă bună. 

Don Pedro: Cum? E vorba de o petrecere? 

Claudio: Ce pot face alta decât să-i mulţumesc? M- 
a poftit la un cap de vițel şi un clapon pe care dacă 
n-am să-i tai grațios, să nu daţi para chioară pe 
cuțitul meu. Ai şi sitari? 

Benedick: Domnule,  deşteptăciunea dumitale 
merge bine în buiestru - vorba ceea, ca o găoace pe 
apă. 

Don Pedro: Să-ţi povestesc cum ţi-a lăudat 
Beatrice deşteptăciunea mai deunăzi. l-am spus că 
eşti un om de duh. „E adevărat - zice ea - este, dar 
e cam pirpiriu.” „Nu - zic - are mult duh.” „Cum să 
nu - zice - mult şi prost.” „Nu - zic - e de soi bun.” 
„Se poate - zice - nu face rău nimănui.” „Păi - zic - 
e deştept foc.” „Da - zice - rage de deşteptăciune.” 
„Cred - zice - pentru că luni seara mi-a jurat ceva ce 
a dezminţit marţi dimineaţă. Asta înseamnă să ai o 
limbă furcată, ca de viperă, adică două limbi.” Un 
ceas încheiat mi te-a luat în răspăr în felul acesta; 
când a încheiat, însă, a oftat spunând că eşti 
bărbatul cel mai desăvârşit din toată Italia. 

Claudio: Şi pentru asta a plâns cu hohote şi a spus 
că puţin îi pasă. 

Don Pedro: Da, aşa s-au petrecut lucrurile. Totuşi, 
dacă nu l-ar urî de moarte, l-ar iubi de mama 
focului. Fata bătrânului ne-a povestit tot. 

Claudio: Tot, din fir-ă-păr; unde mai pui că 
Dumnezeu l-a văzut când s-a ascuns în grădină. 

Don Pedro: Ei, dar când o să aşezăm coarnele 
taurului sălbatic pe creştetul prea  înţeleptului 
Benedick? 

Claudio: Cu inscripţia: „Aici îl puteţi vedea pe 
Benedick, bărbatul căsătorit”? 

Benedick: Cu bine, băiete, ţi-am spus ce mă 
doare. Te las acum cu limbuţia şi cu glumele ce le 
tot vânturi întocmai aşa după cum îşi flutură 
palavragiii paloşele care, slavă Domnului, nu rănesc 
pe nimeni. Înălţimea ta, îţi mulţumesc pentru 
curtenie. Trebuie să plec. Fratele dumitale, 
bastardul, a fugit din Messina; aţi pus tustrei la cale 
omorârea unei fete nevinovate. Cât despre băieţaşul 
de colo, o să ne întâlnim noi. Până atunci, 
sălăşluiască în pace. 


(lese.) 
Don Pedro: Nu glumeşte. 
Claudio: Nu glumeşte de loc - şi asta, te 


încredinţez că e de dragul lui Beatrice. 

Don Pedro: Te-a provocat, va să zică? 

Claudio: În chipul cel mai hotărât. 

Don Pedro: Ce fiinţă drăguță e bărbatul când nu se 
gândeşte decât cum să se gătească cu pieptarul şi 
pantalonii şi-şi ia rămas bun de la deşteptăciune! 

Claudio: Seamănă atunci cu un uriaş în puterea 
unei maimuțe; o maimuţă devine doctorul unui 
astfel de bărbat. 

Don Pedro: Ei, să lăsăm gluma. Inimă, potoleşte-te 

- pregăteşte-te pentru lucruri serioase. Fratele meu 
a fugit, va să zică - aşa spunea. 

(Intră Dogberry, Verges şi străjerii cu Conrade şi 
Borachio.) 

Dogberry: Apropie-te, domnule. Dacă justiţia nu te 
poate îmblânzi, atunci n-o să mai pună niciodată 
raţionamentul pe cântar. Dacă eşti un fariseu 
scârbos la gură, trebuie să fii supravegheat. 

Don Pedro: Cum se poate? Doi dintre oamenii 
fratelui meu legaţi? Şi Borachio e unul dintre ei? 

Claudio: Să auzim ce isprăvi au făcut, înălţimea ta. 

Don Pedro: Domnilor, în ce vină au căzut aceşti 
oameni? 

Dogberry: P-onoarea mea, stăpâne, au comis 
zvonuri  neîntemeiate: mai mult, au rostit 
neadevăruri; în al doilea rând, sunt bârfitori; în al 
şaselea şi ultimul rând, au spus verzi şi uscate pe 
socoteala unei cucoane: în al treilea rând, au 
verificat lucruri neadevărate; şi, ca să închei, sunt 
nişte ticăloşi mincinoşi. 

Don Pedro: În primul rând, te-ntreb ce-au făptuit: 
în al treilea rând, te-ntreb ce vină au; în al şaselea şi 
ultimul rând, de ce i-ai arestat; şi, ca să închei, ce 
învinuire le aduci. 

Claudio: Asta înseamnă să vorbeşti limpede şi 
desluşit. 

Don Pedro: Faţă de cine v-aţi făcut vinovaţi, 
domnilor, de-aţi fost legaţi în felul ăsta? Acest 
străjer învăţat e prea subtil ca să fie înţeles. Ce vină 
aveţi? 

Borachio: Înălţimea ta, răspunsul meu o să fie 
scurt; ascultaţi-mă, iar după aceea contele poate să 
mă ucidă. V-am înşelat până si vederea ochilor; 

ceea ce înţelepciunea dumneavoastră nu a putut 
descoperi, nătărâii ăştia au scos la lumina zilei. Au 
tras noaptea cu urechea şi m-au auzit spovedindu- 
mă omului acestuia cum Don John, fratele 
dumneavoastră, m-a învăţat s-o fac de ocară pe 
domnişoara Hero; cum v-a adus în grădină şi de- 
acolo m-aţi văzut făcându-i curte lui Margaret, care 
era îmbrăcată în hainele domnişoarei Hero; cum aţi 
făcut-o de râsul lumii când urma să se cunune. 
Dânşii au luat cunoştinţă de fapta mea ticăloasă pe 
care aş dori mai degrabă s-o plătesc cu viaţa decât 
s-o mai aud zugrăvită de cineva. Doamna a murit 
din pricina falselor mele învinuiri şi ale stăpânului 
meu. Pe scurt, nu-mi doresc altceva decât răsplata 
cuvenită unui netrebnic. 

Don Pedro: 

Nu simţi fiori în sânge auzindu-l? 
Claudio: 
Otravă am băut cât a vorbit. 
Don Pedro: 
Zici, frate-meu te-a îndemnat la asta? 
Borachio: 
Da, el - şi fapta mi-a plătit-o gras. 
Don Pedro: 
E-un ticălos din creştet până-n tălpi 
Şi, săvârşindu-şi fapta, a fugit. 
Claudio: 
O, Hero! Chipul iar ţi-e luminos 
Ca-n clipa când l-am îndrăgit, văzându-l. 

Dogberry: Hai, scoateţi-i afară pe acuzatori - 
paracliserul între timp l-a reformat pe sefior 
Leonato despre chestiune. Vedeţi, domnilor, când va 
fi la o adică să nu uitaţi să specificaţi că eu sunt un 

netot. 
Verges: lată că vine domnul senior Leonato şi 
paracliserul. 
(Intră din nou Leonato, Antonio şi paracliserul.) 
Leonato: 
Şi care-i ticălosul? Să-i văd ochii - 
Atunci când o să văd un om ca el 
să-l ocolesc. Dintre aceştia care-i? 
Borachio: 
De vreţi să-l ştiţi, uitaţi-vă la mine. 
Leonato: 
Suflarea-ţi otrăvită a ucis 
Nevinovatul meu copil? 
Borachio: 
A mea. 
Leonato: 
Nu, nu, tâlharule, te ponegreşti; 
Sunt doi oameni cinstiţi în faţa mea - 
A treia sculă a fugit. Eu. Prinţe, 
Îţi mulţumesc că mi-ai ucis copila; 
E-o faptă de viteji, să n-o uitaţi: 
Crestaţi-o pe răbojul vredniciei. 
Claudio: 
Nu vreau să-ţi pun răbdarea la-ncercare, 
Dar voi vorbi. Răzbună-te cum crezi; 
Supune-mă la chinuri pe măsura 
Greşelii mele, chiar dac-am greşit 
Fără să vreau. 
Don Pedro: 
Şi eu de-asemeni, jur! 
Dar vrând să-l mulţumesc pe-acest om bun 
Sunt gata să port or'ce jug ar crede 
Să-mi pună pe grumaji. 

Leonato: 
Din morţi s-o înviaţi nu vă pot cere; 
Ar fi cu neputinţă; dar vă rog 
să spuneţi la Messina cum s-a stins 
Nevinovată. Dacă dragostea 
Te-ajută să compui un cântec trist, 
Aşază-i pe mormânt un epitaf 
Şi noaptea cântă-i-l la căpătâi. 
Să vii la mine mâine dimineaţă 
Şi ginere cum nu mai poţi să-mi fii, 
Să-mi fii nepot măcar. Fratele meu 
Are-o copilă — juri că-i Hero-ntreagă. 
E singura moştenitoare-a noastră“ 
Dă-i dânsei dreptul verişoarei; astfel 
Îmi sting eu răzbunarea. 
Claudio: 
Nobil domn, 
Mărinimia ta îmi stoarce lacrimi. 
Primesc, adânc mişcat; de-acum încolo, 
Poţi face tot ce vrei din Claudio. 
Leonato: 
Te-aştept, aşadar, mâine. Deocamdată 
Vă las cu bine. Pe-acest om netrebnic 
Cu Margaret îl voi pune faţă-n faţă; 
Şi ea a fost momită de Don John, 
Şi-şi are partea ei de vină. 
Borachio: 
Nu, 
Vorbind cu mine n-a ştiut ce face, 
408 În actul |, scena 2, Leonato îl întreabă pe Antonio, ce-i mai 
face fiul, iar acum îi spune lui Claudio că Antonio nu are alţi 
moştenitori în afară de fiica sa, care seamănă leit cu Hero şi care 


de fapt este, după cum se ştie, Hero. Este, desigur, o scăpare din 
vedere a dramaturgului. 

Şi cu, din câte o cunosc, pot spune 
C-a fost întotdeauna virtuoasă. 

Dogberry: Mai este ceva, senior, ceva ce n-a fost 
aşternut negru pe alb, şi anume: acest acuzator, 
adică criminalul, m-a numit netot - vă rog stăruitor 
să nu treceţi asta cu vederea când o să-i daţi 
pedeapsa. Aşijderea, străjerii i-au auzit vorbind 
despre unul Pocitanie. Spuneau că poartă un cercel 
în ureche de care-i atârnă o şuviţă de păr. Acest 
Pocitanie ia cu împrumut bani pe care îi ţine atâta la 
el - sau nu-i mai dă înapoi niciodată - încât oamenii 
s-au învârtoşat în suflet si nu mai vor să dea nimic 
cu împrumut în numele Domnului. Vă rugăm să-l 
cercetaţi cu privire la această chestiune. 

Leonato: Îţi mulţumesc pentru grijă şi osteneală. 

Dogberry: Înălţimea voastră vorbeşte ca un tânăr 
foarte recunoscător şi respectuos. O să mă rog 
Celui-de-Sus pentru dumneavoastră. 

Leonato: Ţine pentru osteneală. 

Dogberry: Dumnezeu să binecuvânteze casa asta! 

Leonato: Du-te, acum lasă-i aici - şi-ţi mulţumesc. 

Dogberry: Las un păcătos înrăit în seama înălţimii 
voastre; şi rog pe înălţimea voastră să-l cercetaţi 
singur ca să ia pildă şi alţii. Dumnezeu să vă apere - 
cele mai bune urări înălţimii voastre - Dumnezeu să 
vă însănătoşească. Vă dau cu toată smerenia 
permisiunea de a pleca şi, dacă putem dori o altă 
întâlnire veselă, s-o desființeze Cel-de-Sus! Hai, 
vecine. 

(Dogberry, Verges şi străjerii ies.) 

Leonato: 

Cu bine până mâine, domnilor. 
Antonio: 

Cu bine domnilor - vă aşteptăm. 
Don Pedro: 
Venim. 
Claudio: 
La noapte-o voi jeli pe Hero. 
(Don Pedro şi Claudio ies.) 
Leonato: 
Duceţi-i. S-o-ntrebăm acum pe Margaret 
Ce fel l-a cunoscut pe-acest netrebnic. 
(les.) 


Scena 2 


Grădina lui Leonato. 
Benedick o întâlneşte pe Margaret. 


Benedick: Scumpă doamnă Margaret, fii bună şi 
ajută-mă să vorbesc cu Beatrice. 

Margaret: O să scrii, în schimb, un sonet în care 
să-mi lauzi frumuseţea? 

Benedick: Într-un stil atât de înalt, Margaret, încât 
niciun bărbat, oricât de îndrăzneţ, n-o să se 
încumete să se urce deasupra; pentru că, sincer 
vorbind, meriţi asta. 

Margaret: Ce merit? Să nu se urce niciun bărbat 
deasupra? Adică să fiu veşnic osândită să stau în 
camera fetelor? 

Benedick: Deşteptăciunea ta muşcă tot atât de 
repede ca gura ogarului - înhaţă numaidecât. 

Margaret: lar a dumitale e ca floreta boantă - 
loveşte fără să rănească. 

Benedick: Deşteptăciunea unui bărbat, Margaret, 
nu vrea să rănească o femeie. Ei, fii bună şi cheam- 

o pe Beatrice. Eu mă dau bătut şi îţi încredinţez 
scuturile. 
Margaret: Daţi-ne săbiile - scuturi avem şi noi. 
Benedick: Dacă vă folosiţi scuturile, Margaret, să 
aveţi grijă de partea lor ascuţită şi de... menghină. 
Pentru fete sunt arme primejdioase. 
Margaret: Bine, mă duc s-o chem pe Beatrice - 
bănuiesc că mai are picioare. 
Benedick: Care va să zică, o să vină. 
(Margaret iese). 
(Cântă.) 
„Zeul Amor 
De sus, din cer, 
Este cunoscător 
Al slăbiciunii mele...” 
vreau să spun ca poet! Ca îndrăgostit, Leandru“'”, 


409 Dragostea inspiră adeseori unele personaje din piesele lui 
Shakespeare să caute să-şi exprime sentimentele în versuri. Astfel, 
Berowne în Chinurile zadarnice ale dragostei, declară în actul IV, 
sc. 3, că dragostea l-a învăţat să scrie poezii, iar Hamlet spune în 
actul Il, scena 2 că nu poate decât să scrie versuri slabe pentru a- 
şi exprima suferinţele. Henric al V-lea o roagă pe Caterina să nu-i 
ceară să-i scrie poezii, fiindcă aşa ceva este peste puterile sale 
(act. V, sc, 2). În Cum vă place, Orlando îşi afişează poeziile scrise 
Rosalindei, pe toţi copacii (act. III, sc. 2.). 

410Mult zgomot pentru nimic fiind compusă în 1598-1599, 
publicarea poemului liric (neterminat) al lui Christopher Marlowe, 
Hero şi Leandru, în 1598, poate să fi inspirat aluzia lui Benedick la 
eroul legendei clasice. 

Leandru trecea înot, în fiecare noapte, strâmtoarea Hellespont, 
între Europa şi Asia Mică, pentru a se întâlni cu Hero, preoteasa 
zeiţei Afrodita. Intr-o noapte, însă, marea fiind foarte agitată, s-a 
înecat. Când a aflat nenorocirea Hero s-a aruncat şi ea în mare. 

Odată ce se referă la Leandru în piesa de faţă nu este exclus ca 
Shakespeare să fi dat numele Hero, eroinei sale principale, tot 
datorită poemului lui Marlowe. 

neîntrecutul înotător, Troilus", primul care s-a slujit 
de un codoş, şi oastea nesfârşită a vânătorilor de 
fuste ale căror nume se mai rostogolesc încă pe 
drumul neted al versului iambic - toţi aceştia n-au 
fost niciodată atât de răvăşiţi de dragoste. Partea 
proastă e că n-o pot exprima în versuri. Am încercat, 
dar degeaba. Singura rimă pe care am găsit-o 
pentru „tronc” a fost „prunc”, o rimă prea săracă cu 
duhul; pentru „răstoarne”, „coarne”, o rimă prea 
aspră; pentru  „şiroaie”, „marţafoaie”, o rimă 
prostească - terminaţii de rău augur. Nu, hotărât, nu 
m-am născut sub o planetă poetică şi nu mă pricep 
să fac curte cu fraze sforăitoare. 

(Intră Beatrice.) 

Dragă Beatrice, ai fost gata să vii când te-am 
chemat? 

Beatrice: Da, sefiore; după cum sunt gata să plec 
când îmi vei porunci. 

Benedick: O! De-ai rămâne până atunci! 

Beatrice: Pe  „atunci” l-ai rostit, aşadar, la 
revedere. Totuşi, înainte de a pleca, lămureşte-mă 
asupra chestiunii pentru care am venit. Ce s-a 
petrecut între dumneata şi Claudio? 

Benedick: Am schimbat doar nişte cuvinte urâte; 


411 În ceea ce priveşte aluzia la Troilus, probabil că Shakespeare 
cunoştea faptul că dramaturgii Dekker şi Chettle lucrau la o piesă 
intitulată Troilus şi Cresida şi l-a atras subiectul, pe care de altfel îl 
transpunea şi el într-o piesă, e foarte posibil, cam în acelaşi timp. 

Troilus, fiul regelui Priam al Troiei, e despărţit de iubita sa 
Cresida, care trebuie să se ducă la tatăl său, preotul Chalcas, 
refugiat în tabăra grecilor, în schimbul eliberării troianului Antenor. 
Cresida îi făgăduieşte lui Troilus că se va reîntoarce la el, dar în 
tabăra grecilor se îndrăgosteşte de Diomede. Troilus, aflând de 
trădarea Cresidei, aproape înnebuneşte de durere, pe câmpul de 
luptă, şi este ucis de Ahile. 


~ 430 ~ 


Opere Complete Volumul 4 
drept care, lasă-mă să te sărut. 

Beatrice: Cuvintele urâte sunt gură rea, şi gura 
rea e aer stricat, şi aerul stricat e vătămător; de 
aceea o să plec nesărutată. 

Benedick: Eşti atât de avană încât sperii cuvintele 
şi acestea îşi schimbă înţelesul. Dar să te lămuresc. 
Claudio a primit provocarea mea, aşa că în curând 
ne vom încăiera, iar de nu vine să dea piept cu 
mine, va trebui să-l socotesc un laş. Până una, alta, 
spune-mi, te rog, care din cusururile mele te-a făcut 
să te îndrăgosteşti de mine? 

Beatrice: Toate la un loc. Alcătuiesc o republică 
atât de prost organizată, încât nu îngăduie 
amestecul nici unui dar cu adevărat frumos. Dar tu, 
pentru care anume însuşire a mea ai îndurat 
dragostea faţă de mine? 

Benedick: Îndurat dragostea! Nu e rău spus. E 
adevărat, îndur dragostea pentru tine pentru că te 
iubesc împotriva voinţei mele. 

Beatrice: În ciuda inimii tale, cred. Vai, sărmană 
inimă! Dacă o dispreţuieşti din cauza mea, o voi 
dispreţui şi eu din pricina ta - nu-nţeleg să iubesc 
ceea ce prietenul meu urăşte. 

Benedick: Şi tu şi eu suntem prea înţelepţi ca să 
ne facem curte într-un fel paşnic. 

Beatrice: După o astfel de mărturisire, nu s-ar 
prea putea spune. Din douăzeci de oameni înţelepţi 
nu e unul care să se laude singur. 

Benedick: E un proverb vechi de când lumea, 
Beatrice, şi se bucura de trecere pe vremea când 
oamenii trăiau în bună vecinătate. Astăzi, dacă un 
om nu-şi clădeşte singur un mormânt înainte de a 
muri, amintirea lui nu ţine mai mult decât sună 

clopotele şi boceşte văduva“. 

Beatrice: Cât anume, după părerea ta? 

Benedick: lar mă-ntrebi? Cam un ceas de văicăreli 
şi un sfert de ceas de lacrimi. De aceea, lucrul cel 
mai înţelept pentru un înţelept - afară dacă Domnul 
Vierme“!“, vreau să spun conştiinţa lui, nu se 
zburleşte - este să fie trâmbiţa propriilor sale virtuţi, 
aşa cum sunt eu faţă de mine însumi. Dar să trecem 
peste meritele mele care, după cum pot adeveri eu 
însumi, sunt vrednice de laudă. Ei, spune-mi acum 
ce-ţi mai face verişoara? 

Beatrice: Foarte prost. 

Benedick: Şi tu cum te simţi? 

Beatrice: Şi eu foarte prost. 

Benedick: Pe Dumnezeu ascultă-L, pe mine 
iubeşte-mă şi pe tine drege-te. Şi cu asta te las - 
vine cineva în fuga mare. 

(Intră Ursula.) 


412 După cum se pare Shakespeare face aluzie în cazul de faţă la 
două dintre snoavele din Hundred Merry Tales (O sută de snoave), 
o colecţie de povestiri, extrem de populare în acea vreme, (v. nota 
28). În una dintre acestea o femeie se plânge la înmormântarea 
celui de al patrulea soţ că la fiecare din înmormântările anterioare 
ea se asigurase de un nou soţ, totdeauna, mai înainte ca mortul să 
fi fost dus la cimitir, dar în acel ultim caz nu mai reuşise să se 
asigure şi de al cincilea. 

In cea de a doua snoavă se povesteşte că în timp ce o văduvă 
sta îngenuncheată pe când se oficia slujba de înmormântare a 
soţului ei, aşezat pe catafalc, în biserică, s-a apropiat de ea un 
tânăr care s-a oferit să o ia în căsătorie. Ea i-a răspuns că îi pare 
foarte rău că propunerea a venit prea târziu, deoarece se 
angajase, în ziua precedentă, să se căsătorească cu altcineva. 

413 Referirea la un „vierme al conştiinţei” se mai întâlneşte şi la 
alţi autori şi pare a-şi avea originea în Evanghelia lui Marcu. 

Printre cei care luau parte la reprezentațiile cu caracter teatral 
numite mistere, în evul mediu, erau şi unii care întruchipau 
„viermii conştiinţei”. 

Ursula: Vă cheamă unchiul, domnişoară, toată 
casa e cu fundul în sus! S-a dovedit că stăpâna mea 
Hero a fost învinuită pe nedrept, că prinţul şi Claudio 
au fost înşelaţi, iar Don John, vinovat de toate 
acestea, a spălat putina şi dus a fost. Veniţi? 

Beatrice: Nu vrei să auzi aceste noutăţi, sehiore? 

Benedick: Vreau să trăiesc în inima ta, să mor în 
poala“"“ ta şi să fiu înmormântat în ochii tăi; şi, pe 
lângă asta, te mai însoțesc şi la unchiul tău. 

(les.) 


Scena 3 


Interiorul unei biserici. 
Intră Don Pedro, Claudio şi însoțitori cu muzică şi 
torţe. 


Claudio: Cavoul este al lui Leonato? 
Însoțitorii: Da, sefiore. 
Claudio (citind un sul): 
„Hero zace-aici - muşcată 
De a clevetirii fiere; 
Însă moartea, ca răsplată, 
l-a dat slava ce nu piere. 
Viața stinsă ruşinos 
Va renaşte glorios. 
Eu te-am pus pe-acest mormânt 
S-o slăveşti când nu mai sunt, 
Intonați solemnul cânt!” 


414 Exprimarea dorinţei de „a muri culcat în poala fiinţei iubite” se 
întâlneşte şi în cartea | din poeziile Les Amours, aparţinând 
poetului francez Ronsard (1552). 

Cântec 


„lartă-le, o, tu, Diana", 
Celor ce-au ucis fecioara 
Și rostind un jalnic cânt 
Stau de veghe la mormânt. 
Noapte, inima să-ţi frângi 
Şi cu hohote să plângi. 
Jalnic, jalnic. 
O, deschide-te, mormânt, 
Ca s-asculţi prohodul sfânt 
Jalnic, jalnic.” 
Claudio: 
Cu bine, Hero, draga mea - 
Noi an de an te-om priveghea. 
Don Pedro: 
Prieteni, stingeţi torţele acum, 
Căci lupii au plecat, iar dimineaţa, 
Vestind a soarelui rădvan“'*, în drum 
A început să risipească ceata. 
Puteţi pleca, vă mulţumesc. Cu bine. 
Claudio: 
Cu bine, domnilor. Plecaţi acum. 
Don Pedro: 
Să mergem, să ne punem alte haine, 
Apoi spre Leonato să pornim. 
Claudio: 


415 Diana, fiind zeiţa castităţii, invocarea ei la moartea unei 
fecioare nevinovate este cât se poate de justificată în versurile 


dedicate lui Hero. 


416 Apollo, zeul soarelui, traversa cerul într-un car tras de patru 
cai. Sosirea lui era anunţată de Aurora (Eos), zeiţa zorilor, 


călătorind şi ea într-un car tras de cai iuți. 

lar Hymen“"” de-azi încolo să ne-ndrume 
Mai cu noroc decât ca pân-acum. 
(les.) 


Scena 4 


O cameră în casa lui Leonato. 
Intră Leonato, Antonio, Benedick, Beatrice, 
Margaret, Ursula, călugărul Francis şi Hero. 


Călugărul: 
Nu v-am spus eu că nu e vinovată? 
Leonato: 
Nici prinţul şi nici Claudio nu sunt, 
Căci vină i-au adus dintr-o greşeală. 
Dar Margaret greşit-a mi se pare, 
Deşi nu a făcut-o cu ştiinţă, 
Precum a dovedit-o cercetarea. 
Antonio: 
Mă bucur că sfârşesc cu bine toate. 
Benedick: 
Şi eu, altminteri aş fi fost silit 
Să-l iau pe Claudio la răfuială. 
Leonato: 
Copila mea, şi dumneavoastră, Doamne, 
Duceţi-vă în cea dintâi odaie 
Şi când vă voi pofti, veniţi în măşti, 
Don Pedro va sosi curând cu Claudio. 


417 Hymen era zeul căsătoriilor, imaginat ca un tânăr frumos şi 


era invocat ca zeitate în cântecul nunţii. 


La origine numele desemna însuşi cântecul, fiind mai târziu dat 


şi zeului. Conform mitologiei antice Hymen era fiul lui Apollo şi al 
uneia dintre muze şi era reprezentat, în operele de artă, ca 
ducând o torţă de nuntă şi un văl nupţial. 

(Doamnele ies.) 
Tu, frate, ştii ce-nsărcinare ai: 
Vei fi părintele nepoatei tale 
Şi i-o vei da lui Claudio. 
Antonio: 
Cu faţa nemişcată, ca de ceară. 
Benedick: 
Părinte, am o mare rugăminte. 
Călugărul: 
Ce trebuie să fac, señiore? 
Benedick: 
Mă legi sau mă dezlegi - din două una, 
Nepoata dumitale, Leonato. 
Mă vede cu ochi buni... plini de priință... 
Leonato: 
Sunt ochi împrumutaţi de fiica mea. 
Benedick: 
Cu ochii dragostei răspund şi eu. 
Leonato: 
Privirea le-am împrumutat-o eu 
Cu Claudio şi prinţul. Ei. la spune. 
Benedick: 
Señiore, enigmatic ţi-e răspunsul; 
Dar aş voi ca voia dumitale 
Pe voie să ne facă: dă-ne voie 
Cununa căsniciei să ne-o punem 
Chiar azi. Sfinţia ta, dă-ne ajutorul. 
Leonato: 
Au binecuvântarea mea. 
Călugărul: 
Sunt gata. 
Soseşte Claudio şi prinţul. 
(Intră Don Pedro şi Claudio, cu însoțitori. ) 

Don Pedro: 
Cinstite feţe, bună dimineaţa. 
Leonato: 
Bine-aţi venit. Vă aşteptam aici. 
Ei, gândul nu ţi l-ai mutat? Eşti gata 
S-o iei de soaţă pe nepoata mea? 
Claudio: 
Sunt gata chiar de-ar fi o arăpoaică. 
Leonato: 
Părintele-i aici - pofteşte-o, frate. 
(Antonio iese.) 
Don Pedro: 

Ce face Benedick? Ce s-a-ntâmplat 
De-arăţi la chip ca luna februar - 
Înnourat, bătut de ger şi vânturi? 

Claudio: 
Şi-a amintit de taurul sălbatic, 

Ţi-om auri noi coarnele, n-ai grijă! 

Europa-ntreagă se va-nveseli 
Precum Europa“!* ce şi-a râs de Zeus, 
Când el i-a dat târcoale-n chip de taur. 
(Intră din nou Antonio, însotit de doamne în 
măşti.) 
Claudio: 


418 Europa, fiica regelui Feniciei, Agenor, l-a fermecat cu 
frumuseţea ei pe Jupiter, care, pentru a se apropia de ea, s-a 
transformat într-un taur. Amestecându-se printre vitele dintr-o 
cireadă ce păştea în apropierea locului unde Europa şi tinerele ei 
însoţitoare îşi petreceau timpul pe malul mării. Apropiindu-se 
foarte blând de Europa, taurul începu să-i lingă mâinile şi 
îngenunche la picioarele ei. Aşezându-se atunci încrezătoare pe 
spatele lui, taurul intră numaidecât în mare şi o duse în insula 
Creta unde îi dezvălui identitatea sa. Din legătura lor de dragoste 
se născură trei fii, primul dintre ei fiind Minos, legendarul rege al 


Cretei. 

De care dintre doamne să m-apropii? 
Antonio: 
De-aceasta. lată, eu ţi-o-ncredinţez. 
Claudio: 
A mea e. Draga mea, vreau să-ţi văd chipul. 
Leonato: 
Nu, să-i iei mâna-ntăi şi-apoi să juri 
În faţa preotului că te-nsori. 
Claudio: 
În faţa lui, dă-mi mâna. Dacă-ți plac, 
Sunt hotărât să fiu bărbatul tău. 
Hero: 
Dacă trăiam, ţi-eram prima soţie. 
(Îşi scoate masca.) 
De mă iubeai, mi-erai primul bărbat. 
Claudio: 
O altă Hero? 
Hero: 
Da, e-adevărat, 
O Hero şi-a dat duhul, ponegrită; 
Dar eu trăiesc, aşa cum sunt şi fată. 
Don Pedro: 
E Hero! Hero cea de altădată. 
Leonato: 
Da - ea trăieşte; a murit ocara. 
Călugărul: 
Voi tălmăci această întâmplare 
Când sfânta slujbă se va fi sfârşit. 
Voi spune multe despre moartea ei, 
Dar pân-atunci, vă înfrânaţi uimirea 
Şi mă urmaţi cu toţii la altar. 
Benedick: Am consimţit, părinte. Care-i Beatrice? 
Beatrice: Aşa mă cheamă. (Scoțându-şi masca:) 

Ce pofteşti, mă rog? 
Benedick: Nu mă iubeşti? 
Beatrice: Nu, nu, atâta doar cât se cuvine. 
Benedick: Atunci şi unchiul tău, şi prinţul, şi 
Claudio s-au înşelat;ei au jurat că mă iubeşti. 
Beatrice: Nu mă iubeşti? 
Benedick: 
Eu? Nu! Atâta doar cât şade bine. 
Beatrice: 
Atuncea Hero, Margaret şi Ursula 
S-au înşelat jurând că mă iubeşti. 
Benedick: 
Mi-au spus că te topeşti de dragul meu. 
Beatrice: 
Şi mie că te prăpădeşti cu zile. 
Benedick: 
De unde! Aşadar, nu mă iubeşti? 
Beatrice: 
Ba, cum de nu, dar numai ca prieten. 
Leonato: 
Nepoată, lasă, ştiu că-ți este drag. 
Claudio: 
Eu pot să jur că dânsul o iubeşte. 
Poftim, priviți şi voi hârtia asta 
Sonetul şchiop e scris de mâna lui - 
O-nalţă-n slăvi pe Beatrice. 
Hero: 
lată alta; 
A scris-o dânsa pentru Benedick. 
S-a întâmplat din buzunar să-i cadă. 
Benedick: Mare minune! Mâinile noastre împotriva 
inimilor noastre! Bine, a mea să fii; dar, pe onoarea 
mea, te iau din milă. 

Beatrice: Nici eu n-o să te reneg; dar, crede-mă, 
mă dau bătută numai în urma stăruinţelor şi, pe de 
altă parte, ca să-ţi scap viaţa pentru că mi s-a spus 
că te oftici. 

Benedick: Taci! Îţi închid eu gura! (O sărută.) 

Don Pedro: Cum îţi merge ca bărbat însurat, 
Benedick? 

Benedick: Să vă spun ceva, prinţe. O academie de 
zeflemişti n-o să mă facă să-mi mut gândul. Credeţi 
că mă sinchisesc de o satiră sau de o epigramă? Aş! 
Vai de bărbatul care se supără dacă e dat în 
tărbacă! Pe scurt, vreau să mă-nsor şi lumea n-are 
decât să trăncănească; de aceea, n-are nici un rost 
să râdeţi de tot ce-am spus eu împotriva căsătoriei. 
Nestatornică fiinţă e omul! Şi cu asta am isprăvit. 
Claudio, pe tine mă gândeam să te bat; dar, fiindcă 
o să-mi fii rudă, trăieşte nevătămat şi iubeşte-mi 
verişoara. 

Claudio: Nădăjduiam că vei renunţa la Beatrice; 
te-aş fi burduşit până când făceam doi din tine. Dar 
şi aşa o să fii taler cu două feţe, dacă verişoara mea 
nu te urmăreşte de aproape. 

Benedick: Ei, haide, haide, suntem prieteni. Să 
dansăm pân-a fi bărbaţi însuraţi - nouă să ne 
sprintenim inimile şi soțiilor noastre călcâiele. 

Leonato: O să dansăm mai târziu. 

Beatrice: Acum, nu mai târziu! De aceea, să cânte 
muzica! Înălţimea ta, eşti trist - caută-ţi o soţie, 
caută-ţi o soţie! Nu se află toiag mai vrednic de 
cinstire decât toiagul cu vârf de corn”. 


419 Una din relicvele cele mai venerate ale evului mediu englez a 
fost cârja pastorală a lui Thomas ă Becket, - arhiepiscopul de 
Canterbury omorât din porunca regelui Henric al II-lea în 1170, - 

(Intră un sol.) 
Solul: 
Don John e arestat în clipa asta“ 
A fost adus, sub pază, la Messina. 
Benedick: Nu vă gândiţi la el până mâine - o să 
născocesc eu nişte pedepse grozave pentru el. Să 
cânte muzica!“ 
(Dans. les.) 


Mult zgomot pentru nimic 
Comentarii 


În Palladis Tamia (1598), Francis Meres nu 
aminteşte piesa pe lista producţiilor dramatice 
shakespeariene de până atunci, dar este sigur că ea 
a fost compusă în 1598-1599, fiind „jucată pentru 
public de mai multe ori” înainte de a fi fost tipărită 


păstrată în prezent în catedrala din Canterbury. Cârja era din lemn 
de păr având capătul de sus din lemn de corn curbat. 

420 Don John este unul din personajele ticăloase din piesele lui 
Shakespeare, fiind prezentat ca o canalie absolută, făcând răul 
fără a căuta să-l justifice câtuşi de puţin şi numai din dorinţa de a 
face rău. 

421 Mult zgomot pentru nimic este singura piesă a lui 
Shakespeare care se sfârşeşte cu dans, pentru a reda şi mai 
complet atmosfera de armonie şi nuntă fericită cu care se încheie 
acţiunea. 

în 1600 - unica ediţie in-cvarto. Textul acestei foarte 
îngrijite ediţii reapare - cu modificări 
nesemnificative - în prima ediție in-folio a 
„canonului” din 1623, unde e clasificat drept 
„comedie” (a 6-a în presupusa ordine cronologică). 

Dintre cele trei intrigi principale, Claudio-Hero, 
Benedick-Beatrice şi Dogberry-Verges, prima se 
inspiră din cea de a 22-a novella a lui Bandello 
(1554), tradusă în franceză în Historires tragiques 
(1562) de Belleforest şi, probabil, din Orlando 
furioso de Ariosto (traducere de Sir John Harrington) 
precum şi din Faerie Queene (Crăiasa zânelor, ||, 4) 
de Edmund Spenser; celelalte două sunt socotite 
contribuții originale ale dramaturgului. 

Multă vreme titlul piesei nu i-a intrigat pe 
cercetători, astfel încât traducătorii ei au căutat 
doar echivalări formale cât mai apropiate: Viel 
Lärmen um nichts, Beaucoup de bruit pour rien, 
Mnogo şuma iz niceto, Mult zgomot pentru nimic. 
Înainte de a citi sau audia textul shakespearian este 
firesc să bănuim că ne aşteaptă un divertisment 
fără pretenții, vorbe de clacă, nimicuri, fum fără foc 
şi alte lucruri de soiul acesta (avizaţi că este vorba 
despre o comedie, ne putem gândi şi la... „mai mare 
daraua decât ocaua”). După citirea sau audierea 
textului, furaţi de  vioiciunea extraordinară a 
dialogului, a comicului de situaţie, de caracter sau 
de limbaj, a spiritului general de bună dispoziţie 
care se degajă din numeroase scene, puţin ne 
sinchisim de titlu, chiar dacă ne dăm seama că, în 
ciuda titlului, „zgomotul” sau „frământarea” sau 
„Zarva” nu au fost pricinuite de, „nimic”, ci de 
„ceva”: Hero a fost învinuită de necredinţă (în faţa 

altarului) nu numai de Claudio ci şi de tatăl ei; 
Benedick şi Beatrice, până la un moment dat 
duşmani neîmpăcaţi, îşi declară, reciproc, 
dragostea, ticălosul Don John e capabil de orice ca 
să-i vadă nefericiţi pe alţii. Surprinzător este faptul 
că până şi în secolul nostru numeroşi 
shakespeariologi discută acest ceva pe toate feţele 
fără să se refere la discrepanţa dintre nimicul din 
titlu şi conţinutul bogat al piesei: ori li se pare jenant 
şi ireverenţios să-i mai găsească încă un cusur lui 
Shakespeare (un cusur neesenţial, pe semne, în 
comparaţie cu acelea care li se par evidente), ori se 
prefac surzi (ca Falstaff când dă ochii cu judecătorul, 
în Henric al IV-lea, Partea a II-a) la comentariile 
lingviştilor, ori nu le cunosc pur şi simplu (ceea ce 
pare de-a dreptul incredibil). Pentru că, totuşi, 
problema titlului piesei a fost discutată, după cum 
se poate vedea din comentariile de mai jos, pe care 
le-am avut la îndemână. 

Încă în 1907, într-o valoroasă /ntroducere în 
studierea lui Shakespeare, Hiram Carson, profesor 
de literatură engleză la universitatea Cornell, scria, 
printre altele: 

„Cuvântul «nothing» se pare că se pronunţa ea 
«noting» în vremea lui Shakespeare; iar în actul II, 
scena 3, v. 57, există un calambur bazat pe cele 
două cuvinte. Balthazar spune: 

«Note this before my notes; 

There's not a note of mine that's worth the 
noting» 

(Înainte de a nota notele mele, notaţi-vă acestea: 

Niciuna din notele mele nu merită să fie notată 
sau auzită.) 

La care Don Pedro răspunde: 

«Why, these are very crotchets that he speaks; 

Notes, notes, forsooth, and nothing.» 

(Dumnealui vorbeşte în pătrimi curate; 

Notaţi, notate - zău, o nimica toată.) 

Theobald a schimbat ultimul cuvânt în «noting». 

Richard Grant White vede acelaşi calambur în 
titlul piesei. «Piesa este Much Ado about Nothing», 
spune el, «numai într-un sens foarte vag şi general, 
dar Much Ado about Noting, într-un sens deosebit de 
adecvat şi definitoriu; pentru că marea 
frământare/zarvă e stârnită în întregime de notare/ 
observare / ascultare. Ea începe cu observarea 
prințului şi a lui Claudio, mai întâi de omul lui 
Antonio, apoi de Borachio, care-i destăinuie lui John 
convorbirea lor secretă; continuă cu Benedick care îi 
ascultă pe prinţ, pe Leonato şi pe Claudio în grădină, 
apoi cu Beatrice, care tot acolo, aude ce-şi spun 
Margaret şi Ursula; incidentul în jurul căruia se 
învârteşte acțiunea este surprinderea de către print 
şi Claudio a convorbirii dintre Borachio şi Margaret; 
în sfârşit, incidentul care dă la lumină uneltirea este 
înregistrarea de către Paznic a lui Borachio şi 
Conrade.» Această interpretare este cel puțin cât se 
poate de ingenioasă. Ar trebui să adăugăm că 
înregistrarea eronată a lui Benedick de către 
Beatrice şi aceea a lui Beatrice de către Benedick 
determină trăsătura comică dominantă a piesei. 
Într-adevăr, comedia se desfăşoară în jurul acestei 
înregistrări eronate (mis-noting)”.*** 

În 1962, într-o lucrare de maximă sinteză privind 

comediile „târzii” ale lui Shakespeare, G.K. Hunter 
subliniază: 

„În lumea amăgirilor pe care oamenii de lume o 
aduc cu ei este mult zgomot despre noting (sau 
trasul cu urechea), precum şi despre nothing (sau 
auto-inşelare) - noting şi nothing erau pe atunci 
omofoni”. 

În 1981, A.R, Humphreys, îngrijitorul de ediţie al 
piesei în „The Arden Shakespeare”, comentează în 
subcapitolul The Title (Titlul) al Introducerii: 

„Much Ado About Nothing sună ca un titlu potrivit 
pentru un amuzament efemer, dar aproape deloc 
pentru o piesă a cărei forță comică şi tragicomică 
produce o impresie atât de copleşitoare. Este posibil 
ca explicația să fie frecvența indiferență a lui 
Shakespeare față de titlurile comediilor sale." 
Adevărul este, însă, că s-ar putea ca în această 
problemă să intre mult mai multe elemente. După 
cum observa Richard Grant White în ediţia sa din 
1858, în vorbirea elisabetană «nothing» şi «noting» 
aveau o pronunție foarte asemănătoare; intriga 
piesei, argumenta White, depinde de «noting» 
/notare/ - adică de urmărire, observare. Trasul cu 
urechea are o importanță fundamentală pentru 
intrigă; tot astfel, transmiterile şi concluziile ce 
rezultă (adesea greşite) şi, cu siguranță, principala 
«Zarvă/frământare/agitaţie», păcălirea lui Benedick 
și a lui Beatrice - şi principala frământare serioasă - 
învinuirea adusă lui Hero; iar acestea, deşi sunt o 
423 Titluri care dau impresia că le putem accepta sau nu ca Much 
Ado About Nothing, As You Like It (Cum vă place) şi Twelfth Night; 
or, What You Will (A douăsprezecea noapte; sau Ce poftiți) 


sugerează un dramatug foarte sigur de publicul său (J.D. Wilson, 
Shakespeare's Happy Comedies, 1962, p. 121). 

consecință a <notării», se sprijină pe «nimic» 
(noting - nothing). 

[...] /Contextul notaţiei muzicale/ concordă cu 
sesizarea crizelor dramatice dezlănțuite de zvonuri, 
înțelegeri greşite, bănuieli care se transformă în 
certitudini, muşuroaie de cârtiță luate drept munți. 
Simpla «notare» sau simplul «nimic» nu reprezintă 
motivul integral pentru care Benedick şi Beatrice 
sunt păcăliți atât de lesne; atracţia reciprocă pe 
care ei refuză să o recunoască există deja în chip 
pronunțat, este, cât se poate de dar, «ceva». Dar 
trucurile care o scot din ascunziş sunt ficțiuni 
ingenioase («nimicuri»); astfel că, până şi aici, 
zgomotul/zarva/ frământarea izvorăşte din «notare», 
oricât de meşteşugită ar fi invenția. De fapt, titlul 
piesei este încărcat de înțelesuri exasperante”."* 

Ţinând seama de cele de mai sus, înseamnă că 
viitorii traducători ai comediei vor trebui să 
revizuiască formularea titlului folosit până acum în 
limbile respective: astfel, în limba noastră Mult 
zgomot pentru nimic nu numai că nu spune nimic, 
dar induce în eroare, pentru că, fie numai până la un 
punct, se află chiar în opoziţie cu conţinutul piesei. 
(Ar fi temerar să ne gândim la sugestii; fiind atât de 
„încărcat de înţelesuri”, este practic imposibil să 
traducem titlul într-o altă limbă fără pierderea unor 
conotaţii ale originalului). Până atunci să reținem o 
faţetă în definitiv mai importantă a problemei şi 
anume faptul că, mai discret pentru noi decât 
pentru contemporanii săi elisabetani (pe baza unui 
calambur într-o piesă plină de calambururi), 


424 A.r. Humphreys, /ntroducerea la Much Ado About Nothing în 
„the Arden Shakespeare”, Methuen, London, 1981, pp. 4-5. 

Shakespeare ne introduce în ceea ce considera el a 
fi problematica principală a piesei: rolul important 
pe care îl pot juca şoaptele, vorbele, spionarea, 
trasul cu urechea, informaţiile greşite sau pe 
jumătate înţelese în viaţa oamenilor. 

Dacă datarea pieselor shakespeariene propusă de 
F.E. Halliday este corectă şi în consecinţă Henric al 
IV-lea Partea a Il-a precede comedia, personajul 
Zvonul (cel care rosteşte prologul piesei istorice) 
anticipează tema într-un chip succint: 

„Fiţi doar urechi. Când trâmbițează Zvonul, / E-n 
stare cineva să nu-l asculte?... / Pe-aceste limbi 
atârnă clevetiri / Pe care le răspândesc în mii de 
graiuri, / Smintind pe mulți cu ştiri fără temei... / 
Zavistia, prepusul, bănuiala, / Din mine fac o trişcă 
de copil...” 

Dar în 2 Henric al IV-lea tema „zvonului” era, 
propriu zis, o subtemă (subordonată Timpului), pe 
câtă vreme în Mult zgomot pentru nimic, 
comparabilul noting (notare, înregistrare etc.) 
domină atât „întregul” cât şi „partea” şi îi conferă 
piesei unitatea tematică fundamentală. 

Fără îndoială, tema de mai sus se înscrie între 
coordonatele metatemei „esenţă-aparenţă”, după 
cum arată Rossiter, referindu-se la actul II, scena 1: 

„=. perechile îşi joacă rolul mascate, rostind 
cuvinte care sprijină deghizarea falselor chipuri prin 
amăgire trivial. Defăimarea lui Hero, «jucată» cu 
ajutorul unor veşminte de imprumut cu care se 
îmbracă o altă femeie (cu nume de împrumut), 
întruchipează o paralelă perfectă. În ambele cazuri 
adevărul se ascunde îndărătul înfățișării şi vorbelor. 
«Balul mascat» nu este decât un joc al aparenței; 

dar el este un simbol foarte adecvat al întregului”. 
La rândul ei, relaţia esenţă-aparenţă este un 
aspect fundamental al concepţiei lui Shakespeare 
despre cunoaşterea umană în general. Dar 
„şoaptele”, „vorbele”, „pânda”, „trasul cu urechea” 
sunt atât de puternic implicate în Mu/t zgomot 
pentru nimic încât, deşi aspecte particulare ale 
jocului dintre esenţă şi aparenţă, ele capătă în piesă 
statutul distinct şi privilegiat de care se bucură şi în 


viaţa reală. 
Conexiunile între „emiţător”, „mesaj”, 
„receptare”, „receptor” şi, în unele cazuri, şi 


„transmitere” sunt multiple, diferenţiate tranşant 
sau discret, toate contribuind şi la caracterizarea 
personajelor. 

„Comedia erorilor” prilejuite de „şoapte” începe 
din prima scenă a actului I. unde Don Pedro, 
bănuind că tânărul Claudio e îndrăgostit de Hero, îl 
determină pe acesta să-i adeverească bănuiala şi se 
oferă să-i facă declaraţii fetei ca din partea lui 
Claudio la balul mascat din casa lui Leonato. Din 
scena următoare aflăm că „omul lui Antonio” a tras 
cu urechea la convorbirea dintre prinţ şi Claudio dar 
că, de fapt, n-a auzit bine, că „mesajul” a fost 
receptat greşit, deoarece Antonio este informat că 
îndrăgostit de Hero este Don Pedro însuşi. Lesne 
crezător, Antonio se grăbeşte să transmită 
dezinformarea mai departe, respectiv lui Leonato, 
tatăl lui Hero. În actul I, scena 3, Borachio îl 
informează pe stăpânul său, Don John, că, „ascuns 
în dosul unei tapiserii”, a ascultat o convorbire 


425 A.P. Rossiter, Fifieen Lectures on Shakespeare, 1961, 

dintre Don Pedro şi Claudio din care a reieşit 
intenţia acestuia din urmă de a se căsători cu Hero. 
Informația este corectă, dar una din frazele lui 
Borachio pare să implice o uşoară ambiguitate: 
„Prinţul o va curta pe Hero pentru sine şi după ce o 
va câştiga (obtain), i-o va da lui Claudio”. |n prima 
scenă din actul al II-lea, când după gui-proguo-urile 
măştilor pe scenă rămân Don John, Borachio şi 
Claudio (care se dă drept Benedick, dar este 
recunoscut de Don John), Don John îi spune lui 
Borachio: „Hotărât lucru, fratele meu e îndrăgostit 
de Hero...”, apoi lui Claudio (ca şi cum acesta ar fi 
Benedick): „Domnule, fratele meu ține foarte mult la 
prietenul dumitale. S-a îndrăgostit de Hero şi vreau 
să te rog să-i abati gândurile în altă parte...”. in 
spirit „baconian”, Claudio îi cere o dovadă („De 
unde știi că o iubeşte?”), Don John îl încredinţează 
că l-a auzit chiar el „jurânau-i dragoste” (Don John 
nu minte, dar stârneşte gelozia lui Claudio care 
interpretează greşit informația printr-un fel de 
amnezie auditivă ce aminteşte de generalizările lui 
Berowne din Zadamicele chinuri ale dragostei: 
„Auzul dragostei mai ascuțit e / Decât al hotilor de 
drumul mare”, IN, 3; nu fusese Claudio de acord cu 
Don Pedro ca acesta s-o peţească pe Hero pentru el, 
respectiv să-i facă declaraţii de dragoste?), Borachio 
îi întăreşte spusele mințind, probabil numai în 
legătură cu ziua („... i-a jurat că o va lua în căsătorie 
chiar în seara aceasta”). Claudio se aliază cu 
mijlocitorii rău-intenţionaţi, apoi, într-un monolog 
semnificativ tematic, îl acuză pe bine-intenţionatul 
mijlocitor, Don Pedro, prin câteva generalizări pe 
care, de fapt, nici nu le-a „bănuit” până acum, 

pentru că nu trecuse încă prin ceea ce Stauffer 
socotea, referindu-se la întreaga piesă, că este scos 
în prim plan ca „singura şcoală (adevărată), 
experiența”, („Prietenia-i credincioasă-n toate, / 
Afară doar de dragoste; de-aceea... / Tot ochiul să 
pețească pentru sine, / Să nu se-ncreadă în 
mijlocitori, / Căci frumuseţea e o vrăjitoare / Ce face 
trădători din buni prieteni. / Acestea se întâmplă 
des, / Şi eu n-am bănuit”). Neexperimentat, 
impulsiv, pripit în judecăţi şi hotărâri, el renunţă la 
Hero tot atât de repede pe cât de repede a luat 
drept bune vorbele lui Don John şi Borachio, prin 
retoricul „Adio, Hero!” Dacă lăsăm deoparte 
accesele de gelozie ale lui Claudio (stârnite şi de 
Benedick), şoaptele nu au avut până acum efecte 
nocive; iar declaraţia lui Don Pedro, „Ascultă, 
Claudio, am făcut curte în numele dumitale şi 
frumoasa Hero e câştigată; am vorbit cu tatăl ei şi 
dânsul şi-a dat consimțământul”, pare a prevesti un 
deznodământ fericit. Totuşi, lucrurile iau o turnură 
tragică datorită unei alte informări, deliberat falsă: 
în actul Il, scena 2, Borachio îl sfătuieşte pe Don 
John: „Găsiţi clipa potrivită când Don Pedro şi 
contele Claudio o să fie singuri şi spuneți-le că, după 
stiinta dumneavoastră, Hero mă iubeşte pe mine...” 
Cu numeroasele ei urmări nefaste această informare 
va domina scenele chiar şi după ce va fi 
contracarată prin descoperirea adevărului de către 
paznici, respectiv după ce ei se vor strădui să-i 
transmită lui Leonato o informatie corectă. Pentru 
că Leonato nu are timp să-i asculte, iar ei nu ştiu să 

se facă ascultați şi înţeleşi. Se împiedică în cuvinte, 
tot aşa cum s-au mai împiedicat folosind 
malapropismele,  „radicalele” pe care nu le 
pricepeau... 

Implicații tematice pe marginea cunoaşterii prin 
comunicare orală se întâlnesc şi în intriga Benedick- 
Beatrice. De data aceasta autorii şi răspânditorii 
şoaptelor sunt oameni bine intentionati, informaţiile 
lor sunt c/are, bine rostite, iar „victimele” ştiu să 
asculte. 

Cele două „piese-în-piesă” sunt în mod vădit 
„simetrice”. Grupul de bărbaţi Don Pedro-Claudio- 
Leonato discută în grădină (II, 3) despre Benedick 
(care trage cu urechea) şi-l informează în felul 
acesta că Beatrice moare de dragul lui, iar grupul 
feminin Hero-Ursula (III, 1) discută despre Beatrice 
(care, de asemenea, trage cu urechea) că se 
dovedeşte ingrată faţă de Benedick, care se stinge 
de dragul ei. lar rezultatul înscenărilor va fi cel 
scontat de „regizori”. Există şi unele „asimetrii”, 
dintre care voi semnala câteva, atât pentru 
caracterul lor inedit cât şi pentru că ele dezvăluie şi 
unele aspecte de tehnică dramatică şi 
caracterologică. 

Benedick se ascunde în boschet din proprie 
inițiativă („Să mă ascund în boschet”) ca să audă 
ce-şi vor spune Don Pedro, Leonato şi Claudio, pe 
câtă vreme Beatrice este îndemnată (de Margaret) 
să asculte în taină conversaţia dintre Hero şi Ursula 
(Hero: Şopteşte-i - subl. ns. - «whisper her car» - că 
mă plimb pe o alee / Vorbind cu Ursula pe seama 
ei”). Ascunzându-se, Benedick nu bănuieşte că va 
auzi o discuţie despre el, fiind încredinţat că va fi 

vorba despre Hero; dar Beatrice ştie că ea va fi 
subiectul conversaţiei dintre Hero şi Ursula. Pe de 
altă parte, în instrucţiunile date de Hero Margaretei 
se strecoară - ca din întâmplare - ideea că Margaret 
să-i spună lui Beatrice (poate ca anticipare a 
statutului scenic al acesteia) că şi ea, Margaret, a 
tras cu urechea: „Să-/ spui că ne-ai auzit vorbind 
(fără să vrei)”. 

Onorarea titlului piesei interpretat în sensul de 
„unde pot duce vorbele/şoaptele” are loc şi prin 
conotaţii lexicale. In pregătirea scenetei cu Benedick 
apar jocurile de cuvinte ale lui Don Pedro şi 
Balthazar, legate fundamental de „notare” (le-am 
menţionat anterior), precum şi remarca lui 
Balthazar: „Nu cere, doamne, spartei mele voci / Să 
strice muzica a doua oară”, în care verbul englez to 
slander (aici „a strica, a păgubi, a desfigura” etc.) 
trimite şi la înţelesul său prin, acela de „a cleveti, a 
bârfi”; după cum în convorbirea dintre Hero, 
Margaret şi Ursula  surprindem formulări ca 
„Şopteşte-i”, „ne-ai auzit fără să vrei”, „Acolo să, se- 
ascundă, / S-asculte ce vorbim”, „... săgeata lui 
Amor /Răneşte fără greş pe om şi-atunci / Când 
trage cu urechea”. Dar unele diferenţe sunt 
prezente şi aici: subtextul reacţiilor lui Don Pedro şi 
Balthazar este grefat pe un fond muzical (notes 
înseamnă şi „note muzicale”; Balthazar cântă 
despre dragoste,  pregătindu-l psihologic pe 
Benedick), în timp ce instrucţiunile date de Hero, 
Ursulei sugerează regia de teatru. 

In lumina de reflector a celor de mai sus, ne 
putem gândi că, întocmai ca în Danemarca din 
Hamlet, şi în Messina din Mult zgomot pentru nimic, 

dar şi în Anglia şi chiar în lumea largă „este ceva 
putred”, şi că replica: „O, ce îndrăznesc oamenii să 
facă! Ce sunt oamenii în stare să facă! Ce fac 
oamenii zilnic, fără să ştie ce fac!” (IV, 1, 19-20), 
rostită de Claudio, deci de un tânăr aflat abia în 
pragul generalizărilor vitale poate fi foarte bine 
reluată (dar nu în tonalitatea uimirii, ci în aceea a 
amărăciunii) de Hamlet, tânărul gânditor matur. 
Pentru că, aşa cum atrage luarea aminte Hunter, în 
Mult zgomot pentru nimic: 

„Modul în care este sesizată insuportabila 
prăpastie dintre aparenţă şi realitate tine de esența 
viziunii tragice a lui Shakespeare... Piesa ne arată 
cum evoluția autocunoaşterii individuale depinde, în 
ultimă instanță, de inteligenta conştiinţă a faptului 
că noi toți suntem trecuți acolo, negru pe alb, ca 
«netoti»”. 

Aplicarea formulei lui Dogberry la „noi toți” nu se 
justifică prin textul shakespearian din care Hunter a 
reprodus /a plural ultimele cuvinte ale paznicului: 
„Ah, dacă ar fi trecut acolo, negru pe alb, că sunt un 
netot!” (O that | had been writ down an ass! IV, 2, 
93) - reluare (deci subliniere) a primei părți din 
replica sa finală: „Nu suspectezi functia mea? Nu 
suspectezi anii mei? Ha! Ce păcat că nu-i aici 
paracliserul, ca să scrie că-s un netot! Dar, 
domnilor, să vă aduceti aminte că sunt un netot; cu 
toate că nu s-a scris, nu uitati că sunt un netot”. 
Incriminat este un om şi incriminată este, fără doar 
şi poate, o categorie de oameni, aceea din care, în 
Furtuna, va face parte şi umanoidul Caliban. ŞI 
totuşi, Hunter are dreptate să amplifice 

generalizarea până la cuprinderea unei părţi 
majoritare a omenirii şi ne facem vinovaţi de a fi 
trunchiat citatul (numai pentru a-l confrunta cu 
textul shakespearian imediat). Hunter se referă la 
întreaga piesă şi vorbeşte despre posibilitatea unei 
„evoluţii a autocunoaşterii individuale” care depinde 
„în ultimă instanţă, de inteligenta (subl. ns.) 
conştiinţă a faptului” că ştim atât de puţine, că, de 
fapt, nu ştim nimic... 

lar observaţia lui Hunter, piesa privită în întregul 
ei, nu ne poartă înspre socraticul „ştiu că nu ştiu 
nimic”, după „filosofia începe cu uimirea” şi 
„cunoaşte-te pe tine însuţi” din Comedia erorilor? 
Însă, oricum ar sta lucrurile, în Mult zgomot pentru 
nimic teza nu este exploatată ca un dat tragic al 
existenţei umane, ci ca o altă treaptă necesară în 
procesul cunoaşterii: necesară pentru că neglijarea 
ei afectează nu numai cunoaşterea ca atare, ci şi 
preceptele filosofiei morale, ale convieţuirii între 
oameni, care devin tragici, tragi-comici şi comici 
când, din diferite motive, se socotesc atotştiutori, în 
primul rând oamenii proşti şi plini de sine, opaci la 
experienţele de viaţă ale altora - asemenea copiilor 
preveniţi în zadar de părinţi binevoitori că, de-o 
vorbă, focul arde, apa multă îneacă sau dulciurile 
înghiţite hulpav produc dureri de stomac. 

Cele mai multe personaje din Mu/t zgomot pentru 
nimic iau contact cu pragul de sus: cu mijloacele de 
care dispune arta sa comică, Shakespeare le învaţă 
lecţia modestiei şi a unei autoaprecieri mai obiective 
pentru a-i aduce la „treapta necesară” - dovadă 
hohotele de râs ale spectatorilor, în primul rând ale 
galeriei, dezlănţuite nu numai în momentul când se 

tes  „intrigile” şi se ţese intriga dramatică 
(mascarada, credulitatea prostească a celor din 
Messina dar şi a altora, neghiobia străjerilor, ironiile 
lui Benedick şi Beatrice etc.), ci şi atunci când cei 
păcăliţi îşi dau seama în ce chip ridicol au fost 
păcăliţi, când Dogberry recunoaşte - implicit - că e 
un „netot” şi când Benedick şi Beatrice recunosc că 
sunt îndrăgostiţi unul de celălalt. 

Mai mult decât atât: într-un mod indirect, lecţia 
modestiei şi a unei autoaprecieri mai obiective o 
simţim până şi noi, spectatorii de ieri şi de astăzi ai 
piesei; noi, inclusiv cei care pretindem că am înţeles 
prea bine capodopera lui Shakespeare şi că nu 
putem fi acuzaţi de (nu mai traduc titlul) „much ado 
about nothing”... „Comedia înţelesurilor greşite” nu 
s-a terminat odată cu fericitul ei final. O ilustrare 
amplă a modului în care personajul Claudio a fost 
interpretat de critici şi regizori mai vechi şi mai noi 
ne-o oferă Humphreys din a cărui prefaţă voi spicui 
Şi rezuma: 

Critici. Pentru  Swimburne, Claudio este „un 
personaj jalnic”; pentru Andrew Lang, „un ţingău 
respingător”; pentru Ridley, „un specimen 
mizerabil”; pentru Harbage, „cel mai puţin simpatic 
îndrăgostit din întreaga operă shakespeariană”. 
Humphreys însuşi îi recunoaşte unele deficienţe, 
dar, în general, caută să-l reabiliteze (cu motivări nu 
întotdeauna convingătoare), astfel: 

„EI este, indiscutabil un tânăr brav şi 
neexperimentat. Smuls din devoțiunea romantică de 
un duşman nebănuit şi viclean şi, o victimă rănită el 
însuşi, nu trebuie învinuit peste măsură pentru 
cumplita sa eroare şi, deci, socotit nevrednic de 

viitoarea sa fericire. Dar pentru a reda toate acestea 
e nevoie de un meşteşug plin de sensibilitate... 

„„.Potrivit concepției elisabetane (şi de mai târziu), 
un ipocrit ca Don John era în mod firesc crezut 
victimă, ipocrizia, viciul travestit ca virtute, era 
masca diavolului şi nu o puteau identifica decât cei 
aflați în cunoştinţă de cauză (aici, de complicii lui 
Don John). Experimentatul şi onorabilul Don Pedro e 
înşelat şi el. Escapada de la fereastră de care 
depind toate trebuie considerată întru totul 
convingătoare - motiv pentru care, discret, 
Shakespeare nu o aduce pe scenă. În plus, Don 
Pedro reproduce mărturisirea lui Borachio, potrivit 
căreia, „nestrunit la vorbă, / A pomenit de sute de- 
ntâlniri / Ce le-a avut cu ea în taină” (IV, 1, 93-95), 
aşa că vina lui Hero pare evidentă. Cât despre 
cinstirea condiționată de virtutea ei, aceasta nu este 
doar o formulă privind «aspectul» ei social, este o 
cinstire a reputației meritate; în cazul lui Hero, 
desăvârşita ei integritate, în cazul lui Don Pedro şi al 
lui Claudio, desăvârşitul sens al comportării lor 
onorabile, precum şi acela de a fi tratați onorabil. O 
asemenea cinstire implică nu numai prestigiul ci şi 
recunoaşterea publică a probității. 

Este insă oare necesar ca învinuirea lui Claudio să 
fie atât de publică şi de necruțătoare? Din punct de 
vedere omenesc, nu. Din punct de vedere teatral 
(ca şi respingerea lui Falstaff de către Hal în 2 
Henric al IV-lea), da. Atât de gravă este eroarea lui 
Don Pedro şi a lui Claudio încât descoperirea 
adevărului trebuie să-i învețe umilința şi 
înțelegerea. Întrucât acestea se petrec într-o 

comedie, nici şocul tragic (atenuat pentru spectatori 
de constatarea prealabilă a străjerului), nici procesul 
de răscumpărare nu se pot compara, să zicem, cu 
acelea din Poveste de iarnă, iar răscumpărarea lui 
Claudio se efectuează fără dificultăți de prisos". 

Regizori. Potrivit lui Humphreys, producţiile din 
ultimele decenii au recurs la două abordări în 
interpretarea personajului: 

„Una din ele îi scoate în evidență tinerețea, lipsa 
de experiență şi decenta funciară, vulnerabilă, în 
limite îngăduite, la înşelăciunea aparent justificată. 
In producția lui Gielgud, Claudio a fost foarte «vioi şi 
serios» (Slage, 21 aprilie 1949), în cea a lui Douglas 
Scale din 1959, un tânăr egoist stresat, «simpatic şi 
convingător, atât de copleşit de durere încât 
violenta sa reacţie a putut fi înțeleasă şi chiar 
jertată» (Strat ford-upon-Avon Herald, 29 august). În 
1971, «descumpănit de furie şi nesiguranță» (Stage, 
22 decembrie), e/ și-a câștigat o oarecare simpatie. 
Cealaltă tendință este de a-l infățişa stigmatizat de 
păcatele mediului. În legătură cu Claudio din 1958, 
atât de atrăgător prezentat mai sus, Robert Speight 
observa că singurul lucru care ne impiedica să-l 
considerăm un nemernic a fost faptul că era «un 
cazon tâmpit», nu întru totul condamnabil de vreme 
ce «serviciul militar i-a tocit simţul decenței 
obişnuite» (Tabiet, 13 septembrie 1958). În 1976 
era un infatuat stăpânit de convențiile popotei 
ofițerilor. Dar, tratat în aceste moduri, Claudio face, 
cât de cât, o figură mai bună decât ca însoțitorul 
fără inimă al unui prinț lipsit de griji; i se acordă un 
caracter şi un context. lar intriga serioasă devine 
mai convingătoare, chiar dacă este redată mai puțin 

fidel”.*** 

Dar de ce este necesar ca intriga serioasă să 
devină mai convingătoare decât a socotit 
Shakespeare de cuviinţă şi de ce să fie scuzată 
colaborarea unui regizor până la „redarea mai puţin 
fidelă” (în originalul lui Humphreys, though it suffers 
misrepresentation)? Sau ne facem a uita un adevăr 
îndeobşte recunoscut şi anume că, în comparaţie cu 
Beatrice, Benedick sau Dogberry, Claudio este mult 
mai puţin „individualizat”? lar, pe de altă parte, că, 
indirect, prin gura altor personaje, el este, totuşi, 
categorisit precis? Deosebit de atent la text, 
Stauffer face următoarele remarci pertinente despre 
Claudio dar şi despre întreaga piesă: 

„Piesa constituie cea mai severă critică de până 
acum a lui Shakespeare împotriva slăbiciunilor 
inerente dragostei romantice. El îşi ia ca intrigă 
principală o poveste extrem de fantezistă - ce poate 
fi mai romantic decât o scenă crucială în care o 
doamnă  leşină şi, chipurile, moare auzind că 
onoarea ei este ponegrită în chip feroce de iubitul ei 
în fața altarului? Totuşi, Hero, ireală şi aproape 
mută, este neaşteptat de ineficace, ticălosul este 
ceva mai mult decât un nemulțumit convențional, 
iar Shakespeare se mărgineşte să dezvolte prin 
câteva trăsături fine anemicele impulsuri ale 
tânărului şi deşteptului său gentilom Claudio. 

Fantezia e atât de nestăpânită incât, în 
melodramatica scenă a  acuzării, Claudio o 
învinovățeşte de «păcat viclean» şi «sânge 
pofticios» pe Hero, care e pe atât de modestă, 
neprihănită şi sinceră pe cât o acuză el că e 


428 A.R. Humphreys, Op. cit., pp. 54-57 şi 47-48. 

«cinstită doar pe din afară»... Scena împăcării este 
mai puțin melodramatică decât cea a demascării... 

„„Situațiile de operă şi personajele superficial 
dezvoltate sau superficial motivate nu conving. 
Shakespeare le salvează prin favoriţii săi, Benedick 
şi Beatrice. [...] Benedick are de ales între lealitatea 
față de prietenul său Claudio şi dragostea pentru 
Beatrice. Dragostea mai mare o eclipsează pe cea 
mai mică şi Benedick acţionează împotriva 
dovezilor, pe temeiul încrederii sale în dragostea 
loială a lui Beatrice. Credinta generează credință. l-a 
pus o singură întrebare: «Eşti încredințată în sufletul 
dumitale că Hero a fost nedreptățită de contele 
Claudio?» Ea răspunde: «Da, pe cât sunt de 
încredințată că gândesc sau că am suflet.» lar 
conflictul din cugetul lui decide în favoarea lui 
Beatrice. 

E o problemă serioasă pentru comedie. Dar pe 
Shakespeare il frământase de mult gândul că 
manierele ca atare trec drept monedă bună. La 
curtea dragostei existase prea multă curtoazie şi 
curtenie, nu însă şi destulă dragoste. Lucrul acesta 
reiese dar din renunțarea lui Berowne la «sentențele 
de tafta, cuvintele-anume de borangic», precum şi 
din zugrăvirea ticălosului Tvbalt din Romeo şi Julieta 
ca unul dintre «bărzăunii ăştia caraghioşi, peltici şi 
spilcuiţi... atât de lihniţi după tot ce-i nou»! Porţia 
însăşi e sarcastică la adresa neamului de lăudăroşi 
imberbi... lar Beatrice toarnă vitriol pe asemenea 
curajoşi căpitani ai complimentului: 

«Dar bărbăția s-a topit şi s-a prefăcut în curtenie, 
vitejia în complimente şi bărbații sunt nişte farfarale 
- e numai gura de ei! E de ajuns ca un bărbat să 

spună o minciună şi să jure ca să fie viteaz ca 
Hercule» (IV, 1, 325-329). 

Bătrânul Antonio, unchiul lui Beatrice şi al lui Hero, 
mâhnit de comportările tinerei generații, îi biciuieşte 
pe acești «tingăi maimuţoi, fanfaroni». «Eu fi 
cunosc», Spune el, 

«Si ştiu cât preţuiesc pân-la centimă: 
Copii țâfnoşi, umflați în pene, fanti 
Ce mint şi-nşală, strică şi hulesc. 
Se grozăvesc în haine de bufoni 
Și spun pe dinafară vorbe mari 
Despre duşmani: «să îndrăznească numai!» 
Si asta-i tot» (V, 1, 92-99). 

De unde această antipatie a lui Shakespeare față 
de  vanitoşii  calomniatori tineri  flăcăiandrii 
înfierbântaţi şi mincinoşi dintre care Tybalt şi 
Claudio... Reprezintă variante posibile? În parte 
pentru că ura în mod deosebit elementele negative 
care îşi întemeiau acțiunile ostile pe suspiciuni fără 
fond sau, pur şi simplu, pe nimic. Gelozia şi 
calomnia îl dezgustau în primul rând, deoarece cum 
sunt în stare castitatea şi integritatea să li se 
opună? Îşi bat joc de ochii noştri cu baloane de 
săpun [...] 

Pe de o parte, Shakespeare se ridică impotriva 
tinerilor  calomniatori fanfaroni ca unul care 
disprețuieşte în mod obişnuit pretenția sub orice 
formă. Pe de altă parte, se pare că el a cultivat, 
perfect conştient, repulsia față de infumurarea 
tinerilor cu inima impietrită. Adoptă o atitudine 
destul de stranie: tinerii spilcuiți privilegiați sunt 
prea imaturi ca să ştie ce spun, iar bătrânii, cu 
maximele lor înțelepte, nu sunt în stare să convingă 

pe nimeni. [...] Vârstnicul frate (al lui Leonato), 
Antonio, are dreptate când afirmă: «Nu-s oamenii 
copii?» Cunoaşterea acestui tragic aspect al 
condiției umane nu este un monopol al bătăliilor... 

[...] Principalul interes al piesei capătă consistență 
în lumea judecății sănătoase. Zeflemeaua şi vorbele 
de duh apără spiritele voioase. «Este o măsură în 
toate», spune Beatrice şi pentru ca această remarcă 
să nu pară cumva din cale afară de serioasă, ea o 
preschimbă într-un calambur... Indrăgostiţii au o 
viziune mult prea clară despre lucruri ca să nu fie 
autocritici”.*** 

S-a afirmat că faţă de piesele shakespeariene 
anterioare, marea noutate a comediei stă în 
coerenţa şi unitatea ei. Dramaturgul este: 

„=. mai concentrat decât de obicei asupra 
intercondiţionării părților în vederea  veracității 
sociale şi a coerentei intrigilor. Despre această 
piesă, mai mult decât despre majoritatea celorlalte, 
se poate spune că leagă partea de parte şi pe 
fiecare din acestea cu întregul şi că nicio replică nu 
pluteşte în vid”. 

Noutatea „părţilor” este mai discutabilă, deşi 
desluşim, pe alocuri, dezvoltări în evantai. Până şi în 
problemele cunoaşterii, generalizarea lui Claudio 
este anticipată de Benvolio prin „Nu ştiţi ce faceți” 
(Romeo şi Julieta, |, 1, 68) sau de Puck: „Doamne, ce 
nebuni sunt muritorii ăştia!” (Visul unei nopți de 
vară, III, 2, 115). Îndemnul la moderație este 
formulat pregnant în Neguțătorul din Venetia şi în 


429 Donald A. Stauffer, Shakespeare's World o Images, 1949, 
Indiana University Press, 1966, pp. 69-74. 
430 A. R. Humphreys, Op. cit., p. 67. 

Romeo şi Julieta. Antisentimentalismul lui Benedick 
şi Beatrice este proclamat şi de Faulcombridge 
(Regele loan), exaltările verbale fără acoperire sunt 
puse la index aproape în toate piesele anterioare. 
Malapropismele apar încă în Visul unei nopți de 
vară, iar Bottom, cel care le foloseşte, este un tiz al 
lui Dogberry. Din anumite puncte de vedere 
Beatrice este comparabilă cu Porţia (din Negutătoru/ 
din Veneția) şi chiar cu Katharina (din Îmblânzirea 
îndărătnicei), deşi: 

„Beatrice este o doamnă; nu foloseşte pumnul iar 
agresivitatea ei temperamentală poate fi scuzată, 
acceptată şi admirată ca «bună-dispoziţie», ca o 
voioşie a prezumției. [...] Mai mult decât atât... ea 
este neintrecută ca persoană independentă, a cărei 
veselie  vădeşte controlul asupra propriei sale 
fericiri. [...] supusă înfometării, Katharina depune 
armele în fața unui îmblânzitor de şoimi. [...] 
Beatrice nu are nevoie de un bărbat imblânzitor de 
soimi; ea ştie să se autoeduce”."! 

Structura muzicală a comediei Mu/t zgomot pentru 
nimic ne aminteşte de Richard al III-lea şi, mai cu 
seamă, de Zadarnicele chinuri ale dragostei (cu 
care, de altfel, piesa are numeroase alte elemente 
comune). Versuri nepoetice şi proză ritmată întâlnim 
şi în Richard al II-lea etc,; dar în Mult zgomot pentru 
nimic procedeul este mai bine ilustrat: 

„Ritm există chiar şi în absurditățile în proză ale 
lui Dogberry. [...] Scuzele adresate de Don Pedro lui 
Leonato ilustrează noua exprimare în limba vorbită 
(colloquial), versul lipsit atât de poezia prozei lui 
Beatrice cât şi de vechea retorică: 


431 G.K. Hunter, Op. cit., p. 18. 

«Seniori, nu vrem să redeschidem rana... 
Sunt întristat de moartea fiicei tale, 
Dar, jur că n-am spus împotriva ei 
Decât ce-a fost vădit şi dovedit. » 

[...] Beatrice este prima eroină creată din proză - 
ea nu rosteşte mai mult de douăzeci de versuri - şi, 
totuşi, rămâne întrucâtva îndatorată poeziei lui 
Hero”."* 

Cât priveşte reverberările comediei în creaţia 
shakespeariană care i-a urmat, s-au făcut 
substanţiale referiri la Othe/o (astfel, Claudio îl 
prefigurează pe maur, Don John pe lago, Hero o 
prefigurează pe Desdemona, Margaret pe Emilia), 
pentru motivul că în nicio altă piesă ulterioară nu 
vom mai întâlni un asemenea grupaj specific. 
Altminteri, proiectările în viitor se întâlnesc şi în alte 
piese - şi nu numai când este vorba de personaje. 

Debitoare pieselor anterioare şi creditoare faţă de 
următoarele, Mult zgomot pentru nimic rămâne, 
însă, „credincioasă sie însăşi”. Ea este ceea ce este, 
unică asemenea atâtor alte capodopere ale 
dramaturgului, irepetibilă prin îmbinarea fericită a 
tuturor elementelor constitutive şi integrarea lor 
fără cusur în tematica anunţată în titlu. O piesă 
despre „vorbe” şi „cuvinte”, ea zugrăveşte poetic şi 
dramatic, pe linia realismului care de acum înainte 
va caracteriza cele mai multe creaţii ale „canonului” 
din 1623, referirile teoretice lapidaro la „idolii 
forului” pe care, mult mai târziu, Bacon avea să le 
facă în Noul organon spre folosul filosofilor, nu al 
spectatorilor şi cititorilor obişnuiţi: „oameni; se 


432 F.E. Halliday, The Poetry of Shakespeare's Plays, 1954, 
Duckworth, London, 1964, pp. 118-119. 

asociază prin vorbire [...]... reaua şi nepotrivita 
alegere a cuvintelor împiedică într-un chip uimitor 
activitatea intelectului...  [...] cuvintele  siluiesc 
intelectul şi tulbură totul, împingându-i pe oameni în 
controverse şi închipuiri sterile şi nesfârşite”."“" Atât 
că „închipuirile” eroilor din Mult zgomot pentru 
nimic nu au fost deloc „sterile”. 

Leon D. Leviţchi 


433 Francis Bacon, Noul organon, traducere de N. Petrescu şi M. 
Florian, Editura Academiei R.P.R., 1957, p. 42. 

HENRIC AL V-LEA 
Henry V, 1599 


Persoanele 


Regele Henric al V-lea 

Ducele de Gloucester şi ducele de Bedford, fraţii 
regelui 

Ducele de Exeter, unchiul regelui 

Ducele de York, vărul regelui 

Contele de Salisbury 

Contele de Westmoreland 

Contele de Warwick 

Arhiepiscopul de Canterbury 

Episcopul de Ely 

Contele de Cambridge 

Lordul Scroop 

Sir Thomas Grey 

Sir Thomas  Erpingham, Gower,  Fluellen, 
Macmorris, Jamy, ofiţeri din oastea lui Henric al V- 
lea, 

John Bates, Alexander Court, Michael Williams, 
ostaşi 

Pistol 

Nym 

Bardolph 

Pajul 

Un sol 

Carol al VI-lea, regele Franţei 

Ludovic, Delfinul, ducele de Burgundja, ducele de 
Orléans, ducele de Bourbon, conetabilul Franţei, 
Rambures, Granapră, nobili francezi 

Montjoy, un sol francez 

Ambasadori la regele Angliei 

Izabela, regina Franţei 

Caterina, fiica lui Carol şi-a Izabelei 

Alice, o doamnă din suita ei 

Hangița unei cârciumi din Eastcheap (pe vremuri 
doamna Quickly, măritată acum cu Pistol) 

Lorzi, doamne, ofițeri, ostaşi francezi şi englezi, 
cetățeni 

Chorus 


Acţiunea se petrece la început în Anglia; apoi în 
Franţa. 


Prolog 
Intră Chorus*** 


Chorus: 
O, de m-ar duce-o muză de văpaie”” 
In cerul luminos al poeziei, 


434 Numai câteva din piesele lui Shakespeare încep cu un prolog, 
rostit de personajul chorus uneori numit însă şi prolog şi apărând 
îmbrăcat într-o pelerină neagră şi lungă. 

435 Văpaia, în sensul de toc - considerat drept cel mai uşor dintre 
cele patru elemente care, conform concepţiilor timpului, 
constituiau fiinţa omului şi era caracteristic poeţilor. 

Teatrul un regat, actorii prinți, 
Şi regi măreaţa scenă s-o privească, 
Atunci chiar bravul Harry s-ar ivi. 
În zalele lui Martie."* Lângă el, 
Ca nişte câini în laţ, ce stau să sară, 
S-ar gudura măcelul şi pârjolul 
Şi foametea.“ Dar să iertaţi, vă rog, 
Nevrednicului cuget ce-ndrăzneşte 
S-aducă o poveste-atât de mândră 
Pe-aceste biete scânduri. Cum se poate 
Să-ncapă-ntr-un asemenea cotet 
Nemărginirea şesurilor Franţei, 
lar într-un cerc de lemn“ să-nghesuim 
Atâtea coifuri ce-ngrozeau văzduhul 
La Azincourt?" lertaţi! Când pe-un locşor, 
Un gârbov semn arată-un milion, 
Atunci şi noi, doar nule-n marea sumă, 
să vă-nmiim puterea-nchipuirii. 
Să zicem că-n cuprinsu-acestor ziduri 
Stau două monarhii de vlagă pline, 
Cu-nalte frunţi vrăjmaşe, despărțite 


436 Comparaţia uimi viteaz cu zeul războiului Marte era frecventă 
în piesele timpului. 

437 Cronicarul Raphael Holinshed relatează că Henric al V-lea, 
primind pe ambasadorii oraşului Rouen, s-a referit în legătură cu 
războiul şi la zeiţa bătăliilor, Bellona, descriind-o ca fiind slujită de 
trei tinere personificând sângele, focul şi foametea. În luliu Cezar 
acestea sunt numite „câinii războiului”. 

438 Aluzie la forma circulară a interiorului teatrelor, care se 
construiau din lemn. Teatrul Globe, aparţinând lui Shakespeare şi 
celor doi actori asociaţi ai săi, avea forma exterioară octogonală. 
439 Localitate în Picardia nu departe de Calais unde Henric al V- 
lea a repurtat o strălucită victorie asupra francezilor, în anul 1415. 
In Piesa lui Shakespeare şi în istoriile engleze localitatea este 
numită Agincourt. 

De-un braţ de mare-ngust şi furtunos." 
Pliniţi cu gândul lipsurile noastre 
Şi-n fiecare om văzând o mie 
Oştiri închipuite plăzmuiţi. 
Când spun de cai, priviţi-i cum şi-nseamnă 
Copita mândră-n reavănul pământ. 
Va trebui să-nveşmântaţi cu mintea 
Pe regi în za, purtându-i ici şi colo, 
Sărind deasupra veacurilor scurse, 
Strângând a vremii trudă într-un ceas. 
Îngăduiţi-mi deci să fiu eu corul 
Ce umple golurile-acestui hronic 
Şi drept prolog vă cer bunăvoință, 
să fie piesa noastră ascultată 
Cu gând senin şi blânda judecată. 
(lese.) 


Actul | 
Scena 1 


Londra. O anticameră în palatul regal. 
Intră arhiepiscopul de Canterbury şi episcopul de 
Ely. 


Canterbury: 
S-a pus la cale, află, monseiîiore, 
Aceeaşi lege ce, sub fostul rege - 
Trecut-au unsprezece ani de-atunci - 
Era-ntocmită împotriva noastră 
Şi chiar ar fi fost pusă în putere 


440 Marea Mânecii dintre Anglia şi Franţa era temută din cauza 
numeroaselor naufragii care aveau loc pe ea. 

De n-ar fi-nlăturat-o frământarea 
Şi tulburările acelor vremuri. 
Ely: 
Dar astăzi cum ne-mpotrivim, mylord? 
Canterbury: 
să chibzuim. Că de-n pofida noastră 
Va trece-această lege, noi vom pierde 
Din tot ce-avem o bună jumătate: 
Mogşiile pe care credincioşii 
Lăsatu-le-au bisericii prin diată 
Ne vor fi smulse... Darea e aceasta: 
Vom ţine,-n cinstea regelui, cu totul 
O mie şi cinci sute cavaleri 
Cu cincisprezece conți; şi bravi scutari 
Sunt alte şase mii şi două sute. 
lar pentru alinarea celor vârstnici 
Sărmani, bolnavi, ne-nstare de-a munci, 
Spitale-o sută bine înzestrate. 
Mai dăm pe an regeştei vistierii 
Şi-o mie de ducați. Aşa vrea legea. 


Ely: 

Cumplită sete! 
Canterbury: 

Înghite şi paharul. 
Ely: 
Dar cum s-o-mpiedicăm? 

Canterbury: 

Avem un rege 

Evlavios şi plin de bunătate... 

Ely: 


Prieten bun bisericii preasfinte. 
Canterbury: 
Nu-i ce făgăduia juneţea lui. 

De-abia şi-a dat sfârşitul tatăl său, 
Când, -năbuşită-n el, sălbăticia-i 
Păru şi ea că-i moartă. Ca un înger, 
Atuncea judecata se ivi, 
Goni din el pe-Adam cel păcătos, 
Lăsând făptura-i plină, cum e raiul, 
De sfinte duhuri doar. Un înţelept 
N-a fost creat mai repede, nicicând; 
Nici n-a sosit năvalnic îndreptarea 
C-un val mai nalt, curăţitor de rele, 
Nici n-a mai fost descăunat desfrâul, 
Cu capetele-i multe de balaur 
Aşa deodată““', cum a fost la rege.” 
Ely: 
E-un har schimbarea asta pentru noi. 
Canterbury: 
Când îl auzi vorbind de cele sfinte 
Te minunezi, dorind în sinea ta 
Ca regele să intre-n preoţie. 
Auzi-l chibzuind de cele-obşteşti: 
Ai zice c-a-nvăţat de-acestea numai. 
Ascultă-l când vorbeşte de războaie, 
Şi-auzi cum o cumplită bătălie 
Ţi-o povesteşte parc-ar fi un cântec. 


441 Aluzie la două din muncile lui Hercule, şi anume: 1. Curăţirea 
într-o singură zi a imenselor grajduri ale regelui Augias, în care se 
găseau 3.000 de boi şi nu fuseseră curățate de 30 de ani. 2. 
Uciderea hidrei din Lerna, - un leu monstruos cu 9 capete, care 
creşteau imediat la loc, câte două în locul fiecăruia, pe măsură ce 
erau tăiate. Hercule ceru atunci servitorului său lolaos să ardă cu 
ajutorul unor crengi aprinse gâturile tăiate, răpunând monstrul. 
442 Schimbarea în bine în comportarea Regelui Henric, prin 
comparaţie cu modul deplorabil cum e descris Prinţul Henric, în 1 
Henric al IV-lea, şi cum se schimbă radical în ultimul act din 2 
Henric al IV-lea, apare acum desăvârşită. 

Intreabă-l de-orice tâlc politicesc 
Va şti gordianu-i nod să ţi-l dezlege“ 
La fel de lesne ca pe jaretiera-i. 
Că vântul chiar, ştrengarul răsfăţat, 
Se-astâmpără când regele vorbeşte, 
Şi-uimirea mută farmecă auzul 
Acelor ce-i sorb mierea cuvântării. 
Că numai arta şi trăirea vieţii 
l-au fost desigur dascălii ştiinţei, 
Şi-i de mirare cum măria sa 
Ce se deda plăcerilor deşarte 
Şi-a însuşit-o, când cu-ai săi tovarăşi 
Nerozi şi bădărani şi făr de carte, 
Cu viaţa-i de desfrâu, ospăț şi jocuri. 
N-a fost văzut nicicând la-nvăţătură, 
Retras din lume sau însingurat, 
Departe de petreceri şi de larmă. 

Ely: 

Căpşuna creşte-adesea sub urzici“*, 
Seminţelor de soi le merge bine 
Când sunt vecine cu vreo buruiană. 
Sub vălul neastâmpărului, prinţul 
Ascunsu-şi-a lucrarea minţii lui, 


443 Conform legendelor antice, Gordian, primul rege al Frigiei şi 
tatăl lui Midas, legase cu un nod extrem de complicat jugul de 
oiştea unui car pe care îl dedicase lui Jupiter, şi-l aşezase în 
templul zeului din Gordium, capitala Frigiei. Un oracol anunţase 
apoi că acela care va putea desface nodul va deveni stăpânul 
Asiei. Trecând şi prin Gordium, în campania sa triumfală împotriva 
Perşilor, Alexandru cel Mare tăie nodul cu sabia, declarând că 
fapta sa corespundea spuselor oracolului, care prevestise venirea 
lui, - arătând astfel şi modul cum avea să devină stăpânul Asiei. 
444 In vremea lui Shakespeare exista credinţa că unele flori şi 
fructe produc arome superioare dacă sunt cultivate în vecinătatea 
unor plante rău mirositoare. 

William Shakespeare 
Şi care-asemeni ierbilor de vară 
Crescut-a-n toate darurile sale 
Mai mult în timpul nopţii, pe furiş. 
Canterbury: 
Aşa o fi. Minuni nu se mai fac.“ 
să recunoaştem chir prin ce mijloace 
Desăvârşitu-s-au acestea toate. 
Ely: 
Mvlord, e cu putință să-ndulcim 
Această lege-a adunării-obşteşti? 
l-o fi sau nu pe plac măriei sale? 
Canterbury: 
Nici da, nici nu. Dar pare-se că-nclină 
Mai mult spre noi decât spre cei potrivnici. 
Făcut-am în soborul preoţesc 
Făgăduială maiestăţii sale 
Că grijă-având de trebile cu Franţa, 
De cari vorbit-am regelui pe larg, 
Îi dăm o sumă mult mai însemnată 
Decât a dat biserica pe vremuri 
Oricărui dintre-naintaşii lui. 
Ely: 
Şi daru-acesta cum a fost primit? 
Canterbury: 
Cu dragă inimă. Dar n-a avut, 
Cum ar fi vrut măria sa, răgazul 
S-asculte-amăminţita-nşiruire 
A drepturilor sfinte ce le are 
Asupra câtorva ducate-anume 
Şi, îndeobşte, a coroanei Franţei 


445 Conform doctrinei protestante, ceea ce se putea considera 
drept minuni, după minunile lui lisus Hristos, nu erau decât faptele 
unor demoni. 

Şi-a scaunului ţării moştenite 
De la străbunul Eduard.“ 
Ely: 
Ce-ntâmplare . 
A întrerupt această sfătuire? 
Canterbury: 
Atuncea chiar, ambasadorul Franţei 
Ceru a fi primit. Şi chiar că-i ceasul 
Primirii lui. Să fie patru? 
Ely: 
Este! 
Canterbury: 
Să mergem deci s-aflăm de-a lui solie 
Pe care-o pot ghici chiar dinainte 
De-a fi rostit franțuzul vreun cuvânt. 
Ely: 
De-abia aştept să aflu. Te-nsoţesc. 
(les.) 


Scena 2 
În acelaşi palat. Sala tronului. 
Intră regele Henric, Gloucester, Bedford, Exeter, 
Warwick, Westmoreland şi suita. 


Regele Henric: 
Sfinţia-sa de Canterbury unde-i? 


Exeter: 
Nu este-aici. 
Regele Henric: 
446 Arhiepiscopul de Canterbury se referă la Edward al Ill-lea 


(1312-1377) străbunicul lui Henric al V-lea, care a început războiul 
de 100 de ani pentru coroana Franţei. 

William Shakespeare 
lubite unchi“, să vie! 
Westmoreland: 
Stăpâne, să poftesc pe-ambasador? 
Regele Henric: 
Nu încă, dragă vere.““* Până-l văd, 
Sunt lucruri grele-n trebile cu Franta, 
Şi-mi stau pe suflet. Vreau să le descurc. 
(Intră arhiepiscopul de Canterbury şi episcopul de 
Ely.) 
Canterbury: 
Păzească-ţi tronul sacru Dumnezeu 
Şi îngerii, şi-n veci să-i fii podoabă. 
Regele Henric: 
Iti mulţumesc din suflet. Şi te rog, 
Prea luminate lord, să dai urmare 
Dezvăluindu-mi drept şi cu sfinţenie 
In ce chip legea salică, din Franţa 
Mă-mpiedică sau nu în scopul meu. 
Ferească Sfântul, sfetnicul meu drag 
Şi credincios, să-ţi siluieşti părerea, 
S-o-ndoi şi s-o suceşti, sau să-ţi încarci 
447 Exeter era numai conte de Dorset şi nu duce în momentul 
acţiunii din scena de faţă. El era fratele vitreg al lui Henric al IV-lea 
şi a fost făcut Duce de Exeter abia în 1416, anul următor bătăliei 
de la Agincourt. 
448 Westmoreland era căsătorit cu fiica lui John of Gaunt, mătuşa 
lui Henric al V-lea şi prin urmare era unchiul regelui. ln mod 
obişnuit însă denumirea „vere” era folosită pentru orice rudă 
apropiată, în familia regală, precum şi în familiile nobililor. 
449 Denumirea de lege salică, provine de la numele tribului franc 
al salienilor, care locuiau la gura Rin-ului, în Olanda de azi. Legea 
salică era o culegere de legi populare şi cutume cu caracter civil şi 
penal, care nu reglementau de fapt dreptul de succesiune la tron. 
Prin faptul că una din dispoziţiile acestui cod de legi prevedea că 


femeile nu aveau dreptul să moştenească moşiile feudale s-a 
interpretat că nu aveau nici dreptul de moştenire la tron. 


~ 474 ~ 


Opere Complete Volumul 4 
Cuprinzătoru-ţi cuget cu temeiuri 
Anume ticluite,-a căror faţă 
Nu seamănă cu viul adevăr. 

Că Domnul ştie ce de oameni teferi 
Vor fi să-şi verse sângele-apărând 
Aceea ce sfinţia-ta mă-nvaţă. 
la seama cum mă zălogeşti ca om 
Din somn trezind războiul şi-al său paloş. 
la seama, te conjur! Că totdeauna 
Când s-au ciocnit aceste mari regate 
A fost potop de sânge. - Aminte ia 
Că fiecare strop nevinovat 
E-un plâns amarnic, este un blestem 
Pe capul celui ce-şi ascute spada 
Pe nedreptatea.-i, ca să pustiiască 
În lung şi-n lat o lume muritoare. 
Mylord, vorbeşte: dup-această rugă 
Te-ascult, te cred din suflet. Vorba ta 
Scăldată-n duhul tău e prea curată 
Precum păcatul prin botez. 

Canterbury: 
Ascultă-mă atunci, slăvite rege, 
Şi voi de-asemeni, lorzi, ce datoraţi 

Acestui tron imperial credinţa 

Şi viaţa şi strădaniile voastre, 

Că nu e altă-oprelişte în calea 
Mariei tale spre coroana Franţei 
Decât o lege de la Pharamond“”: 

„In terram salicam mulieres ne succedant” 
- Femeia n-are drept de moştenire 


450 Rege legendar al francilor salieni, descinzând, conform 
credinţei populare, din regele Priam al Troiei, menţionat totuşi de 
unii cronicari, ca personaj istoric, precum şi data când a murit. 

În ţara salică. Greşesc francezii 
Când spun că ţara salică e Franţa 
Şi Pharamond c-ar fi-ntemeietorul 
Acestei legi ce-nlătură femeia. 
Şi totuşi înşişi cărturarii lor 
Spun că ţinutul salic e-n Germania 
Cuprins de apa Salei şi a Elbei. 
lar Carol Magnul“”, subjugând saxonii, 
Lăsă pe tron pe un francez. Acesta, 
Dispreţuind femeile germane 
Şi ale lor năravuri ruşinoase, 
Statornici cum că nicio femeie 
Nu poate stăpâni prin moştenire 
În ţara Salei care e cuprinsă, 
Cum am mai spus, de Sala şi de Elba 
Şi-i zice Meissen, astăzi în Germania. 
Deci legea salică, se vede bine, 
N-a fost făcută pentru ţara Franţei. 
Francezu-a stăpânit ţinutul salic 
Mult după moartea rigăi Pharamond: 
Ani patru sute douăzeci şi unu 
Sunt de la moartea celui socotit - 
Dar nu pe drept - c-ar fi legiuitorul 
Şi care a murit de la Hristos 
În patru sute douăzeci şi şase“”, 
lar Carol Magnul pe saxoni supuse 
Şi dincolo de Sal a-nscăunat 
Pe-acel franţuz în anu-opt sute cinci. 
Şi-apoi Pepin”, spun cronicarii lor. 
451 Carol cel Mare, rege al francilor şi împărat al occidentului 
(742-814). 
452 Datele privitoare la regele Pharamond sunt luate de 


Shakespeare din cronica lui Holinshed. 
453 Pepin, supranumit Cel Scurt, rege al francilor (715-768) şi tatăl 

Cel ce pe Childerie l-a răsturnat, 

Se dă moştenitor la tronul Franţei, 

Indrituindu-şi cererea aceasta 

Pe faptul că scoboară din Blithilda, 

Ce fost-a fata regelui Clotar. 

La fel şi Hug Capet", uzurpatorul 
Coroanei ducelui Lorenei, Carol, 
Unic urmaş în spiţă bărbătească 

Lui Carol Magnul, deci al său vlăstar, 
Vrând să-şi adeverească-ntrucâtva 
Plăpându-i drept, lipsit de-orice temei, 
S-a dat a fi moştenitor Lingarei, 

O fată a lui Carloman, feciorul 
Lui Ludovic, ce împărat a fost 
El însuşi al lui Carol Magnul fiul, 
lar Ludovic al zecelea ca nume“, 
Unic moştenitor al lui Capet, 

Zis şi uzurpatorul, vrând să steie 
Pe-al Franţei tron cu sufletu-mpăcat, 
Scorni că Isabel, regina mândră, 
Bunica lui, din Ermengar se trage, 
Fiica-acelui Carol de Lorena: 

Şi c-a unit prin cununia ei 
Cu tronul Franţei, pe-al lui Carol Magnul. 
E luminos ca soarele pe cer 
Că dreptul lui Pepin şi Hug Capet 
Şi Ludovic, cu sufletu-mpăcat, 

Se sprijină pe drepturi de femeie. 


lui Carol cel Mare. 

454 Fondatorul dinastiei capeţienilor, care a domnit în Franţa între 
987-1328, urmată apoi de ramura Valois. 

455 De fapt e vorba de Ludovic al IX-lea. Greşeala nu este însă a 
lui Shakespeare, ci a cronicarului Holinshed, din care se inspiră 
dramaturgul. 

A fost aşa cu regii Franţei toţi 
Şi până azi. Şi totuşi ei ridică 
Această lege salică-mpotriva 
Îndrituirii înălţimii tale, 
Ce prin femei o ai la tronul Franţei. 
Se-ascund într-o reţea de nenţelesuri 

În loc să-şi dezvelească fără teamă 

Sucitele lor drepturi uzurpate 
Mariei tale şi-alor ei strămoşi.“ 


456 Henric al V-lea îşi sprijinea pretenţiile la tronul Franţei ca 
derivând din dreptul de moştenire la acel tron al lui Edward al Ill- 
lea străbunicul său - a cărui mamă, Isabella, fusese fiica regelui 
Filip al IV-lea al Franţei. Nobilimea franceză refuzând să-l 
recunoască pe Edward al III-lea ca rege, pe motiv că legea salică 
excludea femeile de la tron, proclamase rege pe Filip al VI-lea de 
Valois, în 1328. După 18 ani însă Edward al Ill-lea începu războiul 
de 100 de ani pentru coroana Franţei, cu bătălia de la Crecy 
(1346). 

Lunga înşiruire de regi care s-au succedat la tronul Franţei, 
începând cu Pepin cel Scurt, arătând şi drepturile în baza cărora 
au deţinut coroana, este considerată de unii comentatori ca un 
mod adoptat de heralzii englezi pentru justificarea pretențiilor lui 
Henric al V-lea la tronul Franţei. 

În ceea ce priveşte lungimea tiradei Arhiepiscopului de 
Canterbury şi amănuntele la care se referă, constatăm că 
Shakespeare urmează foarte îndeaproape pe cronicarul R. 
Holinshed. Nu este nevoie să mai subliniem faptul că dramaturgul 
arată aparentă admiraţie pentru Henric al V-lea, care este un rege 
deosebit pentru el, şi, în consecinţă, caută să justifice cât mai 
deplin războiul pentru coroana Franţei, pentru a-şi arăta eroul 
luptând pentru o ordine dreaptă a lucrurilor, şi anume, mai mult 
pentru a înlătura un uzurpator, decât pentru gloria şi măreţia lui. 
În esenţă Canterbury demonstrează că: 

I. Legea salică nu a fost făcută pentru Franţa, francii salieni 
locuind, la vremea când s-a dat legea, într-un teritoriu germanic, 
nu francez. 

II. Legea, de altfel, nu putea să fi fost dată de Pharamond 
deoarece acesta murise cu 421 de ani mai înainte ca Franţa să 
includă şi „ţara salică” printre ţinuturile sale. 

Regele Henric: 
Pot oare-n drept şi-n cuget cere tronul? 
Canterbury: 
Temut stăpân, îmi iau păcatu-asupra-mi 
Că stă în Cartea Numerelor"” scris: 
Când fiul moare, fata moşteneşte. 
Ridică-te să-ţi aperi dreptul tău, 
Înalţă-n vânt însângeratul steag 
Cu gândul la vitejii tăi strămoşi. 
La piatra străbunicului tău du-te, 
Tu, păstrător al drepturilor sale, 
Şi cheamă-n tine duhul lui războinic 
Şi pe-al străunchiului Prinţ Negru, Eduard“*, 


III. Pe de altă parte legea însăşi fusese nesocotită în cazul 
urcării pe tron a trei regi (Pepin, Hugh Capet şi Ludovic al X-lea, de 
fapt al IX-lea) şi continua să fie nesocotită odată ce regele Franţei 
domnea fără un titlu în conformitate cu legea salică, deoarece îl 
avea prin descendență femeiască. 

Merită să observăm, cu această ocazie, că deşi nu recunoşteau 
legea salică, feudalii englezi au aplicat-o uneori în mod tacit, 
deoarece Henric al IV-lea a luat coroana Angliei de la Richard al Il- 
lea ignorând dreptul lui Mortimer, ca descendent al fiicei lui 
Edward al III-lea, Philippa, al doilea copil al acestuia şi care, prin 
urmare, trecea înaintea lui Lancaster la moştenirea tronului. Pe de 
altă parte, tot printr-o femeie, prin mama sa, Anna, descendentă a 
lui Mortimer, şi căsătorită cu Richard, conte de Cambridge, ridică 
mai târziu pretenţii la tron, ducele de York, de unde izbucneşte 
Războiul de 30 de ani (purtând denumirea de Războaiele Celor 
Două Roze). Rezultă, din cele de mai sus, că respingând principiul 
legii salice, Henric al V-lea nu mai era îndreptăţit la tronul Angliei, 
acesta revenind unui Mortimer, Edmond, conte de March, care era 
contemporan cu Henric, şi care moare în 1424, după acesta. Tot 
ca moştenit prin femei, ridică de altfel pretenţiile sale la tron şi 
Henric Tudor, care îi urmează lui Richard al III-lea. 

457 A patra carte a Vechiului Testament referitoare la 
recensământul evreilor după întoarcerea din Egipt. 

458 Referire la bătălia de la Crécy (1346), în apropiere de Reims, - 
în care moştenitorul tronului Angliei, Prinţul Edward, supranumit 

Cel ce-a jucat o tragedie-n Franţa 
Şi-a nimicit întreaga ei oştire. 
Când de pe-un deal, zâmbind, măritu-i tată“ 
Privea cum puiul său de leu se scaldă 
În sângele francezei nobilimi. 
O, bravi englezi, trufia-ntregii Franţe 
Cu-o parte doar a oştii aţi înfrânt-o, 
Lăsând cealaltă, chihotind pe-alături, 
Nefolosită, dornică de luptă. 
Ely: 
O, nu-i uita pe bravii noştri morți 
Vânjosu-ți braţ le re-nnoiască fapta. 
Urmaş le eşti şi stai pe tronul lor. 
În tine-azi curge sângele, curajul, 
Ce i-a făcut pe veci nemuritori. 
Puternic de trei ori, stăpânul meu 
E-n dimineaţa lunii mai a vieţii, 
Şi-i copt pentru isprăvi şi fapte mari." 
Exeter: 
Monarhii, regii lumii, fraţii tăi 
Se-aşteaptă-a te vedea de luptă gata 


Prinţul Negru, s-a distins în mod deosebit, deşi era numai un 
adolescent în vârstă de 16 ani. Victoria englezilor a fost repetată în 
acelaşi loc şi în 1419, deşi pe scară mult mai redusă şi cu mai 
puţin răsunet. 

459 Tatăl prinţului era regele Edward al Ill-lea, care conform 
relatărilor istoricilor urmărea cu privirea de pe o colină, pe care se 
afla o moară de vânt, desfăşurarea luptei în care era angajat fiul 
său. Regele refuză să-i trimită ajutoare pentru a-l lăsa să iasă 
singur biruitor din încleştare. După victorie l-a investit cavaler pe 
câmpul de luptă. 

460 Regele Henric avea 27 de ani în scena de faţă şi conform 
convențiilor tradiţionale tinereţea era considerată ca perioada din 
viaţă cuprinsă între vârsta de 17 sau 23 de ani şi 46 sau 42 de ani, 
motiv pentru care regele este considerat ca fiind la începutul 


primăverii vieţii. 

Ca leii-naintaşi de-acelaşi sânge. 
Westmoreland: 
Maria ta, ei ştiu că ai puterea, 
Mijloacele şi dreptul. Şi le ai. 
Un rege-englez nicicând n-a mai avut 
O nobilime-atât de înstărită, 
Supuşi mai credincioşi, al căror suflet 
Îşi lasă-n ţară trupurile lor 
Şi-nalţă steag pe plaiurile Franţei. 
Canterbury: 
O!-ngăduie, iubitul meu stăpân, 
Ca trupul lor să-ţi însoţească gândul 
Prin sânge şi prin sabie şi foc, 
Chezăşuindu-ţi dreptul pentru care, 
Noi, clerici, prinosim măriei tale 
O sumă cum în veci n-au mai primit 
Din partea clerului, strămoşii tăi. 
Regele Henric: 
să ne-narmăm nu-n contra Franţei numai 
Ci să păstrăm şi-n faţa Scoției oşti 
Căci ar putea să dea năvală-n noi 
Cu sorţi de biruinţă. 
Canterbury: 
Vor face-un zid, stăpâne, grănicerii, 
Destul de tare să-apere moşia 
De-aceşti jefuitori de la hotare. 
Regele Henric: 
Nu-i vorba doar de jafuri tâlhăreşti, 
Ci de-ale Scoției planuri mari mă tem, 
Vecina noastră pururi duşmănoasă. 
Că ştiţi din cronici că străbunul meu 
De câte ori a tăbărât în Franţa 
In ţara noastră fără apărare 

S-au revărsat scoţienii ca talazuri 
Prin stăvilarul spart, purtând prăpăd, 
Cu mari strânsori de oşti prin ţara goală, 
Pe care-au hărţuit-o cu-ndârjire 
Bătând cetăţi şi-oraşe-nconjurate, 
lar Anglia de-ai săi ostaşi lipsită 
S-a-nfiorat de crudul ei vecin. 
Canterbury: 
Mai mare decât paguba-i fu spaima, 
Maria ta, şi-a arătat ce poate 
Când cavalerii ei luptau în Franţa: 
Ea, văduvă de nobilimea ei, 
Nu numai că ştiu să ţină piept, 
Dar prinse şi închise ca pe-o fiară 
Pe-al Scoției rege“. L-a trimis în Franţa 
Sporind alaiul falnicului Eduard 
C-un rege prizonier, îmbogăţind 
Al nostru hronic cu isprăvi măreţe 
Cum plin e de comori nepreţuite 
Şi de-necate nave fundul mării. 
Westmoreland: 
Dar e zicală veche şi-nţeleaptă: 
„De vrei Franţa s-o supui 
Bate Scoția mai întâi”. 
Căci acvila engleză când vânează, 
Scoţiana nevăstuică pe furiş 
Se-apropie de cuibu-i fără pază 
Şi ouăle de aur i le suge 
Ca şoarecii când mâţa nu-i acasă 


461 În timpul când Edward al III-lea se afla în Franţa, în 1346, 
regele Scoției David al II-lea năvăli în Anglia, dar fu învins şi făcut 
prizonier în lupta de la Nevill's Cross, la 17 oct. 1346. El nu a fost 
însă trimis lui Edward în Franţa. 

Stricând cu mult mai mult decât mănâncă. 
Exeter: 
Pisica deci să stea mai bine-acasă, 
Dar nu ne strânge-aşa de rău nevoia. 
Zăvoare-avem să ne păzim avutul 
Şi mici capcane, hoţi mărunți să prindem. 
Armatul braţ când luptă prin străini 
„Acasă capul treaz stă-n apărare. 
In obşte, mari şi mici şi mai de jos 
Din locu-i fiecare e ţinut 
să tindă spre-nţelegere şi-unire 
Ca-şi-ntr-un cor. 
Canterbury: 
De-aceea ceru-mparte 
Făptura omenească-n fel de trebi 
Al căror rost e veşnica mişcare 
Şi-al căror singur scop e ascultarea. 
La fel şi-albinele, prin legea firii, 
Menite-s să dea pilda rânduielii 
Şi celui mai înfloritor regat. 
Regină“ au, fruntaşi ce-n casa lor 
Impart dreptatea ca judecători, 
lar alţii pleacă-n lume după treburi, 
Armaţi c-un ac, războinic jefuind 
Catifelatul verilor potir 
Şi-aduc în vesel cântec prada-acasă, 
La cortu-mpărătesc al doamnei lor. 
Ea-n măreţia ei, de grijă plină, 
Veghează pe zidarii cântăreţi. 
462 În original, Shakespeare consideră că albinele sunt conduse 
de un rege, conform credinţei generale, întâlnită pentru prima 
oară la filosoful grec Aristotel (sec. IV î.e.n.) şi întărită de Vergiliu 
(sec. | î.e.n.) care prezintă o descriere a societăţii albinelor în 
Cartea a 4-a a Georgicelor, poemul său didactic. 

Ce-nalţă case de-aur. Pe supușii 
Ce mierea o frământă în tăcere, 
Pe bieţii salahori ce prin portiţă 
Ridică-n stupuri greaua lor povară; 
Pe când cu zumzet aspru temnicerul, 
Posomorât, dă palidului gâde 
Pe trântorii ce lenevesc şi cască. 
Din toate văd că lucruri îndreptate 
Spre-un singur ţel, pe fel de căi l-ajung, 
Precum săgeți pornind spre-aceeaşi ţintă, 
Pe tot atâtea drumuri o ating, 
Cum tind spre târg deosebite drumuri, 
Cum râuri limpezi se-ntâlnesc în mare, 
Cum multe linii taie-acelaşi centru. 
Deci mii de trebi la cale puse-odată 
Pot s-aibă-un singur scop şi pot fi duse 
Nestânjenit. Spre Franţa deci, stăpâne! 
Împarte-n patru Anglia-ţi ferice, 
Cu tine, la război, ia-ţi un pătrar, 
Şi Galia vei zgudui-o toată. 
Şi dacă noi cu trei pătrimi din oaste, 
Rămaşi acasă, nu ne-nvrednicim 
Să ne-apărăm de câini al nostru prag, 
Mâncaţi sa fim, şi să ne pierdem faima 
De nație cuminte şi vitează. 
Regele Henric: 
să intre a Delfinului“ solie; 
(lese unul din suită, Regele se suie pe tron.) 


463 În urma dobândirii, de către regele Franţei, Filip al VI-lea, a 
provinciei Dauphine, în 1349, aceasta a fost atribuită ca apanaj 
moştenitorului tronului, care a primit şi titlul de „delfin”, denumire 
având sensul de „suveran” în provinciile Dauphine şi Auvergne. În 
1560 provincia a fost integrată regatului, termenul rămânând 
totuşi ca titlu al moştenitorului tronului şi mai departe. 

Am luat o hotărâre neclintită. 
Cu-a Domnului şi-a voastră învoire, 
Voi, al puterii mele nobil braţ, 

Şi Franţa-a mea fiind, am s-o subjug 
Sau o zdrobesc. Că, sau mă sui pe tronu-i 
Domnind împărăteşte peste Franţa 
Şi-a' ei ducate, vrednice de-un rege, 
Sau oasele să-mi zacă-ntr-un biet şanţ 
Lipsite de mormânt şi pomenire. 
Povestea noastră sau va fi băsnită 
În gura mare slobod amintind 
De tot ce-am săvârşit, sau groapa-mi fi-va 
Ca un hadâmb, lipsit de limbă-n gură“”, 
Şi nici măcar c-un epitaf de ceară“”. 

(Intră ambasadorii Frantei.) 

Sunt pregătit acum s-ascult dorinţa 
Frumosului meu văr, Delfinul. Ştiu, 

Sunteţi trimişi de el, iar nu de rege. 

Primul sol: 
Ne-ngăduie măria ta să-i spunem. 

Cu slobod grai, ce-nsărcinări avem, 
Sau, pe-ocolite şi cu luare-aminte, 
Să-i arătăm ce gând Delfinul are, 

Şi care este şi solia noastră? 


464 O practică obişnuită la turci era aceea de a se tăia vârful limbii 
unora dintre sclavii cei mai apropiaţi de persoana sultanului pentru 
a nu putea divulga secretele pe care le aflau, ca urmare a slujbei 
pe care o îndeplineau; călăii erau, de asemeni, deseori asemenea 
muţi. 

465 Regele Henric vrea să spună că dacă istoria nu va avea multe 
de spus după el atunci preferă să zacă într-o groapă fără nicio 
inscripţie, mută asemenea unui sclav mut şi lipsită chiar şi de cel 
mai simplu epitaf, din felul acelora care se scriau pe o hârtie lipită 
cu ceară pe lespedea mormintelor şi erau repede distruse de ploi 

Regele Henric: 
Nu sunt tiran, ci rege prea creştin, 
Ce-n harul său mânia-şi stăpâneşte, 
Aşa precum în temniţele mele 
Tâlharu-i pus în fiare. Spune-mi păsul 
Delfinului. 
Primul sol: 
Pe scurt, acesta este: 
În numele regescului strămoş, 
Eduard al treilea, măria ta 
Trimis-ai soli, mai ieri, să ceară-n Franţa 
Un număr de ducate anumite. 
Şi răspunzând, stăpânul, prinţul nostru: 
„Ai pofte, zice, mult prea tinereşti”, 
Şi-ar vrea să ştii că-n sprinten pas de dans 
Nimic în Franţa nu-i de cucerit: 
Ducatele nu sunt pentru chefilii! 
Dar îţi trimite-acest butoi cu daruri, 
Fiind mai pe potriva minţii tale 
Şi-n schimbul lor, să nu te mai audă 
Cerând ducate. Aşa grăit-a prinţul. 
Regele Henric: 
Ce daruri sunt acolo, unchiul meu? 
Exeter: 
Stăpâne drag, sunt nişte mingi de tenis." 
Regele Henric: 
Mă bucur că Delfinu-i bun de glumă. 
Vă mulţumesc de daruri şi-osteneală. 
Când mingilor le-oi potrivi rachetă 


466 Jocul de tenis, cu rachete având corzi de sfoară şi cu mingi de 
piele umplute cu păr, într-o curte dreptunghiulară închisă de patru 
pereţi şi împărţită în două de o plasă joasă la mijloc, era foarte 
popular în lumea aristocratică elisabetană. 

Juca-voi, Doamne,-n Franţa o partidă 

Coroana-i părintească s-o câştig. 

Să-i spuneţi c-a-nfruntat un jucător 

În stare să desfunde Franţa toată. 
Pricep prea bine că se-aruncă asupră-mi 

Cu zilele juneţii-mi furtunoase, 

El neştiind la ce le-am folosit. 
N-am pus preţ bun pe-acest biet tron englez 
Şi deci, trăind departe, m-am dedat 
Dezmăţului sălbatic. E ştiut: 

Când nu-i acasă, e mai vesel omul! 
Delfinul afle: rangul mi-l voi ţine, 

Voi fi un rege-n toată măreţia, 

Pe tronul Franţei când mă voi-nălţa, 
De-aceea dezbărat de-a mea mărire 
Truditu-m-am pe drum ca un pălmaş. 
Ivi-mă-voi atunci în toată slava 
Şi ochii-ntregii Franţe-i voi orbi. 

Da! Va orbi, văzându-mă, Delfinul. 
Mai spuneţi ăstui prinţ poznaş că gluma-i 
Preschimbă mingea-n pietre pentru tun“, 
Şi sufletu-i împovărat va fi 
De crunta răzbunare-n zbor cu ele. 

Şi fi-vor mii de văduve lipsite, 

Prin gluma lui, de soţii lor iubiţi. 

Din glumă, mume fiii şi-i vor pierde, 
Din glumă la pământ vor fi castele, 

Şi mulţi din cei ce încă nu-s pe lume 
L-or blestema pe prinţul bun de glume. 
Dar toate sunt în voia celui sfânt, 

Al nostru sprijin, şi-n al cărui nume, 


467 Ghiulelele tunurilor au fost la început din piatră şi aveau forma 
unor mingi. 

S-o ştie prinţul, am pornit asupră-i, 
Să mă răzbun cum pot şi dreapta-mi mână 
S-o pun în slujba unei sfinte pricini.“ 
Vă duceţi dar cu bine şi mai spuneţi 
Delfinului că gluma-i n-are haz, 
Că va stârni nu râset, ci necaz. 
Să-i însoţiţi cu pază. Drum bun vouă! 
(les ambasadorii. ) 
Exeter: 
Năstruşnică solie! 
Regele Henric: 
Nădăjduiesc să-l fac să se roşească 
Pe cel ce mi-a trimis-o. Domnii mei, 
să nu scăpăm acum măcar o clipă 
Ce poate să ne ducă mai departe, 
Că nu mai am alt gând decât la Franţa 
Afară doar de cel la Dumnezeu: 
Şi-acesta-i mai presus de celelalte. 
Să strângem deci mijloacele, de grabă, 
Acest război ca să-l putem purta, 
să fim cu gândul doar la ce-ar spori 
Cu pene noi, dar cu-nţeleaptă grabă, 
_ Aripile ce-avem. Şi fie-mi dat 
In prag la tatăl său pe prinţ să-l bat. 
Şi-acum, cu gândul toţi să-şi dea silinţă, 
Măreţul plan să-l duc la biruinţă. 
(Trâmbiţe. les toți.) 


Actul Il 


468 Pentru a apăra portretizarea caracterului nobil al eroului său 
preferat, Shakespeare îl înfăţişează pe regele Henric exprimându- 
şi încă o dată convingerea că luptă numai pentru triumful unei 
cauze drepte - ca orice cavaler desăvârşit - şi, prin urmare, nu 
pentru câştigul său personal. 

Prolog 
Intră Chorus. 


Chorus: 

E-n clocot astăzi tineretul nostru 
Veşmintele lui scumpe zac în laviţi. 
Prosperă-armurierul, iar în inimi 
Domneşte-onoarea, singurul său gând. 
Işi vinde omu-ogorul pentr-un cal 
Urmând icoana regilor creştini 
La glezne-ntr-aripat ca zeul Hermes." 
Tronează astăzi în văzduh speranţa 
Cu paloşul din vârf pân’ la mâner 
Bătut în fel de steme şi coroane“ 
Lui Harry închinate şi-alor săi. 
De-aceste prea cumplite pregătiri, 
Aflând francezul, prin spioni dibaci, 
Cutremurat cercă pe căi piezişe 
S-abată pe englezi de l-al lor ţel. 

O, Anglie, tu pildă-a măreției 
Cu firav trup dar inimă vitează, 

In numele onoarei ce n-ai face 
De-ar fi toţi fiii tăi leali şi buni. 
Dar Franţa - iată-ţi piaza rea - găsit-a 
Un cuib de inimi seci şi le-a umplut 
Cu aurul trădării. Trei mişei: 


469 În mitologia clasică Hermes sau Mercur (la romani) îndeplinea 


slujba de mesager sau herald al zeilor şi era, în mod obişnuit, 
reprezentat ca purtând o bonetă înaripată şi sandale cu aripi, 
ţinând în mână o mică vargă pe care era încolăcit un şarpe. 

470 Shakespeare are probabil în minte armoria lui Edward al Ill-lea 
care reprezenta o sabie încercuită, în lungul ei, de trei coroane. 

Întâiu-i Richard contele de Cambridge, 
AI doilea e lordul Scroop de Masham 
Şi-apoi e cavalerul Thomas Grey. 
S-au pus în slujba Franţei“'!, şi ce slujbă, 
Au uneltit cu Franţa îngrozită 
Prin ei să piară-un rege plin de har 
— De-şi ţin cuvântul iadul şi trădarea - 
La Southampton când fi-va să se-mbarce.“'? 
Răbdare însă: suntem la teatru 
Şi-aceste depărtări le vom sări. 
Făcutu-s-a-l trădării târg şi plata. 
Din Londra regele-a plecat, iar scena, 
Dragi spectatori, e-acum la Southampton. 
Acolo e teatrul, locul vostru. 
Vă vom purta de-acolo până-n Franţa 
Şi teferi înapoi vă vom aduce. 
Cu bine ca să treceţi marea-ngustă“'* 
Vom descânta-o, n-aibă supărare 
Niciun stomah cu-a noastră înscenare 
lar piesa vi-o vom pune dinainte 
Când regele-a plecat, nu mai nainte. 
(lese.) 


Scena 1 


Londra. Eastcheap. 
Intră Nym şi Bardolph. 


471 Shakespeare foloseşte în mod obişnuit numele unei ţări în 
sensul de regele acesteia. 

472 Prologul se referă la un complot, pus la cale de cei trei pe care 
i-a numit şi care va fi descoperit şi pedepsit în act. Il, sc. 2. 

473 Numele obişnuit, în acea vreme, pentru Canalul Mânecii. 

Bardolph: Bine te-am găsit, caporale Nym! 

Nym: Bună ziua, locotenente Bardolph.“* 

Bardolph: Tot mai eşti prieten cu stegarul Pistol? 

Nym: Din partea mea, puţin îmi pasă! Eu nu prea 
vorbesc; da şi când o veni vremea, ce-o să mai 
râdem! Fie ce-o fi! Nu ţin să mă bat, o să-i fac numai 
cu ochiul şi o să trag sabia. E o sabie ca toate 
săbiile; dar ce-are a face? E bună de fript caşcavalul 
şi rabdă la gerf”, ca sabia oricărui creştin. Astari 
socoteala! 

Bardolph: Fac eu cinste, numai să vă împrieteniţi 
şi o să fim tustrei fraţi de cruce“'* în Franţa. Hai, 
dragă caporale Nym, zi da! 

Nym: Pe legea mea. O să trăiesc şi eu cât oi putea 
mai mult, fără doar şi poate; şi când n-oi mai putea 
trăi, o să fac şi eu la fel. Pe loc repaos, şi povestea.-i 
gata. 

Bardolph: Adevărat e, caporale, că el s-a însurat 
cu Nell Quickly; şi tot atât de adevărat că ea s-a 
purtat urât cu dumneata, că doar îi erai logodnic. 

Nym: Ce să zic? Aşa stau lucrurile: oamenii dorm 
şi în timpul somnului beregăţile nu-şi schimbă locul. 
Şi mai spun unii că jungherele au tăişuri. Fie ce-o fi! 
Deşi răbdarea e ca o mârţoagă istovită, da’ tot se 
mai opinteşte. O să se hotărască la un fel. Eu n-am 


474 În act. III sc. 2, Nym i se adresează lui Bardolph numindu-l 
caporal; o întoarcere astfel la rangul pe care îl are în 2 Henric al IV- 
lea, act. III, sc. 4. Probabil o eroare din partea lui Shakespeare. 

475 Fierul de proastă calitate plesnea la ger. 

476 O practică obişnuită în evul mediu era aceea ca doi bărbaţi să 
se lege prin jurământ să fie nedespărţiţi şi să se ajute reciproc în 
situaţii primejdioase, numindu-se în acest caz fratres jurati. 
Ceremonia jurământului diferea însă de aceea practicată în lumea 
noastră, în cazul fraţilor de cruce. 

nimic de spus. 

(Intră Pistol şi hangita.) 

Bardolph: Uite-l pe stegarul Pistol cu nevastă-sa. 
Acum ţine-ţi firea, dragă caporale. Ce veste, 
hangiule Pistol? 

Pistol: 

Tu, javră păcătoasă,-mi zici hangiu? 
Pe mâna asta jur că-i o minciună 
Şi Nell a mea nu va mai fi hangiţă. 

Hangița: Zău că n-o să mai fiu multă vreme! Că nu 
mai e chip să ţinem în gazdă vreo douăsprezece, 
treisprezece fete de condiţie, care trăiesc cinstit din 
lucrul cu acul, fără ca să se creadă numaidecât că 
avem o casă deocheată. (Nym şi Pistol trag sabia.) 
Maică Precistă! Uite-l că trage sabia! Ce-o să ne 
vadă ochii! Numai adolter şi omucidere de bună 
voie! 

Bardolph: Dragă locotenente! Dragă caporale! Nu 
vă încăieraţi aici! 

Nym: Psst! 

Pistol: Psst ţie, câine islandez!^” Potaie islandeză 
cu urechile ascuțite! 

Hangița: Dragă caporale Nym, fii băiat de treabă 
şi las-o încolo de sabie. 


Nym: Cară-te! Îl vreau numai pe dumnealui, 
solus"'*. (Bagă sabia în teacă.) 
Pistol: 


Vrei solus, câine-afurisit? Năpârcă! 
Pe solus ţi-l azvârl în mutra-ţi tâmpă 


477 În vremea lui Shakespeare era răspândită moda ca femeile să 
ţină pe lângă ele căţeluşi albi cu părul creţ şi foarte neastâmpăraţi, 
originari din Islanda. 

478 Latinul solus are şi sensul de „singur” dar şi acela de 
„neînsurat”. De aici izbucnirea mânioasă a lui Pistol. 

Şi solus în gâtlej şi printre dinţi, 
Şi-n veninoşii tăi bojoci şi-n burtă 
Şi chiar mai rău, în botul tău spurcat! 
ŢI-l răsucesc pe solus printre maţe; 
O vorbă doar şi-am ridicat cocoşul 
Pistolului, şi-acum ia foc! 

Nym: Eu nu sunt Aghiuţă; nu poţi să scapi de mine 
cu un descântec. Sunt în toane să mi te snopesc de- 
a binelea. Dacă mă mai înjuri, Pistol, te curăţ cu 
sabia, cum aş zice frumuşel de tot: ia să mergi cu 
mine, să-ţi împung niţel măruntaiele, cum se zice pe 
şleau. Asta-i socoteala. 

Pistol: 

Flecar de rând, făptură blestemată, 
Ţi-e groapa gata, moartea ţi-e aproape! 
În gardă! 

Bardolph: la ascultaţi-mă! Ascultaţi ce vă spun! 
Cine o da prima lovitură, tabăr pe el şi-l iau în 
frigare până-n plăsele, pe cinstea mea de ostaş! 
(Bardolph trage sabia.) 

Pistol: 

Un jurământ atât de greu e-n stare 

Mânia noastră să ne-o domolească. 

Loveşte-mă cu pumnul, cu piciorul, 
Curajul tău e mare. 

Nym: Am să-ţi tai beregata într-o bună zi, ţi-o spun 
pe şleau. Asta-i toată socoteala. 

Pistol: 

Coupe le gorge” 
Aşa se zice! Te poftesc la luptă! 


479 „Tai gâtlejul (beregata)”. Pistol vrea să facă paradă de 
franceza lui, care însă lasă de dorit. El recurge la limba franceză şi 
în act. IV, sc. 4. 

Râvneşti, potaie, la nevasta mea? 
Na! Du-te la spital! 
Şi din spurcata cloacă-a infamiei 
Tu scoate-mi pe hultanca răpănoasă, 
Pe-aceâ Cresidă““, Doll Tearsheet““! pe nume, 
Şi ia-o de nevastă. Eu păstrez 
Pe una Quickly, doar pe ea. Destul! 

Hai, pleacă. 

(Intră un paj.) 

Pajul: Domnule hangiu Pistol, hai şi vino până la 
stăpânul meu, şi dumneata, hangiţă; e bolnav rău şi 
s-a aşezat la pat. Dragă Bardolph, ia pune-ţi capul 
între cearşafurile lui, ca să-i ţină loc de cărămidă 
caldă. Zău că e rău de tot. 

Bardolph: Car'te de-aci, netrebnicule! 

Hangița: Pe cinstea mea, că într-o bună zi o să dea 
corbilor de mâncare. Regele i-a zdrobit inima. Dragă 
bărbăţele, hai iute acasă. 

(lese hangița cu pajul.) 

Bardolph: Hai să vă fac eu să vă împrieteniţi. O să 
mergem cu toţii în Franţa. Ce dracu’! Purtăm cuțite 
ca să ne tăiem beregata unul altuia? 

Pistol: 

Revarsă-se puhoaiele în voie 
Şi diavolii să urle după hrană! 

Nym: Îmi plăteşti cei opt şilingi pe care i-am 
câştigat cu rămăşagul? 

Pistol: 


480 În legenda medievală a Cresidei aceasta este pedepsită de 
Saturn şi Cynthia, pentru faptul de a fi trădat iubirea lui Troilus, 
îmbolnăvindu-se de lepră, motiv pentru care este părăsită de 
Diomede. 

481 Prietena hangiţei, apărând în 2 Henric al IV-lea act. II, sc. 4 şi 
act. V, sc. 4. 

Doar mojicul prost plăteşte. 
Nym: O să-i capăt eu chiar acuşica. Asta-i 
socoteala. 
Pistol: 
Purta-mă-voi cu bărbăţie. În gardă! 
(Amândoi trag săbiile.) 
Bardolph: Pe sabia asta, ăluia de loveşte întâi îi 
fac seama. Pe sabia asta că-l ucid! 
Pistol: 
E sfânt un jurământ făcut pe spadă, 
Deci cată jurământul să şi-l ţie. 
Bardolph: Caporale Nym, vrei să fiţi prieteni, bine, 
fiţi prieteni! De nu, sunteţi atunci şi duşmanii mei. 
la, te rog, lasă sabia! 
Nym: Dar îmi dai cei opt şilingi pe care ţi i-am 
câştigat cu rămăşagul? 
Pistol: 
Un galben ai să capeţi chiar îndată 
Şi de băut de-asemeni; şi-o să fim 
Prieteni, fraţi de cruce, deopotrivă. 
Am să trăiesc prin Nym şi Nym prin mine. 
Nu-i drept? Am să lucrez pe la cantine 
Prin tabără şi-am să-mi sporesc câştigul. 
Dă mâna încoace! 
Nym: Îmi dai galbenul? 


Pistol: 

În bani gheaţă, numărați cinstit. 
(Îi plăteşte.) 
Nym: 


Bine, dară, asta-i socoteala! 
(Se intoarce hangiţa.) 
Hangița: Dacă sunteţi născuţi din femeie, haideţi 
de grabă la sir John. Of! Bietul om! Îl scutură aşa de 

tare frigurile alea zilnice ale lui că te-apucă jalea 
când îl vezi. Oameni buni, haideţi la el. 
Nym: Regele şi-a vărsat focul pe cavaler. Asta-i 
socoteala. 
Pistol: 
În adevăr grăit-ai, Nym! 
E inima sfărmată şi pustie. 
Nym: Regele e un rege bun, pe cât se poate. Dar 
are şi el toane şi trăsneli. 
Pistol: 
Pe cavaler să-l mângâiem. Să mergem! 
lar noi ca mieluşeii vom trăi. 
(les.) 


Scena 2 


La Southampton. O sală de sfat. 
Intră Exeter, Bedford şi Westmoreland. 


Bedford: 
Zău, ce curaj pe rege să se-ncreadă-n 
Procleții ăştia! 
Exeter: 
Vor fi prinşi degrabă! 
Westmoreland: 
Cât de senini sunt! Parcă-n sânul lor 
Ar stăpâni credinţa-ncununată 
Cu dragostea de rege. 
Bedford: 
Dar el ştie 
De toate cele ce şi-au pus în gând 
Pe căi de care ei nici nu visează!“ 


482 Unul din cronicarii francezi, după cum relatează Stone, afirmă 

Exeter: 
Să-l vezi pe-al său tovarăş de-aşternut, 
Pe care-l copleşise cu hatâruri, 
Că vinde astfel morţii şi trădării, 
Pe bani străini, a regelui său viaţă! 
(Sunet de  trâmbiță. Intră regele, Scroop, 
Cambridge, Grey, lorzi şi curteni.) 
Regele Henric: 
să ne-mbarcăm: avem un vânt prielnic, 
Mylord de Cambridge, scump lord de Masham, 
Tu, cavalere, care vi-i părerea? 
Pot oare armatele ce mă urmează 
Prin oastea Franţei să-şi croiască drum, 
indeplinind şi sarcina şi scopul? 
Ce ne-a-ndemnat să le-adunăm aici? 
Scroop: 
De fiecare-şi face datoria, 
Desigur, sire. 
Regele Henric: 
Nu mă îndoiesc, 
Nu-i inimă din câte iau cu mine 
Şi care să nu bată, cu mândrie, 
La fel cu-a mea. Aşa cred. lar în urmă-mi 
Nu las pe nimeni care nu-mi urează 
Izbândă şi noroc în calea mea. 
Cambridge: 
N-a fost în veci un rege mai iubit 
Nici mai temut decât măria ta 


că acela care l-a informat pe Regele Henric de existenţa 
complotului a fost Contele de March, căruia complotiştii i-au oferit 
coroana Angliei, pentru a-l câştiga de partea lor. Contele de March 
fiind descendent prin mama sa din fiica lui Edward al Ill-lea, 
născută înaintea lui Lancaster şi York, era în mod legal, îndreptăţit 
la coroana Angliei. 

Şi nu-i supus mâhnit şi trist să fie, 
La umbra dulce-a cârmuirii tale, 
Grey: 
E drept. Cei ce-l urau pe tatăl tău 
Topitu-şi-au în miere fierea. Astăzi, 
Ei te slujesc cu inimă şi zel. 
Regele Henric: 
Sunt deci îndatorat pe drept cuvânt, 
Şi mai degrabă mă lipsesc de-o mână, 
Decât să nu-i plătesc cum se cuvine 
Pe-aceia ce cu merit m-au slujit. 
Scroop: 
lar râvna va lucra cu muşchi de-oţel: 
Şi-ndemn în sine munca-şi va găsi 
La gândul că se află-n slujba ta. 
Regele Henric: 
Nu cer mai mult. Tu, unchiule Exeter, 
Dă-i drumu-ntemniţatului de ieri, 
Cel care-a clevetit pe seama mea, 
Socot că numai vinul l-a împins. 
Acum că şi-a venit în fire,-l iert. 
Scroop: 
Eşti milostiv, dar prea-ngăduitor. 
Să-şi ia pedeapsa, căci nepedepsirea 
E-un rău îndemn şi pentru alţii, sire. 
Regele Henric: 
O, totuşi, să fim iertători. 
Cambridge: 
Poţi fi milos chiar şi când pedepseşti. 
Grey: 
Sire, 
Te-arăţi milos şi dăruindu-i viaţa 
Dar numai dup-o straşnică pedeapsă. 

Regele Henric: 
Vai! Dragostea şi grija ce-mi purtaţi 
L-apasă greu pe-acest nenorocit. 
Cum să mă uit, de n-aş închide ochii 
La mici greşeli ale necumpătării, 
Când mi se-arată un păcat de moarte 
Ce-a fost şi rumegat şi mistuit? 
Deci omului acestuia-i dau drumul, 
Deşi-n duioasa grijă pentru mine 
Vor Cambridge, Scroop şi Grey să-l pedepsească. 
să trecem dar la trebile cu Franţa. 
Cui trebuia să-i dăm însărcinarea? 
Cambridge: 
Şi eu sunt, sire, unul dintre-aceştia: 
Mi-a spus măria ta s-o cer chiar azi. 
Scroop: 
Şi mie, Doamne! 
Grey: 
Regesc stăpân, şi mie. 
Regele Henric: 
Richard de Cambridge, iată misia ta: 
lar-asta e a ta, lord Scroop de Masham, 
Şi-a ta, Grey de Northumberland, e asta. 
Citiţi-le. Ştiu bine-acum cât faceţi! 
Milord de Westmoreland şi unchi Exeter, 
Plecăm la noapte... Ce-aveţi, domnii mei? 
In scrisurile-acelea ce-aţi văzut, 
De vă schimbaţi la faţă? la te uită, 
Nu-i mai cunoşti! Li-e chipul ca hârtia: 
Dar ce-aţi citit de sunteţi îngroziţi 
Şi sângele vă piere din obraji? 
Cambridge: 
Mărturisesc păcatul şi mă plec 

Milostivirii înălţimii tale. 
Grey şi Scroop: 
În care toţi ne-am pus nădejdea. 
Regele Henric: 
Nu. Mila, vie-n mine odinioară, 
A fost ucisă chiar de-al vostru sfat. 
Ruşine-i să-ndrăzniţi a-mi cere milă, 
Asupră-vă când vorba vi se-ntoarce 
Ca nişte câini ce-şi sfâşie stăpânul!“ 
Priviţi voi, prinți, şi nobilii mei sfetnici 
La monştrii ăştia care sunt englezi. 
Pe lordul Cambridge, iată-l: ştiţi cu toţii 
Cum dragostea-mi l-a răsfăţat mereu 
Cu tot ce se cuvine tagmei sale. 
Acest bărbat, pe galbeni uşurei, 
În contra-mi uşuratic uneltea, 
Jurându-se iscoadelor din Franţa 
să mă ucidă chiar aici, în Hampton“, 
La care lucru cavalerul ăsta, 
De mine-ndatorat prin dărnicii, 
Tot ca şi Cambridge, s-a legat de-asemeni. 
Dar vai! Lord Scroop, ce pot a-ţi spune ţie 
Ingrat, sălbatic suflet de neom. 
Tu, care-aveai a gândului meu cheie 
Şi-mi cunoşteai al inimii adânc? 
Ai fi făcut din mine ban de aur, 


483 Aluzie la legenda lui Acteon - nepotul regelui Cadmus, 
fondatorul Tebei - care surprinzând-o pe Diana, în timp ce se 
îmbăia, a fost transformat de zeiţă într-un cerb, pentru a nu mai 
putea povesti nimănui cum o văzuse. Nemaifiind recunoscut de 
propriii săi câini, a fost sfâşiat în bucăţi de aceştia. (Metamorfozele 
lui Ovidiu, III, Acteon). 

484 Numele portului Southampton, de pe coasta Mării Mânecii, 
scurtat la două silabe pentru a corespunde metricei versului. 

Că numai să fi vrut ţi-era de-ajuns! 
Cum oare pe-a străinului simbrie 
Scântei drăceşti ai scăpărat din tine 
Să-mi vatemi chiar şi degetul cel mic! 
E-aşa ciudat că nici nu-mi vine-a crede, 
Cu toate c-adevărul parcă-i scris 
Cu negru pe-alb. Trădarea şi omorul, 
Doi diavoli într-un jug, pe veci tovarăşi, 
Juraţi fiind într-un acelaşi gând, 
Lucrează-n scopuri ce le sunt fireşti, 
Cu-atât îndemn că nici nu te mai miri. 
Dar tu-n pofida-a tot ce m-aşteptam 
Ne-ai minunat cu-omorul şi trădarea. 
Fruntaş în iad - oricare-o fi fost el - 
E diavolul ce mi te-a surchidit. 
Că dracii-ăilalţi ce-ndeamnă la trădare 
Iti cârpăcesc a omului pierzare 
Din petice pestriţe şi-alte zdrenţe 
Ce-nchipuie veşmintele credinţei. 
Dar cel ce te-a momit ca să trădezi 
Nu-ţi dete alt cuvânt decât onoarea 
De-a fi-nălţat la rang de trădător. 
Şi-acelaşi demon ce te-a scos din minţi, 
Cu mândru-i mers de-ar bate lumea toată, 
El poate spune-ntors în iad legiunii: 
Mai lesne-n veci n-am dobândit un suflet 
Cum izbutit-am cu acest englez. 
Cu-atâtea bănuieli mi-ai otrăvit 
Dulceaţa-ncrederii în oameni. Fost-a 
Vreun om ce arăta mai credincios? 
Vai, tu erai! Sfătos şi cărturar? 
Tot tu. De neam? Erai de neam. Cucernic? 
De-asemeni. Cumpătat, scutit de patimi, 

Lipsit de ură, fără zvăpăială, 
Mereu acelaşi şi stăpân pe sine, 
Împodobit în haina modestiei, 
Cu ochii-n patru-n orice-mprejurare 
Şi dând crezare numai judecății? 
La fel păreai şi tu de plin de haruri. 
Căderea ta de-aceea pune-o pată 
Pe cel mai vrednic om şi mai întreg, 
Cu bănuieli mânjindu-l. Şi te plâng. 
Căci răzvrătirea ta îmi pare-asemeni 
Unei căderi a omului, din nou. 
Păcatu-i dovedit. 
(Lui Exeter.) 
Întemniţează-i, 
Ca să răspundă-n faţa legilor... 
Şi ierte-i Domnul pentru ce-au făcut. 
Exeter. Te arestez, pentru înaltă trădare, pe tine, 
Richard conte de Cambridge. 
Te arestez, pentru înaltă trădare, pe tine, Henric 
lord Scroop de Masham. 
Te arestez, pentru înaltă trădare, pe tine, Thomas 
Grey, cavaler de Northumberland. 
Scroop: 
De Domnu-am fost dezvăluit pe drept 
Şi-mi plâng mai mult păcatul decât moartea 
Pe care, sire, rogu-te, mi-l iartă, 
Cu toate că-l voi fi plătit cu viața. 
Cambridge: 
N-am fost de-arginții Franţei ispitit“ 
485 Holinshed, ca şi alţi cronicari, afirmă că adevăratul motiv al 
contelui de Cambridge pentru a intra în conspirație a fost acela de 
a ajuta pe cumnatul său, Contele de March, să ia coroana şi prin 


acesta, care nu avea moştenitori, să ajungă el însuşi la tron. 
Richard de Cambridge a fost executat pentru trădare în anul 1405. 

Ci i-am primit s-ajung la ţel mai iute. 
Dar n-a vrut Dumnezeu: slăvit să fie! 
De-aceea, ispăşind, am să mă bucur, 
Din toată inima, cerând iertare 
Mariei tale şi lui Dumnezeu. 
Grey: 
N-a fost în veci supus mai bucuros 
Când o trădare mârşavă-a dat greş 
Ca mine când văzutu-m-am oprit 
Din blestemata mea lucrare. Sire, 
Să-mi ierţi păcatul, însă trupul, nu! 
Regele Henric: 
Vă ierte Domnu-n mila-i. lată-osânda: 
În contră-mi, domn şi rege,-aţi uneltit 
Dând mâna c-un vrăjmaş recunoscut, 
Din vistieria lui primind argintii, 
Arvuna morţii mele. Aţi vândut 
Pe-al vostru rege spre a fi ucis, 
Sortind robiei nobilii şi prinții, 
Obidei pe supuşii săi, - şi silei, 
Şi pustiirii-ntregul său regat. 
Nu vreau să mă răzbun pe mine însumi 
Dar pentru paza ţării mă ridic, 
Pe care-aţi vrut s-o duceţi la pierzare; 
Şi deci, vă dau pe seama legii sale. 
La moarte dar cu voi, sărmani nemernici, 
Şi Domnu-n mila-i să vă dea puteri 
S-o înduraţi, şi pocăinţi adânci 
De-a voastră fărdelege. Haide, luaţi-i! 
(les.) 


Şi-acum spre Franţa, lorzi. Ne fie calea 


Nepotul său de fiu, însă, Edward, duce de York, cucereşte totuşi 
coroana in 1461, devenind regele Edward al IV-lea. 

De slavă, tuturor, învăluită. 
Măreţ şi norocos războiul fi-va! 
Nu mă-ndoiesc de vreme ce Prea Sfântul 
A scos, în marea-i milă, la lumină, 
Trădarea ce pândea să pună piedici 
In calea începuturilor noastre. 
Aşa va fi că smulse-s orice stavili. 
'Nainte dar, dragi consângeni! Şi fie 
Oştirea noastră-n mâna celui sfânt, 
Din răsputeri tinzând la biruinţă. 
La mare-acum! Sus steagul de război! 
Sau rege-n Franţa, sau nici peste voi! 
(les.) 


Scena 3 


Londra. În faţa unei taverne din Eastcheap. 
Intră Pistol, hangița, Nym, Bardolph şi pajul. 


Hangița: Bărbăţel dulce ca mierea, lasă-mă te rog 
să merg cu tine până la Staines. 
Pistol: 
Oh! Nu! Cernită-i inima-mi vitează. 
Bardolph, fii vesel! Laudă-te, Nym! 
Curaj, băiete: Falstaff a murit“*, 
Şi trebui să-l jelim! 
Bardolph: Ori-pe-unde-o fi, în rai sau în iad, aş 
vrea să fiu cu el. 
Hangița: Ah! Fireşte că nu e în iad. E în sânul lui 


486 Moartea lui Falstaff corespunde punctului culminant în 
schimbarea radicală a comportării Regelui Henric: trecutul 
dezordonat, compromiţător al regelui va fi înmormântat cu Falstaff 
şi va fi dat uitării. 


~ 504 ~ 


Opere Complete Volumul 4 

Arthur“, dacă a ajuns un om vreodată pe-acolo. A 
avut o moarte frumoasă şi s-a stins ca un copilaş 
abia botezat; şi-a dat sufletul tocmai între 
douăsprezece şi unu, chiar când marea se retrăgea. 
Că eu dacă-l văzui mototolind cearşafurile şi 
jucându-se cu nişte flori şi zâmbind cu ochii la 
buricele deştelor, am socotit că nu mai e nimic de 
făcut; că nasul îi era ascuţit ca o pană şi tot 
bolborosea ceva despre lanuri înverzite. „Cum îţi 
merge, sir John?” zisei eu. „Ei, omule, ţine-ţi firea.” 
Da' el strigă: „Doamne, Doamne, Doamne”, de vreo 
trei-patru ori. Eu de colo, ca să-l potolesc, îi spun să 
nu se gândească la Dumnezeu, tot trăgeam nădejde 
că nu-i nevoie să-şi bage-n cap de-alde astea. Da' el 
m-a rugat să-i mai pun o învelitoare pe picioare. Am 
pus mâna în pat şi l-am pipăit şi erau reci ca piatra; 
şi pe urmă i-am pipăit genunchii şi mai sus, mai sus, 
şi erau tot reci ca piatra. 

Nym: Cică blestema vinul dulce. 

Hangița: Asta aşa e. 

Nym: Şi femeile? 

Hangița: Asta nu... 

Nym: Ba da, aşa a făcut; spunea că femeile sunt 
diavoli în carne şi oase. 

Hangița: Şi el nu putea suferi culoarea carnaţiei; 
culoarea asta nu i-a plăcut niciodată. 

Pajul: A spus într-un rând că dracul o să aibă parte 
de el numai din pricina femeilor. 

Hangița: Adevărat că i s-a întâmplat să cam 
ocărască femeile; dară atunci avea podagră şi 


487 Hangiţa vrea să spună „în sânul lui Avraam”, folosind expresia 
ebraică însemnând „paradis”. Ea confundă însă legendele biblice 
cu legendele bretone ale regelui Arthur. 

vorbea de târfa din Babilon.“ 

Pajul: Nu v-amintiţi când a văzut un purice lipit de 
nasul lui Bardolph şi a spus că e un suflet negru care 
arde în focul iadului? 

Bardolph: Apoi,  combustibelul prin care se 
întreținea focul s-a dus. Doar cu bogăţia asta m-am 
ales în slujba lui. 

Nym: N-o luăm din loc? Regele trebuie să fi plecat 
din Southampton. 

Pistol: 

Dă-mi gura ta, iubito! Hai la drum! 
Ai grijă de agonisita mea. 
Cuminte fii! Lozinca-i: iei şi dai! 
În nimeni nu te-ncrede! 
Că jurământul este-un fir de pai, 
Credinţa e la om precum e ceara, 

Şi paza bună-i cel mai bun zăvod. 
„la seama!” Fie-ţi sfetnic, porumbiţo! 
Hai, şterge-ţi ochii! Voi, fârtaţi, la arme! 
Pornim spre Franţa. Sângele să-i sugem! 
Ca lipitorile, băieţi, să-l sugem! 

Pajul: Se zice că nu-i o hrană tocmai sănătoasă. 

Pistol: 

Atinge-i gura dulce şi la drum! 

Bardolph: Bun rămas, hangiţo! (O sărută.) 

Nym: Eu nu pot s-o sărut, asta-i socoteala, dar 
adio! 

Pistol: 

Arată-te o bună gospodină 
Şi-ţi poruncesc să ţii-ncuiată casa. 


488 Expresia, luată din Apocalipsa Sf. loan Teologul, fusese 
folosită de John Wycliff şi discipolii acestuia ca termen de ocară 
pentru Biserica din Roma şi devenise curentă în epoca elisabetană. 

Hangita: Dram bun. Adio! 
(les.) 


Scena 4 


În Franţa. În palatul regelui. Fanfara. 
Intră regele Franței, Delfinul, ducii de Berry şi 
Bretagne. Conetabilul şi alții. 


Regele Franţei: 


Cu mari oştiri asupra-mi Henric vine 
Şi-i datoria noastră cea dintâi 
Regeşte-n apărare să-i răspundem. 
lar ducii de Berry şi d'Orleans, 
Cu ducii de Brabant şi de Bretagne 
Să plece-ndată. Grabnic însoţindu-i, 
Tu, prinţ Delfin, vei drege şi-ntări 
Cu oşti viteze, mijloace de luptă, 
Cetățile de margine ce-avem. 
Cumplită Anglia se năpusteşte 
Asupră-ne, ca apele-ntr-un sorb. 
Să luăm măsuri precum ne-nvaţă teama, 
Şi pildele pe care ni le-a dat 
Acel duşman de moarte şi hulit 
Pe câmp de luptă. 
Delfinul: 
O, temut părinte, 
E foarte nimerit să te-narmezi 
În contra inamicului. O ţară 
Nu trebuie să lâncezească-n pace: 
Chiar dacă nu ne-ameninţă nimic 
Aceste pregătiri şi-ntărituri, 
Şi strângeri de oştiri, se cer făcute 

Ca-n starea de-aşteptare de război. 
Deci bine-i să pornim să cercetăm 
Ce părţi bolnave-ori slabe are Franţa: 
Dar asta fără s-arătăm vreo teamă, 
Cum dacă s-ar afla că Englitera 
Petrece şi dansează de Rusalii”. 
lar sceptru-i e purtat de-un tinerel 
Buimac şi josnic, sec şi caraghios, 
Atât de năzdrăvan, că n-avem teamă 
De-această ţară. 
Conetabilul: 

Prinţ Delfin, o vorbă: 
Te-nşeli adânc asupra-acestui rege. 
Maria ta pe solii-ntorşi întreabă-i 
Cât de măreț le-a ascultat solia, 
Ce nobili sfetnici are-n jurul său, 
Cu ce măsură ştie să-ţi răspundă, 
Cât de cumplit e-n dârza-i hotărâre! 
Vei înţelege-atunci, că-n tinereţe, 
De-a fost un uşuratic, ca şi Brutus", 
El ascundea ca sub un înveliş, 


489 În cadrul petrecerilor populare de Rusalii, era obiceiul să se 
prezinte publicului un dans grotesc foarte mult apreciat în care 
executanţii îşi înnegreau feţele şi se îmbrăcau în costume ridicole, 
pe care erau fixaţi clopoței. S-a spus că acest dans fusese adus în 
Anglia, de John Gaunt, la înapoierea sa din expediţia militară, din 
1386, în Spania, în timpul lui Edward al III-lea. 

490 Lucius lunius Brutus a fost unul dintre conducătorii răzvrătirii 
romanilor care l-au alungat pe regele Tarquinius Superbus 
instaurând republica, fapt pentru care a fost unul dintre primii doi 
consuli ai republicii, în anul 509 î.e.n. Mama sa, Tarquinia, era sora 
regelui, însă acesta se temea de Brutus şi fratele său mai mare, 
fiindcă se alăturaseră acelora care erau contra lui. Pentru aceasta 
Tarquinius îl ucise pe fratele lui Brutus, care scăpă de aceiaşi 
soartă simulând o stare de idioţie, de unde porecla sa brutus, care 
în limba latină înseamnă „prostănac, redus mintal”. 

Sub haina nebuniei, cuminţenia, 

Aşa cum rădăcina mai plăpândă 
Se-ngroapă sub gunoi de grădinar, 

Mai gingaşă ca să răsară-ntâia. 
Delfinul: 

Nu-i chiar aşa, señiore conetabil, 
Dar nu-i nimic, deşi gândesc altfel: 
Mai bine-i când te aperi de duşman, 
Să-l socoteşti mai tare decât este, 
Căci iei măsuri depline de-apărare, 

Că dacă te scumpeşti, faci ca zgârcitul 

Ce-şi pierde haina, să câştige-un petic. 
Regele Franței: 

să-l luăm pe Henric drept un rege mare 

Şi-n contră-i, prinți, puternic vă-narmaţi! 

Pe seamă-ne s-au îmbuibat ai săi. 

Se trage dintr-o stirpe sângeroasă 
Ce bântuie pe-al nostru plai străbun: 
Dovadă-i amintirea de ruşine 
A-nfrângerii de la Crecy.**! Acolo 

__ Căzut-au prinții noştri prizonieri 

In mâna-acelui prinţ de neagră faimă, 
Eduard cel Negru, când al său părinte 
Pe munte sus, el însuşi ca un munte, 

Şi-ncununat de soarele de aur, 

Sta neclintit şi urmărea c-un zâmbet 
Pe mult viteazul său fecior cum strică 
Lucrarea firii şi cum nimiceşte 
Tiparele de Domnul plăsmuite 
Şi de părinţi, în douăzeci de ani. 
E-un ram al ăstui trunchi biruitor, 

Şi cată să ne temem de ursita-i 


491 V. nota 25. 
~ 509 ~ 


William Shakespeare 
Şi de puterea cea-născută-n el. 
(Intră un crainic.) 
Crainicul: 
Soli de la Henric, regele-Engliterii, 
Mariei tale-i cer a fi primiţi. 
Regele Franţei: 
Îi voi primi de-ndată. Du-te şi-adu-i. 
(les crainicul şi câțiva seniori.) 
Vedeţi amici, e vânătoarea-n toi. 
Delfinul: 
Întâmpin-o şi-opreşte-o. Când se teme, 
Copoiul latră mai vârtos vânatul 
Ce fuge hăt-departe-n faţă-i. Sire! 
Pe Henric ia-l de scurt şi fă-l să simtă 
In ce regat domneşti. Nu-i un păcat 
Atât de mare dragostea de sine 
Cât nepăsarea faţă de ce eşti. 
(Se întorc curtenii cu Exeter şi suita.) 
Regele Franței: 
Soseşti din partea fratelui englez? 
Exeter: 
Din parte.-i. Şi-ţi trimite-acest salut: 
_În numele Prea Sfântului, îţi cere 
In sine-ţi să te-aduni şi să te lepezi 
De slava de-mprumut pe care-o porţi 
Şi care, prin al cerurilor har, 
Prin legea ginţilor, prin legea firii, 
E dreptul său şi alor săi urmaşi: 
Coroana deci, şi toate-acele onoruri, 
Prin datină şi-a vremilor poruncă, 
De-al Franţei tron legate. Ca să ştii 
Că nu ne este cererea vicleană 
Nici fără de temei şi dezgropată 

Din roasa filă-a vremilor apuse, 
Şi nici scurmată-n pulberea uitării, 
El arborele-acesta ţi-l trimite, 
Doveditor cu fiecare-i creangă. 
(Îi întinde un pergament.) 
Ar vrea să cercetezi acest răboj 
Şi de-i găsi că-ntr-adevăr se trage 
Din prea-vestitu-ntre vestiți străbuni, 
Din Eduard rege cel de-al treilea, 
Îţi cere să te lepezi de coroana 
Şi de regatul stăpânit de tine 
Cu totul pe nedrept în locul său: 
Firesc şi-adevărat moştenitor. 
Regele Franţei: 
Şi-altminteri, ce se-ntâmplă? 
Exeter: 
Vei fi constrâns prin sânge... 
- Ascunde-ţi sceptrul 
Şi-n suflet chiar, şi tot ţi-l scurmă-afară, 
Căci a pornit, furtună de văpaie 
Ca Jupiter, în tunet şi cutremur, 
să te răpună dacă nu-l asculţi. 
Şi-ţi cere-n numele lui Dumnezeu 
Să laşi coroana şi să-ţi fie milă 
De biete vieţi spre care-acest război 
Flămând îşi cască gura-i uriaşă. 
Asupra-ţi, deci, al văduvelor plâns 
Şi lacrima orfanilor să cadă, 
Şi sângele bărbaţilor ucişi, 
Suspinele-ntristatelor fecioare 
Jelind de soţi, părinţi şi dragi logodnici, 
Pe care-acest vârtej îi va-nghiţi.“"”* 


492 Shakespeare redă în aceste rânduri, aproape exact descrierea 

Aceasta-i vrerea lui şi-ameninţarea, 
Şi-a mea solie. Prințului Delfin 
Adusu-i-am, de este-aci de faţă, 
Anume pentru el, o închinare. 
Regele Franţei: 
Din parte-mi, chibzui-voi toate-acestea, 
lar mâine-i duceţi fratelui englez 
Răspunsul meu. 
Delfinul: 
lar cât despre Delfin, 
Aicea sunt: ce daruri i-aţi adus? 
Exeter: 
Dispreţ, sfidare,-ocară şi ruşine, 
Şi tot ce poate, fără-a se-njosi, 
Să-ţi mai trimită-un suveran puternic 
Ce pune preţu-acest asupra ta. 
Aşa vorbeşte regele, şi dacă 
Măritul tău părinte nu-ndulceşte, 
Prin împlinirea cererilor mele, 
Amara ta batjocură, atunci 
Atât de-ngrozitor îţi va răspunde 
Că hrubele boltite-n sânul Franţei 
Te vor mustra că l-ai jignit într-astfel, 
Şi-ţi vor întoarce-n îndoit răsunet 
Batjocura, prin bubuit de tun. 
Delfinul: 
Să-i spui că dacă tatăl meu se-nclină, 
Nu-i voia mea: că n-am dorinţă alta 
Decât cu-al vostru rege să dau piept. 
De-aceea i-am trimis acele mingi, 
De la Paris, fiind mai potrivite 


jalei care a cuprins Franţa după înfrângerea dezastruoasă suferită 
la Agincourt. 

Cu tinereţea şi-ngâmfarea lui. 
Exeter: 
Tot în Paris, el va surpa-n schimb Luvrul, 
De-ar fi chiar cea mai strălucită Curte 
Din câte-s în puternica-Europă. 
Şi vei găsi, fii sigur, osebire - 
La fel ca noi, supușii săi uimiţi - 
Văzându-l cum e azi şi cum fusese 
În anii tinereţii lui dintâi. 
Azi vremea fir cu fir şi-o drămuieşte 
Şi vei citi-n prăpădul vostru toate, 
De-o trebui să mai rămână-n Franța. 
Regele Franței: 
Vei şti chiar mâine tot ce-am hotărât. 
Exeter: 
Grăbeşte-te, să nu sosească Henric, 
Să-ţi ceară socoteală de zăbavă: 
Pe-acest pământ el a şi pus piciorul.” 
Regele Franței: 
Curând vei duce vorbe de-mpăcare. 
O noapte-i mic răgaz, prea scurt răsuflu, 
Să dai răspuns în trebi atât de grele. 
(Trâmbiţe. lese.) 


Actul III 
Prolog 


Intră Chorus 


493 Din punct de vedere istoric ambasada lui Exeter a avut loc în 
februarie 1415, iar Henric a debarcat în Franţa numai în luna 
august a aceluiaşi an. 

Chorus: 
Cu-aripi de vis grăbita-mi povestire 
Şi-ntinde zborul repede ca gândul. 
Vă-nchipuiţi că l-aţi văzut pe rege, 
De luptă pregătit, cum s-a-mbarcat 
Pe chei la Hampton, când viteaza-i flotă 
Desfăşura drapele de mătase 
Pe tânărul Apolo“” vântuindu-l. 
Lăsaţi-vă în voia-nchipuirii, 
Vedeţi-i cum se caţără pe sarturi 
Pe tinerii matrozi, şi auziţi 
Poruncile din fluiere-ascuţite 
Cum spintecă nedesluşita larmă. 
Uitaţi-vă la velele de in, 
Umflate-n vânt, cum trag prin brazda mării 
Înaltele carene ce ţin piept 
Trufaşelor talazuri. De pe ţărmuri 
Priviţi în gând pe valul nestatornic 
Cetatea-n legănare. - Aşa arată 
Măreaţa flotă-n drumu-i spre Harfleur. 
Urmaţi-o dar, urmaţi-o! Şi vă prindeţi 
Pe pânzele acestor năvi cu gândul 
lar Anglia lăsaţi-o-n tihna ei, 
Ca-n mortul ceas al miezului de noapte, 
Păzită de bunici, de prunci şi babe, 
Cei storşi de vlagă sau cei prea nevârstnici, 
Că unde-i cel ce-având în barbă-un fir 
De-abia mijit, să nu-nsoţească-n Franţa 
Pe-aceşti aleşi şi vajnici cavaleri? 
La lucru gândul: iată un asediu 
Şi tunurile pe afet, pândind 
Harfleurul întărit cu guri de moarte. 


494 Cu alte cuvinte: soarele care abia a răsărit. 


~ 514 ~ 


Opere Complete Volumul 4 
Pe solu-ntors de la francez, vedeţi-l, 
Spunând lui Harry că măria sa 
l-o dă pe Caterina, fata lui, 
Şi zestre nişte jalnice ducate. 
E vorbă de prisos.“ Tunarul ager 
Drăcescul tun l-atinge cu fitilul. 
(Fanfară. Salvă de artilerie.) 
Se surpă totu-n faţa lui. Acum 
Fiţi buni, şi-al nostru hronic ascultându-l 
Cu ce-i lipseşte,-l întregiţi cu gândul. 
(lese.) 


Scena 1 


În Franţa. În faţa oraşului Harfleur. Alarmă. 
Intră regele Henric, Exeter, Bedford, Gloucester şi 
soldați cu scări de asalt. 


Regele Henric: 
La zidul spart daţi iureş iar, băieţi, 
Sau umpleţi-l cu trupurile voastre. 
Nimic în timp de pace nu te prinde 
Mai bine ca smerenia şi sfiala, 
Dar când îţi urlă în auz războiul, 
Te fă asemeni tigrului turbat. 
Fă-ţi trupul coardă, toarnă-ţi foc în sânge, 
Mânia să-ţi ascundă blânda fire, 
Cumplit să-ţi fie ochiul în orbită: 


495 Această ofertă a fost în realitate făcută Regelui Henric de 
Winchester, în luna iunie, cam cu două luni înaintea debarcării 
englezilor în Franţa. 

Cum prin sabordul vasului pândeşte 


Un tun de-aramă. Apere-l sprânceana, 
Cumplită ca o stâncă ce se pleacă 
Deasupra temeliei cotropite 
De cruntul şi sălbaticul talaz. 

Deci umflă-ţi nările şi-arată-ţi colții, 
Răsuflul ţine-ţi-l, şi ia-ţi avântul. 

Din răsputeri: pe ei, englezi preavrednici! 
Voi, fiii celor încercaţi în lupte, 

Acei părinţi ce se băteau pe-aici, 

Ca Machedon, din zori şi până-n seară, 
lar paloşul în teacă şi-l puneau 
Când nimeni nu le mai stătea-mpotrivă, 
să nu vă faceţi numele de râs, 

Fiţi demni de cei căror le ziceţi tată, 
Daţi pildă celor mai de rând ca voi 
Şi-i învăţaţi să lupte. Voi, plăieşi“”, 

Al căror trup e trup din Englitera, 

Să văd în voi a ţarinelor vlagă, 

De-al vostru neam să jur că sunteţi vrednici; 
Aşa şi cred: că printre voi nu-i nimeni, 
Oricât de-umil şi slab, să n-aibă-n ochi 
O mândră scânteiere. Văd cum staţi, 
Ca nişte-ogari zoriţi ce joacă-n lanţ. 
Vânatu-i slobod. Vă urmaţi îndemnul! 
Strigaţi în iureş. „Dumnezeu cu Henric, 
Cu Englitera şi cu Sfântul Gheorghe!”** 

(Se reped toți spre metereze. Fanfară. Salve de 


artilerie.) 


496 Ţăranii liberi erau vestiți în acea vreme pentru vitejia lor. 

497 Sf. Gheorghe fusese proclamat, din vremuri străvechi, drept 
sfântul patron al Angliei. În mod asemănător scoţienii îi au pe Sf. 
Andrei, velşii pe Sf. David, iar irlandezii pe Sf. Patriciu. 

Scena 2 


Acelaşi loc. 
Intră Nym, Bardolph, Pistol şi pajul. 


Bardolph: Înainte, pe ei! La zidul spart, la zidul 
spart! 

Nym: Stăi, rogu-te, caporale, că s-a întețit rău 
pârjolul; cât despre mine, n-am şapte vieţi: prea s-a 
încins comedia asta. Aşa-i cântecul! 

Pistol: 

E-un cânt adevărat şi glume câte vrei 
Şi plouă lovituri şi mor oştenii 
Şi scut şi spadă de oţel 
Prin plaiuri roşii de măcel 
Îşi dobândesc etern renume. 

Pajul: De-aş fi acum într-o cârciumă la Londra! Mi- 
aş da toată faima ca să beau o cană cu bere, într-un 
loc mai ferit. 

Pistol: Şi eu! 

De-ar fi de-ajuns ca să doresc 
Şi dorul să mi-l împlinesc 
Acolo aş zbura. 
Pajul: 
Aşa se cade, 
Dar bine nu-mi şade 
Ca păsării ce fluieră pe ram. 

(Intră Fluellen.) 

Fluellen: Hai la zit, potăi ce sunteţi. Înapoi, 
frigoşilor! 

(Îi împinge înainte.) 

Pistol: 

Îndură-te de oamenii de lut 
O, mare duce, stâmpără-ţi mânia, 
O, stâmpără-ţi mânia, mare duce! 

Cocoşule, mânia potoleşte-ţi; ia-o mai domol, 
puişorule! 

Nym: Asta are haz, dar înălţimea ta e în toane 
rele. 

(les Nym, Pistol, Bardolph, urmați de Fluellen.) 

Pajul: Oricât aş fi eu de tânăr, dar tot i-am cântărit 
pe ăştia trei fanfaroni. Le sunt slujitor la toţi trei; dar 
tustrei de m-ar sluji şi tot n-ar fi pentru mine cât 
unul singur; fiindcă, zău, trei asemenea rable nici nu 
fac laolaltă cât un om. Bardolph are ficatul alb şi 
nasul roşu, astfel că face el pe grozavul, dar de 
bătut nu se bate niciodată. Pistol are o limbă 
ucigaşă, dar o sabie paşnică, din care pricină taie la 
bureti, însă nu-şi ştirbeşte tăiuşul. Cât despre Nym, 
a auzit că oamenii scumpi la vorbă sunt cei mai tari; 
şi de aceea se fereşte până şi să-şi spună 
rugăciunea, ca să nu fie luat drept un fricos; dar pe 
cât de puţine-i sunt cuvintele, pe atât de puţine îi 
sunt şi isprăvile măreţe; că niciodată n-a spart capul 
cuiva, doar pe-al lui şi l-a spart, o dată, când se 
îmbătase şi a dat într-un stâlp. Aştia şterpelesc 
toate cele şi le botează cumpărături. Într-un rând, 
Bardolph a furat o cutie de vioară, a purtat-o cu el 
douăsprezece leghe şi a vândut-o apoi cu trei 
parale. Nym şi Bardolph s-au prins fraţi de cruce la 
furat; şi la Calais" au sfeterisit o lopată de cărbuni. 
Din asta am văzut că sapa şi lopata se alege de 


498 Se pare că Shakespeare comite o inadvertenţă deoarece nu se 
poate înţelege când au fost Nym şi Bardolph la Calais, odată ce 
englezii se îndreaptă numai acum spre Calais. 

astfel de oameni. Ar vrea ei să-mi stea mâna prin 
buzunarele oamenilor, cum le stau batista sau 
mănuşile; dar nu mă lasă firea mea de cavaler să 
culeg din buzunarele altora ca să vâr într-al meu; 
asta înseamnă să te alegi numai cu belele. Mai bine 
îi las încolo şi-mi caut o altă slujbă mai bună: am un 
stomac prea delicat, nu poate îndura toată 
nemernicia lor şi de asta mă lepăd de ei. 

(lese.) 

(Reintră Fluellen urmat de Gower.) 

Gower: Căpitane Fluellen, trebuie să mergi îndată 
la săpături: ducele de Gloucester vrea să-ți 
vorbească. 

Fluellen: La sapeturi? Spune la tuce nu-i pine să 
merji la sapeturi. Uite, fezi, sapeturi nu se botrifesc 
cu reculile de la rezpel: concafitate te la elnu e 
testul de mare; uite, fezi, tuşmanul, poţi să i-o spui 
şi tucelui, vezi tumnata, şi-a făcut şi el sapeturi cu 
douăsprezece picioare mai jos; Jesus! Eu cred că o 
să arunc totul în aer, tacă nu se iau măsuri. 

Gower: Ducele de Gloucester, căruia i s-a dat 
comanda asediului, e sfătuit la rândul său de un 
irlandez, un nobil foarte viteaz, pe legea mea. 

Fluellen: Căpitanul Macmorris, nu este aşa? 

Gower: Aşa mi se pare. 

Fluellen: jesus! E un prost cum nu se afla altul pe 
lume. Am s-o tofetesc chiar la parpa tumnealui. Uite, 
fezi, nu are nici atâta pricepere în meşteşugul 
rezpelului cel atefărat, de la romani“, cât are un 


499 Din cauza introducerii armelor de foc apăruse o mare 
controversă, la sfârşitul secolului al XVI-lea, în privinţa tacticii de 
luptă, unii susţinând că noile arme cer schimbarea tacticii clasice, 
romane, alţii, apărând, cu hotărâre, tradiţiile militare. 

căţeluş. 

(Intră Macmorris şi Jamy, la distanţă.) 

Gower: lată-l că vine. Şi cu el este şi căpetenia 
scoţienilor, căpitanul Jamy. 

Fluellen: Căpitanul Jamy e un cafaler plin de taruri 
minunate, ce e trept; şi cu mult pricepere şi 
cunoştinţe în arta feche a rezpelului, tupă cum am 
făzut şi eu că tă ortinele. Slafă Tomnului, el este în 
stare să-şi spună părerea la fel de pine ca orice alt 
ostaş tin lume, tespre reculele rezpelului în trecut, la 
romani. 

Jamy: Bună ziua, căpitane Fluellen! 

Fluellen: Te salut, prea cinstite căpitane James. 

Gower: Ce s-a întâmplat, căpitane Macmorris? Aţi 
şi lăsat săpăturile? Au şi isprăvit pionierii? 

Macmorris: Doamne Dumnezeule! Proastă treabă! 
Ş-a lăşat lucrul, trâmbiţele au şunat retragerea. Mă 
şur, uite, pe mâna asta şi pe şufletul tatei, că nu e 
treabă bună; lucrul a şi fost părăşit; într-un ceas aş 
fi făcut şă şară în aer oraşul, aşa şă-mi ajute 
Dumnezeu! Of! Da e proaştă treabă, proaştă de tot. 
Pe legea mea că e proaştă. 

Fluellen: Căpitane Macmorris, mă rog frumos, frei 
să-mi îngădui o conforbire cu tumnata, pe te-o parte 
prifind şi guprinzând meşteşuc de rezpeluri la 
romani, într-un fel de tiscuţiune, uite, fezi, de 
tezpatere prietenesc, pe te-o parte ca să-mi fac o 
părere şi pe alta parte ca să-mi tesfătez spiritul cu 
tot ce prifeşte reculile artei militare: de asta este 
forba, 

Jamy: Straşnic de bine! Pe legea mea! Dragi 
căpitani! Şi dacă-mi daţi voie, am să-mi spun şi eu 
cuvântul, când o fi prilejul nemerid, zău aşa! 

Macmorris: Nu-i timp de prălăvrăgeală, Doamne, 
iartă-mă! În jiua de aji ş-au înfierbântat toate: şi 
vremea, şi bătălia, şi regele, şi ducii: nu-i timp de 
palavre. Oraşul e împreşurat, trâmbiţa ne cheamă, 
la spărturi; şi noi ştăm de vorbă, Doamne, iartă-mă! 
Şi nu faşem nimic: mai mare ruşinea pentru noi toţi! 
Ce Dumnezeu! Mai mare ruşinea şă ştăm degeaba! 
Ruşine! Pe legea mea! Şi e gâturi de tăiat şi multe 
de făcut; şi nu şe face nimic, Doamne, iartă-mă! 

Jamy: Pe sfânda lidurghie, nici nu închid ochii bine 
pân' ce nu fac vreo ispravă, chiar de-ar fi să mă 
îngroape; da, chiar de ar fi să mor, am să mă port 
cât mai vitejeşte. Într-un cuvânt sau într-o mie, aşa 
fac negreşit. Dar mi-ar plăcea să ascult o discuţie 
între voi doi. 

Fluellen: Căpitane Macmorris, uite, fezi, eu cret, 
tacă-mi tai voie, că nu sunt mulţi din neamul 
tumitale... 

Macmorris: Din neamul meu? Cine şe leagă de 
neamul meu? Un ticăloş, un fecior de lele, un 
pungaş, o puşlama. Ce-i cu neamul meu? Cine 
vorbeşte de neamul meu? 

Fluellen: Uite, fezi, tacă iei lucrurile pe tos tecât le- 
am spus eu, căpitane Macmorris, poate că am să 
cret că nu te porţi cu mine cu acel punăfoinţ pe care 
ar trepui să-l ai din blin pentru mine, uite, fezi! Fiint 
şi eu om la fel de pun ca tumta atât în arta 
rezpelului, cât şi în prifinţa naşterii şi alte multe. 

Macmorris: Eu nu te ştiu tot aşa de bun ca mine; 
am şă-ţi tai căpăţâna, Doamne, iartă-mă! 

Gower: Domnilor, e o neînțelegere la mijloc! 

Jamy: Asta-i mare pacoste! 

(Se aud fanfare care vestesc o solie.) 

Gower: Oraşul ne vesteşte un sol. 

Fluellen: Căpitane Macmorris, cânt fa fi un brilej 
mai botrifit am să mă încumet să-ţi tofetesc că 
cunosc reculile rezpelului; şi acum, testul! 

(les.) 


Scena 3 


În faţa porţilor oraşului Harfleur. 
Guvernatorul şi câtiva cetățeni, pe metereze. 
La poalele acestora, oştiri engleze. Intră regele 

Henric şi suita. 


Regele Henric: 
Ce hotărâri a luat guvernatorul? 
E ultima tocmeală ce-o îngădui: 

Sau vă predaţi la mila mea regească 
Sau mândri de-a muri-nfruntaţi mânia-mi. 
Soldat sunt; cred că numele-mi stă bine, 

Şi spun că tunului de-i dau grai iarăşi 

Nu las Harfleur-ul, ruinat aproape, 
Pân' nu-l îngrop să zacă-n scrumul lui. >° 
Închise-s toate porţile-ndurării, 

Şi aspru, dârz, oşteanul, fără milă, 
Cu braţu-i crâncen în dezlănţuire, 

Cu iadu-n suflet, va cosi ca iarba 
Copiii-n floare, mândrele fecioare. 


500 Conform regulilor războiului, din acele vremuri, capitularea 
unei cetăţi era admisă numai până la începerea asaltului final. O 
depunere jos a armelor, văzând că lupta este pierdută, nu mai 
putea salva cetatea de măcel şi distrugere totală. În amenințările 
Regelui Henric se reflectă, pe cât se pare, distrugerile cumplite ale 
unora din cetăţile din Ţările-de-Jos în timpul războaielor din acea 


ţară. 

Ce-mi pasă dacă un război păgân, 
Înveşmântat în flăcări ca Satana, 
Smolit la chip, tot ce-i nedezlegat 

De jaf şi pustiiri va-nfăptui? 

Ce-mi pasă mie când din vina voastră 
Va fi să cadă pradă siluirii 
Copila voastră fără de prihană? 

Ce frâu mai poate-opri destrăbălarea 
Când lunecă la vale, nebuneşte? 

_ Oştenilor turbaţi şi puşi pe jaf, 

In van le strig atunci a mea poruncă: 

La fel ar fi să chem la ţărmuri chitul. 

Deci, oameni din Harfleur, vă fie milă 
De vetrele şi de poporul vostru. 

Cât încă-i ţin pe-oşteni în ascultare, 
Cât încă hoarea blândă, rece,-a milei 
Alungă norul greu duhnind, ce-ndeamnă 
La jaf, ticăloşie şi omoruri. 

De nu, soldatul, - iată-l - orb de sânge, 
Cu neagra-i mână va târî de plete 
Copilele ţipând asurzitor, 

De bărbi de-argint părinţii vi-i înşfacă, 
Sleind de ziduri capul lor cinstit. 
Copiii goi vă vor fi traşi în ţeapă, 

Pe când, nebune, mumele lor urlă 
Spre cer, precum femeile evreice 
Când ucigaşii lui lrod” vânau. 

Ce vreţi? În pace, viaţă pentru voi 
Sau să pieriţi, cu vină, prin război? 


501 Referirea este la „uciderea pruncilor” ordonată de Regele Irod, 
la naşterea lui lisus Hristos, pentru a ucide copilul care, conform 
spuselor magilor, se născuse pentru a fi regele ludeilor, ceea ce îl 
făcuse pe Irod să-şi simtă ameninţată domnia. 

Guvernatorul: 
Nădejdea noastră astăzi ia sfârşit. 
Chemat de noi într-ajutor, Delfinul, 
Răspunsu-ne-a că oastea tot nu-i gata 
Să spargă-o-ncercuire-atât de mare. 
Slăvite rege, îndurării tale 
Predăm oraşul şi-ale noastre vieţi. 
Pofteşte în cetate, dă poruncă 
Şi fă ce vrei cu noi şi-avutul nostru, 
Căci nu putem să ne mai apărăm. 
Regele Henric: 
Deschideţi porţile, - Exeter vino, 
Mergi şi pătrunde, unchiule,-n Harfleur, 
Rămâi în el şi bine-l întăreşte 
În contra Franţei. lerţi suflarea toată”. 
Eu, unchiule, mă trag înspre Calais, 
Că vine iarna şi-ntre-ai mei ostaşi 
E molimă în toi şi se lăţeşte. 
Sunt al tău oaspe la Harfleur diseară 
lar mâine fi-voi gata de drum iară. 
(Trâmbițe. Regele şi suita sa intră în oraş.) 


Scena 4 


Rouen. O cameră în palat. 
Intră Caterina şi Alice. 


Caterina: Alice, tu as été en Angleterre, et tu 
parles bien le langage. 

Alice: Un peu, madame. 

Caterina: Je te prie, m'enseignez, il faut que 
j'apprenne à parler. Comment appelez-vous la main 


502 Cronicarul Holinshed prezintă lucrurile invers. 

en anglois? 

Alice: La main? Elle est appelée de hand. 

Caterina: De hand. Et /es doigts? 

Alice: Les doigts? Ma foi, j'oublie les doigts, mais 
je me souviendrai. Les doigts? Je pense qviils sont 
appelés de fingres, oui, de fingres. 

Caterina: La main, de hand, les doigts, de fingres. 
Je pense que je suis un bon écolier; j'ai gagné deux 
mots d'anglois vitement. Comment appelez-vous les 
ongles? 

Alice: Les ongles? Nous les appelons de nails. 

Caterina: De nails. Ecoutez! Dites-moi, si je parle 
bien: de hand, de fingres et de nails. 

Alice: C'est bien dit, madame; il est fort bon 
anglois. 

Caterina: Dites-moi, l'anglois pour le bras. 

Alice: De arm, madame. 

Caterina: Et le coude? 

Alice: De elbow. 

Caterina: De elbow. Je men fais la répétition de 
tous les mots que vous m'avez appris des a present. 

Alice: Il est trop difficile, madame, comme je 
pense. 

Caterina: Excusez-moi, Alice; ecoutez: de hand, de 
fingres, de nails, de arm, de bilbow. 

Alice: De elbow, madame. 

Caterina: O, Seigneur Dieu, je m'en oublié: de 
elbow. Comment appelez-vous le col? 

Alice: De neck, madame. 

Caterina: De neck. Et le menton? 

Alice: De chin. 

Caterina: De sin. Le col, de neck, /e menton, de 
sin. 

Alice: Ouy. Sauf vostre honneur, en vérité, vous 
pronnoncez les mots aussi droict que les natifs 
d'Angleterre. 

Caterina: Je ne doute point d'apprendre par la 
grâce de Dieu, et en peu de temps. 

Alice: N'avons-nous pas déja oublié ce que je vous 
ay enseignee? 

Caterina: Non, je reciteray à vous promptement: 
de hand, de fingres, de mails... 

Alice: De nails, madame. 

Caterina: De nails, de arm, de ilbow. 

Alice: Souf vostre honneur, de elbow. 

Caterina: Ainsi dis-je: de elbow, de neck et de sin. 
Commet appelez-vous les pieds et la robe? 

Alice: De foot, madame, et de con. 

Caterina: De foot et de con? O, Seigneur Dieu! Ce 
sont des mots de son mauvais, corruptible, gros et 
impudique, et non pour les dames d'honneur d'user. 
Je ne voudrois prononcer ces mots devant les 
Seigneur de France pour tout le monde. Il faut, de 
foot, et de con n6âantmoins. Je reciterai une autre 
fois ma leçon ensemble: de hand, de fingres, de 
nails, de arm, de elbow, de neck, de sin, de foot, de 
con. 

Alice: Excellent, madame! 

Caterina: C'est assez pour une fois. Allons-nous à 
diner. 

(les amândouă.) 

Traducerea scenei 


Caterina: Alice, tu ai fost în Anglia şi vorbeşti bine 
limba engleză. 
Alice: Puțin, doamnă. 

Caterina: Te rog, învaţă-mă; trebuie să învăţ să 
vorbesc. Cum se zice „mână” pe englezeşte? 

Alice: Mână? Se zice de hand. 

Caterina: De hand. Şi degetele? 

Alice: Degetele? Zău că am uitat degetele, dar îmi 
aduc eu aminte. Degetele? Imi pare că li se zice de 
fingres; da, de fingres. 

Caterina: Mâna, de hand; degetele, de fingres. 
Cred că sunt un şcolar bun. Am aflat două cuvinte 
englezeşti la iuţeală. Cum ziceţi la unghii? 

Alice: Unghiile? Le numim de nails. 

Caterina: De nails. Ascultă. Spune-mi dacă 
pronunt bine: de hands, de fingres şi de nails. 

Alice: Aţi zis bine, doamnă. E o englezească destul 
de bună. 

Caterina: Spune-mi cuvântul braţ pe englezeşte. 

Alice: De arm, doamnă. 

Caterina: Şi cotul? 

Alice: De elbow. 

Caterina: De elbow. Am să repet toate cuvintele 
pe care le-am învăţat chiar acum. 

Alice: Cred că e prea greu, doamnă. 

Caterina: Ba să mă ierţi, Alice; ia ascultă: de hand, 
de fingres, de nails, de arm, de bilbow. 

Alice: De elbow, doamnă. 

Caterina: O, Doamne! Am uitat! De e/bow. Cum 
ziceţi la gât? 

Alice: De neck, doamnă. 

Caterina: De neck. Şi la bărbie? 

Alice: De chin. 

Caterina: De sin. Gâtul, de neck, bărbia, de sin. 

Alice: Da. Într-adevăr, pronunţaţi cuvintele tot aşa 
de bine ca cineva care s-ar fi născut în Anglia. 

Caterina: Fără îndoială că am să învăţ, cu ajutorul 
lui Dumnezeu, în scurt timp. 

Alice: N-aţi uitat ce v-am învăţat? 

Caterina: Nu, am să-ţi spun numaidecât: de hand, 
de fingres, de mails... 

Alice: De nails, doamnă. 

Caterina: De nails, de arm, de ilbow. 

Alice: Mă iertaţi, de elbow. 

Caterina: Aşa am zis şi eu: de elbow, de neck, de 
sin. Şi cum ziceţi la picior şi la rochie? 

Alice: De foot, doamnă, şi de con. 

Caterina: De foot şi de con? O, Doamne! Vorbele 
astea sună urât, grosolan, deşănţat şi fără ruşine, 
nu pot fi folosite de doamnele de la curte. Pentru 
nimic în lume n-aş putea să rostesc astfel de vorbe 
în faţa seniorilor francezi. Pfui! De foot şi de con. Cu 
toate acestea, am să mai spun încă o dată lecţia 
întreagă: de hand, de fingres, de nails, de arm, de 
elbow, de neck, de sin, de foot, de con. 

Alice: Foarte bine, doamnă. 

Caterina: Ajunge pentru o dată. Haidem la masă. 

(les amândouă.) 


Scena 5 


Acelaşi loc. 
Intră regele Franței, Delfinul, ducele de Bourbon, 
conetabilul Franței şi alţi seniori. 


Regele Franţei: 
E sigur c-a trecut de râul Somme. 
Conetabilul: 

Mai bine, sire, să plecăm din Franţa, 
Să nu ne batem. Ne lăsăm avutul 
Şi-unui popor barbar îi dăm pe mână 
Podgoriile noastre. 
Delfinul: 
Dieu vivant! 
să fie oare-n stare-un pumn de mlade, 
Din vlaga, alor noştri, rămăşiţă, 
Altoi crescut într-un sălbatic trunchi”, 
S-o ia prin nori aşa fără de veste, 
Privind de sus pe cei ce i-au sădit? 
Bourbon: 
Normanzi sunt, dar bastarzi: normanzi bastarzi! 
Mort de ma vie”! De nu-i oprim din mers, 
Mai bine-mi vând al meu ducat, şi-mi cumpăr 
Un petic de moşie mocirloasă, 
În Albion”%, ostrovul colţuros. 
Conetabilul: 
De unde-atât avânt, Dieu des batai/les" ? 
Din ţara lor de neguri, ploi şi beznă, 
Cu soare pal, privind, ca-n râs, chiorâş, 
De-omoară rodul? Apa lor sălcie 
- La supă de orz şi la mârţoage bună - 
Dezgheaţă vinele, şi-i întărită? 
lar noi, c-un aprig sânge-aprins de vin, 


503 „Doamne Sfinte!” 


504 Referire la faptul că războinicii englezi erau descendenţi ai 
normanzilor lui William Cuceritorul, care cucerise Anglia în 1066. 
505 „Să mor eu”, (fr.). 

506 Nume dat în vechime Angliei, din cauza coastelor sale albe, 
care fiind foarte înalte se văd de foarte departe, de pe mare, - 
conform explicaţiilor lexicografului englez Samuel Johnson (sec. al 
XVIII-lea). 

507 „Dumnezeu al bătăliilor!” (fr.). 

Să degerăm? Pe-al Franţei nume, nu! 
Să nu mai stăm ca ţurţurii de streşini, 
Când un popor mai rebegit asudă, 
Cu vajnici tineri, pe-ale noastre plaiuri, 
Sărace numai prin stăpânii lor. 
Delfinul: 
Pe legea mea, 
Se râd de noi femeile franceze 
Şi spun pe şleau că vlaga ne-am pierdut-o, 
S-or da la trup cu tinerii englezi 
Să-mpuie Franţa cu bastarzi războinici. 
Bourbon: 
Ei ne poftesc la ei la şcoli de dans 
Ca să ne-nveţe volta” şi coranta."* 
Spunând că harul nostru stă-n călcâie 
Şi că suntem fugari făr' de pereche. 
Regele Franței: 
Montjoy pe unde-i? Crainicul să, plece, 
Pe Henric rege, aspru să-l înfrunte. 
Sus, prinți! Mai bravi decât tăiuşul spadei! 
La luptă! Delabreth, 'nalt conetabil, 
Tu, duce d'Orleans, Bourbon, Berry, 
Brabant, Bar, Alençon şi tu, Bourgogne, 
Rambures, tu, Chatillon, şi Vaudemont, 


Beaumont, Grandpre, Roussi, Foix, Faucomberg, 


Lestrale, Bouciqault şi Charolois""”, 


508 „Volta” era un dans constând dintr-o întoarcere în doi paşi 
urmaţi de un salt înalt al partenerei, la sfârşit. Dansul era originar 


din Italia. 


509 „Coranta” era un dans în doi timpi şi în pas de fugă, imitând 


un galop reţinut şi grav. 


510 Numele rostite de regele Franţei sunt aproape toate luate din 
lista francezilor morţi sau făcuţi prizonieri, la Agincourt, din cronica 


lui Holinshed. 

Duci, prinți, seniori, baroni şi cavaleri, 
Scutiţi-vă de-ocară tronul, casa, 
Loviţi pe Harry, ce-şi perindă steagul 
Muiat în sânge la Harfleur, prin Franţa. 
Ca lavina spre vale, sclava tristă, 
În care-şi scuipă Alpii troahna lor." 
Daţi iama-n oastea lui - sunteţi puternici - 
Şi-n carul biruinţii, la Rouen, 
L-aduceţi prins. 
Conetabilul: 
Aşa vorbeşte-un rege. 
Păcat că sunt puţini ostaşii lui, 
Bolnavi şi hămesiţi de-atâta umblet; 
Când ochi va da cu oastea noastră,-i sigur 
Că-şi scapă inima-n haznaua fricii 
Şi vine, ca-ncheiere, cu peşcheş. 
Regele Franței: 
Zoreşte-l, conetabile, pe crainic, 
Şi regelui să-i spună că-i trimis 
Să-ntrebe cât ne dă răscumpărare. 
Tu, prinţ Delfin, rămâi aci-n Rouen. 
Delfinul: 
O, nu, măria ta, te rog din suflet! 
Regele Franţei: 
Răbdare! Trebui să rămâi cu noi. 
Şi-acum, sefiori şi prinți, la luptă sfântă: 
Şi veste-mi daţi că Anglia-i înfrântă. 
(les.) 


Scena 6 


511 Se pare că Shakespeare preia metafora din poetul roman 
Furius, (sec. |. î.e.n.) deşi atât Horaţiu cât şi Quintilian dezaprobă 
această figură de stil. 

Tabăra engleză în Picardia. 
Intră Gower şi F/uellen. 


Gower: Ce veste, căpitane Fluellen? Vii de la 
pod?" 

Fluellen: Crete-mă că se face pună treabă la pot. 

Gower: E teafăr ducele de Exeter? 

Fluellen: Tucele de Exeter este mărinimos ca 
Agamemnon”; e un om pe care eu iupesc şi 
cinstesc tin tot sufletul şi tin toată inima, şi tatoria şi 
fiinţa mea şi existenz şi toate puterile mele; slavă 
Tomnului că nu-i te loc rănit, tar apără potul cu 
mare vitejie, cu straşnic tisţiplin. Şi este acolo la pot 
un stegar, care eu în sinea mea îl cret tot atât te 
fiteaz ca Marc Antoniu”'*; şi e un om pe care nimeni 
nu-l bagă în seamă; tar tot eu am făzut că el îşi 
făcea tatoria cu părpăţie. 

Gower: Cum zici că-l cheamă? 

Fluellen: | se spune stegarul Pistol. 

Gower: Nu-l cunosc. 

Fluellen: Asta e omul. 

Pistol: 


512 Regele Henric trimisese un detaşament să ocupe un pod peste 
râul Ternoise, necesar să-l traverseze pentru a ajunge la 
Agincourt, unde se afla oastea franceză. Detaşamentul a cucerit 
podul peste care englezii au trecut în noaptea zilei următoare, în 
ajunul bătăliei de lângă localitatea sus menţionată. 

513 Referirile la Agamemnon, comandantul oastei grecilor la 
asediul Troiei, sunt frecvente în literatura epocii lui Shakespeare, 
datorită renumelui de comandant înţelept pe care îl avea 
Agamemnon. 

514 Marc Antoniu, locotenentul lui luliu Cezar şi adversarul de mai 
târziu al lui Octavian, era vestit pentru vitejia lui, (v. piesa Antoniu 
şi Cleopatra). 

Te rog să-mi faci un bine, căpitane, 
Eşti mult iubit de ducele Exeter. 
Fluellen: Mulţumesc lui Tumnezeu, da! Şi am 
meritat puţin iubire din parte-i. 
Pistol: 
Bardolph e ostaş voinic şi inimos, 
Viteaz şi vesel; soarta crudă însă 
Şi a norocului nebună roată, 
Zeu orb, 
Pe-o piatră ce se-nvârte nencetat... 
Fluellen: Ai puţină răptare, stegare Pistol. Zeița 
norocului e sucravită oarbă, cu basma pe ochi, ca să 
ne-arate că norocul orp este; şi este sucravită şi cu 
o roată, ca să ne arate că se învârteşte şi că e 
schimpător şi cu toane: asta e morala lucrului; şi 
picior la ea uite, fezi, e prins pe-o roată rotuntă care 
se tă te-a tura, te-a tura; la trept forbint, poetul face 
minunată  tescriere;  seiţa norocului, straşnică 
morală! 
Pistol: 
Norocul e vrăjmaşul lui Bardolph, 
Şi-l prigoneşte: spânzurat va fi 
Fiindc-a şterpelit un sfânt potir. 
Cumplită moarte! 
Să fie pentru câini spânzurătoare 
Şi omul slobod fie. Nu-l lăsaţi 
Ca şbilţul să-i sugrume-nghiţitoarea. 
Dar Exeter pentru-un sărman potir 
A dat osânda morţii! 
Mergi, ducele ţi-ascultă glasul, - spune-i, 
să nu laşi firul vieţii lui Bardolph 
Să-l taie cu o funie de-un ban 
Şi pentru-o vină de nimica toată! 

Oh! Scapă-l şi-am să-ţi fiu îndatorat! 

Fluellen: Stegar Pistol, parcă înţeleg ce frei să 
spui. 

Pistol: Atunci mă bucur. 

Fluellen: Desigur, stegare, că nu-i nicio pucurie; 
uite, fezi, chiar de mi-ar fi frate, aş tori ca tucele să- 
şi facă foia şi să-l trimită la moarte; pentru că 
tisţiplin trebuie păstrat. 

Pistol: 

Mori dracului, cu-a ta prietenie, 
Nu dau pe ea o ceapă degerată. 

Fluellen: Pine! 

Pistol: O ceapă degerată. 

(lese.) 

Fluellen: Prea pine! 

Gower: Stai, că ăsta e un ticălos, un netrebnic. 
Acum mi-amintesc: un codoş, un tâlhar. 

Fluellen: La pot, crete-mă că rostea cele mai 
straşnice cufinte ce se pot fetea într-o zi de fară ca 
asta. Dar foarte pine. Ce-a spus el câtre mine e 
foarte pun, te asicur, când o feni fremea. 

Gower: Ce vrei? E un mincinos, un smintit, un 
pungaş care merge din când în când la război, ca să 
se împăuneze cu numele de soldat când se întoarce 
la Londra. Flăcăii de felul lui ştiu ca pe apă numele 
căpeteniilor şi pot să te înveţe pe dinafară toate 
isprăvile care s-au săvârşit la cutare şi cutare 
fortăreață, la cutare şanţ, la cutare convoi; cine s-a 
purtat vitejeşte, cine a fost rănit, cine şi-a pierdut 
gradul, ce locuri a ocupat duşmanul. Şi toate 
acestea ţi le povestesc minunat de bine, într-un grai 
războinic şi împănat cu înjurăturile cele mai noi. 
Când te gândeşti ce poate face o barbă tăiată la fel 

ca a generalului şi o haină peticită din război, în 
mijlocul sticlelor spumoase şi a minţilor înecate cu 
bere, nici nu-ţi vine a crede. Ar trebui să poţi 
cunoaşte această ruşine a veacului, căci altfel poţi fi 
păcălit rău de tot. 

Fluellen: Să-ţi spun eu ce, căpitane Gower: pag 
seamă că el nu este te loc omul care îi place să se 
arate lumii; tacă eu găsesc o caură la platoşa lui, am 
să-i spun ce cret tespre el. (Tobe/e bat.) Auzi? Fine 
regele! Trebuie să forbesc cu el despre tot. 

(Iniră regele, Gloucester şi soldații. ) 

Fluellen: Tomnul să te aibă în pază, măria ta! 

Regele Henric: Ce veste, Fluellen? Vii de la pod? 

Fluellen: Cu foia măriei tale, da. Tucele de Exeter 
a apărat potul cu fitejie: francesii s-au retras, uite, 
fezi, şi sunt multe isprăvi liteze şi strălucite; zău! 
Tuşmauul a stăpânit potul, tar a fost silit să se 
retragă, şi tucele de Exeter e stăpân pe pot. Pot să 
spun măriei tale că tucele e un părpat fiteaz. 

Regele Henric: Câţi oameni ai pierdut, Fluellen? 

Fluellen: Pierterile tuşmanului au fost foarte mare, 
nezpus de mare; tar în ce mă prifeşte, cret că tucele 
n-a piertut niciun om afară te acel care trepuie să fie 
spânzurat, fiintcă a prătat o piserică, unul Bardolph, 
tacă-l ştie cumva măria ta: toată faţa îi e numai 
pupuliţe şi coşuri şi negi şi parcă-i pârşolită; şi 
pusele îi suflă spre nas care e ca un tăciune abrins 
cânt roş, cânt albastru; iar acum i s-a tăiat nasul şi 
focul i s-a stins. 

Regele Henric: Pe toţi tâlharii aceştia ar trebui să-i 
curăţim. Şi vă poruncesc cu dinadinsul ca în 
trecerea noastră prin ţară să nu se ridice nimic cu 
sila de prin sate, să nu se ia nimic fără plată şi 

niciun francez să nu fie batjocorit sau privit cu 
dispreţ. Când se joacă soarta unui regat, între 
cruzime şi blândeţe, jucătorul cel mai nobil câştigă 
cel dintâi. 

(Fanfara. Intră Montjoy.) 

Montjoy: Mă ştii după veşmânt. 

Regele Henric: Eu te cunosc prea bine. Ce-ai de 
spus? 

Montjoy: A regelui, stăpânul meu, dorinţă. 

Regele Henric: Vorbeşte! 

Montjoy: Aşa grăieşte regele meu: „Spune-i lui 
Harry al Engliterei că deşi noi păream morţi, eram 
doar adormiţi. Mai bun ostaş decât graba e clipa 
prielnică. Spune-i că l-am fi respins la Harfleur dar n- 
am găsit cu cale să spargem buba unei jigniri 
înainte de a fi coaptă; acum e rândul nostru să 
vorbim şi glasul nostru e glas împărătesc. Englitera 
se va căi de nebunia ei, îşi va recunoaşte 
slăbiciunea şi se va minuna de îngăduinţa noastră. 
Spune-i deci să se gândească la preţul 
răscumpărării care trebuie să fie potrivit cu 
pagubele ce ne-au fost pricinuite, cu supuşii pe care 
i-am pierdut, cu ocara pe care am suferit-o; toate 
acestea, de-ar fi puse în cumpănă, ca să fie 
răscumpărate, ar atârna greu faţă de micimea 
preţului. Visteria lui e prea săracă pentru pierderile 
noastre; pentru sângele ce l-am vărsat, oştirea 
regatului său prea puţin numeroasă; iar pentru 
ocara făcută, el însuşi de-ar sta în genunchi la 
picioarele noastre ar fi o mulţumită prea săracă şi 
neînsemnată.” La aceasta se mai adaugă o 
înfruntare: „Şi spune-i, ca încheiere, că i-a trădat pe 
cei ce l-au urmat: li s-a rostit osânda,” Aşa grăit-a 

regele şi stăpânul meu, aceasta mi-e solia. 
Regele Henric: 
Ce nume porţi? Solia ţi-am aflat-o. 
Montjoy: 
Montjoy. 
Regele Henric: 
Ţi-ai împlinit frumos însărcinarea. 
Întoarce-te acum, te rog, la rege: 
Să-i spui că n-am să-l caut chiar îndată, 
Ci-nspre Calais doresc să merg în pace. 
La drept vorbind, deşi nu-i prea cuminte 
Unui vrăjmaş viclean şi priceput 
Să-i fac mărturisiri,-a mea oştire 
Slăbită-i mult de boli şi-mpuţinată. 
Cei ce rămân nu-s mult mai tari ca voi. 
Ţi-o spun, herald, pe când erau ei teferi, 
Nu dam un om pe trei franceji de-ai tăi, 
Îmi ierte Domnul lauda de sine, 
Acest păcat mi-l suflă vântul Franţei, 
Şi-mi pare rău. Deci mergi l-al tău stăpân, 
Să-i spui că sunt aci. Întreg avutul 
Mi-e-n trupul ăsta şubred şi sărman 
Şi-o biată ceată firavă mi-e oastea. 
Dar, Doamne-ajută, merg tot înainte. 
Să-i spui, chiar însuşi regele de-ncearcă, 
Şi orice alt vecin să-mi taie drumul. 
i Montjoy, pentru-osteneală, 
(li dă o pungă) 
Mergi şi roagă-l 
Pe-al tău stăpân să se gândească bine: 
Vom trece de-om putea. De-mi staţi în cale. 
Roşim cu-al vostru sânge negrul plai. 
Cu bine deci, Montjoy! Pe scurt, răspunde-i: 

Nu vrem război în starea-n care suntem, 
Da-n starea asta, nu fugim de el. 
Aşa să-i spui. 
Montjoy: 
Voi spune-ntocmai. Sire, mă închin. 
Gloucester: 
Doar n-or veni chiar azi asupra noastră. 
Regele Henric: 
Noi, frate,-n mâna Domnului ne-aflăm 
Şi nu-ntr-a lor. La pod! Se lasă noaptea. 
Vom tăbări deci dincolo de râu 
Şi mâine-n zori de zi pornim la drum. 
(les.) 


Scena 7 


Tabăra franceză lângă Azincourt. 
Intră conetabilul Franței, Rambures, ducele de 
Orléans, DelfinuP'” şi alţii. 


Conetabilul: Tii! Am cea mai bună armură din 
lume. De-ar fi odată ziuă! 

Orleans: Ai o armură straşnică. Dă-i însă şi calului 
meu ce i se cuvine. 

Conetabilul: E cel mai bun cal din Europa. 

Orleans: Nu se mai face odată ziuă? 

Delfinul: Duce de Orleans, şi dumneata, domnule 
Conetabil, vorbiţi de cai şi de armuri? 

Orleans: În privinţa aceasta, eşti tare ca toţi 
principii din lume. 

Delfinul: Ce noapte lungă! Nu mi-aş schimba calul 


515 Prezenţa Delfinului la Agincourt nu este confirmată de istorie. 

pe niciunul din câţi stau pe patru picioare. Ça! Ha/"* 
Saltă de la pământ de parcă ar avea arcuri în 
măruntaie, /e cheval volant, Pégase, qui a les 
narines de feu” Când îl încalec, parcă zbor, sunt 
ca un şoim. Galopul lui înghite văzduhul, pământul 
cântă când îl atinge, copita lui de corn e mai 
melodioasă decât fluierul lui Hermes.”!* 

Orleans: E de culoarea nucşoarei. 

Delfinul: Şi are iuţeala piperului. Este un animal 
vrednic de Perseu. Doar foc şi aer. Elementele 
greoaie, apa şi pământul, nu se vădesc în el decât în 
clipa liniştită când călăreţul îl încalecă. Asta e cal 
într-adevăr şi toate celelalte dobitoace nu-s decât 
nişte mârţoage. 

Conetabilul: Fireşte, alteţă, e un cal nemaivăzut, 
desăvârşit. 

Delfinul: E regele cailor. Nechezatul lui e ca 
porunca unui domnitor; şi înfăţişarea lui te sileşte să 
te închini. 

Orleans: Destul, vere! 

Delfinul: Ba nu, un om care nu poate să aducă tot 
alte laude calului meu, de când se înalţă ciocârlia şi 
până se întoarce oaia la storişte, înseamnă că e 
lipsit de duh. Este o temă tot atât de nesfârşită ca 
marea; prefă nisipul în limbi grăitoare şi calul meu 
va fi un subiect pentru fiecare din ele. Este un 
subiect vrednic să filosofeze asupra lui un împărat şi 
e bun de călărit şi pentru împăratul împăraţilor. 
Lumea întreagă, ştiută sau neştiută, trebuie să-şi 
516 „Aşa! Ha!”, (fr.). 

517 „Calul înaripat, Pegas, cel cu nările de foc”, (fr.). Pegas este în 
mitologia antichităţii, calul înaripat care a ţâşnit din sângele 
Meduzei, ucisă de Perseu, (V. 1 Henric al IV-lea, nota 128). 

518 Hermes (Mercur) este considerat inventatorul fluierului. 

lase orice îndeletnicire şi să se minuneze. Am scris 
altă dată un sonet în cinstea lui, care începea aşa: 
„Minune a naturii...” 

Orleans: Am auzit şi eu un sonet, scris în cinstea 
unei iubite, care începea astfel. 

Delfinul: Atunci l-a imitat pe cel compus de mine 
în cinstea calului; fiindcă el îmi ţine loc de amantă. 

Orleans: Amanta domniei tale se poartă frumos. 

Delfinul: Cu mine, da; şi aceasta-i condiţia cerută, 
şi însuşirea de căpetenie a unei amante vrednice şi 
de soi. 

Conetabilul: Ma foi!” Pare-mi-se că ieri amanta 
domniei tale zvârlea îngrozitor. 

Delfinul: Aşa o fi făcut şi a domniei tale. 

Conetabilul: A mea n-avea frâu. 

Delfinul: O! Atunci pesemne că era bătrână şi 
cumsecade şi călăreai ca un cavaler irlandez, fără 
pantaloni franţuzeşti şi numai în nădragi. 

Conetabilul: Te pricepi la călărie. 

Delfinul: Aşadar, lasă-mă să-ţi dau un sfat: cei ce 
călăresc aşa şi nu iau bine seama dau în gropi. Mai 
bine să am un cal decât o iubită. 

Conetabilul: Mai bine să-mi ţie iubita loc de 
gloabă. 

Delfinul: Află, conetabile, că iubita mea are păr 
adevărat. 

Conetabilul: Dacă iubita mea ar fi o scroafă, i-aş 
putea aduce aceeaşi laudă. 

Delfinul: Le chien est retourné à son propre 
vomissement et la truie lavée au bourbier'”; tragi 


519 „Pe legea mea!” (fr.). 
520 „Câinele s-a întors unde a vărsat şi scroafa spălată la groapa 
cu nămol”, (fr.). 

foloase din toate. 

Conetabilul: Totuşi nu-mi folosesc calul drept 
iubită şi nici zicători aşa de puţin potrivite cu vorba 
noastră. 

Rambures: Domnule conetabil, pe armura care am 
văzut-o în cortul domniei tale astă-noapte sunt stele 
sau sori? 

Conetabilul: Stele, señiore. 

Delfinul: Nădăjduiesc că unele din ele au să cadă 
mâine. 

Conetabilul: Şi totuşi cerul meu nu o să ducă lipsă. 

Delfinul: Se prea poate, porţi o sumedenie de 
prisos: cinstea ar fi mai mare dacă ai pierde câteva 
din ele. 

Conetabilul: Întocmai cum poartă calul laudele 
alteţei voastre ar galopa mai bine dacă-ar da de 
pământ cu toată lăudăroşenia. 

Delfinul: Măcar de-aş fi în stare să-l încarc eu cu 
toate laudele ce i se cuvin! Nu se mai face odată 
ziuă? Mâine am să călăresc o milă întreagă pe un 
drum pietruit cu căpăţânile englezilor. 

Conetabilul: Eu n-aş îndrăzni să spun aşa ceva, de 
teamă să nu rămân de ruşine. Tare aş vrea să se 
facă ziuă, i-aş trage bucuros de urechi pe englezi. 

Rambures: Cine face prinsoare cu mine că prind 
douăzeci de englezi? 

Conetabilul: Până ce-i prinzi pe ei, vezi să nu fii 
prins cumva. 

Delfinul: E miezul nopţii. Mă duc să-mi gătesc 
armele. 

Orleans: Delfinul de-abia aşteaptă zorile. 

Rambures: De-abia aşteaptă să-i mănânce pe 
englezi. 

Conetabilul: Cred că o să-i mănânce pe toţi câţi i-o 
ucide. 

Orleans: Jur pe mâna dalbă a domniţei mele că e 
un principe viteaz. 

Conetabilul: Jură-te pe piciorul ei, ca să-ţi poată 
călca jurământul. 

Orleans: De bună seamă, este un vrednic gentilom 
francez. 

Conetabilul: A fi vrednic înseamnă a face mereu 
ceva; şi el mereu face câte ceva. 

Orleans: N-am auzit să fi făcut vreun rău cuiva. 

Conetabilul: Nici mâine n-o să facă; şi totuşi o să- 
şi păstreze faima. 

Orleans: Eu unul ştiu că e viteaz. 

Conetabilul: Mie mi-a spus-o cineva care-l 
cunoaşte mai bine ca domnia ta. 

Orleans: Cine anume? 

Conetabilul: Apoi, de! Mi-a spus-o chiar el însuşi; şi 
spunea că puţin îi pasă dacă o mai ştiu şi alţii... 

Orleans: Nici nu trebuie să-i pese; doar nu-i o 
virtute ascunsă. 

Conetabilul: Ba este, monseîiore, pe cinstea mea! 
N-a văzut-o nimeni niciodată, poate numai lacheul 
lui; e o vitejie sub obroc. Cum o laşi slobodă, s- 
abate. 

Orleans: Decât multe şi tot rele, mai bine una şi 
bună. 

Conetabilul: La zicătoarea asta, eu răspund cu 
alta: „Prietenia e linguşitoare”. 

Orleans: Şi eu răspund: „Nu e dracul atât de 
negru”. 

Conetabilul: Bine-ai zis! Prietenul domniei tale în 
chip de drac! Să ai în vedere şi vorba aceea: „Ucigă- 

| toaca şi ducă-se pe pustii”. 

Orleans: La zicători eşti neîntrecut şi cum încă! 
Nebunul aruncă o piatră... 

Conetabilul: Ai cam întrecut măsura. 

Orleans:: Nu e întâia oară că te întrec. 

(Intră un crainic.) 

Crainicul: Monseîiore conetabil, englezii se găsesc 
la o mie cinci sute de paşi de corturile măriei 
voastre. 

Conetabilul: Cine a făcut măsurătoarea? 

Crainicul: Contele de Grandpre. 

Conetabilul: Un gentilom viteaz şi destoinic. De s- 
ar face odată ziuă! Vai! Bietul Henric al Angliei nu 
tânjeşte ca noi după răsăritul soarelui! 

Orleans: Ce mai bădăran ticălos e şi regele ăsta al 
Angliei, să hoinărească aşa cu toţi nătărăii după el, 
fără să ştie unde merge. 

Conetabilul: Dacă englezii ar avea niţică minte, ar 
lua-o la goană. 

Orleans: Tocmai asta le lipseşte; căci dacă-ar avea 
căpăţânile căptuşite cu puţin bun-simţ, n-ar putea 
purta chivăre aşa de grele. 

Rambures: Insula asta a Engliterei dă naştere tot 
la făpturi viteze. Dulăii lor sunt de-o îndrăzneală 
neîntrecută. 

Orleans: Javre turbate, se reped cât ai clipi din 
ochi cu capul în botul ursului, care li-l sfarmă ca pe 
un măr putred. Tot aşa poţi spune că e viteaz 
puricele care îndrăzneşte să-şi ia gustarea pe buza 
leului. 

Conetabilul: Fireşte! Şi oamenii sunt la fel de 
vânjoşi şi de aprigi ca şi dulăii întărâtaţi. Minţile lor, 
însă, şi le lasă acasă, la neveste. Dă-le ciozvârte 

mari de vacă, dă-le fiare şi oţeluri: au să mănânce 
ca lupii şi au să se bată ca dracii. 

Orleans: Da, dar englezii ăştia duc o lipsă cumplită 
de carne de vacă. 

Conetabilul: Atunci mâine vom băga de seamă că 
au doar poftă de mâncare şi n-au poftă de harţă. E 
vremea să ne înarmăm. Să mergem! 

Orleans: 

E două. Când pe cer va fi iar soare 
să prindem câte-o sută fiecare. 


(les.) 
Actul IV 
Prolog 
Intră Chorus. 
Chorus: 


Vă-nchipuiţi acum un timp în care 
Crescânde bezne, zvonuri strecurate 
Chivotul larg al lumilor îl umplu. 
Un zumzet dus din lagăr într-alt lagăr, 
A două oşti, adoarme-n sânul nopţii, 
Şi străji din loc în loc aud consemnul, 
Şoptit în taină,-al pazei celeilalte. 
Răspunde foc la foc, şi-n flăcări pale 
Umbritul chip oştirile-şi zăresc, 

Şi cal pe cal se-nfruntă şi nechează 
Auzul surd al nopţii străpungându-l. 
Dând zor armurierii, cu ciocanul, 
La zaua cavalerilor, prin corturi, 
Ţin isonul cumplitei pregătiri. 

Cocoşii cântă-n sat. Bat orologii 
De ceasul trei al zorilor în somn. 
încrezători şi mândri de-al lor număr, 
Prea veseli, liniştiţi francezii-n suflet 
Pe-al lor hulit duşman îl joacă-n zaruri 
Şi mustră noaptea-nceată şi schiloadă 
Că, hâdă şi smintită vrăjitoare, 
Întârzie şi şchioapătă pe drum. 
Pe când englezii, bieţii osândiţi 
Ca nişte oameni gata pentru jertfă, 
Stau resemnaţi la focurile lor 
Cu gândul la primejdia din zori, 
Şi copleşiţi, cu feţe scofâlcite, 
În haina zdrenţuită de război, 
Par spectri fioroşi în raza lunii. 

Cel care-acum ar mai putea să-l vadă 
Pe-al tristei gloate căpitan regesc 
Umblând din cort în cort, din strajă-n strajă, 
O! Cum ar mai striga: mărire lui! 

Şi laudă! Că-şi vede toţi ostaşii, 

Le dă bineţe, le zâmbeşte blând, 
Numindu-i fraţi de-un sânge şi prieteni. 
Nimic n-arată pe regescu-i chip 
Că-ncercuit e de-o cumplită oaste. 
_Nici n-a pierdut o iotă de culoare 
In veghea şi-oboseala-ntregii nopţi. 
Ci, proaspăt, îşi învinge osteneala 
Cu veselă, senină măreție. 

Şi orice hâtru galben şi-abătut 
Din ochii lui a prins curaj văzându-l. 
Cu largă şi solară dărnicie 
Privirea lui se-mparte tuturora 
Topind a spaimei gheaţă. Deci tot omul, 

Şi nobil şi de rând, să vadă poate 
Cum dat-am eu, nevrednic iconar, 
Ceva din al lui Harry chip, în noapte. 
Şi-acuma teatrul nostra-i câmp de luptă 
Şi trebui’, vai! Cu cinci florete ştirbe, 
Stângaci încăierate, să-njosim 
Măreţul Azincourt. Dar staţi, priviţi, 
Şi-n mintea voastră dintr-o parodie 
Isprăvi aievea pot să reînvie. 
(lese.) 


Scena 1 


Tabăra engleză la Azincourt. 
Intră Regele Henric, Bedford şi Gloucester. 


Regele Henric: 
Primojdia-i mare, Gloucester, ai dreptate; 
Cu-atât mai mare fie-ne curajul. 
Slăvit să fie Domnul, frate Bedford, 
În fiecare rău e-un strop de bine, 
De s-ar pricepe omul să-l găsească, 
Să tragă şi folosul, dându-şi seama. 
Că răi vecini ne scoală prea devreme 
E sănătos, e şi gospodăresc. 
Dar ei ne sunt şi-un cuget dinafară, 
Predicatorii noştri, ce ne-ndeamnă 
să ne-mbrăcăm frumos ca să murim. 
Aşa putem din pir culege miere 
Şi-o-nvăţătură chiar şi de la dracu. 
(Intră Erpingham.) 
Salut, sir Tomas Erpingham, bătrâne! 
Ţi-ar sta sub capul dalb o pernă moale, 

Mai bine decât aspra Franţei iarbă. 
Erpingham: 
Nu, sire, mi-este drag acest culcuş. 
Că pot să spun acum: dorm ca un rege! 
Regele Henric: 
E bine când te-mpaci cu suferinţa 
Ca toţi ceilalţi, că duhu-i uşurat. 
Şi când ţi-e mintea-nviorată-i sigur 
Că-ntregul trup nensufleţit şi mort 
Tresare-n groapa lâncezelii sale 
Şi-nvie ca un şarpe năpârlit, 
Cu nouă agerime””!. Sir Thomas, 
Dă-mi haina ta. Voi, fraţii amândoi, 
Vorbiţi de mine prinților în lagăr, 
Ducându-le salutul meu. Degrabă 
Doresc să-i văd pe toţi la mine-n cort. 
Gloucester: 
Stăpâne, aşa vom face. 
(Gloucester şi Bedford ies.) 
Erpingham: 
să te-nsoţesc? 
Regele Henric: 
Nu, cavalere, du-te 
Cu fraţii mei la lorzii Engliterei. 
Aş vrea să stau cu sufletu-mi de vorbă 
Şi nimenea de faţă să nu fie. 
Erpingham: 
Te aibă-n pază-i Dumnezeu din cer 
Pe tine, nobil Harry. 


521 Regele Henric se referă la asemănarea dintre somn şi moarte, 


trezirea din somn apărând ca o înviere. Această apropiere între 
cele două stări se întâlneşte şi în alte piese ale lui Shakespeare, 
(Cf. Hamlet, III, 1; Macbeth, ||, 3 etc.). 

Regele Henric: 
Mulţumescu-ţi 
O, suflete, că vorba ta-mi dă viaţă. 
(les toii, afară de rege.) 
(Intră Pistol.) 
Pistol: Qui va lè”? 
Regele Henric: Un prieten. 
Pistol: 
Vorbeşte lămurit: eşti ofiţer? 
Ori eşti un om de rând şi din popor? 
Regele Henric: 
Sunt nobil şi fac parte dintr-o ceată. 
Pistol: 
Şi porţi cu tine-o suliță grozavă? 
Regele Henric: 
Întocmai! Şi tu? 
Pistol: 
Sunt tot atât de nobil ca-mpăratul. 
Regele Henric: 
Eşti mai presus ca regele atuncea. 
Pistol: 
Oh! Regele-i o inimă de aur; 
Ce mai cocoş! Şi ce băiat de viaţă! 
Vlăstar ales şi din părinţi de soi, 
Năprasnic pumn! Eu tălpile-i sărut: 
Mi-e drag din suflet spadasinul ăsta. 
Dar tu cum te numeşti? 
Regele Henric: 
Harry le Roy”. 
Pistol: 


522 „Cine-i acolo?” (fr.). 
523 „Regele”, (fr.). Cu toate cunoştinţele sale de limbă franceză, 
Pistol ia cuvintele „le roi” drept un nume propriu. 

Le Roy. Un nume galic. Eşti din Cornwall? 
Regele Henric: 
O, nu! Sunt velş. 
Pistol: 
Cunoşti pe Fluellen? 
Regele Henric: 
Da. 

Pistol: 

Să-i spui că-i trag cu prazu-n scăfârlie 
De Sfântul David. 

Regele Henric: În ziua aceea să nu-ţi porţi 
pumnalul la pălărie ca nu cumva să ţi-l înfunde şi el 
în cap. 

Pistol: Eşti prieten cu el? 

Regele Henric: Şi ruda lui. 

Pistol: Atunci nu faci o ceapă degerată. 

Regele Henric: Mulţumesc. Dumnezeu cu tine! 

Pistol: Pistol mi-e numele. 

(lese.) 

Regele Henric: Se potriveşte, că iei foc uşor. 

(Se retrage.) 

(Intră Fluellen şi Gower, fiecare din altă parte.) 

Gower: Căpitane Fluellen! 

Fluellen: Ei, pentru Tumnezeu, forpeşte mai încet! 
Cel mai uimitor lucru din lumea întreacă este când 
fezi că nu se ţine seamă de străfechile şi atefăratele 
legi şi prifilegi ale rezpelului. Tacă ţi-ai ta osteneala 
să  cercetezi  pătăliile marelui Pompei”, te 
încretinţez că ai găsi că-n tapăra lui Pompei nu era 
524 Vestit general roman. Adversarul lui luliu Cezar, de care a fost 
învins la Pharsala (48 î.e.n.). Căutând adăpost în Egipt, a fost ucis 
de sfetnicii regelui Ptolomeu. Prin spusele lui  Fluellen, 


Shakespeare se arată partizan al acelora care se declarau în 
favoarea menţionării tacticii de luptă romane, (v. nota 66). 

nici flecăreala nici zapaceala. Îţi spun eu pe cufânt: 
ai să găseşti că opiceiurile de rezpel, şi grijile, şi 
reculele, şi cumpătarea, şi buna cufiinţă sunt cu 
totul într-alt fel. 

Gower: Dar şi duşmanul e gălăgios! Doar l-ai auzit 
toată noaptea. 

Fluellen: Uite, fezi, tacă tuşmanul e un macar şi un 
smintit şi un fanfaron limbut, crezi că e pine să fim 
şi noi macari şi smintiţi şi fanfaroni? la, spune trept, 
cu mâna pe conştiinţă? 

Gower: Am să vorbesc mai încet. 

Fluellen: Te roc, te roc din suflet. 

(Gower şi Fluellen ies.) 

Regele Henric: 

Deşi arată cam din alte vremuri 
E-un gal cuminte, plin de vrednicie. 

(Intră John Bates, Alexander Court şi Michael 
Williams.) 

Court: Frate John Bates, nu începe colo să 
mijească de ziuă? 

Bates: Ba cred că da. Dar nu prea avem pricină să 
dorim lumina zilei. 

Williams: Vedem noi colea zorile, dar pare-mi-se 
că n-o să-i mai vedem sfârşitul... Cine-i acolo? 

Regele Henric: Un prieten. 

Williams: Cine ţi-e căpitan? 

Regele Henric: Sir Thomas Erpingham. 

Williams: Un comandant bătrân şi încercat şi un 
nobil plin de omenie. la spune-mi, rogu-te, ce crede 
el de starea în care ne aflăm? 

Regele Henric: Că suntem ca nişte oameni 
aruncaţi pe o limbă de nisip, care se aşteaptă să fie 
luaţi de valuri, la mareea viitoare. 


~ 550 — 


Opere Complete Volumul 4 

Bates: Nu cumva i-o fi spus şi regelui părerea lui? 

Regele Henric: Nu. Şi nici nu se cădea s-o facă. 
Fiindcă, fie vorba între noi, cred că regele nu e 
decât un om ca şi mine. Miroase şi el micşunelele, 
cum le miros şi eu, vede şi el cerul şi pământul cum 
le văd şi eu. Are şi el simţuri la fel ca toţi oamenii. 
Dacă dai la o parte toate podoabele regeşti, rămâne 
omul în toată goliciunea lui. Cu toate că 
sentimentele lui râvnesc mai sus, dar, când 
pogoară, apoi se prăbuşesc la fel de iute. Când are 
şi el, ca noi, cuvânt să se teamă, temerile lui sunt, 
fără doar şi poate, tot atât de amarnice ca ale 
noastre.” Şi atunci nu e cuminte să-i arate cineva 
vreo umbră de îndoială, ca nu cumva el să o lase să 
se vadă şi să-şi descurajeze ostaşii. 

Bates: Oricât îi place lui să facă pe grozavul, cred 
că ar prefera să stea în gârlă pân-la gât, chiar şi pe 
o noapte friguroasă ca asta; şi eu i-aş dori-o. Ba aş 
vrea să fiu şi eu cu el; oricum, numai să nu fim aici. 

Regele Henric: Pe cinstea mea, să vă spun cum îl 
văd eu pe rege: cred că nu doreşte să fie altundeva 
decât acolo unde este. 

Bates: Mai bine aş vrea să-l ştiu singur aici, că 
atunci negreşit că ar fi răscumpărat, şi-ar scăpa cu 
viaţă atâţia oameni. 

Regele Henric: Mi se pare că nu prea ţii la el dacă- 
i doreşti să fie singur aici; deşi pare să spui astea 
numai ca să-i pui pe ceilalţi la încercare. Eu cred că 
nicăieri n-aş muri mai fericit decât alături de rege, 
pricina lui fiind dreaptă şi lupta lui cinstită. 

Williams: Asta n-avem de unde s-o ştim. 


525 Ideea că regele este asemenea tuturor oamenilor se 
întâlneşte şi în Eseurile lui Montaigne (sec. XVI). 

Bates: Sau mai bine zis, nu ne priveşte; nouă ni-e 
de ajuns să ştim că suntem supuşii regelui; dacă 
pricina lui e nedreaptă, ascultarea noastră faţă de 
rege ne spală de orice vină. 

Williams: Dar dacă pricina nu-i dreaptă, chiar şi 
regele o să dea straşnică socoteală în Ziua de Apoi, 
când s-or aduna laolaltă toate braţele şi picioarele şi 
capetele tăiate într-o bătălie şi or începe să strige: 
„Am pierit în cutare loc”; unii din noi înjurând, alţii 
strigând după felcer, unii jeluindu-şi nevestele 
rămase în sapă de lemn pe urma lor, alţii cu gândul 
la datoriile pe care le au, iar alţii la copiii lăsaţi 
golaşi. Teamă mi-e că dintre cei căzuţi în luptă prea 
puţini mor cum se cuvine. Cum o să aibă gânduri 
miloase şi evlavioase, când ei nu urmăresc altceva 
decât să verse sânge? Aşadar, dacă oamenii ăştia 
mor neîmpărtăşiţi, o să fie o pată pentru regele care 
i-a îndemnat: că dacă lui nu-i dai ascultare, 
înseamnă să calci toate îndatoririle unui supus. 

Regele Henric: Atunci, dacă un fiu trimis de tatăl 
său să aducă nişte mărfuri se îneacă în mare cu 
păcatele lui cu tot, ar trebui, după legea voastră, ca 
vina ticăloşiilor lui să fie aruncată asupra tatălui 
care l-a trimis; sau dacă un slujitor, ducând, la 
porunca stăpânului său, o sumă de bani, este lovit 
de lotri şi moare încărcat de fărădelegi pe care nu 
le-a ispăşit, voi o să spuneţi că treburile stăpânului 
sunt de vină că slujitorul merge în iad. Dar lucrurile 
nu stau aşa; regele nu e ţinut să răspundă de 
sfârşitul fiecărui ostaş în parte, nici tatăl de-al fiului, 
sau stăpânul de-al slugii; fiindcă ei nu le-au vrut 
moartea când le-au dat o însărcinare. Pe de altă 
parte, dacă un rege a ajuns o dată la calea armelor, 

oricât de dreaptă i-ar fi cauza, nu poate încerca s-o 
câştige numai cu ostaşi curaţi la suflet. Unii, de 
pildă, poartă vina unui omor precugetat şi făptuit, 
alţii au înşelat vreo fecioară, călcându-şi jurământul, 
alţii, care au însângerat mai înainte dulcele sân al 
păcii cu tâlhăriile şi fărădelegile lor, îşi caută o 
scăpare în război. Chiar dacă oamenii aceştia au 
înfrânt legea şi au scăpat de pedeapsa ce li se 
cuvenea, chiar dacă au putut fugi de oameni, n-au 
aripi să fugă şi de Dumnezeu; războiul e mâna 
dreaptă a Domnului, e răzbunarea lui. Aşa că 
oamenii care au călcat cândva legea regelui sunt 
pedepsiţi abia acum în lupta pentru rege. Atunci 
când se temeau de moarte, au scăpat cu viaţă, iar 
atunci când cred că scapă, sunt răpuşi: iar dacă mor 
fără grijanie, e tot atât de nevinovat regele de 
osânda lor de veci, pe cât era şi de ticăloşiile 
săvârşite mai înainte şi pentru care sunt pedepsiţi 
acuma. Supuşii au îndatoriri faţă de rege, dar 
sufletul rămâne al lor. lată de ce orice ostaş la 
război trebuie să se poarte ca un bolnav căzut la 
pat: să-şi curețe sufletul de orice pată; murind în 
felul ăsta, moartea îi va fi cu priinţă, iar dacă nu 
moare, să binecuvânteze vremea pierdută cu 
această pregătire; şi cel scăpat de la moarte nu e un 
păcat să cugete că, dăruindu-se Domnului de 
bunăvoie, i-a fost dat să supravieţuiască pentru a-l 
preamări pe El şi a arăta şi altora cum să se 
mântuiască. 

Williams: Fireşte, dacă un om moare nemântuit, 
păcatul cade asupra capului său, iar regele nu poate 
răspunde pentru el. 

Bates: Nici nu doresc să răspundă pentru mine; şi 

sunt totuşi hotărât să lupt din răsputeri pentru el. 

Regele Henric: Chiar eu l-am auzit pe rege când 
spunea că n-ar vrea să plătească nicio 
răscumpărare. 

Williams: Ei, o fi zis şi el, aşa, ca să ne facă să 
luptăm mai cu inimă; dar când om fi cu beregata 
tăiată, poate plăti el orice răscumpărare că pentru 
noi totuna e. 

Regele Henric: Dacă trăiesc s-o văd şi p-asta, nu 
mă mai încred în cuvântul lui niciodată. 

Williams: Vezi, să-i ceri socoteală! la, un biet 
supus acolo s-a supărat pe rege! Grozav lucru, ca 
bubuitura unei puşti hodorogite! E ca şi cum te-ai 
căzni să prefaci soarele în ghețar, făcându-i vânt cu 
o pană de păun. N-o să te mai încrezi în cuvântul lui! 
Auzi ce nerozie! 

Regele Henric: Răbufneala ţi-e cam tare; mi-ar sări 
ţandăra dac-ar fi clipa mai prielnică. 

Williams: Hai să ne batem, dacă scapi cu viaţă. 

Regele Henric: Bucuros. 

Williams: Cum o să te mai recunosc? 

Regele Henric: Dă-mi încoace un zălog să-l port la 
pălărie. Şi dacă tu cutezi să mi-l ceri înapoi, mă bat 
cu tine. 

Williams: Ţine mănuşa mea. Dă-mi-o pe ata. 

Regele Henric: lat-o. 

Williams: O s-o port şi eu la pălărie. Dacă, după 
ce-o trece ziua de mâine, vii la mine şi-mi spui: 
„Asta-i mănuşa mea”, uite, pe mâna asta mă jur că- 
ţi trag un pumn după ceafă. 

Regele Henric: Dacă mai trăiesc s-o văd şi p-asta, 
ţi-ai găsit omul! 

Williams: Mai bine te-ai duce să te spânzuri. 

Regele Henric: Fii pe pace! Chiar dacă ar fi să te 
iau de lângă rege şi tot am s-o fac. 

Williams: Numai să te ţii de cuvânt! Rămâi cu 
bine! 

_ Bates: la împăcaţi-vă, englezi nerozi ce sunteţi. 
Impăcaţi-vă! N-avem noi destule răfuieli cu franţuzii, 
că nici nu le mai ştim de număr? 

Regele Henric: Adevărat! Francezii pot face 
prinsoare pe douăzeci de galbeni franţuzeşti că or 
să ne bată, că doar sunt douăzeci contra unu; 
pentru englezi, însă, nu e niciun păcat să pilească 
galbenii francezilor iar mâine însuşi regele o să-i 
pilească de zor." 

(Oştenii ies.) 

Pe rege totul! Suflete şi vieţi, 

Şi văduve mâhnite, datorii, 
Copii, greşeli, în seama regelui! 
Să duc eu totul! O, ce soartă grea 
Şi care,-ngemănată cu mărirea, 
Supusă-i clevetirii-oricărui prost, 
Ce ştie numai de durerea lui. 

De câte făr' de seamăn bucurii 
Nevoie e să se lipsească-un rege 
Când orice om de rând e plin de ele. 
Şi unde-i oare partea regilor 
De care-un om de rând să n-aibă parte, 
Afară de măriri, obşteşti măriri? 
Au ce eşti tu, mărire, chip cioplit? 
Ce zeu eşti tu că griji lumeşti înduri 
Mai mult decât acei ce ţi se-nchină? 


526 În original, joc de cuvinte între crown cu sensul de „cap” şi 
acela cu sensul de monedă de aur numită „coroană”. Cei care 
tăiau sau pileau aur din monedă se pedepseau cu moartea. 

Cu ce te-alegi? Ce câştiguri dobândeşti? 


Mărire, spune-mi care ţi-este preţul, 
Şi-al închinării tale suflet, care-i? 
Eşti altceva decât un tron, un rang 
Ce nasc în oameni teamă şi-umilinţă? 
Dar cel temut e mai puţin ferice 
Decât cei ce se tem. 

De ce adesea,-n loc de-un drept prinos, 
Sorbi cupa-nveninată-a linguşirii? 
Încearcă doar să cazi la pat, mărire, 
Şi cată-ţi leacu-n proslăvirea ta: 
Vei stinge, crezi, al frigurilor foc 
La suflul unor măguliri deşarte, 
Gonit cu-nchinăciuni şi temenele? 
Tu care-l îngenunchi pe-orice calic 
Poţi da porunci şi sănătăţii sale? 
Eşti doar un vis trufaş care te joci 
În fel şi chip cu-al regilor repaus. 
Un rege sunt şi eu, dar te descopăr, 
Şi ştiu: nici sfântul mir şi nici coroana, 
Nici sceptrul, globul, spada, buzduganul, 
Hlamida-n fir şi perle-ntreţesută, 
Nici toate-acele denumiri umflate 
Ce-ntâmpină pe rege, şi nici tronul 
Pe care stă, nici valul de onoruri 
Ce bate-n ţărmul 'nalt al ăstei lumi, 
Nu! Tot acest de trei ori falnic fast 
Şi tot ce-ncape-n patu-i de paradă 
Nu poate-adânc dormi ca bietul rob 
Ce, fară gânduri, cu stomacul plin, 
Sătul de-a trudii pâne, se-odihneşte, 
Şi-n veci nu vede groaznicele bezne 
- Aceste ale iadului odrasle. - 

Ci el, din zori asudă până-n seară, 
Ca un argat sub ochiul lui Apollo, 
Şi toată noaptea doarme-n Elizeu." 
Trezit apoi în crucea dimineţii 
L-ajută pe Hyperion?” să-nhame. 
Şi-a vremii goană veşnic o-nsoţeşte 
Trudind mereu, cu spor, pân’ la mormânt. 
Un sărăntoc deci, de măriri lipsit, 
Ce-şi trece ziua-n muncă, noaptea-n somn, 
E mult mai fericit decât un rege. 
Şi-un sclav, părtaş al păcii ţării lui, 
Se bucură de ea, şi nu-şi dă seama, 
Cu mintea-i proastă, cât veghează-un rege 
Să ţină pacea, ale cărei ceasuri 
Sunt pentru toţi plugarii-un mare bine. 
(Reintră Erpingham.) 
Erpingham: 
Stăpâne, lorzii tăi, îngrijoraţi, 
Te caută prin lagăr. 
Regele Henric: 
Cavalere, 
Adună-mi-i pe toţi la mine-n cort. 
Ţi-o iau-nainte. 
Erpingham: 
Sire,-aşa voi face. 
(lese.) 
Regele Henric: 
Căleşte-mi, zeu al oştilor, soldaţii, 


527 Sălaşul, conform mitologiei greco-latine, unde se duceau 
sufletele eroilor, după moarte şi care se afla pe o insulă în oceanul 
din apus. Vergiliu a situat însă Elizeul în Hades (lumea 
subpământeană). 

528 Hyperion, fiul lui Uranus şi tatăl lui Helios, zeul soarelui, este 
adeseori confundat cu acesta din urmă. 

Şi nu-i lăsa să fie pradă fricii. 
Dezvaţă-mi-i şi de-a mai număra 
De-i îngrozeşte numărul potrivnic, 
Şi nu azi, Doamne, azi nu-ţi aminti 
Păcatul săvârşit de-al meu părinte, 
Uzurpator de tron. Pe Richard?” eu 
L-am îngropat din nou şi-am plâns asupră-i 
Cu mult mai multe lacrimi de căinţă 
Decât i-au curs din rană stropi de sânge. 
Cinci sute de săraci eu ţin pe an, 
lar ei de două ori pe zi ridică 
Uscatele lor braţe către cer, 
să ierte sângele vărsat. Zidit-am 
Şi schituri două. Schivnici gravi şi trişti, 
De sufletul lui Richard cântă încă. 
Voi face şi mai mult. Dar ce pot eu 
E prea puţin, căci pocăinţa mea, 
Cerând iertare, vine după toate. 
(Reintră Gloucester.) 
Gloucester: 
Stăpâne! 
Regele Henric: 
E glasul fratelui meu Gloucester? 
Da! Ştiu ce vrei să-mi spui. Eu merg cu tine. 
A noastră-i ziua şi tot ce mai vine. 
(les.) 
Scena 2 


529 Richard al II-lea l-a tratat pe Regele Henric, când era copil, în 
timpul exilului tatălui său, Henric Bolingbroke, cu multă 
bunăvoință, ceea ce a dus la stabilirea unei apropieri sincere între 
ei, motiv pentru care Regele Henric i-a strămutat mormântul, cu 
multă ceremonie. Faptul că Regele Henric mărturiseşte că l-a 
plâns pe Richard arată şi el înaltele sentimente umanitare care îl 
stăpânesc. 

Tabăra franceză. 
Intră Delfinul, Orléans, Rambures şi alții. 


Orléans: 
Sus, domnilor! Pe-armura mea e soare. 
Delfinul: 
Montez à chevalP’®? Dă-mi calul! Valet, lacheu, ha! 
Orléans: 
Ce suflet de viteaz! 


Delfinul: 
Via!”” - Les eaux et la terre P?” 
Orléans: 
Rien puis? Rair et le feuP” 
Delfinul:. 


Ciel, cousin Orléans ””* 
(Intră conetabilul.) 
Şi-acum, înalte conetabil? 
Conetabilul: 
Nechează caii,-auzi, li-i dor de luptă! 
Delfinul: 
Încalecă-i şi-adânc în coaste-mpunge-i, 
Să-mproşte-un aprig sânge-n ochi vrăjmaş 
Stingând prisosul lui de bărbăţie. 
Rambures: 
Vrei dar, drept lacrimi, sânge de-armăsari? 
Atunci cum le-am vedea firescul plâns? 


530 „Să-ncălecăm!” (fr.). 


531 „Porniţii”, (fr.). 

532 Comentatorul John Walter (colecţia The Arden Shakespeare) 
consideră că replica Delfinului înseamnă: „Să pornim peste ape şi 
pământ!” 

533 „Nimic altceva? Nu şi peste aer şi foc?” (fr.). 

534 „Ba şi prin cer, vere Orleans!” (fr.). 

(Intră un crainic.) 
Crainicul: 
Sefiori, de luptă duşmanii s-au strâns. 
Conetabilul: 
Pe cai, degrabă, prinți viteji, pe cai! 
Priviţi doar biata lor lihnită gloată 
Ca să stârpiţi cu mândrul vostru-alai 
Şi duhu-n ei, lăsând pojghiţa numai! 
Aci, nici nu-i de lucru pentru noi: 
De-abia cât sânge-ajunge să stropească, 
Din trupul lor sleit, baltagul gol 
Pe care-l trag francezii vrednici astăzi 
Şi-l pun la loc din lipsă de vânat. 
Suflăm în ei şi iată-i răsturnaţi 
De boarea vitejiei. Domnii mei, 
Un fapt e sigur, fără doar şi poate: 
Ţăranii noştri,-argaţii de prisos 
Ce mişună şi se tot află-n treabă 
Pe lângă lagăr, ar putea şi singuri 
Să curețe de-aici de pe ponoare 
Pe un vrăjmaş atât de prăpădit, 
lar noi, la umbra-acestui munte,-am sta 
Să flecărim în toată voia. 
Dar nu ne lasă-onoarea. Ce mai vorbă: 
Puţină osteneală să ne dăm 
Şi s-a făcut. Începe vânătoarea! 
să sune trâmbiţaşii-ncălecarea! 
S-ameninţe pe câmp, călări, vitejii: 
Se gudură şi se predau englezii! 
(Intră Grandpré) 
Granapre: 
Voi, nobili fii ai Franţei, ce mai staţi? 
Vedeţi acele hoituri insulare, 

Cu frica-n oase, plaiul pângărindu-l 
În zori de zi? Şi ruptele lor steaguri 
Sărac desfăşurate-n vântul ţării. 
Ce-n treacăt suflă-n ele cu dispreţ? 
Mofluz e Marte-n hoarda lor calică, 
Privind blegit prin ruginitu-i coif. 
Călării lor, ca sfeşnicele,-s ţepeni, 
Cu fade-n mâini, şi bietele lor gloabe 
Cu capu-n jos, doar piele şi ciolane. 
Cu ochi sticloşi şi morţi, ce scurg urdori, 
Pe când din botul vânăt le atârnă 
Zăbalele cu iarbă mestecată. 
Deasupră-le, călăii lor în zbor, 
Hidoşii corbi, de-abia şi-aşteaptă ceasul. 
Nu-i chip să zugrăvesc doar din cuvinte 
O tabără atât de făr' de viaţă 
Şi de ne-nsufleţită cum se-arată. 
Conetabilul: 
S-au închinat, şi-acum adastă moartea. 
Delfinul: 
Să le trimitem straie noi şi hrană, 
Şi pentru caii lor lihniţi, proviant, 
Şi-apoi să ne luptăm cu ei? 
Conetabilul: 
Mi-aştept doar flamura. Şi-acum, la câmp. 
Cu mine iau drapelu-unui gornist 
Să-mi fie la iuţeală de folos. 
E soarele pe cer. La luptă, dar! 
Să nu ne pierdem timpul în zadar. 
(les.) 


Scena 3 

William Shakespeare 
Tabăra engleză. 
Intră Gloucester, Bedford, Exeter, Erpingham cu 
toată oastea lor, Salisbury şi Westmoreland. 


Gloucester: 
Dar unde-i regele? 
Bedford: 
Pe cal, să-i vadă-n rânduri de bătaie. 
Westmoreland: 
Duşmanii sunt şaizeci de mii, în cap. 
Exeter: 
Sunt cinci pe unu, şi-odihniţi cu toţii. 
Salisbury: 
Lovească mâna Domnului prin noi, 
Cumplită-i osebirea. Prinții mei, 
V-ajute Domnul! Eu mă duc la post. 
De nu ne-om mai vedea decât în cer, 
Vă las cu bine, nobil lord de Bedford, 
Lord Gloucester, şi iubite lord Exeter, 
Războinici, rade, vere scump”, adio! 
Bedford: 
Norocul, Salisbury, să te-nsoţească. 
Exeter: 
Cu bine, şi te luptă vitejeşte, 
lubite lord. Fac rău că-ţi amintesc, 
Eşti însăşi întruparea vredniciei. 
(lese Salisbury.) 
Bedford: 
Pe cât de bun, pe-atât e şi de vrednic 
Fruntaş în toate. 
(Intră regele.) 


535 Fiul mai mic al lui Westmoreland se căsătorise cu fiica lui 
Salisbury. 

Westmoreland: 
De-am avea cu noi 
Vreo zece mii din cei ce huzuresc în Englitera. 
Regele Henric: 
Cine a dorit-o? 
E vărul Westmoreland? Nu, scumpe vere, 
De trebui’ să murim, suntem destui 
Pe care-i pierde ţara. De-om trăi, 

Cât mai puţini, cu-atât mai multă cinste. 
să nu-ţi doreşti un om mai mult, o, Doamne! 
Pe Jupiter!“ Eu nu râvnesc la aur, 

Nici nu mă uit la câţi hrănesc pe seamă-mi, 
De-mi poartă vrunul hainele, nu-mi pasă; 
Şi nu pun preţ pe-asemenea nimicuri. 
Dar gloria s-o vrei, de-i un păcat, 

Sunt cel mai mare-n lume păcătos. 

Nu, vere, niciun om din ţară, zău! 

Nu vreau să pierd din astă mare cinste 
Nici partea unui singur om mai mult, 
Ţi-o jur pe-a mea nădejde cea mai sfântă. 
O, nu-mi dori niciunul, Westmoreland, 
Mai bine dă de ştire-n toată oastea: 

Acel ce n-are poftă să se bată 
E slobod a pleca. Îi daţi un zapis 
Şi-n pungă-i puneţi galbeni pentru drum; 
Nu vreau să mor alături de-acel om 
Ce se codeşte-a mă-nsoţi la moarte. 


536 „Pe Jupiter” fiind o imprecaţie folosind numele unei divinităţi 
mitologice şi urmând invocaţiei „O, Doamne”, apare ca folosită 
într-un contrast total nepotrivit. Se pare însă că expresia a înlocuit 
pe cea originală pentru a nu contraveni la legea împotriva 
prezentării a orice putea fi considerat ca profanare a religiei, pe 
scena teatrelor. 

Azi este ziua Sfântului Crispian:"" 
Cel care-o mai trăi şi-ajunge-acasă 
Când i s-o pomeni de-această zi 
Va creşte parcă, şi se va-nălţa 
L-auzul numelui de Sân-Crispian. 
Cel care ziua-aceasta a trăit-o 
Şi-ajunge om bătrân, el, an de an, 
Va ospăta-n ajun pe-ai săi vecini 
Spunându-le: „E mâine Sân-Crispian”. 
Şi mâneca-şi sumete,-arată racili 
Şi-adaugă: „Acestea-s răni pe care 
Le-am căpătat în zi de Sân-Crispian”. 
Bătrânii uită. Totu-i dat uitării. 
Dar el îşi aminteşte cu mândrie 
Isprăvile făcute-n ziua asta 
Şi-n gura lui va fi şi-al nostru nume 
Rostit aşa cum e, duios şi simplu, 
Ca: Harry-rege, Bedford, Exeter, 
Warwick şi Talbot, Salisbury şi Gloucester, 
Viu pomenite la-nspumate cupe. 
De noi vor spune fiilor părinţii, 
Şi nu va trece-o zi de Sân-Crispian, 
- De astăzi până la sfârşitul lumii - 
să nu fim prăznuiţi noi, cei puţini, 
Puţini şi norocoşi, legaţi ca fraţii; 
Că toţi ce-şi varsă sângele cu mine 
Sunt fraţii mei şi-nnobilaţi vor fi, 
Oricât de-umili, de-această zi. 
lar nobilii ce dorm acum în ţară 


537 Ziua Sf. Crispian este la 25 oct. şi comemorează martirajul 
fraţilor Crispinus şi Crispianus, care au fugit din Roma la Soissous 
în timpul persecuțiilor lui Dioclețian (303-305). Deoarece aveau 
meseria de cizmari au devenit patronii acestora. 

Blestem numi-vor lipsa lor de-aici 
Şi-a lor nobleţe lucru de nimic 
Când le vor spune unii c-au luptat 
Alăturea de noi, de Sân-Crispian. 
(Intră Salisbury.) 
Salisbury: 
Fii gata, sire, fără de zăbavă: 
Francezii ne fac faţă vitejeşte 
Şi-n aprig iureş da-vor peste noi. 
Regele Henric: 
Când gata-i cugetul, e totul gata. 
Westmoreland: 
Cel care-n cuget pregetă, să piară! 
Regele Henric: 
Cum, vere, nu mai vrei din țară sprijin? 
Westmoreland: 
N-aş vrea să fim decât noi doi, jur, sire! 
Să dăm crăiasca luptă făr' de-alt sprijin. 
Regele Henric: 
Doreşti acum cinci mii de oameni lipsă 
Mai bine-aşa, decât mai mult cu unul. 
La posturi fiecare! Doamne,-ajută! 
(Fanfară. Intră Montjoy.) 
Montjoy: 
Mai viu o dată s-aflu, rege Harry, 
De te-nvoieşti să dai răscumpărare 
'Nainte de-a pieri fără de greş. 
Că eşti atât de-aproape de abis, 
Că sigur fi-vei înghițit. Mai spun 
Că-n mila-i Conetabilul doreşte 
Să-ndemni pe soții tăi la pocăință, 
Ca sufletele lor să părăsească 
Uşor şi-n pace plaiurile-acestea, 

Pe care azi sărmanele lor trupuri 
Vor putrezi. 
Regele Henric: 
Dar cine te-a trimis? 
Montjoy: 
Înaltul Franţei Conetabil. 
Regele Henric: 
Du-i, rogu-te, răspunsul meu dintâi: 
Să-i spui să mă ucidă, iar apoi 
Să-mi vândă oasele. O, sfinte Doamne! 
De ce-şi bat joc de nişte bieţi golani? 
Un om vindea o blană de urs viu 
Şi-a fost mâncat de urs la vânătoare. 
Din trupurile noastre-un mare număr 
Afla-vor sigur un mormânt în ţară, 
Pe care veşnic bronzul va trăi 
Mărturisind isprava-acestei zile. 
lar cei ce-n Franţa bărbăteşte mor 
Şi lasă-aci viteze oseminte, 
Cu toate că-n gunoi sunt îngropate, 
Slăviţi vor fi, căci soarele-i salută 
Şi suie-n cer tămâia slavei lor. 
Rămâne-vor doar resturi pământeşti 
Văzduhul să vi-l strice. - A lor duhoare 
În toată Franţa molima s-o-ntindă, 
Şi-acest prisos al nostru de curaj, 
Ca pe-o ghiulea ce-atinge abia pământul, 
Îl veţi simţi atunci, noi morţi fiind, 
Zbucnit în nou, nimicitor avânt, 
Cum duce moartea-n voi pe-ntoarse căi. 
Îţi voi vorbi de sus. D'Albret să ştie: 
Suntem războinici, dar în strai de lucru. 
Cernitu-s-au zorzoane şi fireturi 

De-atâta trudnic mers prin ploi, pe câmpuri. 
Nu-s pene-n oastea noastră, nici de-un smoc, 
- Cuvânt să cred că n-om zbura de-aici - 
Şi vremea ne-a ferfeniţit de tot; 
Dar inima, ţi-o jur pe sfânta slujbă, 

Ni-i zdravănă, şi-mi spun ostaşii, bieţii, 

Că pân' la noapte-avea-vor straie noi, 
Sau smulge-vor soldaţilor francezi 
Frumoasele pieptare de pe umeri, 

Şi le vor petici. De-or face asta 
Şi aşa va fi, - o, Doamne, s-o găsi 
Şi-a mea răscumpărare. Crainice: 
Să nu mai vii pentru răscumpărare; 
O, nobil crainic, cruţă-ţi osteneala, 
Că n-am decât aceste mădulare, 
Ţi-o jur. De le-or avea în starea 
În care am de gând să vi le las, 
Fac prea puţin. D'Albret să ştie asta. 


Montjoy: 


Cu bine, rege Harrv, - aşa voi face 
Şi nu vei mai primi alt sol. 


Regele Henric: 


Mă tem 
Să nu vii iar să-mi ceri răscumpărarea. 


(lese Montjoy.) 
(Intră York.) 
York: 


Smerit îngenunchez şi-ţi cer, stăpâne, 
Comanda avangărzii. 


Regele Henric: 


York, ata e! 
Şi-acum,-nainte, voi, oştenii mei! 
Cu soarta luptei, Doamne, fă cum vrei! 

(les.) 


Scena 4 


Câmpul de bătălie. Fanfare. Mişcări de trupe. 
Intră un soldat francez, Pistol şi pajul. 


Pistol: Predă-te, câine! 
Soldatul francez: Je pense que vous êtes un 
gentilhomme de bonne qualité.” 
Pistol: Ce „calité”? Calea O custure me! Eşti de 
viţă nobilă? Ce nume porţi? Vorbeşte: 
Soldatul francez: O, Seigneur Dieu!>*? 
Pistol: 
A zis sinior Dié? E nobil, sigur! 
Ascultă-mi vorba, o, sinior Dié! 
la seama! Vei muri de vârful spadei 
De nu-mi dai, măi sinior, răscumpărare. 
Soldatul francez: O, prenez miséricorde! Ayez pitié 
de moy!”" 
Pistol: 
„Moy” nu ţi-ajută. Dă-mi vreo patruzeci, 
C-altfél îți scot pe gât răscumpărarea 
În roşii picături de sânge. 
Soldatul francez: Est-il impossible d'eschapper à la 


538 „Cred că eşti un gentilom de neam mare”. Se poate observa 
în cele ce urmează că şi franceza soldatului francez are scăderi 
serioase, afară de cazul în care Shakespeare vrea să folosească, 
anume, o franceză mai puţin îngrijită, ca a oamenilor simpli. 

539 „Fetiţo, draga mea”, un vers dintr-un cântec irlandez, 
pronunţat însă greşit. 

540 „Doamne, Dumnezeule!” (ajută-mă), (fr.). 

541 „Îndurare, fie-ţi milă de mine!” (fr.). 

force de ton bras?" 

Pistol: 

„Para” potaie? 
Tu, tap afurisit şi desfrânat, 
Nu vrei să-mi dai „Para”? 

Soldatul francez: O, pardonnez-moiP* 

Pistol: 

lar zici aşa? Eşti plin de „moy”, fireşte! 
Băiete, vino-ncoa şi-ntreabă robul, 
Pre limba lui, ce nume poartă? 

Pajul: Escoutez: comment estes vous appelé?“ 

Soldatul francez: Monsieur le Fer.** 

Pajul: Zice că-l cheamă domnul Fier. 

Pistol: Domnul Fier! Mi-ţi-l-oi ciocăni eu, ţi l-oi 
potcovi, ţi l-oi freca. Spune-i-o pe franţuzeşte! 

Pajul: Nu ştiu cum se zice pe franţuzeşte a potcovi 
şi ciocăni şi freca! 

Pistol: 

Să fie gata, c-am să-i tai gâtlejul. 

Soldatul francez: Que dit-il monsieur?"* 

Pajul: II me commandé à vous dire que vous faites 
vous prest; car ce soldat icy est disposé tout à cette 
heure de couper vostre gorge.” 

Pistol: Ouy, cuppele gorge, permafoy'**, 

Tărane, ori îmi dai coroane bune 


542 „Nu poţi slăbi strânsoarea puternică a mâinii tale?” (fr.). 
543 „Vai, iartă-mă!” (fr.). 
544 „Ascultă! Cum te cheamă?” (fr.). 
545 „Domnul de Fer (fier)” (fr.). 
546 „Ce spune, domnule?” (fr.). 
547 „Imi porunceşte să vă spun să vă pregătiţi, deoarece acest 
soldat vrea să vă taie beregata, imediat”. (Franceza pajului lasă şi 
ea de dorit). 
548 „Da, îţi tai beregata” (fr.). 

Ori sfârtecat vei fi de spada asta! 

Soldatul francez: O! Je vous supplie, pour l'amour 
de Dieu, me pardonner! Je suis le gentilhomme de 
bonne maison: gardez ma vie, et je vous donneray 
deux cents escus.""* 

Pistol: Ce spune? 

Pajul: Te roagă să-i laşi viaţa; e un nobil de neam 
bun; şi drept răscumpărare o să-ţi dea două sute de 
scuzi. 

Pistol: 

Să-i spui că mi-a trecut de tot mânia 
lar scuzii îi primesc. 

Soldatul francez: Petit monsieur, que dit-il?* 

Pajul: Encore qu'il est contre son jurement de 
pardonner aucun prisonnier, neantmoins, pour les 
escus que vous l-avez promis, il est content de vous 
donner la liberté, le franchissement.”” 

Soldatul francez: Sur mes genoux, je vous donne 
mille remerciements; et je m'estime heureux que je 
suis tombé entre les mains d'un chevalier, je pense, 
le plus brave, vaillant et trés distingué seigneur 
d'Angleterre.” 

549 „Vă rog, pentru numele lui Dumnezeu, cruţaţi-mă! Sunt nobil 
de neam mare: lăsaţi-mi viaţa şi vă voi da două sute de scuzi”, 
(fr.). 

550 „Ce spune, domnişorule?” (fr.). 

551 „Deşi e ceva împotriva jurământului său, de a nu cruța niciun 
prizonier, totuşi, pentru scuzii pe care i-ai făgăduit, îţi acordă 
bucuros libertatea, adică te lasă slobod”, (fr.). 

552 „iți mulţumesc, de mii de ori, în genunchi, şi mă consider 
fericit că am căzut în mâinile unui cavaler, care este, după cum 
cred, cel mai curajos, viteaz şi cât se poate de distins senior al 
Angliei”, (fr.). In scena de faţă Shakespeare vrea să sublinieze 
spiritul de laşitate al învinşilor, care, deşi în număr de 60.000 - 


după cum spune Westmoreland în primele replici ale scenei a 3-a 
a acestui act, faţă de numai 12.000 câţi erau englezii, au suferit 

Pistol: Băiete, tălmăceşte-mi. 

Pajul: Îţi mulţumeşte de mii de ori, în genunchi, şi 
se socoteşte fericit că a căzut în mâinile unui 
cavaler dintre cei mai viteji - crede el - cei mai 
vrednici şi de trei ori nobili, ai Engliterei. 

Pistol: 

Milos voi fi, cu toate că sug sânge. 
Urmează-mă! 

(les Pistol şi soldatul francez.) 

Pajul: Suivez, vous, le grand capitaine."** De când 
sunt n-am auzit un glas aşa de răsunător ieşind 
dintr-o inimă aşa de seacă: bine zice cine zice că 
băşica goală face ăl mai mare zgomot. Bardolph şi 
Nym erau de zece ori mai viteji decât diavolul ăsta 
sforăitor de bâlci, căruia oricine poate să-i taie 
unghiile cu o sabie de lemn; dar amândoi au fost 
spânzurați şi aşa o să fie şi el, dacă din întâmplare 
îndrăzneşte să şterpelească ceva. Trebuie să stau 
cu valeţii, cu bagajele din lagăr; franţuzul ar lua 
pradă straşnică de la noi, numai să ştie; căcinue 
nimeni de pază, afară doar de copiii de casă. 

(lese.) 


Scena 5 


O altă parte a câmpului de luptă. Fanfară. 
Intră Delfinul, Orléans, Bourbon, conetabilul, 


totuşi o înfrângere totalmente dezastruoasă. 
553 „Urmează-l pe marele căpitan!” (fr.). 

Rambures şi alții. 


Conetabilul: O, diableP>* 
Orleans: O, seigneur! Le jour est perdu! Tout est 
perdu!” 
Delfinul: 
Mort de ma vie!" Totul e pierdut. 
Ocara şi ruşinea pe vecie 
De coifurile noastre joc îşi bat. 
Oh, staţi pe loc. O, méchante fortune ”” 
Conetabilul: 
Dar rândurile noastre-s toate rupte. 
Delfinul: 
să ne-njunghiem. Oh, veşnică ruşine! 
Aceştia-s oameni de jucat la zaruri? 
Orleans: 
Şi-acestui rege i-am cerut zălog? 
Bourbon: 
Ruşine, doar ruşine,-n veci ruşine! 
La iureş, iar! Şi să murim frumos!" 
Cel care nu-l urmează pe-un Bourbon 
De-aici să plece cu tichia-n mână, 
La prag păzind ca un codoş de rând, 
Când un mârlan de neam ca şi zăvodu-mi, 
l-o tăvăli cea mai frumoasă fată. 


554 „Ei, drace!” (fr.). 

555 „Vai, monsefiore! Bătălia e pierdută! Totul e pierdut!” (fr.). 
556 „Îmi vine să mor!” (fr.). 

557 „Vai, soartă vitregă!” (fr.). 

558 Sfârşitul scenei aminteşte dezordinea cauzată de panica din 
Troia când au pătruns grecii în cetate şi când Enea, cuprins de 
disperare, se gândeşte că e mai glorios ca un luptător să moară cu 
armele în mâini, decât să caute să supravieţuiască (cf. Eneida, 
cartea a l-a). 

Conetabilul: 
Nerânduiala care ne-a pierdut 
Acum să ne-nfrăţească. Inainte! 
să ne jertfim toţi vieţile de-a valma. 
Pe câmp mai sunt destui de-ai noştri teferi, 
să-l copleşim cu gloata pe vrăjmaş, 
De-am face doar puţină rânduială. 
Bourbon: 
La dracu! Hai, năvală! Mor mai bine, 
Decât să duc o viaţă de ruşine. 
(les.) 


Scena 6 


Altă parte a câmpului de luptă. Fanfare. 
Intră regele Henric şi ostaşi. Exeter şi alții. 


Regele Henric: 
Ne-am întrecut, prea vrednici consângeni, 
Dar nu de tot: vrăjmaşul luptă încă. 
Exeter: 
Aduc salutul ducelui de York, 
Maria ta. 
Regele Henric: 
Cum, unchiule? E-n viaţă? 
De trei ori azi l-am fost văzut căzând 
Şi de-alte trei cum se ridică-n luptă; 
Era din coif în pinteni plin de sânge.” 
Exeter: 
În starea asta-ntins îngraşă plaiul 
Ca brav ostaş. Pe-nsângeratu-i loc 


559 Cronicarul francez Monstrelet afirmă că şi Regele Henric a fost 


lovit cu putere în luptă. 

Mai zace şi viteazul conte Suffolk. 
El a murit întâiul. York, atunci, 
Cu totul hăcuit, la el ajunge, 
Aşa cum zace-n chiaguri năclăit, 
Îl ia de gât şi rănile-i sărută, 

Ce-i sângeră adânc pe-obraji. Şi-i strigă: 
„Aşteaptă-mă, iubite vere Suffolk, 
Vreau sufletu-mi s-ajungă-n cer cu-al tău. 
Aşteaptă-mă, drag suflet, să-ţi iei zborul 
O dată cu-al meu suflet, astfel cum 
In crunta, glorioasa bătălie, 
Cavalereşte ne-am luptat alături!” 
Sosesc şi eu asupra-acestor vorbe, 

li dau curaj. Surâde şi-mi ia mâna, 
Mi-o strânge slab, spunând: „lubite lord, 
Lui Harry să-i vorbeşti de-a mea credinţă”. 
S-a-ntors spre Suffolk. Şi c-un braţ rănit 
El l-a cuprins atunci după grumaz 
Şi-apoi l-a sărutat pe gură. Astfel, 

Ca mire-al morții, el pecetluit-a, 

Cu sângele-i, o diată de iubire 
Ce-n chip atât de nobil s-a sfârşit. 
Purtarea lui duioasă şi senină 
Mi-a podidit un plâns nestăpânit, 

Că nu-s atât de plin de bărbăţie, 
Şi maică-mea, nu eu, privind prin ochii-mi, 
Am izbucnit în lacrimi. 
Regele Henric: 
Te-nţeleg. 
Că doar te-aud, şi trebuie să lupt 
Cu plânsetul din ochii-mi plini de ceaţă. 
(Fanfare. Alarmă.) 
Auzi! Alarma iar! Ce-nseamnă asta? 

Francezii risipiţi din nou s-adună. 
Ucidă-şi tot ostaşul prinşii săi. 
să răspândiţi porunca! 
(les.) 


Scena 7 


O altă parte a câmpului de luptă. Alarmă. 
Intră F/uel/en şi Gower. 


Fluellen: Au prapatit şi pajii şi pacaşele! E eu totul 
împotrifa lecilor rezpelului! E cefa atât de mârşaf, 
fezi tum'ta ce fapt ticălos, cum nu s-a mai făzut! 
Spune trept, nu e aşa? 

Gower: Adevărat e că n-au lăsat niciun paj în 
viaţă; şi măcelul ăsta l-au făcut nemernicii ăia fricoşi 
care au fugit de luptă şi pe deasupra au mai dat şi 
foc şi au luat cu ei tot ce era în cortul regelui. Și 
pentru asta, regele a poruncit, pe bună dreptate, ca 
fiecare ostaş să-i taie beregata prinsului său. Oh! E 
un rege vrednic! 

Fluellen: Da! S-a născut la Monmouth, căpitane 
Gower. Cum îi zice oraşului unte s-a născut 
Alexandru cel Cros? 

Gower: Alexandru cel Mare. 

Fluellen: Ce, rocu-te, cros nu înseamnă mare? Cel 
cros, cel mare, sau cel puternic, cel înalt, sau cel 
inimos sunt tot o socoteală, toar cufintele sunt niţel 
mai altminteri. 

Gower: Cred că Alexandru cel Mare s-a născut în 
Macedonia: tatăl său, după câte ştiu, se numea Filip 
de Macedonia. 

Fluellen: Şi eu cret că Alexandru s-a născut în 

Macetonia. Îti spun eu, căpitane, tacă prifeşti pe 
harta lumii, te  încretinţez că, punânt alături 
Macetonia şi Monmouth, ai să găseşti, fezi tum'ta, 
că ţinuturile acestea e la fel amântouă. În Macetonia 
este un râu, la fel este şi în Monmouth: în Monmouth 
i se zice Wye; tar nu mai ţin minte cum se cheamă 
celălaltul. Oricum ar fi, seamănă cum seamănă 
tejetele astea ale mele cu astelalte tejete şi este 
păstrăvi în amântouă. Tacă iei pine seama la fiaţa 
lui Alexantru, apoi a lui Harry de Monmouth i se 
botrifeşte nesbus de pine; fiintcă în toate e câte un 
simpol. Alexandru, Tumnezeu ştie şi ştii şi tum'ta, în 
furia lui, în turpare şi în mânie, ori suparare, într-o 
toană, la necaz, scos tin fire, şi fiint şi niţeluş ametit 
la creier, şi-a ucis la o ceartă şi la peţie pe cel mai 
pun prieten, Cleitus. 

Gower: La asta nu-i seamănă regele nostru: doar 
nu şi-a ucis niciodată un prieten. 

Fluellen: Nu e pine, fezi tum'ta să-mi iei forpa tin 
gură, înainte de a o fi rostit şi sprăfit. Eu forpesc in 
figuri şi simpoluri: aşa cum Alexandru l-a ucis pe 
prietenul său Cleitus,"” fiint la un pahar de pere şi la 
peţie, tot aşa Harry Monmouth, fiint cu mintea 
limpete şi cu judecata întreacă, l-a gonit pe cafalerul 
acela grasu cu haina lui burtuhănoasă care se ţinea 
numai de posne şi de şotii, de ghituşii şi de ticăloşii. 
Am uitat cum îl cheamă. 

Gower: Sir John Falstaff. 


560 Fiind la un ospăț, în timpul expediției sale în Persia, Alexandru 
cel Mare, înfierbântat de băutură, a afirmat că victoriile sale sunt 
mai mari decât ale tatălui său, Filip al II-lea. Cleitus, care era cel 
mai bun prieten al său, înfierbântat şi el de băutură, l-a contrazis, 
susţinând contrariul. Alexandru a apucat atunci lancea unuia 
dintre soldaţii de pază de lângă el şi şi-a ucis prietenul. 

Fluellen: Chiar el. Straşnici oameni se nasc la 
Monmouth, ascultă-mă pe mine! 
Gower: lată-l pe rege! 
(Fanfară. Intră regele Henric şi trupa; Warwick, 
Gloucester, Exeter şi alții.) 
Regele Henric: 
De când mă aflu-n Franţa, n-am mai fost 
Atât de mânios ca-n clipa asta. 
la-ţi goarna, crainice. Te du-n galop 
La călăreţii strânşi pe deal, acolo. 
De vor, cu noi, să lupte, cheamă-i jos; 
De nu, s-o ia din loc. N-am ochi să-i văd! 
Altmintrelea, vom tăbări pe ei 
Şi-o vor zbughi mai repede ca piatra 
Din praştii asiriene slobozită. 
Le vom tăia, afară de-asta, gâtul 
La toţi prizonierii ce-i avem 
Şi niciun om nu va mai fi iertat, 
Din câţi mai prindem. 
Du-te şi le-o spune. 
(Intră Montjoy.) 
Exeter: 
Soseşte, sire, crainicul francez. 
Gloucester: 
Se uită mai smerit ca de-obicei. 
Regele Henric: 
Ce-nseamnă asta, crainice? Nu ştii 
Că oasele mi-am pus răscumpărare? 
Vii iar s-o ceri? 
Montjoy: 
Mărite rege, nu! 
Eu vin să cer miloasă-ngăduinţă 
să căutăm pe plaiu-nsângerat 

Pe-ai noştri morţi. Să-i îngropăm apoi, 
De cei de rând pre nobili osebindu-i. 
Că mulţi din prinții noştri - ce durere! - 
Zac potopiţi, în sânge mercenar, 
Pe când în nobil sânge, gloata-şi scaldă 
Ciolanele greoaie. Cai răniţi 
Se zbat sălbatic, pân’ la glezne-n cheaguri, 
Strivindu-şi sub copita ferecată 
Stăpânii morţi, ucişi de două ori. 
Ingăduie-ne, rege, să, străbatem 
Nestânjeniţi câmpia, să-ngrijim 
De moartele lor trupuri. 
Regele Henric: 
Drept să-ţi spun, 
Heralde, nici nu ştiu de-a noastră-i ziua, 
Că mulţi călări de-ai voştri mai se-arată 
Gonind pe câmp. 
Montjoy: 
A voastră-i biruinţa. 
Regele Henric: 
Slăvit să fie-ntru aceasta Domnul 
lar nu tăria noastră. Cumii zice 
Castelului din faţă? 
Montjoy: 
Azincourt. 
Regele Henric: 
Să-i zicem: lupta de la Azincourt 
Şi-a fost în ziua Sfântului Crispian. 
Fluellen: Tacă îmi tă foie măria foastră, tupă cât 
am citit în gronici, punicul fostru cel festit şi moşul 
fostru Etuart, prinţul cel negru al galilor, ar fi 
câştigat o pătălie strălucită aci în Franţa. 
Regele Henric: Aşa e, Fluellen. 

Fluellen: Atefăr grăieşte măria foastră. Tacă măria 
foastră mai ţine minte, galii au făcut şi ei bună 
treapă într-o grătină unte creştea praz, şi-au înfipt 
câte un praz în pălăriile lor din Monmouth; care 
lucru, tupă cum ştie măria foastră, şi până azi este o 
mărturie fretnică te cinste a acelei fapte; şi eu cret 
că măriei foastre n-o să-i fie ruşine să poarte prazul 
în ziua de Sfântul Tavid. 
Regele Henric: 
Cu cinste-l voi purta spre amintire. 
Sunt gal şi eu, fârtate,-o ştii prea bine. 
Fluellen: Toată apa râului Wye n-ar putea spăla 
sincele gal tin trupul măriei foastre, f-o spun eu! 
Tomnul să-l placoslofească şi să-l aipă în pază, cât îi 
e frerea şi puterea. 
Regele Henric: Îţi mulţumesc, concetăţene! 
Fluellen: Jesus! Sunt concetăţean cu măria 
foastră, şi nu-mi pasă cine o să afle că o s-o spun la 
toată lumea: slafă Tomnului, n-am te ce să-mi fie 
ruşine cu măria foastră, atâta timp cât măria foastră 
e om de treapă... 
Regele Henric: 
Mă ţină Domnu'aşa! Urmeze-l crainici 
Să numere şi-ntocmai să-mi dea seamă 
De cei căzuţi de-o parte şi de alta. 
Pe-acel băiat mi-l cheamă mai aproape. 
(Arată spre Williams; Montjoy şi ceilalţi ies.) 
Exeter: 
Ostaş, înfăţişează-te la rege! 
Regele Henric: De ce porţi mănuşa aceea la 
pălărie, soldat? 
Williams: Cu voia măriei tale, e zălogul lăsat de 
unul cu care trebuia să mă bat, dacă scapă cu viaţă. 

Regele Henric: Era englez? 

Williams: Cu voia măriei tale, un mişel care făcea 
astă-noapte pe grozavul cu mine; dac-o mai fi trăind 
şi o îndrăzni cumva să-mi ceară mănuşa asta, m-am 
jurat să-i trag un pumn după ceafă. Sau dacă mi-oi 
vedea mănuşa la pălăria lui - că a jurat pe legea lui 
de soldat s-o poarte dacă o scăpa cu viaţă - o fac eu 
să zboare de acolo. 

Regele Henric: Ce zici, căpitane Fluellen? E bine 
ca ostaşul ăsta să-şi ţină jurământul? 

Fluellen: Cu foia măriei foastre şi tupă părerea 
mea, tacă nu-l ţine, e un ticălos şi un nemernic. 

Regele Henric: S-ar putea ca potrivnicul său să fie 
un nobil de neam prea mare, ca să-i răspundă unuia 
de teapa lui. 

Fluellen: Chiar te-ar fi ca tracul te nopil, ca Luţifer 
şi chiar ca Belzebut, e nefoie, feteţi măria foastră, 
ca el să-şi ţină cufântul şi jurământul. Feteţi, că tacă 
nu-l ţine, rămâne că e cel mai mare mişel şi nătăfleţ 
din câţi şi-au frecat tălpile de pământul asta al lui 
Tumnezeu, pe legea mea! 

Regele Henric: Atunci, ţine-ţi jurământul, băiete, 
când îl întâlneşti pe fârtatul acela. 

Williams: Aşa voi face, stăpâne, pe viaţa mea! 

Regele Henric: Sud cine serveşti? 

Williams: Sub căpitanul Gower, stăpâne. 

Fluellen: Gower e un pun căpitan cu multă carte şi 
cunoaşte pine arta respelului. 

Regele Henric: Cheamă-l aci la mine, soldat! 

Williams: Da, măria ta. 

Regele Henric: Ascultă, Fluellen: ia-ţi tu zălogul 
ăsta şi pune-l la pălărie, Când Alençon şi cu mine 
eram la pământ amândoi, i-am smuls mănuşa asta 

de la coif; dacă o cere cineva, e vreun prieten de-al 
lui Alençon şi un duşman de-al meu; dacă-l 
întâlneşti cumva şi dacă ţii la mine, pune mâna pe 
el! 

Fluellen: Maria foastră face la mine cea mai mare 
cinste, la care poate să râfnească inima unui supus 
de al său. Aş fi pucuros să-l făd pe omul ăla cu touă 
picioare care s-o arăta jicnit de mănuşa asta, şi 
nimic mai mult! Să-l făd măcar o tată şi să tea 
Tumnezeu în mare mila sa, să-l pot fedea. 

Regele Henric: |l cunoşti pe Gower? 

Fluellen: Cu foia măriei foastre, e prieten pun cu 
mine. 

Regele Henric: Caută-l, rogu-te, şi adu-l la cortul 
meu. 

Fluellen: Mă tuc să-l atuc. 

(lese.) 

Regele Henric: 

Milord de Warwick şi tu, Gloucester, frate, 
să-l urmăriţi pe Fluellen pas cu pas. 
__Mânuşa dată-n semn de preţuire 
li poate face rost de-o scărmăneală. 

Acel ostaş mi-a dat-o cu-nvoire 
S-o port şi eu. Urmează-l, dragă vere, 
Şi dacă omul nostru-l va lovi, 

- Căci după grosolana lui purtare 
Socot că se va ţine de cuvânt - 
Se-ntâmplă-atunci nenorocire mare. 
Că-l ştiu pe Fluellen: este un viteaz, 
Ca pulberea-i de iute la mânie, 
Cât ai clipi, răspunde la jignire. 
Te du, şi vezi să nu se ia la harţă. 
Tu, unchiule Exeter, vii cu mine! 

(lese.) 


Scena 8 


În faţa cortului regelui Henric. 
Intră Gower și Williams. 


Williams: Mă prind, căpitane, că te face cavaler. 

(Intră Fluellen.) 

Fluellen: Cu foia lui Tumnezeu şi tin mila lui, 
căpitane, te rog să merji întată la reje; e spre pinele 
tum'tale: e poate mai mult tecât îţi închipui şi tecât 
ai visat vreotată. 

Williams: Domnule, ştii ce e cu mănuşa asta? 

Fluellen: Cu mănuşa asta? Ştiu că e o mănuşă ca 
toate mănugşile. 

Williams: Eu ştiu ce e cu ea. Şi uite cum ţi-o cer 
înapoi! 

(Îl loveşte.) 

Fluellen: La naipa! Ce ticălos fără pereche în 
lumea întreagă! În toată Franţa şi în toată Anglia nu- 
i altul ca el! 

Gower: Ce faci, domnule? Tu, nemernicule! 

Williams: Crezi că era să-mi calc jurământul? 

Fluellen: La o parte, căpitane Gower! Îţi spun că-i 
plătesc eu trădarea, cu câţiva ghionţi. 

Williams: Nu sunt trădător! 

Fluellen: Îţi ies numai minciuni din gură. În numele 
rejelui, îţi poruncesc să-l arestezi; e un prieten al 
tucelui te Alençon. 

Warwick: Dar ce-i? Ce-i asta? Ce se petrece aici? 

(Intră Warwick şi Gloucester.) 

Fluellen: Milord te Warwick, uite, fezi tum'ta, a 

ieşit la lumină, slafă Tomnului, o trătare cumplită, 
mare cât o zi te fară! lată că fine măria sa. 

(Intră regele Henric şi Exeter.) 

Regele Henric: Ce e? Ce s-a întâmplat? 

Fluellen: Stăpâne, e aici un mişel şi un trătător 
care, tupă cum feteţi, a smuls mănuşa luată de 
măria foastră te pe coiful lui Alençon. 

Williams: Stăpâne, asta a fost mănuşa mea; uite-i 
perechea; şi cel căruia i-am dat-o eu în schimb a 
făgăduit s-o poarte la pălărie; eu am făgăduit să-l 
lovesc dacă o poartă; l-am întâlnit pe omul ăsta cu 
mănuşa mea la pălărie şi m-am ţinut de cuvânt. 

Fluellen: Maria foastră a auzit acum - cu tot 
respectul pentru măria foastră, ce mai terpeteu, ce 
mişel nemernic, golan şi păcătos e ăsta... Trac 
năteşte că măria foastră o să-mi tea mărturie şi 
tofată şi întărire că aceasta-i mănuşa lui Alençon, pe 
care măria foastră mi-a tat-o mie - cu mâna pe 
conştiinţă că-i aşa! 

Regele Henric: 

Ostaş, dă-mi mănuşa; iată-i aci perechea. 
Pe mine chiar ai spus c-ai să mă baţi, 
Pe mine m-ai jignit cu vorbe grele. 

Fluellen: Cu foia măriei foastre, o să răspuntă cu 
capul tacă mai este pe lume freo lege de respel. 

Regele Henric: Cum poţi încerca să-ţi capeţi 
iertarea? 

Williams: Toată jignirea, stăpâne, de la inimă 
porneşte; dintr-a mea n-a pornit nimic ce ar putea 
să jicnească pe măria ta. 

Regele Henric: Pe mine însă m-ai jignit. 

Williams: Maria ta n-a venit el însuşi. Mi s-a arătat 
ca un om oarecare; ca dovadă noaptea, straiele şi 

înfăţişarea smerită. Şi tot ce a avut de suferit 
înălţimea voastră sub chipul ăsta o rog să creadă că 
e din vina sa, nu dintr-a mea, fiindcă dacă-ar fi fost 
cine credeam eu că este, nu era la mijloc nicio 
jignire; de aceea, rog din suflet pe măria ta să mă 
ierte. 
Regele Henric: 
Mănuşa umple-i-o cu bani, Exeter! 
Şi dă-i-o lui! Băiete, s-o păstrezi! 
S-o porţi la cuşmă ca pe-o mare cinste 
Şi până ţi-o voi cere înapoi. 
Ş-acuma daţi-i banii. Căpitane, 
Să-i fii un bun prieten de-azi-nainte! 
Fluellen: Pe ochii mei, flăcăul asta are testul coraj 
în pieptul lui. Ţine şi te la mine touăsprezece pănuţi 
şi te rog să fii cu frica lui Tumnezeu şi să te fereşti 
te sfată şi te flecărcală, te certuri şi gâlceafă şi te 
încretinţez ca o să-ţi fie mai pine. 
Williams: Nu-mi trebuiesc gologanii dumitale. 
Fluellen: Ţi-i tau tin toată inima; îţi spun că au să- 
ţi printă pine ca să-ţi tălpuieşti cizmele: hai, ce tot 
faci atâtea nazuri? Cizmele nu prea este în pună 
stare; e pun şilingul, crete-mă; te nu, îţi dau altul. 
(Intră un crainic englez.) 
Regele Henric: 
Heralde, fost-au morţii numărați? 
Crainicul (îi în minează un înscris): 
Aci-s trecuţi francezii omorâţi. 
Regele Henric: 
Noi, unchiule, câţi prinşi de neam luat-am? 
Exeter: 
Pe Charles d'Orleans, regesc nepot, 
Jean, duce de Bourbon, de Bouciqault, 

Şi-alţi conți, baroni, scutieri şi cavaleri 
O mie şi cinci sute, făr' de gloată. 
Regele Henric: 
Izvodul ăsta-mi spune că francezii 
Ce zac ucişi pe câmp sunt zece mii, 
Din care-o sută douăzeci şi şase 
Sunt prinți şi nobili purtători de steaguri, 
Căzuţi aici. Se-adaugă la număr 
Baroni, scutieri şi gentilomi de seamă, 
Opt mii şi patru sute, dintre care 
Cinci sute-s cavaleri de-abia de ieri. 
Aşa fiind, din zece mii pierduţi, 
Seimenii-s doar o mie şase sute, 
Ceilalţi-s prinți, baroni, scutieri, seniori, 
Şi cavaleri, prin naştere şi slujbă. 
Din nobilimea lor zac, morţi, anume: 
D'Albret, Înaltul Franţei Conetabil, 
De Chatillon, al Franţei amiral; 

Mai mare peste-arbalistari: Rambures, 
Şi bravul majordom Guiscard Dauphin; 
Jean, duce D'Alenqon, Antoine de Brabant 
Ce frate e cu al Burgundiei duce, 
Eduard, duce de Bar, iar dintre conti: 
Grandpre, Roussi, de Faucomberg şi Foix, 
Beaumont şi Marle, Vaudémont, Lestrale: 
Da, iată un regesc sobor al morţii! 
Şi-acum, englezii morţi: izvodul unde-i? 

(Heralaul îi înmânează un alt înscris.) 
Eduard de York şi contele de Suffolk, 
Sir Richard Ketly, Davy Gam, scutar, 
Şi niciun nume altul mai de seamă: 
Doar douăzeci şi cinci din celelalte. 
O, Doamne, mâna ta a fost aici. 

Doar ei să-i mulţumim, nu vrerii noastre. 
Văzutu-s-au cândva-n vreo luptă dreaptă, 
Prin grea izbire, fără vicleşug, 
Atâtea pierderi într-un singur lagăr 
Şi-n cellalt mai nimic? Primeşte, Doamne, 
Această biruinţă drept prinos, 
Ea este doarata. 
Exeter: 
Minune mare! 
Regele Henric: 
În sfânt alai să mergem până-n sat, 
Vestind oştirii-ntregi osânda morţii, 
Oricărui ins ce s-ar făli cu slava 
Ce se cuvine doar lui Dumnezeu. 
Fluellen: 
Putem cu foia majestăţii foastre. 
Să zbunem câţi de-ai noştri au pierit? 
Regele Henric: 
Da, căpitane. Dar să ţinem seama 
Că Domnul s-a luptat de partea noastră. 
Fluellen: 
Pe legea mea că pine-a mai făcut. 
Regele Henric: 
să ne-ngrijim de cele sfinte. 
Non Nobis”" şi Te-Deum să se cânte 
Pios să-i îngropăm pe morţii noştri 
Şi prin Calais spre Anglia-napoi 
N-au tins nicicând ostaşi voioşi ca noi. 
(les.) 


Actul V 


561 Non nobis este unul din psalmii din /n exitu Israel de Aegypto 
(La ieşirea izraeliților din Egipt). 

Prolog 
Intră Chorus. 


Chorus: 

Acei ce-n cronici n-au citit povestea, 
Dea voie să le-o suflu eu. Ceilalţi, 
Cei care-o ştiu, smerit îi rog să ierte 
Că-n şirul lor firesc, în timp şi-n număr, 
Lipsesc atâtea fapte, care-aici 
Nu pot apare-n toată măreţia 
Şi-n viaţa lor aievea, cum au fost." 
Pe rege-acum îl ducem spre Calais. 
E-ajuns acolo. L-aţi văzut. Şi-acum, 
Pe-aripi de gând purtaţi-l peste mare. 
Priviţi, pe țărm la noi, un brâu de lume: 
Femei, copii şi oameni până-n valuri. 
Uralele şi-aplauzele lor 
Acoperă adâncul glas al mării, 

Cel care, ca o goarnă uriaşă 
Deschide calea regelui, spre ţărmuri. 
Lăsaţi-l să debarce şi priviţi-l 
Spre Londra cum se-ndreaptă cu alai. 
Şi-i pasul gândului atât de mare 
Că-l şi vedeţi în minte-acum la Blackheath. 
Acolo vrut-au lorzii lui să-i poarte 
Zdrobitul coif şi paloşul ştirbit 
'Nainte-i prin oraş. Dar n-a dat voie 
El nefiind supus deşertăciunii 
Şi laudei de sine, ci dând totul 
- Trofeie, prăzi, drapele şi onoruri - 


562 Între bătălia de la Agincourt şi scena de faţă au trecut 5 ani. 

Prinos lui Dumnezeu. Şi-acum, priviţi, 
De gândul meşter grabnic făurite, 
Mulţimile ce Londra le revarsă! 

În scump veşmânt primarul şi-ai săi sfetnici, 
Urmaţi, ca senatorii vechii Rome, 
De-o plebe-n forfot, ies în calea lui, 
Cuceritorul Cezar să-şi primească. 
Precum (asemuirea este pală, 

Dar scumpă nouă azi) când generalul 
Prea graţioasei noastre suverane 
Va fi rentors (şi se va-ntoarce-odată) 
Din insula Irlandei”, aducând 
Înfiptă-n vârful spadei răzvrătirea, 
O, ce de lume-n cale-i va să iasă 
Din paşnica cetate, să-i ureze 
Un bun sosit. Dar pentru Harry, iată, 
Făcutu-s-a mai mult şi mai pe drept. 
Acum la Londra să-l vedeţi. Acolo 
L-ajunge-al Franţei bocet care-ndeamnă 
Pe-al nostru rege să rămâie-acasă. 
lar împăratu-ntr-ajutorul ei 
Se-amestecă să mijlocească pacea. 
Dar până Harry se rentoarce-n Franţa, 
Sărim tot ce s-a mai putut petrece. 
Acolo se cuvine să-l urmăm, 

Şi eu jucat-am pe locţiitorul, 

Cel care v-aminteşte de trecut; 

Şi iar vă chem să fiţi, - ca să scurtez - 
Cu ochii minţii pe pământ francez. 

(lese.) 


563 Aluzie la expediţia lui Essex în Irlanda, în 1599, care însă nu a 
fost încununată de succes. 

Scena 1 


Franţa. Lagărul englez. 
Intră F/uel/en şi Gower. 


Gower: Aşa e, ai dreptate! Dar de ce-ţi porţi prazul 
astăzi? Că doar a trecut Sfântul David. 

Fluellen: În orice lucru găseşti brileşuri şi bricine, 
te ce şi pentru ce. Am să-ţi spun, căpitane Gower, 
aşa ca la un brieten: terpeteul cela golan, chelbos, 
pătuchios şi puncaş, fanfaronul de Pistol, pe care-l 
ştii şi tum'ta şi lumea-ntreagă că nu-i bun de nimica, 
fine, uite, fezi, ieri, la mine, şi-mi atuce pâine şi sare 
şi-mi porunceşte să-mi mănânc prazul. Eram într-un 
loc unde nu i-am putut cere socoteală. Tar sunt în 
stare să-l port mereu la pălărie, până ce oi ta ochii 
cu el şi atunci îi arăt eu lui cam ce gântesc. 

Gower: Uite-l că vine, umflându-se în pene ca un 
curcan. 

(Intră Pistol.) 

Fluellen: Nu-mi pasă mie de penele lui umflate şi 
de curcanii lui. Tomnul să te aibă în pază, sdegare 
Pistol, puneaş râios şi pătuchios, Tomnul cu tine! 

Pistol: 

Ce, eşti nebun? Sau vrei, troian mojic, 
Pe loc să-ţi rup al Parcei fir fatal? 
leşi! Silă mi-i de-al prazului miros. 

Fulellen: Te rog tin suflet, puncaş râios şi 
puchinos, să binefoieşti ca la cererea şi la porunca şi 
la torinţa mea să înghiţi, uite, fezi, prazul ăsta. Cu 
toate că nu-ţi blace, fezi pine, şi n-ai gust, nici poftă, 
şi nu poţi să-l mistui, eu ţin să-l mănânci. 

Pistol: 

Nici pentru Cadwallader” şi-ai lui ţapi! 

Fluellen: i 

i Îţi tau eu ţie-un ţap să nu-l poţi tuce! 

(Il loveşte.) 

Vrei să fii atât de trăguţ, terpeteu ticălos ce eşti, 
să înghiţi prazul? 

Pistol: 

Troian nemernic, vei muri. 

Fluellen: Pine zici, puşlama râioasă, o să mor cânt 
o frea Tumnezeu. Între timp, însă, freau ca tu să 
trăieşti şi să mănânci punătăţile astea: Uite, îţi tau şi 
puţin sos la ele! 

(Il bate iar.) 

leri mi-ai zis cafaler te munte, acum te căfălăresc 
eu pe jos. Fii pun, te roc! Tacă-ţi poţi pate şoc te un 
praz, poţi să-l şi mănânci. 

Gower: Destul, căpitane, l-ai zăpăcit de tot. 

Fluellen: Îţi sbun eu că am să-l fac să mănânce o 
pucăţică din prazul meu, chiar te l-oi pocni în 
scăfârlie patru zile în şir. la te rog, muşcă te aici, e 
pun te pus la rană, şi la creasta ta plină de sânge. 

Pistol: Zici să muşc? 

Fluellen: Ta, tesigur, fără întoială - şi te pună 
seamă, nici nu încape forbă! 

Pistol: Mă jur pe prazul ăsta că am să mă răzbun 
cumplit. Înghit eu, înghit, dar mă jur... 

Fluellen: Hai, mănâncă, rogu-te. Mai vrei niţel sos 
la prazul tău? Nici nu mai e testul praz ca să poţi 
jura pe el. 

Pistol: Mai lasă toroipanul că mănânc. 

Fluellen: Să-ţi fie te pine, puncaş chelbos, tin toată 


564 Ultimul rege briton, considerat ca strămoş al reginei Elisabeta, 
familia Tudor-ilor fiind velşi. 

inima. Nu, mă roc, să n-arunci nimic. Coaja e pună 
pentru capaţina ta crăpată. Te azi încolo, cânt s-o 
mai întâmpla să fezi frun praz, să râzi de el, te rog. 
Asta e tot! 

Pistol: Prea bine! 

Fluellen: Ta! Ta! E pun prazul! Ţine şi un sfanţ să- 
ţi finteci scăfârlia. 

Pistol: Mie? Un sfant? 

Fluellen: Ta, într-atevăr, şi te pună seamă ai să-l 
iei, că te nu, mai am încă un praz în puzunar; şi pe 
ăla o să-l înghiţi. 

Pistol: Eu sfanţu-l iau cu gând să mă răzbun. 

Fluellen: Tacă îţi mai sunt tator ceva, o să-ți 
plătesc cu bâta, că n-ai să mai fezi te la mine tecât 
peţe. Tomnul să te aibă în pază şi să-ţi fintece 
capaţina. 

(lese.) 

Pistol: Întregul iad se va cutremura! 

Gower: Haide, haide, eşti un netrebnic, un fricos şi 
un mincinos. Ţi-ai bătut joc de un obicei - întemeiat 
pe o mare cinstire, şi purtat ca o slăvită amintire a 
vitejiei celor duşi, dar nu te-ai încumetat să-ţi sprijini 
vorba şi pe fapte. De două-trei ori te-am văzut 
necăjindu-l pe nobilul ăsta şi râzând de el. Ai crezut 
că dacă nu ştie să vorbească englezeşte ca cei din 
tară n-o să fie în stare să ţină un ciomag ca orice 
englez. Acum ţi s-au deschis ochii. Măcar de te-ar 
învăţa bătaia asta dată de un velş să te porţi de- 
acum încolo ca un englez cumsecade. Rămâi cu 
bine. 

(lese.) 

Pistol: 

Îşi bate oare soarta joc de mine? 

Aflai că Nell, nevasta, mi-a murit 


De-o boală franţuzească la spital 

Şi casa de-ntâlnire mi s-a-nchis. 
Îmbătrânesc. În trupu-mi vlăguit 
Onoarea-i ciomăgită. Mă voi face 

Codoş de rând şi cu dibace mână 

Tăia-voi pungile. Spre ţară zbor. 
Şi-ntors în ea, m-apuc de jafuri iar, 

Mă ung pe vânătăi c-o alifie 
Şi jur c-am fost rănit în bătălie. 
(lese.) 


Scena 2 


La Troyes, în Champagne. O sală în palatul regelui 
Franţei. Intră pe o uşă: regele Henric, Bedford, 
Gloucester, Exeter, Warwick, Westmoreland şi alți 
lorzi. Pe altă uşă: regele Franței, regina Izabela, 
prințesa Caterina, Alice şi alte doamne; ducele de 
Burgundia şi curtea sa. 


Regele Henric: 
Soborului acestui, bună pace, 
Că pentru pace ne găsim aci. 
lar fratelui din Franţa şi surorii 
Salutul meu şi multă sănătate. 
Noroc şi bucurie prea frumoasei 
Prinţese Caterina, vara noastră. 
Şi te salut, o, duce de Burgundia, 
Ca ramură şi parte a domniei 
Prin care s-a-ntrunit acest sobor. 
lar vouă, sănătate, prinți francezi 

Şi nobili mari. 
Regele Franţei: 
Mult vrednicul meu frate 
Din Anglia, mă simt prea norocos 
Că-n faţă te privesc. Bine-ai venit! 
La fel şi vouă, prinți englezi, la toţi! 
Regina Izabela: 
Această zi şi-acest frăţesc sobor 
Incheie-se la fel de bine,-o, frate, 
Cum ne simţim şi noi, văzânduc-ţi ochii. 
Da, ochii tăi, cei ce purtau mai ieri 
Când întâlneau francezii, cumplitul fulger 
Al vasiliscului ucigător. 
Veninu-acestor ochi, nădăjduim, 
Pierdutu-şi-a puterea: ziua-aceasta 
Va preschimba-n iubire vrăjmăşia. 
Regele Henric: 
Amin răspund: de-aceea vin aci. 
Regina Izabela: 
Voi, prinți englezi, primiţi al meu salut. 
Ducele de Burgundia: 
Credinţa şi iubirea-mi deopotrivă 
Vi-o-nchin, regi mari ai Franţei şi-Engliterei, 
Că m-am trudit din răsputeri cu gândul 
Cu râvnă şi-osteneală să-i aduc 
Pe amândoi monarhii prea-slăviţi 
La scaunul acestui sfat regesc. 
O pot mărturisi, de-o parte şi-alta, 
Puternicele voastre majestăţi. 
Dar izbutind în străduinţa mea”” 


565 După asasinarea lui loan Temerarul ducele Burgundiei, de 
către Prinţul Delfin, fiul ducelui se alie cu Regele Henric, în 1419, 
ceea ce îl determină pe regele Franţei să încheie pace cu Henric. 

De-a pune faţă-n faţă, ochi în ochi, 
Doi regi, să nu vă fie cu bănat 
De-ntreb aci,-ntr-acest măreț sobor, 
Ce vrăjmăşii, ce piedici mai sunt încă, 
De ce această biată pace goală 
Şi schilavă, ea, muma sfânt-a Artei, 
Şi-a naşterilor binecuvântate 
Şi-a-ndestulării-n toate, tocmai ea 
Nu poate să-şi arate blândul chip 
În cea mai veselă grădină-a lumii, 
În Franţa noastră rodnică? Dar vai! 
Prea mult din ţară fost-a izgonită, 
Grămezi pe câmp agonisita-i zace 
Şi putrezeşte-n rodnicia ei. 
În părăsire moare şi-a ei viţă 
Ce toarnă-n inimi bucuria vieţii, 
lar gardul viu, pe vremuri cosorit, 
Ca un captiv cu păr crescut sălbatic, 
Îşi lasă-n voie mlăzile zbârlite. 
Răsar pe-nţelenitele ogoare 
Cucuta, fumăriţa şi negara 
lar plugul care-ar fi stârpit tot pirul 
A ruginit. Şi neteda câmpie 
Pe care-o-mbălsămau mai ieri cebarea, 
Trifoiul verde,-aglica cea pestriță, 
Când coasa-i lipsă, azi, s-a răzvrătit, 
Şi-n schimb dă brusturi şi scaieţi spinoşi, 
Şi searbedele ştevii - rodul lenii 
Lipsit de frumuseţe şi folos. 
Şi cum livezi, podgorii, ţarini, tufe, 
Din firea lor se-abat sălbăticite, 
La fel şi noi, cu neamuri şi copii, 
Din lipsă de răgaz destul, uităm 


~ 594 ~ 


Opere Complete Volumul 4 
Ştiinţele, podoaba ţării noastre. 
Ci creştem ca barbarii, ca ostaşii, 
Ce-n minte n-au decât vărsări de sânge, 
Sudălmi grozave, straie fistichii, 
Şi tot ce stă-mpotriva omeniei. 
V-aţi adunat aci să-ntoarcem toate 
La bunăstarea lor de mai-nainte 
Dar cuvântarea-mi stăruie să-ntrebe 
De ce n-alungă răul blânda pace, 
Ca iarăşi să ne dea blagoslovire 
Din darurile ei de altădată. 
Regele Henric: 
O, duce de Burgundia, de vrei 
Să facem pacea, din a cărei lipsă 
Ne bântuie-amintitele răstrişti, 
Va trebui să cumperi pacea asta, 
Prin împlinirea dreptei mele cereri 
Pe care-n înţeles şi-n amănunte 
O vezi, pe scurt, în scrisul ce-l ţii-n mână. 
Ducele de Burgundia: 
Aflatu-le-a şi regele dar încă 
N-a dat răspunsul. 
Regele Henric: 
Bine. Pacea, însă, 
Pe care-o imploraţi cu stăruinţă, 
Atârnă numai de răspunsul său. 
Regele Franței: 
În treacăt doar mi-am aruncat privirea 
Pe-acest tratat. Din sfatul tău de-aci 
Fii bun şi-alege, sire, câţiva sfetnici 
Să stea cu mine iar, să-l cercetăm 
Cu şi mai multă grijă. Şi voi da 
Răspunsul meu hotărâtor de-ndată 

Şi-a mea-nvoire. 
Regele Henric: 
Aşa voi face, frate, 
Tu, unchiule Exeter, Clarence frate, 
Tu, frate Gloucester, Huntington şi Warwick, 
Duceţi-vă cu regele. Din parte-mi 
Puteri depline aveţi de-a încheia 
Sporind sau prefăcând orice veţi crede 
În luminata voastră iscusinţă 
Că-i potrivit cu demnitatea noastră 
Şi-orice scăderi şi-adaosuri veţi face 
La cererile mele, mă-nvoiesc. 
Vrei, mândră soră, prinții să-nsoţeşti, 
Sau stai aci cu noi? 
Regina Izabela: 
lubite frate, 
Mă duc cu ei, că poate prinde bine, 
Când pricini grele fi-vor dezbătute, 
Şi glasu-unei femei. 
Regele Henric: 
Dar cel puţin 
S-o laşi cu noi pe vara Caterina 
Ea mi-este cererea cea mai de seamă 
Şi-i pusă-ntâia pe hrisovul păcii. 
Regina Izabela: 
La voia ei! 
(les toți, afară de regele Henric, Caterina şi Alice.) 
Regele Henric: 
Frumoasă Caterină, 
Vrei oare pe-un războinic să-l înveţi 
Ce vorbe-ncântă-auzul unei doamne 
Şi-n inimă-i şoptesc iubirea lui? 
Caterina: Maria ta are să râdă de mine. Eu nu pot 

să vorbesc Anglia voastră. 

Regele Henric: Frumoasă Caterină, dacă mă 
iubeşti tare mult, din toată inima ta de franţuzoaică, 
o să fiu încântat să mi-o spui într-o engleză cât de 
stricată. Îţi plac puţin, Kate? 

Caterina: Pardonnez moy'*, nu ştiu ce înseamnă 
„îţi plac”. 

Regele Henric: Tu eşti un înger, Kate, şi mie-mi 
plac îngerii. 

Caterina: Que dit-il? Que je suis semblable à les 
anges?” 

Alice: Ouy, vraiment, sauf vostre grâce, ainsi dit- 
|/,558 

Regele Henric: Aşa am spus, scumpă Caterino, şi 
nu mi-e ruşine s-o spun iar. 

Caterina: Oh! Mon Dieu! Les langues des hommes 
sont pleines de tromperies.”* 

Regele Henric: Ce spune, frumoasă doamnă? Că 
limbile bărbaţilor sunt înşelătoare? 

Alice: Ouy'", ca limbile barbaţi are să fiu plin de 
amăgire; asta spus domniţa. 

Regele Henric: Domnița e cea mai straşnică 
englezoaică din lume. Pe legea mea, Kate, vorbele 
mele de dragoste sunt tocmai pe măsura ştiinţei 
tale. Mă bucur că nu ştii mai bine englezeşte; 
fiindcă, dacă ai şti, ţi s-ar părea că sunt un rege aşa, 
dintr-o bucată, şi ai putea crede că mi-am vândut o 
sfoară de moşie ca să-mi cumpăr coroana. Nu prea 
mă pricep să ticluiesc la vorbe dulci; îţi spun aşa, 
566 „lertaţi-mă”, (fr.). 

567 „Ce spune? Că semăn cu îngerii?” (fr.). 
568 „Da, într-adevăr, cu voia dvs., aşa spune”, (fr.). 
569 „Vai, Doamne! Limba bărbaţilor e plină de înşelăciuni!” (fr.). 
570 „Da!” (fr.). 

fără înconjur, că te iubesc. Şi-mi pierd tot şirul, 
dacă-mi ceri să-ţi spun mai mult decât atât: „Mă 
iubeşti şi tu?” Hai, răspunde-mi, zău, şi-om bate 
palma, să facem târgul. Ce zici, domniţă? 

Caterina: Sauf vostre honneur, la mine înţelege 
bine. 

Regele Henric: Doamne, Kate, dacă mă pui să fac 
stihuri sau să dansez de dragul tău, sunt pierdut; la 
stihuri nu ştiu să potrivesc nici cuvintele, nici 
măsura, de dansat nu pot dansa în măsură, deşi e 
greu să te măsori cu mine. De-aş putea cuceri o 
femeie sărind capra, sau aruncându-mă pe cal cu 
armura în spinare, apoi, nu că mă laud, dar mi-aş 
găsi repede perechea. Sau, dacă ar fi să mă bat cu 
cineva ca să-i fac ei plăcere, ori să-mi joc calul în 
două picioare, aş tăbări pe el ca un parlagiu, şi m-aş 
ţine-n şa, fără să cad, ca o maimuţă. Dar, Dumnezeu 
mi-e martor, Kate, că nu ştiu să fac ochi dulci, nici 
să şoptesc vorbe goale şi nici nu-s dibaci la 
declaraţii: n-am decât un cuvânt, de care mă 
folosesc doar atunci când mi se cere cu dinadinsul, 
şi pe care nu mi-l calc niciodată, oricât mi s-ar cere. 
Dacă poţi iubi un flăcău de teapa mea, Kate, cu un 
obraz ce nu face să-l bată soarele şi pe care nu se 
învredniceşte măcar să-l privească în oglindă, lasă-ţi 
ochii să aleagă pentru tine. Îţi vorbesc deschis, ca 
un soldat. Dacă poţi să mă iubeşti, ia-mă; iar de nu, 
eu tot am să mor odată, dar nu de dorul tău. 
Doamne fereşte! Cât trăieşti, dragă Kate, ia-ţi un 
bărbat credincios şi dintr-o bucată. El trebuie, vrând- 
nevrând, să se poarte frumos cu tine, fiindcă n-are 
darul de-a suci alte capete. lar bărbaţii buni de gură 
care se bagă în sufletul femeilor cu stihurile lor sunt 

repede alungaţi de bunul-simţ. Chiar aşa! Omul bun 
de gură nu-i decât un flecar, şi stihurile nu-s decât 
povesti. Un picior, cât de sprinten ar fi, începe să 
tremure. O statură falnică se încovoaie, barba 
neagră încărunţeşte, capul cârlionţat ajunge chel, 
obrazul frumos se scofâlceşte, ochii cei mai vioi se 
duc în fundul capului; numai o inimă bună, Kate, e 
ca soarele şi ca luna, sau mai bine zis ca soarele, nu 
ca luna. Fiindcă străluceşte luminos şi nu se 
schimbă şi nu se abate din drum niciodată. Dacă 
vrei un om ca ăsta, ia-mă pe mine; luându-mă pe 
mine, iei un soldat, şi luându-l pe soldat, îl iei şi pe 
rege. Ei, ce spui tu de dragostea mea? Vorbeşte, te 
rog deschis, frumoasa mea. 

Caterina: Se poate eu să iubesc pe un duşman de 
Franţa? 

Regele Henric: Nu! Nu se poate să iubeşti pe 
duşmanul Franţei, Kate; dar iubindu-mă pe mine, 
iubeşti pe un prieten al Franţei: fiindcă mi-e atât de 
dragă Franţa, că n-aş vrea să mă despart de niciun 
cătun de al ei. Vreau să fie a mea cu totul. Şi, Kate, 
dacă Franţa e a mea, şi eu sunt al tău, Franţa e 
atunci a ta şi tu eşti a mea. 

Caterina: Eu nu ştiu ce e asta. 

Regele Henric: Nu ştii, Kate? Am să ţi-o spun pe 
franţuzeşte; parcă văd că mi se lipeşte de limbă, că 
n-o mai pot dezlipi, ca o nevestică abia măritată de 
gâtul soţului. Je quand sur le possession de France, 
et quand vous avez le possession de moy”"! stai să 
văd ce mai vine? Sfinte Denis, dă-mi o mână de 
ajutor - donc vostre est France et vous estes 


571 „Eu când stăpân al Franţei şi voi când mă aveţi pe mine”, (fr.). 

mienne.”'* Mai lesne mi-ar fi să cuceresc regatul 
ăsta, decât să îndrug la vorbe franţuzeşti. N-am să 
izbutesc niciodată să te înduplec cu franţuzeasca 
mea, ai să râzi de mine. 

Caterina: Sauf vostre honneur, la Francois que 
vous pariez est meilleur que l'Anglois lequel je 
parle.”"* 

Regele Henric: Zău că nu e, Kate! Trebuie să 
recunoaştem că tu vorbeşti nespus de prost limba 
mea şi la fel de prost o vorbesc şi eu pe ata, aşa că 
între noi doi nu e nicio deosebire. Dar, Kate, atâta 
lucru înţelegi şi tu, pe englezeşte: poţi să mă 
iubeşti? 

Caterina: Nu pot să spun. 

Regele Henric: Poate că mi-o spune vreo vecină, 
Kate. Am să le întreb. - Lasă, ştiu că mă iubeşti, şi la 
noapte când te vei duce în cămăruţa ta, ai s-o 
întrebi pe această nobilă doamnă despre mine; şi 
mai ştiu, Kate, că ai să ponegreşti în faţa ei tocmai 
ceea ce, în adâncul inimii, îţi place mai mult la mine. 
Însă, dragă Kate, fie-ţi milă când râzi de mine, 
fiindcă, vezi tu, drăguță principesă, eu te iubesc 
cumplit de mult. Dacă ai să fii vreodată a mea, Kate 
(şi am credinţa nestrămutată că ai să fii), te-am 
cucerit prin luptă şi va trebui, vrei nu vrei, să fii o 
bună mamă de soldaţi. Adică, n-o să facem noi, tu şi 
cu mine, de la Sfântul Denis şi până la Sfântul 
Gheorghe, un băiat jumătate francez, jumătate 
englez, care să meargă până la Constantinopol” 
572 „Atunci Franţa este a voastră şi voi sunteţi a mea”, (fr.). 

573 „Dacă-mi daţi voie, franceza pe care o vorbiţi este mai bună 
decât engleza pe care o vorbesc eu”, (fr.). 


574 Anacronism. Constantinopolul va fi cucerit de turci abia în 
1453. 

să-l tragă pe turc de barbă? Nu crezi? Ce zici, 
frumoasa mea floare de crin? 

Caterina: Eu nu ştii. 

Regele Henric: Nu! Ai s-o ştii mai târziu, 
deocamdată trebuie să-mi făgăduieşti; făgăduieşte- 
mi, deci Kate, că ai să-ţi dai toată silinţa pentru 
partea  franţuzească a băiatului; cât despre 
jumătatea de englez îţi dau cuvântul meu de rege şi 
de bărbat. Ce răspuns îmi dai, /a plus belle 
Katharine du monde, mon très chère et divine 
déesse”? 

Caterina: Majestè a voastră are fausse”? francez 
destul ca să amăgească pe cea mai sage demoiselle 
en France”. 

Regele Henric: La naiba, cu franţuzeasca mea 
stropşită. Pe cinstea mea, ţi-o spun verde pe 
englezeşte: Kate, te iubesc! Nu m-aş încumeta însă 
să jur tot pe cinstea mea că mă iubeşti şi tu; deşi 
inima-mi spune că da, cu toată mutra mea, săraca, 
fără niciun farmec. Blestemată fie acum ambiția 
tatălui meu! Îi era gândul la război când m-a făcut 
pe mine; de aceea m-am ales cu înfăţişarea asta 
aspră, ca de fier, care sperie femeile când încerc şi 
eu să fiu curtenitor cu ele. Dar, crede-mă, Kate, cu 
cât o să îmbătrânesc, cu atât o să arăt mai bine. Mă 
mângâi cu gândul că bătrâneţea, acest vrăjmaş al 
frumuseţii, n-are ce să mai strice la chipul meu. 
Dacă mă iei acum, mă iei sub înfăţişarea cea mai 
rea; când ai să te obişnuieşti, ai să mă găseşti din ce 


575 „Cea mai frumoasă Caterina din lume, foarte draga şi divina 
mea zeiţă”, (fr.). 

576 „Falsă”, (fr.). 

577 „Inţeleaptă domnişoară din Franţa”, (fr.). 

în ce mai bine. Şi-atunci ia spune-mi, prea frumoasă 
Caterină, mă vrei? Lasă roşeaţa asta feciorelnică; 
destăinuieşte-ţi pornirea inimii, cu o privire 
împărătească. la-mă de mână şi zi aşa: „Harry al 
Angliei, sunt a ta!” Cum mi-o încânta auzul atare 
vorbă, îţi şi răspund răspicat: „Anglia e a ta, Irlanda 
e ata, Franţa e ata, şi Henric Plantagenet e al tău”. 
lar ăstuia îi spun în faţă: „Chiar dacă nu e cel mai de 
treabă dintre regi, ai să vezi că e regele oamenilor 
de treabă”. Hai, răspunde-mi, fie şi cu un crâmpei 
de cântec: glasul tău e un cântec, dar vorba ţi-e 
cam scâlciată. Aşadar, Caterina, regină între regine, 
deschide-ţi inima într-o englezească stropşită. Mă 
vrei, spune? 

Caterina: Dacă i-o place lui roy mon pere". 

Regele Henric: O să-i placă, dragă Kate, îţi spun 
eu că-i place, Kate. 

Caterina: Atunci şi eu am să fiu încântat. 

Regele Henric: Prin urmare, îţi sărut mâna şi-ţi zic 
regina mea. 

Caterina: Laissez, mon seigneur, laissez, laissez! 
Ma foy, je ne veux point que vous abaissez vostre 
grandeur en baisant la main d'une vostre indigne 
serviteure; excusez-moy, je vous supplie, mon tres 
puissant seigneur.”"* 

Regele Henric: Atunci, am să te sărut pe gură, 
Kate. 

Caterina: Les dames et demoiselles, pour être 
baisees devant leurs noces, il n'est pas la coutume 


578 „Regele, tatăl meu, (fr.). 

579 „Lăsaţi, monsefiore, lăsaţi! Nu vreau să vă coborâţi măreţia 
sărutând mâna nedemnei voastre supuse; iertaţi-mă, vă rog foarte 
mult, preaputernicul meu senior”, (fr.). 

de France.” 

Regele Henric: Ce-a zis, doamnă interpretă? 

Alice: Că nu e obiceiul pour les doamne din 
Franţa. Nu ştiu cum spune baiser în limba 
dumneavoastră. 

Regele Henric: Sărutare. 

Alice: Maria ta entendre! mai bine ca moy. 

Regele Henric: Vrea să spună că în Franţa nu se 
obişnuieşte ca fetele să fie sărutate înainte de 
cununie? 

Alice: Ouy, vrayment.”* 

Regele Henric: Obiceiurile cele mai îngrădite se 
pleacă în faţa unui rege mare. Scumpă Kate, tu şi cu 
mine nu putem fi închişi în cercul strâmt al 
obiceiurilor unei ţări. Noi facem datina, Kate, şi 
libertatea care decurge din starea noastră închide 
gura tuturor bârfitorilor, aşa cum am să ţi-o închid şi 
eu pe a ta, fiindcă a vrut să apere straşnicul obicei 
al ţării voastre, şi mi-a respins sărutarea. (O sărută.) 
Buzele îţi sunt vrăjite, Kate; atingerea lor dulce ca 
mierea e mai convingătoare decât toate glasurile 
din Sfatul Franţei. Şi l-ar îndupleca mai repede pe 
Harry al Angliei decât o jalbă a tuturor regilor din 
lume. lată-l pe tatăl tău. 

(Intră din nou regele şi regina, ducele de 
Burgundia, Bedford, Gloucester, Exeter, Warwick, 
Westmoreland şi alti nobili francezi şi englezi.) 

Ducele de Burgundia: Domnul să te ocrotească, 
măria ta! Augustul meu văr o învaţă englezeşte pe 


580 „Nu este obiceiul în Franţa ca doamnele şi domnişoarele să fie 
sărutate înaintea nunţii lor”. (Franceza Caterinei nu e franceză!). 
581 „A înţelege”, (fr.). 
582 „Da, întocmai,” (fr.). 

principesa noastră? 

Regele Henric: Aş fi vrut, dragă vere, să-i arăt cât 
de mult o iubesc; şi tot pe englezeşte. 

Ducele de Burgundia: Şi se codeşte? 

Regele Henric: Graiul ne e cam aspru, vere, şi 
firea nu prea mi-e duioasă; aşa că, neavând nici 
suflet, nici glas de linguşitor, nu sunt în stare să 
trezesc în ea duhul iubirii, ca să se arate aşa cum e. 

Ducele de Burgundia: lartă-mă dacă-ţi răspund 
sfătos şi fără înconjur. Dacă vrei să-i faci farmece, 
trebuie să tragi un cerc magic; şi dacă vrei să 
trezeşti în ea Amorul aşa cum e, apoi trebuie să se 
arate orb şi gol. Cum poţi dar să învinuieşti o tânără 
fată ca ea, cu obrajii rumeniţi de o roşeaţă sfioasă şi 
feciorelnică, dacă nu vrea să se lase descoperită, ca 
să iasă la lumină băieţaşul orb şi gol? Înseamnă, 
măria ta, să pui la grea încercare o fecioară! 

Regele Henric: Cu toate acestea, ele închid ochii şi 
se supun, dragostea fiind oarbă şi atotputernică. 

Ducele de Burgundia: Le este iertat, mylord, dacă 
nu văd ce fac. 

Regele Henric: Dacă-i aşa, scumpe lord, învaţ-o pe 
verişoara domniei tale să închidă ochii. 

Ducele de Burgundia: Am să-i fac eu cu ochiul, să 
zică da. Numai că măria ta să-i lămureşti vorbele 
mele: că fecioarele pe care vara le-a încins bine 
sunt ca muştele din August: au ele ochi, dar sunt 
oarbe şi rabdă să pui mâna pe ele, chiar şi cele care 
mai înainte n-ar fi îndurat măcar o privire. 

Regele Henric: Sfatul ăsta mă sileşte să aştept o 
vară călduroasă: şi aşa, în cele din urmă, voi prinde 
gâza, vara domniei tale, când o orbi şi ea. 

Ducele de Burgundia: Ca amorul, milord, înainte 

de-a iubi. 

Regele Henric: Adevărat! Şi unii dintre domniile 
voastre trebuie să mulţumească amorului pentru 
orbirea care mă împiedică să văd o mulţime de 
mândre cetăţi franţuzeşti, fiindcă-mi stă în cale o 
mândră fecioară din Franţa. 

Regele Franței: Da, milord, văzute din depărtare, 
fiecare din ele îţi par fecioare: fiindcă toate sunt 
înconjurate cu ziduri neatinse, în care războiul n-a 
pătruns niciodată. 

Regele Henric: Kate îmi va fi soţie? 

Regele Franței: Dacă aşa ţi-e voia! 

Regele Henric: Sunt fericit; în felul ăsta, cetăţile 
virgine de care pomeneşti o vor însoţi; iar fata care 
a stat în calea dorințelor mele îşi va face drum în 
sufletul meu. 

Regele Franței: Ne-am învoit cu tot ce-i înţelept. 

Regele Henric: Aşa să fie, lorzi ai Engliterei? 

Westmoreland: 

Da, regele tratatul l-a-ntărit 
În fiecare punct; cel mai dintâi, 
E fata lui. Urmează-apoi la rând 
Şi celelalte-n slova lor întocmai. 

Exeter: 

Pe-acesta numai nu l-a iscălit: 

Acolo unde măria ta cere ca regele Franţei, ori de 
câte ori îţi va scrie pentru a-ţi cere ceva, să te 
numească pe măria ta în felul următor şi cu acest 
adaos în franţuzeşte: Notre très cher fils Henri, Roi 
d'Angleterre, Héritier de France”, şi la fel şi în 
latineşte: Praec/arissimus filius noster Henrico, Rex 


583 „Prea iubitul nostru fiu Henric, Rege al Angliei, moştenitor al 
Franţei”, (fr.). 


~ 605 — 


William Shakespeare 
Angliae et Haeres Franciae. 


Regele Franţei: 
Dar dacă ţii cu dinadinsul, frate, 


Eu nu mă-mpotrivesc nici la aceasta. 
Regele Henric: 
În numele-alianţei noastre sfinte, 
Te rog să te-nvoieşti şi la aceasta 
Şi dă-mi pe-a ta fiică de soţie. 
Regele Franţei: 
Ata să fie, mândrul meu fecior, 
Din sângele-i urmaşi să-mi odrăslească. 
Regatele-nvrăjbite ale Franţei 
Şi Engliterei, ale căror ţărmuri 
Îngălbeneau de ciudă când vedeau 
C-a dat norocul peste-a lor vecină, 
Prin ei vor înceta să se urască. 
Unirea asta,-atât de scumpă nouă, 
Să semene iubirea creştinească, 
Şi buna învoire-n sânul lor. 
Şi-ntre frumoasa Franţă şi-Englitera 
Să nu-şi mai tragă paloşul nicicând 
Războiul încruntat şi sângerând. 


Toți: 
Amin! 


Regele Henric: 
Kate, bun găsit! Să vadă toată lumea: 
Sărut regina-n tine şi stăpâna. 
Regina Izabela: 
lar Dumnezeu, al căsniciei ctitor, 
Din două inimi şi din două tronuri 
O inimă şi-un singur tron să facă 
Şi cum un soţ şi-o soaţă, doi fiind, 
Prin dragoste sunt unul, - tot aşa 

Va fi şi-ntre regate-o cununie. 
lar hâda gelozie, clevetirea, 
Ce-adesea se strecoară până-n patul 
Blagoslovitelor căsătorii, 
Să nu se furişeze-n legământul 
Acestor ţări, stricându-le unirea. 
Franţuji, englezi, un neam şi un cămin 
Şi spun cu voia Domnului: Amin! 
Toți: 
Amin! 
Regele Henric: 
să facem pregătirile de nuntă. 
lar ducele Burgundiei chiar astăzi 
Să vie să depună jurământul 
Cu nobilii cei mari, chezăşuind 
Printr-însul legământul dintre noi. 
Şi-apoi mă jur lui Kate. Ea-mi jură mie. 
Şi tuturor ce jură, - bucurie! 
(Fanfară. les toți.) 


Epilog 
Intră Chorus 


Chorus: 

În vers stângaci, prin timpii legendari, 

Poetul perindatu-va cu gândul, 
Strângând în mic locaş tot oameni mari, 

Destinul lor, crâmpeie, depănându-l. 

Un scurt răstimp, da-n care-a luminat, 
In Anglia, luceafărul speranţei, 

Şi-un rai luând c-un paloş fermecat, 
Lăsă pe-al său copil pe tronul Franţei. 

Deci, Henric cel de-al şaselea, prin lege, 
A fost-nălţat, în scutece fiind, 
Al Franţei şi al Engliterei rege. 
Da-n statul său prea mulţi chivernisind, 
Pierdută-i Franţa - Anglia-i rănită. 
Poveşti de-acestea au mai luat fiinţă 
Pe-a noastră scenă. Fie deci primită 
Şi cea de astăzi cu îngăduinţă. 
(lese.) 


Henric al V-lea 
Comentarii 


Henric al V-lea este ultima piesă din cea de a doua 

tetralogie (după Richard al II-lea şi Henric al IV-lea, 
Partea 1 şi a Il-a) şi a fost scrisă în 1598-1599 sau, 
după cum susţin unii cercetători pe baza referirii la 
Essex din prologul la actul V**, între plecarea 
acestuia în Irlanda şi înapoierea sa în Anglia, 
respectiv 27 martie şi 28 septembrie 1599. Cronica 
a fost reprezentată „de mai multe ori” înainte de 
1600, anul când s-a tipărit prima ediţie in-cvarto - 
un text defectuos, reprodus cu mici corecturi în 
următoarele două ediţii (1602, 1619). Textul ediţiei 
in-folio din 1623, unde piesa ocupă al 5-lea loc în 
secţiunea „istorie”, le este prea puţin îndatorat şi 
textologii îl consideră „bun”. 

Principalele surse cu caracter istoric folosite de 
Shakespeare au fost Holinshed (Chronicles 
[Cronicile], 1587) şi creditorul său Hali (The Union of 
the Two Noble Houses of Lancaster and York [Unirea 
celor două nobile case, Lancaster şi York], 1548). 
Scena „peţitului” apare şi în The Famous Victories of 
Henry the Fifth [Faimoasele victorii ale lui Henric al 
V-lea] 1598), alte episoade se regăsesc în Henrici 
Quinti Angliae Regis Geste. 

Dintre numeroasele izvoare privind gândirea 
filosofică, morală Şi politică din piesa 
shakespeariană, în afară de The Governor 
(Conducătorul) de Thomas Elyot, o menţiune 
specială merită, după cum a demonstrat John H. 
Walter, lucrarea lui Erasmus /nstitutio Principis 
(1616) şi tratatul lui Chelidonius tradus în engleză în 
1571 (prin intermediar francez) sub titlul Of the 


584 „Întocmai după cum... / S-ar putea ca generalul milostivei 
noastre împărătese - Să se întoarcă acum din Irlanda, / Sfărâmând 
rebeliunea, cu sabia”, (vv. 29-32). 


~ 609 ~ 


William Shakespeare 
Institulion and firste beginning of Christian Princes 
(Despre formarea şi începutul principilor creştini).”* 

Shakespeare a urmat cu fidelitate textele lui 
Holinshed şi Hall, uneori mergând până acolo încât a 
transcris întocmai sau a versificat proza cronicarilor 
- v. de pildă primele 19 versuri din actul | sau 
versurile 33-95 din I, 2. Respectarea scrupuloasă a 
textului lui Holinshed în cel de al doilea exemplu 
amintit are o însemnătate deosebită întrucât în 
respectiva replică arhiepiscopul de Canterbury îi 
expune regelui motivele juridice care îl îndreptăţesc 
pe acesta să revendice coroana Franţei, la nevoie pe 
calea armelor: aplicarea de câtre francezi a legii 
salice („In terram Salicam mulieres ne succedant”) 
pe teritoriul Franţei (teritoriul salic fiind, de fapt, în 
Germania). Dar informaţia transmisă de Holinshed şi 
preluată de preaînvăţatul prelat este total greşită 
(cu urmarea că războiul dintre Anglia şi Franţa, deci 
conflictul major din Henric al V-lea, nu are raţiuni 
mai solide decât „dezinformările” din Mult zgomot 
pentru nimic): 

„Legea salică nu a fost, de fapt, altceva decât o 
culegere de legi şi tradiţii folclorice şi nu avea întru 
NIMIC de-a face cu dreptul de succesiune. Nobilii 
francezi l-au ales la tron pe Philip de Valois pentru a 
preîntâmpina căderea regatului în mâinile unei 
femei. Mai târziu ei au respins pretenţia la tron a lui 
Edward al III-lea prin mama acestuia, Isabella. Se 
pare că termenul de Lege salică a fost conexat cu 


585 John H. Walter, editorul piesei în „The Arden Shakespeare”, 
Methuen, London, 1954, retip. 1970, a întocmit o listă instructivă 
de paralele între textele lui Erasmus şi Chelidonius şi Henric al V- 
lea, (pp. XVI-XVII). 

acest principiu mai târziu ”.*** 

Pe de altă parte, nu trebuie neglijate unele 
modificări şi omisiuni sau adaosuri introduse de 
Shakespeare, cum ar fi următoarele: arhiepiscopul 
nu discută „legea salică” din proprie iniţiativă (ca să 
distragă astfel atenţia parlamentului de la votarea 
proiectului de lege privind preluarea de către rege a 
posesiunilor bisericii), ci la cererea lui Henric; este 
omisă din textul lui Hall pledoaria lui Exeter pentru 
un război purtat împotriva Franţei în numele unor 
câştiguri de ordin economic; Henric „se gândeşte la 
posibilitatea unei invazii a scoțienilor (nu numai la 
incursiunile bandelor de tâlhari) în timpul absenței 
sale în Franța, apoi se asigură de unitatea esenţială 
a țării şi a capacității ei de a face față unei atari 
amenințări”; Shakespeare îl face pe monarh să-l 
ierte pe beţivul care l-a vorbit de rău, etc. 

Dacă ar fi să ţinem seama numai de munca de 
documentare a dramaturgului şi de generoasa 
prezenţă a materialelor de împrumut în piesă şi încă 
ar fi greu să acceptăm părerea poetului John 
Masefield potrivit căreia „această piesă dovedeşte 
la fiecare pas că a fost scrisă în grabă”**. 

Totodată, putem oare presupune că Shakespeare 
a fost mai puţin concentrat, mai puţin atent, mai 
puţin preocupat artisticeşte decât atunci când a 
redactat celelalte trei cronici ale tetralogiei, cronici 
care, prin substanţă, caracterizări şi structură, au 
fost menite să pregătească „deznodământul 
fericit”? 


586 John H. Walter. Op. cit., p. 15. 
587 Ibid., p. XXIII. 
588John Masefield, WHliam Shalcespeare, 1911. 

Instaurarea sau restabilirea ordinii într-o Anglie 
sfâşiată de conflicte interne şi externe (războaie, 
luptele feudalilor pentru putere, domnii ineficace, 
uzurpări, crime, etc.) s-a impus ca o necesitate 
acută viziunii istorico-politice a lui Shakespeare atât 
în Richard al II-lea cât şi în 1, 2 Henric al IV-lea - ba 
chiar, anacronic ca raportare a cronicilor la 
succesiunea în care au fost scrise, în prima 
tetralogie sau în Regele loan: „corpul politic” (body 
polilic, organizarea şi conducerea treburilor statale) 
trebuia să se însănătoşească odată cu microcosmul 
(omul - prin regenerare morală-religioasă, „a doua 
naştere a lui Adam”) pentru a se încadra sau 
reîncadra în cel de al treilea sistem, universal şi 
atotputernic după concepţia elisabetanilor, sistemul 
armonios al macrocosmului. lar Henric al V-lea, în 
sinteza lui Rose A. Zimbardo, „este un studiu privind 
ordinea şi armonia”, care „... sărbătoresc victoria 
formei asupra dezordinii şi haosului” >” 

Restrângând problema ordinii la sfera strictă a 
„Corpului politic” al Angliei şi privind-o, negreşit, şi 
prin prisma  realităţilor epocii lui Shakespeare, 
putem afirma fără ezitare că o primă şi urgentă 
manifestare concretă a ordinii într-un stat este 
unitatea naţională. 

Printre căpitanii din armata lui Henric sunt, în 
afară de englezii Sir Thomas Erpingham şi Gower, 
galezul Fluellen, irlandezul Macmorris şi scoţianul 
Jamy. Shakespeare „devine liric când vorbeşte 


589 Rose A. Zimbardo, Shakespeare Encomium, 1964, extras 
publicat în „Shakespeare, Henry V”, a selection of critical essays 
edited by Michael Quinn, Casebook Series, Macmillan, London, 
1969, p. 170. 

despre unitatea Angliei” (Mark van Doren). Mai 
multe personaje se exprimă în diferite ocazii în 
spiritul replicii soldatului Bates: „Fiti prieteni, englezi 
nătângi, fiţi prieteni” (IV, 1, 128). Încă la începutul 
piesei ducele de Exeter teoretizează: „Capul înțelept 
se apără acasă,/Deoarece conducerea, fie că-i vorba 
de cei de sus sau de jos şi mai de jos,/impărțită cum 
este pe funcții/partituri, se menține în 
armonie,/Conlucrând în deplină şi firească 
unire,/Asemeni muzicii”, (|, 2, 179-183). 
Arhiepiscopul de Canterbury îi dezvoltă ideea în 
binecunoscuta sa replică despre ordinea şi disciplina 
albinelor (l, 2,183-220), care „printr-o politică 
instinctivă a firi, învață/Un regat al oamenilor 
acțiunea ordonată”, (vv. 187-188) etc. În sfârşit, să 
adăugăm la toate acestea un element stilistic, cel al 
metaforei somatice, fundamental pentru întreaga 
suită a pieselor istorice de până acum: dezordinea, 
reprezentată în ele prin naşteri nefireşti, metehne, 
diformităţi şi boli ale trupului, reclamă cooperarea 
deplină a părţilor „corpului politic” care este Anglia: 
„O, Anglie! Pildă a măreției tale lăuntrice,/Ca un trup 
firav cu inimă mare”, (ll, Corul, v. 16-17) (v. şi 
replica Bastardului în Regele loan, V, 7, 110-117). 
După John H. Walter, ideea că „regatul unui suveran 
bun este asemenea corpului omenesc ale cărui părți 
conlucrează armonios şi se apără în comun” a fost 
preluată din  Chelidonius şi Erasmus”. Dar 
indiferent de izvoare (ar putea fi citat şi Menenius 
Agrippa), ceea ce reţine atenţia este faptul că, în 
contrast izbitor cu alte împrumuturi „nedezvoltate” 
şi, cum am văzut, uneori transcrise ta/e-guale, ideea 


590 John H. Walter, Op. cit., p. XVII. 

unităţii este susţinută prin impregnarea întregului 
text cu imagini somatice de aşa manieră că acestea 
alcătuiesc un alt „cor” al piesei - o formă originală a 
sublinierii stilistice prin amplificare discretă. 
Frecvența celor aproximativ 60 de elemente 
somatice este de unul la zece versuri (sau rânduri); 
există aglomerări remarcabile ale acestor elemente; 
lecţia de limbă engleză predată de lady Alice fiicei 
regelui Franţei (Katharine, viitoarea regină a Angliei) 
are ca temă „părțile corpului omenesc” etc.” 

Alături de ceilalţi gânditori din perioada Renaşterii 
engleze, Shakespeare aşază în vârful piramidei 
social-politice pe monarh, „capul” corpului politic 
(„soarele” în mijlocul aştrilor, cum îl va descrie Ulise 
în Troilus şi Cresida) iar Holinshed îi oferă materialul 
istoric trebuincios pentru a-l zugrăvi pe Henric al V- 
lea drept „regele ideal”: 

„Acest Henric a fost un rege a cărui viață nu a 
cunoscut nicio pată; un principe iubit de toți şi 
nedisprețuit de nimeni; niciodată privit de soartă cu 
ochi încruntați, nici însoțit vreodată de nenoroc; pe 
care, ca împărțitor al dreptății cum era el, poporul îl 
iubea şi il asculta (fiind şi omenos pe, deasupra) iar 
el nu lăsa nepedepsită nicio nelegiuire, după cum nu 
lăsa nerăsplătită prietenia... Un model de cârmuire 
regească, o stea călăuzitoare în privința onoarei şi o 
oglindă a măreției”. 

In piesa lui Shakespeare, prima apreciere o face 
Prologul când îl numeşte „războinicul” (warlike, 
posibil şi cu conotaţia „viteazul în războaie”), 


591 Leon Leviţchi, Pe marginea pieselor istorice ale lui 
Shakespeare, în „Studii shakespeariene”, editura Dacia, Cluj- 
Napoca, 1976, pp. 172-174. 

„înfățişat într-un chip vrednic de neasemuita lui 
măreție” (versul 6). Urmează episcopul Ely: „... un 
adevărat iubitor al sfintei Biserici” (|, 1, 21), apoi 
arhiepiscopul de Canterbury care îl socoteşte atât 
de priceput în „discutarea problemelor teologice” 
încât în sinea sa îi pare rău „că nu a fost făcut 
prelat”; în „discutarea treburilor statului” încât „ai 
spune că acestea au fost studiul lui de căpetenie”; 
auzindu-l vorbind despre război, „vei auzi/O bătălie 
crâncenă redată prin muzică”; în orice problemă 
politică ştie „să desfacă nodul gordian”; iar „practica 
şi experiența vieții/Trebuie să-i fi inspirat aceste 
lucruri teoretice” (|, 1, 38-52). În actul II Corul îl 
numeşte „oglindă a tuturor regilor creştini” (versul 
6). Pentru Nym, este „un rege bun” (II, 2, 125). 
Conetabilul francez îl numeşte curtenitor, reţinut 
(modest) atunci când ridică obiecţii, „teribi/ în 
hotărâri de neclintit”, „Înțelept” UI, 4, 32-35). În 
actul IV, Pistol vede într-însul „o inimă de aur,/Un 
tânăr de viață/al vieții, un copil al slavei,/Din părinți 
buni, cu brațul mult viteaz./Îl iubesc pe flăcăul ăsta 
simpatic” (IV, 1, 44-48), iar Gower exclamă: „O, e un 
rege viteaz” (IV, 7, 10). În actul V Corul afirmă că 
Henric este „ferit de vanitate şi îngâmfare” (versul 
20). 

Din autocaracterizările lui Henric reproduc numai 
pe cele mai puţin echivoce. Nu e trufaş, recunoaşte 
autoritatea divină (|, 2, 289-290); nu urmăreşte 
răzbunarea personală, lăsându-i pe trădători în 
seama „legilor regatului” (Il, 3, 174-175); face 
generalizarea că „regele nu este decât un om, aşa 
cum sunt şi eu (...);... Deşi e stăpânit de teamă ca 
oricare altul, el nu trebuie să şi-o arate „căci dacă şi- 

ar arăta-o, ar face să scadă moralul armatei sale” 
(IV, 1, 101-113); urăşte pompa şi linguşirea, 
deplânge viaţa plină de responsabilităţi şi griji a 
regilor (în faimoasa replică despre „ceremonie” din 
IV, 1, 238-290); nu râvneşte aurul, nu-i pasă dacă 
oamenii îi poartă hainele: „Asemeni lucruri 
exterioare nu sălăşluiesc în dorințele mele;/Dar dacă 
este un păcat să râvneşti onoarea,/Sunt cel mai 
nelegiuit suflet viu” (în marea cuvântare din ajunul 
bătăliei de la Azincourt, IV, 3, 20-67). Pe Katharine o 
încredinţează că nu se pricepe la versuri şi vorbe 
frumoase, că nu ştie să privească galeş, că nu poate 
decât să facă „simple jurăminte” pe care însă nu le 
calcă; se socoteşte atât de urât că nu se priveşte 
niciodată în oglindă ca să se admire; e simplu şi 
statornic; are „o inimă bună”, „e soldat” şi „rege” 
(posibil, „soldat-rege”); cu vremea Katharine se va 
convinge că el este „ce/ mai bun rege al 
oamenilor/băieților de treabă” (V, 2, 134-172; 255- 
256). 

Comparând aceste caracterizări ale eroului cu 
ceea ce ne-au oferit cele două piese anterioare, în 
primul rând 1 Henric al IV-lea, constatăm că cele 
mai multe dintre ele sunt coincidenţe. Devenit rege, 
Henric este curajos şi viteaz, cinstit, obiectiv, 
simplu, curios să ştie cât mai multe, cultivă în 
continuare cunoaşterea şi autocunoaşterea, 
teoretizează pornind de la experienţa practică, are 
mari resurse lingvistice (v. şi postfaţa de la 1 Henric 
al IV-lea), pentru prietenii din grupul lui Falstaff el 
nu încetează să fie „un băiat de treabă” etc. S-ar 
părea că singurele elemente noi sunt studiile 
teoretice şi o pronunţată religiozitate. De asemenea, 

o confruntare a comportamentului regelui Henric cu 
acela al prinţului Henric relevă o continuitate 
susținută, evident, la nivele deosebite. Astfel, în 
amândouă ipostazele Henric dă dovadă de curaj, 
luciditate, simplitate, modestie, autocontrol, iar 
ceea ce trebuie subliniat cu toată tăria este faptul 
că talentele actoriceşti, regizorale, empatice şi 
lingvistic-mimetice ale lui Hal din perioada hanului 
„La Capul de Mistreţ” se manifestă permanent atât 
în sala tronului cât şi pe câmpurile de bătălie din 
Franţa. Tânărul cercetător român George Volceanov 
a demonstrat convingător că Henric este „regele- 
actor”. 

În ce sens, aşadar, e posibil să vorbim de 
„evoluţia” personajului? Surprins că evoluția 
caracterului acestuia în Henric al V-lea a scăpat 
atenţiei criticilor, John H. Walter o schiţează în felul 
următor: 

„La începutul piesei, virtutea sa după reformare, 
chiar dacă aceasta este totală, rămâne încă 
întemnițată, nu a izbucnit în afară, către țărână şi 
dogoare. Deşi ia hotărâri, el mai depinde de sfatul 
altora şi în ciuda autocontrolului, trădarea lui Scoop, 
tovarăşul său de pat, îl răneşte în chip vădit şi caută 
să-şi uşureze cugetul prin vorbe. La Harfleur 
cuvântarea sa este un îndemn la luptă, foarte abil 
întocmit, dar lipsindu-i încă o notă mai profundă. La 
Agincourt el nu mai cere sfaturi; acționează, dă 
îndrumări. Curajul său fizic, dovedit de mult pe 
câmpul de la Shrewsbury, este din nou evident dar 
nu şi scos în evidență. Shakespeare ar fi putut 


592 În comunicarea sa Henric al V-lea între culise şi scenă, ţinută 
la Institutul de Invăţămînt Superior din Piteşti, mai 1982. 

Zugrăvi faimoasa încleştare cu Alençon, dar n-a 
făcut-o; abilitatea fizică a lui Henric nu era în acest 
moment cea mai importantă  însuşire. Forta 
spirituală a monarhului, credinţa şi curajul său moral 
sunt cele care însuflețesc şi imbărbătează întreaga 
armată. Prin nimic alta decât prin exaltare şi putere 
a spiritului el îi sileşte pe soldații săi să înfăptuiască 
imposibilul. lar această exaltată stare sufletească 
nu-l mai părăseşte, însoțindu-l până la unirea Angliei 
cu Franta”. >? 

Văzută astfel, evoluția lui Henric este, în parte 
involuție (pentru că el devine din ce în ce mai 
autarhic) şi în parte, niciuna nici alta (pentru că 
germenii autarhiei îşi arătau virulenţa încă din 
primele clipe ale încoronării, în actul final al piesei 2 
Henric al IV-lea). 

Altminteri, problema adevărului ultim cu privire la 
viața scenică a lui Henric al V-lea rămâne în 
continuare deschisă; în continuare, deoarece 
amplele dezbateri critice de până acum nu s-au 
încheiat decât prin protocolarul joc de cuvinte 
englezesc „we agree to disagree” (suntem de acord 
că nu suntem de acord). lată spicuiri din bibliografia 
de specialitate, rânduite cronologic. 

Samuel Johnson se întreabă de ce în „scena 
peţitului” (V, 2) Shakespeare „Îi conferă acum 
regelui un caracter aproape identic cu acela pe care 
l-a ridiculizat în Percy” (Hotspur, 1 Henric al IV-lea) 
şi arată că „această grosolănie militară şi stângăcie 
în artele mai gingașe” nu se potriveşte, printre 
altele, cu „cunoștințele sale generale care i s-au 


593 John H. Walter, op. cit., pp. XXX-XXXI. 

atribuit la urcarea pe tron” >” 

După Schlegel, Shakespeare insinuează că Henric 
are motive ascunse să pornească războiul împotriva 
Franţei: 

„Henric avea nevoie de un război extern pentru a- 
şi consolida tronul... (...) Invăţțaţii săi episcopi sunt 
tot atât de dispuşi să-i dovedească dreptul 
indiscutabil la coroana Franței pe cât este el de 
dispus să-i permită conştiinţei sale să fie liniştită de 
dânşii...” 

lronia shakespeariană însoţeşte şi dorinţa regelui 
de a-şi consolida cuceririle prin căsătoria cu o 
principesă franceză: 

„Rodul acestei uniri, prin care cele două națiuni îşi 
făgăduiau atâta fericire în viitor, a fost slabul şi 
bicisnicul Henric al VI-lea, sub a cărui domnie toate 
au fost pierdute într-un chip lamentabil”."* 

Pentru Hazlitt, extrem de violent în prezentarea 
miniaturală a monarhului, „aventura acestuia la 
Gaashill a fost un preludiu la afacerea de la 
Agincourt, atât că aceasta a fost sângeroasă”. 
„Pentru că nu ştia să-şi conducă propriul regat (...) 
Henric a hotărât să pornească război împotriva 
vecinilor”. (...) în piesă, totuşi, ne place, pentru că 
acolo „e/ este un monstru cât se poate de amabil, 
un splendid spectacol fără conținut”.*** 

Gervinus vede în Henric un rege profund creştin: 

„De-a lungul întregii piese, în toată conduita 


594 În ediţia Operelor lui Shakespeare, pe care a publicat-o în 
1765. 

595 August W. Schlegel, Despre arta dramatică şi literatură, 1809- 
1811, extras publicat în traducere engleză în „Casebook Series”, 
Op. cit., pp. 35-36. 

596 William Hazlitt, Characlers of Shakespeare's Plays, 1817. 

regelui răsună nota unei seninătăți, a unei 
conştiinciozități severe şi a unei modestii umile... 
Shakespeare nu i-a atribuit câtuşi de puțin regelui 
această umilință cucernică şi teamă de Dumnezeu 
ca pe o însuşire trecătoare, căreia să nu-i acorde 
mai multă valoare decât oricărei alte însuşiri (...) 
(Ea) este menită să formeze punctul central al 
întregului. Poetul operează cu aceeaşi idee cu care 
Eschil şi-a scris piesele războinice, Perşii şi Cei şapte 
înaintea Tebei, respectiv cu ideea că este grozav 
luptătorul care se teme de Dumnezeu şi, pe de altă 
parte, că floarea trufiei se coace şi se preschimbă în 
rod al răului şi într-o recoltă a lacrimilor. Pentru că 
exact în acest sens a descris Shakespeare tabăra 
francezilor şi pe principii lor, cu aroganta şi crimele 
ce amintesc de Xerxes, în contrast cu mica ceată de 
britoni şi cu evlaviosul ei erou cutezător”. >” 

Dowden consideră că elementul central din 
caracterul lui Henric este nobila sa „sesizare a 
faptului”: 

„Pentru Richard al II-lea viața era un ceremonial 
grațios şi eteric, plin de situații frumoase şi patetice. 
Henric al IV-lea vedea în lume o realitate 
substanţială şi era hotărât s-o subjuge prin curaj şi 
abilitate. (...) (Dar) fiul său, înzestrat cu un adevărat 
geniu pentru descoperirea celor mai nobile fapte 
precum şi a tuturor faptelor, a intrat în contact cu 
forțele creatoare şi vitale ale universului, astfel încât 
(..) viața a răzbătut printr-insul  iradiind un 
entuziasm magnific al existenţei. lată, deci, de ce 


597 G.G. Gervinus, Comentarii shakespeariene (1849-1863), trad. 
engleză din 1863, extras publicat în „Casebook Series”, Op. cit., 
pp. 40-41. 

Henric a fost ferit de tot ce era ireal, precum şi de 
orice egoism exagerat... (...) Faptul nud este atât de 
prețios că nu are nevoie de ornament... (...) 

(...) Neatârnarea lui Henric de egoism, modestia, 
integritatea, umorul său voios, pietatea practică, 
obiceiul de a judeca lucrurile după criterii naturale, 
nu artificiale, toate acestea sunt dezvoltări ale 
elementului central al caracterului său, nobila 
sesizare a faptului. 

Dar sesizarea faptului are drept rezultat ceva ce 
reprezintă mai mult decât această integritate, 
această simplă onestitate a naturii. Ea îi inspiră un 
entuziasm care ar fi intens dacă nu ar fi atât de 
masiv. Prin unirea sa cu energia vitală a lumii, 
Henric devine una dintre cele mai glorioase şi 
binefăcătoare forțe ale lumii”. >?’ 

Swimburne calcă pe urmele lui Hazlitt: 

„Harry Percy este, ca să zicem aşa, adevăratul Sir 
Bedivere, ultimul cavaler arthurian; Henric al V-lea 
este primul şi totodată cel mai nobil dintre bărbaţii 
de stat-luptători reprezentaţi cel mai bine de două 
tipuri teribile, perfecte şi faimoase în cea mai înaltă 
măsură, Ludovic al XI-lea şi Cezar Borgia. Câştigul, 
«marfa»... Este, fără îndoială, mobilul de bază al 
acţiunilor şi vieţii lui Henric, întocmai ca acela al 
contractului dintre regele Philip şi regele loan”."* 

R.G. Moulton (american) identifică pe rege cu 
națiunea engleză: 

„În Henric al V-lea, Shakespeare şi-a întruchipat 


598 Edward Dowden, Shakespeare: A Critical Study of His Mina, 
1875, extras publicat în „Casebook Series”, Op., cit., pp. 43-45. 
599 A. C. Swimburne, A Study of Shakespeare, 1880, extras 
publicat în „Casebook Series”, Op., cit., p. 47. 

concepția despre eroismul suprem; iar pentru ca 
această concepție să fie individualizată şi să nu 
rămână un simplu ideal poetic, alegerea subiectului 
i-a dat un colorit practic, care dintre toate formele 
de eroism este cea mai apropiată spiritului englez. 
Sau - mai curând - eroul poemului este națiunea 
engleză însăşi, tipizată în popularul rege care a 
îngemănat în ființa sa spiritul tuturor claselor din 
sânul poporului său”. 

„Cu toată umanitatea sa”, scria americanul 
Barrett Wendel, «ne face mai degrabă impresia unui 
ideal decât a unui om; şi, atât prin virtuţi cât şi prin 
vicii, un ideal mai curând britanic decât uman». lar 
Shakespeare, «care ne propune un asemenea ideal 
este, astfel, mai îngrădit încă decât de redusele 
condiții scenice: prin întreaga sa concepție el 
demonstrează caracteristicile limite ale simpatiei 
care şi astăzi defineşte pe englezul tipic» ”.®™ 

Sidney Lee: 

„Buna dispoziţie a anilor săi mai tineri nu este 
niciodată înăbuşită. Sub impulsul momentului, el 
este oricând pregătit să joace o festă nevinovată 
(...) 

Caracterul lui Henric se ridică la deplina sa 
înălțime ca soldat şi ofițer. EI nu este numai brav în 
luptă şi înțelept în strategie; e intotdeauna afabil şi 
deschis la vorbă fată de prieteni şi duşmani şi are 
talentul rar de a-şi încuraja oamenii în vremuri grele 


600 R.G. Moulton, On Character Development in Shakespeare as 
illustrated by „Macbeth“ and „Henry V”, 1880-1886, extras 
publicat în „Casebook Series”, Op. cit., p. 48. 

601 Barrett Wendell, William Shakespeare, a Study in Elizabethan 
Literature, 1894, extras publicat în „Casebook Series”, Op., cit., p. 

şi pline de primejdii datorită vorbirii sale elocvente 
şi însuflețitoare... (...) 

Totodată, el işi dă seama perfect de grozăviile 
războiului şi de datoria conducătorilor de a se 
strădui să menţină pacea. Sabia nu ar trebui 
niciodată scoasă din teacă, afară doar la chemarea 
«dreptății şi a conştiinţei». Cu gândul la «lacrimile 
văduvelor, la strigătele orfanilor», el conduce 
războiul cu toată omenia posibilă. Interzice jaful, 
interzice folosirea injuriilor față de inamic. (...) 
Totuşi, asprimea care se ghiceşte în firea sa îl poate 
face «de neclintit în hotărâre». (...) De îndată ce 
inamicul încalcă regulile corecte ale războiului, 
răspunde cu o asprime neinchipuită. (...) Omenia 
cere... O încheiere grabnică a oricărui conflict atunci 
când rezultatul este neîndoielnic”. 

Bradley constată că Henric, deşi superior tatălui 
său, „rămâne fiul acestuia”, „fiul unui om pe care 
Hotspur îl caracterizase drept «un politician 
ticălos»”: 

„Religia lui Henric, de exemplu, este sinceră, e 
înrădăcinată în modestia sa: dar ea este şi 
superstitioasă - o încercare de a răscumpăra 
răzbunarea supranaturală pentru sângele lui 
Richard; şi în parte este şi politică asemenea 
cruciadei pe care o proiectase tatăl său. Întocmai 
după cum el a dezlăntuit războiul în primul rând 
pentru că, aşa cum îi spusese tatăl său, putea astfel 
să-i liniştească pe nobilii învrăjbiți şi să unească 
națiunea, tot astfel, atunci când ii cere 
arhiepiscopului să-l convingă cu privire la drepturile 


602 Sidney Lee, prefața la Henry V, extras publicat în „Casebook 
Series”, Op., cit., pp. 57-59. 

sale asupra coroanei franceze, el ştie că 
arhiepiscopul doreşte războiul... 

(...)... Membrii familiei lui Henric al IV-lea se iubesc 
între dânşii, dar nu pot nutri dragoste faţă de nimeni 
din afara ei...” 

Socotind cronica Henric al V-lea drept „o satiră 
împotriva monarhiei constituționale, a 
imperialismului, a modurilor inferioare de 
«patriotism» şi a războiului”, Gerald Gould dezvoltă 
într-un studiu special ideea că textul reclamă 
interpretări care să pornească de la atitudinea 
ironică a dramaturgului faţă de eroul său. Henric, 
comparabil cu lago, este „ipocritul perfect” (se 
trădează ca atare până şi în unele monologuri, 
dovadă că ipocrizia a pătruns adânc în 
subconştientul său). Războiul împotriva Franţei 
putea fi justificat numai ca război dinastic (ceea ce 
fusese condamnat încă de Sir Thomas More, cu mult 
înainte de Shakespeare); dar nu Henric (deşi 
descindea din Edward al Ill-lea) era „urmaş pe linia 
celui mai vârstnic”, şi Mortimer: 

„Este important să observăm extraordinarele 
acumulări şi contradicții ale motivelor care fac 
confuză întreaga chestiune a originii războiului, în 
scena tratativelor (II, 4) mesajul provocator al 
Delfinului este, prin implicatie, acceptat ca o 
problemă secundară. Or, acest mesaj era un 
răspuns la pretenția lui Henric nu asupra coroanei 
Franței, ci asupra «câtorva ducate anume», iar 
acestea erau reclamate ca «drept al marelui tău 
înaintaş, regele Edward al Ill-lea». Pretenția aceasta 


603 A.C. Bradley, The Rejection of Falstaff, 1909, extras publicat în 
„Casebook Series”, Op. cit., pp. 60-61. 

fusese, aşadar, formulată cu mult mai înainte ca 
regele să fi ascultat decizia arhiepiscopului de 
Canterbury despre legea salică şi dreptul de 
succesiune - totuşi arhiepiscopul nu face nicio 
deosebire între cele două revendicări atunci când (în 
II, 1) spune că Henric are «... drepturi reale asupra 
câtorva ducate anume/Şi în general, asupra 
coroanei şi scaunului de domnie al Franţei,/Care îşi 
au obârşia de la Edward, străbunul său.» 

În afară de aceasta, înainte de începerea 
inevitabilă a războiului, regele francez nu este de 
acord cu atitudinea Delfinului şi, fără succes, îi oferă 
lui Henric mâna fiicei sale, precum şi ceea ce 
prologul la actul II numeşte «Câteva mici şi 
nerodnice ducate». Confuzii peste confuzii! 

(...) Brutalitatea lipsită de scrupule (...) se 
îimpleteşte strâns cu vechea ipocrizie, continua 
confundare a motivelor. În IV, 6, fiecărui soldat i se 
ordonă să-şi omoare prizonierii, doar ca o măsură de 
prevedere... Totuşi în scena următoare constatăm 
mai întâi că această măsură a fost luată pentru un 
motiv cu totul diferit, apoi că amenințarea cu o 
asemenea măsură... urmează a fi folosită la 
tratative, introducerea la care recurge Henric fiina: 
«De când am venit în Franţa/Nu mi-am ieşit din fire 
până în această clipă». Din nefericire, furia unor 
atari fluşturatici cu sânge rece poate fi stârnită la 
dorință, întocmai ca şi mărinimia lor, când 
«câştigurile sporesc». Ne întrebăm cum altfel dacă 
nu prin furie şi-ar fi putut Henric scuza elucubraţiile 
anterioare din fata Harfleur-ului, aproape incredibile 
prin amestecul de brutalitate şi ipocrizie. (...) 

(...) În scena în care, travestit, regele stă de vorbă 

cu soldații (...), Bates şi Williams susțin că asupra 
regelui apasă o mare răspundere «dacă nu e bună 
pricina» (...) la care Henric răspunde cu o perorație 
irelevantă şi ipocrită despre păcatele pe care se 
poate să le fi săvârşit soldații înainte de război... ”."* 

Pornind de la ideea că prelaţii, urmărindu-şi 
propriile interese, izbutesc să-l convingă pe Henric 
să declare război Franţei, H.B. Charlton conchide că: 

„Spre deosebire de tatăl său, Hal îşi datorează 
realizările politice nu propriei sale perspicacități, ci 
mai curând unui factor care se apropie mult de 
incapacitate intelectuală”. 

Ellis-Fermor (americană): 

„l-a fost hărăzit lui Henric al V-lea să îmbine în 
ființa sa tot ce şade bine şi este necesar unui rege şi 
să rămână ca un summum bonum al ideii 
elisabetane despre «virtuțile politice». Shakespeare 
și-a formulat în sfârşit pretențiile de la o asemenea 
figură, definindu-le prin anumite trăsături clare şi 
reunindu-le pe toate în Henric al V-lea, care se 
bucura de un titlu ereditar nepătat şi se ştia 
înzestrat cu toate atributele regale. Cu larga sa 
popularitate, cu entuziasmul său sincer de a se 
dedica serviciului public de dragul serviciului public, 
cu puternicul său simt al răspunderii precum şi cu 
un tot atât de clar simţ al privilegiului, cu mintea sa 
ascuțită de om de stat, iscusit deghizată ca aceea a 
unui simplu ostaş, el stă pe un piedestal pe care 
poate că, în teatru, nu a mai stat un rege înainte sau 


604 Gerald Gould, A New Reading of „Henry V”, 1919, extras 
publicat în „Casebook Series”, Op. cit., pp. 83-92. 

605 H.B. Charlton, Shakespeare, Polilics and Politicians, 1929, 
extras publicat în „Casebook Series”, Op. cit., p. 65. 

după el. Biserica şi statul, poporul şi nobilii, soldații 
și civilii, el îi cunoaşte pe toți, cu o cunoaştere ce-și 
are rădăcinile în Eastcheap... (...) A fost un monarh 
modelat după cel mai mare suveran din dinastia 
Tudor-ilor, Elisabeta. Probabil că orice om, o dată 
sau de mai multe ori - o dată cel putin - şi-a spus că 
cea mai mare artă este conduita. Or, după părerea 
mea, tocmai o experiență asemănătoare în cariera 
lui Shakespeare stă la baza marilor studii istorice 
care au culminat în figura lui Henric al V-lea”. 

Honor Matthews: 

„In vorbe Hal mărturiseşte supunerea sa față de 
Dumnezeu, dar asemeni altor «machiaveli» el 
cultivă un voit «non-ataşament» față de umanitate, 
iar Shakespeare dezvăluie acest lucru atât prin 
cuvintele rostite de Henric (1 Henric al IV-lea, |, 2, 
219-225) cât şi prin comportarea sa... El ia de la alţii 
exact ceea ce doreşte - coroană sau tovărăşie, 
dragoste sau amuzament, regatul Angliei sau 
regatul Franței. Se leapădă de Falstaff, uită de 
Poins, îl execută pe Bardolph, îi trimite la moarte pe 
Cambridge, Scroop şi Grey, pe toți cu aceeași 
uşurinţă... (...). 

Voioşia şi nonşalanța lui Henric nu sunt un 
obstacol pentru identificarea lui cu cei mai evidenti 
«machiaveli». Dimpotrivă, ele sunt elemente 
comune în zugrăvirea de către Shakespeare a 
acestui tip de om (Edmund, Richard al lll-lea, lago 
etc.). 


606 Una Ellis-Fermor, Shakespeare“ Political Plays, 1945, extras 
publicat în „Casebook Series”, Op. cit., pp. 126-127. 

607 Honor Matthews, Character and Symbol in Shakespeare's 
Plays, 1962, extras publicat în „Casebook Series”, Op. cit., pp. 
215-216. 


~ 627 ~ 


William Shakespeare 

Rose Zimbardo: 

„... deşi Richard al II-lea poate vedea relația dintre 
Dumnezeu şi regalitate, el este incapabil s-o vadă 
pe cea dintre Dumnezeu şi el însuşi. (...) 

Henric al V-lea a fost din capul locului conştient că 
un rege virtuos trebuie să fie un om virtuos. (...) Ela 
izgonit păcatul din trupul său, pregătindu-se pentru 
taina regalității. (...) E atât de uman încât 
dobândirea virtuții l-a costat multă suferință şi 
jertfă. Ştie din experiență ce inseamnă să fii rege... 
(...) Şi mai ştie că ceremonia goală ar fi o răsplată 
fără sens pentru un asemenea sacrificiu. Singura 
răsplată reală pentru regele adevărat este armonia 
dintre sinea sa şi stat în cadrul atotcuprinzătoarei 
armonii a ordinii divine. Spre deosebire de Richard 
care îşi cere iertare că este om, Henric îşi acordă 
umanitatea după cea mai înaltă tonalitate a virtuții 
pentru a realiza desăvârşirea implicată în noțiunea 
de rege”. 

Zdeněk Stribny: 

„(Henric) se dovedeşte întotdeauna extrem de 
ingenios când e vorba să arunce vina asupra altora 
pentru faptele sale: pe Falstaff, pe arhiepiscop, pe 
Delfin, pe cetățenii asediați din Harfleur, pe oricine îi 
este la îndemână, inclusiv pe Dumnezeu. (...) 

(...) Cu cât sunt mai fervente cuvintele pe buzele 
sale, cu cât sunt mai smerite privirile pe care le 
îndreaptă spre cer, cu atât bănuim mai vârtos că-şi 
ascunde împovărata conştiinţă de agresor îndărătul 
permanentelor referiri la Dumnezeu, aşa cum aveau 
obiceiul să facă atâţia din precursorii sau urmaşii săi 


608 Rose Zimbardo, Op. cit., 1964, pp. 168-169. 

istorici”. 

Deşi exemplificate parcimonios faţă de ceea ce 
oferă bibliografia, varietatea,  neconvergenţa, 
divergenţa şi chiar totala incompatibilitate a 
punctelor de vedere exprimate de critici despre 
caracterul „regelui ideal” demonstrează nu numai 
interesul suscitat de Henric-ul lui Shakespeare ci şi 
dificultăţile de interpretare pe care le ridică. Fireşte, 
o serie de aprecieri, tranşante dar lipsite de 
acoperire (de pildă, câteva din cele ale lui Hazlitt) 
pot fi lesne eliminate din compoziţia ingeniozităţilor 
cu colorit ştiinţific. Dar cele mai multe, indiferent 
dacă sunt „pro” sau „contra”, invită la reflexie: sunt 
rodul unor cercetări deloc impresioniste, se 
întemeiază pe dovezi serioase (pe care nu le-am 
putut menţiona întotdeauna din economie de spaţiu) 
şi, ceea ce este esenţial, proiectează problemele pe 
fundalul contextelor /ărgite. Mai mult poate decât în 
cazul altor scriitori profunzi cu mesaj şi artă ce nu 
ţin cont de latitudini şi longitudini, oricare din 
operele sale nu numai că este deschisă către 
celelalte, ci deschisă ob/igatoriu pentru a fi mai bine 
înţeleasă - ca „ochii față-n fată aşezaţi”, care „se 
oglindesc întocmai între ei” (Troilus şi Cresida, III, 3). 
E de-a dreptul stranie afirmaţia făcută de C. Noica în 
Despărțirea de Goethe, că „Operele lui Shakespeare 
pot fi citite fiecare singură, Goethe în schimb numai 
întreg”). Cu atât mai valabil este acest lucru 
pentru piesele istorice şi deci şi pentru Henric al V- 


609 Zdeněk Stiibny, Shakespeare in a Changing World, 1964, 
extras publicat în „Casebook Series”, Op. cit., pp. 178-180. 

610 Constantin Noica, Despărțirea de Goethe, editura Univers, 
Bucureşti 1976, p. 234. 

lea, momentul de vârf al celor două tetralogii, cu 
atât de ramificate „deschideri” spre contextul lărgit 
„minimal” al celorlalte încât L.C. Knights ajunge la 
următoarea concluzie: 

„In cele două piese politice care au urmat după 
Henric al IV-lea, respectiv în Henric al V-lea şi luliu 
Cezar, Shakespeare continuă să se întrebe ce 
anume este probabil ca oamenii de stat să accepte 
fără murmur. Este una din ciudățeniile literaturii că 
Henric al V-lea a fost atât de des interpretată drept 
o simplă glorificare a regelui-erou. Nu vreau să 
sugerez că tot ce ar trebui să facem este să 
inversăm aprecierea convențională. Vreau să spun 
numai că, pe baza piesei însăşi, atitudinea lui 
Shakespeare față de rege e complexă şi critică. 
După cum afirma Fluchere, «Deşi face cuvenitele 
concesii sentimentului patriotic... Shakespeare ne 
face să vedem... că problema politică, legată de 
problema morală, e departe de a fi fost rezolvată 
printr-o campanie victorioasă şi o căsătorie cu 
urmări fericite pentru ţară». Cu alte cuvinte, 
problema politică, numai la nivelul politicii şi al 
politicianului, este insolubilă”. 

Henric al V-lea = erou ambiguu (Honor Matthews) 
este, fără îndoială, ecuaţia cea mai tentantă. 

Pentru spectatorul  elisabetan (dat fiind şi 
contextul epocii), Henric al V-lea a putut fi „regele 
ideal”; spectatorul şi, mai ales, cititorul modern sunt 
mai avizaţi şi mai circumspecţi (chiar dacă Laurence 
Olivier l-a interpretat magistral pe erou într-un film 
cu omisiuni de text regretabile). Fiind atât de 


611 L.C. Knights, Shakespcare's Politics, 1957, extras publicat în 
„Casebook Series”, Op. cit., p. 230. 

„modern”, nici Shakespeare nu a putut vedea în 
Henric un „rege ideal”: 

„... Henric al V-lea, cel puțin într-o anumită 
măsură, se apropie de idealul omului practic al lui 
Shakespeare, ceea ce nu este idealul său cel mai 
înalt. Indiscutabil, Shakespeare a admirat succesul, 
dar nu l-a idolatrizat; ... dar oamenii pe care i-a 
admirat mai mult au fost spiritele mai alese, cum ar 
fi Hamlet, Brutus sau Prospero, fie că s-au realizat 
sau au dat greş (...). 

Este mai corect să spunem că Henric reprezintă 
idealul Angliei, nu ideea lui Shakespeare ci a națiunii 
sale despre regele-erou. Este regele pe care şi-l 
doreau spectatorii săi de la teatrul Globe. Acestea 
sunt cu deosebire adevărate cu privire la ceea ce 
astăzi considerăm a fi fanfaronadă, mărginire şi 
prefăcătorie. 

Este posibil ca, la modul general, problema 
„regelui-erou”, „a  regelui-ideal”, a  „regelui- 
ambiguu” sau a „regelui-actor” să fie axată pe 
teoria  corespondenţelor renascentiste (atât de 
pregnant analizată de E.M.W. Tillyard): în cele două 
părţi ale piesei Henric al IV-lea, prinţul se pregăteşte 
pentru cariera regală, străduindu-se să se menţină 
în condiţia de microcosm (om); ca rege, în Henric al 
V-lea, el este doar body politic, sau, prin involuţie, 
din ce în ce mai mult doar un body politic (cu trăiri 
„publice”, nu „personale”) care se agaţă întruna, 
neconvingător, de macrocosm. 

Din punct de vedere dramatic, marcata lipsă a 
conflictelor interioare ale eroului (cum să aibă 


612 E.E. Stoll, Poets and Playiwrights, 1930, extras publicat în 
„Casebook Series”, Op. cit., p. 104. 

conflicte interioare un om care, cum scria Holinshed, 
„nu era niciodată privit de soartă cu ochi încruntați, 
nici însoțit vreodată de nenoroc”?) nu a putut fi 
compensată de buna organizare a piesei, de o 
seamă de momente lirice impresionante (astfel, 
cuvântarea lui Henric în ajunul bătăliei de la 
Agincourt, monologul despre ceremonie etc.), de 
scenele umoristice, de eroi secundari zugrăviți 
magistral (căpitanul Fluellen este primul care 
trebuie menționat), de bogatele conotaţii ale 
textului (livreşti dar şi „populare” - mai ales prin 
proverbe), de noua manieră a versului alb 
shakespearian,  exemplificată de Halliday prin 
prologul la actul III: 

„Nimeni nu ar putea citi aceste versuri fără a fi 
impresionat de plasticitatea lor - o secvență de 
tablouri la fel de pline de lumină şi culoare (deşi nu 
este amintită vreuna) ca şi un tablou marin de 
Constable sau Monet şi; intensificate de zgomotele 
Zarvei, de fâlfâitul drapelelor, de tremurul pânzelor 
şi de plescăitul valurilor care se lovesc de carenele 
de lemn. Într-adevăr, ai impresia că participă aici 
toate simțurile şi nu cred că este o aberaţie să 
spunem că gustăm, mirosim şi atingem încleştarea 
dintre mare şi vânt. Aceste efecte extraordinare 
sunt în parte determinate de i-urile aliterative şi 
scânteietoare, culminând cu săltărețul «A city on 
the inconstant billows dancing», un vers ilustrând 
ritmul viguros şi variat care duce lejer subiectul mai 
departe sau, mai curând, îl precipită cu sine. Nu e 
nimic foarte complicat aici; versurile sunt largi şi 
mărețe precum curgerea unui fluviu, năvalnice 
asemeni navelor ce înfruntă maiestuoasele talazuri 

şi, totuşi, un asemenea ritm nu a mai fost cultivat 
de nimeni înainte de Shakespeare. Solemna mişcare 
datorează mult  întrepătrunderii versurilor şi 
schimbării pauzelor dintre ele; în afară de acestea, 
singurele abateri sunt accentele inițiale sau 
încetinirile finale ale multor versuri, însă ele, 
combinate cu asonantele, sunt suficiente pentru a 
da un pronunțat ritm secundar versului”. 2” 

Calitățile amintite mai sus nu sunt specifice unei 
compoziţii dramatice; pot foarte bine intra în 
țesătura unui poem epic. lar termenul de „dramă 
epică” sau acela de „succesiune de tablouri”, 
folosite frecvent de shakespeariologi pentru a 
sublinia noutatea adusă în dramaturgie de către 
poetul Shakespeare trădează dificultăți de definire 
comparabile cu cele ale definirii eroului. 

Că Shakespeare a fost pe deplin conştient de 
propriile sale dificultăți interpretative, critice şi 
artistice o dovedesc, printre altele, şi repetatele sale 
apeluri pe care le face Corul la înţelegerea şi 
imaginaţia spectatorului: „Noi, zero-uri în acest 
mare  număr,/Vrem să vă  stârnim puterile 
închipuirii./Imaginaţi-vă  că...”, (Prolog, 16-18). 
„Imaginaţți-vă că ati văzut...”, (III, Coral, 3...). „Acum 
închipuiţi-vă o vreme/Când...”, (IV, Corul, 1-2). „vi-l 
puteți închipui...”, (V, Corul, 16...). 

Descrierile pe care le face Corul sunt atât de 
evocatoare încât, de fapt (cum am văzut în 
ilustrarea lui Halliday), nici nu mai este nevoie să 
recurgem la „imaginaţie”. Dată însă fiind insistența 
apelului, să ne îngăduim - ca cititori mai degrabă 


613 F.E. Halliday, The Poetry of Shakespeare's Plays, 1954, 

decât ca spectatori - a ne solicita imaginaţia într-un 
alt sens şi pe alte tărâmuri decât ale descrierii unor 
tablouri care, fireşte, nu puteau încăpea pe scenă 
(numai Don Quijote, în viziunea lui Alexandar Pope, 
este de altă părere: „El, nu, pe toți sfinții din ceruri!” 
răspunde el furios,/„Cavalerii, scutierii şi armăsarii 
trebuie să apară pe scenă.'/„,Pe scenă nu poate 
nicidecum încăpea O asemenea 
îngrămădire”.[„Atunci ridicați o scenă nouă sau 
jucaţi piesa în câmp deschis”."") 

Ni- imaginăm astfel pe Shakespeare silit 
(motivele nu sunt foarte clare) să se despartă 
prematur de bunul prieten al spectatorilor, Falstaff; 
ce zic, ni-l imaginăm adânc mâhnit. Ni-l imaginăm, 
iarăşi, într-o stare de spirit nu întru totul favorabilă 
creaţiei adânci când se simte silit (pentru motive 
lesne de înţeles) să-l prezinte pe Henric ca erou 
ambiguu în atitudini, acţiuni şi limbaj (de pildă, în 
folosirea cuvântului honour - „cinste”, „lealitate” 
etc., dar şi „onoruri”, „glorie”), un monarh de tip 
„Nou” numai cu numele, pentru că este la fel de 
dezumanizat ca şi Amurat pe care-l osândise în 2 
Henric al IV-lea (V, 2, 48-49). Ni-l imaginăm pe 
Shakespeare  redactând discursul lui Henric la 
Harfleur cu gândul la Tamburlaine al lui Marlowe şi 
la cumplita scenă cu fecioarele din Damasc. NI-l 
imaginăm supărat pe istoria acelor zile şi pe sine 
însuşi pentru că şi-a greşit socotelile artistice, 
pentru că drama pe care o scria nu putea exprima 
sentimentele sale patriotice reale, pentru că nu era 
dramatică în esenţa ei şi nu putea deveni o 
capodoperă (Samuel Johnson remarcase: „Chiar şi 


614 Alexander Pope, Essay on Criticism, 1711, vv. 281-284. 

Shakespeare nu poate scrie bine fără un subiect 
adecvat”). Şi ni-l mai imaginăm trist surăzător în 
momentele  discontinui ale marii creații, în 
momentele când era gânditorul şi poetul 
Shakespeare. Pe alocuri, ŞI dramaturgul 
Shakespeare. Căci ce poate fi mai dramatic (în toate 
accepţiunile acestui cuvânt) decât o replică, 
fundamentală în închipuirea noastră, a soldatului 
Williams. Când, deghizat, Henric se amestecă 
printre soldaţi şi comentează: „Eu cred că nicăieri n- 
aş muri mai fericit decât alături de rege, pricina lui 
fiind dreaptă şi lupta lui cinstită”, Williams 
răspunde: „Asta n-avem de unde s-o ştim” (IV, 1, 
127-130). 

Dar Shakespeare ştia: dovadă atitudinea lui 
„neambiguă” faţă de un alt război nesăbuit, cu 
multă vărsare de sânge inutilă, zugrăvit şi comentat 
pe larg în Troilus şi Cresida. 

Leon D. Leviţchi 

NEVESTELE VESELE DIN WINDSOR 
The Merry Wives of Windsor, 1597 


Persoanele 


Sir John Falstaff 

Fenton 

Shallow, judecător de pace 

Slender, nepotul lui Shallow 

Ford, Page, doi oameni care locuiesc la Windsor 

William Page, un băiat, fiul lui Page 

Doctorul Caius, medic francez 

Sir Hugh Evans, preot din Ţara Galilor 

Birtaşul, de la „Hanul Jartierei” 

Bardolph, Pistol, Nym, pungaşi în slujba lui 
Falstaff 

Robin, pajul lui Falstaff 

Simple, servitorul lui Slender 

Rugby, servitorul doctorului Caius 

Doamna Ford 

Doamna Page 

Anne Page, fiica ei 

Doamna Quickly, slujitoarea doctorului Caius 

Slugile lui Page, Ford etc. 


Acţiunea se petrece la Windsor şi în împrejurimi. 

Actul | 
Scena 1 


Windsor. În faţa casei lui Page. 
Intră judecătorul Shallow, Slender şi sir“ Hugh 
Evans. 


Shallow: Sir Hugh, nu mai stărui degeaba; pentru 
o ispravă ca asta ajung până la Camera Înstelată“'*; 
de-ar fi el de douăzeci de ori pe cât se ţine sir John 
Falstaff, şi tot n-o să-i meargă cu unul ca Robert 
Shallow, nobil de viţă. 


615 Hugh Evans nu este cavaler. Sir era modul de a se adresa şi 
unui cleric, dacă acesta nu avea un titlu universitar, în care cazi 
se spunea dominus. 
616 Camera înstelată era o înaltă instanţă judecătorească şi îşi 
datora denumirea faptului că pe tavanul încăperii din palatul regal 
Westminster, unde îşi ţinea şedinţele, erau zugrăvite un mare 
număr de stele, imitând cerul. Instanţa era de fapt Consiliul regelui 
transformat în tribunal, pentru a judeca răzvrătiri, ofense aduse 
magistraţilor şi unele litigii civile, în special în procesele în care 
erau implicaţi nobili. De altfel şi judecătorii de pace erau 
împuterniciţi să judece asemenea procese, care erau, prin urmare, 
şi de competenţa lui Shallow. 

Tribunalul Camera I/nstelată a fost desfiinţat de Regele Charles | 
în 1641. 

Slender: Din comitatul Gloster“”, judecător de 
pace şi „Coram”"*. 

Shallow: Aşa-i, nepoate Slender, şi pe deasupra 
„Custa-lorum”**?. 

Slender: Tocmai, ba încă şi „Rato-lorum”**; boier 
născut, nu făcut, domnule părinte, care se iscăleşte 
cu  „Armigero”“' pe orice însemnare, citaţie, 
chitanţă, jalbă sau obligaţiune; „Armigero”! 

Shallow: Aşa-i, cum zici, şi treaba asta am făcut-o 


617 Ortografiat G/oucester. 

618 Termenul corect juridic quorum (latinism) se referea la acei 
judecători de pace care aveau calitatea să judece crimele, 
tâlhăriile etc., fiind însă necesar să fie prezenţi cel puţin doi 
asemenea magistrați, când se judecau procese de felul acelora de 
mai sus. 

619 Custalorum este o formă contrastă a termenilor latineşti 
custos, rotulorum, însemnând „custode al arhivelor”, funcţia 
principalului judecător de pace din fiecare comitat; o înaltă 
demnitate care aparţinea, prin urmare, numai unui număr restrâns 
de magistrați. 

620 Slender, necunoscând termenul contras şi amintindu-şi ceva 
vag despre rotulorum, din denumirea oficială, crede că rotu/orum 
ar fi un al treilea titlu judiciar al lui Shallow, pe care îl apropie, în 
pronunţarea sa greşită, de cuvântul englezesc rat însemnând 
„Şobolan”. 

621 Armiger, termen latinesc însemnând „purtător de arme, 
scutier”, corespunde termenului englez esquire, desemnând pe 
cineva de rang intermediar între „paj” şi „cavaler” (knight). Titlul 
armiger (ulterior esquire) şi-l asumau toţi aceia care erau de 
origine nobilă, dar nu aparţineau lumii lorzilor şi cavalerilor. 
Termenul fusese preluat şi de judecători. 

Forma armigero (cazul ablativ) este greşit folosită aici, de 
Slender, care are un nivel cultural foarte scăzut, după cum se 
vede şi din replicile sale precedente. 

Esquire este, totodată, originea termenului squire, care 
desemnează micii proprietari de moşii, ai căror strămoşi au fost 
„cavaleri”. Titlul esquire se foloseşte deseori, şi astăzi, ca un 
termen de distincţie, în scrisorile comerciale adresate de bănci şi 
firme clienţilor lor. 

de trei sute de ani bătuţi pe muchie. 

Slender: Toţi urmaşii care şi-au trăit traiul înaintea 
lui făcură întocmai; şi toţi strămoşii“ la care le vine 
rândul să vecuiască după el vor face la fel; ei vor 
avea dreptul să poarte pe mantia lor de cavaleri 
doisprezece puişori albi de ştiucă. 

Shallow: E un blazon vechi. 

Evans: Toisprezece  puişori albi, mă rog, se 
potrifesc de minune cu o manta veche; da, se 
potrifesc grozav, să-i vezi trecând, mişunând; sunt 
nişte pişcătoare apropiate omului şi însemnând 
tragoste. 

Shallow: Ştiuca-i peşte proaspăt; peştele sărat, la 
butoi, e blazon vechi şi de soi. 

Slender: Unchiuleţule, aş putea să iau şi eu a 
patra parte din blazonul ăsta? 

Shallow: Ai putea, dacă te căsătoreşti. 

Slender: Să mă nenorocesc pentru atâta lucru! 

Shallow: Ba de loc! 

Evans: Aşa-i, pe maica lu Tumnezeu““ sfintu; dacă 


622 Slender este înfăţişat ca un tânăr lipsit de cultură, aşa cum se 
vede, de altfel, şi din primele sale replici, şi confundă, în replica sa, 
sensul neologismelor successor (urmaş) şi ancestor (strămoș), 
care apar în original şi pe care le foloseşte invers. 

După cum se observă, chiar din prima scenă apar ridiculizări 

privind greşita folosire şi pronunțare a unor cuvinte la care se vor 
adăuga, mai departe, jocuri de cuvinte, calambururi, pronunţări 
denaturate ale unor străini, greşita percepere şi înţelegere a unor 
termeni etc., ceea ce stârnea, după cum stârneşte şi astăzi, hazul 
spectatorilor englezi, dar care nu se pot reda, în traducere, decât 
foarte aproximativ, sau chiar de loc, şi fără efectele comice ale 
originalului. 
623 Evans este pastor velş şi, prin urmare, engleza este pentru el 
o limbă străină, - velşa fiind o limbă celtică, coborâtoare din limba 
vechilor gali; ţinutul Wales fiind cunoscut în afara Angliei şi în 
prezent sub denumirea de Ţara Galilor. 

tinsul ia un sfert din mantaua tumneatale, nu-ţi mai 
rămân decât trei sferturi după slaba mea socotinţă, 
da nu-i bai. Dacă sir John Falstaff s-a purtat urât cu 
tumneata, ieu sunt un om al bisericii, mă rog, şi sunt 
bucuros să pun toată bunăvoința mea ca să 
împăcăm vrajba şi buna înţelegere să sălăşluiască 
între voi. 

Shallow: Consiliul va fi înştiinţat; ce-a făcut el e 
răzvrătire. 

Evans: Nu se cade ca Conziliul să audă de 
răzfrătire; într-o  răzfrătire nu este frică de 
Tumnezeu; conziliul, vedeţi tumneavoastră, vrea să 
audă de frica lui Tumnezeu nu de răzfrătiri; luaţi ce 
vă zic în conzideraţie. 

Shallow: Ha! Pe viaţa mea, de-aş fi mai tânăr, la 
toate astea le-aş pune capăt cu sabia. 

Evans: Este mult mai bine, mă rog tumneatale, ca 
în loc de sabie să vă folosiţi de prieteni şi cu ei să 
puneţi capăt gâlcevii. Şi apăi mai egzistă o 
conzideraţiune în mintea mea, care ne poate aduce 
apă la moară. O cunoaşteţi, rogu-vă, pe Anne Page, 
fiica meşterului George Page, o fecioară tare 
trăgălaşă? 

Slender: Domnişoara Anne Page? Aia cu părul 
castaniu-închis şi cu glas subţire ca de femeie? 

Evans: Îi tocmai persoana pe care ţi-ai tori-o dacă 
ar fi să umbli lumea toată să ţi-o alegi. Mai pune pe 
teasupra cele şapte sute de lire, bani numărați, şi 
aur şi argint, pe care (Tumnezeu să-l hodinească) 
bunicu-su pe patul de moarte i-a lăsat pentru tânsa 
când o fi să aibă şaptesprezece ani. Socot că ar fi 
bine, mă rog, dacă noi am lăsa deoparte sfădeala şi 
răsteala şi am pune la cale căsătorirea jupânului 

Abraham, aci de faţă, cu tomnişoara Anne Page. 

Shallow: E-adevărat că i-a lăsat bunicu-său şapte 
sute de lire? 

Evans: Aşa-i cum fă spun, şi taică-su o să-i lase 
galbeni şi mai mulţi. 

Shallow: O cunosc pe tânăra domnişoară; e plină 
de virtuţi. 

Evans: Şapte sute de lire şi cu ce mai pică peste 
ele sunt cu adevărat virtuţi, nu glumă. 

Shallow: Ei, să-l vedem pe cinstitul jupân Page. 
Falstaff o fi la dânsul? 

Evans: Oare aş putea să fă mint? Îi tispreţuiesc pe 
mincinoşi cum îi tispreţuiesc pe cei care nu spun 
adevărul şi pe cei care sunt taler cu două feţe. 
Cavalerul sir John se găseşte la dânsul; dar, rogu-vă, 
daţi ascultare celor care vă toresc binele. leu voi 
bate şaua... (ciocăneşte în uşă) pentru jupân Page. 
Hei, omule! Tumnezeu să-ţi binecuvânteze casa! 

(Intră Page.) 

Page: Cine-i acolo? 

Evans: Aci, mă rog, se află prietenul tumitale şi 
judele Shallow; iată-l şi pe tânărul jupân Slender, 
care s-ar putea să-ţi vorbească de o altă istorie de o 
fi să se potrifească cu placul tumitale. 

Page: Sunt bucuros să vă ştiu sănătoşi, domnii 
mei. Îţi foarte mulţumesc pentru vânatul cu care m- 
ai cinstit, jupân Shallow! 

Shallow: Jupân Page, îmi pare bine că te văd. 
Vânatul mănâncă-l sănătos. Păcat că nu e mai de 
dai Doamne, l-am împuşcat rău... Ce mai face buna 
domnişoară Page?... Şi să ştiţi că vă iubesc din tot 
sufletul, zău, din tot sufletul! 

Page: Îţi mulţumesc, sir! 


~ 641 ~ 


William Shakespeare 

Shallow: Eu îţi mulţumesc, sir, pe cuvânt de 
onoare, eu îţi mulţumesc. 

Page: Bucuros că te văd, dragă domnule Slender! 

Slender: Ce vă mai face ogarul ăla roşcat, sir? Am 
auzit că a fost întrecut la alergările de la Cotsall. 

Page: Rezultatul nu-i prea limpede, domnul meu. 

Slender: Nu vrei să recunoşti, văd eu, nu vrei să 
recunoşti! 

Shallow: De bună seamă că nu vrea. (Lui Page.) A 
fost ghinionul dumitale, să ştii, ghinionul dumitale! 
Altfel, e un câine bun. 

Page: AŞ, o javră, sir! 

Shallow: Sir, vă încredinţez că e un câine bun şi un 
câine frumos! S-ar putea o laudă mai mare? Dar 
spuneţi-mi, vă rog, sir John Falstaff e pe-aici? 

Page: E înăuntru, sir; şi aş dori din toată inima să 
vă pot fi de folos la amândoi împăciuindu-vă! 

Evans: S-a grăit, mă rog, tocmai cum se cufine să 
grăiască un creştin. 

Shallow: M-a insultat, jupâne Page. 

Page: Sir, în parte o recunoaşte şi dânsul, mi-a 
mărturisit... 

Shallow: Dacă a mărturisit nu-nseamnă că suntem 
chit! Nu-i aşa, jupân Page? M-a insultat, aşa cum vă 
spun, m-a făcut de ocară; crede-mă! Robert 
Shallow, nobil de viţă, vă spune el însuşi c-a fost 
făcut de ocară! 

Page: lată că vine sir John. 

(Intră sir John Falstaff, Bardolph, Nym şi Pistol.) 

Falstaff: Ei, domnule Shallow, vrei să mă pârăşti 
maiestăţii sale? 

Shallow: Cavalere, mi-ai ciomăgit oamenii, mi-ai 
omorât căprioarele şi mi-ai spart chioşcul de 

vânătoare. 

Falstaff: Dar pe fata paznicului nu ţi-am sărutat-o. 

Shallow: He! Gogoşi! Ai să răspunzi de isprăvile 
astea. 

Falstaff: Răspund pe loc! Da, le-am făcut pe toate 
câte le-ai spus! Poftim, am răspuns! 

Shallow: Sfatul Ţării are să le afle şi el, n-avea 
grijă. 

Falstaff: Sfatul pe care ţi-l dau eu ar fi să te laşi 
păgubaş. Te faci de râs, nu de alta. 

Evans: Pauca verba"**, sir John; bună vorbă, ca de 
la un om cu varză. 

Falstaff: Bună varză, bun curechi! Slender, ţi-am 
spart capul; ai ceva împotriva mea? 

Slender: Pe cinste, sir, am în cap multe împotriva 
dumitale şi împotriva secăturilor şi pungaşilor 
dumitale: Bardolph, Nym şi Pistol! M-au dus la 
crâşmă, m-au îmbătat şi mi-au golit buzunările. 

Bardolph: Mă, caş dulce! 

Slender: Lasă, nu-mi pasă mie! 

Pistol: Ce vrei tu, Mefistofăle?*% 

Slender: Lasă, nu-mi pasă mie! 

Nym: Felie ce eşti, ascultă-mă! Pauca, pauca: 
felie! Asta-i trăsnaia ce-o zic! 

Slender: Unde-o fi servitorul meu Simple? Nu ştii 
cumva, unchiuleţule? 


624 Evans foloseşte latinisme: pauca verba = vorbe puţine. 

625 „Mephostophilus”, diavolul asociat al lui Lucifer, căpetenia 
iadului, era un termen foarte nou în vremea lui Shakespeare şi 
fusese popularizat de piesa lui Christopher Marlowe, Dr. Faustus. 
Deşi publicată numai în 1604, piesa lui Marlowe se bucurase de un 
foarte mare succes de teatru, timp de mai mulţi ani, mai înainte de 
publicare, Shakespeare referindu-se la ea şi în cele Dovă Părți ale 
piesei Henric al IV-lea, precum şi în actul IV, sc. 5, a piesei de faţă. 

Evans: Pace, rogu-vă! Să ne înţelegem ca nişte 
oameni de omenie ce suntem. Avem, mă rog, trei 
arbitri în treaba asta, după câte mă ajută capul. 
Unu-i jupân Page, care va să zică jupân Page; sunt 
apoi ieu însumi, care va să zică ieu însumi; şi cel de- 
al treilea în cele din urmă şi la sfârşit de toate ieste 
gazda de la „Hanul Jartierei”.“* 

Page: Toţi trei, ca să ascultăm pricina şi s-o 
împăcăm. 

Evans: De minune! Am să însemnez asta, mă rog, 
în pomelnicul pe care-l port în buzunar; şi apoi vom 
purcede îndată la cercetare cu toată tiscreţiunea de 
care suntem în stare. 

Falstaff: Pistol! 

Pistol: Te-ascultă cu toate urechile lui! 

Evans: Ştie-l Dracu şi Mama Dracului; auzi numa 
cum zice: „te ascultă cu toate urechile lui”? Ce 
vorbe izmenite! 

Falstaff: Pistol, i-adevărat c-ai umblat la punga 
domnului Slender? 

Slender: Aşa-i cum zic, a umblat, ce mai, îţi jur pe 
mănuşile astea. Să nu mai ajung acasă, de te mint! 
Mi-a furat şapte groşi de argint, bani vechi şi doi 
şilingi cu capul lui Eduard, pe care-i cumpărasem de 
la Yead“”' morarul dându-i pe fiecare din ei doi 
şilingi de-acuma şi doi penny. Îţi jur pe mănuşile 
astea! 

Falstaff: E adevărat ce spune, Pistol? 

Evans: Nu, mă rog, nu poate să fie adevăr, e 
626 Hanul Jartierei şi-a luat denumirea de la „Ordinul Jartierei”, cel 
mai înalt ordin cavaleresc englez, înfiinţat de Edward al III-lea, în 
sec. al XIV-lea. 


627 Yead, o formă scurtă pentru pronunţarea Yedward a numelui 
Edward, (cf. 1 H IV, I, 2). 

ticăloşie dacă a fost cu umblare la pungă. 

Pistol (lui Evans): Ah, taică, oagăr de la munte! 
(Lui Falstaff.) Sir John, tu-mi eşti stăpânul! 

(Trăgând sabia împotriva lui Slender.) 

In luptă săr cu tinicheaua asta 
să veştejesc murdarele-ţi palavre, 
Tu, drojdie şi spumă acră, minţi! 

Slender: Pe mănuşile mele jur că el a fost! 

Nym: Bagă bine de seamă, domnişorule, şi lasă-te 
de glume. Dacă, ferească Precista, te-ai lega şi de 
mine cu glumele dumitale searbede şi m-ai face 
cumva pungaş, să ştii că singur te-ai agăţat în 
cârlig. Eu atâta îţi spun! 

Slender: Atunci isprava a făcut-o ăla roşu, v-o jur 
pe ce port în cap! Că dacă nu-mi pot aduce aminte 
ce-am făcut după ce m-aţi îmbătat, nu sunt eu 
totuşi un măgar ca toţi măgarii. 

Falstaff: Ce ai de spus, John roşcovanule“*? 

Bardolph: Păi, sir, pe câte ştiu, domnul aista din 
pricina băuturii şi-a pierdut cele cinci simţăminte. 

Evans: Vrei a zice cele cinci sâmţuri, mă rog. 
Ruşine! Cât de reauă-i ignoranţia! 

Bardolph: Şi că tot trăgând la măsea, sir, a luat 
luleaua neamţului. Aşa s-a făcut că a lăsat drumul 
cel bun şi a pus concluziile în şanţ. 

Slender: Aşa-i, iar dumneata tot pe latineşte 
vorbeai ca şi mine; da' lasă că nu-mi pasă mie! Cât 
voi trăi nu mă mai încurc eu la băut decât cu 
oameni de omenie, oameni politicoşi şi cu obraz. De 
628 În original Falstaff i se adresează lui Bardolph numindu-l 
Scarlet and John, cum se numeau doi din haiducii lui Robin Hood 
(Will Searlet şi Little John). || numeşte Scarlet din cauza nasului său 


roşcat datorită băuturii. Replica lui Falstaff este considerată ca o 
aluzie la una din baladele privitoare la Robin Hood. 

mă îmbăt, să mă îmbăt cu din ăi ce ştiu de frica de 
Dumnezeu nu cu nişte d-alde tâlhari de beţivani. 

Evans: Martor mi-este Tumnezeu, virtuoase 
intenţiuni! 

Falstaff: Vedeţi, domnilor, cum se dezmint toate 
învinuirile? Vedeţi? 

(Intră Anne Page, aducând vin; o urmează doamna 
Ford şi doamna Page.) 

Page: Nu, copila mea, vinul du-l înăuntru; îl vom 
bea acolo. 

(Anne Page iese.) 

Slender: Pe toţi sfinţii din cer! Asta-i domnişoara 
Anne Page! 

Page: Ce mai faceţi, doamnă Ford? 

Falstaff: Doamnă Ford, pre legea mea, îmi face 
grozavă plăcere să vă întâlnesc. Cinstită doamnă, cu 
voia dumneavoastră... 

(O sărută.) 

Page:  Nevastă, spune-le bun venit acestor 
cavaleri. Poftiţi, v-aşteaptă la masă, fierbinte, un 
pateu de vânat. Poftiţi, domnilor; sper că vom îneca 
în vin toate neînțelegerile. 

(les toți, afară de Shallow, Slender şi Evans.) 

Slender: Aş da patruzeci de şilingi să am aici 
cărţulia mea de cântece şi poezele.®” (Intră Simple.) 
Ei, Simple! Unde mi-ai fost? Îți închipui, te 
pomeneşti, că trebuie să-mi fac treburile singur? Nu 
ai cumva la tine cărţulia cu cimilituri, aşa-i că n-o ai? 


629 Referire la foarte popularul volum de cântece şi sonete (Songs 
and Sonnets) aparţinând lui Henry Howard, conte de Surrey, şi 
altor autori, publicat în 1557. Lipsa de cultură şi memorie a lui 
Slender îl face incapabil să citeze ceva, în conversaţia uzuală, fără 
să aibă la îndemână acest volum sau o culegere de ghicitori, The 
Book of Merry Riddles, pe care o cere servitorului său mai departe. 

Simple: Cărţulia cu cimilituri? Păi nu ştiţi că aţi 
împrumutat-o lui Alice Turtăscurtă de sărbătoarea 
tuturor sfinţilor, două săptămâni înainte de ziua 
arhanghelilor Mihail şi Gavril? 

Shallow: Haide, nepoate, haide, nepoate, te 
aşteptăm! O vorbă vreau să-ţi spun numai, nepoate! 
Ştii, nepoate sir Hugh a făcut, ca să zic aşa, o 
propunere, o propunere pe ocolite. Mă-nţelegi? 

Slender: Da, sir, vei afla în mine un om raţional. Şi 
dacă treaba stă aşa, voi face tot ce raţiunea va cere. 

Shallow: Stăi, omule! Înţelege mai întâi ce vreau 
să zic. 

Slender: Tocmai asta fac, sir! 

Evans: Pleacă-ţi urechea să înţelegi propunerea 
tumnealui, jupân Slender. Îți voi descrie ieu 
chestiunea dacă ieşti, mă rog, în stare să pricepi. 

Slender: Nu, taică, eu am să fac aşa cum spune 
unchiuleţul Shallow, nu te supăra. El e ditai 
judecătorul de pace în comitatul nostru, iar eu un 
biet muritor de rând. 

Evans: Na, că nu de asta-i vorba, mă rog; vorba-i 
de însurătoarea tumitale. 

Shallow: Aşa-i, ăsta-i faptul, domnul meu. 

Evans: Pe legea mea, tocmai ăsta-i... Adevăratul 
fapt ăsta-i. Faptul, mă rog, cu tomnişoara Anne 
Page. 

Slender: Dacă-i vorba pe-aşa, sunt gata să mă- 
nsor cu ea în condițiuni raţionale. 

Evans: Dar declarează-mi, mă rog, dacă poţi ori ba 
să nutreşti simţământ de tragoste pentru această 
femeie? Ar fi de torit să aflăm chestiunea din gura 
tocmai a tumitale sau de pe buze, mă rog; pentru că 
o seamă de filosofi susţin că buzele sunt o parte a 

gurii. Pentru asta să ne spui limpede: poţi oare să-i 
dai tumneaiei afecțiunea tumitale de tragoste, ori 
ba? 

Shallow: Nepoate Abraham Slender, poţi s-o 
iubeşti? 

Slender: Nădăjduiesc, sir, că voi face aşa cum i se 
potriveşte unui om raţional. 

Evans: Apăi nu, mă rog; jur pe toţi îngerii şi pe 
doamnele lor că trebuie să te exprimezi pozitiv, să 
te legi să-i dai întreaga tumitale tragoste. 

Shallow: Da, trebuie. Spune, vrei să te-nsori cu ea 
şi să pui mâna pe o zestre frumuşică? 

Slender: Sunt gata să fac şi mai mult, unchiule, 
dacă mi-o ceri tu, şi dacă dânsa e măcar pe 
jumătate o femeie raţională. 

Shallow: Nu aşa, înţelege-mă cum trebuie, zău, 
înţelege-mă cum trebuie, dulcele meu nepot! Dacă- 
mi dau vreo osteneală, este ca să-ţi fac ţie o 
plăcere, nepoate dragă. Spune, eşti în stare să 
iubeşti fata? 

Slender: Dacă mi-o ceri, sir, mă voi însura cu ea. 
Şi dacă la început dragostea n-o fi prea mare, cu 
timpul împrietenindu-ne mai bine, s-ar putea să mai 
scadă, de îndată ce suntem căsătoriţi şi avem 
prilejul să ne cunoaştem unul pe altul. Cu cât mai 
mare va fi apropierea, cu atât mai multă nefericirea! 
Dar dacă tu spui însoară-te cu ea, eu mă însor cu 
ea; sunt de bunăvoie hotărnicit şi învoit. 

Evans: E un răspuns înţelept, afară de vorba 
„hotărnicit”, care ieste în proastă folosinţă. După 
priceperea mea, a vrut să zică „hotărât”. Oricum, 
mă rog, intenţiunea lui e tare frumoasă! 

Shallow: Aşa-i, cred că nepotul meu are intenţii 

cinstite! 

Slender: Ei, ba nu! Dacă n-o fi aşa îmi pun gâtu-n 
ştreang, jur! 

(Intră din nou Anne Page.) 

Shallow: lat-o pe frumoasa domnişoară Page! De 
dragul dumitale aş vrea să mai fiu o dată tânăr, 
domnişoară Anne! 

Anne: Prânzul e pe masă; tatăl meu aşteaptă 
plăcuta dumneavoastră tovărăşie. 

Shallow: Mă duc la dânsul, frumoasă domnişoară 
Anne! 

Evans: Voia binecuvântată a lui Tumnezeu sfântul! 
Nu vreau să lipsesc nici ieu de la rugăciunea de 
dinaintea mesii. 

(Shallow şi Ewans ies.) 

Anne: Nu doriţi să poftiţi şi dumneavoastră? 

Slender: Nu, vă mulţumesc, zău, din toată inima; 
aici mă simt foarte bine! 

Anne: Vă aşteaptă prânzul, sir! 

Slender: Nu mi-e foame, mulţumesc, pe onoarea 
mea! (Către Simple.) Du-te, băiatule, cât mi-ai fi mie 
de slugă, du-te şi-l serveşte pe unchiul Shallow. 
(Simple iese.) Un judecător de pace poate fi 
mulţumit uneori că o rubedenie a lui îi împrumută 
servitorul. Eu nu ţin acum decât trei slugi şi un valet 
până ce o să moară mama. Dar ce-are a face? 
Trăiesc ca un nobil sărac, dar de viţă. 

Anne: Nu mă pot întoarce fără dumneavoastră! Nu 
se vor aşeza la masă până ce nu veniţi. 

Slender: Pe legea mea, nu mănânc nimic. Vă 
mulţumesc însă, ca şi cum aş fi mâncat! 

Anne: Vă rog, sir, să poftiţi înăuntru. 

Slender: Vă mulţumesc, aş fi mai bucuros să mă 

preumblu pe aici. Mi-am rănit un ţurloi zilele trecute, 
pe când mă hârjoneam în sabie şi pumnal cu un 
meşter de scrimă“; trei lovituri pentru un blid de 
prune fierte“; şi v-o jur, de-atunci nu mai pot suferi 
mirosul de mâncare fierbinte. Dar de ce latră aşa 
câinii dumitale? Se află cumva urşi în oraş? 

Anne: Cred că se află, sir. Cel puţin aşa am auzit. 

Slender: Asta îmi place teribil; e distracţia mea 
favorită şi nu se găseşte om în Anglia care să mă 
taie-n rămăşaguri pe chestia asta! Nu-i aşa că vă 
speriaţi dacă vedeţi un urs dezlegat? 

Anne: Da, grozav de rău, sir. 

Slender: Când aud d-alde-astea, îmi creşte inima. 
L-am văzut nu mai puţin de douăzeci de ori pe ursul 
Sackerson.“* L-am apucat chiar de lanţ; dar femeile, 
te rog să mă crezi, urlau şi ţipau ca din gură de 
şarpe. Adevărul este că femeile nu pot suferi urşii; 
sunt nişte animale atât de grosolane şi de urâte! 

(Intră din nou Page.) 

Page: Pofteşte, dragă jupân Slender, pofteşte, te 
aşteptăm. 

Slender: Nu mănânc nimic, îţi mulţumesc, sir. 

Page: Pe toţi dracii şi colacii, aci nu-i pe îmbiate! 
Te rog, sir, te rog! 


630Modul de a se lupta sau duela cu sabia şi pumnalul pare să fi 
fost mai obişnuit pentru valeţii gentilomilor decât pentru aceştia 
din urmă. 

631 Premiul constând dintr-un blid de prune fierte este cât se 
poate de nepotrivit deoarece aşa ceva constituia emblema caselor 
de toleranţă, înăuntrul cărora se servea acest preparat culinar ca 
afrodisiac. Totodată „prune fierte” devenise un sinonim pentru 
„prostituată”. 

632 Unul dintre cei mai vestiți urşi folosiţi în spectacolele de lupte 
dintre urs şi câini, care aveau loc în cartierul Southwark, din sudul 
Londrei, în vremea lui Shakespeare. 

Slender: Nu, deschide dumneata drumul, pofteşte! 

Page: Haidem, sir! 

Slender: Domnişoară Anne, treceţi dumneavoastră 
întâi. 

Anne: Nu, sir, nu se poate, în faţă e locul 
dumneavoastră! 

Slender: În ruptul capului, eu nu trec. În ruptul 
capului, jur! Cum să vă aduc o astfel de jignire? 

Anne: Vă rog, sir! 

Slender: Ce pot face! Mai bine nepoliticos decât 
plicticos. Dumneavoastră singură vă aduceţi ofensa, 
zău aşa! 

(les.) 


Scena 2 


Acelaşi decor. 
Intră sir Hugh Evans şi Simple. 


Evans: Du-te şi întreabă, mă rog, cum să poate 
ajunje la casa lui toctor Caius. Acolo trăieşte o 
anume toamnă Quickly, care e un fel de jupâneasă 
ori de doică, ori bucătăreasă ori mă rog una care-l 
spală şi-l uscă. 

Simple: Bun, sir! 

Evans: Stai că vine ceva şi mai pun! Du-i astă 
scrisoare pântru că ieste o bună cunoştinţă a 
tomnişoarei Anne Page, mă rog. lar scrisoarea o 
roagă să-i ceară şi să stăruie pe lângă tomnişoara 
Anne Page ca să asculte de torinţele stăpânului tău. 
Pleacă de îndată, ieu mă duc să-mi sfârşăsc masa; 
trebuie să vină merele şi brânzele. 

(les.) 

Scena 3 


O cameră la „Hanul Jartierei”. 
Intră Falstaff, hangiul, Bardolph, Nym, Pistol şi 
Robin. 


Falstaff: Ei, hangiul de la „Jartiera”! 

Hangiul: Ce spune vajnicul meu cavaler? Grăieşte 
cu preaştiinţă şi înţelepciune! 

Falstaff: La drept vorbind, prietene, trebuie să le 
fac vânt câtorva din suitarii mei. 

Hangiul: Scoate-i din pită, vajnicul meu Hercule; 
arată-le uşa; să tropăie pe uliţi: trap, trap. 

Falstaff: Nu mai merge! Cheltuiesc cu ei zece lire 
pe săptămână. 

Hangiul: Eşti un împărat; Cezăr, Kheisăr şi 
Fessăr."** De-ngădui, pe Bardolph îl iau la mine; să 
tragă din butoi şi să toarne în leică; aşa-i c-am zis 
bine, puternice Hector“? 

Falstaff: Buna mea gazdă, aşa să faci! 

Hangiul: Atunci ne-am înţeles; spune-i să vină 
după mine. (Lui Bardolph) Spirt să fii cu un ochi la 
drojdia de pe fund, cu altul la spuma de la vrană; îmi 
place omul să fie om, cuvântul cuvânt; haidem! 

(lese.) 

Falstaff: Bardolph, urmează-l! Meseria de pivnicer 


633 Hangiul vrea să arate că ştie denumirea pentru împărat şi în 
alte limbi citând termenii Cezar din latină, Kheisar (Kaiser) din 
germană şi Fessar (pentru vizir) din turcă. 

634 Dându-i titlul de Hector, hangiul îl compară pe Falstaff cu 
eroul troian, unul din cei nouă eroi ai tuturor timpurilor conform 
literaturii evului mediu şi Renaşterii, (v. 2 Henric al IV-lea, nota 
74). 

e o meserie bună. Dintr-o tundră ponosită croieşti 
un laibăr nou; dintr-un valet ofilit - un boboc de 
pivnicer. Cară-te, mergi cu bine! 

Bardolph: E visul meu de-o viaţă; voi face şi 
avere! 

(les.) 

Pistol: Păgân nemernic, au vrei oare cepul să-l 
desfaci? 

(Bardolph iese.) 

Nym: La băutură fost-a zămislit; care-i hazul? N- 
are în el nimic de erou! 

Falstaff: Sunt tare bucuros că m-am descotorisit 
de hoţomanul ăsta; tâlhăriile lui erau cusute cu aţă 
albă; fura cum ar cânta un om beat: fără tact! 

Nym: Umorul cu adevărat de soi e să ştii să furi în 
doi timpi şi trei mişcări. 

Pistol: „Să-ţi însuşeşti”, spune înțeleptul; „să 
furi”!... Un colac şi-un bobârnac pentru o vorbă ca 
asta. 

Falstaff: Toate bune şi frumoase, domnilor, dar mi- 
au cam ieşit călcâiele din cizme. 

Pistol: Foarte bine, e rost de bătături! 

Falstaff: Nu mai am cum o-ntoarce, cum o suci; 
trebuie să născocesc ceva, vreo coţcărie. 

Pistol: Puii de corb aşteaptă să-şi umfle guşuliţele. 

Falstaff: Care din voi îl cunoaşte în oraşul ăsta pe 
un oarecare Ford? 

Pistol: ÎI cunosc pe individ ca pe un cal breaz; are 
osânză, nu glumă. 

Falstaff: Cinstiţii mei flăcăi, iată despre ce e 
vorba... 

Pistol: Lată vorbă şi rotundă, dolofană ca şi burta! 

Falstaff: Lasă gluma, Pistol! E drept că doi coţi 

englezeşti nu ajung ca să-mi coprinzi mijlocul, dar 
nici prin gând nu-mi trece să strâng cureaua; 
dimpotrivă, caut un prilej să-i pot desface bine 
băierile. Pe scurt, am de gând să mă iubesc cu 
nevasta lui Ford. E plină de draci şi pare femeie de 
înţeles! La vorbă e mieroasă, la fire drăgăstoasă. 
Dacă m-aş pune să vă spun tot ce-mi dă de înţeles, 
apoi cele mai nevinovate vorbe ale ei nu s-ar putea 
traduce în englezeşte decât aşa: sunt din tălpi şi 
până-n creştet a lui sir John Falstaff! 

Pistol: E bine adâncită şi bine tălmăcită dintr-o 
limbă neprihănită în engleză! 

Nym: Adânc e-nfiptă ancora! Oare merge gluma 
asta? 

Falstaff: Lumea zice că are mâna liberă în punga 
bărbatului; şi punga lui geme de aur, numai gălbiori 
cu zimţi, curaţi ca nişte sfinți. °> 

Pistol: 

lar noi o liotă de draci!... 
Să-i înhăţăm, ortaci! 
Nym: 
Planu-i bun, 
Frumoasă gluma 
Şi ne-om face suma, 
Pe spinarea sfinţilor! 

Falstaff: Am aici o scrisoare pentru ea, şi alta, 
alături, pentru nevasta lui Page, care mai adineauri 
îmi făcea ochi dulci, cercetându-mi făptura cu luare- 
aminte, de sus până jos; uneori raza de soare a 
privirilor ei îmi aurea picioarele, alteori forma 


635 În original apare cuvântul angels (îngeri) dat fiind că pe 
monede se afla imprimat un înger, fapt care dă ocazie la 
numeroase jocuri de cuvinte şi în alte piese. 

impunătorului meu pântec. 

Pistol: 

Precum un bălegar umflat 
De-al verii soare alintat. 

Nym: Îţi mulţumesc, i-ai zis-o fin! 

Falstaff: O, mă cântărea din ochi pe toate feţele 
cu atâta lăcomie, că mă înfierbântasem ca sub 
dogoarea unui cuptor. Am şi pentru ea o scrisoare. 
Şi dânsa e stăpână la ea acasă, face ce vrea cu 
punga bărbatului; când te gândeşti, parcă ar fi o 
regiune din Guyana“, numai aur şi belşug. Vreau să 
le am în mână pe amândouă, să le jumulesc după 
plac. Ele vor fi Indiile““” mele, de răsărit şi de apus, şi 
voi face negoţ cu amândouă. Haide, tu să-i duci 
această scrisoare doamnei Page, iar tu, pe asta, 
doamnei Ford. E rost de căpătuială, băieţi, e rost de 
căpătuială! 

Pistol: 

Pe Lucifer“**, mă crezi Pandar®™ din Troia! 


636 Guyana, astăzi un mic stat independent pe coasta de nord-est 
a Americii de Sud, era considerată o regiune extrem de bogată în 
vremea lui Shakespeare. 

637 Atât Indiile de est, din sud-estul Asiei, cât şi Indiile de vest 
dintre cele două Americi erau regiuni puţin cunoscute, în acea 
vreme, despre a căror bogății circulau cele mai fantastice legende. 
Motiv pentru care, în 1595, navigatorul Sir Walter Raleigh a 
întreprins călătoria sa spre America de Nord în căutarea ţării 
Eldorado, cu care ocazie a fondat colonia Virginia. 

638 Lucifer, în mitologia creştină, este arhanghelul care s-a 
răsculat contra lui Dumnezeu, fiind pentru aceasta aruncat în iad. 
Este identificat cu Satan, căpetenia diavolilor. 

639 Pandarus era unchiul Cresidei şi în urma refugierii tatălui 
acesteia în tabăra grecilor, o avea în grija sa. Conform legendei a 
înlesnit relaţiile de dragoste dintre Troilus şi Cresida, din care 
cauză este deseori numit codoş în literatura medievală şi a 

Atunci la şold de ce mai port oţel? 

Nym: Nu pot suferi gluma prostească: ia-ţi înapoi 
acest răvaş poznaş; vreau să-mi ţin hangul şi 
rangul! 

Falstaff (lui Robin): 

Scrisorile tu mi le du, băiete," 
Te iau cârmaci spre ţărmuri aurite, 
lar voi, tâlhari, ca grindina pieriţi, 
În pulbere să viermuiţi; hai, drumu”! 
Falstaff cu manierele franceze,“ 
La modă, se va-mprieteni cu-ncetul; 
Rămânem: sefiorul cu valetul! 

(lese însoţit de Robin.) 

Pistol: 

Hoitarii vulturi să te-mparţă-n gheare! 

Cu măsluieli fac vânt în orice pungă; 
Voi fi bogat, iar tu fără leţcaie, 
Turc josnic, neam de frigian!“* 

Nym: Îmi trec prin cap nişte idei care parcă-parcă 
ar coace ceva. 

Pistol: Ce, vrei să te răzbuni? 

Nym: Pe toate stelele din cer, asta fac! 

Pistol: Cu mintea sau cu-oţelul? 


640 Folosirea versurilor albe de către Falstaff apare ca ceva 
neobişnuit, totuşi acestea corespund unei stări de exaltare creată 
de visurile sale de îmbogăţire. În acelaşi timp, însă, versurile 
parodiază şi exprimarea bombastică a lui Pistol. 

641 Unii comentatori interpretează folosirea expresiei „manierele 
franceze” ca însemnând adoptarea modei francezilor de a face 
economii prin reducea servitorilor. Ca urmare Falstaff hotărăşte să 
rămână şi el numai cu pajul său Robin. 

642 Denumirea „turc” era folosită ca un termen de ocară, 
însemnând la origine „necredincios” sau „sălbatec”. Asociat cu 
„frigian”, un popor considerat ca foarte războinic, adăuga o 
noţiune de cruzime termenului de bază. 

Nym: 

Cu amândouă-aş vrea 
Şi ca s-o iau din timp o vorbă-i zic lui Page. 
Pistol: 
lar eu lui Ford mă duc să-i spun 
Cum tâlhăroiul vrea să-l pască, 
Să-i ia puicuţa, banul bun, 
Culcuşul să i-l pângărească. 

Nym: Răzbunarea nu-mi poate potoli vorbele de 
duh. Voi pune mereu paie pe foc până l-oi face pe 
Page să-i plămădească otravă. Ţi l-oi juca să dea în 
gălbinare, să mă pomenească. Mânia mea-i ca 
trăsnetul, năprasnic arde şi ucide! Aşa sunt eu de 
fel, glumet! 

Pistol: Eşti Marte, al răzvrătiţilor”” zeu! Întinde-o! 
Te urmez şi eu! 

(les.) 


Scena 4 


O cameră în casa doctorului Caius. 
Intră doamna Quickly, Simple şi Rugby. 


Doamna Quickly: Ascultă-mă, John Rugby, te rog 
du-te până la fereastră şi vezi de nu se întoarce 
cumva stăpânul meu, doctorul Caius. Că de se- 
ntoarce şi află pe cineva în casă - ţi-o jur pe ce am 


643 În original apare termenul malcontent cu sensul do 
„nemulţumit”, „rebel”, etc. - un cuvânt nu prea de mult creat în 
limba engleză şi mult folosit în piesele din acea vreme (Cf. Piesa 
The Malcontent,) de John Marston, publicată în 1604, sau probabil 
şi în 1600. În text cuvântul având sensul de „răsculaţi”, ceea ce 
implică violenţă, zeul protector al acestora nu putea fi decât zeul 
războiului, Marte. 

mai scump - va pune la grea încercare răbdarea 
Celui de Sus şi engleza regelui.” 

Rugby: Mă duc să pândesc. 

Doamna Quickly: Aşa, du-te dar; iar ca să-ți 
răsplătesc osteneala, deseară, înainte de-a stinge 
focul, am să-ţi fierb un lapte de pasăre. (Rugby 
iese.) Băiat de treabă, îndatoritor, bun la suflet - ăl 
mai cumsecade slujitor care ar putea intra vreodată 
în casa asta. Unde mai pui că nu e nici gură-spartă, 
nici din ăia puşi pe gâlceavă. Marele lui păcat este 
că-i prea bisericos. S-a prostit de tot din această 
pricină; dar ce vrei, fiecare cu meteahna lui, nu-i 
aşa? Ei, dar să nu mai vorbim de asta! Zici că te 
cheamă Peter Simple? 

Simple: Chiar aşa, ce să fac dacă nu am un nume 
mai pricopsit? 

Doamna Quickly: Şi eşti servitorul domnului 
Slender? 

Simple: Precum spui. 

Doamna Quickly: Şi ce fel de om e Slender ăsta? 

Poartă o ditai barbă, tăiată rotund ca un cuţit de 
mănuşar? 
644 Expresia king's sau queen's English („engleza regelui” sau 
„reginei”) este şi azi întâlnită în limba curentă în sensul de engleza 
oamenilor culţi. In vremea lui Shakespeare, se considera că limba 
cultă este limba folosită la curtea regală şi, prin urmare, era 
numită „engleza regelui” şi luată ca model de oamenii de cultură. 

Faptul că expresia apare în forma de King's English a făcut pe 
unii comentatori să considere că piesa de faţă a fost scrisă în 
timpul domniei lui lacob l, aşadar cel mai devreme după 1603, 
anul morţii reginei Elisabeta. Alţii consideră însă că King's English 
era numele englezei culte cu mult înainte de domnia Elisabetei şi 
rămăsese în forma aceasta şi în timpul domniei ei. Queen's 
English a apărut, ca urmare, fie în timpul Reginei Anne (1702- 
1711), când literatura a luat un mare avânt în Anglia, fie în timpul 
domniei reginei Victoria (1837-1901). 

Simple: AŞ, de unde! Are un obraz puţintel şi o 
bărbuţă galbenă, pricăjită, aşa cum purta Cain””. 

Doamna Quickly: S-ar părea că-i un om potolit, cu 
frica lui Dumnezeu, nu-i aşa? 

Simple: Cu frica lui Dumnezeu, nu-i vorbă, dar om 
cu mână grea cum e a lui nu găseşti cu una, cu 
două. O dată s-a câlţuit cu un paznic. 

Doamna Quickly: Ei, nu mai spune! Oh, acum îmi 
amintesc! Nu-i cumva ăla care umblă cu capul pe 
sus, ţanţoş de parc-ar fi înghiţit o prăjină? 

Simple: Aşa-i cum zici, adevărat, aşa face! 

Doamna Quickly: Ei bine, atunci mă rog Cerului ca 
Anne Page să nu-şi afle un noroc mai chior. Spune-i 
părintelui Evans că sunt gata să fac tot ce-mi stă în 
putere pentru fericirea stăpânului dumitale. Anne e 
o fată bună şi din toată inima aş dori... 

(Intră din nou Rugby.) 

Rugby: Sfârşitul lumii! Scăpaţi cum ştiţi şi cum 
puteţi! Stăpânul se întoarce! 

Doamna Quickly: Praf ne face pe toţi. Repede vino 
aici, tinere, ascunde-te în odaia asta, (// împinge pe 
Simple într-o cameră.) Mult n-are să stea el. Ei, Jonn 
Rugby! John! John, nu m-auzi? Du-te, John, du-te şi 
vezi de nu i s-a-ntâmplat ceva stăpânului meu. Tare 
mă tem că nu se simte bine de vreme ce n-a venit 
acasă... (Cântă.) La-la-la, la-la-la, la-la-la! 

(Intră doctorul Caius.) 


645 Conform tradiţiei respectate în scenele biblice înfăţişându-l pe 
Cain, fiul lui Adam, care l-a ucis pe Abel, fratele său, culoarea 
bărbii lui Cain este galben-roşcat (Cain-coloured). |n mod 
asemănător apare şi termenul de culoarea bărbii lui luda (/udas- 
coloured) însemnând roşie. (Cf. Cum vă place, III, 4.) 

Caius: Chef" cantăre aţi spus? Nu-mi plac sef" 
pghostii! Te rrog să-mi aduci din mon" cabinet un 
boitier vert, un cutiorr, un cutidrra verrde. Aţi 
intenţionat ce spun? Un cutidrra verd’. 

Doamna Quickly: Cum nu, v-o aduc îndată. 
(Aparte.) Bine că nu s-a dus dumnealui; dacă dădea 
acolo peste tânăr l-ar fi apucat toţi dracii! 

Caius: Fe, fe, fe, fe! Ma foi, il fait fort chaud. Je 
m'en à la Cour, la grande affaire!® 

Doamna Quickly (întorcându-se): Asta e cutia? 


Caius: Oui!  Mettez-le au mon buzunăerr; 
dep&che“”, repede! Onde iest acel tycaloz de 
Rugby? 


Doamna Quickly:Hei, John Rugby, John! 

Rugby: Aici sunt, sir! 

Caius: Eşti John Rugby, ori nattarrăul de Rugby? la 
sabia repede şi însoţeşte-me la curteă! 

Rugby: Sabia, sir, se află în vestibul. 

Caius: Pe legea mea, ve jurr, am târziat cam mult. 
La dracul! Qu'ai-je oublie?” În cabinetul am nişte 
leacurr pe carr pur şi simple nu este permis să, le 
las acasă. 

Doamna Quickly: Dumnezeule mare, are să-l afle 
acolo pe tânăr, şi parcă văd că-l apucă alte alea... 

Caius: O, diable“”, cine este asta din cabinetul 


646 „Ce” (quielle). Caius vorbeşte franţuzeşte, dar adeseori 
franceza lui lasă serios de dorit. De altfel, uneori, e posibil ca şi 
Shakespeare să greşească. 

647 „Aceste” (cettes). 

648 „Meu” (mon). 

649 „Oho! Pe cinstea mea, e foarte cald aici. Mă duc la Curte să 
mă ocup do problema aceea foarte importantă.” 

650 „Da! Pune-o în buzunarul meu; grăbeşte-te!” 

651 „Ce-am uitat?” 

652 „Ei, drace!” 

meu? Tylhar! Vilain!®™® Larron!”” (Scotându-l pe 
Simple afară.) Rugby! Daţi mie sabià! 

Doamna Quickly: Bunul meu stăpân, potoliţi-vă! 

Caius: Pentru de ce să mă potolesc? 

Doamna Quickly: Tânărul e un om cumsecade! 

Caius: Un om cumsecad', ce căutat el în cabinetul 
meu? Asta nu e om cumsecad' care intră în 
cabinetul meu. 

Doamna Quickly: V-aş ruga să nu fiţi atât de 
flegmatic şi să daţi ascultare adevărului. A fost 
trimis la mine de părintele Evans... 

Caius: Ei!? 

Simple: Întocmai, ca s-o rog pe această doamnă... 

Doamna Quickly: Taci, te rog! 

Caius: Tu să taci! (Către Simple): Spune! 

Simple: Ca s-o rog pe această doamnă 
cumsecade, slujitoarea dumneavoastră, să pună un 
cuvânt bun pe lângă domnişoara Anne Page pentru 
stăpânul meu, care ar vrea s-o ceară de nevastă. 

Doamna Quickly: Ei da, asta-i dacă vrei să ştii, dar 
nu-mi bag eu degetele-n foc pentru nimic în lume! 
să mă leg la cap dacă nu mă doare? 

Caius: Prin urmarr te-a trimis pe tine, sir Hugh? 
Rugby, bai/lez'” mie nişte hartye de scris! lar tu 
aşteptaţi un clipă. (Scrie.) 

Doamna Quickly (lui Simple): Sunt cum nu se 
poate mai bucuroasă că e aşa de liniştit, dacă l-ar fi 
apucat pandaliile ai fi văzut cum ţipă şi umblă de 
colo până colo, abătut şi înfuriat ca un curcan. Cu 
toate astea, tinere, voi face pentru stăpânul 

dumitale mai mult decât îmi stă-n putere; treaba 
este că franţuzul, adică doctorul, adică stăpânu-meu 
- pot să-i zic stăpân pentru că eu îi îngrijesc casa; eu 
spăl, eu calc, eu fierb, eu coc, eu curăţ, eu îi gătesc 
mâncarea şi băutura, eu îi aştern patul şi toate 
astea le fac singură-singurică... 

Simple. (lui Quickly): Cam multe pentru mâinile 
unuia singur. 

Doamna Quickly (lui Simple): Ţi se pare mult, nu-i 
aşa? Fireşte, e lucru mult, unde mai pui că trebuie 
să mă scol cu noaptea-n cap şi să mă culc la 
cântatul cocoşilor, şi cu toate astea - ţi-o spun 
numai dumitale şi te rog să rămână între noi - 
stăpânul meu însuşi e îndrăgostit de domnişoara 
Page. Cât despre domnişoara Anne, pot zice fără 
grijă că gândurile ei nu sunt nici pentru tanda, nici 
pentru manda. 

Caius: Tu, nătărrăule, du această scrisor' lui 
parrintelui sir Hugh! E un provocarr' la duel. Am să 
tai la el gâtul în grădina public’. Să-l învăţ eu pe 
acest nătarrău şi calic de popă să nu mai bage nasul 
de la el unde nu-i fierbe oală. Te poţi merge - nu 
mai ai pentru ce să stai aici! Jur că am să tai la el 
amândoi fudulii; jur că n-are să-i rămâie un bucăţica 
cât să arunce la un căţţel. 

(Simple iese.) 

Doamna Quickly: Bietul de el, n-a făcut decât să 
pună o vorbă bună pentru un prieten. 

Caius: Asta la mine este absolut indifferent; nu mi- 
ai spus tu singurr că domnişoarră Anne Page va fi al 
meu? Jur că am să-l omor pe poppa asta codoş; l-am 
pus pe hangiul de la „Jarretiere” să ne aleagă 
armele; jur că Anne Page va fi al meu! 

Doamna Quickly: Sir, fata vă iubeşte şi toate vor 
ieşi cum nu se poate mai bine. Dar gura lunii 
trăncăneşte. Ei şi? N-are decât! 

Caius: Rugby, vino cu mine la currteă. Ve jurr, 
dacă Anne Page nu va fi al meu, te dau afarr din 
casă pe brânci! Ţine-te pe urmele meu, Rugby! 

(Caius şi Rugby pleacă.) 

Doamna Quickly: Au să-ţi crească urechi de măgar 
aşteptând să ţi se împlinească gândul; cu atâta ai să 
te alegi! Ce mai încoace şi-ncolo, o cunosc eu prea 
bine pe domnişoara Anne. Nicio femeie din Windsor 
nu ştie mai bine decât mine ce are ea-n suflet. Şi de 
nimeni pe lume - mulţumesc lui Dumnezeu sfântul - 
nu ascultă cum ascultă de mine. 

Fenton (dinăuntru): Hei, este cineva pe-acasă? 

Doamna Quickly: Cine-i acolo? Intră! 

(Intră Fenton.) 

Fenton: Ziua bună, cinstită cucoană. Ce mai 
faceţi? 

Doamna Quickly: Cât se poate de bine, cu atât 
mai mult cu cât domniile voastre binevoiţi să mă- 
ntrebaţi. 

Fenton: Ce mai noutate? Ce face drăgălaşa 
domnişoară Anne? 

Doamna Quickly: Aveţi dreptate, domnule, e 
drăgălaşă şi bună şi frumoasă şi vă este prietenă, 
asta - slavă Domnului - v-o spun aşa, în treacăt. 

Fenton: Cu alte cuvinte, crezi că am să izbutesc, 
aşa-i? Nu-i fac curte degeaba? 

Doamna Quickly: Toate câte se află pe lume, 
domnule dragă, sunt în mâna lui Dumnezeu; şi 
totuşi mă jur pe Sfânta Scriptură că vă iubeşte, 
credeţi-mă, domnule Fenton. Oare nu domniile 

voastre sunteţi ăla care aveţi un neg deasupra 
sprâncenei? 

Fenton: Ba întocmai, îl am, şi ce-i cu asta? 

Doamna Quickly: Păi cu negul ăsta-i povestea! 
Crede-mă, Nan e dată dracului cu toate că, pe 
cuvânt de onoruri, e mai cinstită decât orice fată de 
pe lume. Un ceas întreg am stat şi-am sporovăit 
împreună despre negul ăsta. Cu nimeni nu râd şi nu 
petrec cât râd şi petrec cu dânsa. Nu-i mai puţin 
adevărat că-i aplecată spre melancolie şi de multe 
ori stă pierdută şi se gândeşte. În ce vă priveşte pe 
domniile voastre, una să ştiţi: daţi-i înainte! 

Fenton: Bine. Astăzi am s-o văd. Ţine banii ăştia, şi 
pune o vorbă bună pentru mine. Dacă se întâmplă s- 
o vezi înainte, ai grijă şi spune-i cele bune din parte- 
mi. 

Doamna Quickly: Cum de nu, se poate? De bună 
seamă că am s-o fac! lar când veniţi data viitoare 
am să le spun mai multe domniilor voastre, când 
vom sta la confidenţă, despre negul acela şi despre 
alţi peţitori. 

Fenton: Bine, la revedere, sunt foarte grăbit de 
data asta. 

Doamna Quickly: La revedere domniilor voastre! 
(Fenton iese.) Hei, ce om cumsecade! Dar Anne nu-l 
iubeşte nici pe el. Nimeni pe lume nu-i cunoaşte 
gândurile lui Anne cum i le cunosc eu. Ah, Doamne, 
oare ce-am uitat? 

(lese.) 


Actul Il 

În faţa casei lui Page. 
Intră doamna Page cu o scrisoare în mână. 


Doamna Page: Cum adică! N-am primit eu scrisori 
de dragoste în zilele de sărbătoare ale frumuseţii 
mele, şi să-mi dea de furcă tocmai acum? la să 
vedem! (Citeşte. ) 

„Nu mă întreba de ce te iubesc; pentru că deşi 
dragostea se foloseşte de rațiune ca de un doctor, 
nu vrea s-o primească sfătuitor. Nu mai eşti tânără, 
nici eu nu mai sunt; iată un început de potrivire. 
Dumneata eşti veselă, şi eu de asemenea; ha, ha! 
lată o mai mare potrivire; îti place vinul dulce, mie- 
mi place la fel; vrei potrivire mai multă? 
Mulțumeşte-te, doamnă Page - cel puțin dacă 
dragostea unui soldat îţi ajunge - mulțumeşte-te că 
te iubesc. N-am să zic: «Fie-ţi milă de mine», pentru 
că asta n-ar fi vorbă de soldat; dar 

Ti-o spun: iubeşte-mă! Prin mine! 
Al tău cavaler adevărat 
Ziua şi noaptea 
Sau pe orice fel de lumină, slujitor plecat, 
Din toate puterile ţie dat, 
Gata pentru tine să mă bat, 
John Falstaff.” 

Ce Irod®®’ al iudeilor mai e şi ăsta? O, păcătoasă, 
păcătoasă lume! Un om aproape rebegit de vârstă 
să facă pe tinerelul galant! Ce gânduri uşuratice o fi 
răstălmăcit în vorbele mele  beţivanul ăsta 

flamand“” - fir-ar al dracului - ca să îndrăznească să 
mă asalteze în felul ăsta? Să tot fi fost de vreo trei 
ori, nu mai mult, în societatea mea! Ce-am putut eu 
să-i spun?... Glumele mele au fost destul de 
cumpătate, Dumnezeu să mă ierte! Ah, vreau să 
supun Parlamentului o plângere pentru a le veni de 
hac bărbaţilor. Cum m-aş putea răzbuna pe el? 
Pentru că am să mă răzbun, şi de asta sunt tot atât 
de sigură cât de sigură sunt că măruntaiele lui 
înoată în osânză. 

(Intră doamna Ford.) 

Doamna Ford: Doamnă Page! Pe ce am mai 
scump, la dumneata veneam! 

Doamna Page: Şi eu, zău, veneam la dumneata. 
Dar nu arăţi de loc bine. 

Doamna Ford: Asta n-am s-o cred niciodată; îţi pot 
dovedi contrariul. 

Doamna Page: Ba zău, bine nu arăţi. 

Doamna Ford: Fie! Totuşi ţi-o spun iar c-aş putea 
face dovadă de contrariul. Oh! Doamnă Page, dă-mi 
un sfat. 

Doamna Page: Despre ce-i vorba, draga mea? 

Doamna Ford: Ah, dragă! Dacă n-aş ţine la un 
fleac de respect, n-aş mai avea parte de cinstea 
cuvenită! 

Doamna Page: Dă-l naibii de fleac, draga mea, şi 
păstrează-ţi cinstea... Despre ce-i vorba? Nu te lega 
de fleacuri. Despre ce-i vorba, spune? 

Doamna Ford: Dac-aş primi să cobor în iad numai 
o clipă din marea eternitate, ar fi destul ca să pot 
intra în rândul nobilimii. 


657 Flamanzii, ca şi danezii, se bucurau în Anglia de renumele de 

Doamna Page: Cum? Ce tot îndrugi? Nobilă 
doamnă Alice Ford! Cinstea asta se brânzeşte 
curând. Pentru aşa boierie nu face să te lepezi de 
lumea ta. 

Doamna Ford: Umblăm ziua-n amiaza mare cu 
lumânarea aprinsă... la, atenţie colea, citeşte! Să 
vezi de n-aş putea eu sta în tagma cavalerilor. (li 
înmânează o scrisoare.) Voi avea cea mai proastă 
părere despre bărbaţii graşi, câtă vreme ochii mei 
vor putea deosebi un om de alt om. Şi când te 
gândeşti că nu spunea vorbe urâte, lăuda modestia 
la femei şi condamna orice faptă necuviincioasă în 
cuvinte atât de înțelepte şi convingătoare, încât aş fi 
jurat că vorbeşte întocmai cum gândeşte; dar între 
vorba şi gândurile lui e tot atâta potrivire cât între 
psalmul o sută şi cântecul „doamna cu mânecuţe 
verzi”"*. Mă întreb ce furtună o fi aruncat pe coasta 
de la Windsor această balenă cu atâtea măji de ulei 
în burtă? Cum să mă răzbun pe el? Cred că lucrul cel 
mai bun ar fi să-l îmbrobodim cu nădejdi până ce 
flacăra scârbavnică a poftelor ce-l înfierbântă îl va 
face să se topească în propria lui grăsime... Ai mai 
pomenit vreodată aşa ceva? 

Doamna Page: Amândouă scrisorile sunt aidoma, 
afară doar de numele Page şi Ford. Pentru a te linişti 
pe deplin asupra misterului cu proastele lui păreri, 
iată sora geamănă a scrisorii tale, dar n-avea grijă, 
moştenirea îţi rămâne întreagă. Fac prinsoare că 
dumnealui are cel puţin o mie de asemenea răvaşe, 
scrise gata, cu loc lăsat pentru a trece şi alte nume. 
De bună seamă că astea sunt din a doua ediţie; are 

să le tipărească, vezi bine, pentru că lui puţin îi pasă 
ce dă la tipar, de vreme ce ar vrea să ne bage sub 
presa lui pe amândouă. In ce mă priveşte aş prefera 
să fiu o uriaşă, să mă culc mai degrabă cu muntele 
Pelion-ului®? decât cu... N-ai grijă, găseşti mai uşor 
douăzeci de porumbiţe deocheate decât ai găsi un 
bărbat fără pată. 

Doamna Ford (comparând cele două scrisori): Dar 
e unul şi acelaşi lucru; acelaşi scris, aceleaşi vorbe. 
Oare ce-o fi gândind despre noi? 

Doamna Page: Nu ştiu, habar n-am. Asta mai că- 
mi deschide pofta să mă iau la harţă cu propria-mi 
virtute. Aş fi ispitită să mă judec pe mine însămi, ca 
pe cineva pe care nu l-aş cunoaşte; că vezi, dacă nu 
mi-ar şti el vreo slăbiciune pe care eu nu mi-o văd, 
nu m-ar fi luat atât de repede, nu m-ar fi abordat cu 
atâta furie. 

Doamna Ford: Abordat ai spus? Când e vorba de 
corabia mea sunt hotărâtă să-l ţin mult şi bine 
deasupra punţii. 

Doamna Page: La fel şi eu. Dacă s-ar băga 
înăuntru, n-aş mai înfrunta niciodată marca. Să ne 
răzbunăm pe el; să-i dăm o întâlnire; să-i 
întâmpinăm stăruinţele cu aşa-zise nădejdi şi să-l 
ducem cu şoşele şi momele până îşi va pune caii 
amanet la hangiul de la „Jartiera”. 

Doamna Ford: Da, aş fi gata să-i joc festele cele 


659 În mitologia greacă titanii Otus şi Ephialtes, în lupta lor cu zeii, 
încercând să urce până la cer, au căutat să aşeze Muntele Ossa, 
din Thesalia, peste muntele Olimp şi muntele Pelion, de lângă 
Ossa, peste acesta din urmă. Zeii, însă, ajutaţi de ciclopi, care 
posedau trăznetele şi fulgerele, au prăvălit munţii îngropând titanii 
într-o peşteră sub Tartarus, lumea subpământeană, unde au rămas 
într-o captivitate perpetuă. 

mai afurisite, cu condiţia ca neprihănirea cinstei 
noastre să nu fie pătată. Oh! Dacă soţul meu ar 
vedea scrisorile astea! l-ar ajunge pe totdeauna 
merinde pentru gelozia lui. 

Doamna Page: Tocmai, iată-l că şi soseşte, 
împreună cu bărbatu-meu. Nu mă plâng, al meu e 
tot atât de departe de a fi gelos pe cât sunt eu de a- 
i da prilejul să fie; şi sper că depărtarea de care 
spun nu poate fi măsurată. 

Doamna Ford: În privinţa asta eşti mai fericită 
decât mine. 

Doamna Page: Să ne sfătuim ce trebuie să facem 
împotriva acestui cavaler grăsan: vino pe-aici. (Se 
retrag deoparte.) 

(Intră Ford vorbind cu Pistol, apoi Page vorbind cu 
Nym.) 

Ford: 

Ei, sper că nu-i aşa. 
Pistol: 
Ba uneori 
Speranţa-i câine berc, fără de coadă; 
Sir John, ti-o spun, îţi jinduie nevasta. 

Ford: 

Dar nu mai e nici tânără. 

Pistol: 

La el 
Nu-i pe ales, le-nghesuie pe toate: 
De rang, de rând, bogate şi sărace, 
Bătrâne, tinere, de-a valma, Ford; 
Ghiveci de carne-i place lui; ia seama! 

Ford: 

Nevasta mea să-i placă! 

Pistol: 

Îl arde dorul ei, deschide-ţi ochii, 
De nu te vrei ca domnul Acteon”” 
Purtând cununa coarnelor pe frunte. 
Of, ce scârboasă vorbă! 
Ford: 
Vorbă? Care? 
Pistol 
La coarne mă gândeam. Cu bine! Numai 
la seama, treaz fii, hoţii umblă noaptea; 
la seama, n-aştepta să cânte cucul. 
Hai, caporale Nym! Page, dă-i crezare, 
Ce spune el e lucru cu temei. 

Ford (aparte): Voi avea răbdare. Am să le 
lămuresc eu pe toate. 

Nym (către Page): Şi ceea ce îţi spun e adevărat. 
Minciuna e un haz care nu mă prinde. Dânsul m-a 
jignit cu unele hazuri de-ale lui, altfel scrisoarea aia 
hazoasă ar fi ajuns la destinaţie; dar am şi eu o 
sabie şi la nevoie o fac să-mpungă. O vorbă ca o 
sută: o iubeşte pe soţia dumitale! Mă numesc 
caporalul Nym; eu spun şi eu afirm! Asta e adevărul! 
Numele meu e Nym, iar Falstaff o iubeşte pe soţia 
dumitale. Adio! Nu-mi plac hazurile.pe pâine şi pe 
brânză. Adio! (/ese.) 

Page: „Hazurile” lui! lată un individ fără haz care 
se sperie de propriile lui palavre. 

Ford (aparte): Îl voi căuta pe Falstaff. 

Page (aparte): De când trăiesc n-am auzit un 


660 Aluzie la legenda lui Acteon, transformat de zeiţa Artemis 

pungaş mai gângăvit şi mai afectat. 

Ford (aparte): De i-aş da numai de capăt! Da, da... 

Page (aparte): N-am să-l cred pe acest chinez” 
chiar de-ar fi ca preotul oraşului să-şi pună obrazul 
pentru el şi să-mi spună că e om cinstit. 

Ford (aparte): Părea un băiat cu cap; da, da. 

Page (către soția sa, care se apropie): Tu eşti, 
draga mea Meg? 

Doamna Page: Unde te duci, George? Ascultă-mă. 

Doamna Ford (mergând spre soțul ei): Ei, dragul 
meu Frank! De ce eşti atât de melancolic? 

Ford: Eu, melancolic! Nu sunt de loc melancolic. 
la-o spre casă, haide! 

Doamna Ford: Pe legea mea, iară eşti cu toane. 
Mergi, doamnă Page? 

Doamna Page: Sunt a dumitale... Vii la masă, 
George? (Aparte, către doamna Ford.) la te uită cine 
vine; dânsa are să fie trimisa noastră la secătura aia 
de cavaler. 

(Intră doamna Quickly.) 

Doamna Ford: Pe cuvânt, la dânsa mă gândeam şi 
eu: e tocmai omul ce ne trebuie. 

Doamna Page (către doamna Quickly): Ai venit s-o 
vezi pe fiica mea Anne, nu-i aşa? 

Doamna Quickly: Întocmai. Şi spune-mi, rogu-te, 
ce mai face buna domnişoară Anne? 

Doamna Page: Vino cu noi, şi ai s-o vezi. Un ceas 
întreg avem de sporovăit cu dumneata. 

(Doamna Page, doamna Ford şi doamna Quickly 
ies.) 


661 Deşi se ştiau foarte puţine despre chinezi, în vremea lui 
Shakespeare, se răspândise legenda că aceştia ar fi lăudăroşi şi 
prefăcuţi, astfel că numele lor devenise o vorbă de ocară. 

Page: Ce zici, jupâne Ford? 

Ford: Ai auzit ce mi-a spus mişelul ăsta, nu-i aşa? 

Page: Da, ai auzit ce mi-a spus şi celălalt? 

Ford: Crezi că e adevărat? 

Page: Dracu să le ia de slugi! Nu cred să fie 
cavalerul în stare de una ca asta. Cei care-l acuză 
de intenţii urâte faţă de nevestele noastre sunt doi 
coate-goale pe care el i-a dat pe uşă afară. Ce mai, 
nişte adevăraţi derbedei, acuma când au rămas fără 
slujbă. 

Ford: Erau în slujba lui? 

Page: Bineînţeles că erau. 

Ford: Totuşi, asta nu mă face mai liniştit. 
Locuieşte la „Hanul Jartierei”, aşa-i? 

Page: Da, dracul să-l ia, acolo îşi are vadul. Dacă 
încearcă să-mi ducă nevasta cu zăhărelul, o asmut 
împotriva lui; şi de-o primi altceva decât vorbe de 
ocară, să nu-mi spui mie pe nume. 

Ford: Eu nu pun la îndoială cinstea nevestei, dar 
nu mi-ar plăcea să-i ştiu împreună. Omul poate avea 
uneori prea multă încredere. N-aş vrea să-mi iau 
nicio răspundere pe cap. Şi nu mă pot afla mulţumit 
cu o asemenea ispravă. 

Page: Uite-l pe prietenul vorbă-lungă, hangiul de 
la „Jartiera”! Trebuie să-i fie căpăţâna plină de 
băutură sau punga doldora de bani că e atât de 
vesel... 

(Intră hangiul.) 

Ce mai face hangiul nostru? 

Hangiul (către Page): Mulţumesc, bine, vajnicul 
meu domn! Tu eşti ceea ce se cheamă un gentilom! 
(Către Shallow:) Hei, cavaleros“” al dreptăţii, vii 


662 În spaniolă cavaliero a însemnat la origine „gentilom”, 

odată? 

(Intră Shallow.) 

Shallow: Viu, hangiule, viu... De douăzeci de ori 
bună seara, jupân Page! Jupân Page, nu vrei să vii 
cu noi? Dibăcim o farsă nostimă de tot. 

Hangiul: Spune-i, cavaleros al dreptăţii, spune.-i-o, 
vajnice domn! 

Shallow: Domnule, trebuie să aibă loc un duel 
între sir Hugh, preotul galez, şi Caius, doctorul 
francez. 

Ford: Dragă hangiule de la „Jartiera”, aş avea un 
cuvânt cu dumneata. 

Hangiul: Ce tot spui, vajnice domn! 

(Ford şi hangiul se dau deoparte.) 

Shallow (către Page): Vrei să vii cu noi să te uiţi? 
Poznaşul de hangiu a fost însărcinat să le măsoare 
spadele, şi pe cât mi se pare le-a dat la fiecare din 
ei alt loc de întâlnire; pentru că, p-onoarea mea, am 
auzit că pastorul nu ştie de glumă. Ascultă, am să-ţi 
povestesc toată isprava... 

(Se trag deoparte.) 

Hangiul (către Ford): Ai cumva vreo plângere 
împotriva cavalerului meu, a craiului musafir? 

Ford: Niciuna, declar; dar fac cinste un clondir de 
vin bătrân de Spania dacă-mi mijloceşti să-l cunosc, 
dându-mă drept un oarecare Brook; şi asta aşa, ca 
să facem o glumă. 

Hangiul: Bate palma, vajnicul meu domn! Ai să 
intri şi să ieşi de la el ca la tine acasă. Zis-am bine? 
Te vei numi Brook. Cavalerul e un om de viaţă. Hai, 


corespunzând termenului knight, din limba engleză. În engleză 
însă sensul s-a degradat, fiind folosit ironic, cum pare a fi în cazul 
de faţă, deşi Shallow nu sesizează ironia. 

mergem, domnii mei? 

Shallow: Al tău sunt, hangiule. 

Page: Am auzit spunându-se că francezul e tare în 
spadă. 

Shallow: Lasă, dragul meu, aş fi putut să-ţi arăt 
altă dată mai mult decât crezi. Astăzi n-auzi decât 
de distanţe, pase, estocade şi nu mai ştiu ce. 
Curajul, domnule Page! Totul stă în el, totul! Am 
trăit timpuri când cu spada mea cea lungă” aş fi 
pus pe goană ca pe nişte şobolani patru vlăjgani ca 
dumneata. 

Hangiul: S-o luăm pe-aici, copii, haidem, pe-aici! 
Să mergem! 

Page: Sunt al dumitale... Aş prefera să-i aud 
certându-se decât să-i văd cum se bat. 

(Hangiul, Shallow şi Page ies.) 

Ford: N-are decât să fie Page un dobitoc blajin şi 
încrezător în cinstea nevesti-si, dar eu nu mă pot 
linişti atât de uşor. Uneori a fost în tovărăşia lui 
acasă la Page; şi ce-or fi făcut acolo, nu ştiu. Ei, 
vreau să lămuresc treaba asta; şi mă voi da drept 
altul, ca să-l descos pe Falstaff. De o găsesc 
virtuoasă, n-are să-mi fie truda zădarnică; dacă e 
altfel, truda îmi va fi răsplătită. 

(lese.) 


Scena 2 


„Hanul Jartierei”. 
Intră Falstaff şi Pistol. 
Falstaff: N-am să-ţi împrumut niciun penny. 


663 Spada lungă era o armă de temut în vremea lui Shakespeare. 


~ 674 — 


Opere Complete Volumul 4 

Pistol: 

Atunci o stridie-i lumea pentru mine 
Şi-am s-o deschid cu-al săbiei tăiş! 

Falstaff: Niciun penny! M-am învoit să-mi pun 
obrazul zălog, ca să poţi împrumuta bani; i-am 
sâcâit pe cei mai buni prieteni ai mei ca să iau trei 
amânări pentru dumneata şi nedespărţitul dumitale 
tovarăş de oişte, Nym; altfel v-aţi fi strâmbat ca 
două gorile gemene în dosul gratiilor, la puşcărie. M- 
am osândit pe vecie iadului pentru că am jurat unor 
gentilomi, prietenii mei, că sunteţi soldaţi buni şi 
băieţi de ispravă; iar când doamna Bridget, şi-a 
pierdut mânerul de la evantai, mi-am dat cuvântul 
că nu tu erai cel care l-a şterpelit. 

Pistol: N-ai avut şi din asta partea ta de pradă? Nu 
te-ai învârtit de cincisprezece penny? 

Falstaff: Adevărat, tâlharule, adevărat! Nu cumva 
îți închipui că era să-mi pun sufletul în primejdie pe 
degeaba? O dată pentru totdeauna, nu te mai agăța 
de mine, că nu sunt spânzurătoare să te ţin. Cară- 
te! Un cosor să tai pungile oamenilor la îmbulzeală, 
asta-ţi trebuie. Du-te la conacul tău din uliţa Trei 
Păduchi... Cară-te, auzi? Te-mpotriveşti şi nu vrei să- 
mi duci o scrisoare, tâlharule! Îţi feşteleşte onoarea! 
Hei, prăpastie a laşităţii, află că şi eu de-abia pot să 
tiu cu străşnicie legile onoarei. Eu, chiar eu, eu 
însumi, câteodată, lăsând la o parte frica de 
Dumnezeu, şi punând la adăpost onoarea sub 
mantia nevoilor, sunt constrâns să umblu cu 
şiretlicuri, să vorbesc în doi peri, să calc pieziş; iar 
tu, tâlharule, îţi pui zdrenţele tale, privirile tale de 
pisică sălbatică,  răţoielile tale de tavernă, 
înjurăturile tale neruşinate, sub pulpana onoarei! Tu 

nu vrei să mă slujeşti, tocmai tu! 

Pistol: Mă dau bătut! Om sunt, ce vrei mai mult? 

(Intră Robin.) 

Robin: Sir, a venit o femeie care vrea să vă 
vorbească. 

Falstaff: Să intre. 

(Intră doamna Quickly.) 

Doamna Quickly: Vă urez bună ziua, înălţimea 
voastră. 

Falstaff: Bună ziua, cinstită nevastă. 

Doamna Quickly: Nu tocmai aşa, să nu vă fie cu 
supărare, înălţimea voastră. 

Falstaff: Fată mare atunci! 

Doamna Quickly: 

Sunt, zău aşa! 
Cum maică-mea când m-a născut era. 

Falstaff: Eu cred la cei care jură. Ce pofteşti cu 
mine? 

Doamna Quickly: Aş putea încredința oare un 
cuvânt, două, înălţimii voastre? 

Falstaff: Două mii şi mai multe, frumoasa mea; iar 
eu sunt numai urechi. 

Doamna Quickly: Este o anume doamnă Ford, sir; 
daţi-vă, rogu-vă, mai în partea asta, să nu ne-audă 
cineva... Eu, ştiţi, locuiesc la domnul Caius. 

Falstaff: Bine, dă-i mai departe. Doamna Ford 
ziceai... 

Doamna Quickly: Înălțimea voastră spune 
întocmai cum este... Înălțimea voastră, daţi-vă, 
rogu-vă, mai în partea asta. Ş 

Falstaff: Te încredinţez că nu ne aude nimeni... Aia 
de colo sunt oamenii mei, oamenii mei! 

Doamna Quickly: Sunt oamenii înălţimii voastre? 

Domnul din cer să-i binecuvânteze şi să facă din ei 
slujitorii lui. 

Falstaff: Aha, va să zică doamna Ford! Ei, ce-i cu 
dânsa? 

Doamna Quickly: Ah, sir, e o fiinţă cumsecade! 
Doamne, Doamne, ce mai craidon îmi sunteţi! Dar 
să vă ierte Dumnezeu, şi pe noi toţi; pentru asta mă 
rog eu. 

Falstaff: Doamna Ford... Ei, doamna Ford... 

Doamna Quickly: Ei bine, iată care-i povestea din 
fir în păr. Aţi pus-o într-o asemenea fierbere pe biata 
femeie, că te minunezi, nu alta. Cel mai de frunte 
dintre curteni, pe vremea când curtea era la 
Windsor, n-ar fi putut s-o aducă în halul ăsta. Şi doar 
erau acolo cavaleri, lorzi, gentilomi cu echipajele 
lor... Vă asigur, curgeau echipaje după echipaje, 
scrisori după scrisori, cadouri după cadouri... Şi toţi 
miroseau atât de frumos a mosc; şi toţi, vă spun, 
erau numai în mătase şi aur; şi toţi umblau numai 
cu vorbe aligante, că ar fi putut câştiga inima unei 
femei! Ei bine, vă asigur că n-au dobândit de la 
dânsa nici măcar o privire... Chiar astăzi dimineaţă 
mi s-au oferit douăzeci de îngeraşi de argint, dar eu 
îi dau încolo pe toţi îngerii de neamul ăsta, cum se 
spune, afară de cazul când îi câştig pe cale 
cinstită... Şi vă încredinţez că niciunul din ei n-a 
izbutit s-o facă să-şi ducă buzele la cupa celui mai 
mândru dintre toţi... Şi totuşi se aflau acolo şi conți, 
şi granguri din garda regală, dar vă spun drept, 
pentru ea erau toţi ca şi când n-ar fi fost. 

Falstaff: Dar ce vorbă mi-aduci de la dânsa? 
Spune-o scurt, dragul meu Mercur““ în haine de 


664 Mercur (Hermes la vechii greci), zeul comerţului şi şireteniei, 

femeie. 

Doamna Quickly: Ei bine, dânsa a primit 
scrisoarea dumneavoastră; vă mulţumeşte de o mie 
de ori; şi vă dă de ştire că soţul ei va lipsi de acasă 
între ceasurile zece şi unsprezece. 

Falstaff: Între zece şi unsprezece? 

Doamna Quickly: Ei, da; şi atunci, spune dânsa, 
veţi putea veni să vedeţi pictura aia pe care o ştiţi 
dumneavoastră. Jupân Ford, bărbatul ei, n-are să fie 
acasă. Vai, draga de ea, duce cu el o viaţă tare 
grea; e un bărbat gelos până-n măduva oaselor; 
amarnică viaţă trage cu dânsul, draga de ea! 

Falstaff: Între zece şi unsprezece! Femeie, spune-i 
respectele mele! Nu-i voi înşela aşteptările. 

Doamna Quickly: Aşa-i, că bine spui. Dar mai am 
şi un alt misaj pentru înălţimea voastră. Doamna 
Page, şi ea, vă trimite simţăminte pornite din inimă; 
şi lăsaţi-mă să v-o şoptesc la ureche, dânsa este o 
femeie atât de virtuoasă şi atât de iducată, atât de 
sfioasă, şi care nu scapă o rugăciune nici de 
dimineaţa nici de seara, o femeie, ce să vă spun, 
cum nu găseşti două în Windsor; şi dânsa m-a 
însărcinat să-i dau de veste înălţimii voastre că 
bărbatul ei lipseşte rareori de acasă, dar că 
nădăjduieşte că într-o bună zi tot va lipsi. N-am 
văzut niciodată o femeie atât de înnebunită după un 
bărbat; fără doar şi poate sunt încredinţată că 
umblaţi cu farmece; zău aşa! 

Falstaff: Nicidecum. Te asigur; afară de atracţia 
era, printre multe altele, şi mesagerul zeilor, motiv pentru care era 
reprezentat ca având încălţămintea prevăzută cu aripi. Cea mai 
vestită statuie a sa, opera lui Praxitele (sec. al IV-lea î.e.n.), este 


singura operă originală a marelui sculptor, care a ajuns până în 
zilele noastre, (v. şi Henric al V-lea, nota 36). 

farmecelor mele personale, nu umblu cu niciun fel 
de farmece. 

Doamna Quickly: Binecuvântată să vă fie inima 
pentru acele farmece. 

Falstaff: Dar spune-mi, te rog, nevasta lui Ford si 
nevasta lui Page şi-au făcut cumva mărturisiri 
despre dragostea pe care mi-o poartă? 

Doamna Quickly: Ar fi fost o glumă de tot hazul, 
pe cinstea mea! Nădăjduiesc că n-au atât de puţină 
minte. Zău că ar fi fost de tot hazul. Ah, doamna 
Page ar dori din toată inima să-i trimiteţi pe micul 
dumneavoastră paj; soţul ei are pentru micul paj o 
neţărmurită infecţiune; şi zău, jupânul Page e un om 
tare de treabă. Nu este în Windsor femeie măritată 
care să ducă o viaţă mai fericită decât dânsa; face 
ce vrea, spune ce vrea, le primeşte pe toate, le 
plăteşte pe toate, se culcă când îi place, se scoală 
când îi place; totul merge cum vrea dânsa; şi, zău, o 
merită; şi dacă se află o femeie drăgălaşă în 
Windsor, apoi dânsa este. Trebuie să i-l trimiteţi 
negreşit pe micul dumneavoastră paj, alt leac nu se 
găseşte. 

Falstaff: Bine, îl voi trimite. 

Doamna Quickly: Atunci chiar aşa să faceţi; si 
vedeţi să potriviţi altfel lucrurile, ca el să fie 
mijlocitorul între dumneavoastră; şi, pentru orice s- 
ar putea ivi, să aveţi un cuvânt anumit pentru a vă 
trece de la unul la altul ce aveţi de gând să faceţi, 
fără ca pajul să trebuiască să le înţeleagă pe toate. 
Nu-i bine să ştie pruncii toate stricăciunile; vedeţi, 
persoanele de o oarecare vârstă au, cum se spune, 
discreţie şi se pricep cum să umble în lume. 

Falstaff: Pleacă sănătoasă! Spune-le salutări din 

partea mea la amândouă... Băiete, du-te cu femeia 
asta... (Doamna Quickly şi Robin ies.) Ce mai, 
vestea asta m-a dat gata. 

Pistol: 

Această târfă-i sol lui Cupidon! 
Sus pânza; după ea; sloboade tunul! 
E prada mea, altfel vă-nghită-oceanul! 

(Pistol iese.) 

Falstaff: Ce zici de una ca asta, bătrâne Jack? Dă-i 
înainte! Voi trage foloase după bătrânul tău trup 
cum n-ai tras niciodată! Oare se mai uită cineva la 
tine? După ce ai prăpădit cu femeile atâta amar de 
bani, a venit oare vremea să-ţi întorci paguba? 
Bunule trup, îţi mulţumesc; să mai spună cineva că 
eşti gros şi burduhănos! De vreme ce placi, nu-mi 
pasă... 

(Intră Bardolph.) 

Bardolph: Sir John, a venit jos un oarecare domn 
Brook, care ar dori să vă vorbească şi să vă facă 
cunoştinţă; a trimis clondirul ăsta cu vin bătrân de 
Spania pentru o duşcă de dimineaţă. 

Falstaff: Îl cheamă Brook? 

Bardolph: Da, sir. 

Falstaff: Să  poftească. (Bardolph iese.) Sunt 
bineveniţi oamenii care fac să se reverse ca un 
pârău asemenea licori... Ha-ha! Doamnă Ford şi 
doamnă Page, am pus mâna pe voi! Înainte! 
Drumul! 

(Intră din nou Bardolph, împreună cu Ford, care e 
deghizat.) 

Ford: Dumnezeu să vă binecuvânteze, sir! 

Falstaff: Şi pe dumneata, domnule. Doriţi să-mi 
vorbiţi? 

Ford: Îndrăznesc să vă calc pragul pe nepusă 
masă. 

Falstaff: Sunteţi binevenit. Cu ce vă pot fi de 
folos? Lasă-ne singuri, băiete. 

(Bardolph iese.) 

Ford: Domnule, sunt un om care a cheltuit ceva la 
viaţa lui. Mă numesc Brook. 

Falstaff: Bunule domn Brook, doresc să te cunosc 
mai îndeaproape! 

Ford: Bunule sir John, eu vă cer favoarea asta; şi 
nu ca să vă fiu vreo povară; pentru că drept să vă 
spun, dacă unul din noi ar fi să dea bani cu 
împrumut, acela aş fi eu. Tocmai de asta mi-am luat 
îndrăzneala să viu aici ca un nechemat. Ştiţi cum e 
vorba: când banul merge înainte, toate drumurile 
sunt netede ca-n palmă. 

Falstaff: Banul, domnul meu, e un soldat bun care 
merge totdeauna în frunte. 

Ford: Pe cinstea mea că aşa-i! Eu am aici o pungă 
de bani care mă încurcă. Dacă vreţi să mă ajutaţi, 
sir John, luaţi-o toată sau măcar pe jumătate pentru 
a-mi uşura povara. 

Falstaff: Domnule, nu ştiu în ce fel aş putea fi 
vrednic să devin hamalul dumitale. 

Ford: Am să-ţi spun, sir, dacă ai bunătatea să mă 
asculţi. 

Falstaff: Vorbeşte, bunule domn Brook, voi fi 
încântat să te pot sluji. 

Ford: Sir, ştiu că eşti om învăţat - îmi place să 
vorbesc pe şleau - şi te cunosc de mult, deşi n-am 
avut niciodată prilejul atât de dorit de mine de-a 
intra în legătură cu dumneata. Trebuie să-ţi fac o 
mărturisire care-ţi arată cât de păcătos mă aflu, dar, 

bunul meu sir John, dacă cu unul din ochi te uiţi la 
păcatele mele, priveşte cu celălalt la ale dumitale. 
Poate că astfel mă vei dojeni mai cu blândeţe, 
recunoscând cât de uşor e să te abaţi de la drumul 
cel drept. 

Falstaff: Foarte bine, domnule, continuă. 

Ford: Trăieşte în acest oraş o doamnă... Soțul ei 
este un anume Ford. 

Falstaff: Aşa. 

Ford: O iubesc de multă vreme şi-ţi spun drept că 
am tocat o groază de bani pentru dânsa. Am umblat 
pe urmele ei cu o întărâtare de nebun. Am vânat 
toate momentele prielnice pentru a o întâlni. Am 
plătit cu bani grei cel mai neînsemnat prilej de a o 
vedea măcar o clipă. Nu numai că i-am cumpărat 
numeroase daruri, dar am mai cheltuit în dreapta şi- 
n stânga pentru a şti care din daruri i-ar putea fi pe 
plac. Într-un cuvânt, am urmărit-o aşa cum 
dragostea m-a urmărit pe mine, adică zburând 
mereu pe urmele ei. Dar, orice răsplată mi s-ar fi 
cuvenit, fie pentru simţăminte, fie pentru banii pe 
care i-am cheltuit, nu m-am ales cu nimic, afară 
doar de cazul când cele trase şi văzute ar fi să fie 
socotite drept o comoară, iar atunci comoara asta 
am cumpărat-o la un preţ mult prea mare şi asta m- 
a învăţat să spun: 

De vrei cu bani iubirea, ea va fugi de tine, 
Urmăritorii nu-i plac, după fugari se ţine. 

Falstaff: Şi dânsa nu ţi-a dat nicio nădejde? 

Ford: Niciuna. 

Falstaff: N-ai stăruit totuşi s-o îndupleci? 

Ford: Niciodată. 

Falstaff: De ce natură era atunci dragostea 

dumitale? 

Ford: Cum să-ţi spun, cum ar fi o casă frumoasă 
clădită pe pământul altuia.” Astfel am pierdut 
clădirea pentru că greşisem alegerea locului. 

Falstaff: În ce scop mi-aţi făcut această 
mărturisire? 

Ford: Când am să-ţi spun înseamnă că ţi-am spus 
totul. Sunt oameni care pretind că, oricât ar trece ea 
în faţa ochilor mei drept o femeie cinstită, când e cu 
alţii se întrece cu gluma în aşa fel că i-au ieşit vorbe. 
Acum, sir John, iată miezul propunerii mele: 
dumneata eşti un gentilom cu aleasă creştere, cu 
darul minunat de a incinta oamenii, cu legături în 
lumea bună, şi care se bucură de o mare trecere 
prin rangul şi persoana sa, lăudată de toată lumea 
pentru faima de războinic, de curtean şi de om 
învăţat. 

Falstaff: Vai, domnul meu! 

Ford: Crede-mă, sir, ştii bine şi dumneata că aşa 
este. lată, ţi-am adus nişte bani, cheltuieşte-i 
sănătos,  cheltuieşte-i;  cheltuieşte mai mult, 
cheltuieşte tot ce am; dar, în schimb dă-mi ceva din 


665 Aluzie la faptul că în conformitate cu prevederile legii orice 
clădire ridicată pe terenul unei alte persoane devenea proprietatea 
aceluia care stăpânea locul, fapt confirmat de o veche zicală care 
spunea „Cine clădeşte pe pământul altuia pierde şi tencuiala şi 
pietrele”. 

Unii comentatori consideră că replica lui Ford se referă la 
situaţia teatrului actorului John Burbage, asociatul lui 
Shakespeare, al cărui teatru fusese construit pe un teren pentru 
care termenul de închiriere expirase în 1597. Din această cauză 
Burbage a dărâmat teatrul, pe furiş, folosindu-i cheresteaua 
pentru a construi teatrul Globe, 1599, în apropiere de malul sudic 
al Tamisei, - Shakespeare dobândind şi el dreptul de proprietate 
pe o treime a teatrului Globe. 

timpul dumitale, dă-mi timpul care trebuieşte pentru 
a lua cu asalt virtutea soţiei acestui Ford; foloseşte 
tot meşteşugul dumitale de curtezan şi cucereşte-o. 
Dacă se află pe lume un om s-o poată face, 
dumneata eşti acela. 

Falstaff: Cum ţi-ar fi oare împăcată ardoarea 
pătimaşă a dragostei când altul s-ar bucura de 
aceea pe care o râvneşti? Mi se pare că îţi prescrii 
un leac absurd. 

Ford: Ah, aş vrea să mă înţelegi bine ce urmăresc. 
Dânsa pare atât de încredinţată că poartă podoaba 
virtuţii, încât nebunia sufletului meu nu cutează să 
dea asaltul; e de-o orbitoare strălucire ca să-ţi poţi 
arunca privirile asupra ei. Altfel ar sta lucrurile dacă 
aş avea o dovadă, ceva, la mână; atunci dorinţele 
mele şi-ar găsi precedente şi argumente ca să se 
dea pe faţă. Aş putea-o scoate din această citadelă 
a purității, a bunei reputaţii, a fidelității conjugale, şi 
de după aceste mii de întărituri care-mi stau în cale 
şi care mi se împotrivesc cu atâta putere. Ce spuneţi 
de asta, sir John? 

Falstaff: Domnule Brook, întâi şi întâi îmi voi lua 
toată libertatea să mă folosesc de banii dumitale; 
după asta dă-mi mâna să ţi-o strâng; şi în cele din 
urmă pe cuvântul meu de gentilom, dacă o vrei, vei 
avea-o pe nevasta lui Ford. 

Ford: Vai, bunule domn! 

Falstaff: Îţi spun că o vei avea. 

Ford: Înfruptă-te cât pofteşti din banii mei, sir 
John; am destui şi n-ai să le duci lipsa. 

Falstaff: Înfruptă-te cât vrei din doamna Ford, 
domnule Brook, n-ai să-i duci lipsa. Dumitale pot să 
ţi-o spun: mă duc azi la o întâlnire pe care chiar 

dânsa mi-a dat-o; tocmai când soseai dumneata 
pleca de la mine femeia care-i ştie gândurile şi-i 
potriveşte ploile. Îţi spun că trebuie s-o văd între 
ceasurile zece şi unsprezece; e vremea când scârba 
aia geloasă, pungaşul de soţ, lipseşte de-acasă. 
Treci deseară pe la mine să-ţi spun ce-am izbutit. 

Ford: Cunoştinţa cu dumneata e o binecuvântare. 
Dar spune-mi, pe Ford îl cunoşti? 

Falstaff: Să-l ia dracul, biet nefericit de încornorat! 
Nu-l cunosc. Şi totuşi n-am de ce să-i spun „biet”. 
Aud că acest tâlhar de îmbrobodit, care-şi mai şi 
teme nevasta, are grămezi de aur; e tocmai ceea ce 
mă face să-i găsesc atâtea farmece nevesti-si. 
Vreau s-o am drept cheie la casa de bani a 
ticălosului de încornorat; şi atunci să mă vezi ce 
recoltă frumoasă ştiu eu să adun. 

_ Ford: Aş fi dorit, domnule, să-l fi cunoscut pe Ford. 
In cazul ăsta vă puteaţi feri din calea lui. 

Falstaff: Dracul să-l ia pe tâlharul ăla de negustor 
de unt în saramură. O dată de mă uit la el şi 
înlemneşte. Am să-i arăt bastonul şi când i-l voi 
învârti deasupra coarnelor are să creadă că-i un 
meteor, nu alta. Domnule Brook, să ştii, am să ţi-l 
joc eu pe mocofanul ăla, iar dumneata ai să te culci 
cu nevastă-sa. Vino deseară devreme. Ford e un 
mişel, şi eu am să-i sporesc faima. Dumneata, 
domnule Brook, îl vei cunoaşte curând drept ceea ce 
este, un derbedeu şi un încornorat... Vino deseară 
devreme. 

(lese.) 

Ford: Ce blestemat de epicurian”” nemernic! 


666 Filosoful grec Epicur (sec. IV-III e. n.), fondatorul şcolii 
filosofice care îi poartă numele, proclamase principiul că virtutea 

Inima mea e gata să crape de nerăbdare!... Cine 
spune că asta-i gelozie nesăbuită? Nevastă-mea a 
trimis după el, ora e hotărâtă, târgul încheiat. Cui i- 
ar fi trecut prin cap una ca asta?... Doamne, ce 
pacoste să ai o soţie necredincioasă! Patul meu va fi 
mânjit, lăzile mele cu bani golite, cinstea mea 
sfârtecată ca o zdreanţă. Şi după aceste groaznice 
jigniri, mi-e dat să mai ascult şi poreclele cele mai 
cumplite aruncate chiar de cel care mă 
nenoroceşte!... Şi ce mai ocări!... Şi ce mai 
porecle!... Maimona, ar mai merge; Lucifer, merge; 
Barbason““, merge; şi totuşi sunt nume de ciraci, 
numele unor duhuri necurate; încornorat şi nefericit 
de îmbrobodit, nici Dracul cât e de drac nu poartă 
asemenea nume. Page e un măgar, un măgar 
încrezător; el se încrede în nevastă-sa, nu e gelos! 
Eu mai degrabă aş lăsa untul în păstrarea unui 
flamand“**, brânza în mâna unuia din Ţara Galilor ca 
părintele Hugh, plosca cu rachiu unui irlandez, şi 
buiestraşul de curând jugănit în seama unui hoţ de 
cai, decât să-mi las nevasta în voia ei. Pentru că 
începe să urzească, să plănuiască, să tragă la sfori, 
iar când femeia şi-a pus ceva în cap, îşi frânge mai 


trebuie cultivată fiindcă aduce fericirea, spre deosebire de sceptici 
care spuneau că trebuia cultivată numai pentru ea însăşi. Discipolii 
lui Epicur au pus accentul prea mult pe căutarea satisfacţiilor şi ca 
urmare termenul epicurian a ajuns să însemne iubitor al plăcerii şi, 
astfel, senzualist. 

667 În text: Amaimon, Lucifer şi Barbasun - căpetenii ale 
diavolilor. Conform tratatelor de demonologie ale vremii Barbason 
comanda treizeci de legiuni de diavoli iar Amaimon domnea pesto 
partea nordică a iadului, în timp ce Lucifer era căpetenia supremă, 
(v. nota 24). 

668 Flamanzii erau mari amatori de unt, velşi de brânză iar 
irlandezii de băuturi spirtoase foarte tari. 

degrabă gâtul decât să n-o facă. Mulţumesc lui 
Dumnezeu că sunt gelos! Ora unsprezece, asta e 
ora! Voi lua toate măsurile, voi prinde pe nevastă- 
mea, mă voi răzbuna pe Falstaff şi îmi voi bate joc 
de Page. Voi strămuta mersul lucrurilor. Mai bine 
trei ceasuri mai devreme decât un minut prea 
târziu! Ruşine, ruşine, ruşine! Încornorat, încornorat, 
încornorat! 

(lese.) 


Scena 3 


Un câmp lângă Windsor. 
Intră Caius şi Rugby. 


Caius: Jack Rugby! 

Rugby: Sir! 

Caius: Chit iest oră? 

Rugby: Sir, e trecut de vremea când sir Hugh a 
făgăduit că vine să ne întâlnească. 

Caius: Ma paroll, el şi-a salvat suflet dacă nu venit 
aici. El rugat mult în Pibliă de la el şi pentru asta nu 
venit. Ma paroll, Rugby, el dacă venea este deja 
mort. 

Rugby: E-nţelept, dacă n-a venit. A ştiut că, dacă 
vine, înălţimea ta îl omoară. 

Caius: Ma paroll, un scrumbya nu-i atât de mort 
cum va fi la el când am să-l omorr. la spada, Jack, 
am să arrat la tine cum am să-l omorr! 

Rugby: Vai de păcatele mele, sir. Nu mă pricep la 
sabie. 

Caius: Asta mojicii! Trage sabia! 

Rugby: Opreşte, stăpâne. Vin oameni. 

(Intră hangiul, Shallow, Slender şi Page.) 

Hangiul: Dumnezeu să te miluiască, vajnicul meu 
doctor! 

Shallow: Dumnezeu să te păzească de rău, 
domnul doctor Caius! 

Page: Cu bine, bunule dom’ doctor! 

Slender: Vă doresc ziua bună, domnule! 

Caius: Pentru de ce veniţ voi toţ, unul, doi, trrei, 
patrru? 

Hangiul: Ca să te vedem luptând, ca să te vedem 
împungând, ca să te vedem fandând. Aici pe loc, 
colea cu foc! Ca să te vedem făcând punte, stocate 
şi reverse, distante şi montante“”! Ai mierlit-o, 
etiopianul meu“, ai mierlit-o, franţozul meu? Ha, 
vajnicule! Ce spui, Esculapule“''? Galenule“'*? Inimă 
vitează din măduvă de soc, ce spui? Ai mierlit-o, 
vajnicul cu nădragii uzi, ai mierlit-o, hai? 

Caius: Ma paroll, ieste la el cel mai laş poppa de 
pe lumeă. La el nu are indrazneall se arate faţă la 


669 Figuri de scrimă: punto - împungere directă; stoccala - 
lovitură de apărare; punta reverso - împungere cu mâna răsucită; 
distante - păstrarea unei anumite distanţe; montante - împungere 
ascendentă. 

670 Denumirea „etiopian” era folosită în sens peiorativ pentru 
persoane foarte brunete. g 

671 Zeul medicinei in mitologia clasică. In //iada lui Homer nu este 
încă divinitate, ci doar un medic iscusit. Conform legendei, era fiul 
lui Apolo şi stăpânea arta vindecării, încă din copilărie. Cum la 
maturitate a ajuns nu numai să vindece orice boală, dar chiar să 
readucă morţii la viaţă, a fost trăsnit de Zeus, pentru a nu face 
oamenii nemuritori ca şi zeii. 

672 Claudius Galenus (sec. II. e.n.) a fost cel mai ilustru medic al 
antichităţii după Hippocrates, medic grec numit „părintele 
medicinei” (sec. V. î.e.n.) care ar fi trăit 104 ani. Galenus era 
originar din Pergam (Asia Mică) dar s-a stabilit la Roma unde a fost 
medicul împăratului Marcus Aurelius. 


~ 688 ~ 


Opere Complete Volumul 4 
lumin. 

Hangiul: Eşti împăratul Pişorcă din cetatea 
Castaliei! Hector“'* al Greciei, copilule dragă. 

Caius: Ve rrog se-mi fii mărturii că la mine 
aşteptat pe dynsul şase sau şept, doi-trei ceas, şi iel 
nu venit. 

Shallow: Asta arată că-i un om cu scaun la cap, 
domnule doctor. Dânsul - tămăduitor al sufletelor, 
dumneata - tămăduitor al trupurilor, dacă v-aţi bate 
aţi săvârşi o faptă potrivnică rosturilor voastre. Nu 
vorbesc cu dreptate, jupân Page? 

Page: Domnule Shallow, dumneata însuţi ai fost 
un mare luptător cu spada, deşi acum eşti om al 
păcii. 

Shallow: La naiba, jupâne Page, deşi acuma-s om 
bătrân şi om al păcii, când văd o sabie trasă din 
teacă simt că mă furnică prin deget, gata să fac o 
nefăcută. Om fi noi judecători şi doctori şi slujitori ai 
altarului, jupâne Page, dar mai avem în noi ceva din 
focul tinereţii. Oameni suntem, jupâne Page! 

Page: Adevărat, domnule Shallow! 

Shallow: Asta o să se vadă. Domnule doctor Caius, 
am venit să te iau acasă. Sunt un judecător de pace 
în toată legea, dumneata te-ai dovedit a fi un doctor 
înţelept, şi sir Hugh un slujitor al altarului cu scaun 
la cap şi cu răbdare. Trebuie să vii cu mine, 


673 Cultura hangiului este şi ea deficitară, ca şi aceea a altor 
personaje din comedia de faţă (v. şi postfaţa). Astfel pentru el 
Castilia este o cetate, neştiind că este un regat, iar vestitul erou al 
troienilor Hector este pentru el grec, cu alte cuvinte face parte din 
armata duşmană. Şi în acest caz, ca şi în multe altele, 
Shakespeare contează pe un public spectator cunoscător al 
realităţilor geografice şi istorice, ca şi mitologia antică, pentru a fi 
în stare să aprecieze comicul situaţiilor prezentate. 

domnule doctor! 

Hangiul: lertare, cinstite judecător şi oaspe®^! (Lui 
Caius): Un cuvânt, numai, musiu pişăcios. 

Caius: Pissacios? Ce vrut să spui? 

Hangiul: Pişăcios în limba noastră englezească 
înseamnă bărbăţie, vajnice Domn. 

Caius: Ma parole“, atunci eu avut tot atyta 
pissacios ca oricare englez. Câine de poppă, tycaloz 
şi calic. Am să tai urechi la el! 

Hangiul: Are să-ţi tragă o chelfăneală şi-o papară, 
să te sature, vajnicule! 

Caius: Chelfăneală şi paparr? Ce vrut să spui? 

Hangiul: Asta înseamnă că are de gând să-ţi ceară 
iertare. 

Caius: Ma paroll, atunci voi avea tot grijă ca se 
primesc de la el un chelfăneal şi-un paparr. 

Hangiul: ÎI fac eu să-ţi ardă una, că de nu, i-o ard 
eu lui. 

Caius: Ve mulţumesc pentru acest jantiless! 

Hangiul: Sunt gata şi la mai multe, năzdrăvanule! 
Dar mai întâi, cinstite oaspe şi jupâne Page, şi de 
asemenea, dumneata cavaleros Slender (aparte 
către ei), luaţi-o prin oraş către Frogmore®”®, 

Page: Sir Hugh e acolo, nu-i aşa? 

Hangiul: Acolo e. Vedeţi în ce toane se află. Eu am 
să-l aduc pe doctor ocolind peste câmp. Am zis 
bine? 


674 Judecătorul Shallow nu este oaspete în sensul de invitat care 
nu ar trebui să plătească pentru consumaţia sa. Dimpotrivă, ca şi 
Falstaff, el este un client care îi aduce hangiului un câştig 
important, ceea ce îl face pe acesta din urmă să fie foarte plecat şi 
chiar linguşitor faţă de judecător. 

675 „Pe cuvântul meu” (de onoare). 

676 Un mic sat, în acea vreme, lângă Windsor. 

Shallow: Ai zis bine! 

Page, Shallow şi Slender: Adieu, bunule domn 
doctor! 

(Page, Shallow şi Slender ies.) 

Caius: Ma paroll, am să-l ucid pe poppă. Pentru că 
el pus la Anne Page vorbe bun pentru un 
maimuţoiul. 

Hangiul: Ucide-l cât vrei, dar mai întâi bagă-ţi în 
teacă nerăbdarea şi răcoreşte-ţi mânia cu apă rece. 
Vino cu mine, peste câmp, la Frogmore; te duc drept 
la domnişoara Anne Page, la o fermă unde se face 
petrecere. Şi acolo poţi să-i faci curte în voie. Nu-ţi 
dau eu ghes cum trebuie, spune? Am zis bine? 

Caius: Ma paroll, ve mulţumesc pentru acest 
jantiless. Ma paroll, ve iubesc! Şi am se ve trimit 
multe clientelă bun, conții, cavalerii, lorzii, adevăraţi 
gentlemeni, pacient de la mine. 

Hangiul: Pentru asta voi fi împotriva ta în chestia 
cu mâna domnişoarei Anne Page. Am zis bine? 

Caius: Ma paroll, asta bun, ai zis bine! 

Hangiul: Atunci s-o luăm din loc! 

Caius: Haide după mine, Jack Rugby! 

(les.) 


Actul Ill 
Scena 1 


Un câmp lângă Frogmore. 
Intră sir Hugh Evans şi Simple. 


Evans: Rogu-te, bunule slujitor al Tomnului 
Slender şi prietene Simple, ca să-ţi zâc pe nume, în 

ce parte te-ai uitat după tomnul Caius, care-şi 
spune, mă rog, toctor în mediţină? 

Simple: Ce să spun, domnule, m-am uitat spre 
cartierul de jos, spre cartierul parcului, spre vechiul 
cartier al Windsor-ului, în toate părţile, numai spre 
oraş nu. 

Evans: AŞ tori, mă rog foarte fehement, să te uiţi 
şi în partea aia. 

Simple: Mă voi uita, sir. 

(Se retrage.) 

Evans: Tumnezeu să mă ierte cât sunt de plin de 
furie şi cât de şovăit în sufletul meu, dar aş fi tare 
pucuros dacă m-ar fi tras pe sfoară. Ah, ce 
melancolii mă încearcă! Dar am să-i arunc oala de 
noapte în opraz când s-o ivi prilejul nimerit. Toamne, 
iartă-mă! 

(Cântă.) 

„Pe râuri mici cu val spumat 
Privighetori ne-au tot chemat 
În pat de roze şi ferbină 
În miresme de grădină, 
Pe râuri mici cu val soumat”... 
Toamne, Tumnezeule, grozav îmi vine să plâng! 
(Cântă.) 


7 


„Privighetori ne-au tot chemat... 
Ședeam pe mal la Pabilon 
În miresme de grădină, 
Pe râuri mici cu val spumat.” 
Simple: lată-l colo şi vine spre noi, sir Hugh! 
Evans: E bine-venit! 
(Cântă.) 


677 Evans cântă fragmente dintr-o foarte populară poezie lirică a 
dramaturgului Chr. Marlowe (v. postfaţa). 

„Pe râuri mici cu val spumat... 
Cerule, apără-l pe cel drept!” 

Ce arme are cu el? 

Simple: N-are arme, sir! lată-l şi pe stăpânul meu, 
şi pe domnul Shallow, şi încă un domn, venind 
dinspre Frogmore peste barieră. 

Evans: Rogu-te, dă-mi haina. Sau mai bine ţine-o 
tu pe prat. 

(Intră Page, Shallow şi Slender.) 

Shallow: Ei, domnule părinte! Bună dimineaţa, 
bunule sir Hugh. Ce minune îl poate îndepărta pe un 
jucător de plăcerea zarurilor şi pe un cărturar de 
cărţile lui? 

Slender (aparte): Ah, dulce Anne Page! 

Page: Dumnezeu să te aibă în pază, bunule sir 
Hugh! 

Evans: Şi să vă pinecuvânteze pe voi toţi, tupă 
mare mila lui! 

Shallow: Cum adică şi scriptura şi custura?! Le 
studiezi pe amândouă, domnule părinte? 

Page: Şi încă plin de tinereţe, cu pieptar şi nădragi 
scurţi şi înfoiaţi pe o astfel de zi de răceală şi 
reumatisme. 

Evans: Egzistă, mă rog, motivuri şi pricini pentru 
asta, 

Page: Am venit la dumneata pentru o faptă bună, 
domnule părinte. 

Evans: Foarte pine! Care faptă pună? 

Page: De colo vine un om de omenie care, 
pesemne, fiind jignit de cineva, se ia în răspăr cu 
propria lui demnitate şi răbdare cum n-ai mai văzut. 

Shallow: Am trăit optzeci de ani şi mai mult, dar n- 
am auzit ca un om de rangul lui, cu demnitatea şi 

învăţătura lui, s-o ia razna în aşa hal, uitându-şi de 
respectul pe care şi-l datorează. 

Evans: Cine-i acela, mă rog? 

Page: Cred că-l cunoaşteţi; domnul doctor Caius, 
vestitul medic francez! 

Evans: Pe voia lui Tumnezeu şi pe pătimirile lui că 
o spun din toată inima: tot atâta plăcere mi-ar face 
dacă mi-ai forbi de un blid de zeamă lungă. 

Page: Cum aşa? 

Evans: N-are nicio ştiinţă despre Hibbogrates şi 
Galen“'*; şi, afară de asta, e un nemernic fricos cum 
n-a văzut pământul. 

Page: Vă încredinţez, ăsta-i omul care nu se lasă 
până nu se încaieră cu el. 

Slender (aparte): Ah, dulce Anne Page! 

Shallow: Aşa se pare, după armele pe care le 
poartă. Ţineţi-i la distanţă unul de altul, uite că vine 
doctorul Caius! 

(Intră hangiul, Caius şi Rugby.) 

Page: Nu, dragă domnule părinte, lasă-ţi sabia în 
teacă! 

Shallow: La fel şi dumneata, dragă domnule 
doctor! 

Hangiul: Luaţi-le armele şi lăsaţi-i să se-mpungă 
cu vorbele. Mădularele să le rămână întregi, să 
ciopârţească doar biata noastră limbă englezească. 

Caius (aparte lui Evans): Te rrog lasă la mine să 
vorbesc un cuvântul cu urechea de la dumneata. 
Pentru de ce nu vrut să intylneşti cu mine? 

Evans (aparte lui Caius): Rogu-te, răbdare! Ai să 
afli la timpul potrifit! 

Caius: Ma paroll, sunteţi un laşul, un câine-javra şi 


678 V. nota 58. 

un maimuţoiul! 

Evans (aparte lui Caius): Rogu-te, să nu ne facem 
de patjocura şi de râsul lumii. Vreau să fim prieteni 
şi, într-un fel sau altul, am să-ţi tau satisfacţiune. 
(Cu voce tare): Am să-ţi răstorn oala tumitale de 
noapte în scăfârlia tumitale de terbedeu, fiindcă ai 
lipsit te la întâlnirea şi te la locul stabilit. 

Caius: Diable! Rugby! Hangiule de „Jarretiere”! 
Spuneţi, nu aşteptat eu să omorr la el? Nu aşteptat 
eu la locul unde fost stabilit? 

Evans: Pe sufletul meu de creştin, uită-te 
tumneata, aci ne-a fost locul stabilit! Să spună 
hangiul de la „Jartiera”! 

Hangiul: Pace zic vouă, Gallia şi [ara Galilor, 
francez şi galez, tămăduitor de suflete şi tămăduitor 
de trupuri! 

Caius: Oh, acesta iest foarte bun; ecsellant! 

Hangiul: Pace vă zic! Ascultaţi-l pe hangiul de la 
„Jartiera”. Fac eu politică? Sunt eu un şoltic, sunt eu 
un Machiavel”'*? Aş, de unde! L-aş putea eu pierde 
pe doctorul meu? Nu! El îmi dă leacurile de-nghiţit şi 
cele de ieşit. L-aş putea eu pierde pe părinţelul, 
cinstitul meu pastor, pe sir Hugh? Nu! El îmi 
doftoreşte sufletul cu verbe şi contraverbe. Dă 
mâna, învăţat al pământului! Aşa! Dă mâna, înţelept 
al cerului! Aşa! Prunci ai şireteniei, v-am dus cu 
preşul pe amândoi! V-am îndreptat spre locuri 
greşite. Inimile vă sunt viteze, pielea vă este- 
ntreagă, şi un vin de Spania, fiert, să fie sfârşitul 
acestei isprăvi! Haideţi, puneţi-vă săbiile zălog. 


679 Autorul italian Niccolo Machiavelli (1469-1527) era interpretat 
în Anglia ca susţinător al doctrinei „scopul scuză mijloacele”, 
numele lui devenind sinonim cu acela de „intrigant perfect”. 

După mine, flăcăi ai păcii, după mine, după mine, 
după mine! 

Shallow: Pe cinstea mea, hangiul ăsta e nebun. 
După el, domnilor, după el! 

Slender (aparte): Ah, dulce Anne Page! 

(Shallow, Slender, Page şi hangiul ies.) 

Caius: Aha, oare ţeleg bine? Ai făcut din noi nişte 
pghoaste. Aşa? Aşa? 

Evans: Aşa-i pine! A făcut din noi patjocura şi râsul 
lumii. Vreau să fim prieteni. Şi să ne muncim 
mintea, mă rog, cum să ne răspunăm pe fârtatul 
ăsta râios, neruşinat şi sforar, pe acest hangiu de la 
„Jartiera”. 

Caius: Ma paroll, din tot inimă! El făcut la mine 
prromission că me duce unde se află Anne Page. Ma 
paroll, el şelat la mine! 

Evans: Pine, am să-i strobesc tărtăcuţa. Urmează- 
mă, rogu-te! 

(les.) 


Scena 2 


O stradă în Windsor. 
Intră doamna Page şi Robin. 


Doamna Page: Nu, tine-o înainte, ştrengarule. Ai 
fost obişnuit să umbli în călcâiele altora, dar acum 
tu eşti călăuza. Ce-ţi place mai mult, să-mi 
călăuzeşti mie ochii, sau să ocheşti călcâiele 
stăpânului tău? 

Robin: Pe cinste vă spun, prefer să merg înaintea 
dumneavoastră ca un bărbat decât să mă ţin ca un 
chiţimendrea după călcâiele lui. 

Doamna Page: O, eşti un băiat care se pricepe să 
măgulească. Văd eu bine că ai să ajungi un curtezan 
şi jumătate. 

(Intră Ford.) 

Ford: Bine că vă întâlnesc, doamnă Page! Încotro 
mergeţi? 

Doamna Page: Îţi spun drept, sir, mă duc s-o văd 
pe nevasta dumitale. E acasă? 

Ford: Este! Şi abia se mai ţine pe picioare, cât e 
de plictisită şi de singură. Dar prietenia ce vă leagă 
e atât de mare că dacă v-ar muri bărbaţii, voi două 
v-aţi căsători împreună. 

Doamna Page: Bineînţeles, cu alţi doi bărbaţi. 

Ford: De unde l-ai luat pe drăgălaşul ăsta de 
fluieră-vânt? 

Doamna Page: Nu mai ţin minte cum naiba îl 
cheamă pe cel care i l-a dat lui bărbatu-meu. Spune, 
cum îi zice stăpânului tău, băieţele? 

Robin: Sir John Falstaff. 

Ford: Sir John Falstaff! 

Doamna Page: El, el! Niciodată nu-i nimeresc 
numele. E o prietenie la toartă între el şi bunul meu 
soţ. Adevărat, nevasta dumitale e acasă? 

Ford: Adevărat, acasă. 

Doamna Page: Cu voia dumitale, domnule! Sunt 
bolnavă de dorul ei! 

(les doamna Page şi Robin.) 

Ford: Oare Page are cap? Are ochi? Are un strop 
de minte? De bună seamă la dânsul toate astea 
dorm, nu se foloseşte de ele. Hei, şi băiatul ăsta 
poate duce o scrisoare la douăzeci de mile cu 
aceeaşi uşurinţă cu care un tun bate la două sute de 
paşi. Îi dă apă la moară nevesti-si. Îi stârneşte 


~ 697 ~ 


William Shakespeare 

nebunia şi o ajută să folosească toate prilejurile. lar 
acum se duce la nevastă-mea şi cu dânsa: pajul lui 
Falstaff. Orice om poate auzi furtuna care mugeşte 
în văzduh... Şi cu dânsa: pajul lui Falstaff! Frumos 
complot! Planul e urzit. Şi soțiile noastre, răzvrătite, 
îşi împart osânda. Bine! Am să-l surprind pe el, îmi 
voi chinui soţia şi voi smulge masca prefăcătoriei de 
pe obrazul făţarnicei doamne Page, iar pe bărbatul 
ei am să-l dau în vileag ca pe un Acteon®® credul, 
care şi-o face cu mâna lui, şi pentru aceste isprăvi 
năstruşnice toţi vecinii mă vor lăuda. (Bate ceasul.) 
Ceasul îmi dă de veste, şi siguranţa de a mă şti 
apărat mă îndeamnă să cercetez. Acolo îl voi afla pe 
Falstaff! Pentru isprava asta voi fi mai degrabă 
lăudat decât luat în râs. Pentru că, aşa cum este 
sigur că pământul nu se mişcă, sunt tot atât de 
sigur că Falstaff este la mine acasă. Mă duc. 

(Intră Page, Shallow, Slender, hangiul, sir Hugh 
Evans, Caius şi Rugby.) 

Shallow, Page şi Ceilalţi: Bine că vă întâlnim, 
domnule Ford! 

Ford: Pe cuvânt, frumoasă bandă. Am acasă 
mâncări bune şi vă rog să veniţi cu toţii la prânz. 

Shallow: Pe mine să mă ierţi, jupâne Ford! 

Slender: Şi pe mine să mă ierţi, sir. Ne-am înţeles 
să luăm masa cu domnişoara Anne Page şi n-aş vrea 
să nu mă ţin de vorbă, de mi-ai da multul cu 
pământul! 

Shallow: Am pus la cale mai dinainte căsătoria 
între Anne Page şi nepotul meu Slender, şi astăzi 
vom primi răspunsul. 

Slender: Nădăjduiesc că am bunăvoința dumitale, 

tătucă Page. 

Page: O ai, dragă domnule Slender. Sunt cu totul 
de partea dumitale. Dar soţia mea e trup şi suflet 
pentru dumneata, domnule doctor. 

Caius: Sigurr! Ma paroll! Şi fata iubeşte la mine! 
Îngrijitorea al meu, Quickly, spus la mine de mult. 

Hangiul: Dar ce aveţi de spus de tânărul domn 
Fenton? Umblă de parcă zboară, face versuri, 
privirea focoasă, vorba aleasă şi răspândeşte o 
mireasmă de grădină-nflorită. A lui e bucăţica, a lui 
e, v-o spun. O are-n buzunar! A lui e! 

Page: Cu învoirea mea, niciodată, vă asigur! 
Tânărul nu are avere; a trăit în compania 
descreieratului de prinţ*“ şi a lui Poins şi vine dintr-o 
lume prea de sus. Ştie prea multe. Din averea pe 
care o am n-are să pună el nicio cărămidă la 
edificiul fericirii lui. Dacă vrea s-o ia, s-o ia fără 
zestre. Bogăția de care dispun aşteaptă 
consimţământul meu, şi consimţământul meu bate- 
n partea asta. 

Ford: Vă rog din inimă, măcar o parte din voi 
veniţi să prânziţi la mine. Pe lângă o mâncare bună, 
veţi avea şi o distracţie. Am să vă arăt o dihanie fără 
pereche. Domnule doctor, dumneata trebuie să 
mergi! Şi dumneata, domnule Page! Şi dumneata, 
sir Hugh! 

Shallow: Bine, mergeţi sănătoşi. Noi vom putea 
peţi în toată voia acasă la jupân Page. 

(les Shallow şi Slender.) 

Caius: Du-te acasă, John Rugby! Vin şi eu indată. 


681 Aluzie la Prinţul Henric, viitorul rege Henric al V-lea care se 
bucura de o foarte proastă reputaţie în timpul domniei tatălui său, 
Henric al IV-lea, (v. părţile 1 şi 2 Henric al IV-lea). 

(lese Rugby.) 

Hangiul: Adio, iubiţilor! Mă duc la cinstitul meu 
cavaler Falstaff să-i tragem împreună o balercă de 
vin de Canare. 

(lese hangiul.) 

Ford (aparte): Cred că mai întâi are să înghită la 
mine o duşcă zdravănă. Am să-l fac să şi joace. 
Haideţi, dragii mei, veniţi? 

Toți: Mergem cu dumneata să vedem dihania. 

(les.) 


Scena 3 


O cameră în casa lui Ford. 
Intră doamna Ford şi doamna Page. 


Doamna Ford: Hei, John! Hei, Robert! 

Doamna Page: Repede, repede! Coşul cu rufele 
este aici? 

Doamna Ford: Te asigur! Hei, Robin, nu auzi? 

(Intră servitorii cu un coş mare.) 

Doamna Page: Hai, hai, hai! 

Doamna Ford: Aici, aşezaţi-l jos. 

Doamna Page: Spune-le oamenilor tăi ce au de 
făcut. Trebuie să ne zorim! 

Doamna Ford: Prin urmare, John şi Robert, după 
cum v-am mai spus, aşteptaţi aici aproape, în 
cămară; când vă strig, veniţi ca din puşcă şi ridicaţi 
coşul ăsta pe umeri; după asta o luaţi la trap, în 
mare grabă, şi-l duceţi la spălătoresele din lunca 
Datchet, şi acolo îl deşertaţi în şanţul mocirlos, 
aproape de malul Tamisei. 

Doamna Page: Aşa veţi face, nu? 

Doamna Ford: Le-am spus-o de nenumărate ori. 
Ştiu ce au de făcut. Acum plecaţi şi veniţi îndată ce 
vă chem. 

(Servitorii ies.) 

Doamna Page: lată că vine drăguţul de Robin. 

(Intră Robin.) 

Doamna Ford: Ei, puiule de uliu, ce noutăţi aduci 
cu tine? 

Robin: Stăpânul meu, sir John, e la uşa din dos şi 
ar dori să-i ţineţi de urât. 

Doamna Page: Spune, păpuşelule mic, ne-ai fost 
credincios? 

Robin: Da, vă jur. Stăpânul meu nu ştie că 
dumneavoastră sunteţi aici şi m-a ameninţat că mă 
trimite la preumblare pentru totdeauna dacă vă 
spun ceva despre treaba asta. Se jură că mă dă 
afară. 

Doamna Page: Eşti un băiat bun. Şi discreţia ta 
are să-ţi fie croitorul care te va înzestra cu un 
pieptăraş nou şi cu un rând de nădragi. Mă duc să 
mă ascund. 

Doamna Ford: Întocmai. Acum fugi şi spune-i 
stăpânului tău că sunt singură. (lese Robin.) 
Doamnă Page, adu-ţi aminte rolul. 

Doamna Page: Grija mea! Dacă nu-i joc bine, să 
mă fluieri! 

(lese.) 

Doamna Ford: Să-i dăm drumul! Ne-om purta noi 
cum se cuvine cu jilăveala asta nesănătoasă. Să 
băgăm la murătoare acest dovleac umflat. Să-l 
învăţăm să deosebească porumbiţele de gaiţe. 

(Intră Falstaff.) 

Falstaff: Te-am ajuns oare, cereasca mea 

podoabă? O, de-acum pot să mor, destul am trăit! 
Sunt în culmea gloriei. O, binecuvântată clipă! 

Doamna Ford: Ah, dulcele meu sir John! 

Falstaff: Doamnă Ford, nu mă pricep să-ţi înşir 
câte-n lună şi-n stele, doamnă Ford. Dar îţi 
mărturisesc o dorinţă vinovată: aş vrea ca soțul tău 
să fie mort. Şi sunt gata să spun asta înaintea 
lordului lorzilor: te-aş face doamna mea! 

Doamna Ford: Eu, doamna înălţimii tale? Pentru 
numele lui Dumnezeu, sir John, aş fi o nepricopsită 
de doamnă. 

Falstaff: Să-mi arate Curtea Franţei o altă femeie 
pe măsura dumitale. Diamantele ar păli în faţa 
ochilor tăi. Sprâncenele arcuite s-ar potrivi 
pieptănăturii în formă de corabie, pălăriei cu văl - 
cum se poartă - sau oricărei alte pieptănături de 
modă venețiană“. 

Doamna Ford: Şi-o basma simplă e bună, sir John. 
Cu nimic nu s-ar potrivi mai bine sprâncenele mele. 

Falstaff: Pe Dumnezeu din cer, eşti nedreaptă cu 
tine însăţi dacă vorbeşti aşa. Ai fi o desăvârşită 
femeie de curte şi felul cum atingi pământul cu 
piciorul ar da o frumuseţe negrăită mersului tău 
când ai pune roată-mprejur o rochie de crinolină. 
Ce-ar mai ieşi din dumneata dacă norocul nu ti-ar fi 
tot atât de duşman, pe cât îţi este natura de 
prietenă? Haide, aşa ceva nu se poate ascunde! 

Doamna Ford: Crede-mă, astea nu mi s-ar potrivi. 

Falstaff: Ce m-a făcut să te iubesc? De-ar fi numai 
atâta, şi e destul să te convingi că în fiinţa ta este 
ceva suprafiresc. Haide, eu nu pot să mint şi să înşir 


682 Moda italiană, adeseori, foarte extravagantă, era imitată pe 
scară întinsă în Anglia. 

la verzi şi uscate, cum fac bobocii ăia ciripitori care 
se fandosesc ca femeile şi duhnesc a parfumuri cale 
de o poştă. Aşa ceva nu pot, dar te iubesc, numai pe 
tine te iubesc şi meriţi să fii iubită. 

Doamna Ford: Să nu mă păcăliţi, sir. Mi-e teamă 
că o iubiţi pe doamna Page. 

Falstaff: AŞ! Ar fi ca şi cum ai spune că-mi place să 
mă preumblu prin faţa puşcăriei datornicilor, care 
mi-e tot atât de nesuferită ca duhoarea unui cuptor 
de var. 

Doamna Ford: Cât vă iubesc şi eu! Într-o bună zi 
aveţi să aflaţi. 

Falstaff: Păstrează-ţi simţămintele neschimbate. 
Voi fi vrednic de ele. 

Doamna Ford: Nu, trebuie să-ţi spun că le meriţi 
de pe acum. Altfel n-aş putea să nutresc aceste 
simţăminte. 

Robin (dinăuntru): Doamnă Ford, doamnă Ford! 
Aici la uşă se află doamna Page; e toată apă, a venit 
într-un suflet să vorbească cu dumneavoastră. 

Falstaff: Pe mine nu trebuie să mă vadă. Am să 
mă ascund colo, îndărătul draperiei. 

Doamna Ford: Te rog ascunde-te. E o femeie tare 
limbută. (Falstaff se ascunde. Intră doamna Page şi 
Robin.) Ei, ce s-a întâmplat? Ce este? 

Doamna Page: Ah, doamnă Ford, ce-ai făcut? Eşti 
dezonorată, ruinată, pierdută pe veci. 

Doamna Ford: Dar ce s-a întâmplat, buna mea 
doamnă Page? 

Doamna Page: Ah, Dumnezeule! Să ai un soţ atât 
de cumsecade şi să-i dai prilej de bănuială! 

Doamna Ford: Ce prilej de bănuială? 

Doamna Page: Ce prilej de bănuială?... Să-ţi fie 

ruşine! Cum m-am putut înşela în privinţa 
dumitale?! 

Doamna Ford: De ce, pentru Dumnezeu? Ce s-a 
întâmplat? 

Doamna Page: Nu pricepi, femeie, că soţul 
dumitale vine spre casă, cu toţi oamenii legii din 
Windsor după el, ca să-l caute pe unul care s-ar afla 
aici, cu voia dumitale, pentru a trage foloase în lipsa 
lui? Eşti pierdută! 

Doamna Ford: Nădăjduiesc să nu fie adevărat. 

Doamna Page: Să dea Domnul să nu fie şi să n-ai 
un bărbat ascuns în casă. Dar ceea ce este sigure 
că soţul dumitale, cu tot Windsor-ul după dânsul, 
vine să-l caute aici. M-am repezit înainte să-ţi spun. 
Dacă te ştii nevinovată, mă bucur din inimă. Dar 
dacă ai vreun prieten aici, ajută-l să plece. Nu te 
pierde cu firea. Apără-ţi reputaţia, iar de nu, ia-ți 
rămas bun pentru totdeauna de la tihnă. 

Doamna Ford: Ce să mă fac? Se află aici, într- 
adevăr, un gentilom, scumpa mea prietenă. Şi nu 
mă tem atât de ruşinea ce mă paşte, cât de 
primejdia ce-l ameninţă pe el. Aş da bucuroasă o 
mie de livre să-l ştiu afară din casă. 

Doamna Page: Ruşine să-ţi fie! N-o tot ţine maţu- 
gaia cu „aş da bucuroasă” şi „aş da bucuroasă”. 
Bărbatul tău e la doi paşi de-aici. Gândeşte-te cum 
să-l scapi. În casă nu-i chip să-l ascunzi. Cum m-am 
putut înşela cu tine, Dumnezeule! A, văd aici un coş. 
Dacă ar fi de statură potrivită ar putea încăpea 
înăuntru. Arunci peste el nişte rufe murdare pe care 
zici că le trimiţi la muiat, şi gata; sau, cum e vremea 
spălatului, îl trimiţi cu cei doi oameni ai tăi în lunca 
Datcket. 

Doamna Ford: E prea dolofan ca să încapă acolo. 
Ce să mă fac? 

(Falstaff intră din nou.) 

Falstaff: Lasă-mă să văd, lasă-mă să văd, o, lasă- 
mă să văd. Voi încăpea, voi încăpea! Ascultă sfatul 
prietenei dumitale. Voi încăpea. 

Doamna Page: Cum, dumneata eşti, sir John 
Falstaff? Atâta valorează scrisorile dumitale, 
cavalere? 

Falstaff: Te iubesc, dar ajută-mă să ies de-aici. 
Lasă-mă să mă vâr colea. Niciodată n-am să... 

(Se bagă în coş; femeile îl acoperă cu rufe 
murdare.) 

Doamna Page: Ajută-ne, băiete, să-l acoperim pe 
stăpânul tău! Cheamă-ţi oamenii, doamnă Ford. Aşa, 
ipocritule cavaler! 

(Robin iese.) 

Doamna Ford: Hei, John! Robert! John! (Servitori; 
intră din nou.) Luaţi rufele astea, unde vă este 
prăjina? la uite-te, umblă de parc-ar fi împiedicaţi! 
Duceţi-le la spălătoreasă, colo în lunca Datchet! 
Repede, haideţi! 

(Intră Ford, Page, Caius şi sir Eugh Evans.) 

Ford: Poftiţi, domnilor, intraţi! Dacă bănuielile 
mele sunt fără temei, ei bine, râdeţi de mine! O 
merit! Ei, voi de colo, ce moşmondiţi? Unde duceţi 
coşul? 

Servitorii: La spălătoreasă, vezi bine. 

Doamna Ford: Ce treabă ai să ştii unde duc ei 
coşul? Ai început să te legi şi de spălatul rufelor? 

Ford: Spălatul rufelor! Aş vrea să mă spăl şi eu de 
numele de tap încornorat! Încornorat, încornorat, 
încornorat! Da, încornorat! Vă asigur! (/es servitorii 

cu coşul.) Domnilor, am visat ceva azi-noapte. Am 
să vă arăt îndată ce-am visat. lată, astea sunt cheile 
casei mele. Urcaţi-vă în odăile de sus; căutaţi, 
scotociţi, daţi în vileag! Mă prind pe ce vreţi că vom 
scoate vulpea din vizuină. Dar mai întâi să-i închid 
calea. (/ncuie uşa.) Aşa, acum să dăm drumul la 
copoi! 

Page: Dragă domnule Ford, te rog să te linişteşti. 
Îţi faci singur răul cel mai mare. 

Ford: Adevărat, domnule Page. Să urcăm, 
domnilor! Să vedeţi ce-o să mai râdeţi. Veniţi după 
mine, domnilor! 

(les.) 

Evans: Asta-i, mă rog, tare ciutată trăsneală şi 
gelozeală! 

Caius: Ma paroll, asta nu este moda la francezz! 
La francezz oamenii nu ştie ce fost gelozii! 

Page: Ba nu, urmaţi-l, domnilor, să vedem unde 
duce scotoceala lui! 

(les Page, Evans şi Caius.) 

Doamna Page: Nu-i aşa că am prins doi iepuri 
deodată? 

Doamna Ford: Nu ştiu de ce să mă bucur mai 
întâi: de renghiul jucat bărbatului meu, sau de 
păcăleala pe care i-am tras-o lui sir John? 

Doamna Page: Ce spaimă o mai fi fost pe el când 
a-ntrebat bărbatul tău ce se află în coş! 

Doamna Ford: Tare mi-e teamă, spun drept, că 
după cele trase şi păţite o spălătură e tocmai ce-i 
trebuie. Aşa că băgarea asta la apă are să-i facă 
bine. 

Doamna Page: Naiba să-l ia, derbedeu nelegiuit! 
Cine-o face ca el, ca el să pată! 

Doamna Ford: Mi se pare că bărbatu-meu are o 
bănuială, anume că Falstaff s-ar afla aici; pentru că 
niciodată nu l-am văzut atât de brutal în gelozia lui. 

Doamna Page: Am să aflu eu un mijloc să 
lămuresc treaba asta, iar lui Falstaff trebuie să-i mai 
jucăm nişte feste. Boala stricăciunii nu poate fi 
lecuită cu un singur hap. 

Doamna Ford: Dacă i-am trimite-o iar pe nebuna 
aia de başoldină, pe madam Quickly, să ne scuze 
pentru băgarea la apă de azi şi să-i dea nădejdi noi 
ca să-i mai coacem una? 

Doamna Page: Aşa facem. Să-i dăm întâlnire pe 
mâine dimineață la ceasurile opt, ca să-l 
despăgubim. 

(Intră din nou Ford, Page, Caius şi sir Hugh Evans.) 

Ford: Nu izbutesc să dau de el. Poate că derbedeul 
s-a lăudat cu isprăvuri cărora nu le poate da de 
capăt. 

Doamna Page (încet către doamna Ford): Ai auzit? 

Doamna Ford: Frumos te mai porţi cu mine, 
domnule Ford, aşa-i? 

Ford: E drept, aşa este. 

Doamna Ford: Dumnezeu să-ţi îndrepte judecata, 
om fără minte ce eşti! 

Ford: Amin! 

Doamna Page: Îţi faci singur răul cel mai mare, 
jupâne Ford! 

Ford: Da, da, mi-e dat să pătimesc. 

Evans: Tacă s-o afla cinefa în casă, în odăi, în lăzi 
şi dulape, Tumnezeu să-mi ierte mie păcatele la 
ceasul judecății! 

Caius: Ma paroli, nici eu nu găssit. Acolo nu este 
niciun oameni. 

Page: Of, of, domnule Ford! Nu-ţi crapă obrazul de 
ruşine? Ce duh necurat, ce drac împeliţat ţi-a băgat 
în cap acest gând? N-aş vrea să am o atare ţicneală, 
pentru toate comorile castelului din Windsor. 

Ford: E vina mea, domnule Page. Sufăr de această 
boală. 

Evans: Suferi, mă rog, pentru că nu ai 
cugetaţiunea curată. Soţia tumitale e o soţie aşa de 
cinstită cum mi-aş tori tacă ar fi să aleg din cinci mii 
de femei, ba chiar şi din cinci sute. 

Caius: Pe lege al meu, parroll, văd că ieste un 
femeie cinstit! 

Ford: Ei bine, v-am făgăduit o masă bună. Poftiti, 
poftiţi, să trecem în grădină. Vă rog să mă iertaţi. 
Am să vă spun mai târziu de ce am făcut asta. Hai, 
nevastă! Haide, doamnă Page! Vă rog iertaţi-mă, vă 
rog din suflet iertaţi-mă! 

Page: Haideţi, domnilor, să intrăm. Dar, pe legea 
mea, o s-avem de ce face haz. Pentru mâine vă 
poftesc să luaţi prânzul la mine. Pe urmă vom 
merge împreună să vânăm păsări. Am un şoim. 
Minunat pentru vânătoarea la pădure. Suntem 
înţeleşi? 

Ford: Cum doreşti aşa voi face. 

Evans: Dacă se află unul, mă rog, al toilea din 
bandă foi fi eu. 

Caius: Dacă este una sau doi eu voi face pe a 
trreiă. 

Ford: Te rog, să mergem, domnule Page! 

Evans: Acum, rogu-te, fă-ţi mâine amintire de 
terbedeul ăla de păduchios care este hangiul meu. 

Caius: leste drrept! Ma paroll, din tot inima mea! 

Evans: Un terbedeu păduchios, cu patjocura şi cu 

zeflemeaua lui! 
(les.) 


Scena 4 


O cameră în casa lui Page. 
Intră Fenton şi Anne Page. 


Fenton: 
Pe tatăl tău chip nu e să-l câştig; 
să stărui, scumpa mea, ar fi-n zadar. 
Anne: 
Atunci ce-i de făcut? 
Fenton: 
să îndrăzneşti 
Să fii tu însăţi, să-i arăţi ce vrei. 
Îmi bagă vină că sunt om de neam, 
C-am şubrezit averea părintească 
Pe care din avutu-i vreau s-o vindec. 
Şi din trecut mi-a mai găsit ponoase, 
Chiolhanuri cu prieteni deşucheaţi; 
El spune că iubirea mea ţinteşte 
Nu chipul tău cel drag, ci moştenirea. 
Anne: 
Dar de-i aşa? 
Fenton: 
Îmi este martor cerul! 
E drept că zestrea m-a atras atunci, 
La început, dar, scumpa mea, mă crede, 
În tine-aflai comori neasemuite, 
Tu-mi eşti acum al inimii tezaur 
Şi năzuinţa mea pe lume una.-i; 
Făptura ta! 

Anne: 
i Drăguţule domn Fenton, 
incearcă totuşi să-l câştigi pe tata 
Cu stăruinţă, iar de nu se poate 
Cu niciun fel de rugăminţi, ei bine, 
Ascultă-mă ce-ţi spun... 

(Vorbesc între ei la o parte.) 

(Intră Shallow, Slender şi doamna Quickly.) 

Shallow: Nu-i lăsa să mai vorbească împreună, 
doamnă Quickly! Ruda mea va spune ce are de spus 
pentru sine însăşi. 

Slender: Intr-un fel sau altul are să se aleagă! 
Drace, nu trebuie decât să-mi încerc norocul! 

Shallow: Nu-ţi fie teamă de ea! 

Slender: Nu, nu că mi-e teamă de ea, de asta nu 
port grijă, doar atât, că mi-e frică. 

Doamna Quickly: Ascultă-mă, domnul Slender ar 
avea cu dumneata o vorbuliţă. 

Anne: 

Îndată vin! 
(Lui Fenton): 
Alesul tatei, iată-l! 
Metehne ruşinoase şi urâte 
Se-mbracă în veşmântul alb al cinstei 
Când iei dobânzi pe an trei sute livre! 

Doamna Quickly: Şi ce mai face bunul domn 
Fenton? O vorbuliţă, te rog! 

Shallow: Uite-o că vine. Vorbeşte-i, nepoate. Hei, 
băiete, gândeşte-te că ai avut un tată. 

Slender: Am avut un tată, domnişoară Anne! 
Unchiu-miu ar putea să povestească nişte pozne de- 
ale lui nostime de tot. Te rog, unchiule, povesteşte-i 
domnişoarei Anne gluma aia când tata a furat dintr- 

un coteţ două gâşte, haide, unchiule dragă!... 

Shallow:  Domnişoară Anne, nepotul meu te 
iubeşte. 

Slender: Da, asta aşa-i. Atât cât aş iubi pe oricare 
femeie din Gloucestershire. 

Shallow: Te va ţine ca pe o doamnă din lumea 
mare. 

Slender: Da, aşa voi face, pentru că aşa se cuvine 
după rangul meu de cavaler. 

Shallow: Are să-ţi lege pentru când vei fi văduvă 
un venit de o sută cincizeci de galbeni. 

Anne: Bunule domn Shallow, lăsaţi-l pe el singur 
să-mi facă curte. 

Shallow: Adevărat, îţi mulţumesc pentru 
amabilitate. Îţi mulţumesc pentru că ai dat 
mângâiere bătrâneţelor mele. Pe tine te vrea, 
nepoate; eu te las! 

Anne: Ei, domnule Slender? 

Slender: Ei, bună domnişoară Anne? 

Anne: Care este dorinţa dumitale până la urmă? 

Slender: Dorinţa mea cea din urmă? Asta-i o 
glumă bună, n-am ce zice! Nu mi-am făcut încă 
testamentul, slavă Domnului; nu-s o făptură chiar 
atât de bolnăvicioasă, fie lăudat cerul! 

Anne: Vreau să zic, domnule Slender, ce doreşti 
de la mine? 

Slender: Aşa-i, că bine zici! Eu nu doresc decât 
puţin sau nimic de la dumneata. Unchiul meu şi cu 
tatăl dumitale au zis că aşa şi pe dincolo. Dacă mi-o 
fi norocul aşa, bine, dacă nu, sănătate şi voie bună. 
Dânşii ştiu să-ţi spună mai bine cum stau lucrurile. 
Poţi să-l întrebi pe tatăl dumitale. lată-l că vine. 

(Intră Page şi doamna Page.) 

Page: 
Ei, dragă Slender! Fiica mea, iubeşte-l! 
Cum? Fenton e aici, şi ce doreşte? 
Sir, mă jigneşti cu vizitele-ţi dese, 
Ţi-am spus-o dar, sir, fata mea e dată! 
Fenton: 
Nu, nu vă supăraţi, jupâne Page. 
Doamna Page: 
Să-mi laşi copila-n pace, scumpe domn! 
Page: 
Nu-i pentru dumneata. 
Fenton: 
Sir, îmi daţi voie? 
Page: 
Nu, dragul meu domn Fenton! Haide, Shallow, 
Şi Slender, fiul meu, poftiţi în casă! 
Când ştii ce gânduri am, domnule Fenton, 
Purtarea dumitale mă jigneşte. 
(les Page, Shallow şi Slender.) 
Doamna Quickly: 
Vorbeşte-i doamnei Page. 
Fenton: 
O, bună doamnă, 
Mi-e dragă şi-o iubesc pe fiica voastră 
Cu cele mai curate simţăminte; 
Prin piedici, prin mustrări şi mojicii 
Îi port iubirii steagul înainte, 
Nu mă predau. Vă cer bunăvoința! 
Anne: 
Mamă dragă, nu mă mărit cu nătângul ăla. 
Doamna Page: 
Nici nu mă gândesc. Îţi caut eu un bărbat mai bun. 
Doamna Quickly: 

Adicătelea pe jupânul meu, jupân doctorul! 

Anne: 

Mai bine vie într-un fund de groapă, 
Şi-arunce toţi în mine napi porceşti“*”. 
Doamna Page: 
Hai, nu-ţi mai face-atâtea griji degeaba 
Din pricina lui Anne, domnule Fenton; 
Nici prietenă nu-ţi sunt, dar nici duşman; 
Am s-o descos, să văd de te iubeşte, 
Şi voi decide cum va fi mai bine. 
lar pân-atunci, adio! Noi să mergem, 
să nu stârnim a tatălui mânie. 

Fenton: 

Adio, doamnă scumpă! Anne, adio! 

(les doamna Page şi Anne.) 

Doamna Quickly: Ei, asta-i isprava mea! „Cum - 
le-am spus - doar nu vreţi să vă aruncaţi copila în 
braţele unui găgăuţă ori a unui doctor“, uitaţi-vă 
mai bine la domnul Fenton!” Asta-i isprava mea! 

Fenton: 

Îţi mulţumesc! Şi rogu-te la noapte 
Să-i dai acest inel iubitei Anne. 
Şi iată... pentru truda dumitale. 

Doamna Quickly: Ei, acum cerul să-ţi trimită 

norocul cel bun! (/ese Fenton.) Are o inimă de aur. O 


683 Dorinţa disperată a Annei pare să se sprijine pe o veche 
practică părăsită de altfel de multă vreme, în trecut, de a îngropa 
nebunii în pământ, până la gât. Anne îşi imaginează şi o ucidere, în 
acest caz. Aruncându-se cu napi porceşti în capul celui îngropat. 
Shakespeare se mai referă la această tradiţie neconfirmată şi în 
Titus Andronicus unde Aarou, unealta criminală a reginei Tamora 
este condamnat să fie îngropat în pământ, până la piept, şi lăsat 
să moară de foame şi de sete. 

684 Aluzie la o veche zicală engleză: La patruzeci de ani un om 
este sau un nerod sau un doctor. 

femeie ar trece prin foc şi prin apă pentru o astfel 
de inimă de aur. Totuşi, aş vrea ca stăpânul meu să 
fie cel care s-o ia pe domnişoara Anne. Sau aş vrea 
s-o ia domnul Slender. Sau, de fapt, aş vrea ca 
domnişorul Fenton s-o ia. Am să fac tot ce-mi stă-n 
putinţă pentru toţi trei. Doar aşa am făgăduit, şi 
vorba-i vorbă! Dar mai ales pentru domnişorul 
Fenton. Bun, şi acum trebuie să mă duc cu altă 
treabă la sir John Falstaff, din partea celor două 
doamne ale mele. Ce vită-ncălţată mai sunt că-mi 
pierd vremea cu nimicuri! 

(lese.) 


Scena 5 


O cameră la „Hanul Jartierei”. 
Iniră Falstaff şi Bardolph. 


Falstaff: Ascultă, Bardolph! 

Bardolph: Porunciţi, sir! 

Falstaff: Du-te şi adu-mi o litră de vin tare; pune şi 
o felie de pâine prăjită. (Bardo/ph iese.) Am trăit 
oare ca să mă văd cărat într-un coş, ca gunoaiele de 
la măcelărie, şi aruncat în Tamisa? Ei, bine, dacă mi 
se mai joacă o astfel de festă, îmi dau creierii să-i 
prăjească în unt“ şi să-i dăruiască de Anul Nou unui 
câine flămând. Nemernicii, m-au aruncat în râu cu 
inima uşoară cum ai îneca nişte pui de căţea fătaţi 
cincisprezece o dată, care n-au făcut încă ochi. 
După cât sunt de trupeş vă puteţi da seama că n-a 
fost greu să mă duc drept la fund. De-ar fi fost 


685 Expresia „creieri unşi cu unt” însemna în acea vreme „nerozie, 
prostie desăvârşită”. 

fundul în iad, tocmai acolo ajungeam. Dacă malul nu 
era să fie înclinat şi apa scăzută, m-aş fi înecat. Uf, 
mi-e greață de o asemenea moarte! Apa îl umflă pe 
om. Şi ce comedie dacă mă mai şi umflam! Aş fi fost 
o momâie cât un munte. 

(Bardolph se întoarce cu vinul.) 

Bardolph: A venit doamna Quickly, care doreşte să 
vă vorbească. 

Falstaff: Întâi şi-ntâi lasă-mă să torn niţel vin de 
Canare peste apa Tamisei. Mi-e burta atât de 
îngheţată, de parcă aş fi înghiţit mingi de zăpadă în 
chip de pilule pentru răcorit rărunţii. Spune-i să 
intre. 

Bardolph: Intră, femeie! 

(Intră doamna Quickly.) 

Doamna Quickly: Cu voia înălţimii tale, cer iertare! 
Îi doresc înălţimii tale dimineaţa bună! 

Falstaff: la de-aci cupele astea! Dă fuga şi fierbe- 
mi o oală de vin cumsecade. 

Bardolph: Cu ouă, sir? 

Falstaff: Curat, fără doftoriceli. Nu vreau icre de 
găină în băutura mea, (Bardolph iese.) Ei, ce mai 
veste-poveste? 

Doamna Quickly: Maică Precistă, am să-i spun 
ceva înălţimii tale din partea doamnei Ford. 

Falstaff: Doamna Ford! Am intrat la apă ca o 
piatră de vad din pricina ei. Am făcut vad în apă. Şi 
burta mi-e tot atât de plină de apă ca vadul unui 
râu. 

Doamna Quickly: Vai de păcatele mele! Drăguţa 
de ea, n-are nicio vină. l-a luat la trei parale pe 
nătângii ăia de oameni. Ei au fost de vină, şi-au 
greşit ierecţia. 

Falstaff: Şi eu mi-am greşit-o pe a mea când m-am 
încrezut în făgăduielile unei femei neroade. 

Doamna Quickly: Ah, sir, e atât de nenorocită, că 
de-ai vedea-o, sărăcuţa, ţi s-ar rupe inima. Soţul ei 
merge în dimineaţa asta la vânătoare de păsări. Vă 
roagă să mai veniţi o dată la dânsa între ceasurile 
opt şi nouă. Trebuie să-i duc răspunsul cât mai 
degrabă; are să vă despăgubească pentru tot ce-aţi 
pătimit, răspund eu de n-o fi cum trebuie! 

Falstaff: Bine, am s-o vizitez. Spune-i aşa! Şi 
pofteşte-o să se gândească bine cât de gingaş e un 
bărbat. Pe bărbat să nu-l atingi nici cu o floare. ŞI 
numai pe urmă să-şi dea părerea asupra meritelor 
mele. 

Doamna Quickly: Am să-i spun. 

Falstaff: Aşa să faci. Între nouă şi zece spuneai? 

Doamna Quickly: Între opt şi nouă, sir. 

Falstaff: Bine, du-te. Am să vin negreşit. (Doamna 
Quickly iese.) Mă mir că nu aud nimic de domnul 
Brook. Mi-a trimis vorbă să-l aştept. Banii lui îmi plac 
grozav. Dar iată-l că soseşte. 

(Intră Ford.) 

Ford: Cerul să vă aibă-n pază, sir! 

Falstaff: Ei bine, domnule Brook, vii să afli ce s-a 
petrecut între mine şi nevasta lui Ford. 

Ford: Într-adevăr, asta-i treaba pentru care am 
venit, sir John! 

Falstaff: Domnule Brook, nu pot să-ţi spun 
minciuni: mă aflam la dânsa acasă la ora pe care 
mi-o fixase. 

Ford: Şi cum a mers, sir? 

Falstaff: Cum nu se poate mai anapoda. 

Ford: Cum aşa, sir? S-o fi răzgândit. 

Falstaff: Nu, domnule Brook. Dar cornutul ăla 
caraghios de  bărbat-su, zic, domnule Brook, 
înnebunit de gelozie, vine acasă tocmai în clipa 
întâlnirii noastre, după cele dintâi îmbrăţişări, 
giugiuleli şi jurăminte, când recitasem, ca să zic aşa, 
prologul comediei noastre. Şi după el raita o ceată 
de traşi-împinşi, asmuţiţi şi înfierbântaţi de ţicneala 
lui, s-au apucat să scotocească prin casă ca să-l 
prindă pe amantul nevesti-si. 

Ford: Cum? În timp ce erai acolo? 

Falstaff: În timp ce eram acolo! 

Ford: Şi te-a căutat şi nu te-a aflat? 

Falstaff: Ascultă, să vezi. O-ntâmplare fericită a 
făcut să vină o oarecare doamnă Page, care ne-a 
dat de ştire de întoarcerea lui Ford. Şi pentru că 
nevasta lui Ford îşi pierduse capul, tot ea a fost cu 
ideea să mă bage într-un coş cu rufe. 

Ford: Un coş cu rufe? 

Falstaff: Pe Dumnezeu din cer! Au grămădit peste 
mine cămăşi şi schimburi murdare, călţuni de băgat 
în cizme, ciorapi nelăuţi, şervete unsuroase. Mi-au 
otrăvit răsuflarea, domnule Brook, cu cel mai 
puturos amestec de mirosuri care va fi ocărit 
vreodată nările unui muritor. 

Ford: Şi cât timp ai rămas acolo? 

Falstaff: Ei bine, ai să vezi, domnule Brook, ce-am 
pătimit ca s-o îndemn pe această femeie la rău spre 
binele dumitale. Cum stăteam grămădit în coş, doi 
flăcăi de-ai lui Ford, argaţii lui, m-au cărat cu rufele 
murdare, cum le poruncise stăpâna, în lunca 
Datchet. Mă luaseră pe umeri şi, tocmai când 
treceau pragul, l-au întâlnit pe derbedeul gelos, 
stăpânul lor, care i-a-ntrebat o dată sau de două ori 

ce au în coş. Tremuram de frică să nu-i dea-n gând 
nebunului de derbedeu să scotocească înăuntru. Dar 
soarta care a hotărât să ajungă încornorat“** i-a oprit 
mâna. Ei bine, el porneşte mai departe în căutarea 
lui, eu mai departe cu rufele murdare. Dar ascultă 
cu luare-aminte cele ce urmează, domnule Brook. 
Dacă aş fi murit de trei ori, în trei feluri, şi n-aş fi 
îndurat chinuri mai multe. Mai întâi spaima cumplită 
de a fi surprins de berbecul ăla cu clopot de gât, 
mârâitor şi gelos; apoi osânda de a sta acolo ca o 
sabie de Bilbao“, îndoit covrig, cu mânerul lângă 
vârf, cu călcâiele lângă cap; şi în cele din urmă 
chinul de a fi fost înfundat ca într-o căldare de fiert 
rachiu, la un loc cu rufele urduroase care dospeau în 
propria lor unsoare. Gândeşte-te la una ca asta, 
când e vorba de un om ca mine; gândeşte-te că 
sunt gingaş la căldură ca untul. Când e vorba de un 
om ca mine într-o necontenită subţiere şi topire. A 
fost o minune că nu m-au înăbuşit. lar în toiul 
acestei băi, pe jumătate fript şi copt ca o mâncare 
olandeză“**, să fiu aruncat în Tamisa şi, înfierbântat 
cum eram, să încep să sfârâi şi să scot fum ca o 
potcoavă înroşită. Gândeşte-te la una ca asta, să 
sfârâi, gândeşte-te, domnule Brook! 

Ford: Sir, îmi pare nespus de rău că ai îndurat 
atâtea din pricina mea. Şi socot că nu ne mai 
rămâne nicio nădejde. Nu ai de gând să mergi mai 
departe? 


686 Aluzia la zicala că soarta îi hotărăşte cuiva să ajungă 
încornorat. 

687 Una din verificările calităţii unei săbii făurită în Spania, la 
Bilbao, era de a-i îndoi lama astfel încât vârful să-i ajungă la 
mâner, fără ca sabia să plesnească. 

688 Mâncărurile olandeze erau gătite cu foarte multă grăsime. 

Falstaff: Nu mă cunoşti, jupâne Brook. M-aş lăsa 
mai degrabă aruncat în gura unui vulcan închis, cum 
m-am lăsat aruncat în Tamisa, decât să renunţ la 
dânsa. În dimineaţa asta soţul ei e dus la vânătoare 
de păsări. Mi-a dat o nouă întâlnire. Intre opt şi nouă 
e ceasul hotărât, jupâne Brook. 

Ford: Sunt ceasurile opt trecute, sir. 

Falstaff: Adevărat? Atunci să mă duc la întâlnire. 
Vino să mă vezi când ţi-o fi placul şi ai să ai veşti 
despre izbânda mea. lar concluzia care îmi va 
încorona opera este că dumneata te vei bucura de 
grațiile dânsei. Domnule Brook, va fi a dumitale! Îi 
vei pune coarne lui Ford, domnule Brook! 

(lese.) 

Ford: Hm! E oare o nălucire, un vis? Mă aflu sub 
puterea somnului cumva? Domnule Ford, trezeşte- 
te, domnule Ford! Ai o spărtură în cea mai frumoasă 
haină a dumitale, domnule Ford! Asta înseamnă să 
fii însurat! Asta înseamnă să ai rufe şi un coş de 
rufe! Fie, voi striga în auzul lumii că sunt ceea ce 
sunt. Dar de data asta nu-mi mai scapă, desfrânatul. 
E la mine acasă. Doar nu s-o vâri el într-o pungă de 
cinci bani, nici în cutia de piper. Dar, ca să nu-l ajute 
cumva diavolul, care-i slujeşte de călăuză, am să 
caut unde nici nu-ţi dă prin minte. Deşi nu-mi pot 
schimba soarta, şi trebuie să rămân ceea ce n-aş 
dori să fiu, blând ca mieluşelul n-ai să mă vezi! Dacă 
nenorocul face să port coarne, atunci adeverească- 
se proverbul: „să fii aprig şi turbat ca o vită 
cornută”. 

(lese.) 

Scena 1 


Pe stradă. 
Intră doamna Page, doamna Quickly şi William. 


Doamna Page: Crezi c-o fi ajuns deja la domnul 
Ford? 

Doamna Quickly: De bună scamă c-a ajuns la 
vremea asta, dacă nu, trebuie să pice dintr-o clipă 
într-alta. Dar adevărul e că-i grozav de furios din 
pricină c-a fost aruncat în apă. Doamna Ford doreşte 
să veniţi la dânsa neîntârziat. 

Doamna Page: Voi fi la dânsa îndată. Vreau doar 
să-l duc la şcoală pe tânărul ăsta al meu. Uite că-i 
vine profesorul; e zi de vacanţă, pe cât văd. 

(Intră sir Hugh Evans.) 

Doamna Page: Ei bine, sir Hugh, nu e şcoală pe 
ziua de azi? 

Evans: Nu ieste. Tomnul Slender le-a dat trumul 
băieţilor să se joace, mă rog. 

Doamna Quickly: Fie inima lui binecuvântată! 

Doamna Page: Sir Hugh, bărbatu-meu zice că fiul 
nostru nu face nicio brânză la învăţătură. Te rog, 
pune-i câteva întrebări din gramatică. 

Evans: Vino încoace, William. Capul sus! Vino! 

Doamna Page: Vino, băiete! Capul sus! Răspunde 
profesorului tău, nu fi speriat. 

Evans: William, spune-mi, tragule, câte numere au 
substantivele? 

William: Două. 

Doamna Quickly: Zău? Eu credeam că-s cu unul 
mai mult, pentru că am auzit spunându-se 


~ 720 ~ 


Opere Complete Volumul 4 
„substantive fără soţ”, adică văduve, cum ar veni. 

Evans: Astâmpără-te cu trăncănelile! Cum se 
spune „frumos”, William? 

William: Pulcher. 

Doamna Quickly: Dulgher! De bună seamă că sunt 
şi lucruri mai frumoase decât dulgherii. 

Evans: Eşti o muiere proastă. Rogu-te, tacă-ţi 
fleanca! Ce înseamnă „/apis”, William? 

William: O piatră. 

Evans: Şi ce este „o piatră”, William? 

William: Un bolovănaş. 

Evans: Nu, mă rog, este /apis. Rogu-te, adu-ţi 
aminte de asta în greierul tău. 

William: Lapis. 

Evans: Pravo, William, eşti un băiat fain. Ce ieste 
ala, William, de la care se împrumută articolele? 

William: Articolele sunt împrumutate de la 
pronume şi se  declină astfel: singulariter, 
nominativo, hic, haec, hoc. 

Evans: Nominativo: hig, haeg, hog“*. Rogu-te, fii 
atent: genitivo: hujus. Ei pine, care-i, mă rog, cazul 
acuzativ? 

William: Accuzativo: hinc. 

Evans:  Rogu-te,  copilule,  gândeşte-te bine! 
Accuzativo: hung, hang, hog®™. 

Doamna Quickly: Hang-hog zice latinul câud strigă 


689 În pronunţarea lui Evans cuvintele latineşti însemnând 
„acesta, aceasta” devin cuvinte englezeşti cu sensuri complet 
diferite, stârnind astfel hazul spectatorilor. Astfel haeg pronunţat 
ca şi substantivul hag înseamnă „babăcloanţă”, iar hog înseamnă 
„porcan, mascur”. _ 

690 Corect: hunc, hanc, hoc („pe acesta, aceasta”). In engleză, 
cuvintele pronunțate greşit au următoarele sensuri: hung 
„atârnat” iar hang „a atârna, spânzură”. 

după porci. Pun capul că-i aşa. 

Evans: Lasă trăncănelile, muiere! Care ieste cazul 
focativ, William? 

William: O, vocativo, o. 

Evans: Aminteşte-ţi, William focativul este caret”.. 

Doamna Quickly: Şi asta-i o rădăcină bună. 

Evans: Muiere, încetează! 

Doamna Page: Lasă vorba! 

Evans: Care-i cazul jenitiv plural, William? 

William: Cazul genitiv? 

Evans: Întocmai cum spui. 

William: Genitivo: horim, harum, horum. 

Doamna Quickly: Naiba s-o ia pe Geni, cu cazul ei 
cu tot! Dă-o-ncolo! Nu-i rosti numele, copile, dacă-i 
de haram, las-o-n pace cu haramul ei! 

Evans: Ruşine să-ţi fie, muiere! 

Doamna Quickly: Rău faci că-l înveţi pe băiat 
asemenea vorbe. Să-l auzi cu hic şi cu hec! Astea le- 
nvaţă el şi singur. Şi-apoi să vorbească de haram! 
Mai mare ruşinea pentru dumneata! 

Evans: Muiere, eşti lunatecă? Nu ai înţelejeri 
pentru cazuri şi număruri şi jenuri, mă rog? Eşti o 
creştină atât de proastă, cum alta nu se află pe 
lume. 

Doamna Page: Te rog, lasă-l în pace! 

Evans: Spune-mi acum, William, câteva declinări 


691 Caret înseamnă „lipseşte”. Evans citind în gramatică termenul 
caret în dreptul acuzativului demonstrativului, însemnând că 
acesta nu are cazul vocativ, a înţeles, din cauza slabelor lui 
cunoştinţe de limbă latină, că vocativul lui hic, haec, hoc are forma 
caret. 

Pe de altă parte doamna Quickly apropie cuvântul latinesc de 
cuvântul englezesc carrot însemnând „morcov”; iar în jargon 
având sens trivial. 

de pronume. 

William: Astea zău că le-am uitat. 

Evans: Este qui, quae, quod. Dacă uiţi de guiurile, 
Quae-urile şi gquod-urile tale, trebuie să fii pătut la 
tos. Du-te acum la ala tale, joacă-te! Du-te! 

Doamna Page: E un şcolar mai bun decât 
credeam. 

Evans: Are o memorie pună, vioaie. Cu pine, 
doamnă Page! 

Doamna Page: Adio, bunule sir Hugh! (lese sir 
Hugh.) Du-te acasă, băiatule. Haide, zăbovim prea 
mult. 

(les.) 


Scena 2 


O odaie în casa lui Ford. 
Intră Falstaff şi doamna Ford. 


Falstaff: Dragă doamnă Ford, părerile dumitale de 
rău au înghiţit suferinţele mele. Văd cât de adâncă 
ţi-a fost dragostea şi mă oblig să-ţi plătesc cinstit cu 
aceeaşi monedă, nu numai în materie de iubire, ci 
mai mult, doamnă Ford; în toate marafeturile şi 
ceremonialele ce întregesc şi împodobesc această 
iubire. Dar, spune-mi, de data asta eşti sigură de 
soţul dumitale? 

Doamna Ford: El vânează păsări la ceasul ăsta, 
dulcele meu sir John! 

Doamna Page (de afară): Hei, cumătră Ford, hei, 

unde eşti? 

Doamna Ford: Treceţi în camera asta, sir John. 

(Falstaff iese. Intră doamna Page.) 

Doamna Page: Ei bine, draga mea? Ai pe cineva la 
dumneata? 

Doamna Ford: Cine să fie? Nimeni, decât servitorii. 

Doamna Page: Adevărat? 

Doamna Ford: Adevărat, draga mea. (Încet): 
Vorbeşte mai tare. 

Doamna Page: Atunci sunt foarte mulţumită dacă 
nu ai pe nimeni. 

Doamna Ford: Dar de ce? 

Doamna Page: Ei, draga mea, pe bărbatul 
dumitale l-a apucat iar nebunia; se dondăneşte colo- 
n drum cu al meu, e furios pe omenirea căsătorită şi 
blestemă pe toate fiicele Evei, de orice culoare ar fi 
ele. Se bate cu palma peste frunte şi strigă: „leşiţi la 
iveală, ieşiţi la iveală!” încât nebunii cei mai furioși 
pe care i-am văzut vreodată sunt mieluşei blânzi pe 
lângă el. Îmi pare bine de tot că s-a întâmplat să nu 
fie aici cavalerul acela rotofei. 

Doamna Ford: Dar ce, nu cumva a pomenit de 
dânsul? 

Doamna Page: Ba numai despre dânsul 
trăncăneşte; şi jură că ultima dată când l-a căutat, 
el a fost scos afară din casă într-un coş. Acum i s-a 
năzărit iar că s-ar afla aici şi a lăsat vânătoarea 
baltă, l-a luat şi pe bărbatul meu cu el şi pe toţi câţi 
erau acolo şi vine să mai facă o-ncercare. Sunt 
fericită că sir John, cavalerul nostru, nu-i aici. Acum 
are să-şi vadă singur scrânteala. 

Doamna Ford: E departe de-aici, doamnă Page? 

Doamna Page: La doi paşi, la capătul străzii, dintr- 

o clipă într-alta poate intra pe uşă. 

Doamna Ford: Ah, ce nenorocită-s! Cavalerul se 
află aici. 

Doamna Page: Dacă-i aşa, n-ai nicio scăpare. Eşti 
pierdută. lar dânsul - un om mort. Dar ce fel de 
inimă de femeie mai ai şi dumneata?... Ajută-l să 
iasă de-aici, scapă-l! Mai bine ruşinea decât 
moartea! 

Doamna Ford: Pe unde să iasă? Cum să-l scap? 
Dacă l-aş băga iar în coş? 

(Intră din nou Falstaff.) 

Falstaff: Nu. În coş nu mai vreau! N-aş putea s-o 
şterg înainte de-a veni dânsul? 

Doamna Page: Vai de mine, nici nu te gândi! Trei 
din tovarăşii lui Ford stau la uşă cu pistoalele, ca să 
nu iasă nimeni. Altfel ai mai fi avut vreme să fugi. 
Dar ce vrei să iaci? 

Falstaff: Ce să fac? Am să mă vâr pe horn... 

Doamna Ford: Nici nu te gândi. Acolo au obiceiul 
să-şi descarce puştile când se-ntorc de la vânătoare. 
Mai bine în cuptor. 

Falstaff: Unde-i cuptorul? 

Doamna Ford: O să caute şi acolo, pe cuvânt! N- 
au mai rămas în casa asta dulap, cufăr, ladă, puț, 
pivniţă care să nu fie puricate. A făcut listă de toate 
şi le vizitează pe rând cu lista în mână. Nu, nu-i chip 
să te ascunzi în casă. 

Falstaff: Atunci, am s-o iau la sănătoasa. 

Doamna Page: Dacă ieşi cu chipul şi înfăţişarea 
dumitale, te poţi socoti un om mort, sir John... Dar 
dacă ai ieşi deghizat?! 

Doamna Ford: Cum să-l deghizăm? 

Doamna Page: Doamne, vai de păcatele mele. Nici 

eu nu ştiu. Nu este pe lume o rochie de femeie atât 
de largă să-l încapă pe dânsul; altfel, ar fi pus o 
pălărie, o basma, ceva, şi ar fi plecat aşa. 

Falstaff: Dragele mele, născociţi ceva; mai bine să 
încercăm orice decât să se întâmple vreo nefăcută. 

Doamna Ford: Mătuşa slujnicei mele, grăsana aia 
din Brentford, şi-a lăsat sus o rochie. 

Doamna Page: Pe cuvânt, asta are să-i folosească. 
E tot atât de grasă ca şi el. Mai sunt acolo pălăria ei 
cu franjuri şi voalul. Urcă repede, sir John. 

Doamna Ford: Haide, haide, dulcele meu sir John. 
Doamna Page şi cu mine vom căuta o bucată de 
pânză să-ţi acoperim capul. 

Doamna Page: Repede, repede! Venim noi să te 
îmbrăcăm cum trebuie. Deocamdată pune-ţi rochia. 

(Falstaff iese.) 

Doamna Ford: Aş vrea să dea față cu bărbatu-meu 
sub înfăţişarea asta. El n-o poate suferi pe bătrâna 
din Brentford“*; jură că-i vrăjitoare şi i-a spus că de 
ne mai calcă pragul, o bate măr. 

Doamna Page: Cerul să-l călăuzească spre 
ciomagul bărbatului tău, şi Diavolul să aibă grijă de 
ciomag. 

Doamna Ford: Dar cu adevărat vine bărbatu-meu? 

Doamna Page: Da, fără glumă, vine. Ba încă 
vorbeşte şi de coş; cine i-o fi spus? 

Doamna Ford: Vom încerca să aflăm treaba asta, 
pentru că voi pune oamenii mei să scoată iar coşul, 
ieşindu-i înainte, cum au făcut şi data trecută. 

Doamna Page: Ei, dar el stă să pice dintr-o clipă 


692 În vremea lui Shakespeare, Brentford era un sat, pe Tamisa, la 
jumătatea drumului dintre Windsor şi Londra - astăzi este o 
suburbie a Londrei. 

într-alta. Haide să-l îmbrăcăm pe Falstaff cu rochia 
vrăjitoarei din Brentford! 

Doamna Ford: Întâi să le spun oamenilor mei ce să 
facă cu coşul. Du-te sus, am să aduc îndată bucăţile 
de pânză. 

(lese.) 

Doamna Page: Naiba să-l ia pe derbedeul ăsta 
neruşinat! Îl învăţăm noi minte! 

Să afle că nevestele pe lume 
Cinstite sunt, şi când se ţin de glume 
Şi vechile proverbe nu-s greşite: 
„Porcul cel blând pe toate le înghite”. 

(lese.) 

(Intră din nou doamna Ford cu doi servitori.) 

Doamna Ford: Haideţi, domnilor! Luaţi încă o dată 
pe umeri coşul ăsta. Stăpânul vostru e la uşă. Dacă 
vă spune să lăsaţi coşul jos, ascultaţi-l. Haide, 
grăbiţi-vă. 

(lese.) 

Primul servitor: Haide, haide, ridică-l! 

Al doilea servitor: Dă, Doamne, să nu mai fie iar 
căptuşit cu cavalerul! 

Primul servitor: Nădăjduiesc că nu. Aş căra mai 
bucuros un butoi cu plumb. 

(Intră Ford, Page, Shallow, Caius şi sir Hugh 
Evans.) 

Ford: Aşa, şi dacă fapta va fi dovedită, domnule 
Page, ce despăgubire-mi dai pentru toate batjocurile 
şi ocările pe care mi le-ai aruncat în obraz? Lăsaţi 
coşul jos, derbedeilor! Să vină de îndată nevastă- 
mea. Hei, stă bine tinereţea în coş“? Ah, tâlhari de 


693 Aluzie la expresia „tinereţea în coş” folosită în sens de zicală 
şi însemnând „un îndrăgostit triumfător”. 

pezevenghi! Sunteţi o şleahtă întreagă, o bandă de 
ticăloşi, o mulţime de descreieraţi uniţi împotriva 
mea. Dar Dracul va ieşi la lumină. Hei, nevastă, 
auzi? Vino, vino încoace. lan te uită ce rufe 
cumsecade trimiţi la spălat! 

Page: Ei bine, asta-i prea de tot, jupâne Ford. Nu 
mai poţi umbla slobod de aci înainte. Va trebui să fii 
ferecat în lanţuri. 

Evans: Ei bine, ăsta-i lunatic rău. E ca un câine 
turpat, mă rog. 

Shallow: E drept, domnule Ford, asta într-adevăr 
nu-i bine. 

Ford: Aşa spun şi eu, domnule. (/ntră din nou 
doamna Ford.) Haide, apropie-te, doamnă Ford; 
femeie cinstită, soţie castă, fiinţă virtuoasă, care ai 
de soţ un dobitoc gelos! Te bănuiesc fără temei, nu-i 
aşa, doamnă? 

Doamna Ford: Cerul mi-e martor că adevărul e 
acesta, dacă mă bănui de necredinţă. 

Ford: Frumos ai vorbit, făptură neobrăzată. Ţine-o 
aşa până la capăt. leşi afară, golane! 

(Scoate rufele din coş.) 

Page: Asta întrece orice măsură! 

Doamna Ford: Nu ţi-e ruşine? Lasă rufele în pace! 

Ford: Am să te aflu eu îndată. 

Evans: E mai mult tecât poate cuprinde mintea! 
Frei să tai în fileag rufăria soţiei dumitale? Haide, 
lasă! 

Ford: Goliţi coşul, am spus. 

Doamna Ford: Dar de ce, bărbate, de ce? 

Ford: jupâne Page, pe cinstea mea de om, în acest 
coş a fost scos din casa mea un bărbat, nu mai 
departe decât ieri. De ce nu s-ar putea să fie iarăşi 


~ 728 ~ 


Opere Complete Volumul 4 
aici? Că se află în casa mea, de asta sunt sigur. 
Ştirea pe care am primit-o e adevărată. Gelozia mea 
se întemeiază pe judecată. Scoateţi toate rufele 
afară. 

Doamna Ford: Dacă găseşti aici un bărbat, să 
moară ca un purice. 

Page: Nu e niciun fel de bărbat. 

Shallow: Pe legea mea, domnule Ford, asta nu-ți 
face cinste. 

Evans: Tomnule Ford, tumneata trebuie să te rogi 
şi să nu te potrifeşti după imaginaţiunile inimii 
tumitale. Asta e gelozie, mă rog. 

Ford: Într-adevăr, cel pe care-l pasc nu-i aici. 

Page: Nu, şi nici alt undeva decât în căpăţâna 
dumitale. 

Ford: Mai ajutaţi-mă o dată să caut prin casă. 
Dacă nu găsesc ce caut, nu mă cruţaţi, faceţi-mă 
pentru totdeauna batjocura voastră! Să se spună 
despre mine: gelos ca Ford, care-l căuta pe amantul 
nevesti-si într-o găoace de nucă. Vă rog, faceţi-mi 
această plăcere, mai căutaţi o dată împreună cu 
mine. 

Doamna Ford: Hei, doamnă Page, veniţi jos şi 
dumneata şi bătrâna. Soţul meu are treabă în odaia 
de dormit. 

Ford: Bătrâna? De ce bătrână-i vorba? 

Doamna Ford: Ei! Bătrâna din Brentford, mătuşa 
slujnicei, nu ştii? 

Ford: Vrăjitoarea, târfa, destrăbălata aia de 
pezevenghe bătrână! Nu i-am spus să nu mai calce 
în casa mea? Vine cu ştafeta, aşa-i? Suntem nişte 
proşti noi, bărbaţii. Ştiu eu ce se ascunde sub 
ghicitul ei în palmă, sub prevestirea viitorului. Vino 

jos, cotoroanţă bătrână, vrăjitoare, Talpa-ladului, 
vino jos! Am eu ac de cojocul tău! 

Doamna Ford: Vai, bunul meu soţ, iubitule! Cinstiţi 
domni, nu-l lăsaţi să dea într-o femeie bătrână. 

(Intră Falstaff, îmbrăcat în femeie, condus de 
doamna Page.) 

Doamna Page: Hai, mătuşă Prat, hai, dă-mi mâna. 

Ford: Lasă, c-o mătuşesc eu. Uite, na! (// bate pe 
Falstaff.) Afară din casa mea, tu, vrăjitoare, tu, 
harpie trenţăroasă, tu, târfă vicleană, tu, dihorule, 
tu, lighioană râioasă, afară! Afară zic! Îţi dau eu ţie 
farmece, îţi arăt eu ţie ghiceală. 

(Falstaff iese.) 

Doamna Page: Nu ţi-e ruşine obrazului? Ai omorât- 
o pe biata femeie. 

Doamna Ford: Ar fi în stare! Frumoasă cinste, n- 
am ce zice! 

Ford: La spânzurătoare cu vrăjitoarea! 

Evans: Pă cuvânt, mă rog, tare mă tem că fomeia 
e cu adefărat frăjitoare. Am făzut că avea o barbă 
lungă sub vălul ce-i acoperea faţa. 

Ford: Vreţi să, mă urmaţi, domnilor? Din suflet vă 
rog să mă urmaţi. Să vedeţi numai, unde duce firul 
mai departe. Dacă latru fără să fi dat de urma 
vânatului, să nu mă mai ascultați de aci înainte. 

Page: Hai să-i mai facem o dată pe plac. Haideţi, 
domnilor. 

(les Ford, Shallow, Caius şi Evans.) 

Doamna Page: Pe cuvânt, zău, l-a cârpit de ţi-era 
mai mare mila. 

Doamna Ford: AŞ, la naiba, nu chiar aşa. l-a cărat 
cu nemiluita. 

Doamna Page: Ciomagul să fie sfinţit şi aşezat 

deasupra altarului. A făcut o mare ispravă. 

Doamna Ford: Cum crezi? Putem noi oare, cu tăria 
pe care ne-o dă dreptul de femeie şi mărturia unui 
cuget curat, să ducem răzbunarea mai departe? 

Doamna Page: Duhul desfrâului a fost izgonit din 
el, de bună seamă. Şi dacă sufletul nu i-o fi zălogit 
pe vecie Dracului, socotesc că n-are să mai încerce 
niciodată să ne ispitească la rău. 

Doamna Ford: Să le destăinuim oare bărbaţilor 
noştri cum ne-am bătut joc de el? 

Doamna Page: Da, să le destăinuim. De n-ar fi 
decât pentru a goni nălucirile din capul bărbatului 
tău, şi tot trebuie s-o facem. Dacă le-o spune inima 
că sărmanul cavaler desfrânat şi osânzos trebuie 
chinuit mai departe, noi două ne vom purta după 
cum se cere. 

Doamna Ford: Pun prinsoare că ei vor ţine să-l 
facă de râs în faţa lumii şi socot că păcăleala n-ar 
avea tot hazul dacă nu l-ar face de râs în faţa lumii. 

Doamna Page: Atunci haidem, să batem fierul 
până-i cald! 

(les.) 


Scena 3 


O încăpere la „Hanul Jartierei.” 
Intră hangiul şi Bardolph. 


Bardolph: Jupâne, nemţii cer să le dai trei din caii 
dumitale. Însuşi ducele soseşte mâine la Curte şi vor 
să-i iasă întru întâmpinare. 

Hangiul: Ce drac de duce o mai fi şi ăsta că 
umblă-n aşa mare taină? La curte n-am auzit nimic 

de venirea lui. la să stau de vorbă cu dumnealor. 
Vorbesc englezeşte? 

Bardolph: Da, jupâne. Ţi-i aduc îndată. 

Hangiul: Le dau caii, dar îi pun să plătească cu 
vârf şi-ndesat. Am să le fac sosul cât mai pipărat. 
Casa mea i-a răsfăţat o săptămână cu tot ce le-a 
dorit inima. Le-am închis uşa în nas altor clienţi de 
hatârul lor. Trebuie să-mi scot pârleala. Am să le fac 
sosul cât mai pipărat. Haidem! 

(les.) 


Scena 4 


O odaie în casa lui Ford. 
Intră Page, Ford, doamna Page, doamna Ford şi sir 
Hugh Evans. 


Evans: E una din purtările cele mai frumoase şi 
pline de tiscreţiune pe care le-am văzut în viaţa mea 
la vreo femeie, mă rog! 

Page: Şi cum, scrisorile astea vi le-a trimis în 
acelaşi timp la amândouă? 

Doamna Page: 

La răstimp de un sfert de ceas. 

Ford: 

Nevastă, să mă ierţi; de-aci-nainte 
Aşa te poartă cum îţi este voia; 
Mai bine spun: „e soarele de gheaţă”, 
Decât de uşurinţă să te-nvinui; 
Credinţa, cinstea ta prin rădăcină 
În al meu suflet, până ieri eretic. 

Page: 

Bun, bun, destul! Nu depăşi măsura 


~ 732 ~ 


Opere Complete Volumul 4 
În ploconeli, ca ieri în defăimare. 
Eu zic să ducem mai departe gluma 
Cu-acest jupân bătrân şi rotofei, 
Să-l râdă lumea toată; să mi-l cheme 
Nevestele din nou la o-ntâlnire 
Şi prins în laţ să-l facem de ruşine. 
Ford: 
Nimic mai potrivit ca planul lor. 

Page: Cum adică? Să-i trimită vorbă că-l aşteaptă 
la miezul nopţii în parc? Nu, nu, n-are să vină nici în 
ruptul capului. 

Evans: Tacă ziceţi c-a fost teşertat în râuri şi apoi 
pătut măr în hainele acelei femei pătrâne, eu socot 
că trebuie să fi intrat croaza în el şi că n-are să mai 
vină. Carnea lui e destul de pătucită ca să-i fi trecut 
toate poftele. 

Page: Aşa cred şi eu! 

Doamna Ford: 

Voi vă gândiţi doar cum să-i daţi pedeapsa, 
Cum să-l aducem vom avea noi grijă. 

Doamna Page: 

Ştiţi vechiul mit cu vânătorul Herne 
Demult pândar al codrilor din Windsor? 
„Se povesteşte că pe vremea iernii 
In ceas tăcutul miezului de noapte, 
Purtând pe frunte coarne rămuroase, 
El dă ocol bătrânului stejar 
Şi-aruncă vrăji pe vite, pomi şi ierburi, 
Preface-n sânge laptele din uger 
Sunând a spaimă fierul unui lanţ. 
Aţi auzit de-a tare duh; bătrânii 
Cam grei de cap, dartobă de eresuri, 
Crezare-au dat poveştilor cu Herne, 

Şi noi le-am moştenit drept adevăruri. 
Page: 
Păi mulţi se tem să treacă-n miez de noapte 
Pe lâng-acest stejar, zis al lui Herne. 
Dar ce-i cu asta? 
Doamna Ford: 
Noi făcurăm planul 
Lângă stejar să-l întâlnim pe Falstaff 
În Herne deghizat, ornat de coarne. 
Page: 
Ei bine, socotim că va să vină 
Cu-această-nfăţişare. Dar pe urmă 
Ce-ar fi să-i facem? Cum aţi plănuit? 
Doamna Page: 
Am hotărât: pe fiica noastră, Nan, 
Pe băieţel cu alţi copii de-o seamă 
Să-i facem spiriduşi, pitici şi zâne, 
Punându-le veşminte verzi şi albe, 
Pe frunţi cununi cu lumânări de ceară 
Şi-n mâini pârâitori. Astfel s-aştepte 
Ascunşi în gropi la marginea pădurii 
Şi-n clipa când noi ne-ntâlnim cu Falstaff, 
să năvălească lărmuind; noi două 
Văzându-i, vom fugi cu mare spaimă, 
lar dânşii, strânşi deodată cerc în juru-i, 
Ciupi-vor pe stricatul cavaler, 
Aşa precum e datina la duhuri, 
Mustrându-l pentru că-n puterea nopţii 
Întină-al zânelor sfinţit tărâm 
Cu-nfăţişarea lui profană. 
Doamna Ford: 
Tocmai; 
Şi până ce n-o spune adevărul, 

Să mi-l ciupească zdravăn spiriduşii, 
Arzându-l cu făciliile! 
Doamna Page: 
Apoi, 
După ce singur spus-a adevărul, 
Dăm buzna toţi, îi smulgem cele coarne 
Şi-l ducem în ocări până la Windsor. 
Ford: 
Copiii trebuiesc a fi struniți. 
Altfel, vă spun, nu-i chip să izbutească. 
Evans: Pe copii am să-i înfăţ eu ce trebuie să facă, 
ba însumi eu în chip de maimuţoi îl ard pe cafaler cu 
lumânarea. 
Ford: O să fie minunat, Mă duc să cumpăr măştile. 
Doamna Page: 
Pe Nan o fac a zânelor regină, 
În rochie albă am să mi-o îmbrac. 
Page: 
Îi cumpăr eu mătasea. (Aparte): Şi-ntre timp 
Lui Slender am să-i spun pe Nan s-o fure 
Şi-apoi la Eton“ le aşez cununa... 
Să-i dăm de veste repede lui Falstaff! 
Ford: 

Nu, merg tot eu sub numele de Brook, 

Să-l mai descos. El vine, n-aveţi grijă. 
Doamna Page: 

De asta nu mi-e teamă! Hai, plecaţi, 

Costume şi dichisuri să-mi aflaţi. 
Evans: Haiteţi să ne punem pe treabă! Astea-s 
plăceri minunate şi farse foarte cinstite, mă rog. 

(Page, Evans şi Ford ies.) 
Doamna Page: 


694 Orăşelul Eton este despărţit de Windsor numai de un mic râu. 

Mergi, doamnă Ford! Trimite iar, degrabă, 
La Falstaff, să vedem ce va mai spune. 
(Doamna Ford iese.) 
Acum, la doctor; pentru el mi-i voia; 
Lui Nan bărbat doar dânsul vreau să-i fie; 
Cu tot pământul lui, un bou e Slender. 
lar soţul meu pe el l-a pus la suflet. 
Şi doctoru-i cu bani şi-apoi la Curte 
Are prieteni mulţi; doar lui aş vrea 
S-o dau, ori nimănui, pe fiica mea. 
(lese.) 


Scena 5 
O cameră în „Hanul Jartierei”. 


Hangiul: Ce pofteşti, bădărane? Ce pofteşti, obraz 
de toval? Vorbeşte, pronunţă-te, declară! Scurt, 
concis, repede, fulger! 

Simple: Zău, domnule, veneam să vorbesc cu sir 
John Falstaff din partea lui jupân Slender. 

Hangiul: Uite, colo e odaia dânsului, casa dânsului, 
castelul dânsului“”, patul lui statornic şi patul lui pe 
roate“”; de jur-împrejur are zugrăvită parabola fiului 
risipitor“, proaspătă şi nouă. Du-te; bate la uşă, şi 
695 Aluzie la dictonul „casa fiecăruia este castelul său”, atestat 
încă din anul 1567. 

696 In hanuri, sub patul fix, exista şi un pat mai mic, cu picioare 
foarte scurte şi pe rotile, pentru a fi folosit - dacă era cazul - de 
valetul sau alt servitor însoțitor al călătorului. 

697 Pe tapiseriile de pe pereţi sau perdelele paturilor erau 
reprezentate, în mod obişnuit, scene din Biblie, una dintre cele mai 
obişnuite prezentând Parabola fiului risipitor care se întoarce 


pocăit acasă, după ce îşi cheltuise toată averea, şi este iertat de 
tatăl său. In mod asemănător în 1 Henric al IV-lea (actul IV, sc. 2-a) 

strigă. Are să-ţi cuvânteze ca un antropofogian; bate 
la uşă, zic! 

Simple: O femeie bătrână, o femeie grasă a intrat 
în odaia dumnealui, să aştept până va cobori. De 
fapt, de dânsa am venit să vorbesc. 

Hangiul: Cum? O femeie grasă? Cavalerul ar putea 
fi prădat! la să-l strig eu. Hei, vajnicule cavaler, 
vajnicule sir John, chiuie una milităreşte din toate 
băierile bojocilor. Eşti acolo? Te întreabă hangiul, 
prietenul tău de beţie. 

Falstaff: Aici sunt, hangiule. Ce s-a-ntâmplat? 

Hangiul: Se află aici un tătar din Boemia“, care o 
aşteaptă pe femeia ta grasă. Las-o să coboare, 
vajnicule cavaler, las-o să coboare. Odăile mele 
găzduiesc oameni cu obraz. Ruşine pentru tainele 
pe care le înnozi şi le deznozi, ruşine! 

(Intră Falstaff.) 

Falstaff: A fost la mine chiar acum, hangiule 
dragă, o femeie bătrână şi grasă, dar a plecat. 

Simple: Rogu-vă, sir, nu era cumva cărturăreasa 
din Brentford? 

Falstaff: Aşa-i cum zici, coajă căscată de scoică, 
dânsa a ieşit; dar ce vrei cu ea? 

Simple: Stăpânul meu, jupân Slender, văzând-o că 
trece pe stradă m-a trimis s-o întreb, sir, daca unul 
Nym care i-a şterpelit un lanţ mai are sau nu mai 
are lanţul asupra lui. 

Falstaff: Am vorbit cu bătrâna despre asta. 

Simple: Şi ea ce spune vă rog, sir? 

Shakespeare se referă la Parabola săracului Lazăr, zugrăvită pe o 
pânză, în hanul unde se află Prinţul Henric. 
698 Tătarii nu aveau cum să fie asociaţi cu Boemia. Foarte 


probabil, în starea sa de incultură, hangiul confundă Crimea cu 
Boemia. 

Falstaff: Pe cuvânt, ea spune că insul care i-a 
şterpelit domnului Slender lanţul, tot ăla i l-a şi 
ciordit. 

Simple: Aş fi vrut să fi putut vorbi chiar eu cu 
femeia. Mai aveam să-i spun şi alte lucruri din 
partea lui. 

Falstaff: Ce lucruri? Să auzim! 

Hangiul: Aşa-i, spune-le, repede! 

Simple: Nu am voie să le ţin secret, sir. 

Hangiul: Ţine-le secret, ori crapă! 

Simple: Ei bine, sir, nu erau decât nişte lucruri în 
legătură cu domnişoara Anne Page, ca stăpânul 
meu să ştie dacă i-a fost ursit s-o capete, au ba. 

Falstaff: l-a fost, i-a fost ursită. 

Simple: Ce anume, sir? 

Falstaff: S-o capete au ba... Du-te; spune-i că 
bătrâna aşa mi-a ghicit. 

Simple: Pot să îndrăznesc să-i spun aşa, sir? 

Falstaff: Da, sir. Cine ar fi în stare să îndrăznească 
mai mult? 

Simple: Mulţumesc luminăţiei voastre. Cu veştile 
astea am să-i fac stăpânului meu o bucurie ce nu s- 
a văzut. 

(lese.) 

Hangiul: Eşti un înţelept în toată legea, un înţelept 
al înţelepţilor, sir John! Dar ce, a fost la dumneata o 
cărturăreasă? 

Falstaff: Da, a fost una, hangiule dragă. Una care 
mi-a deschis capul cum nu mi l-a deschis niciun 
învăţat de pe lume. Şi unde mai pui că nici nu m-a 
costat nimic, ba, dimpotrivă, am mai şi încasat 
pentru învăţătura primită. 

(Intră Bardolph.) 

Bardolph: S-a zis, Dumnezeule,  stăpâne! 
Pungăşie, curată pungăşie! 

Hangiul: Unde-mi sunt caii? Spune-mi veşti bune 
despre ei, derbedeule! 

Bardolph: Au luat-o la fugă cu pungaşii. Pentru că 
îndată ce am trecut de Eton, m-au aruncat de pe 
calul pe care mergeam în spatele unuia din ei, drept 
în mocirla unei mlaştini. Şi, dând pinteni cailor, duşi 
au fost, ca trei diavoli germani, ca trei doctori 
Faustus*” adunaţi la un loc. 

Hangiul: S-au dus doar să iasă întru întâmpinarea 
ducelui'%, nătărăule! Nu-mi spune că au fugit. 
Nemţii sunt oameni cinstiţi! 

(Intră sir Hugh Evans.) 

Evans: Unde-i hangiul nostru? 

Hangiul: Care-i pricina, sir? 

Evans: Pagă de seamă la clientela tumitale; un 
prieten al meu venit la oraş mi-a povestit că trei 
nemți pui de lele au pungăşit pe toţi hangiii de la 
Reading, de la Maidenhead, de la Colebrook'”, 
suflându-le caii şi părăluţele. Îţi spun ca prieten; 
vezi, tumneata eşti un om cu cap, plin te duh şi te 
năstrăfănii şi nu se cade să fii tus cu preşul, mă rog. 
Adio! 

(lese.) 


699 Referire la celebra tragedie a lui Chr. Marlowe, în care marele 
învăţat Dr. Faustus îşi vinde sufletul diavolului, în schimbul 
acordării puterilor magiei din partea acestuia, (v. şi nota 11). 
700 Unii comentatori ai textului shakespearian consideră că, într- 
adevăr, un nobil german, Contele Frederick de Mompelgard a fost 
în vizită la Windsor în 1592. 
701 Cele trei localităţi la care se referă Evans, erau, în acea 
vreme, trei sate nu prea depărtate de Windsor. Reading este 
astăzi un oraş important. 

(Intră doctorul Caius.) 

Caius: Unde iest hangiiull de „Jarretiere”? 

Hangiul: Aici, domnule doctor, muncit de 
nehotărâre şi ros de îndoieli. 

Caius: Nu pot să spun ce ieste acest’, dar la mine 
fost spus că faci mare preparassion pentru un 
ducele de Jermany. Ma paroll, la Curteă n-am uzit de 
sosirea nici unui duce. [i-o spun ca un prietenul! 
Adieu! 

(lese.) 

Hangiul: Tânguieşte-te în gura mare, dobitocule ce 
eşti, haide! Dă-mi o mână de ajutor, cavalere! Sunt 
pierdut! Zboară, fugi, ţipă ca din gură de şarpe, 
dobitocule! Sunt pierdut! 

(les hangiul şi Bardolph.) 

Falstaff: Vreau ca lumea toată să fie băgată-n cofă 
cum am fost băgat şi eu, ba încă şi snopit în bătăi 
pe deasupra. Dacă ar ajunge la urechile Curţii 
povestea cu schimbarea mea la faţă, şi dac-ar şti 
cum mi-a fost botezată şi miruită schimbarea la 
faţă, mi-ar topi grăsimea picătură cu picătură şi ar 
unge cu mine ciubotele pescarilor. Sunt încredinţat 
că m-ar şfichiui cu ironia lor fină până aş ajunge mai 
zbârcit decât o pară uscată. Nimic nu mi-a mai mers 
din ziua când am trişat la cărţi. Pe cinstea mea, 
dacă m-ar ţine răsuflarea cât să-mi rostesc 
rugăciunile, poate că m-aş căi. (/ntră doamna 
Quickly.) Ei, dincotro vii? 

Doamna Quickly: Din amândouă părțile, 
bineînțeles! 

Falstaff: S-o ia Dracul pe una din părţi şi Mama 
Dracului pe ailaltă, ca să fie bine căpătuite 
amândouă. Din pricina lor am tras mai mult decât 

poate îndura nemernica nestatornicie a sufletului 
omenesc. 

Doamna Quickly: Ele n-au tras oare? Ba încă cum; 
în specialitate una din ele, doamna Ford, inimă de 
aur, a fost bătută, sărăcuţa, de arată vânătă ca 
pruna. 

Falstaff: Ce-mi spui mie de vânăt ca pruna? Eu am 
fost  bătucit şi  împestriţat cu toate culorile 
curcubeului. Şi era cât p-aci să fiu poprit în locul 
vrăjitoarei din Brentford. Numai iscusita dibăcie a 
minţii mele de-a imita gesturile unei femei bătrâne 
m-a mântuit, altfel paznicul legii mă punea în fiare 
în locul vrăjitoarei, ca pe orice om de nimic. 

Doamna Quickly: Sir, lasă-mă să-ţi vorbesc în 
odaia dumitale. Vei afla cum stau lucrurile, şi, te 
încredinţez, spre mulţumirea dumitale. Aci e o 
scrisoare care te va lămuri oarecum. lnimioarele 
mele, câtă bătaie de cap ca să vă pot potrivi ploile 
pentru o întâlnire! E limpede că unul dintre voi a 
păcătuit în faţa lui Dumnezeu că vă paşte atâta 
nenoroc în dragoste. 

Falstaff: Haide sus în odaia mea! 

(les.) 


Scena 6 


Altă cameră în „Hanul Jartierei”. 
Intră Fenton şi hangiul. 


Hangiul: Domnule Fenton, nu-mi mai spune nimic. 
Mi-e inima împovărată de amărăciune. Am să le dau 
dracului pe toate! 

Fenton: 

M-ascultă totuşi. În ce fac, ajută-mi, 
Sunt gentilom şi îţi voi da răsplată 
De două ori mai mult decât pierdut-ai: 
O sută livre aur! 


Hangiul: Te voi asculta, domnule Fenton, şi în 
orice caz îţi voi păstra taina. 
Fenton: 


Din când în când ţi-am spus câte ceva 
De dragostea ce-o port frumoasei Anne; 
Cu-aceaşi foc mi-a dat răspuns şi dânsa 
(Cât poate hotări al ei cuvânt). 
Acum, din partea ei primii scrisoare, 
Din care te va minuna ce afli; 
Cu planul meu urzirea ei se ţese 
Că în vileag nu-i chip să poţi da una 
Făr' cealaltă. Burduhănosul Falstaff, 
In ce-i urzit, un rol de seamă are; 
M-ascultă, drag hangiule, răbdare, 
Să-ţi povestesc pe larg întreaga farsă: 
La noapte-ntre cântat şi-ntâiul ceas, 
Sub crengile stejarului lui Herne, 
Nan, dulcea mea, în fruntea zânelor 
Va apărea. De ce? Stă scris aici. 
In timp ce se petrec şi alte farse, 
Ei tatăl poruncitu-i-a să plece 
Furiş cu Slender, şi cu el la Eton 
Să se cunune. Dânsa s-a-nvoit. 
Şi-acuma, Sir, 
Potrivnică acestui plan e mama 
Ce-şi vrea de ginere pe doctor Caius, 
La fel cu dânsu-a chibzuit s-o fure. 
Şi când ceilalţi cu gându-s la petreceri, 
La popa să dea fuga să le facă 

A cununiei slujbă; ea, pe faţă, 
Aprobă planul mamei, împăcată 
Cu doctor Caius; dar să vezi urmarea: 
În alb a hotărât s-o-mbrace tatăl 
Şi în această-nfăţişare, Slender, 
La timpul potrivit luându-i braţul, 
O va-ndemna să plece; mama altfel 
A ticluit ca doctorul s-o afle 
(Când toţi vor fi cu măşti, schimbaţi de haine), 
Gătind-o-ntr-o bogată rochie verde, 
În fluturări de sclipitoare panglici; 
Şi doctorul, la ceasul potrivit, 
Va face doar un semn, luându-i mâna, 
lar fata e-nvoită să-l urmeze. 
Hangiul: Pe cine are de gând să păcălească, pe 
taică-su, sau pe maică-sa? 
Fenton: 
Pe amândoi, fugind în fapt cu mine; 
În dumneata mă bizui ca vicarul 
S-aştepte în altar la miezul nopţii 
Şi, legiuind căsătoria noastră, 
C-o slujbă să unească două inimi. 
Hangiul: 
Aşa cum spui îţi împlineşte planul, 
Eu plec să-i dau vicarului de ştire; 
S-aduci mireasa, popă am eu grijă! 
Fenton: 
Îndatorat ţi-oi fi o viaţă-ntreagă, 
Lăsând răsplata ce ţi-o dau chiar astăzi. 
(les.) 


Actul V 

Scena 1 


O cameră la „Hanul Jartierei”. 
Intră Falstaff şi doamna Quickly. 


Falstaff: Te rog, nu mai trăncăni. Du-te! Am să mă 
ţin de cuvânt. Asta-i a treia oară. Nădăjduiesc că 
numărul fără soţ, are să-mi poarte noroc. Hai, du-te! 
Se zice că numerele fără soţ au farmece”, fie că e 
vorba de naştere, de noroc sau de moarte. Du-te! 

Doamna Quickly: Vă găsesc eu un lanţ. Şi îl fac pe 
dracu-n şapte să vă aduc o pereche de coarne. 

Falstaff: Du-te, îţi spun; vremea tace şi trece. Ţine 
capul sus şi calcă pe vârfuri! (lese doamna Quickly. 
Intră Ford.) Ei, ce mai veste-poveste, domnule 
Brook? Dragă domnule Brook, în noaptea asta sau 
niciodată vei şti cum stau lucrurile. Fii în parc pe la 
miezul nopţii, la stejarul lui Herne, şi vei vedea 
minuni. 

Ford: Nu te-ai dus ieri la dânsa, cum mi-ai spus că 
aveaţi înţelesul? 

Falstaff: M-am dus, domnule Brook, aşa cum mă 
vezi, un biet moşneag, dar m-am întors de la dânsa, 
domnule Brook, cu înfăţişarea unei biete babe. 
Derbedeul ăla de Ford, soţul ei, e chinuit de cel mai 
buiac şi mai viclean diavol al geloziei, care a 
stăpânit vreodată fiara turbării. Trebuie să-ţi spun, 
mi-a tras o mamă de bătaie aşa cum mă aflam în 
chip de femeie, pentru că sub înfăţişarea de bărbat, 
domnule Brook, nici de Goliat c-un sul de la război în 
mână şi nu mi-e frică. Apoi mai ştiu că viaţa-i o 


702 Superstiţia este preluată din egloga a VIll-a (versurile 73-75) a 
poetului latin Virgiliu. 

suveică şi sunt grăbit. Vino cu mine şi am să-ți 
povestesc tot, domnule Brook. De pe vremea când 
jumuleam gâştele, de pe când trăgeam la fit şi 
învârteam titirezul, n-am mai ştiut ce înseamnă să fii 
bătut cum am fost acuma. Am să-ţi spun multe 
lucruri ciudate despre ticălosul ăsta de Ford, pe care 
am să mă răzbun la noapte, iar pe nevastă-sa am să 
ţi-o dau plocon în braţe. Vino după mine! Se pun la 
cale lucruri ciudate, domnule Brook. Vino după 
mine! 

(les.) 


Scena 2 


Parcul din Windsor. 
Intră Page, Shallow şi Slender. 


Page: Hai, hai! Ne vom tupila colo, în şanţul 
castelului, până ce vom vedea luminiţele zânelor 
noastre. Adu-ţi bine aminte de fiica mea, fiule 
Slender. 

Slender: Da, pe cinstea mea, m-am înţeles cu ea 
şi am luat o parolă ca să ne recunoaştem unul pe 
altul. Mă apropii de ea, care e îmbrăcată în alb, şi 
strig: „iaca-na”; ea spune: „chiar aşa”. Şi cu asta ne- 
am înţeles. 

Shallow: E foarte bine. Dar nu văd ce e nevoie de 
„jaca-na” şi de „chiar aşa”? Dacă ştii că-i în alb, ai s- 
o recunoşti. A bătut ora zece. 

Page: Noaptea e întunecoasă. Luminile şi spiriduşii 
vor face un efect grozav. Cerul să ne ajute pentru 
reuşita planului nostru! Nimeni nu se gândeşte să 
facă rău decât Dracul, şi pe el îl vom cunoaşte după 

coarne. Haideţi, să mergem. Urmaţi-mă! 
(les.) 


Scena 3 


Stradă din Windsor, care duce spre parc. 
Intră doamna Page, doamna Ford şi doctor Caius. 


Doamna Page: Domnule doctor, fata mea e în 
verde. Când vezi că e momentul, ia-o de mână, du- 
te cu ca la altar şi isprăveşte treaba cât mai 
degrabă. Du-te înainte, în parc, noi două trebuie să 
intrăm împreună. 

Caius: Oui, mesdames! Eu am să ştii ce am de 
făcut. Adieu! 

Doamna Page: Cu bine, sir. (Caius iese.) Bărbatul 
meu nu se va veseli atâta de păcăleala trasă lui 
Falstaff cât se va mânia văzându-şi fata măritată cu 
doctorul. Ei lasă, mai bine un pui de ceartă acum 
decât o jale fără sfârşit pe viaţa toată. 

Doamna Ford: Dar unde-o fi Nan cu ceata ei de 
zâne şi Hugh, diavolul din Ţara Galilor? 

Doamna Page: Stau pitiţi cu toţii într-un şanţ, 
aproape de stejarul lui Herne, cu luminile acoperite 
şi, chiar în momentul când noi ne vom întâlni cu 
Falstaff, le vor face să strălucească deodată în 
întuneric. 

Doamna Ford: Asta are să-l sperie, nu glumă. 

Doamna Page: Dacă nu se sperie, râdem de el; 
dacă se sperie, râdem şi mai şi. 

Doamna Ford: 

ÎI păcălim noi bine. 

Doamna Page: 

De-nşeli stricaţi, destrăbălaţi ca el, 
Nu te socoate nimeni un mişel. 
Doamna Ford: Se apropie ceasul. La stejar, să 
mergem la stejar! 
(les.) 


Scena 4 


Parcul din Windsor. 
Intră sir Hugh Evans, deghizat în satir, cu Anne 
Page şi 
altele costumate în zâne. 


Evans: U-şu-rel, u-şu-rel, sânelor! Fiţi întrăsneţe, 
fă rog. Urmaţi-mă în şanţ. Şi, când fă dau de veste, 
faceţi cum v-am spus. Haiteţi, haiteţi! U-şu-rel, u-şu- 
rel! 

(les.) 


Scena 5 


în altă parte a parcului. 
Intră Falstaff deghizat în Herne. 


Falstaff: Orologiul din Windsor a bătut miezul 
nopţii. Clipa se apropie. Şi acum, voi, zei ai sângelui 
înfierbântat, fiţi cu mine! Adu-ţi aminte, Jupiter, că 
te-ai preschimbat în taur pentru a ta iubită 
Europa”, Dragostea ţi-a poruncit să porţi coarne. O, 


703 Falstaff se referă la legenda din mitologia greacă în care Zeus, 
îndrăgostit de Europa, fiica regelui din Tyr, se transformă într-un 
taur blând, pentru a o răpi şi a o duce în Creta. 

putere neţărmurită a dragostei, care faci din animal 
om şi din om animal! Apoi, tot tu, slăvite Jupiter, de 
dragul Ledei'", te-ai făcut lebădă. O, dragoste 
atotputernică! Cât de aproape a fost zeul de 
înfăţişarea unui gânsac! Cel dintâi păcat l-ai fost 
făptuit în chip de animal. O, Jupiter, un păcat 
animalic, apoi alt păcat sub arătarea unei galiţe. 
Gândeşte-te la asta, Jupiter, un păcat greţos. Dacă 
zeii că-s zei, sunt în asemenea călduri, ce pot face 
bieţii oameni? Cât despre mine, mă aflu aici în 
chipul unui cerb de Windsor, cel mai gras cerb din 
toată pădurea. O, Jupiter, răcoreşte-mi sorocul 
împreunării, că de nu, mi-ar putea face cineva vreo 
mustrare când voi pişa lumea toată cu slănina din 
mine? Tu eşti, căprioara mea? 

(Intră doamna Ford şi doamna Page.) 

Doamna Ford: Sir John, eşti aici? Cerbul meu 
iubit?! Malacul meu drag?! 

Falstaff: Căprioara mea cu codiţă neagră! Dea 
cerul să plouă cu barabule'”, să tune cu cântece 
deocheate, să cadă grindină şi să ningă cu hapuri şi 
prafuri de iureş!... Să vină asupră-ne o furtună de 
porniri pătimaşe! Între astea toate îmi caut eu 
adăpostul. (O îmbrățişează. ) 

Doamna Ford: Doamna Page a venit şi ea cu mine, 


704 Pentru a se putea apropia de Leda, soţia lui Tyndareus, regele 
Spartei, Zeus s-a deghizat în lebădă. Leda a fost mama frumoasei 
Elena, soţia lui Menelaos, rege al Spartei, după Tyndareus. A fost 
răpită de Paris, fiul regelui Troiei, ceea ce a cauzat războiul dintre 
greci şi troieni. Conform unora dintre legendele antice Elena şi 
fraţii săi Castor şi Pollux erau copiii lui Zeus. 

705 O credinţă foarte răspândită în vremea lui Shakespeare 
considera cartofii ca având proprietăţi afrodisiace. (cf. Troilus şi 
Cresida, V, 2). 

iubitule. 

Falstaff: Împărţiţi-mă între voi, ca pe un cerb ce 
mă aflu, pentru mine păstrez coastele, umerii i se 
cuvin paznicului pădurii, iar coarnele rămân 
moştenire bărbaţilor voştri. Nu semăn a pădurar, 
hm? Nu vorbesc eu oare ca Herne vânătorul? Ei 
bine, de data asta Cupidon e băiat de treabă. Mă 
despăgubeşte din plin. Pe cât de adevărat este că 
sunt un duh, fiţi binevenite, dragele mele! 

(Se aud zgomote.) 

Doamna Page: Doamne, ce-i cu lărmuiala asta? 

Doamna Ford: Cerul să no ierte păcatele! 

Falstaff: Ce poate fi? 

Doamna Ford şi Doamna Page: Să fugim, să 
fugim! 

(Fug amândouă.) 

Falstaff: Se vede că Dracul nu vrea să mă lase de 
tot răului, de teamă ca oloiul ce-ar curge din mine 
să nu dea foc iadului. Altfel nu mi-ar încurca atâta 
itele. 

(Intră sir Hugh Evans în chip de satir; Pistol în 
spiriduş, doamna Quickly, Anne Page şi altii în chip 
de sine cu cununi de lumânări pe cap.) 

Doamna Quickly: 

Voi, zâne, sure, negre, verzi şi albe, 
Sub dar de lună puneţi nopţii salbe; 
Orfane fiinţe fără de noroc, 
Aflaţi-vă în taina nopţii loc! 
Tu, crainic spiriduş, le fă să tacă! 

Pistol: 

Zâne,-ascultaţi, tăcere să se facă! 
Prin hornuri, greiere, te du, străbate 
În vetrele cu foc, nemăturate, 

Şi leneşele slugi să le ciupeşti, 


Cât afinele să le-nvineţeşti; 
Crăiasa noastră gata-i s-osândească 
Gunoaiele şi lenea femeiască. 
Falstaff: 
Sunt zâne! De vorbeşti îți sapi mormânt. 
Ţin ochii-nchişi şi faţa la pământ! 
(Sa culcă cu fața la pământ.) 


Evans: 
Tu, Bede, mergi, şi unde afli-o fată 


Spunându-şi seara rugăciunea toată, 
Să-i farmeci visul nopticica-ntreagă-n 
Tihnitul somn al pruncului tin leagăn; 
Pe somnoroşii care fac păcate 
Ciupeşte-i de picioare, mâini şi spate. 


Doamna Quickly: 
De zor, de zor, 


Daţi, zâne, iama-n curtea din Windsor; 
Gnomi, prin odăile-i sfinţite fie 
Sorţi bune semănate pe vecie, 
Cinstită de stăpân rămână casa 

Şi vrednic el de cinstea ei, aleasa; 
Balsam pe-a’ ordinului jeţuri, toate, 
Lăsaţi din flori şi ierburi miresmate; 

Drepte-nvestiri în rang de coifuri, mante, 

Să-şi poarte mirul sub blazoane-nalte. 

lar voi, a' pajiştilor zâne, lanţ, 
O jartieră desenaţi în dant. 

Ca urma ei prin vremi să nu se piardă, 
Mai verde rămânând ca orice iarbă. 
Şi Honi soit qui mal y pense să scrie 

Cu tufe de smaragd şi flori o mie: 
Safire, perle, cusături bogate 

În cataramele crăieşti legate 
Pe câmp de flori cu litere brodate. 
Plecaţi, vă risipiţi, dar, la cea oră 
Să nu-mi uitaţi obişnuita horă 
La gârniţa lui Herne vânător! 
Evans: 
De mâini luaţi-vă, hai, taţi-i zor, 
Lămpi, touăzeci de licurici, ne-arate 
Cum să jucăm sub crengile plecate. 
Dar stai, parcă miroase-a muritor! 
Falstaff: 
Doamne, apără-mă de acest spiriduş din Ţara 
Galilor, că e-n stare să mă prefacă-n brânză! 
Pistol: 
Un vierme-ai fost uitat, de la născare! 
Doamna Quickly: 
Prin foc să-i trecem mâna de-ncercare 
La aste flăcărui de lumânare; 
De-i cast, curat la cuget, nu tresare, 
De-i păcătos, nu-mi va păsa că-l doare. 
Pistol: 
Hai să-ncercăm! 
Evans: 
la foc un lemn ca el? 
Falstaff: 
Au, au, au! 
Doamna Quickly: 
Stricat, stricat, cu pofte de mişel! 
Horindu-i cu-a disprețului cântare, 
Ciupiţi-l, zâne, fără de-ndurare. 
Cântec 
(Cântat de corul zânelor) 
„Hâş de-aici, că eşti pătat, 

Hâş de-aici, că eşti stricat! 
Pofte rele ti-au cuprins 
Focul sângelui aprins; 
Fugi cu-al patimilor foc, 
Gândul mută-ți-l din loc. 


Pin’ ce luna va păli 
Și lumina s-a sfârşi, 
Împrejuru-i ne-nvârtim, 
Să-l pârlim şi să-l ciupim.” 

(În vreme ce cântă, zânele îl ciupesc pe Falstaff. 
Doctorul Caius vine dintr-o parte şi răpeşte un băiat 
costumat în rochie verde de zână,; Slender, venind 
de cealaltă parte, fură un băiat în alb; Fenton îşi 
face apariția şi o ia pe Anne Page. In dosul scenei se 
aud strigăte şi larmă ca la vânătoare. Falstaff îşi 
arată capul de cerb şi se ridică.) 

(Intră Page, Ford, doamna Page şi doamna Ford.) 

Page: 

Stai, nu fugi! Acum te-avem în palmă! 
Zadarnic faci pe Herne vânătorul! 

Doamna Page: 

Hai, să nu ducem prea departe gluma! 

Îţi plac, sir John, nevestele din Windsor? 

Tu, soţul meu, priveşte-aceste coarne, 
Aşa-i că în pădure stau mai bine 
Decât ar sta-n oraş la tine-acasă? 

Ford: Ei, spune-mi, cavalere, cine poartă coarnele? 
Domnule Brook, află că Falstaff e un ticălos, un 
ticălos de încornorat. Uite, astea sunt coarnele lui, 
domnule Brook! Şi să ştii, domnule Brook, pe ce-a 
stăpânit Ford el n-a putut pune mâna, afară doar de 
coşul cu rufele murdare, de băţul care i-a muiat 

spinarea şi de cele douăzeci de livre bani gheaţă 
care trebuie înapoiaţi domnului Brook şi pentru care 
i s-a pus popreală pe cai, domnule Brook! 

Doamna Ford: Sir John, n-am avut noroc să ne 
iubim. N-a fost chip să fim împreună vreodată. Să nu 
mai vorbim de dragoste, dar doresc să rămâi pentru 
totdeauna cerbul meu drăgălaş. 

Falstaff: Acum încep să mă dumiresc că v-aţi bătut 
joc de mine ca de-un măgar ce sunt. 

Ford: Întocmai şi în aceeaşi măsură şi bou. Pentru 
amândouă avem dovezi la mână. 

Falstaff: Prin urmare făpturile astea nu sunt zâne. 
Mi s-a năzărit mie de trei-patru ori că s-ar putea să 
nu fie. Şi totuşi păcătoşenia din mine, ameţirea pe 
loc a minţilor mele m-au orbit făcându-mă să cred 
că ar fi zâne, acolo unde bunul-simţ spunea că nu-i 
decât farsă grosolană. lată cum ajung un maimuţoi 
când te dedai la rele. 

Evans: Sir John, slujeşte-i lui Tumnezeu, leapădă 
torinţele necurate, şi atunci sânele n-au să te mai 
ciupească. 

Ford: Că bine zici, spiriduşule Hugh! 

Evans: Şi tumneata leapădă-te, te rog, de gelozie. 

Ford: N-am să-mi mai tem nevasta până în ziua 
când vei fi-n stare să-i faci curte într-o engleză ca 
lumea. 

Falstaff: Oare mi-am uitat eu creierul la soare, de 
s-a uscat că nu mi-a mai rămas nici atâta minte ca 
să-mi dau seama de o păcăleală grosolană ca asta? 
Am ajuns în aşa hal să fiu încălecat de un ţap'* din 


706 Întrucât erau multe capre în Ţara Galilor se crease superstiţia 
că deseori diavolii se deghizau în capre, motiv pentru care şi 
satirii, imaginaţi cu coarne, şi coadă de ţap, în mitologia clasică, 

Ţara Galilor? Atunci sunt un nebun cu tichie de 
dimie? Ar mai lipsi doar să mă înăbuş cu o bucată de 
brânză prăjită. 

Evans: Prânza nu face casă bună cu hozânza. 
Burta tumitale e numai hosânză. 

Falstaff: „Prânză şi hosânză!” În ce hal am ajuns, 
să fiu de batjocura unuia care face harcea-parcea 
biata noastră limbă engleză! O ispravă ca asta 
ajunge pentru a înţărca desfrâul şi săritul gardurilor 
noaptea pe întregul regat. 

Doamna Page: Bine, sir John, cum ai putut să crezi 
aşa ceva? Chiar de-am fi izgonit virtutea cu sila din 
inimile noastre dăruindu-ne cu totul iadului şi nici 
atunci Diavolul n-ar fi izbutit să ne scoată din minţi 
cu făptura dumitale. 

Ford: Ce mai făptură! Un caltaboş făcut din ce-a 
rămas în blide? Un sac de câlţi? 

Doamna Page: Un burduhănos înfoiat? 

Page: Îmbătrânit, răcit, veştejit, şi cu o burtă 
nesuferită? 

Ford: Unul care la defăimat e mai meşter decât 
Dracul? 

Page: Şi mai sărac decât lov? 

Ford: Şi mai stricat ca nevasta lui lov? 

Evans: Slujind poftelor necurate şi tavernelor şi 
finului de Canare şi finului şi hidromelului şi 
peţivăniei şi  sudălmilor şi  încăierărilor şi 
trăncănelilor şi sporovăielilor! 

Falstaff: Ei bine, am ajuns cal de bătaie pentru 
batjocura voastră. Mi-aţi luat piuitul. Mă dau bătut. 
Nu-s în stare să-i răspund nici acestei cârpe din Ţara 
Galilor. M-am cufundat în adâncurile prostiei. Faceţi 


erau consideraţi diavoli de către velşi. 


~ 754 — 


Opere Complete Volumul 4 
cu mine ce vreţi. 

Ford: Pe cinstea mea, sir, te vom duce la Windsor 
la un oarecare Brook pe care l-ai pungăşit de parale 
şi pentru care trebuia să faci pe codoşul. Pe lângă 
tot ce-ai tras pân-acuma, întoarcerea acelor bani 
socot că are să-ţi fie durerea cea mai usturătoare. 

Page: Ei lasă, fii vesel, cavalere! Ai să guşti astă- 
seară, acasă la mine, o băutură de zile mari. Şi vei 
râde de nevastă-mea aşa cum râde ea acum de 
dumneata. Spune-i că domnul Slender s-a căsătorit 
cu fiică-sa! 

Doamna Page (aparte): Doctorii pun la îndoială 
una ca asta. Dacă Anne Page e una şi aceeaşi 
persoană cu fiica mea, atunci chiar în clipa de faţă 
dânsa-i nevasta doctorului Caius! 

(Intră Slender.) 

Slender: Ehei, ehehei, tătică Page! 

Page: Fiule, cum stai, fiule? Ai isprăvit? 

Slender:  Isprăvit! Cei mai mari oameni din 
Gloucester au să afle despre treaba asta. Mai bine 
de m-aş bălăngăni în ştreang, nu alta! 

Page: Despre ce să afle, fiule? 

Slender: M-am dus la Eton să mă cunun cu 
domnişoara Anne Page, şi când colo, în locul ei am 
dat de un nătâng de lungan, de-un mălai-mare. De 
n-am fi fost în biserică, l-aş fi rupt în bătăi. Să nu mă 
mişc de-aici de nu eram în stare să jur că e Anne 
Page, dar când colo era băiatul poştaşului. 

Page: Pe viaţa mea, păi atunci te-ai înşelat! 

Slender: Ce mai, nu-i nevoie să mi-o mai spui! Te 
cred că m-am înşelat dacă am luat un băiat drept 
fată. De ne-am fi căsătorit împreună, cu toate că era 
îmbrăcat în haine de femeie, tot n-aş fi vrut să mă 

culc cu el. 

Page: Ei bine, de vină nu-i decât propria dumitale 
neghiobie. Nu ţi-am spus, omul lui Dumnezeu, că 
trebuia s-o  recunoşti pe  fiică-mea după 
îmbrăcăminte? 

Slender: M-am dus la aia îmbrăcată în alb şi-am 
strigat: „iaca-na”! Şi ea mi-a răspuns „chiar aşa”, 
întocmai cum ne înţelesesem cu Anne. Şi totuşi n-a 
fost Anne ci băiatul factorului poştal. 

Doamna Page: Dragă George, nu te supăra. Eu îi 
ştiam gândurile şi am îmbrăcat-o pe fata mea în 
verde. Acum trebuie să fie la preot cu doctorul, 
poate s-au şi căsătorit. 

(Intră doctorul Caius.) 

Caius: Unde iest madame Page? Ma parroll, a 
făcut la mine un pacaliturr, m-am surat cu un 
garcon, cu un boy, cu un paysan. Un tarran, ma 
parroll, un băiat. Nu este Anne Page, ma parroll, 
făcut la mine pacaliturr. 

Doamna Page: Dar cum? N-ai luat-o pe cea 
îmbrăcată în verde? 

Caius: Sigurr, pe lege al meu, şi fost un băiat. Ma 
foi, am să întorc pe dos tot Windsor! 


(lese.) 
Ford: 
Ciudat îmi pare! Dar la urma urmei, 
Pe-adevărata Anne cine-o fi luat-o? 
Page: 


Am rele presimţiri. lată-l pe Fenton! 
(Intră Anne Page impreună cu Fenton.) 
Ei, ce s-a întâmplat, domnule Fenton? 
Anne: 
lertare, tată bun! lertare, mamă! 

Page: 
De ce n-ai mers cu Slender, domnişoară? 
Doamna Page: 
De ce n-ai mers cu doctorul, fetiţo? 
Fenton: 
N-o speriaţi! Vă spun eu adevărul: 
Aţi plănuit s-o măritaţi cu sila 
Cu oameni care pentru ea streini sunt, 
Dar noi de mult ne-am logodit în taină 
Şi nime-n lume nu ne mai desparte. 
De-o socotiți păcat, e sfânt păcatul; 
Căci fapta ei n-a fost înşelăciune, 
Neascultare sau necuviinţă 
Când fata s-a zbătut voind să scape 
De blestemate,-ntunecate zile, 
Aduse-n dar de-un măritiş cu sila. 
Ford: 
De ce-aţi rămas ca stanele de piatră? 
Altă scăpare nu-i! Aşa vru cerul! 
In dragoste norocu-i avuţie, 
Cu bani pământuri cumperi, nu soţie. 
Falstaff: Nu mai pot de bucurie că, deşi m-aţi luat 
la ţintă pe mine, săgeata s-a întors şi a izbit în voi! 
Page: 
Scăpare? Ce scăpare? Dragă Fenton, 
În fericire să trăieşti şi-n pace! 
Încuviinţezi ce nu mai poţi desface! 
Falstaff: Când dai noaptea drumul la câini'”, sunt 
fugăriţi tot felul de cerbi! 
Doamna Page: 


707 Falstaff vrea să spună că, dând drumul la câini noaptea, 
vânătoarea se desfăşoară la întâmplare şi astfel, pe lângă cerbi 
bătrâni, ca el, mai pot fi vânate şi căprioare tinere ca Anne. 

Ei bine, uit ce-a fost! Domnule Fenton, 
Cerul să-ţi dea lung şir de zile bune! 
lubite soţ, să ne-ndreptăm spre casă 
Şi lângă foc să râdem de-aste şotii 
Noi toţi şi cu sir John. 
Ford: 
Aşa-i, sir John, 
Ce mi-ai promis se-ntâmplă-n noaptea asta: 
Pe Ford cu Brook îl va-nşela nevasta! 
(les.) 


Nevestele vesele din Windsor 
Comentarii 


Nemenţionată de Francis Meres în Palladis Tamia 
(1598), piesa a fost, după toate probabilitățile, 
compusă în 1598-1599 (de fapt, părerile 
specialiştilor diferă considerabil: unii susţin că ar fi 
precedat cele două părţi ale „cronicii” Henric al IV- 
lea, alţii că se intercalează între ele sau între Henric 
al IV-lea şi Henric al V-lea sau că i-a urmat acesteia). 
Textul „satisfăcător” al ediţiei /n-folio din 1623, 

unde WNevestele vesele din Windsor e inclusă ca a 
treia comedie, este de două ori mai lung decât 
textele „proaste” ale celor două ediţii /n-cvarto 
(1602, 1619). 

In ediţia /n-cvarto din 1602 se afirmă că piesa a 
fost reprezentată „de mai multe ori... atât în faţa 
Maiestăţii Sale cât şi în altă parte”; iar potrivit unor 
tradiţii orale, ar fi fost scrisă la cererea reginei. 
Astfel, John Dennis, autor al unei adaptări nereuşite, 
The Comieal Gallant (îndrăgostitul comic, 1702), 
arăta în prefața cărţii sale: 

„Că această comedie nu era de disprețuit am 
putut bănui pentru mai multe motive. În primul rând 
ştiam prea bine că i-a plăcut uneia dintre cele mai 
mari regine din câte s-au aflat vreodată pe pământ, 
mare nu numai pentru înțelepciunea de care a dat 
dovadă în arta guvernării, ci şi pentru cunoaşterea 
literaturii culte, precum şi pentru gusturile sale fine 
în arta dramatică, lucru de care putem fi încredințați 
devreme ce îi preţuia atât de mult pe antici. Această 
comedie a fost scrisă din porunca şi sub îndrumarea 
ei, dânsa fiind atât de nerăbdătoare s-o vadă jucată 
încât a cerut să fie gata în două săptămâni. lar 
tradiția ne spune că mai târziu, la reprezentaţie, a 
fost foarte mulțumită”. 

Totodată, în ediţia sa din 1709 a operei lui 
Shakespeare Nicholas Rowe scria: 

„Intr-atâta îi plăcea [reginei] neasemuitul personaj 
Falstaff din cele două părți ale piesei Henric al IV- 
lea, încât i-a poruncit [lui Shakespeare] să-/ mai 
înfățişeze într-o piesă, şi anume ca îndrăgostit. 
Acesta se spune că este, motivul pentru care 
[Shakespeare] a scris Nevestele vesele din Windsor. 

Piesa însăşi este o admirabilă dovadă a modului în 
care [regina] a fost ascultată”. 

Ideea că Shakespeare a compus piesa la ordinul 
reginei (după unii comentatori şi la îndemnul întregii 
curţi), deci nu din proprie iniţiativă artistică şi că 
dramaturgului i s-a limitat timpul de creaţie la 
numai două săptămâni este oarecum sprijinită şi de 
evidenţa internă. Textul pare scris în grabă (e drept, 
aşa susţin numai unii comentatori), proza ocupă 
11/12 din spaţiu (observaţia insinuează că proza 
este un exerciţiu mai uşor decât poezia), Falstaff, 
aşa cum dorea regina, este „indrăgostit”, însă 
numai „pro forma”: 

„Shakespeare ştia - ceea ce, dacă povestea e 
adevărată, regina se pare că nu a ştiut - că 
manifestând măcar şi o formă oarecare de pasiune 
și tandrete, Falstaff şi-ar fi destrămat probabil într- 
atâta egoismul şi plăcerile lenevoase încât din 
croiala lui de altădată nu ar fi rămas mai nimic. 
Falstaff nu putea să iubească decât încetând de a 
mai fi Falstaff. El putea doar să simuleze iubirea iar 
declarațiile sale puteau fi dictate nu de speranța 
desfătării ci a banilor”.'* 

„Falstaff era în stare să inspire afecţiune şi se 
putea distra cu Doll Tearsheet şi altele... dar pentru 
el dragostea, în orice accepțiune proprie a 
cuvântului nu era decât «aer», ca şi onoarea. Era tot 
atât de puțin doritor şi capabil de a fi Romeo ca şi 
de a fi Hotspur.” 

Un alt element inedit privind geneza piesei este 


708 Dr. Samuel Johnson, în prefața la Edition of Shakespeare, 
1765. 
709 John Ridley, Shakespeare's Plays, Dent, London, 1937, p. 108. 

refuzul lui Shakespeare de a recurge la importante 
surse literare de inspiraţie. Genul folosit o aşează în 
rândul comediilor „uşoare” (/ight comedies) - nu în 
acela al comediilor „senine” (serene comedies) cu 
care ne-a deprins dramaturgul până acum şi pe care 
le va relua curând (comedii în parte tragice deşi, 
evident, încheiate fericit) -, al farselor, al 
interludiilor şi chiar al pastoralelor, care îi ofereau, 
toate, un precedent bine împământenit în tradiţia 
dramatică engleză. Dar cele câteva parţiale surse 
probabile, cum sunt o novella de Straparole şi o alta 
de Giovanni Florentino (ambele în culegerea „13 
nopţi petrecute vesel”, 1550-1553), nu se implică 
nici în măsura nici de maniera izvoarelor 
semnificative ale altor piese - Holinshed pentru 
piesele istorice, sau Plaut pentru Comedia erorilor, 
sau George Gascoigne pentru  /mb/ânzirea 
îndărătnicei. 

Dacă, lăsând de o parte intriga comediei, luăm în 
considerare peisajul in care se desfăşoară aceasta, 
climatul social, moral şi intelectual, personajele, 
respectiv lumea şi viaţa care au fost puse în scenă, 
recunoaştem în fiecare din cele cinci acte adevărata 
sursă de inspiraţie: lumea şi viaţa unei părţi 
înseninate a societăţii engleze din perioada 
elisabetană (nu face excepţie nici „fantasticul” din 
actul al V-lea, întrucât actorii din această piesă-în- 
piesă sunt oameni şi spectatorii au fost preveniţi în 
acest sens, interludiul este un mod de amuzament 
al acelei societăţi). Nimic mai îndreptăţit ca 
întâmpinarea împotriva „noutăţii”, căci, aşa cum am 
văzut şi cum vom vedea şi în piesele scrise după 
Nevestele vesele din Windsor, Shakespeare arc 

întotdeauna în obiectiv Anglia vremii sale. Dar 
ineditul nu trebuie căutat aici, în intenţia 
programatică, ci în densitatea informaţiei strict 
britanice şi în caracterul ei direct, în oglindire şi 
reflectare, nu în refracție. Pentru prima oară Anglia 
sfârşitului de veac al XVI-lea nu mai trebuie ghicită 
în Asia Mică, Londra în Veneţia sau în Londra de 
altădată (în piesele istorice), actorii englezi sugeraţi 
prin meşteşugarii atenieni din Visul unei nopți de 
vară, un anume tip de englez în italieni ca Valentine 
sau Petruchio. 

Acţiunea se deapănă la Windsor, oraş în comitatul 
Berkshire situat pe Tamisa la vest de Londra. 
Shakespeare cunoştea foarte bine localitatea, după 
cum rezultă din unele amănunte prezente în 
comedie, de pildă livada menţionată ca Da/chet 
Mead (III, 3, 12) (între micul parc din Windsor şi 
Tamisa) sau the several chairs of order („diferitele 
scaune ale ordinului”, V, 5, 62); este vorba despre 
stranele din capela St. George din Windsor în care 
şedeau cavalerii Ordinului Jartierei. Un Garter Inn 
(Hanul Jartierei) a existat la Windsor la sfârşitul sec. 
al XVI-lea. Dar în Windsor se afla şi impunătorul 
castel-reşedinţă a regilor Angliei încă din vremea lui 
William Cuceritorul (1066-1087), reprezentând 
pentru englezi ceea ce reprezintă Versailles pentru 
francezi şi Escurialul pentru spanioli; iar faptul că în 
apropierea lui se aflau şi apartamentele curtenilor 
sau că localitatea nu era prea depărtată de Londra 
(21 mile) au dus la ideea că Windsor-ul din piesa lui 
Shakespeare este, de fapt, mai patriarhal, mai 
urban, mai mic-burghez decât era în realitate şi că 
dramaturgul a descris mediul social din Stratford- 

upon-Avon, târguşorul în care a văzut lumina zilei. În 
perspectiva unor asemenea „amintiri din copilărie” 
se poate accepta ipoteza că /uces din l, 1, 16 
(„ştiuci”, dar şi calambur cu /ouses sau /iec, 
„păduchi”) a fost o satiră personală a lui 
Shakespeare: 

„Aşa cum, din păcate, se întâmplă adesea cu 
tinerii, Shakespeare se înhăitase cu indivizi de 
josnică speță; iar câţiva dintre aceştia care se 
îndeletniceau cu furtul de căprioare l-au luat cu ei în 
mai multe rânduri ca să prade un parc ce-i aparținea 
lui Sir Thomas Lucy din Charlecot, /ângă Stratfard. 
Pentru aceasta el a fost prigonit de amintitul 
gentleman, cam prea aspru după cum socotea el, ca 
să se răzbune pentru maltratare, a scris o baladă pe 
socoteala lui. Şi [...] se spune că a fost atât de 
necruţător încât prigoana împotriva lui Shakespeare 
s-a întețit încă pe atâta, ceea ce l-a silit să-şi lase, 
pentru o vreme, treburile şi familia în Warwickshire 
şi să caute adăpost la Londra. 

Printre alte extravagante din Nevestele vesele din 
Windsor, e/ l-a făcut [pe Falstaff] hot de căprioare, 
ca să-şi amintească, totodată, de prigonitorul său 
din Warwickshire - sub numele de judecătorul 
Shallow; i-a dat cam acelaşi blazon pe care Dugdale 
ÎI descrie în Antichităţile din acel Comitat în legătură 
cu o familie de acolo şi l-a făcut pe Preotul velş să-l 
comenteze cu vorbe de haz”. 

(Nicholas Rowe, Op. Cit.) 


710 H.J. Oliver explică: „Rowe se referă aici la un blazon repetat în 
patru părţi, astfel că cele 3 ştiuci de pe blazonul lui Lucy devin 12, 
ca în piesă”. (|, 1, 16 etc.) (Op. cit.). 

Micii burghezi din Stratford sau Windsor sau 
Windsor-Stratford duc un trai tihnit, monoton, nu 
cunosc gândurile cutezătoare sau sentimentele 
elevate, au preocupări mărunte, îi interesează 
mâncarea şi băutura, stau de vorbă cu vecinii şi 
adesea pe socoteala vecinilor, se adună şi petrec la 
han sau cârciumă, templul de veche tradiţie al 
bărbaţilor, vânează, gospodinele pălăvrăgesc, spală 
rufe. 

Wolf Graf Baudissin, care a tradus în secolul trecut 
piesa în limba germană, după ce subliniază că 
această lucrare, scrisă „pentru a fi văzută de curtea 
regală”, este „cea mai burgheză, cea mai puţin 
aristocratică şi cea mai prozaică piesă 
shakespeariană”, adaugă o generalizare de alt 
ordin: „Ceea ce îi încântă pe oameni ca simplu 
amuzament este întotdeauna opusul mediului 
propriu - filistinul doreşte să vadă pe scenă, regi, iar 
regele, filistini”. Succesul de care s-a bucurat 
comedia de-a lungul veacurilor în faţa celor mai 
diferite categorii de spectatori (deşi un alt german 
din sec. al XIX-lea susţinea că este „cea mai slabă 
comedie a lui Shakespeare”) infirmă generalizarea 
lui Baudissin. Piesa se impune prin calităţile ei 
dramatice, mai cu seamă prin scoaterea din inerție 
a personajelor, tipuri perene de oameni înainte de a 
fi filistini. 

În impresionanta expoziţie de portrete, Falstaff nu 
mai este un erou de comedie ci un personaj de 
farsă, ştiut fiind că, de fapt, farsa nu are eroi. 
Penelul lui Shakespeare zugrăveşte un Falstaff 
bătrân, sărac, speriat; cavalerul şi-a pierdut 
vioiciunea şi mândria de odinioară, devine până la 


~ 764 ~ 


Opere Complete Volumul 4 
urmă obiect de batjocură („Văd că m-au păcălit ca 
pe-un netot”, V, 5, 125), e „amărât” (V, 5, 171). 
Charlton explică astfel „schimbarea radicală” a 
protagonistului din Henric al IV-lea, Partea 1: 

„... există în 2 Henric al IV-lea elemente care să 
sugereze ideea că Shakespeare l-a condus pe 
Falstaff către eliminarea sa de pe scenă; de 
asemenea, clemente care ne fac să credem că nu a 
făcut-o cu inimă uşoară. 

[...] Dar de ce s-a mulțumit cu îndepărtarea lui 
Falstaff de către Henric ca expedient prin care să 
scape de el? De fapt, cine îl înlătură pe Falstaff, 
Henric sau Shakespeare? [...] Adevărul este că 
Falstaff şi-a dovedit incapacitatea de a fi ceea ce 
părea că este. El s-a descalificat ca erou comic şi l-a 
lăsat pe Shakespeare descoperit. 

Figura pe care imaginația dramaturgului o 
întocmise intuitiv părea infinit mai înzestrată decât 
oricare dintre predecesorii ei în ceea ce priveşte 
însuşirile eroului comic. Cu un asemenea spirit, cu o 
asemenea minte, cu asemenea intuitii şi cu o 
asemenea viziune a vieții, Falstaff părea să ascundă 
în propria sa fire chezăşia deplină a supraviețuirii şi 
a stăpânirii asupra împrejurărilor. Dar, într-un fel sau 
altul, când euforia prilejuită de crearea lui este 
vremelnic mai domolită, incep să intervină ezitările 
odată cu schimbările din cadrul procesului de 
creație.  Ancrasările sporesc. Falstaff trebuie 
îndepărtat, aşa cum este îndepărtat la sfârşitul 
piesei 2 Henric al IV-lea. Stăruie, totuşi, o speranță 
patetică şi ea este exprimată în Epilog. Sir John mai 
poate fi salvat: «umilul nostru autor va duce mai 
departe povestea cu Sir John şi cu frumoasa 

Katharine a Franței, o să vă înveselească, şi acolo, 
după câte ştiu, Falstaff o să asude atâta până când 
o să moară, dacă nu cumva îl vor răpune mai înainte 
asprele dumneavoastră păreri». Dar mai înainte ca 
piesa cu Katharine să fie scrisă, soarta lui e 
hotărâtă. Falstaff e discreditat irevocabil, rămâne 
bun numai pentru pădurea Windsor. 

[...] în modul în care, fără o judecare deliberată, 
crearea de către un artist a unei imagini a vieţii este 
satisfăcătoare, Falstaff íl satisfăcuse pe 
Shakespeare. În limitele înțelepciunii lumeşti, care 
este filosofia comediei, Falstaff părea să justifice o 
încredere absolută, în acest sens, Shakespeare 
credea în el; dar Falstaff s-a dovedit a fi un zeu cu 
picioare de lut. De aici amara dezamăgire a lui 
Shakespeare şi faptul că el s-a arătat dispus să dea 
numele de Sir John Falstaff jalnicei caricaturi din 
Nevestele vesele din Windsor”. 

Semnificativă pare să fie şi absenţa numelui lui 
Falstaff din titlul unei piese care, din porunca 
reginei, urma să-l prezinte pe cavaler în postura de 
îndrăgostit. Potrivit titlului, personajele importante 
sunt „nevestele vesele”, respectiv doamna Alice 
Ford, soţia mărginitului şi gelosului nouveau riche 
Frank Ford, şi doamna Margaret Page, soţia 
mărginitului deşi chibzuitului nouveau riche George 
Page. Amândouă sunt femei cinstite, isteţe într-un 
anturaj de proşti, cam mahalagioaice, transformate 
în vedete prin aceea că iniţiază principala „piesă-în- 
piesă” şi astfel dezlănţuie ofensiva epică, iar, pe de 
altă parte, pedepsesc atentatul la pudoare şi 


711 H.B. Charlton, Shakespearian Comedy, 1938, Methuen, 
Loudon, 1969, pp. 196-198. 

bănuiala neîntemeiată. După Stauffer, cercetătorul 
american căruia nu-i scapă nimic din lecţiile grave 
sau mai puţin grave ale  moralizatorului 
Shakespeare, în acţiunile lor justiţiare ar consta şi 
mesajul comediei: 

„=. Sănătatea ideilor lui Shakespeare privind 
dragostea  conjugală (sau, mai exact, privind 
legătura dintre relațiile sexuale şi societate) este 
subliniată prin refuzul său aproape permanent de a 
Zugrăvi dragostea ilicită sau extra-conjugală cu 
oarecare simpatie. Dragostea înseamnă loialitate. 
Cele două soții din Windsor, aşadar, indignate din 
primul moment de avansurile lui Falstaff, îşi propun 
să răzbune onoarea lor pătată, deşi aceasta e 
pătată numai în mintea lui Falstaff. «impotriva unor 
astfel de libidinoşi şi a poftelor lor» nicio acțiune nu 
este o trădare. În cea de a treia şi ultima pedepsire 
a lui Falstaff amândouă soțiile şi amândoi soții se 
aliază pentru a face un monstru încornorat din 
trupeşul cavaler care încercase să pună coarne pe 
capul bărbaților. 

[...] Cu solida lor integritate, soțiile nu au socotit 
că este mai puțin necesar să-i arate gelosului Ford 
cât de ruşinoase i-au fost bănuielile. Alți dramaturgi 
ar fi putut moraliza pe marginea geloziei, pedepsind 
bănuielile neintemeiate prin adeverirea lor în fapt. 
De pildă, cel mai bine cunoscut vers în una din 
farsele scurte ale lui Moliere îi spune cu amărăciune 
soțului-erou îincornorat că el însuşi şi-a dorit-o: «Tu 
las voulu, Georges Dandin!» Aşa ceva nu se 
întâmplă la Shakespeare. Gelozia este făcută de 
ocară de două ori, dovedindu-se că nu are temei, 
apoi este uitată. Si, iarăşi, fermitatea instinctelor 

fireşti şi sănătoase ale lui Shakespeare a apărut cu 
limpezime în această dublă punere la punct morală 
- că nu merită simpatie nici îndrăgostitul pofticios, 
nici soțul stăpânit de gelozie. lată de ce, după prima 
lecție administrată cu succes celor doi elevi 
refractari, doamna Ford îi spune, jubilând, prietenei 
sale: «Nu ştiu ce mă încântă mai mult, că l-am tras 
pe sfoară pe soțul meu, sau pe Sir John.» Şi cele 
două soții ticluiesc, voioase, o a doua uneltire 
pentru a ispiti în continuare gelozia lui Ford şi 
pentru a vindeca «boala stricăciunii» de care suferă 
Falstaff, atât de gravă încât o singură doză nu este 
prea eficace. Ele vor să fie sigure că «duhul 
destrăbălării a fost izgonit de-a binelea dintr-insul». 
[...] 

Şi în intriga secundară, femeia care iubeşte, fiind 
statornică şi cunoscându-şi inima, este judecătoarea 
și uneltitoarea de drept, aşa cum este în toate 
comediile izbutite ale lui Shakespeare. Se aplică din 
nou tema «Să nu râvneşti». Doamna Page, 
impresionată de relațiile de la curte ale bogatului 
doctor francez, l-a ales pentru fiica ei Anne; domnul 
Page s-a decis în favoarea stângaciului atlet amator 
și îndrăgostit nepătimaş Abraham Slender, plin de 
bani şi el. Anne însă îi clasează pe amândoi, 
judecând cu asprime alegerea tatălui: «Vai, o lume 
de urâţțenii scârboase / Pare îmbietoare în trei sute 
de lire pe an!» Alesul ei e tânărul şi curtenitorul 
Fenton. 

Dragostea dintre, Anne Page şi Fenton este un 
etalon pentru evaluări: idealul ei este unirea 
moderată, social recunoscută, bine proporționată, 
neimpusă, a unor spirite independente. [...] 

Problema proporției este, într-adevăr, problema 
morală a piesei. În marile sale comedii Shakespeare 
pune mereu faţă în față ceea ce este pentru el o 
chestiune fundamentală: împăcarea sau un modus 
vivendi a/ iubirii ideale, romantice, nelimitate, cu 
sănătoasa practică socială. [...] Şi tot ea este cea 
care justifică titlul piesei şi, prin felul cum participă 
la acțiune, credința morală că râsul şi virtutea nu 
sunt incompatibile: 

«Vom dovedi prin ceea ce vom face / Că soțiile pot 
fi vesele şi, totuşi, cinstite», (IV, 2, 95-96)”.'1* 

Existenţa unor fiinţe „vesele, totuşi cinstite” 
(doamna Ford, doamna Page) şi cuminţi în dragoste 
(li se adaugă Anne şi Fenton) precum şi posibilitatea 
lecuirii „radicale” (Falstaff, domnul Ford) ar fi şi mai 
tonice pentru spectatorii şi cititorii piesei dacă 
Shakespeare nu ar fi realist până la capăt, respectiv 
dacă nu ar popula scena cu alte tipuri împrumutate 
din viaţă: nesfârşitele varietăţi ale faunei proştilor 
nerecuperabili (clasificați fără cusur la nivelul 
genului proxim în două categorii de două proverbe 
româneşti: „Căci prostia din născare leac nu are” şi 
„Prostul dacă nu e şi fudul, nu e prost destul”). Ne 
putem închipui că neiertătorul Ben Jonson a invidiat 
aceste portrete shakespeariene... 

Dar, să trecem în revistă diferenţele specifice ale 
acestor personaje. Aici, prin prioritate de vârstă, 
trebuie amintit în primul rând Shallow, judecător 
provincial, senilizat, vanitos, un om de nimic (aşa 
putea fi definit şi când era ceva mai tânăr, în Henric 
al IV-lea), care se făleşte tot timpul cu titlurile sale 


712 Donald A. Stauffer, Shakespeare's World of Images, 1949, 
Indiana University Press, 1966, pp. 47-49. 

nobiliare şi de serviciu, un „par cu ochi” cum l-ar 
putea herbariza o veche vorbă a ţăranilor noştri. 
Shallow e secondat de nepotul său, neajutoratul 
Slender, ale cărui cunoştinţe se limitează la urşi şi 
ogari - un exemplar la fel de jalnic ca şi Sir Andrew 
Aguecheek din A douăsprezecea noapte şi 
anticipându-l pe Stephano din Furtuna (un alt 
„nerecuperabil”) printr-o replică memorabilă: „if it 
be so, I shall do that that is reason” (dacă e aşa, am 
să fac tot ce este raţional - l, 1, 192), cf. 
„Stephano. ... I will do reason, any reason” [... fac ce 
e raţional, tot ce e raţional - Furtuna, III, 2, 131); dar 
e comparabil, prin această replică, şi cu domnul 
Ford care se tot auto justifică: „... my jealousy is 
reasonable” (... gelozia mea e raţională, Nevestele 
vesele, IV, 2, 159). Hazlitt l-a caracterizat pe Slender 
ca „o mostră extrem de elocventă a imbecilităţii”. 
Hugh Evans, pastor şi învăţător provincial, pedant 
şi firoscos, e incapabil să-şi dea seama cât de 
caraghios este, conştient totuşi că trebuie să-şi 
apere prestigiul funcţiilor, exprimându-şi părerile 
unde trebuie şi unde nu trebuie, dând sfaturi (unele 
anapoda) sau verdicte greşite care-i priesc din punct 
de vedere financiar (astfel, când, în prezenţa 
doamnei Page îl examinează la latină pe băiatul 
acesteia William - se pare dornic de zburdă - iar 
doamna Page comentează că „Este un elev mai bun 
decât mi-am închipuit”, Evans nu îndrăzneşte s-o 
contrazică, ba chiar o aprobă: „Are o memorie bună, 
sprintenă”, IV, 1, 83-86). Cum pe deasupra mai este 
şi scolastic, el se înscrie cu litere de o şchioapă pe 
lista profesorilor nevrednici de acest nume (v. şi 
postfaţa la Îmblânzirea îndărătnicei, vol. Il al 

prezentei ediţii). 

Doctorul francez Caius este excentric, irascibil şi 
gâlcevitor, ridicol prin nerozii; iniţial duşmanul, apoi 
aliatul lui Evans. 

Doamna Quickly, a cărei casă era un bordel şi o 
vizuină de tâlhari în 1 Henric al IV-lea şi „o biată 
văduvă din Eastcheap” în 2 Henric al IV-lea căreia 
Falstaff îi făgăduise s-o ia de nevastă, este acum 
menajera doctorului Caius sau, după descrierea lui 
Evans, „un fel de doică sau jupâneasă, bucătăreasă 
sau spălătoreasă sau, mă rog, una care-l spală şi-l 
usucă/stoarce” (|, 1, 5-6). Aclimatizată perfect la 
Windsor, e dibace (nu neapărat inteligentă) şi 
pentru bani e dispusă să facă servicii oricui. Hazlitt o 
clasifică astfel: „... e o mijlocitoare vioaie, atât între 
Falstaff şi Dulcineele lui, cât şi între Anne Page şi 
curtezanii ei şi, în ultimul caz, pare a fi atât de 
absorbită de propriile sale interese încât neglijează 
cu totul intenţiile stăpânilor”. 

Hangiul, bun de gură, glumeţ şi chiar poznaş (îşi 
bate joc de Evans şi Caius, dându-le întâlnire în 
locuri diferite), îl ajută pe Fenton s-o câştige pe 
Anne. Pedepsit de Evans şi Caius care-i fură trei cai, 
este şi un fel de „păcăliciul păcălit”. Acest „hangiu 
nebun” cum îl numeşte Shallow la un moment dat 
este, după Mark van Doren, „singurul personaj 
satisfăcător al comediei” şi, totodată, singurul „lucru 
proaspăt”. '!* 

Bardolph, bufetierul leneş de la Hanul Jartierei şi 
Pistol derbedeul, nu mai sunt decât nişte umbre a 
ceea ce au fost: 


713 Mark van Doren, Shakespeare, 1939, Doubleday, New York, 
1953, pp. 117-118. 

„Faptul că l-au trădat pe grasul măscărici (I, 3) de 
care se temeau şi pe care-l adorau cândva este fără 
îndoială cea mai clară dovadă a degradării lor - nu 
din punctul de vedere al caracterului moral, pentru 
că acesta le lipsea cu desăvârşire, ci al caracterului 
dramatic care în epoca lor de glorie i-a ferit de 
ruşinea coborârii până la procedee comice 
convenționale. Pe atunci ei trăiau pentru simplul 
motiv că erau vii şi le plăcea să iasă din beznă 
bătându-se cu pumnii în piept şi să intre în tavernele 
luminate. Dincoace însă ei există numai pentru a 
învârti mai departe o maşinărie comică, tot astfel 
după cum doamna Quickly există numai în meseria 
ei de mijlocitoare şi mahalagioaică”.'* 

John Rugby, servitorul doctorului Caius, are numai 
câteva replici şi, după părerea doamnei Quickly, 
este un băiat cinstit, binevoitor şi bun la suflet, ,... 
nu umblă cu vorbe... Nu caută râcă... cel mai mare 
cusur al lui este că se roagă tot timpul; s-a prostit 
de tot din pricina asta” (|, 4, 9-12). 

Pe Simple, servitorul lui Slender, Falstaff îl 
numeşte „coajă de scoică” (IV, 5, 26). interpretat de 
S. Johnson, epitetul vrea să spună că „umblă cu 
gura căscată”. 

Individualizarea personajelor prin felul cum 
vorbesc l-a preocupat pe Shakespeare în cel mai 
mare grad (încă din prima scenă a actului |, unde 
avem impresia că ni se oferă o expoziție de mostre 
lingvistice). 

Falstaff îşi păstrează ritmurile sacadate din Henric 
al IV-lea, repetițiile, propozițiile scurte, elipsele, 
„darul de a recurge la substantive neaşteptate în 


714 Ibid., pp. 116-117. 

comparaţiile cele mai de efect”''; de asemenea 
calambururile, în general mai „tocite”. 

Vorbirea lui Shallow, mai bătrân ca Falstaff, 
abundă în tot felul de repetiţii, dintre care multe 
caracteristice senilităţii (de ex. „Haide, nepoate, 
haide nepoate, te aşteptăm! O vorbă vreau să-ți 
spun numai, nepoate! Ştii, nepoate, Sir Hugh a 
făcut, ca să zic aşa, o propunere, un fel de 
propunere - pe ocolite”, |, 1, 213-216). Nu e străin şi 
de automatisme, cum ar fi intensivul /a („păi da” 
etc.). 

Slender mimează lingvistic pe unchiul său Shallow 
şi foloseşte malapropisme („toţi succesorii care l-au 
precedat”, |, 1, 14 etc.). 

Hugh Evans, întru totul comparabil ca exprimare 
cu compatriotul său velş căpitanul Fluellen din 
Henric al V-lea, pronunţă p în loc de / (pless my 
soul), f în loc de v (fery well), tîn loc de d (Got's 
will), b (uneori) în loc de p (Hibbocrates); foloseşte 
serii sinonimice („to desire and require her”); face 
dezacorduri („There is reasons and causes for it”); 
înlocuieşte verbele cu substantive („I will description 
the matter to you, if you be capacity of it”); 
manifestă tendinţa de a întrebuința substantive 
abstracte, uneori în serie (conjectures, 
disparagements, benevolence, atonements, 
compremises - în numai 5 rânduri de text scurte, |, 
1, 30-34). Deşi, printre altele, predă limba latină, 
vocabularul său latinesc folosit în dialogul cu William 
Page se reduce la câţiva termeni gramaticali, unele 
forme pronominale (inclusiv horum, harum, horum), 
adjectivul pulcher şi substantivul /apis. Altminteri, 


715 H.J. Oliver, Op. cit., p. LXIX. 

conversaţia cu alte personaje nu şi-o presară cu 
cuvinte, expresii sau citate latineşti (cum fac alţi 
pedanţi în diferite piese shakespeariene), în afară de 
bine cunoscuta colocaţie pauca verba („cuvinte 
puţine”) pe care o traduce greșit lui Falstaff 
(„cuvinte bune”, |, 1, 124) şi cuvântul videlicet 
(pronunţat „fidelicet” - „adică”, folosit irelevant în |, 
1, 143 şi 144: „domnul Page, adică domnul Page” şi 
„eu, adică eu”). Să fie aceasta o subliniere prin 
tangentă a ignoranței dascălului? 

Caius strecoară din când în când cuvinte şi chiar 
propoziţii franţuzeşti în engleza lui la fel de 
deficitară ca şi cea a lui Evans. Şi el are dificultăţi de 
pronunție (w devine v, ca în „verefore vil you” în loc 
de „wherefore will you”, th devine d, sunetul ch 
devine sh, ca în „so mush” în loc de „so much”) şi 
face greşeli gramaticale caracteristice (toate tipurile 
de erori amintesc de cele ale prinţesei Katharine din 
Henric al V-lea). 

Doamna Quickly se străduieşte să vorbească 
„ales”, dar, ea şi Bottom din Visul unei nopți de vară 
sau Dogberry din Mult zgomot pentru nimic, este 
pedepsită pentru această vanitate ieftină (în 
definitiv, tot o formă a neghiobiei) de râsul 
spectatorilor mai evoluați care sesizează 
malapropismele („I detest” în loc de „| protest”, 
„allicholy” în loc de „melancholy” etc,), pronunţiile 
greşite ce duc la ambiguităţi („alligant terms” vrea 
să fie „elegant” sau „eloquent terms” - „termeni 
eleganti” sau „elocvenţi”), erori gramaticale dintre 
care unele sugerează mimetismul lingvistic (de 
exemplu, „her hasband will be absence”, cf., 
exprimarea specifică lui Evans). H.J. Oliver constată 

că în scena examinării lui William de către Evans, 
aproape toate comentariile ei conţin câte un dublu 
înţeles (de fapt, cuvinte vulgare din bogatul ei 
arsenal mahalagesc). Tot Oliver subliniază: 

„... gândurile ei se revarsă într-un vălmăşag 
grozav (provocând uneori dureri de cap editorilor 
care trebuie să-i încadreze rostirile intre semne de 
punctuație)”. +° 

Grandilocventul hangiu dispune de o bogată 
invenție verbală, mai ales în domeniul epitetelor, 
multe din acestea împrumutate, când corect, când 
greşit, din istorie şi geografie: „vajnicul meu 
HeCtor”, „etiopianul meu”, „efesianul tău”, „Hector 
al Greciei, băiete”, „tătar din Boemia”. Cu „bully” 
sau „bully rook” el se adresează atât de frecvent 
interlocutorilor încât cuvântul devine un tic (bully 
înseamnă „om aprig, iute, vajnic”, dar în replicile 
hangiului el are şi o valoare afectivă). Propoziţiile 
sale sunt caracteristic imperative şi exclamative. De 
notat că atât prin invenţie verbală cât şi prin sintaxă 
„nebunul/nebunaticul hangiu” va fi imitat 
îndeaproape de „nebunul/nebunaticul Simon Evre” 
din capodopera lui Thomas Dekker. Întrucât The 
Shoemaker's Holiday a apărut în 1600 iar prima 
ediţie in-cvarto a Nevestelor vesele în 1602, nu 
putem exclude ipoteza că debitorul a fost 
Shakespeare. 

Majoritatea replicilor lui Pistol reproduc citate sau 
fragmente de citate din Biblie, proverbe, Marlowe 
(mai ales parodiat) şi alţi autori ai vremii care au 
scris într-un stil retoric şi declamator. Acest stil îi 
colorează şi proza, ritmată (mai ales iambic) şi 


716 H.]. Oliver, Op. cit., p. LXXIV. 

incluzând inversiuni poetice, de exemplu: „Why, 
then the world's my oyster, which | with sword will 
open” (proză redată prin versuri albe în traducerea 
românească: „Atunci o stridie-i lumea pentru mine / 
Şi-am s-o deschid cu-al sabiei tăiş!” - II, 2, 2-3) sau: 
„O base Hungarian wight, wilt thou the spigot 
wield?” („Păgân nemernic, au vrei tu oare cepul să-l 
desfaci? - |, 3, 19-20). 

Nym se exprimă laconic în replici în care, 
invariabil, apare cuvântul humour („umoare”; 
„toană”; „fire, temperament”; dar şi „umor, haz”). 
Este un cuvânt-cheie pentru că trimite la faimoasa 
teorie a „umorilor” a lui Ben Jonson şi sugerează 
întrucâtva creionarea unor personaje din Nevestele 
vesele prin predispoziţii fundamentale (domnul Ford 
e „bărbatul gelos”, doamna Quickly e „codoaşa” 
etc.). Pe de altă parte’ întrucât Nym pare a fi o 
formă prescurtată a numelui propriu Hieronimo, iar 
Hieronimo este eroul din Tragedia spaniolă pe care 
l-a interpretat Ben Jonson ca actor, s-a presupus că 
Shakespeare îl zeflemiseşte pe acesta din urmă 
atunci când îl face pe Nym să dea acceptiuni greșite 
termenului humour. 

Puținele şi scurtele replici ale lui Simple se 
individualizează prin afirmaţii şi negaţii accentuate, 
de exemplu în |, 4: „Ay, forsooth”; „No, no”; „Av, 
ay”; „Yes, indeed, does he”; „Ay, forsooth”. 

Fenton vorbeşte numai în versuri, într-un limbaj 
formal, potrivit cu statura sa psihică, neinteresantă 
pentru că este convenţională şi cam lipsită de viaţă. 

Nu întâmplător am  disjuns caracterizarea 


717 Cum arată H.J. Ohver (Op. cit., p. 3), bazându-se pe The New 
English Dictionary. 

personajelor prin limbă de caracterizarea lor 
globală. Deşi, cel puţin în cazul neîntrecutului 
creator de oameni Shakespeare, este cu totul 
contraindicată o asemenea separare, ea este utilă 
dincolo de limitele caracterizării. Este vorba despre 
atitudinea lui Shakespeare faţă de limba engleză, 
atitudine care, conturată prin  înmănuncherea 
ilustrărilor de mai sus, se definitivează dacă se ia în 
evidenţă anumite crâmpeie din text, exprimând 
reacţii ale personajelor. Atunci când în V, 5, 110 şi 
urm., domnul Ford imită stilul lui Falstaff (în primul 
rând prin repetarea susţinută a formulei „domnule 
Brook”: „Ei, spune-mi, cavalere, cine poartă 
coarnele? Domnule Brook, află că Falstaff e un 
ticălos, un ticălos de încornorat. Uite, astea sunt 
coarnele lui, domnule Brook! Şi să ştii, domnule 
Brook... etc.”), mimetismul său lingvistic este cetiv, 
ba chiar demascator; şi acelaşi lucru se poate spune 
şi despre hangiu, care imită cu bine cumpănită 
ironie exprimarea eroică de tip don-quijotesc 
cultivată de Pistol (II, 3, 67-92 etc.). Dar atunci când 
acelaşi hangiu (a cărui engleză este în linii mari 
corectă, spre deosebire de cuvintele străine pe care 
le mai poceşte ca englez sadea, ce este de exemplu 
„monseur” din franceză în loc de „monsieur” şi 
„anhecrs” din olandeză în loc de „mynhecrs”) 
comentează asupra duelului dintre Caius şi Evans, 
atitudinea lui este exprimată direct şi fără echivoc: 
„Luaţi-le armele şi lăsaţi-i să se împungă cu vorbele. 
Mădularele să le rămână întregi, să ciopârţească 
doar biata noastră limbă englezească” '"* (III, 1, 78- 


718 În Trei crai de la răsărit (1879) băcanul Hagi-Pană avea să 
facă un comentariu asemănător cu privire la pocirea limbii române 

80). Până şi doamna Quickly, pe bună dreptate 
calificată de H.J. Oliver ca „încă un inamic al limbii 
engleze”, se teme că la un moment dat, stăpânul ei 
doctorul Caius ar putea „să pună la grea încercare 
răbdarea Celui de Sus şi engleza regelui” (şi cu 
implicaţia că „va fi furios”, (|, 4, 5-6). lar în ultima 
scenă a comediei Falstaff e profund indignat că 
printre cei care îşi bat joc de el este şi Evans: „În ce 
hal am ajuns, să fiu de batjocura unuia care face 
harcea-parcea biata noastră limbă engleză”! (V, 6, 
154-155). 

Intr-un cuvânt, ca şi în unele piese de până acum 
(mai ales în Zadarnicele chinuri ale dragostei, Visul 
unei nopți de vară, Regele loan), Shakespeare ia 
atitudine împotriva a tot felul de abateri de la 


de către doi „caraghioşi”, franţuzistul Jorj şi „teologu absolutu” şi 
„dascălul” latinizant Numa Consule: „A scâlcia avuta, frumoasa şi 
bărbata limbă românească după cum o poceşti dumneata într-un 
fel şi franţuzitul ăsta într-altfel (arată pe Jorj), amândoi sunteţi buni 
de dus la balamuc”. Dar scurta comedie a lui Haşdeu nu aminteşte 
de Nevestele vesele numai prin „atitudinea faţă de limbă”, ci şi 
prin alte elemente: Marița, fata lui Hagi-Pană are trei peţitori, 
dintre care doi vânează zestrea ei; la rândul său, ca şi părinţii lui 
Anne, Hagi-Pană e cu gândul la banii viitorilor gineri; fata îl alege 
pe Petrică tejghetarul din dragoste şi se mărită cu el; rolul de 
mijlocitoare a doamnei Quickly e preluat de coana Trandafira; 
există şi aici o scenă a ascunsului (în dulap); oroarea lui Hagi-Pană 
la auzul cuvântului „revoluţie” e comparabilă cu comentariul lui 
Hugh Evans despre „riot” (răscoală, |, 1, 33-36); ca şi doamna 
Quickly care confundă cuvintele latineşti cu cele englezeşti, 
Petrică şi alţii răstălmăcesc cuvintele franţuzeşti rostite de Jorj, de 
exemplu „la lume” e receptat ca „alune” etc. Pentru alte 
corespondențe şi ecouri shakespeariene în opera scriitorului şi 
filologului român, v. LL., Procedee  /ingvistice-stilistice 
shakespeariene în „Răzvan şi Vidra”, Analele Universităţii 
Bucureşti, Filologie, Literatura Română şi raporturile ei cu alte 
literaturi, Anul XXIV, 1975. 

normele limbii engleze, dar de data aceasta pune un 
accent deosebit pe stricătorii ei „din afară”. Aceştia 
nu prea reuşesc s-o înveţe corect, iar ideea e 
strecurată cu maliţios umor britanic în replica prin 
care domnul Ford primeşte sfatul lui Evans de „a se 
lepăda de gelozie”: „N-am să-mi mai tem nevasta 
până în ziua când vei fi în stare să-i faci curte într-o 
engleză ca lumea” (V, 5, 144-145). 

Prin reluare, ilustrare bogată şi atitudine 
neechivocă, tema lingvistică nu este prin nimic mai 
puţin importantă decât tema morală scoasă în prim 
plan de Stauffer. 

Se poate, fireşte, vorbi şi despre o reluare a temei 
cunoaşterii şi a conştienţei, exemplificată prin 
constatarea subinţeleasă că, aşa cum Evans nu va 
învăţa niciodată limba engleză „ca lumea”, nici 
galeria de nătângi nu se va înţelepţi; mulţumită 
experienţei, numai domnul Ford îşi schimbă 
mentalitatea (aşa declară; dar poate fi crezut într- 
adevăr?) iar Falstaff îşi dă seama cât de prost este 
(dar e prea bătrân ca să mai facă vreo demonstraţie 
a noilor sale constatări intelectuale sau morale). 

In sfârşit, trebuie menţionată şi tema esenței şi 
aparenţei pe care Anne Righter o semnalează sub 
forma următoare: 

„IDupă Zadarnicele chinuri ale dragostei şi; Visul 
unei nopţi de vară] interludiul cu Herne vânătorul 
reprezintă încă una din experienţele lui Shakespeare 
privind relația dintre iluzie şi realitate. De data 
aceasta, însă, iluzia este cea care triumfă... 
Asemenea lui Bottom şi prietenilor săi sau Eroilor 
[the Worthies] din Zadarnicele chinuri ale dragostei, 
actorii care joacă în interludiu sunt amatori şi mulţi 

dintre ei sunt figuri comice. Cu toate acestea, 
spectacolul este cât se poate de reușit. 

Ca şi Hamlet, de care se apropie atât de mult ca 
datare, Nevestele vesele din Windsor abundă în 
momente prin care se afirmă puterea iluziei. Piesa le 
reaminteşte spectatorilor că la fiecare pas viata 
descoperă în sine uimitoare legături cu drama, că 
uneori lumea nu se poate distinge cu uşurinţă de 
scenğ”.” 

Dacă la toate câte s-a spus până acum mai 
adăugăm şi ideea subliniată de Ifor Evans şi anume 
că în Nevestele vesele din Windsor (ca şi în alte 
comedii) Shakespeare „a dobândit o uşurinţă şi o 
flexibilitate în proza sa pe care mai târziu le va 
aplica şi versurilor”, mai putem subscrie la afirmaţia 
că şi-a scris comedia „în grabă”? Repede, poate; dar 
nu în grabă... 

Leon D. Leviţchi 

719 Anne Righter, Shakespeare and the Idea of the Play, 1962, 

Tragedia lui Shakespeare stă incontestabil 
deasupra celei greceşti în măsura în care în tehnica 
sa artistică el a depăşit cu totul necesitatea corului. 
La Shakespeare corul este dizolvat în mulțimea 
indivizilor angajaţi personal în acțiune, indivizi care 
acționează fiecare pentru sine, după aceeaşi 
necesitate individuală a părerii şi poziţiei lor, ca şi 
eroul principal şi însăşi subordonarea lor aparentă în 
cadrul artistic rezultă numai din punctele de contact 
mai depărtate pe care personajele le au față de 
eroul principal, în niciun caz însă dintr-o neglijare 
tehnică a personajelor secundare, căci peste tot 
unde însuşi personajul cel mai putin important a 
ajuns să participe la acțiunea principală, el se 
exprimă în virtutea unei judecăți personale, 

caracteristice, libere. 
Richard Wagner, Opera şi Drama, 1852 

